
Rašymas laikomas individualia veikla, bet man tai reiškia viso kolektyvo 
darbą, todėl už šį romaną jaučiuosi skolingas daugeliui žmonių, kurie geranoriš- 
kai aukojo savo laiką ir pastangas. Ypač norėčiau padėkoti vyresniajam detektyvui 
Deivui Geilorui iš Sasekso policijos, davusiam daug naudingų patarimų, daug kar- 
tų perskaičiusiam knygos rankraštį ir svetingai atverdavusiam įvairių Sasekso po- 
licijos skyrių duris, į kurias tik pasibelsdavau. Be jo aš niekuomet nebūčiau parašęs 
šio romano. Taip pat norėčiau padėkoti daugeliui Sasekso policijos pareigūnų už 
jų draugiškumą ir pagalbą, o ypač Sasekso policijos Holmso skyriaus detektyvui 
seržantui Keitui Haletui, detektyvui inspektoriui Viljamui Varneriui ir vyresnia- 
jam nusikaltimų vietos tyrėjui Stiuartui Leonardui. 

Taip pat norėčiau padėkoti dr. Nigeliui Kirkhamui, Karališkosios patologų 
korporacijos nariui, ir jo kolegoms iš Braitono bei Houvo morgo — įstaigos, ku- 
rioje aš daug mieliau apsilankyčiau dienos metu, užuot viešėjęs naktimis. Taip pat 
norėčiau išreikšti savo padėką geram bičiuliui ir kolegai televizijos bei kino scena- 
ristui Džeimsui Simpsonui, Karinai Koleman — neoficialiai redaktorei, pasidali- 
jusiai su manimi savo nuostabiomis įžvalgomis, Maikui Hariui, Piteriui Vingeitui 
Solui, Alanui Tonksui, Gregui Šekltonui, policijos chirurgui ir koroneriui dr. Pi- 
teriui Dynui. Dėkoju ir Helenai Šenston, kuri sustiprindavo mano pasitikėjimą ir 
padrąsindavo tęsti knygos rašymą net pačiomis niūriausiomis dienomis. 

Noriu padėkoti taip pat ir savo naujai puikiai vadybininkei Kerolei Bleik 
už jos pasitikėjimą manimi ir tiesiog nuostabiam leidyklos CWMacmillian, su kuria 
nuo šiol bendradarbiauju, kolektyvui, ypač Deividui Nortui, Džefui Dafildui ir 
nepaprastai puikiam redaktoriui Stefui Byrvertui. Taip pat dėkoju Džefriui Beilė- 
jui ir Toniui Mulikenui už jų nuolatinę paramą ir pasitikėjimą. Na, ir kaip visuo- 
met, už toleranciją mano atžvilgiu dėkoju savo ištikimajai skalikei Bertei ir kalytei ' 
Febei, nors gerai žinau, kad joms ne itin patinka pasivaikščiojimus lauke pertrau- 
kiantis kūrybos procesas. | 

Piteris Džeimsas 
Saseksas, Anglija 
scarydpavilion.co.uk 


www.peterjames.com 


Nepaisant kai kurių nesklandumų, viskas vyko pagal planą A. Lai- 
mei, nes plano B jie neturėjo. 

Gegužės mėnuo ėjo į pabaigą, buvo dar tik pusė devynių vakaro, ta- 
čiau važiuoti teko prietemoje. Vakar, kai keturi iš jų panašiu metu beldėsi 
ta pačia kryptimi, įsimetę tuščią karstą ir keturis kastuvus, buvo dar visiš- 
kai šviesu. Tačiau dabar, žaliam „Transit“ riedant Sasekso grafystės keliu, 
dulksna iš dangaus žemę gaubė pilku šydu. 

— Ar jau atvažiavom? — mėgdžiodamas mažą vaiką, nuo galinės sė- 
dynės prabilo Džošas. 

— Didysis Um Ga sako: „Kur tik bekeliaučiau, visur randu save,“ — 
atsakė Robas, kuris vairavo autofurgoną ir buvo išgėręs šiek tiek mažiau 
negu jo draugai. Per pusantros valandos suspėjęs apsilankyti trijuose ba- 
ruose, o kelionės metu užsukęs dar į keturis, jis gėrė tik silpną alutį. Jis ži- 
nojo, ką daro, tiesa, spėjo išmaukti ir porą bokalų tikro tamsaus „Harvey“. 
„Kad geriau vairuočiau“, — paaiškino draugams. 

— Vadinasi, mes esame čia! — sušuko Džošas. 

— Visada čia. 

Automobilio šviesoms nuslydus žvilgančio juodo plento paviršiumi 
ir grybštelėjus miško sieną, iš tamsos išniro ir vėl pranyko kelio ženklas, 
įspėjantis apie netoliese besibastančius elnius. Paskui jie pravažiavo mažą 
baltą kotedžą. 

Maiklas, drybsantis ant furgono gale patiesto languoto pledo ir. 
įspraudęs galvą tarp dviejų pagalvę atstojančių rankų, jautėsi maloniai 
įkaušęs. 

— Aš g-lvoju, kad man neprošal būtų dar išgerti, — išlemeno jis. 

Jei jis būtų turėjęs bent kiek nuovokos, iš savo draugų veido išraiškos 
būtų supratęs, kad jie sumanė kažką nelabai gera. Maiklas niekada nebu- 


vo didelis girtuoklis, tačiau šįvakar jo smegenys buvo kiaurai permirku- 

sios nuo išgerto alkoholio kiekio. Dar niekuomet jis nebuvo ištuštinęs tiek 
daug alaus bokalų ir išmaukęs šitiek degtinės, na, o barų, kuriuose apsilan- 
kė, paprasčiausiai nebūtų pajėgęs suskaičiuoti. 

Iš viso šešeto, kuris susibūrė dar paauglystės metais, Maiklas Hariso- 
nas visuomet buvo neabejotinas lyderis. Jei, anot jų, gyvenimo paslaptis 
glūdi sugebėjime išmintingai pasirinkti tėvus, tai Maiklas šią paslaptį buvo 
perkandęs. Iš motinos jis paveldėjo dailią išvaizdą, o iš tėvo — žavesį ir ver- 
slininko gyslelę, tik ne žalingus genus, kurie Harisoną vyresnįjį palengva 
ir sužlugdė. 

Nuo dvylikos metų, kai Tomas Harisonas savo garaže nusinuodijo 
dujomis, palikęs visą būrį skolininkų, Maiklas ėmė bręsti labai sparčiai: pa- 
dėjo motinai sudurti galą su galu išnešiodamas laikraščius, o vėliau, ūgte- 
lėjęs, per atostogas ėmėsi rimtesnių darbų. Jis užaugo puikiai suvokdamas, 
kaip sunku pinigus uždirbti, bet lengva juos iššvaistyti. 

Dabar, sulaukęs dvidešimt aštuonerių, jis buvo apsukrus ir mielas 
vyras, apsigimęs būti kompanijos lyderiu. Vieninteliai jo trūkumai — per- 
nelyg pasitikėjo žmonėmis ir retkarčiais pernelyg įsismagindavo krėsti iš- 
daigas. Dabar šis viščiukas traukė į savo vištidę. Jis buvo pasiekęs pačią 
sėkmės viršūnę. 

Tačiau šįvakar Maiklas to nebesuvokė. 

Jis vėl nugrimzdo į palaimingą stingulį, apimtas malonių minčių, ypač 
apie savo sužadėtinę Ešlę. Jis džiaugėsi gyvenimu. Jo motina susitikinėjo su 
puikiu vyru, jaunesnysis brolis buvo ką tik įstojęs į universitetą, jaunesnio- | 
ji sesuo Kali, baigusi vidurinę mokyklą, nusprendė metus iki universiteto 
padirbėti Australijoje, o jo paties verslo reikalai klostėsi tiesiog neįtikimai 
gerai. Tačiau visų šauniausia, kad jis rengėsi po trijų dienų susituokti su my- 
lima moterimi. Su moterimi, kurią jis dievino. Su savo išrinktąja. 

Ešlė. 

Lietaus lašams barbenant į autofurgono stogą, jis negirdėjo, kaip va- 
žiuojant gudronuota skaldos danga barška po sėdynėmis pakištas kastuvas. 
Šalia jo automobilio gale lingavo du draugužiai, veltui stengdamiesi pritar- 
ti Rodui Stiuartui, kurio daina „Sailing“ tuo metu skambėjo iš traškančio 
radijo imtuvo. Nieko įtartino jis nepastebėjo nė jų veiduose. Iš nesanda- 


raus degalų kanistro sklido benzino smarvė. 

— Aš ją my-yliu, — žagtelėjo Maiklas. — Aš myliu Ešlę. 

— Ji — žavinga. Tikra dama, — atsigręžęs nuo vairo tarė Robas, ku- 
ris buvo įpratęs jam gerintis. 

Nerangus ir šiek tiek kerėpliškas su moterimis, rausvaveidis glotniais 
plaukais, kurio nuo alaus išpampęs pilvas kone plėšė marškinėlius, Robas 
visuomet nerdavosi iš kailio, norėdamas pasitarnauti kompanijos lyde- 
riams. Tačiau šįvakar jis iš tiesų 540 reikalingas. 

— O, taip. Ji žavinga. 

— Jau čia pat, — įspėjo Lukas. | 

Robas nuspaudė stabdžius ir tamsoje mirktelėjo šalia savęs sėdinčiam 
Lukui. Priekinio stiklo valytuvai ritmingai braukė lietų. 

— Atrodo, aš ją tikrai myliu. S-prantat, ką noriu pasakyti? 

— Kuo puikiausiai, — atsiliepė Petis. 

Džošas, atsirėmęs į vairuotojo sėdynę ir viena ranka apsikabinęs Petį, 
siurbtelėjo alaus ir ištiesė butelį Maiklui. Automobiliui staiga stabdant, iš- 
tiško putų purslai. Jis atsirūgo ir išlemeno: 

— Atsipr-šau. 

— Kas, po velnių, tavyje traukia tą Ešlę? — pasiteiravo Džošas. 

— Mano pimpalas. 

— Ne tavo pinigai? Ne išvaizda? Ne tavo žavesys? 

— Ir tai, Džošai, bet labiausiai — mano pimpalas. 

Nuo staigaus posūkio dešinėn autofurgonas net pasviro ir nudardėjo 
kelio grotelėmis*. Čia pat buvo dar vienas posūkis, ir jie įvažiavo į pažliu- 
gusį keliuką. Robas, įdėmiai stebeilydamas pro šlapią stiklą, bandė pataiky- 
ti į gilias provėžas. Priešais nuskuodė kiškis, kuris netrukus šovė į pomiškį 
ir pranyko jiems iš akių. Priešakinės šviesos žybčiojo tai kairėn, tai dešinėn, 
trumpam nuspalvindamos abiejose keliuko pusėse tankiai augančius spyg- 
liuočius, kol jie, šmėkštelėję užpakalinio vaizdo veidrodėlyje, išnykdavo 
tamsoje. Robui įjungus žemesnę pavarą, pabrėžtinai bravūriškame Maiklo 
balse pasigirdo nerimo gaidelė: 


— Kur mes važiuojam? 


* Siekiant išvengti susidūrimo su naminiais galvijais, kaimo keliuose, ypač ten, kur nėra ap- 
tvaro, įkasamos specialios horizontalios metalinės grotelės. 

— Į barą. 

— Okei. Jėga. 

Tačiau po akimirkos pridūrė: 

— Eli, bet aš Ešlei pažadėjau... pažadėjau... daug negerti. 

— Paklausyk, vaikine, — kreipėsi į jį Petis, — tu dar nevedęs, o ji jau 
suspėjo užnerti tau ant kaklo kilpą. Atsipeikėk, juk tu dar laisvas žmogus. 
Tau liko dar trys dienos. 

— Trys su puse, — paslaugiai pridūrė Robas. 

— Neužsakėt jokių merginų? 

— Tau ką — stojasi? 

— Aš būsiu ištikimas. 

— Mes jai patvirtinsime. 

— Niekšai! 

Automobilis staiga sustojo, truputį pavažiavo atbulas ir vėl pasuko į 
dešinę. Tada vėl sustojo, o Robas išjungė variklį ir Rodą Stiuartą. 

— Arrivė! — pareiškė jis. — Matau neblogą skylę, kurioje numalšin- 
sim troškulį. Būrys, už ginklų! 

— Aš mieliau pasirinkčiau kokios nors tailandietės kojas. 

— Nesijaudink, rasim ir kojas. 

Kažkuris atidarė užpakalines dureles. Maiklas nė nepastebėjo kuris. 
Nematomos rankos sugriebė jį už kulkšnių, Robas stvėrė už vienos rankos, 
o Lukas — už kitos. 

— Ei! 

— Na, ir sunkus gi tu, šunsnuki! — pyko Lukas. 

"Netrukus Maiklas dunkstelėjo ant permirkusios žemės („Bernvaka- 
riui pasipuošti mėgstama sportine striuke ir geriausiais džinsais — ne pats 
geriausias pasirinkimas“, — dingtelėjo jam). Buvo tamsu nors į akį durk. 
Tiesa, tamsą skrodė raudoni užpakaliniai automobilio žibintai ir žibintuvė- 
lio spindulys. Vis stiprėjantis lietus kapojo jam akis ir priplojo prie kaktos 
susivėlusius plaukus. 

— Mano... drabužiai... 

Po akimirkos bendrakeleiviai Maiklą kilstelėjo aukštyn — nuo stip- 
raus trūktelėjimo jam vos neišniro rankos — ir staiga nuleido ant kažko 


sauso, o paskui stipriai suveržė apvynioję baltu atlasu. 

— Ei! — jis šūktelėjo dar kartą. 

Į jį tamsoje šnairavo keturi įkaušę sėbrai. Jam į rankas buvo įbruktas 
žurnalas. Blykstelėjus prožektoriui, Maiklas ant viršelio pastebėjo į jį žvel- 
giančią rudaplaukę didžiulėmis krūtimis. Netrukus jam ant pilvo buvo padė- 
tas butelis viskio, įjungtas mažas žibintuvėlis ir portatyvius radijo siųstuvas. 

— Kas gi?.. 

Tą pačią akimirką Maiklas pajuto, kaip jam į burną kažkas įgrūdo 
kažin kokį dvokiantį guminį vamzdelį. Išspjovęs jį, išgirdo keistą, panašų į 
smuiko, garsą. Staiga veidai, tarsi juos kas būtų ištrynęs, pranyko. Kažkas 
ištrynė ir garsus. Maiklas užuodė kvapus — miško, naujo audinio, klijų... 
Trumpam plūstelėjo šilumos banga. Jį apėmė panika. 

— Eli, vyrai, kas... 


Petis žibintuvėliu apšvietė tikmedžio karstą, o Robas čiupo atsuk- 


tuvą. 

— Nejaugi jūs žadate prisukti dangtį? — pasiteiravo Lukas. 

— Aklinai! — atsakė Petis. 

— Manote, jog tai būtina? 

— O, jis čia jausis kuo puikiausiai, — tarė Robas. — Juk turi vamz- 
delį kvėpavimui. 


— Bet man atrodo, kad to daryti neverta! 

— Būtinai prisuksim. Jeigu ne, jis išlips! 

— Ei! — vėl šūktelėjo Maiklas. 

Niekas jo negirdėjo. O ir jis pats girdėjo tik silpną krebždesį. 

Robas paeiliui prisuko visus keturis varžtus. Tai buvo puikiausias ran- 
kų darbo tikmedžio karstas su kaltinėmis žalvarinėmis rankenomis, kurį jis 
pasiskolino iš laidojimo namų — jų savininkas buvo jo dėdė. Porą kartų 
radikaliai pakeitusį savo darbo profilį, jį galiausiai priėmė dirbti balzamuo- 
tojo pagalbininku. Kokybiški, tvirti žalvariniai varžtai buvo įsukti be jokio 
vargo. 

Maiklas pažvelgė aukštyn, nosimi beveik liesdamas dangtį. Žibintu- 
vėlio šviesoje aplink save jis pastebėjo dramblio kaulo spalvos atlasą. Tada 
pamėgino spardytis, bet tam paprasčiausiai nebuvo vietos. Bandė stumti 
rankomis, tačiau ir tai nepavyko. 


Iš išgąsčio prasiblaivęs Maiklas pagaliau suprato, kur atsidūręs. 

— Eli, ei, jūs, paklausykit! Ei, ar nežinot, kad aš sergu klaustrofobija? 
Tai nė kiek nejuokinga! Ar girdit? — tačiau savo šauksmą girdėjo tik jis 
pats. Balsas skambėjo keistai prislopintas. 

Petis įlipo į autofurgoną ir įjungė priešakines šviesas. Už poros metrų 
nuo jų žiojėjo kapas, kurį jie iškasė vakar: žemės tvarkingai sukastos vie- 
noje pusėje, šalia gulėjo paruoštos juostos. Čia pat buvo didelis gofruotos 
geležies lakštas ir du kastuvai; jais ir iškasė šią duobę. 

Keturi draugai atsistojo prie pat krašto ir įdėmiai pažvelgė žemyn. 
Ūmai jie visi suprato, kad gyvenime niekuomet nebūna taip, kaip planuo- 
ji. Šią akimirką duobė atrodė kur kas gilesnė, tamsesnė ir panašesnė į kapą 
(iš tikrųjų į kapą!). 

Apačioje atsispindėjo žibintuvėlio spindulys. 

— Čia gi vanduo, — suprato Džošas. 

— Lietaus vanduo. Ne tiek jau ir daug, — paaiškino Robas. 

Džošas paniuro. 

— Bet čia jo kažkodėl per daug. Tai ne lietaus vanduo. Ar tik nebū- 
sim prisikasę iki gruntinio vandens? 

— Šūdas! — nusikeikė Petis, BMW automobilių salono pardavėjas, 
kuris visada — ir darbo metu, ir laisvalaikiu — rengdavosi labai stilingai. 
Plaukai apkirpti ežiuku, elegantiškas kostiumas, pasitikėjimas savimi. Tie- 
sa, šįkart jo savikliova buvo gerokai priblėsusi. | 

— Nieko tokio, — ramino Robas. — Vanduo pakilo ne daugiau kaip 
porą colių. 

— Nejaugi mes taip giliai iškasėm? — nustebo Lukas, ką tik iškeptas 
advokatas, kuris buvo ne per seniausiai vedęs, todėl dar nenusiteikęs aukoti 
savo jaunystės, tačiau jau bepradedantis jausti atsakomybę. 

— Bergi tai — kapas, ar ne? — paklausė Robas. — Jei neklystu, tai 
buvom nusprendę iškasti kapą. 

Džošas pašnairavo aukštyn, iš kur vis stipriau pliaupė lietus. 

— O ką, jei vanduo duobėj ims ir pakils? 

— Niekis, — toliau tęsė Robas. — Iškasėm ją vakar. Tam, kad van- 
duo pakiltų dviem coliais, prireikė dvidešimt keturių valandų. Nėr dėl ko 
jaudintis. 


Džošas susimąstęs linktelėjo. 

— O ką, jeigu mes jo neištrauksim? 

— Nekalbėk nesąmonių. Ištrauksim, — Robas ir toliau laikėsi sa- 
vo. — Tereiks atsukti varžtus ir nukelti dangtį. 

— Na, gerai. Paskubėkim, — paragino Lukas. — Gerai? 

— Jis pats šito prisiprašė, — paaiškino draugams Petis. — Prisimeni, 
Lukai, ką jis iškrėtė per tavo bernvakarį? 

Ne, Lukas to niekada nepamirš. Nusigėręs iki sąmonės netekimo Lu- 
kas atsibudo naktiniame traukinyje į Edinburgą. Nieko nuostabaus, kad 
kitą dieną prie altoriaus atsirado keturiasdešimčia minučių vėliau, negu 
buvo suplanuota. 

Petis taip pat turėjo ką prisiminti. Paskutinį savaitgalį prieš vestuves 
jis buvo pririštas prie Klifton Godžo kabančio tilto. Aprengtas nėriniuotais 
naktiniais, su dirbtine varpa, pririšta prie juosmens. Teko kviesti ugniage- 
sių komandą... Abiejų išdaigų autorius buvo Maiklas. 

— (O Markas — kaip visuomet, — pastebėjo Petis. — Tikras šunsnu- 
kis. Pats viską suorganizavo, o dabar nesiteikia pasirodyti... 

— Jis jau atvyksta. Susitiksime su juo bare. Kelią jis žino. 

— Nejaugi? 

— Skambino ir sakė, kad jis jau pakeliui. 

— Tik pamanykite — Lydso oro uostas uždarytas! — tarė Robas. 

— Jis mūsų lauks „Rojal Ouk“. 

— Tikras šunsnukis, — pasipiktino Lukas. — Jis kaip visada nori iš- 
sisukti nuo juodo darbo. 

— Ir nuo /inksmybių! — pataisė jį Petis. 

— Nori pasakyti, kad tau dabar linksma? — paklausė Lukas. — 
Kiurksom čia, šitame prakeiktame miške, ant galvų myža lietus, ir tau 
linksma? O, Dieve, tu nepataisomas! Po velnių, būtų gerai, kad jis atsirastų 
čionai, kai reikės ištraukti Maiklą. 

Jie pakėlė karstą, nusvirduliavo su juo prie duobės krašto ir visu smar- 
kumu nuleido ant laidojimui skirtų juostų. Išgirdę iš karsto vidaus prislo- 
pintą „Ei, jūs!“, visi draugiškai sukikeno. 

Tada pasigirdo stiprus beldimas. 

Maiklas padūko kumščiais daužyti karsto dangtį. 

— Ei! Užteks! 

Petis išsitraukė iš apsiausto kišenės portatyvų radijo siųstuvą ir jį įjungė. 

— Kaip mane girdi? — jis nusprendė patikrinti ryšį. — Kartoju: kaip 
mane girdi? 

Karsto viduje sugriaudėjo Pečio balsas: „Kaip mane girdi? Kartoju: 
kaip mane girdi?“ 

— Užteks kvailiot! 

— Atsipalaiduok, Maiklai! — tarė Petis. — Pasilinksmink! 

— Eli, jūs, šunsnukiai! Tuoj pat išleiskit mane! Aš noriu myžt! 

Petis išjungė radijo siųstuvą ir įsigrūdo jį atgal į „Barbour“ švarko ki- 
šenę. 

— Ir kaip tas mechanizmas iš tikrųjų veikia? 

— Nuleisime jį juostomis, — paaiškino Robas. — Kiekvienam — po 
juostą. 

Petis vėl išsitraukė ir įjungė radijo stotelę. 

— Mes tave pažįstam kaip nuluptą, Maiklai! — tai pasakęs, jis vėl ją 
išjungė. 

Visas ketvertas nusikvatojo. Paskui kiekvienas paėmė už savo juostos 
galo ir iš lėto timptelėjo. 

— Viens... du... trys! — sukomandavo Robas. 

— Po velnių, sunku! — nusikeikė Lukas, įrempdamas savo juostą ir 
kilsreldamas karstą. 

Iš lėto, trūkčiodamas ir svyruodamas tarsi perkrautas laivas, karstas 
nuskendo gilioje duobėje. Galiausiai, pasiekęs dugną, pranyko jiems iš 
akių. 

Petis rankoje laikė žibintuvėlį. Jo šviesoje buvo matyti kvėpavimui 
skirtas vamzdelis, kyšantis iš karsto dangtyje pragręžtos skylutės, kurioje 
galėjo tilpti tik geriamasis šiaudelis. 

Robas vėl sugraibė radijo siųstuvą. 

— Nagi, Maiklai, matom, kad tavo kotas jau styro. Ar patinka žur- 
nalas? 

— Viskas. Laikas baigti. Išleiskit mane! 

— Mes jau pakeliui į striptizo klubą. Gaila, kad negali prie mūsų 
prisidėti, — nelaukdamas, ką atsakys Maiklas, Robas išjungė radiją. Ne- 


trukus, įsikišęs jį atgal į kišenę, pakėlė nuo žemės kastuvą ir suskato kasti 

"žemes. Paskui taip garsiai nusikvatojo, kad juokas tiesiog nudardėjo karsto 
dangčiu. 

Garsiai šūktelėjęs ir stvėręs kastuvą, prie jo prisdėjo ir Petis. Jie abu 
darbavosi itin uoliai, todėl iš po žemių netrukus kyšojo tik keletas mažų 
karsto lopinėlių. Galiausiai po žeme atsidūrė visas karstas. Jie kasė su dide- 
liu įsiūčiu, kurį kurstė išgertas alkoholis, kol virš dangčio supylė kokias dvi 
geras pėdas žemių ir kone užkasė kvėpavimui skirtą vamzdelį. 

— Ei! — sušuko Lukas. — Eli, liaukitės! Kuo giliau jį palaidosite, tuo 
daugiau vargo turėsim po poros valandų grįžę jo atkasti. 

— Juk tai — kapas, ar ne? — atšovė Robas. — Jei taip, tai turime jį 
ir užkasti! 

Lukas griebė jam iš rankų kastuvą. 

— Gana! — griežtai sušuko jis. — Man šįvakar kur kas mieliau būtų 
išgerti, o ne kasinėti. Supratai? 

Robas linktelėjo. Jis niekada neprieštaraudavo. Gausiai suprakaitavęs 
Petis sviedė savo kastuvą žemėn. 

— Nemanykite, kad ketinu pradėti duobkasio karjerą, — pareiškė 
jis. 

Pagaliau jie ant viršaus užmetė gofruotos geležies lakštą ir keletą aki- 
mirkų stovėjo nepratardami nė žodžio. Į metalą barbeno lietaus lašai. 

— Ką gi, puiku, — tarė Petis. — Pacs laikas važiuoti. 

Lukas dvejodamas susikišo rankas į kišenes. 

— Ar mes tikrai gerai darom? 

— Juk nutarėme jį gerokai pamokyti, — priminė Robas. 

— O ką, jeigu jis užsprings savo vėmalais, ar panašiai? 

— Nieko jam neatsitiks. Jis nėra toks girtas, — nuramino Džošas. — 
Važiuojam. 

Džošas įsiropštė į autofurgono galą, ir Lukas uždarė jo dureles. Paskui 
Petis, Lukas ir Robas įsitaisė priekyje, ir Robas užvedė variklį. Apie pusę 
mylios jie važiavo tuo pačiu keliuku atbulomis, o paskui pasuko dėšinėn, 
į plentą. 

Robas vėl įjungė radijo siųstuvą. 

— Kaip sekasi, Maiklai? 

— Paklausykit, vyručiai. Man tie jūsų juokeliai iš tikrųjų nepatinka. 

— Nejaugi? — paklausė Robas. — O mums linksma! 

Lukas ištiesė ranką ir paėmė iš jo siųstuvą. 

— Tai vadinama saldžiu kerštu, Maiklai! 

Visas ketvertas pratrūko kvatoti. Dabar atėjo eilė Džošui. 

— Klausyk, Maiklai, mes dabar važiuojam į tą stebuklingą klubą, kur 
palei strypą raitosi pačios gražiausios mergos nuogais užpakaliais. Tu tikrai 
pasiusi iš pykčio, praleidęs tokią gerą progą! 

Pasigirdo tylus Maiklo balsas, primenantis vaiko verkšlenimą. 

— Prašau, baikime visa tai. Man iš tikrųjų nepatinka. 

Robas, pro priekinį stiklą pamatęs ženklą „Kelio darbai“ ir degantį 
žalią šviesoforo signalą, spustelėjo akceleratoriaus pedalą. 

Lukas, pasilenkęs per Džošo petį, šaukė: 

— Ei, Maiklai, atsipalaiduok! Po poros valandų sugrįšim! 

— Ką reiškia p0 poros valandų? 

Užsidegė raudonas signalas. Vargu ar spės sustabdyti. Robas nuspau- 
dė akceleratoriaus pedalą iki pat galo, ir autobusas tiesiog šovė į priekį. 

— Duok man tą... — paprašė jis, viena ranka siekdamas radijo sių- 
stuvo, o kita sukdamas vairą — mat jie važiavo kelio vingiu. 

Pasilenkęs prie prietaisų skydelio, nuo kurio sklido šiokia tokia šviesa, 
Robas paspaudė pokalbio mygtuką. 

— Klausyk, Maiklai... 

— ROBALI! — suklykė Lukas. 

Tiesiai į juos artėjo priešakinės automobilio šviesos. 

"Blyksnis juos tiesiog apakino. 

Pasigirdo garso signalas, paskui baisus variklio gausmas. 

— ROBBBBBBBBBAAAAAAAAAI! — staugė Lukas. 

Apimtas panikos Robas nuspaudė stabdžių pedalą ir paleido iš rankų 
portatyvų radijo prietaisą. Rankos spaudė vairą, o akys desperatiškai ieš- 
kojo, kur pasukti. Dešinėje — medžiai, kairėje — JCB ekskavatorius, o į 
priekinį stiklą plieskia iš lietaus sienos išnirusio automobilio, veikiau pri- 


menančio traukinį, žibintų šviesos. 

Maiklui ėmė svaigti galva, paskui jis išgirdo šauksmus ir šaižų trenks- 
mą, tarytum kas nors būtų išmetęs ryšiui palaikyti skirtą portatyvų radijo 
siųstuvą. 

Staiga viskas nutilo. 

Jis paspaudė pokalbio mygtuką. 

Jokio garso. 

— Alio? Ei, vaikinai! 

Spengianti tyla. Jis pažvelgė į prietaisą. Tai buvo nedidelis daikčiukas 
juodame plastikiniame apvalkale, su dviem jame įtaisytomis antenomis — 
viena trumpa, o kita kiek ilgesne — ir virš garsiakalbio grotelių išraižytu 
firmos pavadinimu „Motorola“. Jame taip pat buvo įjungimo-išjungimo 
mygtukas, garso reguliatorius, kanalų selektorius ir mažytis, smeigtuko 
galvutės dydžio indikatorius, kuris švietė ryškiai žalia šviesa. Paskui jis 
nukreipė žvilgsnį į vos už kelių colių nuo jo akių boluojantį atlasą ir išsi- 
gandęs ėmė godžiai ryti orą. Jam būtinai reikėjo nusišlapinti, atrodė, tuo- 
jau pat trūks pūslė. 

Kurgi, po galais, jis atsidūrė? Kur dabar Džošas, Lukas, Petis ir Ro- 
bas? Stoviniuoja kažkur netoliese ir prunkščia? O gal tie šunsnukiai iš tik- 
rųjų nuvažiavo į klubą? 

Pamažu panika ėmė slūgti, nes vėl suveikė alkoholis. Galva apsunko, 
tarsi į ją kas būtų pripylęs švino, mintys tapo padrikos. Maiklas užsimerkė 
ir kone paniro į miegą. 

Šiaip ne taip praplėšęs akis, jis vėl priešais save išvydo tą patį sniego 
baltumo atlaso audeklą ir pajuto, kaip užlieja šleikštulio banga, kuri paki- | 
lo aukštyn ir vėl nuslūgo. Vėl pakilo ir vėl nuslūgo. Maiklas nurijo ir užsi- 
merkė; ėmė svaigti galva, atrodė, kad karstas siūbuoja į šalis tarsi vandens 
paviršiuje plūduriuojanti valtis. Noras šlapintis sumažėjo. Ir pykinimas ne- 
beatrodė toks baisus. Keista, tačiau Maiklui jo buveinė staiga pasirodė gana 
jauki. Jį supo. Tartum gulėtų plačioje lovoje! 


Akys vėl sulipo, ir jis it akmuo nugrimzdo į miegą. 

Rojus Greisas sėdėjo tamsoje, jo vis labiau senstantis „Alfa Romeo“ 
buvo įstrigęs transporto kamštyje, į stogą barbeno lietaus lašai, o jis pats, 
viena ausimi klausydamas iš CD grotuvo sklindančio Dido balso, pirštais 
barbeno į vairą. Buvo įsitempęs. Nekantrus. Paniuręs. 

Jautėsi velniškai blogai. 

Ryt jis turėjo pasirodyti teisme, taigi puikiai žinojo, kad jo padėtis 
nepavydėtina. 

Rojus gurkštelėjo iš butelio „Evian“ vandens, pasitaisė kepuraitę ir 
įkišo butelį atgal į durelių kišenę. 

— Nagi, greičiau. Greičiau, — tarė sau, vėl barbendamas pirštais, tik 
šįkart stipriau. Jis jau keturiasdešimt minučių vėlavo į pasimatymą. Nega- 
lėjo pakęsti vėlavimo, jam tai buvo nemandagumo išraiška. Jo nuomone, 
vėluojantis žmogus savo elgesiu tarytum nori pasakyti: Man laikas yra svar- 
besnis negu tau, todėl nieko baisaus, jei manęs palauksi... 

Jeigu būtų išvykęs nors viena minute anksčiau, dabar nebūtų vėlavęs. 
Tuomet kas nors kitas būtų pakėlęs ragelį ir išklausęs pranešimą apie dvi- 
ejų chuliganų, apsvaigusių nežinia nuo ko, įsiveržimą automobiliu į juve- 
lyrinių dirbinių parduotuvę Braitone. Tuomet galvą būtų tekę sukti jau ne 
jam, o jo kolegoms. Tai buvo išskirtinis darbo policijoje bruožas ir vienas iš 
profesinės rizikos aspektų — piktadariai nepaiso jokio etiketo ir nekreipia 
dėmesio nei į tavo darbo valandas, nei į laisvalaikį. 

Jis suprato, kad jam šįvakar nevertėjo niekur važiuoti. Reikėjo likti 
namie ir ruoštis rytojui. Išsitraukęs butelį, vėl gurkštelėjo vandens. Gerklė 
buvo išdžiūvusi, dar daugiau — perdžiūvusi. Pilve plazdėjo švininiai dru- 
geliai. 

Jau daug metų retsykiais draugai jam surengia pasimatymus su visiš- 
kai nepažįstamomis moterimis, ir kiekvieną kartą, vykdamas į susitikimą, 
jis jaučia didžiulę įtampą. Šį vakarą jo nervai buvo dar labiau įtempti, juo- 
lab kad nesuradęs progos palįsti po dušu ir persirengti dabar jaudinosi dar 
ir dėl savo išvaizdos. Visi jo detalūs planai apie apsirengimą dėl kažkokių 


dviejų nusikaltėlių nuėjo šuniui ant uodegos. 

Vienas nusikaltėlis iš nupjautavamzdžio šautuvo šovė į tuo metu ne 
tarnyboje buvusį policininką, kuris stovėjo netoli parduotuvės, į kurią jie 
įsiveržė. Laimė, stovėjo ne per daug arti. Rojus daugel kartų — daugiau 
negu reikėjo — buvo matęs, kokias pasekmes palieka šūvis iš dvylikto ka- 
libro šautuvo į vos už kelių pėdų stovintį žmogų. Toks šūvis gali suskaldyti 
galūnes arba krūtinėje pramušti futbolo kamuolio dydžio skylę. Tasai po- 
licininkas, detektyvas, pavarde Bilas Grynas, su kuriuo Greisui yra tekę 
vienoje komandoje žaisti keletą regbio rungtynių, „gavo malkų“ maždaug 
iš trisdešimties jardų atstumo. Žinoma, iš fazano ar iš triušio būtų telikusi 
šlapia vieta, tačiau tik ne iš tokios regbį žaidžiančios girnapusės, vilkinčios 
odinį švarką. Bilas Grynas buvo palyginti laimingas — švarkas apsaugojo 
jį tarsi skydas, tačiau keletas šratų vis dėlto susmigo jam į veidą, o vienas 
pataikė į kairę akį. 

"Tuo metu, kai Greisas išėjo į sceną, nusikaltėliai, sudaužę visureigį 
„Jeep“, kuriuo bandė pasprukti nuo policijos, buvo sulaikyti. Jis be jokių 
dvejonių pateikė jiems kaltinimą dėl pasikėsinimo nužudyti ginkluoto api- 
plėšimo metu. Jam labai nepatiko, kad Jungtinėje Karalystėje vis daugiau 
nusikaltėlių griebiasi ginklų, kartu provokuodami ginkluotis ir policijos 
pareigūnus. Jo tėvo laikais buvo negirdėta, kad policininkai vaikščiotų gin- 
kluoti. Laikai pasikeitė, ir dabar kai kuriuose miestuose policijos darbuo- 
tojai laiko visiškai įprastu dalyku vežiotis ginklus automobilio bagažinėje. 
Greisas, iš prigimties nekerštingas žmogus, vis dėlto buvo tvirtai įsitikinęs, 
kad kiekvienas, šovęs į policijos pareigūną ar į bet kurį nekaltą žmogų, turi 
būti pakartas. 

Automobilių kolona nejudėjo. Jis žvilgtelėjo į laikrodį prietaisų sky- 
delyje, pakėlė akis į pliaupiantį lietų, tada vėl dirstelėjo į laikrodį ir į prie- 
kyje nutįsusią raudoną uodegą — priešrūkiniai žibintai jį tiesiog akino. 
Paskui jis pasižiūrėjo į savo rankinį laikrodį, vildamasis, kad automobilio 
laikrodis skuba. Deja. Praėjo dešimt minučių, tačiau jie nepasislinko nė 
per colį. Niekas nepravažiavo ir priešinga kryptimi. 

Abiejuose veidrodėliuose — užpakalinio vaizdo ir šoniniame — 
šmėkštelėjo mėlynos ugnelės. Jo ausis pasiekė sirenos garsas. Prašvilpė po- 
licijos patrulio automobilis. Paskui jį nulėkė greitoji pagalba. Dar vienas 


policijos automobilis , o iš paskos - du ugniagesių ekipažai. 

Velniai rautų! Prieš keletą dienų čia vyko kelio darbai, todėl jis tikėjo- 
si, kad kamštis susidarė būtent dėl to. Tačiau dabar jam paaiškėjo, jog įvy- 
ko avarija, o ugniagesių automobiliai reiškė, kad avarija rimta. 

Pralėkė dar viena gaisrinė. Jai iš paskos — antras greitosios pagalbos 
automobilis su įjungtais švyturėliais. Na, o paskiausiai — gelbėtojų sunk- 
vežimis. 

Jis vėl žvilgtelėjo į laikrodį: 21.15. Prieš tris ketvirčius valandos jis tu- 
rėjo susitikti su ja Tanbridž Velse, iki kurio dar laukė dvidešimties minučių 
kelias. Žinoma, pirmiausia reikėjo ištrūkti iš šios grūsties. 

Teris Mileris, neseniai išsiskyręs Greiso skyriaus detektyvas inspekto- 
rius, Greisui nuolat girdavosi savo pergalėmis dviejuose internetinių pažin- 
čių puslapiuose ir ragino jį taip pat prisidėti. Rojus paprasčiausiai atmetė 
tokį pasiūlymą, tačiau kai į jo elektroninio pašto dėžę plūstelėjo dvipras- 
miški įvairių moterų laiškai, jis įsiuto, supratęs, kad Teris Mileris įtraukė jį 
į pažinčių puslapį „U-Date“ be jo paties sutikimo. 

Greisas iki šiol nesuprato, kas jį paskatino atsakyti į vieną iš šių elek- 
troninių laiškų. Vienatvė? Smalsumas? Geismas? Tiesą sakant, atsakymo jis 
nežinojo. Pastaruosius aštuonerius metus jis gyveno monotonišką gyveni- 
mą — vakarykščią dieną keitė nauja, tačiau tokia pat, kaip ir kitos. Būda- 
vo dienų, kurias jis stengdavosi kuo greičiau nustumti užmarštin, tačiau 
pasitaikydavo ir tokių, kurias užmiršęs jis jausdavo slegiantį kaltės jausmą. 

Sendė. 

Staiga pasijuto kaltas, kad važiuoja į šį pasimatymą. 

Ji atrodė žavi — bent jau nuotraukoje. Vyrui patiko ir jos vardas. 
Klaudina. Skambėjo prancūziškai su tam tikru erotikos atspalviu. Nuo- 
traukoje ji atrodė gundančiai! Gintariniai plaukai, dailus veidas, po ap- 
tempta palaidinuke pūpso stambus biustas, o ji pati sėdi ant lovos krašto, 
mini sijonėlį pasikėlusi tiek, kad iš po jo matytųsi pėdkelnės nėriniuotais 
krašteliais ir tau kiltų įtarimas, jog ji rikriausiai neapsimovusi kelnaičių. 

Jie tik vieną kartą kalbėjosi telefonu, tačiau to pakako, kad mergina su- 
suktų jam galvą. Šalia jo, ant keleivio sėdynės, gulėjo puokštė rožių, kurias 
buvo nupirkęs degalinėje. Žinojo, kad raudonos rožės yra banalybė, tačiau 
šiuo atžvilgiu jį buvo galima pavadinti senamadišku romantiku. Žmonės 


buvo teisūs, tvirtindami, kad nedera gyventi praeitimi. Vis dėlto visiems pa- 

'simatymams per šiek tiek daugiau nei aštuonerius metus jam būtų pakakę 
suskaičiuoti vienos rankos pirštų. Paprasčiausiai nevaliojo pripažinti, kad gali 
būti dar viena Jam Skirtoji. Tai yra, moteris, kuri jam atstotų Sendėę. 

O gal būtent šį vakarą jam pasirodys kitaip? 

Klaudina Lemont. Gražus vardas, gražus balsas. 

Išjunkite, po galais, tuos prakeiktus priešrūkinius žibintus! 

Jis įkvėpė švelnaus gėlių aromato, vildamasis, kad ir pats panašiai 
kvepia. 

Blyškioje „Alfos“ prietaisų skydelio ir priekyje stovinčių automobilių 
užpakalinių žibintų šviesoje Greisas įdėmiai pažiūrėjo į veidrodėlį, nebū- 
damas tikras, ką jame iš tikrųjų norėjo išvysti. Į jį žvelgė liūdesio kupinas 
veidas. 

Tau reikia gyventi toliau. 

Jis ir vėl gurkštelėjo vandens. Taigi. 

Dar du mėnesiai, ir jam sueis trisdešimt devyneri. Po dviejų mėnesių 
jo laukia dar viena sukaktis. Liepos dvidešimt šeštąją sueis devyneri metai 
nuo tos dienos, kai dingo Sendė. Tarsi išgaravo, ir būtent tą dieną, kai jis 
šventė trisdešimtąjį savo gimtadienį. Jokio raštelio. Visi jos daiktai, išsky- 
rus rankinę, tebelaukia savo šeimininkės jo namuose. 

Praėjus septyneriems metams, dingusį žmogų juridiškai galima lai- 
kyti mirusiu. Jo motina, gulinti slaugos ligoninėje, likus kelioms dienoms 
iki mirties (ji sirgo vėžiu), sesuo, artimiausi draugai ir jo psichiatras patarė 
Greisui taip ir pasielgti. 

Nieku gyvu! 

Džonas Lenonas yra pasakęs: „Gyvenimas yra tai, kas nebūna įtrauk- 
ta į tavo planus.“ Gryna tiesa. 

Iki trisdešimt šeštojo gimtadienio jis dažnai svajodavo apie Sendę ir 
šeimą. Jo svajonė — trys vaikai: du berniukai ir mergaitė, su kuriais jis pra-. 
leistų kiekvieną savaitgalį. Atostogos drauge su šeima. Kelionės prie jūros. 
Vienos dienos išvykos į įdomias vietas. Žaidimai kamuoliu. Žaislų taisy- 
mas. Pamokų ruoša vakarais. Maudymas vonioje. Jis prisimindavo viską, 
ką vaikystėje darydavo drauge su savo tėvais. 

Deja, jį graužė baisus nerimas, kuris retai kada apleisdavo. Net ir mie- 


gant. Jis buvo nei gyvas, nei miręs. Paieškos tęsėsi jau aštuonerius metus ir 

dešimt mėnesių, tačiau šiandien jis tebebuvo ten pat, nuo kur pradėjo. 

Visas jo gyvenimas, išskyrus darbą, buvo slegianti tuštuma. Jis nepa- 
jėgė, o gal ir nenorėjo, užmegzti naujų santykių. Kiekvienas pasimatymas 
jam reiškė nelaimę. Kartais atrodydavo, kad vienintelis nuolatinis jo gy- 
venimo palydovas yra auksinis karosas Marlonas. Šią žuvelę Greisas buvo 
laimėjęs prieš devynerius metus šaudydamas atrakcionų aikštelėje. Visos 
jo pastangos parūpinti savo karosui kompanioną nuėjo perniek. Marlonas 
buvo nemandagi, su niekuo nebendraujanti būtybė. Galbūt dėl šios prie- 
žasties jiedu ir patiko vienas kitam, pagalvodavo Rojus. Jiedu buvo panašūs. 

Kai kada vyras pagalvodavo, kad geriau būtų tapęs ne policininku, o 
pasirinkęs kitą, mažiau atsakomybės reikalaujančią specialybę. Tuomet jo 
darbo diena baigtųsi lygiai penktą valandą ir pakeliui į namus jis galėtų už- 
sukti į barą, o sugrįžęs namo ištiestų kojas priešais „teliką“. Galėtų gyventi 
normalų gyvenimą. Tačiau jau nieko negalėjo pakeisti. Matyt, įtakos jam 
turėjo kažkoks lemties genas, o gal ir visa puokštė genų (kaip ir jo tėvui), 
kuris jį visą gyvenimą negailestingai vertė ieškoti faktų ir aiškintis tiesą. 
Tikriausiai tie patys genai vedė ir karjeros laiptais, nes palyginti anksti tapo 
vyresniuoju detektyvu. Tačiau šie genai atėmė dvasios ramybę. 

Į jį iš automobilio veidrodėlio vėl žvelgė tas pats gerai pažįstamas vei- 
das. Greisas kreivai šyptelėjo, išvydęs savo trumpai kirptus plaukus, kurie 
atrodė neką vešlesni už naujagimio pūkelius, ir muštynėse, kuriose pasi- 
rodė kaip tikras didvyris, sulaužytą nosį, kuri darė jį panašų į profesionalų 
boksininką. 

Per pirmąjį pasimatymą Sendė pasakė, kad jo akys panašios į Polo 
Njumeno akis. Be abejo, jį tai pamalonino. Tai buvo vienas iš milijono da- 
lykų, kurie Rojui joje patiko. Patiko, kad ji besąlygiškai juo gėrėjosi. 

Rojus Greisas žinojo, kad jis nėra labai patrauklus fiziškai. Būdamas 
penkių pėdų ir dešimties colių jis tik dviem coliais viršijo apatinę ribą, kai 
prieš devyniolika metų atėjo į policiją. Vis dėlto, nepaisydamas savo polin- 
kio į alkoholį ir bergždžių pastangų mesti rūkyti, liedamas prakaitą polici- 
jos sporto salėje, jis pasiekė gan įspūdingų rezultatų: per savaitę nubėgdavo 
dvidešimt mylių ir retkarčiais vis dar pažaisdavo regbį — jam įprastoje 
krašto puolėjo pozicijoje. 


Devynios dvidešimt. 

Po perkūnais! 

Šįvakar iš tikrųjų nenorėjo ilgai naktinėti. Jam dabar šito mažiausiai 
reikėjo. Būtų paprasčiausiai nepakėlęs. Rytoj reikėjo į teismą, todėl šiąnakt 
tiesiog privalu normaliai išsimiegoti. Iš galvos neišėjo mintis apie rytoj lau- 
kiančią kryžminę apklausą. 

Staiga iš viršaus jį užliejo ryški šviesa, o paskui pasigirdo kurtinamas 
sraigtasparnio tarškėjimas. Po akimirkos šviesos pluoštas jau plieskė prie- 
kyje ir Greisas išvydo iš lėto besileidžiantį sraigtasparnį. 

Jis išsitraukė mobilųjį telefoną ir surinko numerį. Atsiliepė kone 
iškart. | 

— Labas, čia vyresnysis detektyvas Greisas. Įstrigau transporto kamš- 
tyje A26 kelyje, į pietus nuo Krouborou. Atrodo, kažkur priekyje įvyko 
avarija — ar negalėčiau gauti išsamesnės informacijos? 

Jį sujungė su centro valdymo skyriumi. Pasigirdo vyriškas balsas: 

— Labas vakaras, vyresnysis detektyve. Įvyko didelė avarija. Yra žu- 
vusių ir prispaustų po automobilių nuolaužomis. Pravažiuoti kurį laiką bus 
neįmanoma, todėl jums geriausia būtų apsisukti ir vykti kitu keliu. 

Rojus Greisas padėkojo ir baigė pokalbį. Paskui iš marškinių kišenės 
išsitraukė „Blackberry“, surado jame įvestą Klaudinos numerį ir parašė jai 
žinutę. 

Atsakymas atėjo beveik akimirksniu. Ji prašė jo nesijaudinti ir atva- 
žiuoti tada, kai galės. 

Dėl to jis pajuto jai tik dar didesnį palankumą. 


Tai leido netgi pamiršti, kas jo laukia rytoj. 


Davėjui ne per dažniausiai tekdavo važinėti automobiliu, tačiau jeigu 
tik nusišypsodavo tokia laimė, — oho! — jis netverdavo savam kailyje! Sį- 
kart sėdėjo prisisegęs saugos diržu keleivio sėdynėje, šalia tėvelio, kai jiems 


iš priekio pasirodė policijos automobilis įjungtais mėlynais švyturėliais ir 

sirena. Jis yrėsi prieš eismą, transporto grūstyje įveikdamas vieną mylią po 
kitos. Oho, reginys neką blogesnis už Alton Touverso atrakcionų aikštelę, į 
kurią jiedu su tėčiu kartais nuvažiuodavo ir šauniai pasiausdavo! 

— Jahūūū! — entuziastingai sušuko jis. 

Davėjaus būdavo neįmanoma atplėšti nuo televizoriaus, kai ekrane 
rodydavo laidas apie Amerikos policiją. Būtent todėl jam taip patiko kalbė- 
ti specifiniu amerikietišku akcentu. Kartais jis įsivaizduodavo esąs iš Niu- 
jorko, kartais — iš Misūrio arba Majamio. Tačiau dažniausiai — iš LA". 

Filas Vyleris, dramblotas vyras nuo alaus išpampusiu pilvu, vilkin- 
tis rudą darbinį kombinezoną, apsiavęs jau gerokai aptrintus batus ir už- 
simaukšlinęs juodą apvalią kepuraitę, nusišypsojo greta sėdinčiam sūnui. 
Prieš daug metų jo žmonai visiškai pairo nervai, ir nuo to laiko sūnumi 
rūpinasi jis vienas. Jau septyniolika metų. 

Policijos automobilis, pravažiuodamas pro kelių remonto agregatus, 
sumažino greitį. Ant abiejų sunkvežimio vilkiko šonų buvo užrašas VYLE- 
RIO AUTOLAUŽYNAS, o ant kabinos — gintaro spalvos švyturėliai. Pro 
automobilio stiklą priekinių žibintų ir prožektorių šviesoje Filas pirmiausia 
išvydo visiškai suknežintą priekinę tranzito dalį, kurios pusė buvo palindu- 
si po priešakiniu cementovežio buferiu; likusi autofurgono dalis, sulamdy- 
ta tarsi kokakolos skardinė, riogsojo apvirtusi ant išdraskytos gyvatvorės. 

Šlapia skalda ir žvilgančiu žolyno paviršiumi nuslydo mėlynai mirk- 
sintis šviesos pluoštas. Netoliese stovėjo gaisrinės, policijos automobiliai ir 
viena greitoji, o aplink sukiojosi būrys smalsuolių, ugniagesiai ir policijos 
pareigūnai šviesą atspindinčiomis striukėmis. Vienas policininkas šepečiu 
šlavė nuo kelio stiklo šukes. 

Policijos fotografo rankose blyksėjo fotoaparatas. Du kelių policinin- 
kai tempė matavimo juostą. Ant žemės blyksėjo metalo nuolaužos ir stiklo 
duženos. Filas Vyleris pastebėjo ant kelio besimėtančius ratų raktą, sport- 
bačius, pledą ir striukę. 

— Atrodo baisiai, tikra maišalynė, tėti! — šįvakar Davėjus bus iš Mi- 
sūrio. 


— Labai baisiai. 


* Los Andželo. 

Filas Vyleris per daugelį metų apsiprato su panašiais vaizdais, todėl 
jo jau niekas nebešokiravo. Jis matė kone visas nelaimes, kokios tik gali 
atsitikti važiuojant automobiliu. Giliausiai atmintin buvo įsirėžęs kadaise 
matytas vaizdas: „Ferrari“ liekanose, prisisegęs saugos diržais, vairuotojo 
sėdynėje sėdi kostiumuotas, kaklaraištį ryšintis turtingas verslininkas nu- 
pjauta galva. 

Davėjus, kuriam ne per seniausiai suėjo dvidešimt šešeri, dėvėjo sna- 
peliu atgal apsukta „New York Yankees“ beisbolo kepuraitę, ant medkirčio 
marškinių buvo apsivilkęs multino švarkelį, apsimovęs džinsus ir apsiavęs 
sunkius patvarius batus. Davėjui patiko rengtis taip, kaip rengdavosi ame- 
rikiečiai televizijos ekrane. Vaikino intelektas prilygo šešiamečio vaiko in- 
telektui, ir buvo aišku, kad jis šios ribos neperžengs. Tačiau jo fizinė jėga 
pranoko žmogaus jėgas ir dažnai praversdavo atvykus į eismo įvykio vietą. 
Davėjui nieko nereiškė plikomis rankomis sulenkti metalinį lakštą, o kartą 
jis nukėlė motociklą prispaudusio automobilio priekį. 

— Labai baisiai, — sutiko jis. — Atrodo, yra žuvusių, ar ne, tėti? 

— Tikiuosi, kad ne, Davėjau. 

— Bet atrodo, kad gali būti? 

Prie jų automobilio iš vairuotojo pusės prisiartino kepurę su snape- 
liu ir šviesą atspindinčią liemenę dėvintis kelių policininkas. Filas nuleido 
stiklą ir iškart atpažino policininką. 

— Sveikas, Brajanai. Tikra mišrainė. 

— Atvažiuoja automobilinis keltuvas sunkvežimiui iškelti. O gal tu 
galėtum išvežti furgoną? 

— Jokių problemų. Kas atsitiko? 

— Kaktomuša susidūrė tranzitas ir sunkvežimis. Autofurgoną reikėtų 
nugabenti į avarijose nukentėjusiųjų automobilių aikštelę. 

— Laikyk, kad tai jau padaryta. | 

Davėjus čiupo savo žibintuvėlį ir išlipo iš kabinos. Kol tėtis kalbėjosi 
su policininku, jis dairėsi aplink, žibintuvėliu apšviesdamas tepalų ir putų 
pėdsakus ant kelio. Paskui atidžiai apžvelgė aukštą keturkampį greitosios 
pagalbos automobilį, bandydamas įžiūrėti, kas yra ten, jo viduje, už iš- 
temptų ant užpakalinio stiklo užuolaidėlių. Jam knietėjo išsiaiškinti, kas gi 


čia iš tikrųjų buvo atsitikę. 

Tranzito likučiai jau prieš dvi geras valandas buvo pakrauti ir pritvir- 
tinti ant jų automobilio platformos. Jo tėvelis su kelių policininku Brajanu 
buvo žengtelėję į šalį. Filas išsitraukė iš kišenės žiebtuvėlį, kuriuo galima 
prisidegti net ir stipriausiame vėjyje. Davėjus sekė paskui juos, viena ranka 
ore susisukdamas suktinę ir prisidegdamas ją įsivaizduojamu žiebtuvėliu. 
Greitoji pagalba ir daugelis kitų avarinių tarnybų automobilių jau buvo iš- 
važiavę, o didžiulis kranas, specialiais diržais užkabinęs suplotą cementove- 
žio kabiną, kėlė jo priekį. 

Pagaliau lietus aprimo, ir debesų properšoje pasirodė barsukų drau- 
gas mėnulis. Tėtis su Brajanu aptarinėjo, koks masalas šiuo metų laiku 
labiausiai tinka karpiams gaudyti. Pavargęs ir galvojantis, kur būtų geriau- 
sia nusišlapinti, Davėjus vaikštinėjo keliu „traukdamas suktinę“ ir nak- 
ties danguje dairydamasis šikšnosparnių. Jam patiko šikšnosparniai, pelės, 
žiurkės, pelėnai ir panašūs padarai. Tiesą sakant, jam patiko visi žvėreliai. 
Gyvūnai — priešingai nei žmonės — niekada iš jo nesišaipydavo, kai jis 
lankė mokyklą. Galbūt sugrįžęs namo jis dar nueis prie barsukų olos. Jam 
patikdavo sėdėti mėnesienoje ir stebėti, kaip jie žaidžia. 

Švysčiodamas žibintuvėliu, Davėjus nuėjo iki krūmų ir, atsisegęs pra- 
skiepą, išleido šlapimo pūslės turinį ant čia pat augančių dilgėlių. Vos tik 
nutrūko srovė, tiesiai priešais jį pasigirdo balsas, privertęs Davėjų stipriai 
krūptelėti. 

— Eli, alio? 

Keistai traškantis balsas. Tačiau aplink nieko nebuvo. 

Davėjus net šoktelėjo. 


Netrukus jis ir vėl išgirdo tą patį balsą. 


— Alio? 
— Po perkūnais! — jis nukreipė žibintuvėlį tiesiai į atžalyną, tačiau 
nieko neišvydo. — Alio? — atsiliepė nematomajam. 


Po akimirkos vėl pasigirdo: 

— Alio? Ei, alio? Džošai? Lukai? Peti? Robai? 

Davėjus pasiuntė spindulių pluoštą kairėn, dešinėn, o paskui tolyn. 
Tada pasigirdo šlamėjimas, o po akimirkos žibintuvėlio šviesoje trumpam 
pasirodė ir vėl pranyko striuka kiškio uodegėlė. 


— Alio? Kas čia? 

Tyla. 

Šnypštimas. Traškėjimas. Netrukus balsas pasigirdo vos už kelių 
pėdų, į dešinę nuo Davėjaus. 

— Alio? Alio? Alio? 

Krūme kažkas žybtelėjo. Jis atsiklaupė. Tai buvo radijas, ne šiaip sau, 
dijo siųstuvas. 

Pasišviesdamas žibintuvėliu, jis kurį laiką apžiūrinėjo jį, bijodamas 
paliesti. Galiausiai pakėlė nuo žemės. Radijo prietaisas pasirodė sunkesnis 
negu atrodė iš pirmo žvilgsnio, jis buvo šaltas ir šlapias. Po dideliu žaliu 
mygtuku jis perskaitė: Kalbėti. 

Davėjus paspaudė jį ir tarė: 

— Alio! 

Tą pačią akimirką jam atsiliepė: 

— Kas tai? 

Tuojau pat, tačiau iš toliau, pasigirdo kitas balsas: 

— Davėjau! 

Tėvelis. 

— Gerai, ateinu! — šūktelėjo Davėjus. 

Eidamas keliu, jis vėl paspaudė žaliąjį mygtuką. 

— Čia Davėjus! — tarė jis. — O kas tu? 

— DAVĖEĖJAUUU! 

Vėl tėvelis. | 

Išsigandęs Davėjus paleido iš rankų radijo siųstuvą. Šis garsiai dunks- 
telėjo ant kelio, trūko apvalkalas, išbyrėjo baterijos. 

— ATEINU! — atsiliepė jis. Tada atsiklaupęs pakėlė nuo žemės apa- 
ratą ir vogčiomis įsigrūdo kišenėn. Paskui susirinko baterijas ir įsidėjo jas 
į kitą kišenę. | 

— ATEINU, TĖTI! — dar kartą šūktelėjo Davėjus. — AŠ TIK NO- 
RĖJAU NUSISYSIOTI! 

Laikydamas ranką kišenėje, kad tik nesimatytų, jog ji išsipūtusi, Da- 


vėjus nuskubėjo prie sunkvežimio. 

Maiklas nuspaudė mygtuką Ka/bėri. 

— Davėjau? 

Jokio atsako. 

Jis dar kartą spustelėjo tą patį mygtuką. 

— Davėjau? Alio? Davėjau? 

Balto atlaso tyla. Absoliuti, spengianti tyla, slegianti iš viršaus, kylan- 
ti iš apačios, spaudžianti jį iš visų pusių. Maiklas pabandė judinti rankas, 
tačiau užteko tik truputį jas ištiesti ir jos atsirėmė į sienas. Pabandė išskėsti 
kojas, tačiau ir jos atsirėmė į tas pačias neįveikiamas sienas. Pasidėjęs ant 
krūtinės radijo prietaisą, pamėgino kilstelti vos už kelių colių nuo savo 
akių esantį atlasu apvilktą dangtį. Tai buvo tas pat, kas pajudinti gelžbeto- 
nio plokštę. Tada įsirėmė alkūnėmis ir, kiek tik galėdamas pasikėlęs, bandė 
žvilgtelėti pro raudoną guminį vamzdelį, tačiau nieko nepamatė. Ištiesęs 
ranką, Maiklas pritraukė jį arčiau lūpų ir pamėgino švilptelėti, tačiau vietoj 
švilptelėjimo pasigirdo labai graudus garsas. 

Jis susmuko atgal. Tvinksėjo smilkiniuose ir nežmoniškai norėjosi 
šlapintis. Jis vėl paspaudė mygtuką. 

— Davėjau! Davėjau, man reikia nusišlapinti. Davėjau! 

Ir vėl jokio atsako. 

Praeityje Maiklui buvo tekę buriuoti, todėl jis gerai mokėjo naudotis 
radijo siųstuvu-imtuvu. Reikia pabandyti perjungti kanalą, pagalvojo jis. 
Kanalų selektorių surado, tačiau jis nejudėjo iš vietos. Stumtelėjo stipriau, 
tačiau veltui. Galiausiai Maiklas pastebėjo priežastį, kodėl selektorius ne- 
juda: jis buvo priklijuotas nepaprastai stipriais klijais. Žinoma, tai padary- 
ta tyčia — kad jis negalėtų susisiekti su šešioliktuoju tarptautiniu, avarinės 
pagalbos, kanalu. 

— Ei, ar mane girdit? Gana, šunsnukiai, laikas baigti! Man jau ne 
juokai galvoj! 

Maiklas nuleido ranką su radijo siųstuvu prie ausies — šiam veiksmui 


erdvės užteko — ir įsiklausė. 

Jokio garso. 

Jis pasidėjo radijo aparatą sau ant krūtinės, paskui iš lėto, šiaip ne taip 
nuleido dešiniąją ranką, įkišo ją į savo odinio švarko kišenę ir išsitraukė 
grublėtą, vandeniui atsparų mobilųjį telefoną, kurį Ešlė jam padovanojo 
sužinojusi, kad jis mėgsta buriuoti. Šis mobilusis jam patiko, nes buvo ki- 
toks negu kiti įprasti mobilieji telefonai, kuriuos turėjo dauguma. Jis pa- 
spaudė klavišą, ir telefono ekranas tuojau pat įsižiebė. Atsirado viltis. Deja, 
jai buvo lemta netrukus užgesti. Jokio impulso. 

— Velnias! 

Jis akimis perbėgo telefonų sąrašą, kol galiausiai surado verslo kom- 
paniono Marko vardą. 

Markas. Mob. 

Nors ryšio nebuvo, Maiklas vis dėlto nusprendė pamėginti laimę. 

Neišgirdo jokio signalo. 

Jausdamas, kaip apima neviltis, jis mėgino prisiskambinti visiems iš 
eilės — Robui, Pečiui, Lukui ir Džošui. 

Tada vėl paspaudė portatyvaus radijo siųstuvo mygtuką. 

— Eli, vaikinai! Ar mane girdite? Po velnių, aš žinau, kad girdite! 

Ir šįkart nieko. 

„Eriksono“ ekrane matėsi skaičiai 11.13. 

Maiklas kilstelėjo kairę ranką ir žvilgtelėjo į laikrodį: 11.14. 

Jis bandė prisiminti, kada paskutinį kartą tikrinosi laiką. Praėjo ko- 
kios dvi valandos. Jis užsimerkė. Kurį laiką suko galvą, mėgindamas su- 
prasti, kas gi čia dedasi. Ryškioje, kone akinamoje žibintuvėlio šviesoje jis 
pastebėjo visiškai šalia savo kaklo įspraustą butelį ir blizgų žurnalą. Kilste- 
lėjo žurnalą sau virš krūtinės, paskui, atsargiai manevruodamas, pakėlė jį 
sau virš veido ir kone užduso nuo didžiulių blizgančių krūtų, kurios, atro- 
dė, užvirto jam ant akių. 

Tikri šunsnukiai! 

Jis vėl pakėlė radijo stotelę ir dar kartą spustelėjo mygtuką Kalbėti. 

— Labai juokinga! O dabar prašau išleist mane iš čia! 

Tyla. 

Kas gi, velniai rautų, tas Davėjus? 


Gerklė buvo perdžiūvusi. Iš kur gauti vandens? Svaigo galva. Maiklas 

norėjo namo, į lovą pas Ešlę. Netrukus jie turėtų čia atsirasti. Reikia tik 
luktelti. Rytoj jis jiems parodys. | 
Jį ir vėl supykino. Maiklas užsimerkė. Apėmė svaigulys. Ir vėl ėmė sū- 


puoti. Jis dar kartą nugrimzdo į miegą. 


Lėktuvas smarkiai sudrebėjo, kai ratai pasiekė leidimosi taką. Šitaip 
bjauriai baigėsi nenusisekęs skrydis (lėktuvas nutūpė lygiai pusšeštos va- 
landos vėliau, negu numatyta tvarkaraštyje). Tuo metu Markas Varenas, 
pervargęs ir nepatenkintas, — o kaipgi kitaip jaustis, kai sėdi ankštoje sė- 
dynėje, o saugos diržai tau spaudžia pilvą, kurį jau ir taip varsto diegliai 
nuo avialinijų riestainiukų ir šlykščios musakos, — paskutinį kartą dirste- 
lėjo į „Ferrari 360“, blizgantį Autocar žurnalo nuotraukose, po kuriomis 
buvo nurodyta jo techninė charakteristika. 

Man reikia tavęs, brangioji, galvojo jis. Man tavęs tiesiog baisiai reikia! 
O, taip! 

Lėktuvui riedant paskutinius metrus, pro aplytą stiklą sušmėžavo 
oro uosto šviesos. Pilotas dar kartą saldžiu balsu atsiprašė už nesklandu- 
mus, dėl visko kaltindamas rūką. 

„Prakeiktas rūkas. Prakeiktas angliškas oras. Markas svajojo apie rau- 
doną ferarį, prabangų namą Marbeloje, saulėtą gyvenimą ir tą, su kuria 
būtų galima šiuo puikiu gyvenimu dalytis. Su kokia nors nepaprasta dama. 
Jei sandėris dėl žemės nuosavybės, dėl kurios jis derėjosi Lydse, pavyktų, 
jis per vieną žingsnį priartėtų prie namo ir ferario. Širdies dama — kitas 
reikalas. 

Vangiais judesiais jis atsisegė diržą, iš po kojų išsitraukė lagaminą ir 
įsimetė į jį žurnalą. Paskui atsistojo ir, įsimaišęs į salone besigrūdančią mi- 
nią, išsitraukė iš spintelės virš galvos lietpaltį, nė nekreipdamas dėmesio — 
buvo pernelyg pavargęs, kad rūpintųsi savo išvaizda, — į laisvai po kaklu 


tabaluojantį kaklaraištį. 

Priešingai nei jo verslo partneris, kuris rengdavosi nerūpestingai, 
Markas šiuo atžvilgiu būdavo įprastai pedantiškas. Jo drabužiai, kaip ir 
šviesūs, visuomet tvarkingi plaukai, buvo per daug konservatyvaus sukirpi- 
mo dvidešimt aštuonerių metų vyrui. Jie visada atrodydavo nauji, tarytum 
ką tik būtų iš siuvyklos. Pasauliui jis norėjo pasirodyti kaip viduriniosios 
klasės verslininkas, tačiau iš tikrųjų, atsidūręs tarp bet kurio visuomenės 
sluoksnio žmonių, jis visuomet atrodydavo kaip norintis jiems kažką par- 
duoti. 

Laikrodis rodė 23.48. Jis įjungė savo mobilųjį telefoną, tačiau pa- 
skambinti nesuspėjo, nes tą pačią akimirką įspėjamai pyptelėjo baterija ir 
užgeso ekranas. Markas įsikišo jį atgal į kišenę. Velniškai vėlus metas, per 
daug vėlu. Dabar jis norėjo tik vieno — grįžti namo ir kristi į lovą. 

Po valandos jis atbulomis įvairavo savo sidabro spalvos BMW X5 į 
požeminę automobilių stovėjimo aikštelę po namu, vadinamu tiesiog Van 
Alenu. Liftu pakilęs į ketvirtąjį aukštą, Markas netrukus įėjo pro savo buto 
duris. 

Nors tai ir viršijo jo finansines galimybes, tačiau Markas, įsigijęs šį 
butą, gyvenimo laiptais pakilo viena pakopa aukštyn. Tai buvo įspūdin- 
gas, modernus „art deco“ stiliaus pastatas Braitone, ne per toliausiai nuo 
jūros, o jame gyveno visas būrys garsenybių. Ši vieta garsėjo puikia reputa- 
cija. Jei gyveni Van Alene, vadinasi, esi įžymus. O jei esi įžymus, vadinasi, 
esi turtingas. Visą savo gyvenimą Markas turėjo tik vieną tikslą — gyventi 
turtingai. 

Eidamas atviro išplanavimo kambariu, jis pastebėjo mirksint telefono 
balso pašto indikatorių. Vis dėlto nusprendė kol kas nekreipti į jį dėmesio, 
iškraustė lagaminą, įjungė mobiliojo telefono įkroviklį, o paskui nuėjo prie 
gėrimų spintelės ir per porą pirštų įsipylė „Balvenie“ viskio. Tada prisiarti- 
no prie lango ir žvilgtelėjo žemyn, į pasivaikščiojimų takelį, kuriuo, nepai-. 
sant blogo oro ir vėlaus meto, zujo žmonės. Jis apsidairė ir žvilgsniu aprėpė 
ryškiomis šviesomis pasidabinusį „Palace Pier“ ir rašalo juodumo jūrą. 

Staiga šaižiai pyptelėjo mobilusis. Pranešimas. Markas priėjo artyn ir 
dirstelėjo į ekraną. Keturiolika naujų pranešimų! 


vo- | 


dėžutę. Pirmąjį pranešimą 19.00 buvo palikęs Petris, kuris teiravosi, kur 

esąs Markas. Antrąjį, 19.45, paliko Robas, informuodamas, jog jie važiuoja 
į „Avinėlį“ Raipe. Trečiasis pranešimas, 20.30, buvo kolektyvinis — Mar- 
kas atpažino gerokai įkaušusių Luko ir Džošo balsus, o fone girdėjosi dar 
ir Robo vapaliojimas. Šįkart jie iš „Avinėlio“ važiavo į Akfyld Roude esantį 
barą skambiu pavadinimu „Drakonas“. 

Kiti du pranešimai buvo iš nekilnojamojo turto agento (šis informa- 
vo apie sandėrį Lydse) ir jų korporacijos juristo. 

Šeštąjį buvo palikusi Ešlė, iš kurios balso buvo galima spręsti, kad ji 
ne juokais sunerimusi. Marką jos tonas gerokai išgąsdino. Paprastai Ešlė 
būdavo rami ir šaltakraujiška. 

| „Markai, prašau, prašau, prašau, paskambink man iškart, kai išklau- 
sysi šią žinutę,“ — reikalavo ji savo švelniu, ryškiu Šiaurės Amerikos ak- 
centu. 

Jis kurį laiką dvejojo, tačiau paskui išklausė kitą pranešimą. Šis taip 
pat buvo nuo Ešlės. Kupinas panikos. Taip pat ir kitas, ir dar kitas, kurie 
sekė vienas paskui kitą dešimties minučių intervalu. Dešimtasis praneši- 
mas buvo nuo Maiklo motinos. Atrodė, tarsi ji būtų pametusi galvą. 

„Markai, aš skambinau ir į tavo namų telefoną. Palikau ir jame prane- 
šimą. Prašau, paskambink man, kai tik jį gausi. Nesvarbu, kelintą valandą.“ 

Markas padarė trumpą pauzę. Kas gi, po perkūnais, atsitiko? 

Toliau ėjo dar vienas Ešlės skambutis. Šįkart jai nedaug trūko iki is- 
terijos. „Markai, įvyko kraupi avarija. Petis, Robas ir Lukas negyvi. Džošo 
gyvybė palaikoma intensyviosios terapijos skyriuje. Deja, niekas nežino, 
kur, Maiklas. O, Dieve, Markai, prašau paskambink man, kai tik išklausysi 
mano žinutę.“ 

Markas dar kartą išklausė tą patį pranešimą, negalėdamas patikėti 
tuo, ką išgirdo. Klausydamas antrą kartą, jis sunkiai klestelėjo ant sofos 
atramos. 

— O, Jėzau. 

Paskui išklausė likusius pranešimus. Vėl Ešlė ir Maiklo motina, ku- 
rios kartojo tą patį. Paskambink. Paskambink. Prašau, paskambink. 

Jis išmaukė viskį ir, įsipylęs dar, šįkart jau per tris pirštus, nuėjo prie 
lango. Maiklas per savo atvaizdą lango stikle vėl pažvelgė žemyn, ten, kur 


zujo automobiliai, o paskui nukreipė žvilgsnį tolyn, į jūrą. Prie pat hori- 

"zonto pastebėjo du mažyčius šviesos taškelius — greičiausiai tai buvo ka- 
nalo link plaukiantis krovininis laivas, o gal tanklaivis. 

Markas mąstė. 

Jei tik lėktuvas būtų nevėlavęs, aš taip pat būčiau patekęs į avariją. 

Tačiau jis mąstė ne tik apie tai. 

Jis gurkštelėjo viskio ir atsisėdo ant sofos. Po kelių minučių telefonas 
vėl suskambo. Markas atsistojo ir nuėjo prie jo. Žvilgtelėjo į ekraną, norė- 
damas sužinoti, kas skambina. Ešlės numeris. Po keturių signalų skambutis 
nutilo. Praėjo kelios minutės, ir suskambo jo mobilusis. Ir vėl Ešlė. Kurį 
laiką jis abejojo, tačiau paskui nuspaudė klavišą Baigti, ir iškart įsijungė 
balso pašto dėžutė. Galiausiai, išjungęs telefoną ir rankoje atsargiai laikyda- 
mas stiklinę, jis vėl atsisėdo, atsilošė ir išsitraukė iš po sofos pakojį. 

Stiklinėje subarškėjo ledo kubeliai; Markas suprato, kad jam dreba 
rankos; tiesą sakant, drebėjo ne tik rankos, bet ir jis visas. Vyras vėl atsikėlė, 
nuėjo prie „Bang and Olufsen“ ir uždėjo rinktinį Mocarto CD. Mocartas 
jam visada padėdavo mąstyti. Šįkart jam reikėjo daug ką apgalvoti. 

Jis vėl grįžo ant sofos, įsistebeilijo į viskį ir sukoncentravo dėmesį į 
ledo kubelius, tarytum jie būtų buvę magišką galią turinčios runos. Praėjo 


valanda, ir tik tada jis pakėlė telefono ragelį ir surinko numerį. 


Priepuoliai ėmė kartotis vis dažniau. Tvirtai suspaudęs šlaunis, sulai- 
kęs kvėpavimą ir stipriai užsimerkęs, Maiklas vis dar laikėsi neprisišlapinęs. 
Ne, jis negalėjo to padaryti, jis negalėjo net pagalvoti, kad šitie velnio iš- 
peros gardžiai kvatos sugrįžę atgal ir radę jį šlapiomis kelnėmis. 

Tačiau jis nepajėgė pasipriešinti klaustrofobijai. Jam atrodė, kad balto 
atlaso audeklas vyniojasi aplink jį ir vis labiau artėja prie veido. 

Žibintuvėlio šviesoje Maiklas dirstelėjo į laikrodį. Šis rodė 2.47 
nakties. 


Po perkūnais! 

Ką, po velnių, jie išdarinėja? Dvi keturiasdešimt septynios. Kurgi, po 
perkūnais, jie šlaistosi? Ar tik kuriame nors naktiniame klube neišmyžo 
visų savo smegenų! 

Maiklo akys buvo įsmeigtos į baltą atlasą, smilkiniuose tvinksėjo, ger- 
klė buvo perdžiūvusi, kojos daužėsi viena į kitą, kai bandė bent kiek nu- 
slopinti šlapimo pūslėje kylančius dieglius. Jis negalėjo garantuoti, ar ilgai 
jam pavyks ištverti. 

Nebetekdamas vilties, ėmė krumpliais daužyti dangtį ir visa gerkle 
šaukti: 

— Eli, jūs, kalės vaikai! 

Galiausiai vėl žvilgtelėjo į mobilųjį telefoną. Jokio signalo. Nepaisy- 
damas šio fakto, jis surado Luko telefono numerį ir paspaudė skambučio 
klavišą. Pasigirdo tik šaižus pypsėjimas, o ekrane pasirodė perspėjimas Nėra 
ryst0. 

Tada jis vėl čiupo portatyvų radijo siųstuvą, įjungė jį ir ėmė vardais 
šaukti draugus. Nesulaukęs atsako, sušuko tą vardą, kurį vos ne vos prisi- 
minė. 

— Davėjau? Alio, Davėjau? 

Vien tik traškesys, daugiau nieko. 

Jis troško vandens, gerklė buvo sausa ir pilna apnašų. Nejaugi jie ne- 
paliko nei šlakelio vandens? Jis ištempė kaklą — vos keletą colių, kol galva 
atsirėmė į karsto dangtį — ir, išvydęs žibantį butelį, ištiesė į jį ranką. Gar- 
susis „Grouse“ viskis. 

Nusivylęs nuplėšė antspaudą, atsuko dangtelį ir gurkštelėjo. Trumpą 
akimirką skystis burnoje virto tikru balzamu, bet netrukus jis užsiliepsnojo 
degindamas gomurį, o vėliau ir ryklę. Tiesa, beveik iškart Maiklas pasijuto 
truputėlį geriau. Gurkštelėjo dar kartą. Jusdamas šiokį tokį palengvėjimą, 
gurkštelėjo trečią kartą — šįkart jau daugiau — ir užsuko dangtelį. 

Užsimerkė. Galvos skausmas truputį atlėgo. Sumažėjo ir noras šla- 
pintis. 


— Sunsnukiai, — sumurmėjo jis. 

Ešlė atrodė tarytum šmėkla. Ilgi rudi plaukai tarsi įrėmino jos veidą, 


kuris dabar buvo toks pat blyškus kaip ir visų ligonių, gulinčių jai už nu- 
garos, palatose su lašintuvais, respiratoriais ir monitoriais, rodančiais jų 
sveikatos būklę. Ji sėdėjo atsirėmusi į priimamojo stalą Sasekso grafystės li- 
goninės Intensyvios terapijos skyriuje. Dėl savo silpnumo Markui ji atrodė 
dar patrauklesnė negu bet kada. 

Apkvaišęs nuo bemiegės nakties, apsirengęs ryškų kostiumą, apsi- 
avęs nepriekaištingai nublizgintus juodus, nevarstomus, mokasinų stiliaus 
„Gucci“ batelius, Markas priėjo prie jos, ištiesė rankas ir tvirtai ją apglėbė. 
Jis įsistebeilijo į smulkių prekių automatą, geriamojo vandens fontanėlį ir 
į telefoną automatą po organinio stiklo kupolu. Ligoninės jam visuomet 
sukeldavo gilų liūdesį. Jau nuo tada, kai ėmė lankyti ligoninėje dėl širdies 
priepuolio atsidūrusį tėvą, kuris dar vakar buvo toks stiprus, o paskui at- 
rodė visiškai palaužtas, beviltiškas, nieko vertas ir išsigandęs. Markas apka- 
bino Ešlę tiek dėl savęs, tiek ir dėl jos. Žalsvame kompiuterio ekrane, prie 
pat jos galvos, blykstelėjo mažas zuikelis. 

Ji įsikibo į jį, tarsi Markas būtų buvęs tas vienintelis gelbėjimosi ratas 
audringame vandenyne. 

— O, Jėzau! Ačiū Dievui, Markai, kad tu čia. 

Viena slaugytoja šnekėjo telefonu; tikriausiai ji kalbėjosi su kokiam 
nors jos pacientui artimu žmogumi; jos kolegė sėdėjo už stalo, ne per to- 
liausiai nuo Marko su Ešle, ir kažką spausdino kompiuteriu. 

— Baisu, — prabilo Markas. — Negaliu tuo patikėti. 

Ešlė linktelėjo ir giliai atsiduso. 

— Jei ne atsitiktinumas, tu taip pat būtum... 

— Žinau. Nesiliauju apie tai galvojęs. Kaip Džošas? 

Ešlės plaukai gaiviai kvepėjo, matyt, buvo ką tik išplauti, o jai iš bur- 
nos sklido vos juntamas česnakų kvapas. Praėjusią naktį merginos linksmi- 
nosi mergvakaryje, kuris buvo surengtas viename italų restorane. 

— Nieko gero. Prie jo budi Zoja, — ji parodė pirštu, ir Markas, 


žvilgsniu peršokęs kelias lovas, respiratorius, mirksinčius ekranus, pačiame 

palatos gale pamatė ant kėdės sėdinčią Džošo žmoną. Apsivilkusi baltus 
marškinėlius, šiltą treningą ir užsimovusi apsmukusias kelnes, Zoja susigū- 
žusi sėdėjo prie lovos, o jos veidą dengė padrikos šviesios garbanos. 

— Maiklas vis dar neatsirado. Markai, kur jis? Dėl Dievo, atsakyk, 
juk tu turėtum žinoti. 

Slaugytoja, kalbėjusi telefonu, padėjo ragelį, tačiau telefonas tučtuo- 
jau vėl suskambo, ir ji vėl ėmė kalbėti. 

— Visiškai nenutuokiu, — atsakė jis. — Neįsivaizduoju. 

Ji piktai dėbtelėjo į Marką. 

— Juk jūs net kelias savaites planavote, ką veiksite tą vakarą. Lusė 
pasakojo, kad buvote sumanę atsiskaityti su Maiklu už visa, ką jis buvo iš- 
krėtęs per savo draugų bernvakarius. 

Ji atsitraukė nuo jo per kokį žingsnį ir nusibraukė nuo kaktos plau- 
kus. Markas pastebėjo, kad jai buvo nuvarvėję blakstienų dažai. Ešlė ran- 
kove prisidengė akis. 

— Gal jie paskutinę akimirką persigalvojo? — tarė jis. — Iš tiesų, 
jie turėjo įvairiausių sumanymų, pavyzdžiui, nugirdyti Maiklą, įlaipinti į 
lėktuvą ir kur nors nuskraidinti, bet aš juos atkalbinėjau — maniau, kad 
turiu atkalbėti. 

Ji apdovanojo Marką blausia šypsena, kuri reiškė dėkingumą. 

Jis gūžtelėjo pečiais. 

— Žinojau, kad tu labai jaudiniesi dėl mūsų ketinimų iškrėsti kokią 
nors kvailystę. 

— Taip, aš buvau baisiai susirūpinusi, — Ešlė dirstelėjo į netoliese 
sėdinčią slaugytoją ir šniurkštelėjo nosimi. — Tai kurgi jis gali būti? 

— Arjo iš tikrųjų nebuvo automobilyje? 

— Na, žinoma, kad ne. Aš skambinau į policiją... jie sakė, kad... jie 
sakė... jie... — ji ėmė kūkčioti. 

— Ką jie sakė? 

Staiga ji pratrūko pykčiu: 

— Jie negali nieko pasakyti! 

Ji raudojo stengdamasi susivaldyti. 

— Jie sako išnaršę viską aplink avarijos vietą ir nieko neaptikę, todėl, 


anot jų, prisigėręs Maiklas dabar kur nors kietai miega. 

Markas laukė, kol ji aprims, bet Ešlė nesiliovė verkusi. 

— O gališ tikrųjų? 

Ji papurtė galvą 

— Jis man buvo pažadėjęs nepasigerti. 

Pastebėjusi Marko žvilgsnį, ji linktelėjo ir tęsė: 

— Tačiau tai buvo jo bernvakaris, tiesa? Ir jūs visi tokį vakarą prisi- 
geriate, ar ne? Iki žemės graibymo? 

Markas dabar žiūrėjo sau po kojomis į pilkas grindų plyteles. 

— Gal nueikime pas Zoją? — pasiūlė jis. | 

Ešlė nusekė iš paskos, atsilikdama nuo jo per kelis jardus. Zoja buvo 
liekna gražuolė, o šiandien ji Markui atrodė dar lieknesnė, kai jis, uždėjęs 
jai ant pečių rankas, po minkštu treningu pajuto jos kietus smulkius kau- 
lelius. 

— O, Viešpatie. Atsiprašau, Zoja. 

Ji tik nežymiai gūžtelėjo pečiais. 

— Kaip jis? — Markas tikėjosi, kad nerimo gaida jo balse nuskam- 
bėjo nuoširdžiai. 

Zoja atsigręžė ir pakėlė į jį blizgančias akis. Beveik persišviečiančiais, 
be jokio makiažo jos skruostais riedėjo ašaros. 

— Jie jau nieko negali padaryti, — paaiškino ji. — Atliko operaciją, 
dabar belieka laukti. 

Džošas buvo prijungtas prie dviejų IVAC infuzijos pompų, čia pat 
stovėjo prietaisas su trimis švirkštais ir monotoniškai, tyliai, bet klaikiai 
švilpiantis respiratorius. Įrenginio ekrane nuolat keitėsi skaičiai ir be per- 
stojo bangavo linijos. 

Iš Džošo burnos kyšantis vamzdelis buvo sujungtas su nedideliu, iki 
pusės pripildytu tamsaus skysčio maišeliu su čiaupu dugne. Čia styrojo 
ištisas miškas išvedžiotų vamzdelių, viename gale — prie pompų ir prie-. 
taisų — pritvirtintų geltonomis etiketėmis, o kitame — distaliniame — 
baltomis, ant kurių buvo kažkas užrašyta ranka. Iš po paklodės ir iš Džošo 
galvos išvestais laidais ėjo impulsai, maitinantys skaitmeninius displėjus ir 
braižantys diagramas. Lovoje gulinčio ligonio kūnas buvo statybinio gipso 
spalvos. Jo draugas atrodė panašus į laboratorinio eksperimento objektą. 


Tiesą sakant, Markas Džošą matė tik akies krašteliu. Iš tikrųjų jis 

stebėjo displėjus, bandydamas perskaityti ir suprasti, kas juose užrašyta. 
Jis stengėsi prisiminti, ką buvo sužinojęs stovėdamas prie toje pačioje pa- 
latoje mirštančio savo tėvo: kur EKG, kur deguonies kiekio kraujyje, o kur 
kraujospūdžio rodmenys, ir ką jie reiškė. Markas skaitinėjo užrašus ant 
etikečių: Manitolas, Pentastarchas, Morfinas, Midazolamas, Noradrenalinas. 
Jis įtemptai mąstė. Džošui viskas klojosi kuo puikiausiai. Nepriekaištinga 
išvaizda, turtingi tėvai. Draudimo ekspertas, apskaičiuojantis bet kokią ri- 
ziką, planuojantis ateitį ir nuolat kalbantis apie penkmečio arba dešimtme- 
čio planus bei gyvenimo tikslus. Jis pirmas iš visos kompanijos vedė, nes 
norėjo kuo anksčiau susilaukti vaikų, kad jiems užaugus būtų dar pakanka- 
mai jaunas džiaugtis gyvenimo teikiamais malonumais. Džošas buvo vedęs 
tiesiog idealią žmoną — žavią ir turtingą mergaitę, vardu Zoja, kuri, netu- 
rėdama jokių problemų dėl vaisingumo, padėjo jam įgyvendinti planus. Ji 
labai greitai padovanojo jam du tokius pat tobulus kūdikius. 

Markas apžvelgė palatą, slaugytojas, gydytojus, kurie kažką žymėjosi 
savo knygose, paskui vėl sugrįžo prie Džošo — žvilgsnis užkliuvo už Ia- 
šintuvo vamzdelių, nuvestų į draugo kaklą ir į viršutinę plaštakos pusę, už 
plastikinės lentelės, ant kurios buvo užrašytas jo vardas. Žvilgrelėjo į respi- 
ratorių, paskui — į EKG rodmenis. Jei širdis imtų plakti per lėtai arba su- 
mažėtų deguonies kiekis kraujyje, įsijungtų garsinis įspėjimo signalas. 

Vargu ar Džošas išgyvens — nemigos kankinamam Markui ši mintis 


nedavė ramybės. 


Rojui Greisui visuomet atrodė, jog pirmoji Luiso Karališkojo teis- 
mo salė buvo specialiai suprojektuota taip, kad ne tik darytų įspūdį, bet 
ir baugintų. Iš tikrųjų, savo statusu ji niekuo nesiskyrė iš kitų šio pastato 
teismo salių, tačiau atrodė kaip tik priešingai. Tai buvo karalių Jurgių epo- 
choje statytas pastatas su aukštomis skliautuotomis lubomis, atvira galeri- 


ja visuomenei, ąžuolo plokštėmis apmuštomis sienomis; čia stovėjo juodo 

"ąžuolo suolai (toks pat buvo ir teisiamųjų suolas) ir baliustradomis puoš- 
ta liudytojų vieta. Šiuo metu čia pirmininkavo peruku pasipuošęs teisėjas 
Driskolas. Nors jam jau senokai buvo metas į užtarnautą poilsį, tebesėdė- 
jo snūduriuodamas krėsle ryškiai raudonu atlošu, po legendomis apipintu 
herbu. „Dieu et mon droit.“ Ši salė labiau priminė teatro patalpą ir kvepėjo 
senos mokyklos klase. 

Greisas stovėjo liudytojams skirtoje vietoje, kaip įprastai tokiais at- 
vejais apsirengęs labai tvarkingai: melsvu kostiumu, baltais marškiniais, 
pasirišęs tamsų kaklaraištį ir apsiavęs išblizgintus juodus suvarstomus bate- 
lius. Iš išorės jis atrodė puikiai, tačiau viduje pilnas įniršio. Jis ne tik neišsi- 
miegojęs, — pasimatymas buvo tikra nelaimė, — bet ir gerokai nervinosi. 
Vienoje rankoje laikydamas Bibliją ir dairydamasis aplink, jis jau kokį 
tūkstantąjį kartą per savo karjerą išbarškino atmintinai žinomą tekstą ir 
prisiekė visagaliu Dievu, kad sakys tiesą, tiktai tiesą ir nieko daugiau. 

Prisiekusieji atrodė kaip ir visi prisiekusieji — panašūs į turistus, besi- 
būriuojančius tarpmiestinių autobusų stotyje. Grupė nevalyvų žmogėnų, ap- 
sirengusių neskoningais megztiniais, marškiniais atsegiotomis apykaklėmis 
ir suglamžytomis palaidinėmis. Iš už vandens ąsočių, stiklinių ir bloknotų 
išplėšiamais lapais dviem eilėm išsirikiavę blyškūs veidai. Šalia teisėjo kaip 
papuola sustatyti vaizdo grotuvas, projektorius skaidrėms demonstruoti ir 
didžiulis grotuvas. Žemiau jo sėdinti stenografistė pabrėžtinai oficialiai dėb- 
čiojo iš už elektroninės įrangos komplekto. Ant kėdės pastatytas elektrinis 
ventiliatorius sukiojosi tai dešinėn, tai kairėn, ne kažin kiek vėdindamas 
tvankų popietės orą. Visuomenės atstovams skirta galerija buvo sausakim- 
ša žurnalistų ir šiaip žiūrovų. Niekas kitas nepritraukia tiek smalsuolių kaip 
žmogžudystes nagrinėjantys teismo procesai. O tai buvo metų teismas. 

Didysis Rojaus Greiso triumfas. 

Teisiamųjų suole sėdėjo Sarešas Hoseinas, augalotas vyras raupų išva- 
gotu veidu, atgal glotniai sušukuotais plaukais, apsirengęs rudą kostiumą 
baltais dryželiais ir ryšintis purpurinio atlaso kaklaraištį. Teismo procesą 
jis stebėjo šeimininko žvilgsniu, tarytum visas šis pastatas priklausytų jam, 
o jis pats teismą būtų užsisakęs kaip pramogą. Išgama, šunkara, lindynių 
karalius. Ištisą dešimtmetį jam pasisekė išvengti atsakomybės už savo nu- 


sikaltimus, tačiau Rojui Greisui galiausiai pavyko jį sučiupti ir pasodinti į 

teisiamųjų suolą. Pasikėsinimas nužudyti. Jo auka — konkurentas, vertęsis 
tokiu pat nešvariu verslu, Raimondas Kohenas. Jei pavyks įrodyti visą jo 
kaltę, Hoseinas gaus daugiau metų kalėjimo, negu jam buvo likę gyven- 
ti. Pagaliau keli šimtai niekuo nekaltų Braitono ir Houvo gyventojų galės 
lengviau atsikvėpti ir nebebijoti jo pakalikų, kurie jų gyvenimą buvo pa- 
vertę tikru pragaru. 

Rojaus Greiso mintys nuklydo atgal į praėjusį vakarą. Klaudina. Kad 
ją kur perkūnas, tą Klaudiną Lemont. Ką gi, tai ne jo kaltė, kad į pasimaty- 
mą pavėlavo daugiau negu pusantros valandos. Tai nuo jo nepriklausė. Ne 
jo kaltė ir tai, kad fotografijoje, kurią matė internetiniame pažinčių pusla- 
pyje, ji buvo mažų mažiausiai dešimčia metų jaunesnė; ne jo kaltė buvo ir 
tai, kad ji, apibūdindama save, nenurodė esanti abstinentė, policininkų ne- 
kenčianti vegetarė, kuriai rūpi tik devyni jos namuose priglausti katinai. 

Greisui patiko šunys. Jis nebuvo nusistatęs prieš kates, tačiau po pa- 
simatymo su šia moterimi ims liguistai neapkęsti kiekvienos katės. Po pus- 
trečios valandos, praleistos vegetarų restorane Gildforde, išklausęs paskaitą 
ir tuo pat metu išegzaminuotas apie kačių sielas, despotišką britų policiją ir 
vyrus, kurie į moteris žiūri išimtinai kaip į sekso objektus, jis ramia širdimi 
galėjo atsisveikinti su šia moterimi visam laikui. 

Dabar, po košmariškos nakties ir dykinėjimo, laukdamas, kada bus 
pakviestas į teismo salę, jis buvo nusiteikęs naujai apklausai. Lauke vis dar 
lijo, bet oras buvo šiltesnis negu vakar. Greisas jautė, kaip jo nugara žliau- 
gia prakaitas. | 

Žodis buvo suteiktas dailia juoda mantija pasidabinusiam karališka- 
jam advokatui, kuris buvo nustebinęs teismą Greiso pakvietimu dalyvauti 
teismo procese kaip liudytoją. Jis išdidžiai atsistojo, pasitaisė trumpą rudą 
peruką ir tvirtai sučiaupė lūpas. Tai buvo karališkasis advokatas Ričardas 
Čarvelas. Greisui jau teko su juo susidurti, ir tai nebuvo labai malonus su- 
sitikimas. Jis bjaurėjosi advokatais. Tai žmonės, kuriems teismas yra ne kas 
kita kaip žaidimas. Jiems nereikia rizikuoti savo gyvybe gaudant nusikaltė- 
lius. Jiems nusispjaut į nusikaltimo sunkumą. 

— Ar jūs esate vyresnysis detektyvas Rojus Greisas, dirbantis Sasekso 
grafystės Kriminalinės policijos valdyboje, Holingburyje, Braitone? — pa- 


siteiravo karališkasis advokatas. 


TLASTA Iš VILTIS 39 


— Taip, — atsakė Greisas. Vietoj jam įprasto, savimi pasitikinčio 
žmogaus balso jis išgirdo kažką panašaus į krankimą. 

— Ar jūs esate turėjęs ką nors bendra su šia byla? 

— Taip, — ir vėl toks pat prislopintas, iš perdžiūvusios gerklės ky- 
lantis balsas. 

— Norėčiau pateikti keletą klausimų šiam liudytojui. 

Trumpa pauzė. Niekas nepratarė nė žodžio. Karališkasis advokatas 
Ričardas Čarvelas naudojosi visų teismo narių prielankumu. Būdamas įgu- 
dęs aktorius, be to, pasižymintis dailia išvaizda, jis nutilo sąmoningai, kad 
po tam tikros pauzės prabilęs jau kitokiu tonu leistų visiems suprasti, jog 
jis yra pats geriausias Rojaus Greiso bičiulis. 

— Vyresnysis detektyve, ar negalėtumėte mums padėti išspręsti vie- 
ną gana svarbų klausimą? Ar ką nors žinote apie batą, susijusį su šia byla? 
Apie rudą, lengvai įsispiriamą krokodilo odos batelį su auksine grandi- 
nėle? 

Prieš atsakydamas į klausimą Greisas keletą sekundžių įdėmiai žiūrėjo 
tiesiai advokatui į akis. 

— Taip, Žinau. 

Staiga jį apėmė panika. Dar prieš advokatui tęsiant apklausą, Greisas 
išsigando, kad tai gali nuvesti per toli. 

— Vyresnysis detektyve, ar jūs pats papasakosite apie tą asmenį, ku- 
riam buvote nunešęs šį batą, ar norėtumėte, kad aš išgaučiau tai iš jūsų? 

— Atsiprašau, sere, nesuprantu, ką konkrečiai jūs norėtumėte suži- 
noti. 

— O aš manau, kad jūs, vyresnysis detektyve, labai gerai supratote. 

Į šį dialogą įsiterpė teisėjas Driskolas. Jis panėšėjo į suirzusį žmogų, iš 
kurio buvo atimta proga nusnausti. 

— Ponas Čarvelai, malonėkite nenukrypti nuo temos, nes mūsų lai- . 
kas yra ribotas. 

Advokatas pataikaujamu tonu tarė: 

— Labai gerai, jūsų kilnybe. 

Tada jis vėl atsisuko į Greisą ir tęsė: 

— Vyresnysis detektyve, ar tiesa, kad savo veiksmais nusižengėte svar- 


biausio šioje byloje įkalčio neliečiamumui? Turiu omenyje štai šį batą. 

Karališkasis advokatas paėmė batą nuo daiktiniams įrodymams skirto 
stalo ir iškėlė jį sau virš galvos tarsi sportininkas laimėtą taurę. 

— Aš tikrai nepasakyčiau, kad galėjau kokiu nors būdu nusiženg- 
ti, — atsakė Greisas, kurį erzino šio žmogaus arogancija. Žinoma, jis pui- 
kiai suprato, kad karališkasis advokatas būtent to ir siekia — jį suerzinti ir 
išvesti iš pusiausvyros. 

Čarvelas, paskendęs savo mintyse, nuleido batą. 

— Ką jūs sakote? Jei teisingai supratau, tai jūs nemanote esąs nu- 
sižengęs įkalčo neliečiamumo principui? — tarė jis ir nelaukdamas, kol 
Greisas atsakys, kalbėjo toliau. — Tačiau aš tvirtinu, kad jūs piktnaudžia- 
vote savo padėtimi ir savavališkai nusinešėte daiktinį įrodymą pas kažkokį 
magija užsiimantį diletantą. 

Paskui atsigręžęs į teisėją Driskolą jis tęsė: 

— Jūsų kilnybe, norėčiau teismui įrodyti, kad nuo šio bato paimti 
DNR įkalčiai nėra patikimi, kadangi vyresnysis detektyvas pažeidė šios by- 
los esminių daiktinių įrodymų neliečiamumo principą ir, galimas dalykas, 
šį batą suteršė. 

Tada Čarvelas vėl kreipėsi į Greisą. 

— Jei neklystu, tai jūs, vyresnysis detektyve, šių metų kovo mėnesio 
devintą dieną, ketvirtadienį, nusinešėte štai šį batą pas vadinamąją mediu- 
mę iš Hastingso, ponią Stempę? Tikriausiai mes dabar išgirsime, kad. šis 
batas pabuvojo kitame pasaulyje? O gal greičiau — eteriniame? 

— Apie ponią Stempę aš esu labai geros nuomonės, — prabilo Grei- 
sas. — Ji... 

— Mums rūpi ne jūsų nuomonė, vyresnysis detektyve, o faktai. 

Tačiau Greiso žodžiai, matyt, sužadino teisėjo smalsumą, todėl jis 
pareiškė: 

— Aš manau, kad liudytojo nuomonė šiuo atveju yra netgi labai 
svarbi. 

Po trumpos pauzės Čarvelas nenoromis linktelėjo išreikšdamas savo 
sutikimą. 

Greisas tęsė: 

— Ji man buvo ne kartą padėjusi tirti įvairius nusikaltimus. Prieš 


trejus metus Merė Stempė man buvo suteikusi labai svarbios informacijos, 

kuri padėjo nustatyti įtariamąjį žmogžudystės byloje. Galiausiai jis buvo 
suimtas ir nuteistas. 

Jis nutilo jausdamas į save įsmeigtus visų teismo salėje esančiųjų 
žvilgsnius, tačiau po akimirkos tęsė toliau, šįkart kreipdamasis konkrečiai 
į karališkąjį advokatą: 

— O dabar, sere, norėčiau išsklaidyti jūsų susirūpinimą dėl daiktinių 
įrodymų neliečiamumo. Jeigu atidžiai peržiūrėjote protokolus, — o tokią 
teisę jūs turite, — ir patikrinote pakuotę, ant jos buvo etiketė, kurioje nu- 
rodyta, kada aš jį paėmiau ir kada grąžinau atgal. Advokatas nuo pat pra- 
džios žinojo apie šį įkaltį, rastą prie pono Koheno namo tą naktį, kai jis 
dingo, tačiau kažkodėl niekada juo rimčiau nepasidomėjo. 

— Ar jūs, vyresnysis detektyve Greisai, būdamas aukštesnio rango 
policijos pareigūnas, reguliariai kreipiatės pagalbos į okultizmu užsiiman- 
čius Žmones? 

Teismo sale nuvilnijo prislopintas kikenimas. 

— Aš to nepavadinčiau okultizmu, — atsakė Greisas. — Tai greičiau 
alternatyvūs informacijos šaltiniai. Policija, tirdama nusikaltimus, privalo 
pasinaudoti visomis jos dispozicijoje esančiomis priemonėmis. 

— Vadinasi, galima teigti, kad jūs domitės okultizmu? Tai yra, tikite 
antgamtiniais dalykais? — paklausė karališkasis advokatas. 

Greisas dirstelėjo į teisėją Driskolą, kuris dabar žiūrėjo į jį taip, tarsi 
jis būtų buvęs kaltinamasis. Desperatiškai bandydamas rasti tinkamą atsa- 
kymą, Greisas užmetė akį į prisiekusiuosius ir visus sėdinčiuosius teismo 
salėje, o paskui atsigręžė į Carvelą. Staiga jam toptelėjo išganinga mintis. 

Pagaliau Greisas prabilo tvirtai, garsiai ir užtikrintai. 

— Ko teismas iš manęs pareikalavo pirmiausiai, kai tik atsistojau į 
liudytojo vietą? — paklausė jis. 

Nelaukdamas karališkojo advokato atsakymo, Greisas atsakė pats. 

— Prisiekti Šventuoju Raštu, — jis trumpam nutilo, leisdamas savo: 
žodžiams padaryti didesnį įspūdį. — Dievas yra antgamtinė būtybė — 
aukščiausioji antgamtinė būtybė. Teisme, kuriame liudytojai prisiekia 
aukščiausiajai būtybei, būtų keista, jei aš ar bet kuris kitas šioje salėje esan- 
tis žmogus netikėtų antgamtiniais dalykais. 

— Daugiau klausimų neturiu, — sėsdamas atgal į savo vietą, tarė ka- 


rališkasis advokatas. 

Tuomet atsistojo kaltintojo advokatas, taip pat su peruku ant galvos 
ir šilkine mantija, ir kreipėsi į teisėją Driskolą: 

— Jūsų kilnybe, šį klausimą norėčiau apsvarstyti uždarame teismo 
posėdyje. 

— Esu tikras, — tarė teisėjas Driskolas, — kad šiuo neįprastu atve- 
ju priėmėme teisingą sprendimą. Vis dėlto, — dabar jis pažvelgė į Grei- 
są, — norėčiau tikėtis, kad šiame teisme pateikiami parodymai yra pagrįsti 
įrodymais, o ne kokios nors mistinės Megės vizijomis. 

Kone visa teismo salė pratrūko kvatoti. 

Teismas tęsėsi toliau, ir liudyti buvo iškviestas gynybos liudytojas, 
Sarešui Hoseinui dirbęs reketininkas Rubiro Valjentė. Rojus Greisas liko 
teismo salėje pasiklausyti, kaip šitas italų kilmės padugnė kabina teismui 
makaronus, tačiau kaltintojo advokatas jo melą labai greitai demaskavo. 
Iki pietų pertraukos teismas buvo persisotinęs jo pasakomis, todėl Rojui 
Greisui užgimė viltis, kad bato istorija bus pamiršta. 

Deja, užteko išeiti į Luiso Didžiojo gatvę įkvėpti gryno oro ir suval- 
gyti sumuštinio, kad visos viltys būtų vienu akimirksniu šluote nušluotos. 
Kitapus gatvės vietinio laikraščio Argus antraštė didelėmis ryškiomis raidė- 


mis visam pasauliui šaukė: 


POLICIJOS PAREIGŪNAS PRISIPAŽĮSTA DALYVAVĘS 
OKULTINIUOSE SEANSUOSE 


Staiga jam žūtbūt prisireikė išgerti ko nors stipresnio ir surūkyti ci- 


garetę. 


||- 


Kad ir kaip Maiklas stengėsi, nuslopinti vis stiprėjančio alkio nepa- 
vyko. Apie tai, kad jau senokai metas valgyti, nenumaldomai priminė pil- 


vas, kuriame, rodės, kažkas raitėsi, trynėsi, stukseno. Galva atrodė lengva, 

šviesi, o rankos virpėjo. Prieš akis regėjo sočius mėsainius su smulkiomis 
gruzdintomis bulvytėmis ir pomidorų padažu. Vėliau juos pakeitė keptų 
omarų, spragintų kukurūzų, ant grotelių keptų grybų su česnakais, kiauši- 
nienės, dešrelių ir kumpio spirgučių kvapai. 

Netrukus Maiklas vėl ėmė panikuoti, jausdamas prie akių grėsmin- 
gai artėjantį karsto dangtį ir godžiai rydamas tvankų orą. Jis užsimerkė ir 
pabandė sau įteigti, kad jaučiasi kuo puikiausiai ir dabar plaukioja savo 
jachta šiltoje Viduržemio jūroje. Aplink, kiek tik akys užmato, teliūskuoja 
bangos, virš galvos ratus suka kirai, veidą glosto lengvas, malonus vėjelis. 
Tačiau karsto sienos tuojau pat grąžino jį į tikrovę. Jos spaudė jam šonus ir 
slėgė. Maiklas apgraibomis susiieškojo jam ant krūtinės besiilsintį žibintu- 
vėlį ir, įjungęs jį, pastebėjo, kad šviesa tapo kur kas blausesnė negu buvo iš 
pradžių. Drebančiais pirštais atsargiai atsukęs viskio butelio dangtelį, pri- 
glaudė jo kaklelį prie lūpų. Siurbtelėjęs menką gurkšnį, paskalavo jį išdžiū- 
vusioje, lipnioje burnoje, mėgaudamasis kiekvienu skysčio lašeliu. Baimė 
atslūgo, o kvėpavimas vėl aprimo. Tik praėjus kelioms minutėms po to, 
kai viskis maloniai nudegino gomurį ir pilvą, jis vėl įsileido svarstyti, kaip 
karsto dangtyje išskaptuoti skylę. Liko pusė butelio. Vienas gurkšnelis per 
valandą. Kas valandą. 

Rutina. 

Jis išjungė žibintuvėlį, taupydamas paskutines energijos atsargas. 
Kiekvienas judesys reikalavo pastangų. Maiklas jautė, kokios sustingu- 
sios jo galūnės, kaip vieną akimirką ima krėsti drebulys, o kitą — išpila 
prakaitas. Galva nuolat tvinkčiojo, tarsi būtų kalama plaktuku — Maik- 
las desperatiškai svajojo apie paracetamolį. Jis karštligiškai svajojo apie 
triukšmą ten, aukštai virš galvos, apie balsus. Reikia kuo greičiau iš Čia 
ištrūkti. 

Valgyti. 

Mažas, bet vis dėlto stebuklas — portatyvaus radijo siųstuvo baterijos 
buvo tokios pat, kaip ir žibintuvėlyje. Ką gi, turėtų užtekti nors šiek tiek 
ilgesniam laikui. Nors viena nedidelė paguoda. Vienintelė gera naujiena. 
Tiesa, jis galėjo pasiguosti dar ir tuo, kad po valandos turės teisę suvilgyti 
lūpas šlakeliu viskio. 


Tam tikra rutina padėjo atbaidyti paniką. 

Laikydamasis bent menkiausios rutinos, išsaugai sveiką protą. Prieš 
penkerius metus trisdešimt aštuonių pėdų ilgio jachta jam teko plaukti per 
Atlantą iš Čičesterio į Barbadosą. Dvidešimt septynios paros atvirame van- 
denyne. Net penkiolika iš jų siautėjo štormas, kuris nėkart nebuvo nusilpęs 
žemiau septynių balų, o kartais sustiprėdavo iki dešimties ar net vienuo- 
likos. Penkiolika dienų tikro pragaro. Keturios valandos budėjimo, ketu- 
rios — poilsio. Kiekviena atūžianti banga, smogianti į jachtos denį arba 
takelažą, sudrebindavo visus jo kaulelius, šokdindavo spintelėje sukabin- 
tus peilius, šakutes ir lėkštes. Visa tai ištverti jiems padėjo būtent rutina. 
Kiekviena para buvo griežtai suskirstyta į atskirus laiko tarpus, o tam tik- 
rais intervalais jie leisdavo sau pasilepinti kokiais nors malonumais. Šoko- 
lado plytelė. Gurkšnelis gėrimo. Puslapis po puslapio skaitomas romanas. 
Žvilgsnis į kompasą. Eilė vandeniui iš triumo pumpuoti. 

Rutina garantavo tam tikrą sistemą. Sistema leido turėti perspektyvą. 
Na, o perspektyva atvėrė horizontą. 

Žvelgdamas į horizontą, jautėsi ramesnis. 

Šįkart Maiklas kas valandą gurkšnojo viskį. Liko pusė butelio, o jo 
horizontas buvo rankinio laikrodžio valandų rodyklė. Šį laikrodį — sidab- 
riniais rėmeliais „Longines“ su šviečiančiais romėniškais skaičiais — jam 
padovanojo Ešlė. Tai pars klasiškiausias laikrodis iš visų, kuriuos jam yra 
tekę turėti. Ešlė turėjo gerą skonį. Ji buvo labai elegantiška. Visa, kas tik 
susiję su ja, buvo elegantiška: kiekviena jos ilgų rudų plaukų garbana, jos 
grakšti eisena,.savimi pasitikinčio žmogaus kalbėsena, klasikiniai dailūs 
veido bruožai. Jam patikdavo kartu su ja įžengti į kambarį. Nesvarbu kur. 
Neįmanoma būdavo nepastebėti į juos nukreiptų įdėmių žvilgsnių. O, Jė- 
zau, jam tai patiko! Tai buvo kažkas nepaprasta. Nepakartojama. 

Tą patį pasakė ir jo motina, kuriai nepatiko nė viena iš merginų, su 
kuriomis Maiklas anksčiau draugavo. Ešlė buvo kitokia. Ešlė ne tik pada- 
rė įspūdį jo mamytei, bet ir ją pakerėjo. Tai buvo dar vienas bruožas, ku- 
ris jam patiko, tai yra gebėjimas sužavėti kiekvieną žmogų. Net labiausiai 
apgailėtiną klientą. Jis įsimylėjo Ešlę tą pačią dieną, kai ji įžengė į biurą, 
kuriame jis dirbo kartu su Marku, pokalbiui dėl priėmimo į darbą. Dabar, 
praėjus vos šešiems mėnesiams, jie ketino susituokti. 


Velniškai niežėjo tarpkojį ir šlaunis. Tikriausiai išbėrė kaip vystyklais 

suvystytą kūdikį. Maiklas pernelyg ilgai buvo suspaudęs šlapimo pūslę. 
Praėjo jau dvidešimt šešios valandos. 

Kažkas atsitiko, tik jis nesuprato, kas. Dvidešimt šešios sumautos va- 
landos šūkaujant į radijo stotelės mikrofoną, skambinėjant mobiliuoju ir 
gaunant vis tą patį atsakymą. Nėra rysio. 

Antradienis. Ešlė pageidavo, kad jo bernvakaris vyktų gerokai prieš 
įvykstant vestuvėms. 74 pasigersi ir jausies velniškai blogai. Nenorėčiau, kad 
taip būtų mūsų vestuvių dieną. Geriau pasilinksmink savaitės pradžioje, kad 
liktų laiko atsigauti. 

Jis jau kokį šimtąjį kartą pabandė stumtelėti dangtį. O gal ir du šim- 
tąjį. Kas žino — gal net tūkstantąjį. Jokio skirtumo. Jis bandė netgi pra- 
gremžti dangtyje skylę, pasinaudodamas vieninteliu kietu įrankiu, kurį 
turėjo po ranka — portatyvaus radijo siųstuvo korpusu. Mobilusis ir žibin- 
tuvėlis buvo plastikiniai. Tačiau ir korpusas nebuvo pakankamai kietas. 

Maiklas vėl įjungė radijo siųstuvą. 

— Alio? Ar mane kas nors girdi? Alio? 

Silpnas, vos girdimas statinis gaudesys. 

Netikėtai į galvą šovė siaubinga mintis. Ar Ešlė su tuo irgi susijusi? 
Gal būtent todėl ji taip primygtinai siūlė jam pašėlti bernvakaryje savaitės 
pradžioje, antradienį? Tam, kad būtų galima jį įkalinti — nesvarbu 447 — 
dvidešimt keturioms valandoms, o gal ir ilgesniam laikui, ir išvengti dėl to 
kylančių nepatogumų? 

Niekada. Ji juk žinojo apie jo klaustrofobiją, be to, nebūtų nuskriau- 
dusi nė musės. Ešlė pirmiausia išgyvendavo dėl kitų, ji visuomet rūpinda- 
vosi kitais žmonėmis. Maikas kaskart apstulbdavo nuo dovanų, kurias ji 
dovanodavo jo motinai ir jam. Viskas būdavo tiesiog tobulai parinkta. Jos 
mėgstami kvepalai. Jos mėgstamo dainininko Robio Viljamso kompaktinė 
plokštelė, kašmyro megztinis, apie kurį ji svajodavo. „Bose“ radijo imtu- 
vas — toks pat, kokį jis geidė turėti. Ir kaip Ešlė visa tai suuosdavo? Tai 
buvo ne kas kita, kaip tik įgūdis, talentas, viena iš nesuskaičiuojamų jos 
savybių, kurios darė ją tiesiog nepaprasta. 

Na, o jis dėl to buvo pats laimingiausias vyras pasaulyje. 

Žibintuvėlio spindulys buvo aiškiai prigesęs. Taupydamas baterijas, 
ir vėl jį išjungė ir paniro į tamsą. Pajuto, kad vėl tankėja kvėpavimas. O 
ką, jei? 

O ką, jeigu jie niekada nesugrįš? 

Laikrodžio rodyklės artėjo prie 11.30.. 

Jis laukė, kada išgirs pažįstamą klegėjimą, kuris reikš, kad draugai jau 
sugrįžo. 

O, Jėzau, kažin ar jie pajus sąžinės graužatį, kai jis pagaliau išvys sau- 
lės šviesą? Maiklas vėl dirstelėjo į laikrodį. Dvidešimt penkios iki vidurnak- 
čio. Greitai jie turėtų pasirodyti, bet kurią akimirką. 

Jie žurėjo pasirodyti. 


Sendė plačiai šypsodamasi stovėjo šalia jo, užstojusi saulės šviesą ir 
tyčia jį provokuodama. Šviesūs plaukai krito jos strazdanotu veidu, deng- 
dami skruostus. 

— Ei! Man reikia perskaityti... šį raportą... aš... 

— Tu esi nuoboda, Greisai, tu tik skaitai ir skaitai! — Sendė pabu- 
čiavo jį į kaktą. — Skaitai, skaitai, skaitai, dirbi, dirbi, dirbi! — ji vėl pa- 
bučiavo į kaktą. — Ar aš tau nebepatinku? | 

Mergina buvo apsirengusi siaurą paplūdimio suknelę, atrodė, krūtys 
ims ir išvirs per jos iškirptę; Rojus, metęs žvilgsnį į jos ilgas įdegusias kojas, 
į šlaunis, išnirusias iš po aukštyn užsismaukusios suknelės, staiga pajuto 
nenumaldomą geismą. 

Jis ištiesė abi rankas, delnais apkabino jos veidą, prisitraukė arčiau 
savęs ir įdėmiai pažvelgė į pasitikėjimo kupinas melsvas akis. Jis tiesiog ne- 
paprastai, neapsakomai karštai ją mylėjo. 

— Aš tave labai myliu, — sušnabždėjo jis. 

— Nejaugi, Greisai? — firtavo Sendė. — Ar tikrai mane myli labiau 
negu savo darbą? — ji atlošė galvą, ironiškai papūsdama lūpas. 

— Aš myliu tave labiau negu bet ką... 

Staiga akyse aptemo. Tarsi kas nors būtų ištraukęs iš elektros tinklo 
kištuką. 

Greisas išgirdo savo balso aidą. 

— Sende! — šaukė jis, bet balsas liko įkalintas gerklėje. 

Pro miegamojo užuolaidas skverbėsi gatvės žibintų šviesa. 

Skaitmeninis laikrodis rodė 3.02 ryto. 

Jis gulėjo išpiltas prakaito, plačiai atmerktomis akimis, širdis krūtinėje 
vartėsi tarsi plūduras audringoje jūroje. Pasigirdo kažkoks triukšmas — tik- 
riausiai į konteinerį įsisuko koks katinas arba lapė. Po kurio laiko pasigirdo 
dyzelinio variklio ūžesys — turbūt grįžo vienas iš jo kaimynų, trečiame nuo 
jo name gyvenantis ir dažnai paryčiui darbą baigiantis taksistas. 

Rojus dabar gulėjo nejudėdamas. Užsimerkęs ir atgavęs kvapą pa- 
mėgino, kiek tik pajėgė, įtempti atmintį ir sugrįžti į sapną. Kaip ir visi kiti 
periodiškai pasikartojantys sapnai su Sende, jis atrodė labai tikroviškas. Ta- 
rytum jie ir dabar būtų kartu, tiesa, skirtingose dimensijose. Jeigu tik jam 
pavyktų rasti vartus ir įveikti juos skiriančią takoskyrą, jie iš tikrųjų ir vėl 
būtų drauge, jiems ir vėl būtų gera, jie ir vėl būtų laimingi. 

Nepaprastai laimingi. 

Per jį persirito sunki liūdesio banga. Užteko prisiminti, kas įvyko va- 
kar, ir liūdesys virto baime. Laikraštis. Prakeikta Argus antraštė, kurią pa- 
matė vakare. Jis vėl išgyveno tą patį. Dieve, o, Dieve. Kas, po perkūnais, 
bus rašoma rytiniuose laikraščiuose? Kritiką jis galėjo pakelti. Patyčios — 
kas kita. Už-domėjimąsi antgamtiniais dalykais jį jau buvo išbaręs ne vie- 
nas policijos darbuotojas. Ankstesnis policijos viršininkas, kuris ir pats gan 
nuoširdžiai domėjosi paranormaliais reiškiniais, buvo įspėjęs Maiklą nesi- 
afišuoti, nes tai pakenktų jo karjerai. 

— Visi supranta, kad netekęs Sendės tu, Rojau, tapai ne šiaip sau 
keistuolis. Niekas nė neketina tavęs kritikuoti už tai, kad kuo nuodugniau- 
siai tyrinėji kiekvieną akmenėlį. Būdami tavo vietoje, elgtumėmės lygiai 
taip pat. Tačiau neužmiršk, kad tai turi likti po devyniais užraktais. 

Būdavo akimirkų, kai atrodydavo, kad jis pagaliau aptiko pas ją ve- 
dančio siūlo galą, ir tuomet Greisas pasijusdavo gerokai stipresnis. Tačiau 
būdavo ir tokių akimirkų kaip dabar, kai jis suprasdavo, jog tebėra ten 
pat, nuo kur pradėjo. Jis desperatiškai troško Sendę apkabinti, prisiglausti, 
aptarti su ja tai, kas kelia nerimą. Sendė buvo optimistė, labai nuovoki ir 


visada pasitikinti savimi. Tai ji padėjo Rojui ištverti drausminį tribunolą 

pirmaisiais tarnybos policijoje metais, kuris galėjo reikšti netgi tarnybos 
pabaigą, kai policijos arbitražas apkaltino jį peržengus fizinės jėgos nau- 
dojimo ribas sulaikant gatvės plėšiką. Greisas buvo reabilituotas, tačiau 
daugiausia pagelbėjo Sendės patarimai, kurių jis tuomet klausė. Ji ir dabar 
žinotų, kaip jam pasielgti. 

Kartais jis susimąstydavo, ar tik sapnai nėra Sendės bendravimo su 
juo priemonė. Nesvarbu, kur ji dabar būtų. 

Jo sesuo Džoudė jam kartą pasakė, jog būtų pats metas suimti save 
į rankas ir pripažinti, kad Sendė mirusi, pakeisti jos balsą autoatsakiklyje, 
išnešti iš miegamojo jos drabužius, o iš vonios — kūno priežiūros priemo- 
nes. Trumpai tariant, liautis gyventi tarsi Sendės relikvijoriui ir viską pra- 
dėti iš naujo. 

"Tačiau kaip viską pradėti iš naujo? O ką, jei Sendė gyva, jei koks nors 
maniakas laiko ją įkalintą? Ne, jis ir toliau privalo jos ieškoti, šiai bylai ne- 
valia taikyti senaties termino, jis privalo atnaujinti jos nuotraukas pagal 
tai, kaip ji dabar galėtų atrodyti, ir nuolat tyrinėti kiekvieną gatvėje arba 
minioje pastebėtą veidą. Jis turi tęsti paieškas... 

Tol, kol. 

Ar jis neatsidūrė aklavietėje? 

Jo trisdešimtojo gimtadienio rytą Sendė pažadino jį atnešusi į lovą 
padėklą, ant kurio buvo nedidelis tortukas su vienui viena žvakute, šam- 
pano taurė ir labai nešvankus gimtadienio atvirukas. Rojus išvyniojo do- 
vanas, kurias ji padovanojo, o paskui jie pasimylėjo. Į darbą jis tąryt išėjo 
vėliau negu įprastai, 9.15, ir į skyrių Braitone šiek tiek po pusės dešimt- 
os, vėluodamas į trumpą pasitarimą dėl vienos žmogžudystės bylos. Jis 
buvo pažadėjęs namo grįžti anksti, kad su Sende galėtų nueiti šventinės 
vakarienės kartu su kita pora — su geriausiu tuo metu savo draugu, taip 
pat detektyvu, Diku Poupu ir jo žmona Lesle, su kuria Sendė puikiai su- 
tarė, — tačiau toji diena buvo labai nerami, todėl namo jis sugrįžo dviem 
valandom vėliau, negu buvo planavęs. Namie Sendės nebuvo nė kvapo. 

Iš pradžių pamanė, kad Sendė supyko ant jo už vėlavimą ir šitaip nu- 
sprendė išreikšti savo nepasitenkinimą. Kambariai atrodė nepriekaištingai, 
nesimatė jokių grumtynių pėdsakų, tačiau nebuvo jos automobilio ir ran- 


kinės. 

Po dvidešimt keturių valandų jos automobilis buvo rastas Gerviko 
oro uosto laikino automobilių saugojimo aikštelėje. Tą rytą, kai ji dingo, 
jos kreditine kortele buvo atliktos dvi banko operacijos: 7.50 svarų sumo- 
kėta „Boots“ ir 16.42 svarų — vietiniame „Tesco“ filiale už kurą. Ji su savi- 
mi nepasiėmė nei drabužių, nei jokių kitų asmeninių daiktų. 

Jo kaimynai, įsikūrę šioje ramioje gyvenamųjų namų gatvėje neto- 
li jūros, nepastebėjo nieko įtartino. Iš vienos pusės nuo jo gyveno labai 
draugiška graikų šeima, mieste turėjusi dvi kavines, tačiau ji buvo išvykusi 
atostogų; iš kitos pusės gyveno senyvo amžiaus apykurtė našlė, miegoda- 
vusi įsijungusi televizorių, o šis dažniausiai plyšaudavo visu garsu. Štai ir 
dabar, 3.45 ryto, per bendrą jų pusiau atskirų namų sieną jis aiškiai girdėjo 
TV ekrane rodomą kažkokią dramą apie Amerikos policininkus. Pokšėjo 
šūviai, žviegė automobilių padangos, kaukė sirenos. Vis dėlto kaimynė da- 
bar nieko nematė. 

Jis tikėjosi, kad galbūt priešais jo namą gyvenusi Norina Ginsted bus 
ką nors pastebėjusi. Ši aštriaregė, irzli, į septintą dešimtmetį įkopusi mote- 
ris žinojo viską apie visus gatvės gyventojus. Kiekvieną laisvesnę valandėlę, 
vos tik atsitraukusi nuo savo vyro Lanco, kuriam sparčiai progresavo Alz- 
heimerio liga, ji puldavo į kiemą ir, užsimovusi geltonas gumines pirštines, 
imdavo blizginti savo sidabrinį nisaną arba čiupdavo į rankas žarną ir lais- 
tydavo bei grandydavo įvažiavimą į kiemą, arba šveisdavo namo langus, 
arba šiaip valydavo ką nors, ką reikėjo arba ko nereikėjo valyti. Ji į savo 
„valyklą“ kieme išsinešdavo netgi įvairiausius rakandus iš namo. 

Pro jos akis nedaug kas prasprūsdavo. Tačiau Sendė dingo be jos ži- 
nios. 

Rojus įjungė šviesą, išlipo iš lovos ir įsistebeilijo į savo ir Sendės fo- 
tografiją ant naktinio staliuko. Fotografuota viename Oksfordo viešbutyje, 
konferencijoje apie pirštų atspaudų DNR. Iki jos dingimo buvo likę dar 
keli mėnesiai. Jis buvo apsivilkęs kostiumą, pasirišęs kaklaraištį ir sėdėjo iš- 
sidrėbęs ant kušetės, o Sendė, pasipuošusi vakarine suknia, garbanėlėmis 
susuktais šviesiais plaukais, buvo atsirėmusi į jį ir savo kerinčia šypsena pla- 
čiai šypsojosi padavėjui, kurio paprašė juos nufotografuoti. 

Jis prisiartino, pakėlė fotografiją, pabučiavo ją ir, pastatęs atgal, nupė- 


dino į tualetą nusišlapinti. Naktinis šlapinimasis jį ėmė varginti ne taip jau 

seniai — nuo tada, kai susirūpinęs savo sveikata ėmė kasdien išgerti reko- 
menduojamą minimumą — aštuonias stiklines — vandens. Paskui nulipo 
laiptais žemyn, apsirengęs vien tik marškinėliais trumpomis rankovėmis, 
kuriuos vilkėdamas jis ir miegojo. 

Sendė turėjo nepriekaištingą skonį. Jų namas buvo kuklus, kaip ir visi 
kiti namai šioje gatvėje: statytas 1930 metais, pseudo Tiudorų stilius, trys 
miegamieji. Tačiau ji sugebėjo paversti šį namą tiesiog nuostabiu. Mėgo pa- 
vartyti sekmadieninius, moterims skirtus laikraščio priedus, taip pat ir ar- 
chitektūros bei dizaino žurnalus, kurių lapus ji neretai išplėšdavo ir su jais 
skubėdavo pas Rojų pasidalyti savo idėjomis. Jie valandų valandas drauge 
plėšdavo nuo sienų tapetus, šlifuodavo grindis, lakuodavo, dažydavo. 

Sendė domėjosi Feng Šui, todėl buvo įrengusi nedidelį vandens par- 
ką. Visą namą buvo užtvindžiusi žvakių šviesa. Kaip įmanydama steng- 
davosi pirkti tik natūralius maisto produktus. Jam patiko, kad ji viską 
suprato, norėdavo viską ištirti ir viskuo domėjosi. Tai buvo pats nuosta- 
biausias metas, kai jiedu kartu kūrė savo ateitį, rūpinosi bendru šeimyni- 
niu gyvenimu ir vis ką nors planavo. 

Ji buvo dar ir puiki sodininkė. Nusimanė apie gėles, įvairiausius au- 
galus, krūmus, krūmelius ir medžius. Ji žinodavo, kada ką sodinti, kada 
genėti. Greisui patiko pjauti veją, tačiau tuo jo sugebėjimai ir apsiribojo. 
Sodas dabar buvo apleistas, ir jis dėl to kaltino save, kartais pagalvodamas, 
ką jam pasakytų sugrįžusi Sendė. | 

Jos automobilis tebestovėjo garaže. Po nuodugnios teismo ekspertizės 
Greisas parvairavo jį namo ir pastatė į garažą. Visus šiuos metus jis kartkar- 
tėmis pakraudavo akumuliatorių tam atvejui, jeigu... Dėl tos pačios prie- 
žasties jis laikė miegamajame jos šlepetes, įprastoje vietoje kaip ir kadaise 
kabėjo chalatas, o vonioje tebebuvo jos dantų šepetėlis. 

Namai tebelaukė jos sugrįžtant. 

Pagaliau tikrai pabudęs, jis įsipylė sau per du pirštus „Glendfhiddich“ 
ir, atsisėdęs į savo krėslą visiškai baltame hole medinėmis grindimis, spus- 
telėjo nuotolinio valdymo pultą. Greitomis perbėgo paeiliui tris filmus, vi- 
sus „Sky“ kanalus, tačiau niekas jo nesudomino ilgiau kaip kelias minutes. 
Paskui bandė klausytis muzikos: pradėjo „Bitlais“, perėjo prie Miles Davis 


ir Sophie Ellis-Bextor, o galiausiai baigė tyla. 

Tada iš lentynos išsitraukė vieną iš savo mėgstamiausių knygų, Ko- 
lino Vilsono Okultizmą, — knygomis apie paranormalius reiškinius buvo 
užkimštos visos jo knygų lentynos, — atsisėdo atgal į krėslą, abejingai ją 
atsivertė, siurbtelėjo viskio, tačiau pajėgė susitelkti tik ties dviem paragra- 
fais. Tas prakeiktas pasipūtėlis gynybos advokatas vakar įsiėdė jam iki gyvo 
kaulo, o ir dabar neišėjo iš galvos. Kad jį kur perkūnas trenktų, tą Ričar- 
dą Čarvelą. Prakeiktas pasipūtėlis. Blogiausia, kad Greisas suprato, jog šis 
žmogus jį pergudravo. Įgijo pranašumą ir pergudravo. O būtent tai Rojų 
labiausiai ir skaudino. | 

Jis vėl spustelėjo nuotolinio valdymo mygtuką ir įjungė teletekstą. 
Paskutinės naujienos. Nieko kito, išskyrus tas pačias, jau spėjusias atsibos- 
ti dviejų dienų senumo naujienas. Jokių šokiruojančių politinių skandalų, 
jokių teroristinių išpuolių, nei žemės drebėjimų, nei aviakatastrofų. Ne, jis 
niekam nelinkėjo nieko blogo. Anaiptol. Tik tikėjosi naujienų, kurios tik- 
tų pirmiesiems rytinių laikraščių puslapiams ir radijo žinioms. Kažko kito 
negu Sarešo Hoseino teismas. 

Sėkmė nuo jo nusigręžė. 

Sarešo Hoseino teismas buvo nušviestas visuose rytiniuose Britanijos 
laikraščiuose, o dviejuose bulvariniuose laikraštukuose ir viename dienraš- 
tyje šis įvykis buvo pagarsintas pirmajame puslapyje. 

Tiesą sakant, didžiausias dėmesys skirtas ne pačiam teismui, o tam, 
ką iš liudytojo tribūnos pasakė vyresnysis detektyvas Rojus Greisas, kuris, 
šįryt, 8.30, buvo iškviestas ant kilimėlio pas savo šefę Alisoną Vosper ir 
jautėsi taip, tarsi kažkas būtų atsukęs jo gyvenimo laikrodį trimis dėšimt- 
mečiais atgal, ir jis pats dabar būtų atsidūręs mokykloje, priešais direk- 
torę. 

Vienas iš Greiso kolegų praminė ją „Nr. 27“, ir ši pravardė prilipo. 


Nr. 27 buvo jų miestelio kinų restorane išsinešti parduodamas saldžiarūgš- 

tis patiekalas. Kiekvieną kartą, užsisakydamas Nr. 27, prisimindavai Aliso- 
ną Vosper. Tokia ji ir buvo — saldžiarūgštė. 

Pradėjusi penktą dešimtį metų, senoviškai trumpai kirptais šviesiais ir 
retais plaukais, griežtu, bet pakankamai žavingu veidu, policijos viršinin- 
ko pavaduotoja šį rytą buvo kaip reikiant rūgšti. Rūgštūs buvo ir priesko- 
niai — stipriai kažkokiomis gėlėmis dvelkiantys jos kvepalai. 

Alisona Vosper laukė jo Luiso garvėje įsikūrusioje Karalienės Anos 
policijos vyriausiojoje valdyboje. Apsirengusi madingą juodą dviejų da- 
lių kostiumėlį, kuriam ryškų kontrastą sudarė balta palaidinė, ji sėdėjo 
už plataus poliruoto palisandro stalo savo idealiai sutvarkytame kabinete, 
pro kurio langus atsivėrė vaizdas į pavyzdingai tvarkomą dekoratyvinę pie- 
velę. Ant stalo stovėjo grakšti krištolinė vaza su trimis violetinėmis tulpė- 
mis, įrėmintos jos vyro (keleriais metais vyresnio, bet trimis laipsniais už 
ją jaunesnio policijos pareigūno) ir jos dviejų vaikų fotografijos, amonito 
plunksnakotis ir šūsnis rytinių laikraščių, išskleistų tarsi pokerio partijoje 
triumfuojančio lošiko kortos. 

Greisas visuomet stebėdavosi, kaip jo viršininkai sugeba palaikyti 
tvarką tiek savo kabinete, tiek ir ant stalo. Visą laiką, kiek tik jis prisiminė 
save dirbantį policijoje, jo darbo vieta labiau panėšėdavo į sąvartyną. Ant 
jo rašomojo stalo galėdavai rasti visko: segtuvų su bylomis, neatsakytos ko- 
respondencijos, neberašančių rašiklių, kelionės kvitų ir pluoštą siunčiamų 
laiškų, gerokai atsiliekančių nuo gautų. Galiausiai jis nusprendė, kad tvar- 
kai darbo vietoje palaikyti reikalingi tam tikri dokumentų tvarkymo suge- 
bėjimai. Deja, jis tokių genų nepaveldėjo. 

"Sklido gandai, kad Alisonai Vosper prieš trejus metus išoperavo krū- 
ties vėžį. Tačiau Greisas žinojo, jog tai, kaip visuomet, tėra vien gandai, 
nes policijos viršininko pavaduotoja aplink save buvo susikūrusi neper- 
žengiamą sieną. Vis dėlto, nepaisant kietos policininkės šarvų, ji turėjo ir 
pažeidžiamų vietų, kurias jam pavyko aptikti. Tiesą sakant, kartais ji Grei- 
sui netgi patikdavo, ir yra buvę atvejų, kai šios piktos rudos akys imdavo 
linksmai šypsotis, o Rojus pajusdavo, jog nedaug betrūksta, kad ji imtų su 
juo Alirtuoti. Tačiau tik ne šį rytą. 

Jokio rankos paspaudimo. Jokio pasisveikinimo. Tik trumpas ir atža- 


rus linktelėjimas, reiškiantis kvietimą atsisėsti į vieną iš dviejų priešais jos 

"rašomąjį stalą stovinčių kėdžių aukštais atlošais. Netrukus, metusi pusiau 
priekaištingą, pusiau piktą žvilgsnį, Alisona Vosper be jokių įžangų pa- 
klausė: 

— Ką gi tai, po perkūnais, reiškia, Rojau? 

— Atsiprašau. 

— Atsiprašai? 

Jis linktelėjo. 

— Aš... mano žodžiai buvo išimti iš konteksto... 

Ji pertraukė jį, nelaukdama, kol Rojus baigs aiškintis. 

— Ar tu supranti, kad dabar visa ši byla gali nueiti šuniui ant uodegos? 

— Manau, kad mes galime užkirsti tam kelią. 

— Šįryt susilaukiau tuzino skambučių iš spaudos. Tu tapai pajuokos 
objektu. Per tave į mus žvelgia kaip į kažkokių idiotų šutvę. Kodėl taip pa- 
sielgei? 

Kurį laiką Greisas nepratarė nė žodžio. 

— Toji moteris turi nepaprastą mediumo talentą; ji yra mums padė- 
jusi. Niekas iki šiol nebuvo šito suuodęs. 

Vosper, žiūrėdama Greisui tiesiai į akis, atsilošė savo kėdėje ir pakrai- 
pė galvą. 

— Aš dėjau į tave daug vilčių. Dariau viską, kad būtum paaukštin- 
tas tarnyboje. Per tave, Rojau, rizikuodama savo karjera. Tikriausiai su- 
pranti tai? 

Be abejo, dabar nebuvo tinkamiausias metas ginčytis dėl smulkmenų. 

— Suprantu, — tarė jis, — ir esu jums už tai dėkingas. 

Ji dūrė pirštu į laikraščius. 

— Ir šitaip tu išreiški savo dėkingumą? Įteikdamas štai tokią dovanėlę? 

— Kodėl taip piktai, Alison? Mano dovanėlė — Hoseinas. 

— Tačiau tu padarei tokią paslaugą teisiamojo advokatui, apie kokią 
jis negalėjo nė svajoti. 

— Ne, — paprieštaravo Greisas. — Batui jau buvo atlikta teismo 
ekspertizė, yra visi reikalingi parašai ir datos, kada jis buvo paimtas ir grą- 
žintas atgal. Jie jokiu būdu negalėtų pateikti man kaltinimo, esą aš suklas- 
tojau įkalčius. Galbūt jie ir suabejos mano darbo metodais, tačiau šiai bylai 


esminės įtakos neturės. 

Vosper pakėlė pirštus gerai prižiūrėtais nagais aukštyn ir ėmė juos 
tyrinėti. Rojus pastebėjo, kad pirštų galiukai juodi nuo laikraštinių dažų. 
Jam pasirodė, kad nuo jos dabar dar stipriau dvelkė kvepalais, tarsi būtų 
sugebėjusi išskirti nuodus. 

— Esi vyresnysis pareigūnas ir atsakai už šią bylą. Jei leisies jų diskre- 
dituojamas, tai gali turėti rimtų pasekmių bylos eigai. Kodėl, velniai rautų, 
šitaip pasielgei? 

— Vyksta žmogžudystės tyrimas, bet neturime nužudytojo kūno. Ta- 
čiau žinome, kad Hoseinas nužudė Raimondą Koheną, ar ne? 

Ji linktelėjo. Greiso surinkti įrodymai buvo įspūdingi ir įtikinami. 

— Tačiau kol nerastas kūnas, įrodyti įtariamojo kaltę labai sunku, — 
jis gūžtelėjo pečiais. — Praeityje mūsų bendradarbiavimas su mediumais 
davė gerų rezultatų. Šalies policija įvairiose vietose ne kartą sėkmingai pa- 
sinaudojo jų pagalba. Prisimeni Leslės Vitl bylą? 

Leslės Vitl byla buvo plačiai nuskambėjusi visoje Britanijoje. 1975 
metais buvo pagrobta viena turtinga septyniolikmetė paveldėtoja, kuri tarsi 
išgaravo ore. Neradusi jokių pėdsakų, policija kreipėsi į aiškiaregį, lazdyno 
šakele ieškantį požeminio vandens. Šis nuvedė juos prie kanalizacijos šach- 
tos, kurioje ir buvo rasta toji nelaiminga mergina — surišta ir, deja, mirusi. 

— Leslės Vitl negalima pavadinti policijos sėkme, Rojau. 

— Tačiau yra buvę ir sėkmingesnių atvejų, — jis vis tiek nenusileido. 

Ji tylėdama žvelgė į vyrą. Alisonos skruostuose atsirado duobutės — 
ji tarsi suminkštėjo, tačiau balsas ir toliau skambėjo šaltai ir griežtai. 

— Tu galėtum išvardyti aibę išnarpliotų bylų vien todėl, kad ant paš- 
to ženklo buvo pavaizduotas koks nors aiškiaregis. 

— "Tai netiesa, ir tu tai puikiai žinai. 

— Rojau, aš žinau štai ką. Žinau, kad esi protingas vyras. Žinau, 
kad nagrinėjai paranormalius reiškinius, ir tai, jog ž4 tuo tiki. Esu mačiusi 
knygas tavo kabinete ir, žinok, gerbiu kiekvieną policijos darbuotoją, kuris 
mąsto ne pagal išankstinius stereotipus. Tačiau neužmirškime savo pareigos 
žmonėms. Tai, kas vyksta mūsų pačių kieme, yra viena. Tačiau mūsų įvaiz- 
dis visuomenei — kas kita. 

— Visuomenė tiki, Alison. 1925 metais atliktos apklausos rezultatai 


parodė, kad daugelis mokslininkų tikėjo į Dievą. Keturiasdešimt trys pro- 


TLASTA Iš VILTIS 55 


centai. Atspėk, kokie buvo analogiškos apklausos, atliktos 1998 metais, 
rezultatai? Tie patys keturiasdešimt trys procentai. Vienintelis skirtumas, 
kad sumažėjo tikinčiųjų biologų, bet padaugėjo tikinčiųjų matematikų ir 
fhzikų. Na, o praėjusiais metais buvo atlikta apklausa, kiek žmonių yra su- 
sidūrę su paranormaliais reiškiniais. Ir ką gi? Devyniasdešimt procentų! 

Jis pasilenkė į priekį ir pakartojo: 

— Devyniasdešimt procentų! 

— Paklausyk, Rojau. Paprasti mirtingieji nori tikėti, kad policija mo- 
kesčių mokėtojų pinigus išleidžia aiškindamasi nusikaltimus ir gaudydama 
nusikaltėlius įprastais metodais. Jie tikisi, kad mes skersai ir išilgai išnaršo- 
me visą šalį, ieškodami pirštų atspaudų ir DNR, kad mūsų laboratorijose 
dirba labiausiai prityrę specialistai, kad mes kuo atidžiausiai šukuojame 
laukus ir miškus, draguojame ežerus, beldžiamės į duris ir apklausiame 
visus liudytojus. Jie nenori nė pagalvoti, kad mes palaikome kokius nors 
ryšius su Madam Arkata, gyvenančia Braitono prieplaukos gale, spoksome 
į kristalų rutuliukus arba skaitome, kas parašyta „kalbančioje lentoje“. Jie 
nenori nė pagalvoti apie tai, kad mes leidžiame laiką bandydami išsikviesti 
mirusiuosius. Žmonės nenorėtų tikėti, kad juos saugantys policijos dar- 
buotojai laipioja senovinių pilių pylimais, sekdami Hamleto, kalbėjusio su 
savo mirusiu tėvu, pavyzdžiu. Supranti, ką noriu pasakyti? 

— Taip, aš gerai suprantu. Tačiau vis tiek nesutinku. Mūsų parei- 
ga — tirti nusikaltimus. Mes privalome pasinaudoti visomis įmanomomis 
priemonėmis. 

Ji papurtė galvą. 

— Mums niekuomet nepavyks išnarplioti visų nusikaltimų ir turime 
tai pripažinti. Mūsų pareiga — sustiprinti visuomenės pasitikėjimą. Padėti 
žmonėms, kad jie jaustųsi saugūs namie ir gatvėje. 

— Nesąmonė, — pasipiktino Greisas, — ir tu pati tai gerai Žinai! Ly- 
giai taip pat gerai žinai, kad nusikaltimų statistiką galima suklastoti. 

Jis pasigailėjo savo žodžių, dar nespėjęs jų iki galo ištarti. 

Ji šykščiai, bet atšiauriai nusišypsojo. 

— Iškaulyk iš vyriausybės dar šimtą milijonų svarų kasmet, ir mes vi- 
siškai išnaikinsime nusikalstamumą Sasekse. Na, o kol kas turime taupyti 


turimus resursus, nes jie labai riboti. 

— Mediumai nebrangūs, — Greisas ir toliau laikėsi savo. 

— Tol, kol jie nepakenkia mūsų vardui ir nesumažina visuomenės 
pasitikėjimo mumis, — ji pažvelgė į laikraščius ant stalo. — Tačiau tuo- 
met, kai per juos iškyla pavojus bylos eigai, jie mums atsieina brangiau, 
negu galėtume sau leisti. Ar girdi mane? 

— Jei ne suprantamai, tai bent garsiai, — jis nebepajėgė suvaldyti 
savo nepasitenkinimo. Vosper erzinte jį erzino. Matyt, pasąmonėje glūdėjo 
kažin kas panėšintis į moterų diskriminaciją, dėl to išklausyti moters prie- 
kaištus jam būdavo nepalyginamai sunkiau negu vyro. 

— Leisk kai ką tau paaiškinti. Tau dar pasisekė, kad šį rytą tebeturi 
darbą. Įsidėmėk, šefas nėra švelnus zuikutis. Jis dabar taip įsiutęs, kad pa- 
grasino tave visiems laikams nušalinti nuo scenos ir iki pensijos prirakinti 
prie rašomojo stalo. Ar tu šito nori? 

— Ne. 

— "Tai tuomet atsimink, kad mums reikia ne keistuolių, o policijos 


pareigūnų. 

Pirmą kartą per visą savo karjeros policijoje laiką Rojus Greisas susi- 
mąstė, ar jam iš tikrųjų derėjo tapti policininku. Nuo pat vaikystės jis apie 
tai tesvajojo, o ir paauglystės metais kažin ar pagalvojo apie kokią kitą ga- 
limybę. 

Jo tėvas Džekas turėjo policijos inspektoriaus detektyvo laipsnį, ir kai 
kurie iš policijos veteranų dar ir šiandien minėjo jį geru žodžiu. Greisas, 
būdamas vaikas, juo tiesiog žavėjosi, jam patikdavo klausytis tėvo pasako- 
jimų, važiuoti kartu su juo policijos automobiliu arba drauge vykti į nuo- 
vadą. Tuomet Rojui atrodė, kad jo tėvo gyvenimas pilnas nuotykių ir kur 
kas patrauklesnis negu nuobodūs daugelio jo draugų tėvų gyvenimai. 

Greiso būdavo neįmanoma atplėšti nuo televizoriaus, kai jame ro- 


dydavo laidas arba filmus apie policiją, ir nuo knygų apie detektyvus bei 

policininkus, pradedant Šerloku Holmsu ir baigiant Edu Makbeinu. Jis 
pasižymėjo labai gera, kone fotografuojančia atmintimi, mėgo įvairiausius 
galvosūkius ir buvo stiprus fiziškai. Iš to, ką buvo matęs ir girdėjęs iš savo 
tėvo, susidarė nuomonę, kad policija yra labai draugiška bei susižaidusi ko- 
manda, ir ši savybė jam labiausiai imponavo. 

Tačiau dabar suprato, kad dirbti policijoje — tai ne tiek atiduoti šiam 
darbui visą save, kiek prisitaikyti prie iš anksto nustatyto vidutinybės ly- 
gio. Šiame moderniajame, politiškai korektiškame pasaulyje savo karjeros 
viršūnėje vieną akimirką gali būti teisėsaugos pareigūnas, o kitą — politinė 
marionetė. 

Paskutinysis paaukštinimas, po kurio Greisas tapo antru pagal jaunu- 
mą vyresniuoju detektyvu Sasekso policijos istorijoje ir dar prieš tris mėne- 
sius negalėjo prie to priprasti, staiga jam tapo nuodų taure. 

Tai reiškė, kad Rojus turėtų persikelti iš Braitono policijos nuovados 
miesto centre, kurioje niekada netrūko veiksmo, kur dirbo dauguma jo 
draugų, į santykinai ramią pačiame miesto krašte, pramoniniame rajone, 
buvusio fabriko pastate įsikūrusią Sasekso kriminalinio skyriaus valdybą. 

Po trisdešimties metų jis galėtų išeiti į atsargą ir gauti visą pensiją. 
Nepriklausomai nuo to, kaip nesėkmingai susiklostytų jo tolesnė karje- 
ra, jei tik ištvertų iki galo, būtų finansiškai apsirūpinęs visam likusiam 
gyvenimui. Tačiau jo požiūris į darbą ir karjerą buvo kitoks. Na, bent jau 
kol kas. 

Tačiau ši diena buvo kitokia. Šiandien jį apėmė depresija. Diena, kai 
reikia sugrįžti į realybę. „Situacija pasikeitė“, — mąstė jis, užsikniaubęs ant 
stalo, negirdėdamas kompiuterio pypsėjimo, įspėjančio apie elektroniniu 
paštu gaunamus laiškus, žiaumodamas kiaušinį su juodos duonos ir pipir- 
nės sumuštiniu bei įdėmiai žvelgdamas į priešais numestas Sarešo Hoseino 
teismo stenogramas. Gyvenimas nestovi vietoje. Kartais pokyčiai būna į 
gera, o kartais nelabai į gera. Mažiau negu po metų jam sukaks keturiasde- 
šimt. Jo plaukai jau žyla. 

Jo naujasis kabinetas buvo aiškiai per mažas. 

Ant stalo briaunos, prie pat lango, pro kurį, kitaip negu pro Alisonos 
Vosper kabineto langus, atsivėrė vaizdas į automobilių stovėjimo aikštelę 


ir į toliau esantį kalėjimo korpusą, buvo visas kalnas — kokie trys tuzi- 

nai — senovinių žiebtuvėlių, kuriais jis labai didžiavosi. Jam už nugaros, 
aukštai ant sienos, kabojo didelis apvalus medinis laikrodis, kurį Sendė 
buvo nupirkusi iš „The Bill“ ir padovanojusi jam dvidešimt šeštojo gimta- 
dienio proga. 

Po laikrodžiu puikavosi jo prieš keletą metų Airijoje sugauto šešių 
svarų ir šešių uncijų margojo upėtakio iškamša. Greisas laikė ją laikrodžio 
kaimynystėje neatsitiktinai, o norėdamas savo pavaldiniams detektyvams 
juokais priminti apie kantrybę, kuri reikalinga didelei žuviai sugauti. 

Ant tos pačios sienos iš abiejų pusių kabojo keletas vienodais atstumais 
sukabintų įrėmintų pažymėjimų, grupinė nuotrauka su užrašu „Policijos 
koledžas, Bramšilas. Nusikaltimų tyrimo fakultetas. 1997 m." ir pora jo šar- 
žų, kuriuos buvo nupiešęs studijų draugas, atsisakęs policininko karjeros. 

Siena priešais Rojų buvo užstatyta knygų lentynomis, kimšte prikimš- 
tomis jo kolekcionuojamų knygų apie okultizmą, ir spinta su bylomis. 

L formos stalas užgriozdintas įvairiausiais daiktais. Ir ko tik čia ne- 
buvo: kompiuteris, dėžutės, perpildytos gautais ir siunčiamais laiškais, 
„Blackberry“, pavienės — tvarkingos ir padrikos — korespondencijos krū- 
velės, naujausias žurnalo kvailu pavadinimu Fingerprint Whorld numeris. 
Truputį aukščiau virš šio sąvartyno buvo įrėminta citata: „Mes nepasiekia- 
me tiek, kiek galėtume pasiekti. Mes nupuolame tiek, kiek pajėgiame pa- 
siteisinti. 

Kabinete dar buvo televizorius ir vaizdo leistuvas, apskritas stalas su 
keturiomis kėdėmis ir šūsnimi bylų bei ant jo numestais palaidais doku- 
mentais ir jo odinis kelioninis lagaminėlis su reikmenimis nusikaltimo vie- 
tai tirti. Ant stalo gulėjo atverstas portfelis, mobilusis telefonas, diktofonas 
ir pluoštas stenogramų, kurias Rojus vakar buvo parsinešęs namo. 

Pusę sumuštinio Greisas pasiuntė į šiukšliadėžę. Neturėjo jokio ape- 
tito. Gurkšnodamas kavą, perskaitė paskutinius elektroniniu paštu gautus 
laiškus, paskui prisijungė prie Sasekso policijos kompiuterių sistemos ir 
peržvelgė sąrašą bylų, kurios jam teko kartu su paaukštinimu. 

Kiekvienoje byloje buvo pateiktos visos tyrimui reikalingos nebaigtos 
tirti žmogžudystės detalės. Kiekviena tokia byla reiškė maždaug dvidešim- 
ties, o gal ir daugiau, storų segtuvų su dokumentais šūsnį, svyruojančią 


kabinete ant grindų, pūpsančią spintoje arba užrakintą ir pelijančią kur 


KIASTA Iš VILTIS 59 


"nors drėgname garaže policijos nuovados, kurios teritorijoje įvykdytas nu- 

sikaltimas. Šiose bylose buvo nusikaltimo vietos fotografijos, laboratorinių 
tyrimų išvados, surinkti įkalčiai, liudytojų parodymai, teismo protokolai, 
atskirti tvarkingais pluoštais ir perrišti spalvotomis juostelėmis. Tai įėjo į 
jo naujas funkcijas: iš naujo peržiūrėti apygardoje įvykdytas, bet neištirtas 
žmogžudystes, palaikyti ryšį su Kriminalinio skyriaus padaliniu, kurio te- 
ritorijoje buvo įvykdytas nusikaltimas, ir ieškoti bet kokių naujų su nusi- 
kaltimu susijusių detalių, kurios leistų atnaujinti bylos tyrimą. 

Kadangi Greiso atmintis kone prilygo fotoaparatui, daugelio bylų tu- 
rinį žinojo atmintinai. Būtent gera atmintis jam padėjo nesunkiai išlaikyti 
baigiamuosius mokyklinius egzaminus ir egzaminus į policiją. Kiekviena 
tokia rietuvė Rojui reiškė žymiai daugiau negu nutrauktą žmogaus gyvybę 
ir laisvėje tebesantį žmogžudį. Kiekviena byla jam buvo labai artima: reiš- 
kė, kad kažkieno šeima, kol paslaptis lieka neatskleista ir neįvykdytas tei- 
singumas, niekaip negali pamiršti praeities. Greisas suprato, kad, nepaisant 
kai kurių jam pavestų daugiau negu trisdešimties metų senumo bylų, jis 
buvo paskutinė aukų ir jų artimųjų viltis, jei dar jie tokią turėjo. 

Ričardas Ventnoras, gėjus veterinaras, prieš dvylika metų mirtinai su- 
muštas darbo kabinete. Siuzana Dounėj, gražuolė, prieš penkiolika metų 
išprievartauta, pasmaugta ir palikta bažnyčios šventoriuje. Pamela Chis- 
holm, turtinga našlė, rasta negyva sumaitotame savo automobilyje, tačiau, 
kaip vėliau paaiškėjo, avarija buvo inscenizuota. Pratapas Gokhalas, de- 
vynmetis indas berniukas, kurio griaučių liekanos po labai ilgai trukusios 
paieškos rastos po įrariamo pedofilija vyriškio buto grindimis. Tai tik kele- 
tas iš daugelio bylų, kurias Greisas prisiminė. 

Nors visi jie jau senokai palaidoti arba išbarstyti jų pelenai, naujų 
detalių paaiškėjo ir šiose bylose. Buvo išrastos naujos technologijos, lei- 
džiančios atlikti DNR tyrimus, kurie iškelia į dienos šviesą naujų įkalčių. 
ir užveda ant kelio ieškant įtariamųjų. Atsirado nauja komunikacijos prie- 
monė — internetas. Pasikeitė asmeniniai santykiai. Netikėtai atsirado nau- 
jų liudytojų. Išsiskyrė buvę sutuoktiniai. Susikivirčijo draugai. Žmogus, 
kuris prieš dvidešimt metų nė už ką nebūtų išdavęs savo bendrininko, ėmė 
jo neapkęsti. Žmogžudysčių byloms senaties terminas netaikomas. Laikas 


teka lėtai, sakydavo jie. 


60 PETER JAMES 


Suskambo telefonas. Skambino asistentė, priskirta Rojui ir jo tiesio- 
ginei viršininkei, policijos viršininko pavaduotojai. Ji teiravosi, ar Greisas 
galėtų kalbėti su jam skambinančiu detektyvu. Jį vis labiau erzino polici- 
joje itin stipriai jaučiamas vadinamasis politinis korektiškumas. Juk dar 
visiškai neseniai jos buvo vadinamos sekretorėmis, o ne tomis prakeiktomis 
asistentėmis. 

Jis paprašė sujungti ir netrukus išgirdo gerai pažįstamą balsą. Tai 
buvo Glenas Brensonas, labai gabus detektyvas seržantas, su kuriuo Greisui 
teko kelis kartus darbuotis drauge. Nepaprastai ambicingas ir aštraus proto 
darbuotojas, o prie viso to dar ir vaikščiojanti ūilmų enciklopedija. Jis mėgo 
Gleną Brensoną. Ko gero, tai buvo artimiausias Rojaus draugas. 

— Rojau, čia tu? Kaip laikaisi? Mačiau tave šios dienos laikraščiuose. 

— Aha, atstok. Ko nori? 

— Kaip reikalai? Gerai? 

— Ne. Nieko gero. 

— Gal tu dabar užsiėmęs? 

— O ką, tavo manymu, reiškia būti užsiėmusiam? 

— Ar tu esi kada nors gyvenime atsakęs į klausimą ne klausimu? 

Greisas nusišypsojo. 

— O tu? 

— Paklausyk. Man ramybės neduoda viena moteris. Nerimauja dėl 
savo sužadėtinio. Atrodo, kad bernvakaris jam pasisuko nenumatyta link- 
me ir apie jį nėra jokių žinių nuo antradienio vakaro. 

 Greisui prisireikė šiek tiek laiko, kad prisimintų, kuri šiandien savai- 
tės diena. Buvo ketvirtadienio popietė. 

— Nori papasakoti? 

— Maniau, kad tu šiandien teisme. Skambinau į mobilųjį, bet jis iš- 
jungtas. 

— Pietauju. Teisme pertrauka. Teisėjas Driskolas šiandien už uždarų 
durų svarsto gynybos pateiktus skundus. 

Vienas iš pagrindinių trūkumų, su kuriuo susiduriama pateikiant 
teismui kaltinimą, yra laiko tempimas. Greisas, kaip vyresnysis policijos 
pareigūnas, per visą teismo procesą turėjo būti arba teismo salėje, arba kur 


nors netoliese, nuolat lengvai pasiekiamas. Atrodo, šis teismo procesas už- 

„truks kokius tris mėnesius, bet didesnę laiko dalį bus paprasčiausiai slam- 
pinėjama. 

— Atrodo, tai ne šiaip sau dingusio žmogaus paieška. Norėčiau su 
tavimi pasitarti. Beje, o tu šiandien popiet būsi laisvas? — pasiteiravo Gle- 
nas Brensonas. 

Bet kam kitam Greisas būtų atsakęs neigiamai, bet jis žinojo, kad 
Glenas Brensonas laiko veltui nešvaisto, be to, po perkūnais, jam labai rei- 
kėjo priežasties, kad galėtų būtent dabar ištrūkti iš kabineto, tegul ir tokiu 
šlykščiu oru. 

— Žinoma, šiek tiek laiko tikrai surasiu. 

— Tai puiku. 

Akimirką buvo tylu, tačiau netrukus Glenas Brensonas tęsė: 

— Klausyk, o ar negalėtume susitikti to vyruko bute. Manau, būtų 
ne pro šalį jį apžiūrėti. Gaučiau jo buto raktą ir atvažiuočiau. 

Brensonas nurodė jam adresą. 

Greisas dirstelėjo į savo užrašų knygutę, atverstą ant „Blackberry“. 

— O ką, jeigu susitiktume pusę šešių? Galėtume kur nors nueiti iš- 
gerti. 

— Manau, atvyksi greičiau nei per tris valandas. Hm, tiesa, tavo am- 
žiuje nereikia daryti staigių judesių. Iki pasimatymo. 

Greisas nepatenkintas susiraukė. Jam nepatikdavo, kai kas nors pri- 
mindavo artėjantį didįjį gimtadienį su ketvertu ir nuliu. Jis vijo šalin min- 
tis apie tai, kad netrukus jam sueis keturiasdešimt — amžius, kai žmonės 
pradeda gyventi iš rezervo. Rojus kažkur buvo skaitęs, kad keturiasdešimt 
metų yra toji riba, iki kurios dar atrodo, kad gyvenimas niekada nesibaigs. 
Kažkodėl trisdešimt aštuoneri — dar visiškai gerai. Tačiau trisdešimt devy- 
neri reiškia, jog jums jau čia pat keturiasdešimt. O juk jis dar visai neseniai 
keturiasdešimtmečius laikė seniais. Po galais! 

Rojus dar kartą pažvelgė į bylų sąrašą ekrane. Kartais Greisui atro- 
dydavo, kad šiems žmonėms jis yra daug artimesnis negu bet kam kitam. 
Dvidešimt nužudytų žmonių laukė, kad jis atiduotų jų žudikus teismui. 
Dvidešimt vėlių, kurios jį dažnai aplankydavo mintyse, o kartais ir sap- 


nuosč. 

Iš 


Jis galėjo kada panorėjęs naudotis tarnybiniu automobiliu, tačiau nu- 
sprendė vykti savuoju „Alfa Romeo 147“ sedanu. Greisas šį automobilį 
mėgo; jam patiko kietos sėdynės ir „kietas“ važiavimas, beveik spartietiškas 
salonas, melodingas duslintuvo skleidžiamas garsas, precizijos pojūtis ir 
ryškūs prietaisų skydo ciferblatai. Greiso automobilis darė kažkokį tikslu- 
mo įspūdį, kuris atitiko jo paties prigimtį. 

Ant priekinio stiklo švytavo ilgi stambūs valytuvai, braukdami lietaus 
lašus, ant šlapio asfalto šnypštė padangos, iš stereofoninio grotuvo visu gar- 
su sklido Elvio Kostelo daina. Aplinkkelis darė vingį per kalvagūbrį, o pa- 
skui leidosi į slėnį. Pro lietaus uždangą Greisas matė pakrante nusidriekusias 
Braitono ir Houvo poilsiavietes, o už vienintelio senos Šorehamo jėgainės 
kamino, kuris šioje vietoje tarnavo kaip neblogas orientyras, mirguliavo pil- 
kas, sunkiai nuo dangaus atskiriamas ruoželis — Anglų kanalas. 

Būtent čia, šiame rajone, kur gyveno nemažai įvairiausio plauko nu- 
sikaltėlių, jis ir užaugo. Tėvas pasidalydavo su juo savo turima informaci- 
ja: atskleisdavo jų vardus, nurodydavo, kurios šeimos užsiima narkotikų 
platinimu, kuriuose namuose veikia viešnamiai, paaiškindavo, kad pado- 
rumo kauke prisidengę prekeiviai antikvariniais daiktais iš tikrųjų slapta 
prekiauja vogtais juvelyriniais dirbiniais, senoviniais baldais, papasakodavo | 
apie šiame rajone gyvenančius vogtų televizorių ir kompaktinių plokštelių 
grotuvų pardavėjus. 

Kadaise čia buvo kontrabandininkų kaimas. Vėliau karalius Jurgis IV 
nusprendė šioje vietoje, vos už kelių šimtų jardų nuo savo meilužės namų, 
pasistatyti rūmus. Braitonas niekuomet nebandė nusikratyti nei savo kri- 
minalinės praeities, nei vietos, kurioje slapta susitikinėja meilužiai, repu- 
tacijos. Tačiau šie niuansai Braitonui ir Houvui suteikė pranašumo prieš 
kitus kurortinius Anglijos provincijos miestelius, pagalvojo Rojus, dirste- 
lėjęs į kelio ženklą ir sukdamas apylankon. 

Namas Grasmiero gatvelėje, kurį jam nurodė Glenas, buvo raudo- 


nų plytų daugiabutis, statytas maždaug prieš trisdešimt metų toje Houvo 

dalyje, kurioje gyveno geromis manieromis pasižymintys pasiturintieji. Jis 
stovėjo priešais pagrindinį kelią, o už jo buvo įrengtas teniso klubas. Namo 
gyventojai buvo įvairaus amžiaus, tačiau dauguma — maždaug dvidešim- 
ties trisdešimties metų karjeros siekiantys viengungiai ir pasiturimai gy- 
venantys senukai. Nekilnojamojo turto agentūros savo brošiūrose tokius 
namus vadina prestižiniais. 

Glenas Brensonas, apsirengęs šiltą skrandą su gobtuvu, aukštas, tam- 
sus ir plikas kaip meteoritas, laukė jo priebutyje kalbėdamas mobiliuoju 
telefonu. Dabar jis labiau priminė narkotikų prekeivį, o ne policininką. 
Greisas nusišypsojo — šis milžiniškas raumenų kalnas, išaugęs po ilgų ir 
sunkių kultūrizmo treniruočių, jam priminė televizoriaus diktoriaus Klai- 
vo Džeimso epitetą Arnoldui Švarcnegeriui: šis vyrukas atrodo tarsi graiki- 
nių riešutų prikimštas sargis. 

— Labas, seni! — pasisveikino Brensonas. 

— Liaukis, aš tik septyneriais metais už tave vyresnis. Vieną gražią 
dieną pats sulauksi mano amžiaus ir pamatysi, jog tai visiškai nejuokin- 
ga, — paniuro Greisas. 

Jie sumušė delnais, tada Brensonas, taip pat susiraukęs, tarė: 

— Atrodai nekaip. Tikrai. 

— Žiniasklaida gadina nervus. 

— Hm, jau žinau. Negalėjau nepastebėti, kad šįryt laikraščiai nepa- 
gailėjo tau net keleto colių... 

— Ne:tik tu, bet ir visi kiti šios planetos gyventojai. 

= Žmogau, kaip veteranas tu pasirodei labai kvailai. 

— Kvailai? 

— Tu nesuprasi, Greisai. Laikyk iškišęs galvą virš brustvero, ir vieną 
dieną kas nors liuobs tau tiesiai į tarpuakį. Kartais man atrodo, kad esi di- 
džiausias mano kada nors pažinotas mulkis. 

Jis atrakino ir atidarė laukujes namo duris. 

Sekdamas paskui jį, Greisas tarė: 

— Ačiū. Tu tikrai moki nuraminti. 

Įėjęs vidun, suraukė nosį. Net ir atvestas užrištomis akimis būtum su- 
pratęs, kad patekai į seną daugiabutį namą. Įprastas nusidėvėjusių kilimė- 


lių, senų dažų ir troškinamų daržovių kvapas. 

— Kaip laikosi taviškė? — pasiteiravo Greisas, laukdamas nusilei- 
džiant liftui. 

— Puikiai. 

— O vaikai? 

— Semiui sekasi tiesiog nuostabiai. Remi tapo tikra nenuorama, — 
atsakė jis, paspausdamas lifto iškvietimo mygtuką. 

Netrukus Greisas vėl prabilo: 

— Iš tikrųjų buvo kiek kitaip, negu spauda nušvietė, Glenai. 

— Žmogau, aš kuo puikiausiai tai žinau, nes tave pažįstu kaip nu- 
luprą. Deja, apie juos to negalėčiau pasakyti. Tačiau, net jeigu ir pažinotų, 
neatsisakytų sudirbti dar vieną farą. Jiems reikia sensacijų, o tu buvai pa- 
kankamai kvailas ir davei jiems peno. 

Liftui pakilus į šeštą aukštą, jie išlipo. Butas buvo pačiame korido- 
riaus gale. Brensonas atrakino duris, ir jiedu įėjo vidun. 

Butas nedidelis: holas-valgomasis, ankšta virtuvė su marmuriniu sta- 
liuku bei apvalia plienine kriaukle ir du miegamieji, iš kurių vienas buvo 
paverstas darbo kambariu — jame stovėjo „iMac“ kompiuteris ir darbo 
stalas, o likusi šio kambario-kabineto dalis buvo apstatyta knygų lentyno- 
mis, prigrūstomis knygų minkštais viršeliais. 

Švarus ir moderniai atrodantis butas buvo tikras kontrastas niūriai 
pastato išorei ir pilkai laiptinei. Baltai su nežymiu pilku atspalviu dažytos 
sienos kartu su baldais atrodė gana šiuolaikiškai, galėjai nesunkiai įžvelgti 
japonų dizaino įtaką. Žemos sofos, labai paprastas tapetų raštas, plačiaek- 
ranis televizorius su DVD grotuvu po juo ir įmantri aukštos kokybės garso 
stereoaparatūra su aukštais, grakščiais garsiakalbiais. Šeimininko miega- 
majame buvo nepaklotas futonas, kuris jam atstojo lovą, drabužių spinta 
dailiai raižytomis durimis, dar vienas plačiaekranis televizorius, pora žemų 
naktinių staliukų su moderniomis lempomis. Ant grindų palikta „Nike“ 
sportinių batelių pora. 

Greisas su Brensonu susižvalgė. 

— Nebloga skylė, — įvertino Greisas. 

— Aha, — pritarė Brensonas. — Gyvenimas yra gražus. 

Greisas pažiūrėjo į jį. 

— Nesuspėjau pamatyti kino teatre. Žiūrėjau per „Sky“. Nepaprastas 
filmas. Matei? 

Greisas papurtė galvą. 

— Veiksmas vyksta konclageryje. Apie tėvą, kuris savo vaiką įtikina, 
jog vyksta žaidimas. Jei jis laimės, gaus prizą — tikrą tanką. Sakau tau, jis 
mane sukrėtė labiau negu Šindlerio sąrašas arba Pianistas. 

— Nesu apie jį girdėjęs. 

— Nesuprantu, kokiame pasaulyje tu kartais gyveni? 

Greisas žiūrėjo į įrėmintą fotografiją šalia lovos. Joje — maždaug 
trisdešimties metų išvaizdus šviesiaplaukis vyrukas juodais marškinėliais ir 
džinsais, viena ranka apsikabinęs moterį ilgais juodais plaukais, kurios ne- 
pavadintum kitaip, kaip tik žavinga. 

— Jis? 

— Ir ji. Maiklas Harisonas ir Ešlė Harper. Graži porelė, tiesa? 

Nenuleisdamas nuo jų akų, Greisas pritariamai linktelėjo. 

— Šeštadienį turėtų susituokti. Na, bent jau taip planuojama. 

— Ką nori tuo pasakyti? 

— Noriu pasakyti, je; jis pasirodys. Dabar vilties nedaug. 

— Minėjai, kad vyruko niekas nematė nuo antradienio vakaro? — 
Greisas dirstelėjo pro langą. Pro jį matėsi plati, lietaus lašų čaižoma gatvė, 
kuria zujo automobiliai. Akiratyje pasirodė autobusas. — Ką žinai apie jį? 

— Vietinis vyrukas, kuriam pavyko neblogai prasisukti. Nekilnoja- 
mojo turto supirkėjas. Rimtas veikėjas. „Double-M Properties“. Dirba su 
verslo partneriu Marku Varenu. Pastaruoju metu jiems labai nuskilo įsigy- 
ti vieną seną sandėlį Šoreham Harbore. Jį perstatę įrengė trisdešimt dvie- 
jų butų namą, kurį pardavė nė nebaigę apdailos. Pradėjo savo verslą prieš 
septynerius metus ir per tą laiką nemažai pasiekė. Ne tik perstato senus 
pastatus, bet ir vykdo naujas statybas. O ši mergytė yra Maiklo sekretorė. 
Smarki paukštytė, tiesiog nepaprasta. 

— Manai, kad jis paspruko? 

Brensonas papurtė galvą. 

— Ne. 

Greisas pakėlė nuotrauką ir įsižiūrėjo iš arčiau. 

— Po perkūnais, aš ją vesčiau. 

— Aš pirmas norėjau tai pasakyti. Tai mano idėja. 


Greisas susiraukė. 

— Atsiprašau, aš jau vėluoju. Šiandien man buvo sunki diena. 

— Tu ją vestum?! Tai aš ją vesčiau, jeigu būčiau nevedęs! Bet kuris vy- 
ras, turintis nors kiek sveiko proto, ją vestų, tiesa? 

— Ji tikrai nepaprasta. 

— Taip, tikrai nepaprasta. 

Greisas žiūrėjo tiesiai į jį nieko nereginčiu žvilgsniu. 

Brensonas pasiteiravo: 

— Jėzau, senuk, kas tau darosi? Prarandi sąmonę? 

— Galbūt, — abejingai atsakė Greisas. — Ką tu apie tai manai? 

Brensonas pakraipė galvą. 

— Būtent tą patį. Nejaugi tu dėtum į kojas, jei šeštadienį būtų nu- 
matytos tavo vestuvės su šia gražuole? 

— Ne, nebent būčiau išsikraustęs iš proto. 

— Tai kur tada jis galėtų būti, jei niekur nepabėgo? 

Greisas trumpam susimąstė. 

— Telefonu minėjai apie bernvakarį, per kurį galėjo kažkas atsi- 
tikti... 

— Apie bernvakarį pasakojo jo sužadėtinė. Tokia buvo pirma mano 
galvon atėjusi mintis. Bernvakariuose visko pasitaiko. Nors vakar jis vis dar 
nesirodė, galvojau tą patį. Tačiau negrįžti namo dvi naktis? 

— Ėmė drebėti kinkos? O gal kokia kita pupytė? 

— Visko gali būti. Bet aš norėčiau tau kai ką parodyti. 

Greisas nusekė paskui jį į darbo kambarį. Brensonas atsisėdo priešais 
kompiuterį ir puolė tarškinti klavišais. Jis buvo tiesiog kompiuterių magas. 
Tiesą sakant, Greisas neblogai išmanė techniką ir spėjo žengti koja kojon 
su moderniosiomis technologijomis, tačiau Brensonas buvo pralenkęs jį 
geru šviesmečiu. 

Ekrane pasirodė reikalavimas įvesti slaptažodį. Brensonas suskato 
kaip pašėlęs spausdinti, ir po kelių akimirkų ekrane pasirodė informacija. 

— Kaip tau tai pavyko? — nustebęs paklausė Greisas. — Kaip tu su- 
žinojai slaptažodį? 

Brensonas šnairomis žvilgtelėjo į jį. 

— Nebuvo jokio slaptažodžio. Dauguma žmonių, vos tik iš jų parei- 
kalaujama slaptažodžio, bando jį atspėti. Kam gi tas slaptažodis, jeigu jo 


kompiuteriu niekas kitas nesinaudoja? 

— Aš sužavėtas. Esi tikras profesorius. 
Nekreipdamas dėmesio į repliką, Brensonas pasiūlė: 
— Norėčiau, kad atidžiai pasižiūrėtum. 


Greisas sužiuro į ekraną ir atsisėdo. 


Vos už poros mylių, lygiai taip pat palinkęs prie kompiuterio, sėdėjo 
Markas Varenas. Laikrodis plokščiame monitoriaus ekrane rodė 18.20. Jo 
marškinių rankovės buvo užraitotos, šalia stovėjo užmirštas „Starbucks“ 
kapučino puodelis; jo paviršiuje puta spėjo pavirsti raukšlėta pluta. Įpras- 
tai tvarkingas rašomasis stalas kabinete, kuriuo septynerius metus dalijosi 
su Maiklu, šįkart buvo apverstas dokumentų šūsnimis. 

„Double-M Properties“ užėmė trečią aukštą terasiniame, šiek tiek 
ankštokame, regentystės laikotarpiu statytame penkiaaukščiame pasta- 
te, netoliese nuo Braitono stoties. Šis pastatas buvo pirmasis jų bendros 
veiklos rezultatas. Be kabineto, kuriame dabar sėdėjo Markas, jų biure dar 
buvo patalpa klientams, nedidelis priimamasis ir virtuvėlė. Baldai šiuo- 
laikiški, funkciniai. Ant sienų kabojo trijų lenktyniaujančių jachtų — jų 
bendros nuosavybės — nuotraukos. Jachtos vaizdžiai iliustravo jų sėkmę: 
pirmoji buvo paprastas laivelis, „Nicholson 27“, antroji — prabangesnė, 
„Contessa 33“, na, ir galiausiai — „Oyster 42“, kurią ne bet kas galėjo įsi- 
gyti. 

Ant sienų kabojo ir jų verslą liudijančių nuotraukų. Čia galėjai pama- 
tyti ir Šoreham Harboro uosto sandėlį, jų paverstą trisdešimt dviejų butų. 
gyvenamuoju namu, ir seną viešbutį Kemp Taune, ant jūros kranto, kuris 
jiems prisilietus tapo gyvenamuoju namu su dešimčia butų, ir du už jo sto- 
vinčius namus, kadaise buvusias arklides. Galėjai susipažinti ir su naujau- 
siu bei ambicingiausiu jų projektu, kol kas tik brėžinyje, tačiau jau turinčiu 
leidimą: dvidešimt namų, kurie išdygs dvidešimtyje akrų miško. 


Po dviejų iš eilės bemiegių naktų jo akys buvo labai jautrios, todėl 

Maiklas trumpam atitraukė žvilgsnį nuo ekrano ir dirstelėjo pro langą. 
Priešais stūksojo juridinių paslaugų firma ir patalynės parduotuvė, beje, 
joje visuomet būdavo nuolaidų metas. Saulėtą dieną šis kabinetas tiesiog 
idealiai tiko šaudyti akimis į gatve einančias dailias merginas, bet dabar, lyg 
iš kibiro pliaupiant lietui, žmonės skubėjo palindę po skėčiais, apsisiautę 
apsiaustais pastatytomis apykaklėmis, susikišę rankas į kišenes. Be to, Mar- 
kui dabar rūpėjo tik prieš akis esanti užduotis. 

Kas kelias minutes jis be perstojo skambino į Maiklo mobilųjį tele- 
foną. Deja, kiekvieną kartą įsijungdavo balso pašto dėžutė. Tai reiškė, kad 
Maiklas vis dar ten, nebent mobilusis būtų išjungtas arba išsikrovusi jo ba- 
terija. Niekas nieko apie jį negirdėjo. Sprendžiant iš avarijos laiko, jie turė- 
jo palaidoti jį užvakar iki 21 valandos. Buvo praėjusios jau keturiasdešimt 
penkios valandos. 

Suskambo biuro telefonas. Markas girdėjo prislopintas treles ir matė, 
kaip mirksi ekranas. Jis atsiliepė stengdamasis kalbėti taip, kad balsas neiš- 
duotų jo nervinimosi. 

— „Double-M Properties“. 

Vyriškas balsas. 

— O, sveiki. Skambinu norėdamas pasiteirauti apie statybas Ešdoun 
Fyldse. Gal turite brošiūrų arba galite pasakyti kainą? 

— Apgailestauju, sere, bet kol kas ne, — atsakė Markas. — Po poros 
savaičių. Šiokios tokios informacijos galite rasti mūsų internetiniame pus- 
lapyje. Ak, jūs jau matėte, puiku. Jei nurodytumėte savo pavardę ir adresą, 
atsiųsčiau jums naujos informacijos, kai tik tokios turėsime. 

Įprastai Markas būtų apsidžiaugęs, kad žmonės jau iš anksto domisi 
jų vykdomomis statybomis, tačiau šiuo momentu pardavimai jam mažiau- 
siai rūpėjo. 

Markas suprato, kad dabar svarbiausia — nepasiduoti panikai. Jis 
buvo skaitęs nemažai kriminalinių romanų ir prisižiūrėjęs pakankamai tri- 
lerių, todėl gerai žinojo, kad panikuojantys vaikinai būna sugaunami. Tu 
privalai išlikti ramus. 

Ištrink visus elektroninius laiškus. 

Gauti laiškai. Išsiųsti. Ištrinti dokumentai. 


Žinoma, jų neįmanoma ištrinti visiškai, jie vis tiek bus saugomi kur 

nors kibernetinėje erdvėje, pagrindinio tinklo kompiuteryje, tačiau niekas 
gt taip giliai nešniukštinės, ar ne? 

Jis spausdino raktažodžius vieną po kito ir ieškojo atitinkamų laiškų, 
naudodamasis išplėstine paieška. Maiklas. Bernvakaris. Vakaras. Džošas. Pe- 
tis. Robas. Lukas. Ešlė. Planai! Kerštas! Jis skaitė visus iš eilės laiškus, trinda- 
mas tuos, kuriuos reikėjo. Maskavo pėdsakus. 

Džošas gulėjo reanimacijoje, jo būklė buvo kritiška, jo smegenys vos 
funkcionavo. Jei liktų gyvas, jis niekuo nesiskirtų nuo daržovės. Markas at- 
siduso, burna buvo išdžiūvusi. Jis pažinojo Džošą nuo Varndyn mokyklos 
laikų, kai jam buvo trylika. Žinoma, taip pat ir Luką su Maiklu. Petis ir 
Robas prie jų prisidėjo vėliau: būdami paaugliai susitiko juos vieną smarkią 
naktį Braitono bare. Kaip ir Markas, Džošas elgdavosi planingai ir buvo 
ambicingas. Be to, jis gan gerai atrodė. Moterys sukiodavosi apie Džošą ne 
blogiau negu apie Maiklą. Yra žmonių, kurie gyvenime beveik viską gauna 
veltui, tačiau kiti, kaip ir jis pats, turi kovoti už kiekvieną colį po saule. Ta- 
čiau dvidešimt aštuonerių Markas buvo jau pakankamai matęs gyvenimo, 
kad galėtų pasakyti, jog status guo ilgai neišsilaiko. Jei esi kantrus ir suge- 
bi išlaukti, anksčiau ar vėliau sėkmė nusišypsos ir tau. Didžiausi plėšrūnai 
būna patys kantriausi. 

Markas niekaip negalėjo pamiršti vieno per televiziją matyto do- 
kumentinio filmo apie gyvūniją, filmuoto šikšnosparnių oloje Pietų 
Amerikoje. Čia besidauginantys mažyčiai mikroorganizmai maitinosi šikš- 
nosparnių išmatomis; vikšrai mito mikroorganizmais; vabalai ėdė vikšrus; 
vorai ėdė vabalus; šikšnosparniai ėdė vorus. Tai buvo tobula, nepertraukia- 
ina mitybos grandinė. Sumaniausi buvo šikšnosparniai, kuriems reikėjo tik 
tuštintis ir laukti. 

Suskambo jo mobilusis. Skambino Maiklo motina. Tai buvo jau tre- 
čiasis jos skambutis popiet ir turbūt šimtasis, jeigu skaičiuotum nuo ryto. 
Jis kalbėjo taip pat mandagiai ir draugiškai kaip visuomet. Ne, apie Maiklą. 
vis dar nebuvo jokių žinių, pasakė Markas. Tai buvo labai baisu, jis visiškai 
nenutuokė, kur Maiklas galėjo dingti; taip, buvo girdėjęs, kad jie planavo 
praleisti vakarą bare, tačiau tikrai neįsivaizduoja, kur Maiklas galėtų būti 
dabar. 

— Kaip tu manai — galbūt jis dabar su kokia nors moterimi? — pa- 


klausė Džilė Harison baikščiu, gergždžiančiu balsu. 

Jis visiškai neblogai su ja sutardavo, žinoma, kiek tai išvis įmano- 
ma. Jos vyras nusinuodijo dujomis dar prieš jam susipažįstant su Maiklu; 
Maiklas sakė, kad po šios tragedijos Džilė atsiribojo nuo likusio pasaulio 
tarsi vėžlys savo kiaute. Sprendžiant iš nuotraukų, kabančių jų namuose, 
jaunystėje buvo gana daili blondinė. Tačiau Markas pažinojo ją tik kaip 
pirma laiko pražilusią ir priblėsusią moterį sausu, raukšlėtu nuo besaikio 
rūkymo veidu. 

— Visko galėjo atsitikti, ponia Harison, — atsakė jai Markas. Aki- 
mirką jis susimąstė, rūpestingai rinkdamas žodžius. — Tačiau Ešlę jis die- 
vino. 

— Taip, ji nuostabi mergina. 

— Iš tikrųjų. O kadangi ji dabar to negirdi, galiu pasakyti, kad yra 
pati geriausia sekretorė iš visų kada nors pas mus dirbusių, — kurį laiką jis 
žaidė su pele, tingiai vesdamas žymeklį per ekraną. — Tačiau ne naujiena, 
kad išgėrę vyrai kartais pridaro didžiausių kvailysčių... 

Ir tučtuojau pasigailėjo ištaręs šiuos žodžius. Argi Maiklas jam nebu- 
vo pasakojęs, kad jo tėvas nusižudė būdamas girtas? 

Stojo ilga tyla. Pagaliau moteris ramiu balsu prabilo: 

— Manau, jis turėjo pakankamai laiko išsiblaivyti. Maiklas yra ge- 
ras ir ištikimas žmogus. Kad ir koks girtas būtų, Ešlės jis niekada nedrįs- 
tų įskaudinti. Jam iš tikrųjų atsitiko kažkas negera, antraip jis būtų tikrai 
paskambinęs. Aš savo sūnų gerai pažįstu, — ji akimirką dvejojo. — Ešlės 
būsena dabar yra baisi. Ar pasirūpinsi ja? 

— Be abejo. 

Vėl tyla. 

— O kaip Džošas? 

— Nieko naujo. Zoja nuo jo nesitraukia. Aš taip pat ten nuvažiuosiu, 
pabūsiu kartu, tik pirmiau noriu baigti darbus biure. 

— Paskambink man, jei ką nors sužinosi, gerai? 

— Būtinai. 
tai kažkas patraukė jo dėmesį. Jo delnas. 

Markas pajuto, kaip jį išmušė šaltas prakaitas. 


O, šūdas, pagalvojo jis. Šūdas, šūdas ir dar kartą šūdas. 

Atsisveikinęs su vyresniuoju detektyvų Greisu, Glenas Brensonas 
sėdo į tarnybinį automobilį, mėlyną „Vauxhall“, kuriame trenkė kažkokio- 
mis dezinfekavimo medžiagomis, — greičiausiai kas nors, naudojęsis auto- 
mobiliu paskutinį kartą, buvo ką nors išlaistęs arba išbarstęs, — ir nurūko 
per miestą. Galiausiai įvažiavo į automobilių stovėjimo aikštelę užpakali- 
niame Braitono policijos nuovados kieme ir pastatė į jam skirtą vietą. Iš pa- 
žiūros atrodė, kad nuovadoje nėra nė gyvos dvasios. Užrakinęs automobilį, 
Greisas įėjo pro galines duris į vidų ir užlipo akmeniniais laiptais aukštyn į 
kontorą, kurioje dirbo dar dešimt policininkų. 

Laikrodis rodė 18.20; jo pamaina šią savaitę teoriškai baigdavosi 
18.00, tačiau kai pirmadienį policija atliko didelę operaciją, siekdama už- 
kirsti kelią narkotikų platinimui, Glenas buvo užsivertęs dokumentais, to- 
dėl turėjo leidimą dirbti viršvalandžius. Be to, galėjo už tai prisidurti prie 
atlyginimo priedą. Tiesa, šiandien jis neketino dirbti ilgiau kaip iki 19.00. 
Ari šiandien turėjo vykti į savęs tobulinimo kursus. Kiekvieną pirmadienį 
ji lankydavo vakarines anglų literatūros paskaitas, o ketvirtadieniais — ar- 
chitektūros. Gimus jų dukrai Remi, ji puolė į paniką dėl savo išsilavinimo 
stokos — baiminosi nesugebėsianti atsakyti į savo vaikų klausimus, kai šie 
ūgtels. 

Nors daugelio kompiuterių monitoriai buvo išjungti, stalai nebuvo 
nukraustyti. Visos atviro išplanavimo kabinos atrodė taip, tarsi darbuoto- 
jai būtų skubėję kuo greičiau išsinešdinti, tačiau manydami, kad netrukus 
vėl grįš. 

Savo darbo vietoje buvo likę tik du jo bendradarbiai: detektyvas 
konsteblis Nikas Nicholas, kuriam netrukus turėjo sueiti trisdešimt, laibas 
tarsi rykštė vijoklinėms pupelėms apsivyti, labai stropus darbuotojas ir pui- 
kus puolėjas futbolo aikštelėje, ir detektyvė seržantė Bela Moj, trisdešimt 
penkerių metų moteris, kurios gyvas veidas tiesiog spindėjo iš po tankių 
rudų plaukų. 

Niekas Gleno nė nepastebėjo. Jis praėjo pro Niką Nicholą, atidžiai 

pildžiusį kažkokią formą, papūtusį lūpas tarsi dailyraščiu rašantis vaikas. 
Bela buvo susikoncentravusi į monitoriaus ekraną, o jos kairė ranka it au- 
tomatas traukė iš maišelio traškučius, dėjo juos ant stalo priešais save, o 
paskui kimšo į burną. Ji buvo liekna moteris, tačiau valgė daugiau už bet 
kurį kitą Gleno Brensono sutiktą žmogų. 

Vos tik atsisėdo prie stalo, įprastai sumirksėjo mobiliojo telefono ek- 
ranas, perspėdamas apie gautą pranešimą. Iš įrėmintos fotografijos, pasta- 
tytos ant rašomojo stalo, šypsojosi jo žmona Ari, aštuonerių metų sūnus 
Semis ir dukrelė Remi, kuriai suėjo treji metai. 

Glenas nenuleido akių nuo laikrodžio. Ari išprotėtų, jei jis vėluotų 
grįžti namo ir dėl to jai tektų pavėluoti į paskaitą. Be to, buvo keletas daly- 
kų, kurie jam buvo brangesni negu laikas, praleistas su vaikais. Bemąstant 
apie tai, suskambo telefonas. 

Skambino iš budėtojų dalies. Jau kokią valandą Brensono laukianti 
kažkokia moteris, kuriai būtinai reikia su juo pasikalbėti. Ar jis galėtų skirti 
jai laiko? Visi kiti šiuo metu labai užsiėmę. 

— Tuojau pat, tarsi aš neturėčiau darbo? — Glenas atsiliepė budėto- 
jai, neslėpdamas savo susierzinimo. — Ko ji nori? 

— "Tai susiję su antradienį įvykusia avarija ir be žinios dingusiu jau- 
nikiu. 

Umai jo balsas suminkštėjo. 

— Gerai. Tuojau nusileisiu. 

Nepaisant išblyškusio veido, Ešlė Harper atrodė tokia pat graži kaip 
ir jo matytoje nuotraukoje Maiklo Harisono bute. Ji dėvėjo pagal užsaky- 
mą dizainerio sumodeliuotus džinsus, buvo susijuosusi blizgančiu diržu ir 
per petį persimetusi madingą rankinę. Detektyvas praleido ją pirma savęs 
į apklausos kambarį, paėmė abiem po puodelį kavos, uždarė paskui save 
duris ir įsitaisė priešais ją. Šis kambarys, kaip ir visi kiti tokios paskirties 
kambariai, buvo mažas, be langų, dažytas vienoda žirnių žalumo spalva, 
ant grindų patiestas rudas kilimėlis, stovėjo pilkos metalinės kėdės su stalu 
ir trenkė cigarečių dūmais. 

Ešlė Harper nuleido rankinę ant grindų. Merginos veidas buvo išblyš- 
kęs lyg popierius, o iš po ilgų blakstienų, nuo kurių buvo nuvarvėję dažai, 
žvelgė gražios, pilkos, liūdesio sklidinos akys. Rudi plaukai, išskyrus kelias 

„trumpesnes sruogas, dengiančias jos kaktą, krito veidu iki pečių. Nagai at- 
rodė tiesiog idealūs, tarsi ji būtų vos prieš kelias akimirkas atsisveikinusi su 
manikiūrininke. Atrodė labai tvarkingai, ir tai Gleną labai nustebino. Mo- 
terys iš to paties, kaip ir ji, socialinio sluoksnio pernelyg nesirūpino savo 
išvaizda, tačiau ši buvo apsirengusi labai elegantiškai. 

Tiesa, Brensonas puikiai žinojo, kaip sunku suprasti moteris. Vienu 
metu, kai jų santykiai buvo šiek tiek pašliję, Ari davė jam paskaityti knygą 
Vyrai — iš Marso, moterys — iš Veneros. Ji padėjo geriau suprasti intelektinę 
prarają tarp vyrų ir moterų, bet visko nepaaiškino. 

— Jus labai sunku sugauti, — tarė ji, palenkdama ant šono galvą ir 
nubraukdama nuo akių ilgus rudus plaukus. — Palikau jums keturias ži- 
nutes. 

— O, taip, aš labai atsiprašau, — jis pakėlė abi rankas. — Du mano 
skyriaus darbuotojai šiuo metu serga, o dar du atostogauja. Suprantu, kaip 
jūs jaučiatės. 

— Nejaugi? Nejaugi iš tikrųjų bent kiek nutuokiate, kaip aš dėl to 
jaučiuosi? Noriu pasakyti, kad šį šeštadienį numatytos vestuvės, o mano 
sužadėtinis nuo antradienio vakaro dingęs be žinios. Užsakyta bažnyčia, 
netrukus mano siuvėja atveš pasiūtą vestuvinę suknelę, pakvietėme du šim- 
tus svečių, plūsta sveikinimai ir dovanos. Nejaugi jūs 5en£ kiek nutuokiate, 
kaip aš dabar jaučiuosi? — skruostais liejosi ašaros. Ji šnirpštelėjo nosimi, 
atsisegė rankinę ir iš jos išsitraukė nosinaitę. 

— Paklausykite, aš tikrai atsiprašau. Po mūsų pokalbio šį rytą aš iš 
tiesų ėmiausi tirti Maiklo, jūsų sužadėtinio, dingimą. 

— Ir? — ji nosinaite švelniai palietė akis. 

Detektyvas rankoje atsargiai laikė vienkartinį puodelį su kava, kuri 
buvo per karšta gerti. Tegul atvėsta. 

— Bijau, kad kol kas nieko negalėsiu pasakyti. 

Tai nebuvo visiška tiesa, tačiau jam knietėjo išgirsti, ką ji dar papa- 
sakos. 

— O kąjūs, vaikinai, konkrečiai darote? 

— Tai, ką minėjau ryte. Tai, ką įprastai darome dingus žmogui... 

Ešlė Harper neleido jam baigti. 

— Tai nėra įprasta. Supraskite gi, dėl Dievo meilės! Maiklas dingo 

antradienio vakarą. Jeigu mes būname kur nors atskirai, tai jis man skam- 
bina penkis — ne, dešimt kartų per dieną. Praėjo jau dvi dienos. Dvi pra- 
gariškų kančių dienos, o, Jėzau! 

Brensonas atidžiai tyrinėjo jos veidą, bandydamas įžvelgti ką nors to- 
kio, kas išduotų jos mintis. Deja, nieko, kas jį būtų sudominę, neįžvelgė. 
Priešais jį sėdėjo jauna moteris, skaudžiai išgyvenanti žinią apie savo myli- 
mąjį. Arba — vis dėlto, jis buvo cinikas — gera aktorė. 

— Išklausykite mane iki galo, gerai? Dvi dienos šiaip jau nėra pa- 
kankamas laiko tarpas skelbti pavojų, tačiau aš visiškai sutinku, kad jūsų 
situacijoje tai yra mažų mažiausiai keista. 

“ — Jam kažkas atsitiko, tiesa? Juk tai tikrai nėra normalu. Jo draugai 
jam kažką iškrėtė, galbūt kur nors uždarė ar kur nors išvežė, aš nežinau, ką, 
po galais, jie galėjo jam padaryti... aš... — Ešlė nuleido galvą, tarsi norėda- 
ma paslėpti ašaras, pasilenkė prie rankinės, išsitraukė dar vieną nosinaitę ir, 
purtydama galvą, vėl nusišluostė akis. 

Glenui pavyko kai ką išsiaiškinti. Mergina to nežinojo, tačiau kalbėti 
su ja apie tai buvo per anksti. 

— Mes darome viską, kad tik Maiklą surastume, — švelniai tarė jis. 

— Ką būtent? Norėčiau žinoti, ką konkrečiai jūs darote? 

Staiga ją vėl apėmė liūdesys, tarytum tai būtų šydas. Vėl ašaros, vėl 
gilūs atodūsiai, vėl kūkčiojimas. 

— Mes atidžiai apieškojome avarijos vietą. Tiesa, policija ten dirba 
iki šiolei, nes. kartais po avarijos žmonės praranda nuovoką, todėl būtina. 
iššukuoti visas apylinkes. Apie tai buvo informuoti visi policijos patruliai. 
Oro uostai, uostai... 

Ji ir vėl jį pertraukė. 

— Manote, kad jis pabėgo? Jėzau! Koks tikslas? 

Rojus Greisas kažkada pasakojo apie vieną subtilų metodą, atstojantį 
melo detektorių. Dabar buvo pats metas juo pasinaudoti. 

— Ką jūs šiandien valgėte pietums? — pasiteiravo Glenas. 

— Ką šiandien valgiau pietums? — nustebusi paklausė Ešlė. 

— Taip, — jis žiūrėjo tiesiai jai į akis. 

Ji nukreipė žvilgsnį į dešinę. Atminties režimas. 


Žmogaus smegenys padalytos į kairįjį ir dešinįjį pusrutulius. Viena- 

me jų saugoma ilgalaikės atminties informacija, o kitame vyksta kūrybi- 
nis procesas. Uždavus bet kokį klausimą, žmogaus akys beveik visuomet 
krypsta į tą pusę, kuris smegenų pusrutulis dalyvauja atsakant į klausimą. 
Vienų žmonių atminties saugykla yra dešiniajame pusrutulyje, o kitų — 
kairiajame; priešingas pusrutulis naudojamas kūrybai. 

Tuo atveju, jei žmogus sako tiesą, jo akys krypsta atminties, o jei me- 
luoja — kūrybinio pusrutulio pusėn. Brensonui reikėjo tik užduoti paprastą 
kontrolinį klausimą, kaip šis, į kurį atsakant nebūtų jokios prasmės meluoti. 

— Aš šiandien nepietavau. 

Dabar buvo pats metas jai kai ką papasakoti. 

— Ar ką nors žinote apie savo sužadėtinio verslo reikalus, panele 
Harper? 

— Aš šešis mėnesius dirbau jo sekretore, suprantate? Nemanau, kad 
aš daug ko nežinočiau. 

— Vadinasi, žinote apie jo kompaniją Kaimanų salose? 

Jos veide pasirodė nuoširdi nuostaba. Akys žybtelėjo kairėn. Kūrybi- 
nis režimas. Ji ketino meluoti. 

— Kaimanų salose? — pakartojo ji. 

— Jis kartu su savo verslo partneriu, — Brensonas trumpam nutilo, 
išsitraukė užrašų knygutę ir greitai pervertė kelis puslapius, — Marku Va- 
renu. Ar jūs žinote, kad jie ten įkūrę kompaniją? „HV Properties Interna- 
tional“? 

Ji tylėjo ir žiūrėjo į jį. 

— „HV Properties International ? — tarsi aidu atkartojo Ešlė. 

— Aha. 

— Ne, nieko apie tai nežinau. 

Jis linktelėjo: 

— Gerai. 

— Gal dar ką nors sužinojote? 

Jos balso tonas nežymiai pasikeitė. Rojus Greisas buvo paaiškinęs, ką 
tai reiškia. 

— Daugiau nieko nežinau. Tikėjausi, galbūt jūs man ką nors papa- 
sakosite. 


Jos akys ir vėl šoktelėjo į kairę. Ir vėl kūrybos režimas. 

— Ne, — atsakė ji. — Atleiskite. 

— Ką gi, galbūt tai ir neturi didelės reikšmės, — tarė jis. — Šiaip ar 
taip, niekas nemėgsta mokesčių inspekcijos. 

— Maiklas yra apsukrus. Jis gabus verslininkas, tačiau niekada nesi- 
imtų to, kas nelegalu. 

— Aš ir nenorėjau to pasakyti, panele Harper. Tiesiog siūlau pamąs- 
tyti apie tai, kad galbūt dar ne viską žinote apie žmogų, su kuriuo ketinate 
susituokti. Tai ir viskas. 

— Ką tai reiškia? 

Jis ir vėl pakėlė abi rankas. Iki septintos buvo likusios vos penkios 
minutės. 

Jam reikėjo eiti. 

— Na, tai nebūtinai turi ką nors reikšti. Tačiau tai visada reikia turėti 
omenyje, — nusišypsojo jai Glenas. 


Deja, nesulaukė jokio atsako. 


|| 


Pačiame Luiso gatvės kampe, prie tėvelio namo prijungtame sude- 
damajame namelyje, kuriame tvarkos atžvilgiu vyravo visiškas chaosas, o 
pro langus atsivėrė vaizdas į kiemą, pilną sudaužytų automobilių, Davėjus, 
prilipęs prie mirgančio televizoriaus ekrano, žiūrėjo amerikietišką serialą 
apie policininkus /statymas ir tvarka. Jo mėgstamiausias veikėjas, kietas de- 
tektyvas Reinaldas Kurtis, sugriebęs už pagurklio kažkokį padugnę, urzgė: 
„Pagaliau, akis į akį! Supranti, ką aš tau sakau?“ 

Davėjus, apsimovęs dukslius džinsus ir ant galvos užsimaukšlinęs 
beisbolo kepuraitę, gulėjo aukštielninkas ant nudrengtos sofos, žiaumo- 
damas „Iwinkie“ batonėlį, kuriuos kas savaitę gaudavo paštu, ir šūkavo: 
„Aha, šunkara! Pagaliau, akis į akį! Supranti, ką aš tau sakau?“ 

Tarp įvairiausio šlamšto, kurio didžioji dalis buvo išgelbėta dirbant kar- 


tu su tėčiu, o dabar dengė kone kiekvieną jo valdų colį — grindis, lentyną ir 

stalą, — jam prie kojų gulėjo susuktas į ritinį kilimas, ant kurio buvo padėti 
Davėjaus per pietus nesuvalgyto mėsainio ir bulvių šiaudelių likučiai. 

Greta voliojosi portatyvaus radijo siųstuvo, rasto aną naktį, dalys. 
Davėjus buvo nusprendęs imti ir aparatą susitaisyti, tačiau vis neprisiren- 
gė. Tingiai pakėlęs prietaiso korpusą, įsistebeilijo į jį. 

Aptaisas gerokai įskilęs. Čia pat gulėjo plastiko gabalėlis dailiais kraš- 
teliais ir pora AAA tipo baterijų, kurias susirinko nuo kelio, kai buvo išme- 
tęs radijo siųstuvą. Davėjus iš tiesų ketino jį sudėti, bet šis sumanymas vis 
išgaruodavo iš galvos. Jam daug kas išgaruodavo. Daugelis dalykų išgaruo- 
davo iš galvos tą pačią akimirką, kai ten patekdavo. 

Niekai. 

O tokie niekai neturėjo jokios reikšmės. 

Gyvenimas buvo panašus į sudedamąjį paveikslėlį, dėlionę, kurioje 
nuolat trūksta atskirų fragmentų. Svarbių fragmentų. Dabar priešais jį 
buvo keturi fragmentai, kuriuos sudėjus būtų galima gauti portatyvų ra- 
dijo siųstuvą. Įskilęs korpusas, dvi baterijos ir kažkoks į dangtelį panašus 
daikčiukas. 

Jis baigė savo batonėlį, išlaižė vyniojamąjį popierėlį ir numetė jį ant 
grindų. „Supranti, ką aš tau sakau?“ — pareiškė jis niekam, o paskui, pa- 
silenkęs į priekį, pakėlė polistirolo indelį, kuriame prieš tai buvo mėsainis, 
ir pirštu ėmė vedžioti apie pomidorų padažo likučius. „Aha! Pagaliau, akis 
į akį! Supranti, ką aš tau sakau?“ 

Davėjus sukrizeno. Reklaminė pertraukėlė. Kažkokia kvaiša žurna- 
listė meilikaujamu balsu suokė apie didėjančius komunalinius mokesčius. 
Nekantraudamas Davėjus ėmė ją raginti: „Nagi, brangioji, pats laikas grįžti 
į filmą.“ 

Deja, rodė dar vieną reklamą. Ekrane per kilimą ropojo kūdikis, ku- 
ris kalbėjo žemu suaugusio vyro balsu. Davėjus kurį laiką net suakmenėjęs. 
stebeilijo reklamą, nesuprasdamas, kaip šis mažas vaikas galėjo išmokti kal- 
bėti tokiu balsu. Tačiau netrukus jo dėmesį vėl patraukė radijo prietaisas. 
Jame buvo teleskopinė antena, kurią Davėjus ištraukė, o paskui sugrūdo 
atgal. „Kerloink! — šūktelėjo jis ir vėl pakartojo: — Kerloink!“ 

Vėl ištraukęs anteną, nukreipė ją į televizoriaus ekraną ir ėmė taikytis, 


tarytum laikytų šautuvą. Pagaliau serialas tęsėsi toliau. 

Davėjus pažiūrėjo į savo naujutėlaitį laikrodį, kurį vakar gimtadie- 
nio proga jam padovanojo tėtis. Juo buvo galima naudotis kaip chrono- 
metru automobilių lenktynėse, jame buvo daugybė įvairiausių mygtukų, 
ciferblatų ir skaitmeninių ekranų. Žinoma, jis dar nesuspėjo perskaityti 
instrukcijos ir išsiaiškinti jų visų paskirties. Tėvelis pažadėjo padėti per- 
skaityti instrukciją, nes joje buvo sunkių žodžių. Davėjui reikėjo kuo grei- 
čiau išsinagrinėti, viską, nes jau šį sekmadienį vyks Monako Grand Prix 
lenktynės. 

Pasigirdo beldimas į duris, kurios netrukus prasivėrė per keletą colių. 
Už jų stovėjo tėtis su ausine medžiotojo kepure ant galvos, apsirengęs seną, 
vėjo neperpučiamą striukę ir apsiavęs aulinius guminius batus. 

— Liko penkios minutės, Davėjau. 

— Auč! Rodo Įstatymas ir tvarka. Ar negalėtume po penkiolikos? 

Į kambarį veržėsi cigaretės dūmai. Tėveliui užsitraukiant cigaretę, Da- 
vėjus pastebėjo raudoną kibirkštį. 

— Jei nori medžioti kiškių, turime išvykti po penkių minučių. Tu jau 
esi matęs visas /statymo ir tvarkos dalis, kurios tik buvo sukurtos. 

Anonsai baigėsi, ekrane pasirodė tokie mieli Davėjui kadrai. Davėjus 
pakėlė prie lūpų pirštą. Filas Vyleris, tariamai nusivylęs, apsisuko eiti ir pa- 
kartojo: 

— Penkios minutės. 

Tai taręs, uždarė paskui save duris. 

— Dešimt! — jam pavymui amerikietišku akcentu sušuko Davė- 
jus. — Siūlau kompromisą! Supranti, ką aš tau sakau? 

“Jo žvilgsnis ir vėl užkliuvo už radijo siųstuvo. Būtų šaunu pasiimti jį 
su savimi kiškių medžioklėn. Tada atidžiai apžiūrėjo baterijų lizdą ir įsi- 
tikinęs, kurioje pusėje turi būti „pliusas“, o kurioje — „minusas“, įstatė 
jas į vietas. Spustelėjo vieną iš dviejų mygtukų korpuso šone. Nieko. Pa- 
spaudus antrąjį, tą pačią akimirką pasigirdo statinis veikiančio prietaiso 
garsas. 

Kilstelėjo prie ausies tą stotelės pusę, kurioje buvo garsiakalbis. Sta- 
tinis garsas, ir tiek. Tačiau netrukus pasigirdo vyriškas balsas. Taip garsiai, 
rodos, visai čia pat, kambaryje. 


— Alio? 

Išsigandęs Davėjus išmetė aparatą ant grindų. 

— Alio? Alio? 

Jis žiūrėjo į jį ir spindėjo iš džiaugsmo. Tuo metu vėl pasigirdo beldi- 
mas į duris, kurį sekė tėvo balsas: 

— Paėmiau tavo šautuvą, eime! 

Išsigandęs, kad tėvas, pamatęs radijo siųstuvą, gali baisiai supykti, — 
jis juk draudė pasiimti sau tai, ką rasdavo avarijų vietose, — Davėjus pasi- 
lenkė prie pat grindų, paspaudė kitą mygtuką, kuris, anot jo, buvo skirtas 
kalbėti, ir vogčiomis sušnabždėjo savo amerikietišku akcentu: 

— Atleisk, negaliu kalbėti. Aš dabar su juo akis į akį. Supranti, ką 
noriu tuo pasakyti? 

Tada kyštelėjo savo radinį po lova ir strimgalviais puolė iš kambako, 
palikęs įjungtą televizorių ir detektyvą Reinaldą Kurtį gaudyti nusikaltė- 


lius be jo. 


— Ei! Alio! Alio! Ar mane kas nors girdi? 

Tyla ir dramblio kaulo baltumo atlasas. 

— Ei, maldauju, padėkite man! 

„Maiklas raudodamas be paliovos spaudė pokalbio mygtuką. 

— Maldauju, padėkite! Padėkite man! 

Vien statinis traškėjimas. 

— Atleisk, negaliu kalbėti. Aš dabar su juo akis į akį. Supranti, ką 
noriu tuo pasakyti? 

Kažkoks keistas balsas, tarytum aktoriaus, vaidinančio amerikietį 
gangsterį. Ar tai irgi buvo pokštas? Maiklas sausomis, sutrūkinėjusiomis 
lūpomis godžiai gaudė skruostais riedančias ašaras ir mėgavosi palaiminga 
jų drėgme, kol galiausiai jas lyg sugeriamasis popierius absorbuodavo lie- 
žuvis. 


Jis pažvelgė į laikrodį. Praėjo dar daugiau laiko. 8.50. Kiek dar tęsis 

šis košmaras? Kiek laiko jie dar lauks? Dėl Dievo meilės, Ešlė, jo motina, 
visi jau turėjo susirasti jo draugus. Juk jis kali čionai jau... jau... 

Staiga jį apėmė panika. Laikrodžio rodyklės rodė 8.50. Rytas dabar 
ar vakaras? 

Juk visiškai neseniai buvo diena, ar ne? Jis nuolat dirsčiojo į laikrodį, 
sekdamas kiekvieną valandą. Jis negalėjo būti toks neatidus ir pasimesti dvy- 
likos valandų cikle. Dabar turėjo būti vakaras, bet tik ne rytdienos rytas. 

Beveik keturiasdešimt aštuonios valandos. 

Ką jūs visi, po velnių, darote? 

Jis pasikišo po savimi rankas, bandydamas nors sekundei kilstelėti 
nutirpusį užpakalį ir priversti cirkuliuoti kraują. Gėlė ne tik suspaustus pe- 
čius, bet ir kiekvieną sąnarį — nuo sąstingio ir dehidracijos. Kadangi jam 
yra tekę plaukioti jūroje, jis gerai žinojo, kaip tai pavojinga. Be perstojo 
tvinksėjo galvoje. Jam pavykdavo kelioms sekundėms numalšinti šį skaus- 
mą, patrynus smilkinius nykščių galais, tačiau netrukus juos ir vėl imdavo 
skaudėti nė kiek ne mažiau negu prieš tai. 

— O, Dieve, šeštadienį mano vestuvės! Ištraukit mane greičiau iš šios 
skylės, jūs debilai! — plyšavo jis visa gerkle, rankomis ir kojomis daužyda- 
mas karsto dangtį ir sienas. 

Silpnapročiai. Ryt penktadienis. Vestuvių išvakarės. Jam reikėjo pasi- 
imti kostiumą. Apsikirpti. Šeštadienio vakare jie turėtų išvykti medaus mė- 
nesiui į Tailandą, o prieš tai biure jo dar laukė begalė darbų — šiaip ar taip, 
jie planavo išvykti dviem savaitėms. Reikėjo pasirašyti vėstuvių kalbą. 

Nagi, vyručiai, greičiau! Manęs laukia aibė reikalų! Jūs man atsilygi- 
note, ar ne? Už visa tai, ką aš buvau jums iškrėtęs? Jau su kaupu atsilyginote. 
Išmušė jūsų valanda! | 

Nuleidęs ranką prie tarpkojo, Maiklas užčiuopė žibintuvėlį ir, taupy- 
damas bateriją, kelioms sekundėms įjungė. Jam pasirodė, jog baltas atlasas 
dabar buvo dar arčiau; anksčiau atrodė, kad iki dangčio yra geri šeši coliai, 
tačiau dabar buvo likę ne daugiau kaip trys, tarytum ši dėžė — karstas ar 
kas tai būtų — iš lėto siaurėjo ir vis labiau jį spaudė. 

Jis vėl sugriebė jam palei pat veidą kabantį vamzdelį, prisimerkė ir 
žvilgtelėjo pro jį, bet ir vėl nieko neįžiūrėjo. Tada pasitikrino, ar iš tikrųjų 


spaudė reikalingą radijo siųstuvo mygtuką. Pakaitomis spustelėjo vieną ir 

kitą. Įsiklausė į statinį garsą, kurį skleidė įjungtas aparatas, tada paspaudė 
mygtuką Ka/bėri ir iš visų jėgų šūktelėjo. Tada vėl paspaudė mygtuką K/au- 
syti. Nė garso. 

— Kad jus kur perkūnas! — riktelėjo Maiklas. — Duokit man ką 
nors užkąsti! 

Tą pačią akimirką jis išvydo ant motinos viryklės čirškančią keptuvę. 
Kupiną dešrelių, kiaušinių, kumpio, pomidorų, traškančią, šnypščiančią, 
pokšinčią, švilpiančią. Maiklui atrodė, jog jis netgi užuodžia kvapą, velniai 
rautų, kitoje keptuvėje skrudinamos duonos ir ant skardos šildomų kepin- 
tų pupelių kvapą. 

O, Jėzau, aš toks alkanas! 

Jis prisivertė nebegalvoti apie maistą ir skrandį, kurio rūgštys graužė 
skrandžio sieneles. Kažkur tvinksinčios kaukolės gelmėse smegenys primi- 
nė tai, ką jis buvo kadaise skaitęs: apie kažkokios rūšies varles, o gal ru- 
pūžes, — jis dabar tiksliai neprisiminė, — kurios savo vaikus išnešiodavo 
būtent skrandyje. Keista, tačiau skrandžio rūgštis jų nesuėsdavo. 

O kodėl mes, žmonės, nesuvirškiname savo skrandžio? — šovė ne- 
tikėta mintis. Galvoje sukosi padrikos mintys — įvairios nuotrupos to, ką 
jis buvo kada nors girdėjęs. 

Maiklas prisiminė prieš keletą metų kažkur skaitytą teoriją apie cir- 
kadinius ritmus. Visi gyvi organizmai mūsų planetoje laikosi dvidešimt 
keturių valandų ciklo, išskyrus žmones — mūsų ciklą sudaro maždaug dvi- 
dešimt penkios valandos penkiolika minučių. Buvo atliekami bandymai su 
žmonėmis, kurie kelioms savaitėms buvo be laikrodžių uždaromi kur nors 
tamsoje. Pasibaigus nustatytam laikui, jie manydavo, kad praėjo mažiau 
parų negu buvo iš tikrųjų. 

Argi ne puiku? Aš būsiu viena iš tokių laboratorinių žiurkių. 

Maiklo burna buvo tokia išdžiūvusi, o lūpos taip sulipusios, jog; at- 
rodė, kad užtenka prasižioti ir nusiners jų oda. 

Jis vėl įsijungė žibintuvėlį, pasišvietė sau virš galvos, ten, kur matėsi 
pamažu gilėjantis karsto dangtyje pragremžtas griovelis, ir, pakėlęs meta- 
linę diržo sagtį, vėl ėmė brūžuoti kietą tikmedį. Jis pakankamai nusimanė 
apie medžius, todėl žinojo, kad tikmedis yra vienas kiečiausių medžių, vis 


dėlto atkakliai tęsė savo darbą — stipriai užsimerkęs, iš skausmo sukandęs 

dantis, smulkioms pjuvenoms krentant tiesiai ant veido, kol sagtis taip 
įkaito, jog nori nenori teko liautis ir luktelti, kol ji atvės. 

— Atleisk, negaliu kalbėti. Aš dabar su juo akis į akį. Supranti, ką no- 
riu tuo pasakyti? 

Maiklas susiraukė. Kas gi čia toks, kad jį kur perkūnas trenktų, ką tik 
kalbėjo amerikietišku akcentu? 

Nejaugi kažkam iš jų tai atrodė juokinga? Ką, po velnių, jie pripasa- 
kojo Ešlei? O jo motinai? 

Po kelių minučių Maiklas pasijuto pervargęs ir liovėsi gremžti. Jis su- 
prato, kad nevalia nuleisti rankų. Jautėsi pavargęs dėl to, kad buvo netekęs 
daug skysčių. Reikėjo įveikti nuovargį. Reikėjo žūtbūt ištrūkti iš šios dėžės. 
Jis turėjo pabėgti, susirasti tuos šunsnukius ir kaip reikiant jiems įkrėsti. 

Vis dėlto jis dar keletą minučių pasidarbavo — nubrozdintais krump- 
liais, užsimerkęs, kad veidą kutenančios pjuvenos nepatektų į akis, — kol 
galiausiai visiškai išseko. Ranka su sagtimi nusviro žemyn, atsileido įtempti 
kaklo raumenys, o galva iš lėto grįžo į ankstesnę padėtį. 

Maiklas užmigo. 


iš 


„Sutemo pernelyg anksti. Markas pastatė automobilį už autobusų sto- 
telės ir truputį palaukė. Plati garvė, net pajuodusi nuo liūties, buvo rami, 
pravažiuodavo tik pavieniai automobiliai. Neatrodė, kad kas nors tokiu 
oru eitų pasivaikščioti, taigi niekas neturėtų jo pastebėti. 

Jis iki pat akių užsimaukšlino beisbolo kepuraitę ir, pasistatęs striu- 
kės su gobtuvu apykaklę, nubėgo po apsaugotu nuo lietaus daugiabučio 
namo priebučiu. Šiame name gyveno Maiklas. Markas atidžiai apsidairė, ar 
kuriame nors iš aikštelėje stovinčių automobilių nesėdi kas nors ir neseka 
namo. Maiklas žmonėms visuomet pabrėždavo, jog Markas, kaip bendra- 
darbis, buvo labai smulkmeniškas. Markui nepatiko tai, kaip kolega apie jį 
atsiliepdavo. Markas yra neįtikėtinai pedantiškas. 

Tačiau Markas buvo tikras, kad elgiasi teisingai, o „Double-M Pro- 
perties“ veikla duoda pelną tik jo pastangomis, nes būtent jis iš tikrųjų 
dirba. Pro jo akis nepraslysdavo nė menkiausias įrašas darbų sąmatoje, su- 
kiodavosi statybų aikštelėse, jis turėdavo duoti leidimą įsigyti net papras- 
čiausioms medžiagoms, kontroliuodavo darbų grafiką, viską įvertindavo iki 
paskutinio penso. Tuo tarpu Maiklas pusę savo darbo dienos paprasčiausiai 
praslampinėdavo paskui moteris ir niekada nepersidirbdavo. Taigi verslo 
sėkmė, manė Markas, priklausė tik nuo jo. Tačiau didesnė pelno dalis ati- 
tekdavo Maiklui vien todėl, kad jis buvo daugiau investavęs iš pradžių. 

Prie laukųjų durų įmontuotame skydelyje buvo keturiasdešimt du 
mygtukai. Jis paspaudė pirmą pasitaikiusį, tačiau ne iš to aukšto, kuriame 
gyveno Maiklas. Niekas neatsiliepė. Tada paspaudė kitą, po kuriuo buvo 
nurodyta pavardė „Maranelo“. 

Po kelių sekundžių pasigirdo traškesys ir vyriškas balsas su nežymiu 
itališku akcentu. 

— Alio? Taip? Alio? 

— Siuntų pristatymas į namus, — sušuko Markas. 

— Kokia siunta? 

— „FedEx“. Iš Amerikos, ponui Maranelo. 

— Nieko nesuprantu. Siunta? Aš... Aš ne... aš... aš ne... 

Kurį laiką buvo tylu. Paskui pasigirdo šaižus elektrinio užrakto zvim- 
bimas. 

Markas stumtelėjo duris ir įėjo vidun. Patraukė tiesiai prie lifto, ku- 
riuo pasikėlė į šeštą aukštą, o išlipęs nudrožė koridoriumi Maiklo buto link. 
Maiklas po kilimėliu prie durų laikydavo atsarginį raktą — tam atvejui, 
jeigu pamestų raktą arba užsimiršęs jo nepasiimtų ir užtrenktų duris. Kartą 
jam — girtam ir nuogam — jau buvo taip atsitikę. Markas su palengvėjimu 
atsiduso: dulkėmis padengtas „Yale“ firmos raktas buvo savo vietoje. 

Atsargumo dėlei paskambino durų skambučiu ir įsiklausė, neramiai 
stebėdamas koridorių: o ką, jei kas nors jį pamatytų? Paskui atrakino duris, 
šmurkštelėjo pro jas ir, staiga uždaręs, iš kišenės išsitraukė mažą žibintuvė- 
lį. Maiklo buto langai atsivėrė į gatvę. Priešais stūksojo kitas daugiabutis. 
Tikriausiai nebūtų nieko atsitikę, jei Markas būtų įjungęs šviesą, tačiau ri- 


zikuoti nepanoro. O ką, jei kas nors stebi? 

Nusiėmęs nuo galvos permirkusią kepurę ir nusirengęs tokią pat šla- 
pią striukę, pakabino jas ant gembės, truputį palaukė, jausdamas, kaip 
nervinasi. Anapus sienos, skiriančios butus, išgirdo kažką panašaus į mar- 
šą — tikriausiai kažkas žiūrėjo televizorių. Galiausiai, pasišviesdamas ži- 
bintuvėliu, pradėjo savo paiešką. 

Pirmiausia įėjo į holą-valgomąjį, apšviesdamas žibintuvėliu kiekvieną 
pėdą. Dirstelėjo į paliktą neplautų indų rietuvę indaujoje, pusiau išgertą 
„Chianti“ butelį su viduje plūduriuojančiu kamščiu, paskui akį užmetė į 
staliuką kavai, ant kurio, šalia dubens formos žvakidės su iki pusės sude- 
gusia žvake, gulėjo televizoriaus nuotolinio valdymo pultelis. Šūsnis žur- 
nalų — GO, FHM, Yachis and Yachting. Šalia jų tankiai mirksėjo raudona 
atsakiklio lemputė. 

Jis nusprendė išklausyti pranešimus. Vos prieš valandą skambino 
Maiklo motina. „Sveikas, Maiklai. Aš tik noriu sužinoti, ar tu jau grį- 
žai, — drebančiu balsu teiravosi ji. 

Kitas pranešimas buvo nuo Ešlės. Atrodė tarsi ji būtų skambinusi 
savo mobiliuoju iš nekokybiško ryšio zonos. „Maiklai, brangusis, skam- 
binu norėdama sužinoti, galbūt tu jau atsiradai. Maldauju, maldauju, pa- 
skambink man, kai tik išgirsi šį pranešimą. Aš tave labai myliu.“ 

Dar vienas pranešimas buvo nuo komivojažieriaus. Šis teiravosi, ar 
Maiklas nenorėtų pasinaudoti kredito paslauga, kurią Berklio bankas tei- 
kia savo kortelių savininkams. 

Markas kantriai išklausė visus pranešimus, tačiau niekas jo nesudo--. 
mino. Paskui jis apžiūrėjo abi sofas, kėdes, šoninius stalus ir nuėjo į darbo 
kambarį. 

Ant stalo priešais „iMac“ buvo klaviatūra, bevielė pelė, švytintis pelės 
kilimėlis, širdelės formos stiklinė prespapjė, skaičiuotuvas, mobiliojo tele- 
fono įkroviklis ir juodas indelis, grūste prigrūstas rašiklių ir pieštukų. To, 
ko jis dabar ieškojo, nebuvo. Nebuvo nei knygų lentynose, nei netvarkin- 
game Maiklo miegamajame. 

Šūdas. 

Šūdas, šūdas ir dar kartą šūdas. 

Markas užrakino buto duris, nusileido gaisrininkų kopėčiomis ir pro 


neapšviestas užpakalines duris išsėlino į tamsoje skendinčią automobilių 

stovėjimo aikštelę. B/ogos naujienos, pagalvojo jis, vogčiomis sliūkindamas 


per gatvę. 7ai buvo iš tikrųjų blogos naujienos. 


Po penkiolikos minučių Marko BMW X5, pakilęs stačiu kalvos šlai- 
tu, privažiavo prie milžiniško Sasekso grafystės ligoninės komplekso ir 
įsuko į Traumatologijos ir greitosios pagalbos skyriaus stovėjimo aikštelę. 
Paknopstomis prabėgęs porą stovinčių greitosios pagalbos automobilių, 
pateko į nuo vakar pažįstamą ryškiai apšviestą priimamąjį. 

Jis nuskubėjo pro plastikinėse kėdėse beviltiškai laukiančius žmones, 
kuriems virš galvos švietė užrašas PRAŠOME PALAUKTI TRIS VALAN- 
DAS, perėjo kelis koridorius ir galiausiai, suradęs liftą, pakilo juo į ketvirtą 
aukštą. 

Vadovaudamasis rodyklėmis, patraukė Intensyviosios terapijos sky- 
riaus link, nosimi traukdamas specifinį dezinfekavimo priemonių ir ligo- 
ninės maisto kvapą. Pasukęs už kampo, praėjo prekybos kioską, taksofoną 
po organinio stiklo gaubtu ir pagaliau išvydo Intensyviosios terapijos sky- 
riaus budinčio medicinos personalo patalpą. Prie stalo stovėjo dvi medici- 
nos seserys — viena kalbėjo telefonu, o antroji — su labai susirūpinusia 
pagyvenusia ponia. 

Markas įžengė į palatą, praėjo pro keturias lovas su ligoniais ir pasu- 
ko prie kampe stovinčios lovos, kurioje vakar gulėjo Džošas, tikėdamasis 
šalia lovos vėl pamatyti Zoją. Tačiau išvydo senyvą vyriškį raukšlėtu veidu, 
sutaršytais žilais plaukais, įdubusiais, šlakuotais skruostais, apraizgytą įvai- 
riausiais vamzdeliais, su respiratoriumi šalia. 

Jis apžiūrėjo kitas lovas, tačiau Džošo jose nebuvo. Būgštaudamas, 
kad draugo sveikata galėjo pagerėti ir dėl to jį perkėlė į kitą palatą, Markas 
nuskubėjo atgal prie budėtojų ir atsistojo priešais telefonu kalbančią seselę,. 
apkūnią maždaug trisdešimties metų moterį švytinčiu veidu, kurios plau- 
kai buvo apkirpti pudingo indelio forma. Ženklelis ant krūtinės bylojo, 
kad ji yra Intensyviosios terapijos skyriaus medicinos sesuo MARIGOL- 
DA VATS. Iš jos veido išraiškos buvo galima manyti, kad ji šnekučiuojasi 
su savo vaikinu. 


Markas nekantriai laukė, nuleidęs rankas ant medinio stalo ir žiūrė- 

damas į visą eilę juodai balto vaizdo monitorių, kuriuose buvo galima ste- 
bėti kiekvieną skyriaus lovą, ir į spalvotus skaitmeninius displėjus po jais. 
Keletą kartų pakeitęs pozą, pabandė atkreipti seselės dėmesį, tačiau nesėk- 
mingai, nes jai dabar, matyt, labiau už viską rūpėjo pietūs. 

— Kiniškas... Hm, man patinka kiniškas. Pavyzdžiui, Pekino antis. 
Gal kur nors, kur galima užsisakyti Pekino antį... su blyneliais ir... 

Pagaliau ji pastebėjo Marką. Pažvelgė į jį tokiomis akimis, tarsi būtų 
pirmą kartą pamačiusi. 

— Klausyk, turiu eiti. Perskambinsiu. Ir aš tave myliu. 

Atsigręžusi į Marką, švytinčiu iš laimės veidu pasiteiravo: 

— Klausau. Kuo galėčiau padėti? 

— Norėčiau aplankyti Džošą Valterį, — jis mostelėjo į palatą. — 
Gulėjo ten... hm... vakar. Norėjau paklausti, į kurią palatą jį perkėlėte. 

Jos veidas kažkaip keistai sustingo, tarsi į jį būtų suleistas didelis kie- 
kis botokso. Staiga pasikeitė ir jos balsas, kuris tapo kone atžarus. 

— Jūs esate giminaitis? 

— Ne, verslo partneris, — tą pačią akimirką Markas vos nekumštelė- 
jo sau už tai, kad nepasakė esąs jo brolis. Juk ji to nebūtų sužinojusi. 

— Atleiskite, — tarė seselė, tarsi būtų pasigailėjusi, jog per šį lanky- 
toją turėjo nutraukti savo pokalbį. — Informaciją apie pacientus teikiame 
tik artimiesiems. 

— Jūs netgi negalite man pasakyti, kur jį perkėlėte? 

Tą pačią akimirką įsijungė signalizacija. Ji dirstelėjo aukštyn, į ekra- 
nus. Šalia vieno iš jų mirksėjo raudona lemputė. | 

— Aš skubu, — paaiškino ji. — Atsiprašau. 

Ji staiga išbėgo. 

Markas išsitraukė mobilųjį. Tačiau tuoj pat pastebėjo įspėjimą: ŠIO- 
JE LIGONINĖJE MOBILIAISIAIS TELEFONAIS NAUDOTIS GRIEŽ- 
TAI DRAUDŽIAMA. 

Jis pasitraukė nuo budėtojų stalo ir, išsikvietęs liftą, nusileido į pirmą 
aukštą. Apimtas baimės, nuskubėjo koridorių labirintais pagrindinio iš- 
ėjimo link. 

Praeidamas pro priimamąjį, išgirdo beveik isterišką šauksmą ir pama- 
tė Zoją, kurios skruostais sruvo ašarų upeliai, šviesios garbanos buvo išsi- 


draikiusios, o akys net raudonos nuo verksmo. 

— Tu ir tavo draugužis Maiklas, ir visi jūsų idiotiški pokštai! — šaukė 
ji. — Jūs bepročiai, prakeikti nebrendylos, tešlagalviai! 

Kurį laiką Markas žiūrėjo į ją nepratardamas nė žodžio. Tačiau netru- 
kus ji krito jam į glėbį ir ėmė nesulaikomai raudoti. 

— Jis mirė, Markai, jis ką tik mirė. Jis numirė. Džošo nebėra. O, 
Dieve, jis nebegyvas. Prašau, padėk man... Ką man dabar daryti? 

Markas apsikabino ją. 

— Aš... o aš maniau, kad jam jau geriau, kad jis išgyvens, — netvir- 
tai tarė jis. | 

— Jie sakė, kad jam jau neįmanoma padėti. Jie sakė, kad jeigu jis ir 
išgyventų, tai būtų ne gyvenimas, o tik vegetacija. O, Dieve! Dieve, mal- 
dauju, padėk man, Markai! Ką aš dabar turėsiu sakyti? Kaip aš paaiškinsiu 
vaikams, kad jų tėtis jau niekada negrįš? Ką aš jiems pasakysiu? 

— Ar nenorėtum... gal norėtum puodelio arbatos ar ko nors? 

Giliai kūkčiodama, ji atrėžė: 

— Ne, aš nenoriu jokio prakeikto arbatos puodelio. Man reikia Džošo! 
O, Dieve, jie išvežė jį į morgą. O, Kristau! O, Dieve, ką man dabar daryti? 

Markas stovėjo ir tylėjo; apglėbęs Zoją ir glostydamas jai nugarą tikė- 


josi, jog moteris nepastebėjo, kad jam dabar palengvėjo. 


28 


Maiklas staiga nubudo susapnavęs kažkokį slogų sapną, sėdosi, tačiau 
kakta trenkėsi į karsto dangtį. Surikęs iš skausmo, bandė pajudinti rankas, 
bet pečiai buvo įrėminti atlasu iškloto karsto sienose, iš kairės ir iš dešinės... 
Apimtas klaustrofobiškos panikos, ėmė blaškytis ir daužytis. 

— Ištraukite mane iš čia! — rėkė jis, bandydamas apsiversti, daužy- 
damasis, godžiai rydamas orą ir išpiltas šalto prakaito. 

— O, maldauju, ištraukite mane iš čia! 

Jo balsas buvo duslus. Detonuojantis. Šis negalėjo niekur ištrūkti, 


buvo įkalintas taip pat, kaip ir pats Maiklas. 

Apgraibomis ėmė ieškoti žibintuvėlio, tačiau, apimtas panikos, ap- 
čiuopė jį negreit. Pagaliau suradęs įjungė ir ėmė dairytis po savo kalėjimą. 
Žvilgtelėjo į laikrodį. 11.15. 

Naktis? 

Nauja diena? 

Naktis, turėtų būti dar naktis, ketvirtadienio naktis. 

Maiklas jautė, kaip kūnu srūva prakaitas, po juo virsdamas bala. Iš- 
tiesęs kiek tik pajėgia kaklą, pasuko galvą ir, pasišviesdamas žibintuvėliu, 
dirstelėjo per petį. Atspindys. Vanduo. 

Per gerą colį. 

Jis buvo apstulbęs. Ne, negali būti. Šitiek priprakaituoti neįmanoma. 

Du coliai vandens. Jis vėl nuleido ranką su žibintuvėliu ir pasišvietė. 
Ištiestu mažyliu pirštu tarsi lygio matuokliu pamatavo vandens lygį sau po 
nugara. Jis buvo pakilęs iki antrojo sąnario. Ne, tiek prakaito tikrai negalė- 
jo privarvėti. Maiklas rieškučiomis pabandė pasisemti iš kažkur atsiradusio 
vandens. Pavyko. Jis gėrė godžiai, nors vanduo buvo sūrus ir dvokė žemė- 
mis. Jis gėrė ir gėrė; po kelių minučių pasirodė, kad kuo daugiau geria, tuo 
didesnį troškulį jaučia. 

Pagaliau, liovęsis gerti, išsigando dėl kylančio vandens. Maiklas vėl 
čiupo diržo sagtį ir lyg paklaikęs ėmė gremžti dangtį, tačiau per kelias mi- 
nutes sagtis taip įkaito, kad buvo neįmanoma jos išlaikyti rankoje. 

Velniai griebtų! 

Maiklas pakėlė viskio butelį. Dar koks trečdalis likęs. Tada trenkė 
butelio kaklelį į medinį karsto dangtį. Nepasisekė. Trinktelėjo dar kartą ir 
išgirdo silpną dunkstelėjimą. Pabiro smulkios šukės. Gaila būtų išlaistyti. 
Kilstelėjo kaklelį prie lūpų, palenkė ir kaip reikiant gurkštelėjo gomurį ma- 
loniai nudeginusio gėrimo. O, Dieve, koks nuostabus skonis. Jis atsigulė, 
užsivertė butelį ir leido sau pasimėgauti. Vienas gurkšnis, antras, trečias... 
kol galiausiai užspringo. 

Kurį laiką Maiklas gulėjo laikydamas butelį priešais save ir žiūrėda- 
mas į jį žibintuvėlio šviesoje. Jis pajuto, kaip sunku sukoncentruoti dėmesį, 
kaip ima suktis galva. Liko dar truputis viskio. Vos... 

Tiesiai virš galvos pasigirdo duslus stiprus stuktelėjimas, nuo kurio 
net karstas sudrebėjo. 

Dar kartą. 

Panašu į žingsnius. 

Tarsi kažkas būtų stovėjęs ant karsto, tiesiai virš Maiklo! 

Atrodo, pagaliau pirmą kartą per visą įkalinimo laiką gimė tikra viltis. 
O, Jėzau, pagaliau jie mane iš čia ištrauks! 

— Pagaliau jūs čia, kalės išperos! — suriko jis, tačiau balsas nuskam- 
bėjo kur kas silpniau, negu jis tikėjosi. 

Įkvėpęs oro, vėl išgirdo virš galvos kažką brazdant. Pagaliau, kad jus 
kur perkūnas trenktų! 

— Kurjus, po galais, velnias nešiojo? 

Tyla. 

Jis ėmė daužyti kumščiu į dangtį ir šaukti: 

— Ei, jūs! Kur jūs, po velnių, iki šiol buvot? Džošai? Lukai? Peti? Ro- 
bai? Ar suprantat, ką reiškia tiek laiko išbūti po žeme? Tai visai nejuokinga, 
patikėkit, tai tikrai nejuokinga. Ar mane girdite? 

Tyla. 

Maiklas įsiklausė. 

Nejaugi jam pasirodė? 

— Alio? Ei, jūs, ar mane girdite? 

Tyla. 

Negali būti, kad jam pasigirdo. Jis tikrai girdėjo žingsnius. Gal tai 
buvo koks laukinis gyvūnas? Ne, garsas buvo per daug stiprus. Tai buvo 
sunkūs žingsniai. Žmogaus. 

Maiklas lyg pamišęs suskato belsti buteliu, o paskui — kumščiais. 

Netrukus, tarsi jis būtų stebėjęs iliuzionistų šou televizoriaus ekrane, 
akimirksniu pranyko vamzdelis, kuris buvo įtaisytas orui į karstą patekti. 


Pro dangtyje išgręžtą skylutę įkrito kelios smiltelės. 


[M 


1 


Markas gūžino apgraibomis. Jį apėmusi panika temdė akis ir protą. 


Juk tai buvo Maiklo balsas, jis girdėjo prakeiktą Maiklo balsą. O, Dieve! 

Pasislėpęs nuo kiaurai merkiančio lietaus po BMW stogu, Markas už- 
sidarė dureles, tamsoje apčiuopomis susirado užvedimo spynelę ir bandė 
pataikyti į ją rakteliu. Batai buvo aplipę šlykščiu purvu, o nuo šlapios beis- 
bolo kepuraitės per veidą žliaugė vanduo. 

Pirštinėta ranka pasuko raktelį, tą pačią akimirką užsivedė variklis ir 
akinamai balta šviesa sužibo priekiniai žibintai, apšviesdami kapą ir me- 
džius šalia jo. Į krūmokšnius nuskuodė kažkoks žvėrelis, nuo vėjo ir lietaus 
šlamėjo lapai, kurie Markui pasirodė kažkokie siurrealistiniai, tartum au- 
galai, linguojantys vandenyno dugne. 

Jis įdėmiai apžiūrėjo kapą, kurį buvo rūpestingai uždengęs gofruo- 
tos geležies lakštu ir užmaskavęs šakomis. Tada pastebėjo dar vieną žemėn 
įbestą kastuvą ir nusikeikė. Išlipęs iš automobilio, nubėgo prie jo, ištraukė 
iš žemės ir, sugrįžęs atgal, įsimetė į bagažinę. Paskui įsiropštė atgal, tren- 
kė durelėmis, dar kartą atidžiai, kiek tik jo akys leido, apžiūrėjo veiksmo 
vietą. 

Markas mąstė. Be kito mėnesio, kol nebus galutinai patvirtintas pro- 
jektas, statybos darbai čia neprasidės. Taigi niekas neturėtų kišti čionai no- 
sies. Komisija patikrinimą jau atliko, beliko atlikti formalumą — uždėti 
spaudą. 

Krečiamas nevaldomo drebulio, įjungė pavarą, ir automobilis paju- 
dėjo atgal tuo pačiu keliuku, kuriuo buvo atvažiavęs — iš abiejų pusių ap- 
juostu tinkline tvora, kuriomis Miškų ūkio komisija siekė atitverti elnius, 
kad šie neišbėgtų į kelią. 

Išvažiavęs į pagrindinį kelią, Markas įsijungė radijo imtuvą ir ėmė 
junginėti radijo stotis, ieškodamas tinkamos muzikos. Žinios. Pokalbių 
laida. Reklama. Nuspaudė CD grotuvo mygtuką ir perklausė visas iš eilės 
kompaktines plokšteles, kurias vežiojosi automobilyje, tačiau nė viena jam 
netiko. Galiausiai išjungė ir važiavo tyloje. 

Po kelių minučių ties kelio vingiu, priekinių žibintų šviesoje išvydo 
kažką važiuojant. Markui ėmė vartytis širdis. Automobilis, kurį jis paste- 
bėjo, pasuko kitu keliu ir nutolo. Tačiau tuoj pat pasirodė daugiau šviesų. 
Markas tvirčiau suspaudė vairą ir bandė sutelkti dėmesį, nors buvo neleng- 
va — svaigo galva. Netrukus pašėlusiu greičiu privažiavo dar vieną vingį, 


staigesnį. Apimtas išgąsčio, staigiai nuspaudė stabdžio pedalą, pernelyg 

staigiai, nes įsijungus ABS mechanizmui pajuto stiprią vibraciją ir išgirdo 
dunkstelėjimą — kvėpavimo vamzdelis nuo keleivio sėdynės akimirksniu 
atsidūrė jam po kojomis. 

Vos nenulėkęs nuo kelio pamatė pakelės aikštelę ir įvažiavo į ją. Įjun- 
gė palydovinę navigacinę sistemą ir nurodė objekto pavadinimą: Ar/ing- 
tono tvenkinys. Po kelių akimirkų pasigirdo nematomos moters balsas: 
„Maršrutas tikslinamas“. 

Maždaug po dvidešimt penkių minučių Markas jau buvo prie pen- 
kių mylių ilgio tvenkinio. Sustojęs prie pat jachtklubo prieplaukos, kur 
nesimatė nė gyvos dvasios, išjungė variklį. Susiradęs žibintuvėlį, išlipo iš 
automobilio ir atidžiai įsiklausė, tačiau nieko, išskyrus vėjo siūbuojamų 
laivavirvių taukšėjimą, neišgirdo. Tamsu, nors į akį durk. Jachtklubo pa- 
talpose buvo visiškai tylu. Dirstelėjo į rankinį laikrodį. Dešimt minučių po 
vidurnakčio. 

Pakėlęs nukritusį kvėpavimo vamzdelį ir iš bagažinės išėmęs abu kas- 
tuvus, nužingsniavo iki pat prieplaukos galo. Jųdviejų su Maiklu, kaip 
buriuotojų, karjera prasidėjo būtent čia, kai jie dar buvo vaikai ir apie plau- 
kiojimą atviroje jūroje galėjo tik pasvajoti. Jis prisiminė, kad gylis šioje vie- 
toje — maždaug dvidešimt pėdų. Galėtų būti giliau, tačiau užteks ir tiek. 
Netrukus vamzdelis kartu su kastuvais nugrimzdo į dugną. Tada nusimovė 
ir paskandino savo batus. Vanduo akimirksniu prarijo ir juos. 

Nuskubėjęs atgal prie automobilio, apsiavė naujutėlaičius mokasinus 
ir, apimtas didelio nuovargio, pajudėjo namų kryptimi. Riedėjo neskubė- 
damas, apdairiai, nenorėjo būti pastebėtas nei greičio matavimo kamerų, 
nei policijos patrulių. 

Ryte Markas pirmiausia turėjo nuvažiuoti į automobilių plovyklą ne- 
toli Houvo geležinkelio stoties. Ši plovykla nuolat būdavo pilna, joje savo 
nešvarius automobilius dažniausiai plaudavo taksi vairuotojai, čia purvinos . 
mašinos nebuvo naujiena, todėl nešvaraus BMW X5 niekas neturėtų įsi- 


dėmėti. 

Greisas išsitraukė iš burnos rusenantį cigaro galą, nusižiovavo, įsikišo 
jį atgal tarp dantų ir iškart visą dėmesį sutelkė į penkias kortas, kurias ką 
tik pakėlė nuo suglamžytos žalios gelumbės staltiesės. Stalo viduryje gu- 
lėjo nedidelė penkiasdešimties centų monetų krūvelė — kiekvieno lošėjo 
statoma suma. Priešais stovėjo viskio stiklinės ir vyno taurės, banknotų ir 
monetų krūvelės bei dvi perpildytos peleninės, šalia kurių buvo pribyrė- 
ję traškučių ir sumuštinių trupinių. Kambaryje tvyrojo dūmų debesis, o į 
aukštus langus, pro kuriuos matėsi Anglų kanalas ir „Palace Pier“ žiburiai, 
pliekė vėjas su lietumi. 

Jie visuomet lošdavo tokį pokerį*, kokį pasirinkdavo kortų dalytojas, 
bet kiekvieną kartą, kai tik ateidavo eilė dalyti Bobui Torntonui, šis jau 
senokai išėjęs į atsargą detektyvas inspektorius visada rinkosi dalijamąjį 
pokerį — lošimą, kurio Greisas labiausiai nemėgo. Laikrodis rodė 00.38. 
Pagal seną tradiciją — kiekvieną savaitę, ketvirtadienio vakarą, susirinkti 
pokeriui — paskutinis ratas prasidėdavo pusę pirmos nakties, todėl po šito 
lošimo jų laukė dar du. | 

Šiąnakt jam nesisekė. Nors buvo apsimovęs laimingasias žalsvai mels- 
vas kojines ir sėkmę lemiančius marškinėlius mėlynais dryželiais, jis nuolat 
gaudavo niekam tikusias kortas, porą kartų nepasisekė štatyti, nesėkmin- 
gai bandė blefuoti. Pokeris buvo visą savaitę jį persekiojusių nesėkmių tąsa. 
Greisas jau buvo pralošęs šimtą penkiasdešimt svarų, tačiau prieš akis dar 
laukė paskutinis ratas, kuris jam dažnai būdavo pats nesėkmingiausias. 

Probėgšmais žvilgtelėjęs į gautas kortas ir įdėmiai tyrinėdamas pen- 
kių savo kompanionų reakciją, šiek tiek atkuto. Trys dešimtakės. Pirmos 
normalios kortos, kurias Greisas gavo, sužaidęs mažiausiai dvi valandas. 
Tiesa, džiūgauti dar ankstoka; be abejo, kortos pakankamai geros, todėl 
reikia būti mulkiu, kad tuo nepasinaudotum, tačiau kamuolio dėjimui iš 
viršaus tai neprilygo. 


* Pokeris turi daug variantų. 

Bobo Torntono veide buvo neįmanoma ką nors įskaityti. Įpusėjęs 
septintą dešimtį, šis vyras ereliškais veido bruožais ir šlakuotomis, pana- 
šiomis į reptilijos rankas, buvo tiesus, energingas ir vis dar reguliariai žaidė 
skvošą. Jis buvo apsirengęs susegamą megztinį, po kuriuo matėsi languoti 
marškiniai atsegta apykakle, velveto kelnes ir apsiavęs teniso batelius. Jis 
buvo vyriausias iš dešimties nuolatinių lošėjų, be to, tradicija lošti poke- 
rį kiekvieną ketvirtadienį vis pas kitą lošėją, savaitė po savaitės, metai po 
metų, gimė jo iniciatyva. 

Atėjęs dirbti į policiją, Greisas jau rado šią tradiciją. Bobas jiems ne 
kartą pasakojo, kad prieš kelis dešimtmečius pradėjęs lošti pokerį jis buvo 
jauniausias tarp kolegų. Prisiminęs apie grėsmingai artėjantį trisdešimt de- 
vintąjį gimtadienį, Greisas svarstė, ar ir jis ateityje taps tokiu senu bezda- 
liumi kaip Bobas. 

Reikia pripažinti, kad senatvė turi tam tikrų privalumų. Bobas buvo 
įžvalgus, niekada neišsiduodantis ir gudrus lošėjas. Greisas prisimintų gal 
tik kelis atvejus, kai Bobas atsikėlė nuo stalo nieko nelaimėjęs. Nemažą pi- 
nigų krūvelę jis buvo susižėręs ir šįkart. Greisas stebėjo, kaip jis susikūpri- 
nęs budriomis bei godžiomis akimis pro akinius apžiūrinėja gautas kortas, 
laikydamas jas kone prie širdies. Bobas trumpam pravėrė burną ir tarsi gy- 
vatė kyštelėjo liežuvį — Greisas iškart suprato, kad šį sykį Bobo baimintis 
neverta, nebent jam nusišypsotų laimė vėliau, keičiant kortas. 

Greisui atėjo eilė statyti. Jis apžvelgė kompanionus. 

Tomas Alenas, trisdešimt ketverių metų Braitono kriminalinio 
skyriaus detektyvas, rimtu berniokišku veidu ir garbanotais gaurais, ant 
marškinėlių trumpomis rankovėmis apsivilkęs medvilninį sportinį nerti- 
nį. Į savo kortas žvelgė visiškai abejingai. Greisui visada būdavo sunku jį 
suprasti. 

Greta Tomo sėdėjo Chrisas Kroukas, motorizuoto policijos būrio — 
Kelių policijos — patrulis. Tai išvaizdus, lieknas, bet raumeningas mėly- 
nakis trumpai kirptais šviesiais plaukais, tiesiog akimirksniu sužavėdavęs 
damas, labiau panašus į lėbautoją negu į policininką. Šiąnakt pokeris buvo 
žaidžiamas būtent pas jį, viename iš prestižiškiausių visame Braitone dau- 
giabučių namų, Van Alene. Kitas panašiai ištaigingai gyvenantis policinin- 


kas Greisui būtų sukėlęs įtarimą, tačiau visi žinojo, kad Krouko žmona, su 

kuria šis išsiskyrė, buvo kilminga moteris, paveldėjusi didelį turtą, sukrautą 
iš futbolo lažybų. 

Kroukas su būsima žmona susipažino patruliuodamas ir gyrėsi, kad 
ji ištekėjo už jo, nepaisydama gautos baudos už greičio viršijimą. Kad ir 
kaip ten būtų atsitikę — visa tai jau buvo istorija — iš savo santuokos jis 
neblogai prasigyveno. Pavargusi nuo nepastovumo šeimyniniame gyveni- 
me, — ne paslaptis, kad tokia yra daugelio moterų, ištekėjusių už polici- 
ninkų, dalia — ji užrašė jam nemažą sumelę. 

Kroukas buvo neprognozuojamas nutrūktgalvis. Jau septynerius me- 
tus Greisui teko lošti kartu su juo prie vieno stalo, tačiau dešifruoti jo kūno 
kalbos taip ir nepavykdavo. Kolegas, kurie bent kiek suinteresuoti pergale, 
suprasti būdavo nesudėtinga, tačiau Kroukui, regis, mažiausiai rūpėjo — 
išloš jis ar praloš. 

Greisas nukreipė žvilgsnį į Trevorą Karterį, ramų praplikusį vyrą, dir- 
bantį Braitono policijos nuovados IT skyriuje. Jis rengėsi senamadiškai: 
pilki marškiniai paraitotomis rankovėmis, seniai nebemadingi platūs aki- 
niai ir pilkai rusvos kelnės. Karteris buvo kuklus šeimos žmogus, pokerį 
lošdavęs taip, tarsi nuo jo būtų priklausiusi visa jo keturių vaikų gerovė. 
Jis retai blefuodavo, retai keldavo statomą sumą, todėl retai ir laimėdavo. 
Karterį išduodavo jo dešinė akis: jeigu ji imdavo nervingai trūkčioti, tai 
reikšdavo, kad jis turi svarbią kortą. Ji dabar kaip tik trūkčiojo. | 

Galiausiai Greisas pasižiūrėjo į Džetą Panone, trisdešimtmetį Kovos 
su narkotikais būrio detektyvą, vilkintį juodais marškinėliais ir apsiavusį 
baltus, džinsus bei sandalus. Jo tamsūs plaukai beveik siekė pečius, ausyje 
blizgėjo auksinis auskaras, o burnoje rūko didelis cigaras. Stebėdamas jį 
dvejus metus, Greisas padarė išvadą, kad šis vyrukas, jausdamas turįs gerą 
šansą išlošti, maišo rankose kortas, keisdamas jas vietomis, tačiau to neda- 
ro, kai kortos niekam tikusios. 

— Tau statyti, Rojau, — priminė Torntonas. 

Statymas negalėjo viršyti ant stalo esančio banko sumos. Niekas ne- 
turėjo teisės statyti daugiau, todėl statoma suma visada būdavo kiekvienam 
prieinama. Kadangi visi šeši kartu buvo sumetę tris svarus, tokia buvo ir 
maksimali pradinė riba. Nenorėdamas išsiduoti ir puoselėdamas viltį, kad 


niekas nepasitrauks, Greisas pastatė vieną svarą. Visi sėdėjo kaip sėdėję, iš- 

skyrus Trevorą Karterį, kuris pakėlė iki trijų svarų. Tikas dešinėje akyje dar 
labiau išryškėjo. 

Džefas pridėjo dar du svarus. Bobas Torntonas dvejojo tik trumpą 
akimirką, tačiau Greisui to visiškai pakako, kad suprastų, jog kolegos po- 
pieriai nekokie, nors šis ir neketino pasiduoti — vis dėlto tai buvo pasku- 
tinis ratas. Dabar Greisas nusprendė pasinaudoti savo šansu ir pakėlė dar 
trimis svarais. 

Visų akys buvo įsmeigtos į jį. Kadangi jam šiąnakt nesisekė, tai galėjo 
reikšti tik viena — Greisas turi geras kortas. Tačiau šaukštai jau po pietų. 

Tomas numetė kortas ant stalo ir papurtė galvą. Chrisas sekundę kitą 
galvojo, bet paskui pridėjo penkis svarus. Prie jo prisidėjo ir Trevoras su 
Džefu. Galiausiai jais pasekė ir Bobas Torntonas. 

— Kiek duoti? — kreipėsi Bobas į Greisą. 

Keisdamas dvi kortas, Greisas išsiduotų, kad turi tris vienodas, tačiau 
taip padidintų ir savo šansus išlošti. Galų gale apsisprendė keisti tik vieną, 
kryžių triakę, o pikų septynakę pasilikti. Gavo čirvų septynakę. 

Pajuto, kaip ėmė daužytis širdis. Pi/nas namas" Ne pačios idealiau- 
sios, bet pakankamai aukštos kortos. Dešimtakės ir septynakės. Sėkmė čia 
pat! 

Stebėdamas, kaip į savo kortų keitimą reaguoja partneriai, Greisas pa- 
darė išvadą, kad jo kortos yra geriausios, todėl nusprendė nepraleisti tokios 
geros progos ir eiti iki galo. Deja, dideliam jo nusivylimui, kiti trys lošėjai 
pasitraukė, ir jis suprato užsimojęs per stipriai. Tačiau netrukus atsikvėpė 
lengviau, nes Trevoras Karteris priėmė iššūkį ir pakėlė sumą. 

Greisas, neabejodamas savo sėkme, atsisegė piniginę ir pakėlė dar 
daugiau. Tačiau Trevoras jam nenusileido ir kėlė tol, kol Greisas susiner- 
vino, išsitraukė keletą banknotų ir, numetęs juos ant stalo, įsistebeilijo į 
varžovą. 

Karteriui atverčiant vieną po kitos savo kortas, Greisui neliko nieko 


kito, kaip tik užsitraukti cigaro dūmą. 


* „Pilnas namas“ — vienas geresnių kortų derinių, kurį sudaro dvi vienos vertės kortos ir trys 
kitos vienodos vertės kortos. Lošiant pokerį labai svarbu baigiamajame etape surinkti kuo geresnį 
kortų derinį. 

Kad jį kur velniai! 

Septynakė, aštuonakė, devynakė, dešimtakė — rūšis iš eilės — ir ga- 
liausiai, su trenksmu, valetas. 

— Puikiai! — įvertino Kroukas. 

— Tiesiog meistriškai! — šūktelėjo Bobas Torntonas. — O, Dieve, 
kokia savitvarda! 

— Tai mano kortos, — kone ekstazės apimtu balsu tarė Trevoras Kar- 
teris. — Tai mano kortos! 

Greisas sėdėjo nukabinęs nosį. Tokia aukšta korta pasitaiko tik kartą 
iš tūkstančio, o gal ir dar rečiau. Tokių atvejų neįmanoma numatyti. Ta- 
čiau jis turėjo tai nujausti — juk Trevoras niekada taip drąsiai nekeldavo. 
Tai galėjo reikšti tik viena — Trevoras buvo tikras, kad išloš. Jis nuo pat 
pradžių turėjo tai suprasti. 

— Man atrodo, pats metas patobulinti tavo antgamtinius sugebėji- 
mus, — įgėlė Kroukas. 

Visi pratrūko kvatoti. 

— Atstokit, po galais, nuo manęs! — gana geraširdiškai atkirto Greisas. 

Jo viršininkė Alisona Vosper buvo teisi. Taip, žmonės juokėsi iš jo. 
Draugai paprasčiausiai kvailiojo, tačiau policijoje buvo ir tokių, kurie ne- 
ketino juokauti. Jeigu nebus atsargesnis, jo karjera gali baigtis, o jam teks 
atsisveikinti su pareigomis. | 

Negana to, jis ką tik pralošė tris šimtus svarų sterlingų, nors buvo 
kaip niekad tikras savo sėkme. 

Tačiau tai dar ne viskas. Per likusius tris lošimus jis savo pralaimėji- 
mą padidino iki keturių šimtų dvidešimt dviejų svarų ir penkiasdešimties 
centų. 

Leisdamasis liftu žemyn į požeminę automobilių stovėjimo aikštelę, 
įrengtą po namu, jis toli gražu nebuvo panašus į laimės kūdikį. Sunkiai 
vilkdamas kojas į lankytojams skirtą aikštelės sekciją, kur buvo palikęs savo 
„Alfa Romeo“, jis taip širdo ant savęs ir ant savo draugų, kad vargu ar pa- 


stebėjo įvažiuojantį purvu aplipusį BMW XS. 


* „Rūšis iš eilės“ — vienas pačių geriausių kortų derinių, kurį sudaro kelios tos pačios rūšies, 
pvz., pikų, kortos, turinčios aritmetine progresija didėjantį akių skaičių. 

— Jahū! — šlapias nors gręžk Davėjus atrakino surenkamojo na- 
melio, kuriame gyveno, duris, koja plačiai jas atidarė ir išdidžiai įžengė 
vidun. — Jahū! — sušuko visada įjungto televizoriaus ekrane šmėkščio- 
jantiems savo bičiuliams. 

Stabtelėjo norėdamas patikrinti, ar visi savo vietose. Nuo beisbolo ke- 
puraitės, neperšlampamo lietpalčio ir purvinų guminių batų ant porolono 
kilimėlio varvėjo vanduo. Džeimsas Spaderis kabinete kalbėjosi su kažko- 
kia mergyte, kurios Davėjus nepažino. 

— Nudėjau kokius du šimtus šitų prakeiktų parazitų. Pagavai kam- 
pą? — pietietišku akcentu, nutęsdamas žodžius, pasigyrė Davėjus Džeim- 
sui Spaderiui. 

Tačiau Spaderis jį ignoravo ir toliau kalbėjosi su mergyte. Davėjus pa- 
kėlė nuo lovos nuotolinio valdymo pultą ir nukreipė jį į televizorių. 

— Aka, ką gi, tu man taip pat nereikalingas. Pagavai kampą? 

Įjungė kitą kanalą. Ekrane karštai ginčijosi du vaikinai, kuriuos jis 
matė pirmąkart. Davėjus dar kartą spustelėjo mygtuką. 

Džeimsas Gandolfino ėjo per „Mercedes-Benz“ saloną, kuriame sto- 
vėjo išrikiuoti automobiliai, prie dailios tamsiaplaukės ilgais plaukais. 

Davėjus nupylė ir jį. 

Jis perjungė daugybę kanalų, tačiau nepastebėjo, kad kas nors būtų 
norėjęs su juo pasikalbėti. Tada patraukė prie šaldytuvo. 

— Einu, pasiimsiu alaus iš mini baro, — iškilmingai pareiškė jis, išsi- 
ėmė kokakolos skardinę ir, viena ranka atsidaręs, iki pusės nugėrė. 

Paskui atsisėdo ant lovos ir atsirūgo. Laikrodis rodė 2.21. 

Jis visiškai nenorėjo miego. Norėjo su kuo nors pasikalbėti, papasako- 
ti apie visus kiškius, kuriuos šiąnakt jam su tėčiu pavyko nušauti. 

— Aš gi kai ką turiu, — tarė Davėjus ir vėl atsirūgo. 

Išvertęs neperšlampamo lietpalčio kišenes, rado porą gerų šovinių ir 


pakabino lietpaltį ant pritvirtinto prie durų kablio. Pavargusiais judesiais 

atsisėdo ant lovos krašto — buvo matęs taip sėdintį ir batus nusiaunantį 
Klintą — ir vieną po kito ant grindų numetė savo guminius batus. 

Paglostė du tikrus neiššautus šovinius ir tarė jo link einančiam Synui 
Penui: 

— Ant jų yra tavo vardas. 

Tačiau ir Synas Penas nebuvo nusiteikęs pokalbiui. 

Pagaliau Davėjus prisiminė. Jis žinojo, kas su juo kalbės. Atsiklaupė 
ant grindų, pakišo po lova ranką ir, susiradęs portatyvų radijo siųstuvą, iki 
pat galo ištraukė jo anteną. Kerloink! 

Paspaudė mygtuką Klausyti ir išgirdo statinį traškesį. Spustelėjo Ka/- 
bėti. 


| 


Visiškai nubudęs Maiklas pravirko. Jis nežinojo, ko griebtis, jautėsi 
visiškai bejėgis. Buvo antra valanda ryto, penktadienis, o ryt turėtų įvykti 
jo vestuvės. Bet prieš tai jo laukė dar visas milijonas reikalų. 

Kas, po perkūnais, ištraukė vamzdelį kvėpavimui? Žmogus? Žvėris? 
Gal tai barsukas, ieškantis, ką parsinešti į savo olą? Tačiau kam barsukui 
guminis vamzdelis? Be to, žingsniai buvo gerokai sunkesni. Barsukai taip 
nevaikšto. Negali kilti jokių abejonių — čia būta žmogaus. 

"Kas? | 

Kodėl? 

Kur dabar Ešlė, jo mylimoji, brangioji, žavioji, rūpestingoji Ešlė? Ką 
ji dabar galvoja? Kokios mintys dabar sukasi jos galvoje? 

Jis vis dar tikėjosi, jog tai — tik slogus košmaras, kad po sekundės 
kitos jis atsibus minkštoje lovoje šalia Ešlės. Maiklas vis dar negalėjo pa- 
tikėti tuo, kas vyksta. 

Staiga labai aiškiai pasigirdo šaižus, švilprelėjimą primenantis garsas. 
Radijo siųstuvas! 

Netrukus Maiklas išgirdo ir balsą. Kažkas pietietiška tarme nutęsda- 


mas žodžius tarė: 

— Ar tu supranti, kiek žalos jie pridaro? A? Ar bent kiek nutuoki? 

Maiklas ėmė krapštytis tamsoje, ieškodamas žibintuvėlio. 

Balsas tęsė: 

— Žinai, o liaudis visiškai nesupranta. Tu jiems giedi savo sumautą 
senamadišką giesmelę apie laukinės gamtos išsaugojimą, bet tiems vaiki- 
nams į tai nusispjaut. Pagavai kampą? 

Maiklas užčiuopė žibintuvėlį, įjungė jį, paskui susirado radijo siųstu- 
vą ir paspaudė Kalbėri. 

— Alio? — tarė jis. — Alio? Davėjau? 

— Aha. Aš tau sakau! Galvą guldau, kad nesupranti! Ką? 

— Alio? Kas gi tu? 

— Ei, miesčioni, ne tavo reikalas, kas aš toks. Paklausyk, penki pra- 
keikti zuikiai suėda beveik tiek pat žolės, kiek viena avis. Nagi, paskai- 
čiuok. 

Maiklas, visiškai sumišęs ir manydamas, kad prasideda haliucinacijos, 
griebė radijo siųstuvą. Kas čia, velniai rautų, dedasi? 

— Ar galiu pasikalbėti su Marku? Arba Džošu? Luku? Robu? 

Kurį laiką buvo tylu. 

— Alio? — tęsė Maiklas. — Ar tu dar čia? 

— Mano mielas, aš niekur nesiruošiu eiti. 

— Kas tu toks? 

— Tarkime, esu Žmogus be vardo. 

— Klausyk, Davėjau, šis pokštas jau per ilgai užsitęsė, aišku? Per daug 
ilgai, po velnių. Prašau, išleisk mane iš čia. 

— Tu apaktum išgirdęs apie du šimtus zuikių, ar ne? 

Maiklas nepajėgė atplėšti akių nuo radijo siųstuvo. Nejaugi visiems 
pasimaišė protas? Gal tai tas pats pamišėlis, kuris ką tik ištraukė kvėpavimo 
vamzdelį? Maiklas desperatiškai bandė rasti racionalų paaiškinimą. 

— Klausyk, — vėl kreipėsi jis. — Mane čia juokaudami uždarė drau- 
gai. Ar negalėtum manęs iš čia ištraukti? 

— Įklimpai į kažkokį mėšlą? — balsas įgavo amerikietišką akcentą. 

Vis dar nesuprasdamas — pokštas tai ar ne — Maiklas tarė: 

— Ir dar koks mėšlas. Tu teisus. 


— O ką tu manai apie du šimtus zuikių? 

— O ką gi aš turėčiau manyti apie du šimtus zuikių? 

— Gerai, miesčioni, paaiškinsiu. Noriu, kad tu suprastum, jog mies- 
čionis, kuris sugeba nudėti du šimtus zuikių, yra visai kietas miesčionis. 
Supranti? 

— Visiškai, — atsakė Maiklas. — Visiškai su tavim sutinku. 

— Gerai. Matau, kad randam bendrą kalbą. Kietai. 

— Iš tikrųjų. Kietai. 

— Kiečiau nebūna. Tiesa, miesčioni? 

— Kaip pirštu į akį, — pasigerindamas tarė Maiklas. — Tai gal nu- 
keltum tą dangtį? Galėtume padiskutuoti šia tema akis į akį. 

— Aš dabar jaučiuosi pavargęs. Ar tau neatrodo, kad man ne pro šalį 
būtų prigulti ir nusnūsti? Supranti mane? 

Vėl puolęs į paniką, Maiklas ėmė prieštarauti: 

— Ei, palauk. Ne, neskubėk. Pasišnekėkim. Papasakok dar ką nors 
apie zuikius, Davėjau. 

— Jau sakiau, kad esu Žmogus be vardo. 

— Nair puiku. Žmogau be vardo, ar kartais neturi dviejų panadolio 
tablečių? Atrodo, kad galva plyš iš skausmo. 

— Panadolio? 

— Taigi. 

Tyla. Tiksliau sakant, statinis traškesys. 

— Ar girdi mane? — pasiteiravo Maiklas. — Tu dar čia? 

Pasigirdo kikenimas. 

— Panadolio? 

— Nagi, greičiau. Maldauju, išleisk mane iš čia. 

Vėl pauzė. Šįkart gerokai ilgesnė. Paskui pasigirdo: 

— Nelygu, kur tas čia yra. 

— Aš tūnau šitam prakeiktam karste. 

— Kabini makaronus. 

— Kokie dar makaronai? 

Vėl kikenimas. 

— Jokių makaronų, Šerlokai, aišku? 

— Aišku! Jokių makaronų, Šerlokai. 

— O dabar man reikia eiti, jau vėlu. Saldžių sapnų! 

— Ei, maldauju, palauk... maldauju... 

Radijo siųstuvas nutilo. 

Blankioje žibintuvėlio šviesioje Maiklas išvydo, kad vanduo per va- 
landą gerokai pakilo. Jis vėl ranka išmatavo gylį. Prieš valandą vanduo siekė 
jo smiliaus sąnarį. 


Dabar jis buvo apsėmęs visą plaštaką. 


15 


Rojus Greisas, apsivilkęs baltus marškinius trumpomis rankovėmis ir 
po atsegta apykakle pasirišęs tamsų kaklaraištį, perskaitė pranešimą, gautą 
mobiliuoju telefonu, ir susiraukė: 

Mano mintys sukas tik apie tave! Klaudina xx. 

Klaudina? 

Laikrodis rodė truputį po devintos. Jis sėdėjo savo kabinete priešais 
monitoriaus ekraną, kuriame be perstojo, kas kelios minutės, dzingsėjo 
į jo pašto dėžutę ateinantys elektroniniai laiškai. Jis buvo pavargęs kaip 
šuo, nežmoniškai skaudėjo galvą, krėtė drebulys. Už lango lynojo, o vi- 
duje buvo žiauriai drėgna. Keletą sekundžių žiūrėjo pro langą į kitoje 
gatvės pusėje stūksančią niūrią sieną, paskui atsidarė mineralinio vandens 
butelį, kurį buvo nusipirkęs degalinėje pakeliui į darbą, išvertė rašomojo 
stalo stalčių ir išsiėmė pakuotę panadolio. Išlupęs iš folijos porą kapsulių, 
įsidėjo į burną ir nurijo, tada patikrino, kada buvo išsiųstas pranešimas. 
2414. 

Klaudina. 

O, Dieve. Tik žinutės jam betrūko. 

Alergiška policininkams vegetarė iš internetinio pažinčių puslapio, 
su kuria antradienio vakare turėjo pasimatymą. Ji siaubinga, vakaras buvo 
tikras košmaras, ir štai dabar ji jam siunčia žinutes. Baisu. 

"Taip bevartant rankose telefoną ir besvarstant, ar atsakyti į praneši- 


mą, ar jį paprasčiausiai ištrinti, atsidarė durys ir įėjo Brensonas, apsirengęs 

tamsiai rudą kostiumą, pasirišęs ryškų kaklaraištį ir apsiavęs dvispalvius ru- 
dai kreminius batus, vienoje rankoje laikydamas dengtą „Starbucks“ kavos 


indelį, kitoje — du popierinius maišelius. 


— Labas, žmogau! — kaip visada skubotai pasisveikino Brensonas, 
krito į kėdę priešais Greisą ir sustatė savo gėrybes ant stalo. — Vis dar su 
marškiniais? 


— Labai sąmojinga, — atsakė Greisas. 

— Na ir kaip? Išlošei? 

— Ne. Po velnių, aš pralošiau, — Greisas vis dar niršo dėl savo ne- 
sėkmės. Keturi šimtai dvidešimt svarų. Ne, bėdų dėl pinigų jis neturėjo ir 
niekam nebuvo skolingas, tačiau pralošinėti jis nemėgo, ypač daug. 

— Atrodai nekaip. 

— Ačiū. 

— Norėjau pasakyti, kad tu tikrai nekaip atrodai. Labai nekaip. 

— Gražu iš tavo pusės. Sugebi paguosti. 

— Esi kada nors matęs filmą Cincinačio vaikis? 

— Neprisimenu. 

— Stivas Makvynas. Turėtum prisiminti: buvo prasilošęs kortomis, 
tačiau baigė laimingai. Gatvėj sutiktas vaikas pasiūlo sulošti su juo, ir šis 
stato paskutinę monetą. 

Brensonas, lupdamas dangtelį, dalį kavos išliejo ant stalo, o traukda- 
mas iš maišelio migdolinį ragelį šalia pabėrė cukraus. Paskui pakėlė akis į 
Greisą ir pasiūlė: 

— Gal nori? 

Greisas papurtė galvą. 

— Pusryčiams galėtum valgyti ir ką nors sveikesnio. 

— O, nejaugi? Norėtum, kad atrodyčiau kaip tu? O ką tu šįryt valgei? 
Ekologiškų daigintų kviečių? 

Greisas kilstelėjo panadolio pakuotę. 

— Šito man visiškai gana. O kaip tu čia dabar atsidūrei tokiam už- 
kampy? 

— Turėjau dešimties minučių pokalbį su Vyriausiuoju. Buvau perkel- 
tas į Kovos su narkotikais skyrių. 


— Ir sekasi gi tau. 

— Paprasčiausiai atkreipė dėmesį. Prisimeni patarimą, kurį kažkada 
davei? Kaip į save atkreipti viršininkų dėmesį. 

— Geras berniukas, prisimeni. Esu sužavėtas. 

— Tačiau iš tikrųjų pas tave, seni, atėjau ne todėl, — Brensonas iš 
antro maišelio išsitraukė atviruką gimtadienio proga ir padėjo tiesiai prieš 
Greisą. — Renku parašus Mendei. 

Mendė Volker dirbo Braitono vaikų teisių apsaugos skyriuje. Buvo 
laikas, kai Greisas ir Brensonas buvo jos kolegos. 

— Ji išeina? — paklausė Greisas. 

Brensonas linktelėjo, paskui mostelėjo ranka, imituodamas nėščios 
moters pilvą. 

— Tiesą sakant, maniau, kad tu šiandien būsi teisme. 

— Atidėtas pirmadieniui. 

Greisas brūkštelėjo savo parašą ant sveikinimo atviruko šalia kitų 
parašų; staiga pakvipo kava ir pyragaičiu. Pamatęs, kaip valgo Brensonas, 
Greisas ištiesė ranką į maišelį, išsitraukė iš jo ragelį ir, godžiai atsikandęs, 
ėmė mėgautis. 

Kramtė neskubėdamas, nenuleisdamas akių nuo Brensono kaklaraiš- 


čio, kurio ryškus geometrinis raštas jį kone svaigino, paskui grąžino atvi- 


ruką. 

— Rojau, atsimeni butą, kuriame lankėmės trečiadienį? 

— Draivo gale? 

— Aš kai ko nesuprantu. Čia reikia tavo ilgametės patirties. Turi porą 
minučių? 


— O araš galiu rinktis? 

Nekreipdamas į jį dėmesio, Brensonas tarė: 

— Paklausyk. 

Jis vėl atsikando ragelio, apsibarstydamas švarką ir kaklaraištį cukru- 
mi bei smulkiais trupinėliais, ir tęsė: 

— Penki vyrai surengė bernvakarį, ar ne? Taigi... 

Į duris kažkas pabeldė. Netrukus jos atsivėrė, ir tarpduryje pasirodė 
Greiso asistentė Eleanora Hodgson, nešina pluoštu dokumentų ir bylų. 
Tai buvo šiek tiek manieringa, stropi vidutinio amžiaus moteris visuomet 


tvarkingai sušukuotais tamsiais plaukais ir neišraiškingu, kiek senamadišku 

veidu. Ji visada dėl ko nors nervindavosi. Šįkart ją, atrodo, nervino Bren- 
sono kaklaraištis. | 

— Labas rytas, Rojau, — pasisveikino ji. — Labas rytas, Dė Es Bren- 
sonai. 

— Kaip sekasi? — atsiliepė Glenas. 

Ji padėjo dokumentus ant Rojaus stalo. 

— Gautos teismo ekspertizės išvados iš Hantingdono. Tos, kurių jūs 
laukėte. 

— Dėl Tomio Lytlo bylos? 

— Taip. Taip pat gavau vienuoliktą valandą numatyto susitikimo, 
kuriame bus svarstomi finansavimo klausimai, darbotvarkę ir instrukcijas. 

— Dėkoju. 

Vos tik ji uždarė duris, Greisas ėmė naršyti krūvelėn sudėtus doku- 
mentus, išsitraukė raportą iš Hantingdono ir padėjo jį ant viršaus. Han- 
tingdonas Kembridže buvo vienas iš medicininės ekspertizės centrų, kurio 
paslaugomis naudojosi Sasekso policija. Tomio Lytlo byla buvo pati se- 
niausia iš visų Greisui atitekusių „įšaldytų“ bylų. Prieš dvidešimt septy- 
nerius metus Tomis Lytlas, vienuolikos metų berniukas, išėjo iš mokyklos 
namo ir nuo to laiko niekas jo daugiau nebematė. Tuo metu vienintelis 
siūlo galas buvo tokio Moriso Minoro autofurgonas, kurį matęs liudyto- 
jas ėmė ir užsirašė jo numerį. Deja, jokių sąsajų su automobilio savininku, 
keistuoliu vienišiumi, anksčiau teistų už mažamečių tvirkinimą, nebuvo. 
Tačiau prieš du mėnesius visiškai atsitiktinai autofurgonas vėl pasirodė 
Greiso akiratyje, kai naujasis jo savininkas, senovinių automobilių mėgė- 
jas, buvo sulaikytas girtas prie vairo. 

Medicininė ekspertizė per dvidešimt septynerius metus buvo pada- 
riusi didžiulę pažangą. Policijos medicinos ekspertai ne be pagrindo gy- 
rėsi, kad naujausi DNR tyrimo metodai leidžia įrodyti žmogaus buvimą 
tam tikroje vietoje, nepriklausomai nuo to, prieš kiek laiko jis ten lankėsi. 
Užtenka net vienos odos ląstelės, kurios neįtraukė dulkių siurblys, plauko 
arba audinio pluoštelio. Netgi menkiausia smulkmena, tegul ir šimtą kartų 
mažesnė už smeigtuko galvutę, tyrimui būtų labai svarbi. 

Dabar jie savo rankose turėjo autofurgoną. Įtariamasis tebebuvo gy- 


vas, o ekspertai mikroskopais ištyrė visą automobilį! 

Nepaisant jųdviejų bičiulystės, Greisas nekantraudamas laukė, kada 
Brensonas išeis ir bus galima skaityti ekspertizės išvadas. Jeigu jam pasi- 
sektų, tai būtų pati seniausia visoje grafystėje „įšaldyta“ byla, kurią pavyko 
išnarplioti. 

Paskubom kramtydamas ragelio likučius, Brensonas tarė: 

— Penki vyrai išsiruošia į bernvakarį, tiesa? Jaunikis yra tikras pokšti- 
ninkas — praeityje kiekvienam iš savo draugų buvo iškrėtęs neblogų eibių, 
pavyzdžiui, vieną mulkį surakino antrankiais ir įsodino į naktinį Edinbur- 
go traukinį, nors šiam rytą reikėjo būti Braitone prie altoriaus. 

— Šaunus vaikinas, — įsiterpė Greisas. 

— Na, žinoma, geresnio draugo už tokį linksmuolį nė nereikia. Hm. 
Ir ką gi mums pavyko sužinoti? Penketas draugų išsiruošia pasilinksminti. 
Kažkur pakeliui jie pameta jaunąjį, Maiklą Harisoną. Žinome, kad jie pa- 
tenka į avariją, trys iš jų žūsta vietoje, ketvirtas kankinasi ištiktas komos ir 
šiąnakt miršta. Maiklas dingęs kaip į vandenį, niekas nieko apie jį nežino. 
Šiandien penktadienio rytas, taigi jam iki vestuvių liko mažiau nei dvide- 
šimt keturios valandos. 

Brensonas siurbtelėjo kavos, atsistojo ir apėjo aplink kabinetą. Tada 
sustojo ir įdėmiai žvilgtelėjo į didžiulį SASCO bloknotą, ant kurio mėlynu 
rašalu buvo užrašytas kažkoks grafikas. Atvertęs naują lapą, paėmė rašiklį 
ir ėmė braižyti. 

— Taigi mes turime: pirma, Maiklą Harisoną, — Brensonas užrašė 
vardą ir apibraukė jį. — Turime ir keturis negyvus jo draugužius, — jis nu- 
piešė antrą apskritimą. — Turime jo sužadėtinę Ešlę Harper, — dar vienas 
apskritimas. — Na, ir verslo partnerį Marką Vareną, — Brensonas pavaiz- 
davo ketvirtą apskritimą. — Ir... — jis nespėjo baigti, nes pastebėjo į jį nu- 
kreiptą įdėmų Greiso žvilgsnį. 

— Mes turime ir tai, ką vakar radome jo kompiuteryje, ar ne? 

— Banko sąskaitą Kaimanų salose. 

Tebelaikydamas rankoje rašiklį, Brensonas vėl atsisėdo priešais Greisą. 

Greisas tęsė: 

— Minėjai, kad partneris nedalyvavo vakarėlyje. 

Brensonas nesiliovė stebėjęsis unikaliu Greiso gebėjimu prisiminti 


smulkmenas. Atrodydavo, kad jis nieko nepamiršta. 

— Tikrai taip. 

— Dėl to, kad buvo atidėtas skrydis ir jis nesuspėjo grįžti. 

— Bent jau kol kas tokia yra jo versija. 

— Okąjis sako? Kur, jo manymu, reikėtų ieškoti Maiklo Harisono? 
O gal jis spruko į Kaimanų salas? 

— Rojau, juk tu pats matei tą lėlytę. Mūsų nuomonės sutapo, kad jis, 
būdamas sveiko proto, negalėtų jos pamesti ir pasislėpti — ji yra per daug 
daili. Ir... — Brensonas sučiaupė lūpas. 

— Ir ką? 

— Ji meluoja. Išbandžiau melo detektorių, kurį buvai rekomendavęs. 
Paklausiau, ar ji ką nors žinanti apie banko sąskaitą Kaimanų salose, ir ji 
atsakė, jog nieko apie tai negirdėjo. Ji melavo. 

— Manau, ji tiesiog norėjo apsaugoti savo šefo ir sužadėtinio subi- 
nę, — Greisas akimirką susierzino, išgirdęs dar vieną dzingtelėjimą, 
įspėjantį apie naują elektroninį laišką, tačiau netrukus susimąstė ir pasi- 
teiravo: 

— Ir kas iš to seka? 

— Visiškai įmanomas toks scenarijus: Maiklo Harisono draugužiai 
nutarė jam atsilyginti ir, kur nors nutempę, pririšo. O galbūt jis taip pat 
pateko į avariją. Galbūt pabėgo, ir jo pėdos jau seniai ataušusios. Galbūt ši 
istorija susijusi su Kaimanų salomis. 

Greisas bakstelėjo klavišą ir atsidarė vieną elektroninį laišką, Isidis 
buvo pažymėtas kaip skubus. Tai buvo laiškas nuo jo viršininkės Alisonos 
Vosper. Ji teiravosi, ar jis negalėtų trumpam atvykti pas ją 12.30. Kalbėda- 
mas su Brensonu, Greisas skubiai parašė, kad jis tuo metu yra laisvas. 

— O kaip šio vyruko verslo partneris, Markas Varenas? Juk būtų ži- 
nojęs apie planuojamą pokštą, jeigu draugai ketino jo kolegą kur nors pri- 
rišti ar kažką panašaus. 

— Ponia Harper tvirtina, neva jis žinąs, kad jie kažką planavo, tačiau 
nežino, ką iš tikrųjų sumanė. 

— Ar teiravotės apie juos visuose baruose, kur galėjo lankytis? 

— Tai darome šiandien. 

— O vaizdo kameros? 


— Pradėjome. 

— Autoturgonas? 

Išvydęs paniką Brensono veide, Greisas ir be žodžių suprato, kad jis 
to nepadarė. 

— Po perkūnais, kodėl ne? Argi ne nuo jo reikėjo pradėti? 

— Taip, tu teisus. Dar ne viską padariau. 

— O kaip uostai? 

— Šįryt išsiuntinėjome jo fotografijas ir paskelbėme dingusiu be 
žinios. 

Greisas pasijuto taip, tarsi ant jo būtų nusileidęs tamsus debesis. 
Dingęs be žinios. Užtekdavo išgirsti šią frazę, ir nespėjusi užgyti žaizda vėl 
atsinaujindavo. Jis pagalvojo apie moterį, apie kurią buvo pasakojęs Bren- 
sonas, apie Ešlę. Liko viena diena iki vestuvių, o jos sužadėtinis dingęs lyg 
į vandenį. Kaip jai dabar jaustis? 

— Glenai, tu minėjai, kad šis vyrukas yra linksmų plaučių. Tarkim, 
jog tai pokštas ir jis netrukus atsiras išsišiepęs iki ausų. 

— Kai žuvo keturi jo geriausi draugai? Jam ne juokai turėtų rūpė- 
ti, — Brensonas dirstelėjo į laikrodį ir paklausė: — Ką veiksi per pietus? 

— Turėčiau būti laisvas, na, nebent paskambintų Džiulija Roberts. 
Tiesa, esu priklausomas nuo Nr. 27, tačiau nemanau, kad užtruksiu ilgiau 
kaip pusvalandį. 

— Kaip laikosi žavingoji Alisona Vosper? 

Greisas pažvelgė į jį niūriu žvilgsniu ir kilstelėjo antakius. 

— Labiau rūgšti negu saldi. 

— Niekad nebuvo kilęs noras ją išdulkinti? 

— O, taip. Maždaug vienai nanosekundei, o tiksliau — vienai fem- 
tosekundei. Regis, toks yra mažiausias laiko matas? 

— Žengtum didelį žingsnį karjeros laiptais. 

— O aš mąstau apie dar didesnį. 

— Ir kokį gi? 

— Neišdulkinti vyriausiojo konsteblio pavaduotojos. 

— Esi kada nors matęs Siuzaną Sarandon fhilme Mėnulio mylia? 

— Neprisimenu. 

— Alisona man primena Siuzaną Sarandon šiame filme. Visai neblo- 


gas filmas, man patiko. Taigi. Ar nenorėtum per pietus nuvažiuoti drauge 

su manimi į automobilių stovėjimo aikštelę? Galėtume pratęsti mūsų po- 
kalbį. Pavaišinčiau bokalu alaus ir puikiu symuštiniu. 

— Pietūs sudaužytų automobilių stovėjimo aikštelėje? Vau! Įtari- 
mas, kilęs pamačius tavo kaklaraištį, pasitvirtino. Tavo skonis iš tikrųjų 


neblogas. 


| 


Vanduo tebekilo aukštyn. Maiklas apskaičiavo, kad per tris valandas 
jis pakildavo vienu coliu. Dabar vanduo kone siekė ausis. Jis drebėjo nuo 
šalčio, jautė, kad kyla temperatūra. 

Maiklas visą naktį darbavosi tartum pamišęs — gremžė stiklu karsto 
dangtį. Jam buvo likusi paskutinė viskio butelio šukė, o rankas gėlė iš nuo- 
vargio. Nors griovelis dangtyje buvo gilus, tačiau pragremžti jo kiaurai dar 
nepavyko. 

Jis buvo padidinęs tempą — dvi valandas dirbo, o pusvalandį ilsėjosi, 
įsivaizduodamas, kad buriuoja. Deja, iki norimo rezultato buvo toli. Van- 
duo kilo greičiau, negu platėjo skylė. Galva atsidurs po vandeniu greičiau, 
negu jis galės išlįsti laukan. 

Kas penkiolika minučių Maiklas spaudė portatyvaus radijo siųstu- 
vo mygtuką Ka/bėti. Tačiau kiekvieną kartą jis išgirsdavo tą patį — statinį 
traškesį. 

Laikrodis rodė 11.03. Penktadienis. Jis ir toliau uoliai triūsė, nors 
stiklo šukė, kurios smulkūs milteliai kartu su smulkiais drėgnos žemės tru- 
piniais byrėjo jam ant veido, tirpte tirpo. Jis be perstojo galvojo. Kai sutrins 
paskutinę šukę, jam dar liks diržo sagtis. Tačiau ko reiks griebtis, kai sudils 
ir ši? Kuo reikės gremžti dangtį toliau? Žibintuvėlio stiklu? Baterijomis? 

Tuo metu pasigirdo šaižus vėl atgijusio radijo siųstuvo šnypštimas ir 
balsas amerikietišku akcentu: 

— Sveikas, drauguži. Kaip laikais? 


Maiklas atpažino jį. Spustelėjo mygtuką Ka/bėti ir tarė: 

— Čia tu, Davėjau? 

— Žiūriu žinias per teliką, — paaiškino Davėjus. — Rodo avariją, 
kur buvau antradienį su tėčiu nuvykęs! Kad tu žinotum, kokia baisi avarija! 
Visi važiavusieji žuvo, o vienas iki šiol dingęs be žinios! 

Maiklas stipriai suspaudė aparatą. 

— Kas tai buvo, Davėjau? Koks automobilis? 

— „Ford Transit“. Kad tu būtum matęs, kaip jis sumaitotas! 

— Nagi, Davėjau, papasakok smulkiau. 

— Vienas senis išlindo per priekinį stiklą. Nupjauta pusė galvos. Po 
perkūnais, buvo matyti ištiškusios smegenys! Aišku, šitas žuvo vietoje. Gy- 
vas buvo likęs tik vienas, tačiau dabar jau ir tas mirė. 

Maiklas pajuto, kaip ima drebėti. 

— O tas, dingęs be žinios? Ar tu žinai, kas jis toks? 

— Aha. 

— Sakyk. 

— Palauk, aš turiu eiti padėti tėčiui. 

— Davėjau, paklausyk manęs. Tai aš galiu būti tas, kurio dabar ieško. 

— Tyčiojiesi iš manęs? 

— Koks jo vardas, Davėjau? 

— Ach, ką aš žinau. Jie sakė, kad ryt turėtų būti jo vestuvės. 

Maiklas užsimerkė. O, me, o Dieve, tik ne tai. 

— Davėjau, ar toji nelaimė — avarija — įvyko antradienį apie de- 
vintą valandą vakaro? 

— Panašiai. 

Maiklas dar tvirčiau suspaudė rankoje radijo siųstuvą ir pakėlė jį sau 
prie pat lūpų. 

— Davėjau, klausyk, tai aš esu tas žmogus! Tai aš esu tas, kurio rytoj 
laukia vestuvės! 

— Kabini man makaronus? 

— Tikrai ne, Davėjau. Paklausyk manęs atidžiai. 

— Turiu eiti. Pasikalbėsime vėliau. 

Maiklas ėmė šaukti: 

— DAVĖJAU, NEIK, PRAŠAU, NIEKUR NEIK! JUK TU ESI 
TAS, KURIS GALI IŠGELBĖTI MAN GYVYBĘ! 

Jokio atsako. Tačiau statinis radijo traškesys leido suprasti, kad Da- 
vėjus jį dar girdi. 

— Davėjau? 

— Man reikia eiti. Supranti, ką sakau? 

— Davėjau, man būtinai reikia tavo pagalbos. Esi vienintelis žmogus 
visame pasaulyje, kuris gali mane išgelbėti. Ar nori man padėti? 

Vėl tyla. Tačiau po kurio laiko pasigirdo klausimas: 

— Koks ten tavo vardas? 

— Maiklas Harisonas. 

— Tavo vardą ką tik minėjo per teliką. 

— Ar tu turi automobilį, Davėjau? Moki vairuoti? 

— Mano tėvelis turi sunkvežimį. 

— Ar galiu pasikalbėti su tavo tėveliu? 

— Na, aš nežinau. Jis yra labai užsiėmęs, suprask. Mes nuolat važinė- 
jame tampydami avarijose sudaužytus automobilius. 

Maiklas karštligiškai bandė suprasti Davėjų. 

— Davėjau, ar tu norėtum būti didvyris? Norėtum, kad tave rodytų 
per teliką? 

Davėjus ėmė krizenti: 

— Mane per teliką? Nori pasakyti, kaip kino žvaigždę? 

— Žinoma, panorėjęs galėtum būti kino žvaigždė! Tik pasišauk savo 
tėvelį, leisk mums pasikalbėti, ir aš jam paaiškinsiu, kaip tu galėtumei tapti 
kino žvaigžde. Kodėl gi tau jo nepasikvietus? Nejau nenori, kad jis ateitų 
pasitarti su manimi? 

— Ką aš žinau... 

— Davėjau, prašau, pakviesk savo tėvelį. 

— Matai, yra viena bėda. Tėtis nieko nežino apie šitą radijo siųstuvą. 
Supranti, jeigu jis sužinotų, tai tiesiog pasiustų iš pykčio. 

Bandydamas jį perkalbėti, Maiklas tarė: 

— O aš manau, kad jis didžiuotųsi, jeigu jo sūnus taptų didvyriu. 

— Tu rimtai? 

— Rimtai. 

— Bet man dabar reikia eiti. Iki! Ryšys baigtas! 

Stojo slogi tyla. 

Maiklas iš visų jėgų sušuko: 

— Davėjau, maldauju, Davėjau! Nepalik manęs! Maldauju, atsivesk 
tėvelį! Maldauju, Davėjau! 


Tačiau Davėjus jo nebegirdėjo. 


1] 


Ešlė sėdėjo susmukusi sename giliame fotelyje, mažoje Maiklo moti- 
nos svetainėje. Akys buvo pilnos ašarų ir atrodė viskam abejingos. Nebylus 
žvilgsnis klaidžiojo nuo lėkštės su nepaliestais pyragaičiais, padėtos ant ka- 
vos staliuko, prie elektrinio židinio su dirbtinėmis žarijomis atbrailos, ten 
buvo pastatyta spalvota fotografija, iš kurios šypsojosi ant dviračio sėdin- 
tis dvylikametis Maiklas, — arba pro tinklines užuolaidas prasiskverbdavo 
ten, kur už lietaus čaižomos gatvės plytėjo žaidimų aikštelės, įrengtos ne- 
toli Braitono hipodromo. 

— Antrą valandą pas mane turėtų ateiti siuvėja, — tarė ji. — Kaip, 
jūsų manymu, turėčiau elgtis? 

Ešlė siurbtelėjo kavos ir nosinaite nusišluostė akis. Bobo, mažytė 
balta Džilės Harison ši-tzu veislės kalaitė su kaspinėliu ant galvos, gailiai 
suinkštė ir pakėlė akis į viešnią, maldaudama pyragaičio. Ši atsakė jai pa- 
glostydama švelnų kailiuką. 

Džilė Harison sėdėjo ant sofos krašto priešais Ešlę. Ji buvo apsivilku- 
si baltus marškinėlius, nailoninį treningo fasono kostiumą ir avėjo pigius 
baltus sportinius batelius. Iš cigaretės, kurią ji laikė suspaudusi tarp pirštų, 
aukštyn kilo plonas dūmelis. Greta auksinio vestuvinio žiedo blyksėjo su- 
žieduotuvių žiedas su briliantu, kuris atrodė pernelyg masyvus, kad būtų 
tikras. Ant riešo kabojo plati apyrankė. 

Maiklo motina kalbėjo gergždžiančiu balsu, nuspalvintu šiurkščia Sa- 
sekso tarme, su aiškiai girdima įtampa. 

— Jis yra geras berniukas. Jis niekuomet nieko nenuliūdintų — tą 
patį pasakiau ir pas mane atvykusiems policininkams. Tai nepanašu į jį, tai 


ne Maiklo braižas. 

Moteris papurtė galvą ir giliai užsitraukė cigaretę. 

— Tiesa, jis mėgsta pajuokauti, — ji kreivai šyptelėjo. — Vaikystėje 
jis labai mėgo per Kalėdas sprogdinti petardas — kiek baimės mums tada 
įvarydavo! Tačiau tai, kas įvyko dabar, visai kas kita, Ešle. 

— Aš žinau. 

— Jam kažkas atsitiko. Tie vaikinai jam kažką padarė. O galbūt jis 
taip pat pateko į avariją. Jis tavęs nė už ką nepaliktų. Jis lankėsi pas mane 
sekmadienį vakare, mes sėdėjome ir gėrėme arbatą. Maiklas man pasakojo, 
kaip tave myli, koks yra laimingas, dievaži. Jis su tavimi tikrai laimingas. 
Pasakojo apie namą, kurį aptikai užmiestyje, apie tai, kad norėtum jį įsi- 
gyti, jis dalijosi su manimi savo planais. 


Ji vėl užsitraukė cigaretę ir užsikosėjo. 


— Maiklas yra labai sumanus berniukas. Kai mirė jo tėvas... — iš 
moters tvirtai sučiauptų lūpų Ešlė suprato, kaip sunku jai apie tai kalbė- 
ti. — Nuo tada, kai mirė jo tėvas... Jis tikriausiai pasakojo apie tai? 

Ešlė linktelėjo. 


— Jis perėmė tėvo pareigas šeimoje. Jei ne Maiklas, aš būčiau prapuo- 
lusi. Jis buvo labai stiprus. Tikras ramstis — ir man, ir Karlai — pamatysi, 
ji tau patiks. Jis nusiuntė seseriai pinigų, kad ši galėtų parskristi iš Australi- 
jos jūsų vestuvėms, dievaži. Karla turėtų netrukus pasirodyti. Prieš porą va- 
landų skambino iš oro uosto, — Džilė Harison beviltiškai papurtė galvą. 

Ešlė, apsiavusi apsmukusius rudus džinsus ir vilkinti atspurusiais bal- 
tais marškinėliais, nusišypsojo. 

— Mes su Karla buvome susitikusios prieš jai išvykstant į Australi- 
ją — ji buvo atvykusi pas mus į biurą. 

— Ji gera mergaitė. 

— Jeigu ji yra jūsų dukra, tai kitokia ir negali būti. 

Džilė Harison palinko į priekį ir užgesino nuorūką. 

— Žinai, Ešle, Maiklas visą gyvenimą sunkiai dirbo. Dar būdamas 
vaikas išnešiodavo laikraščius, kad padėtų man ir Karlai kartu su Marku, o 
vėliau pradėjo savo verslą. Iš tikrųjų niekas jo tinkamai neįvertina. Markas 
yra puikus vaikinas, bet... 

— Bet? 


Džilė papurtė galvą. 

— Papasakokite. 

— Pažįstu Marką nuo pat vaikystės. Maiklas ir Markas buvo neišski- 
riami draugai. Tačiau Markas visada sekiodavo paskui jį. Manding, Markas 
jam truputį pavydi. 

— O aš maniau, kad jiedu yra puikus tandemas, — tarė Ešlė. 

Džilė iš rankinės išsitraukė pakelį „Dunhill“, išsiėmė cigaretę ir įsi- 
kišo ją tarp lūpų. 

— Aš jam visuomet patardavau saugotis Marko. Maiklas yra dar gana 
naivus ir pernelyg pasitiki žmonėmis. 

— Ką jūs sakote?! 

Maiklo motina išsitraukė pigų plastikinį žiebtuvėlį ir prisidegė ciga- 
retę. 

— Tu Maiklui darai gerą įtaką. Nagi, pasakyk, kad jam viskas gerai. 
Kaip tu manai? 

Bobo vėl ėmė inkšti kaulydama pyragaičio. Nekreipdama į ją dėme- 
sio, Ešlė atsakė: 

— Maiklas yra stiprus. Jam nieko neatsitiko. Viskas bus gerai. 

— Iš tikrųjų jis stiprus, — Džilė Harison dirstelėjo į telefoną svetai- 
nės kampe. — Jam nieko blogo neatsitiko. Jis bet kurią akimirką paskam- 
bins. Vargšai berniukai. Jie buvo neatskiriama Maiklo gyvenimo dalis. 
Negaliu patikėti... 

— Aš irgi. 

— Pas tave turi ateiti siuvėja, brangioji. Tu turi su ja susitikti. Vestu- 
vės turi įvykti. Maiklas atsiras, nejaugi tu netiki? 

Po trumpos pauzės Ešlė atsakė: 

— Žinoma, tikiu. 

— Pasikalbėsime vėliau. 

Ešlė atsistojo, priėjo prie būsimosios anytos ir stipriai pabučiavo. 

— Viskas bus gerai. 

— Tu esi didžiausia jo laimė. Esi nuostabi moteris, Ešle. Aš taip apsi- 
džiaugiau, kai Maiklas man pasakė, kad... kad... — ji taip susijaudino, kad 
nepajėgė pabaigti. — Kad jūs... jūs abu... 

Ešlė pabučiavo ją į kaktą. 

Greisas bežadis sėdėjo mėlyname forde, rankomis tvirtai įsikibęs į sė- 
dynę ir pro valytuvus bei smarkų lietų nervingai stebėdamas vingiuojantį 
kaimo keliuką. Nekreipdamas dėmesio į keleivio nerimą ir kelio vingius, 
Glenas Brensonas meistriškai sukiojo vairą, išdidžiai demonstruodamas 
vairavimo įgūdžius, įgytus policijos darbuotojams surengtuose greito va- 
žiavimo kursuose. Iš radijo imtuvo, nustatyto repą transliuojančios radijo 
. stoties dažniu, sklido Greisui pernelyg garsi muzika. 

— Gerai vairuoju, ar ne? 

— Aha... taip, — lakoniškai atsakė Greisas, nutaręs kuo mažiau kal- 
bėti ir blaškyti Brensono dėmesį, taip tikėdamasis padidinti šansus išlikti 
gyviems. Jis palinko į priekį ir sumažino garsą. 

— Džei-Zi, — paaiškino Brensonas. — Tikras stebuklas ar ne? 

— Stebuklas. 

Kelias suko dešinėn. 

— Šioje situacijoje rekomenduojama kaip tik įmanoma laikytis kai- 
rės, kad kuo geriau matytum kelią; geras patarimas, ar ne? 

Artėjo vingis kairėn, ir Greisui pasirodė, kad jie lekia per greitai. 

— Puikus patarimas, — atsakė jis. Balsas kilo iš pačių pilvo gelmių. 

Brensonui pavyko sėkmingai įsukti, o toliau leidosi nuokalnė. 

— Ar aš tave išgąsdinau? 

— Truputį. 

— "Tu tikras baikštuolis. Maryt, kaltas amžius. Prisimeni Bul/itą? 

— Su Styvu Makvynu? Jis tau patinka, ar ne? 

— Puikumėlis! Jokiame kitame filme nepamatysi tokių lenktynių! 

— Tačiau baigėsi baisia avarija. 

— Nuostabus filmas, — tęsė Brensonas, tarsi būtų nesupratęs kole- 
gos minties, tačiau Greisui pasirodė, kad šis sąmoningai jį ignoravo. 

Sendė taip pat mėgo greitį. Nieko nuostabaus — ji iš prigimties buvo 
tikra pramuštgalvė. Jis nuolat baiminosi, kad vieną dieną Sendė paklius į 


avariją, nes atrodydavo, kad ji nesupranta elementariausių fizikos dėsnių, 

kurie lemia, kada automobilis gali sėkmingai „išimti“ kampą, o kada — 
ne. Tačiau per septynerius jų bendro gyvenimo metus ji ne tik nepateko į 
jokią avariją, bet netgi neįbrėžė automobilio. 

Savo paguodai, Greisas priekyje išvydo ženklą „Bolnėjaus automo- 
bilių saugojimo aikštelė“. Nuoroda buvo pritvirtinta prie aukštos metalo 
lakštų tvoros, kuri viršuje apjuosta spygliuota viela. Brensonas staiga nu- 
spaudė stabdžio pedalą ir įsuko vidun, pravažiavęs pro įspėjantį užrašą „At- 
sargiai, pikti šunys!“ į didelio šiuolaikiško sandėlio kiemą. 

Stvėrę iš bagažinės skėtį ir sulindę po juo, abu nuskubėjo prie pilkų 
durų su įtaisytu vidaus telefonu. Neilgai trukus jas atidarė kokių trisde- 
šimties metų apkūnus vyras riebaluotais plaukais, ant purvinų marškinėlių 
užsivilkęs mėlyną kombinezoną, tatuiruotoje rankoje laikantis pusiau su- 
valgytą sumuštinį. 

— Detektyvas seržantas Brensonas ir vyresnysis detektyvas Grei- 
sas, — prisistatė Brensonas. — Aš jums skambinau. 

Vyrukas pilna burna nužvelgė juos sumišusiu žvilgsniu. Jam už nu- 
garos, sandėlio viduje, stovėjo keletas sulamdytų automobilių ir autofurgo- 
nų. Jis atrodė paskendęs savo mintyse. 

— „Transit“, taip? 

— Taip, — atsakė Brensonas. 

— Baltas? Antradienį atvežė Vyleris? 

— Taip, jis. 

— Mašina kieme. 

Jie užsiregistravo žurnale ir nusekė paskui jį. Perkirtę sandėlį, pro šo- 
nines duris išėjo laukan ir pateko į aptvarą, kuris, Greiso akimis žiūrint, 
buvo maždaug akro dydžio, o aplink, kiek tik akys užmato, riogsojo su- 
daužyti automobiliai. Keletas uždengti brezentu, tačiau dauguma laikomi 
atvirai. 

Laikydamas skėtį virš Brensono galvos, Greisas žvilgtelėjo į „Rento- 
kil“ autoturgoną, kurio išvaizda leido spręsti, jog po susidūrimo kakto- 
muša šis buvo užsiliepsnojęs. Vargu ar kam nors pavyko išsigelbėti. Toliau 
stovėjo sportinis „Porsche“, suplotas maždaug iki dešimties pėdų ilgio, ir 
„Toyota“ nupjautu stogu. 


Panašus vaizdas jį visuomet išmušdavo iš vėžių. Greisas nedirbo Ke- 

lių policijoje, tačiau tais laikais, kai tekdavo patruliuoti, prisižiūrėjo ir au- 
tomobilių avarijų, kurioms negalėjai likti abejingas. Juk taip gali atsitikti 
kiekvienam. Suplanuoji kelionę, šypsodamasis išvažiuoji, tačiau netrukus 
net ir be tavo kaltės automobilis tiesiog akimirksniu virsta tikru monstru: 
jis supjausto tave gabalais, nutraukia galūnes ir galbūt net iškepa gyvą. 

Rojų nukrėtė šiurpas. Visi šioje saugojimo aikštelėje palikti auto- 
mobiliai čionai pateko po didelių avarijų. Jie būdavo akylai saugomi, kol 
Kelių policijos Autoavarijų tyrimo padalinio arba Nusikaltimų tyrimo sky- 
riaus darbuotojai surinkdavo visą įmanomą, su eismo įvykiu susijusią in- 
formaciją, ir tik tada būdavo supjaustomi. 

Kombinezonu vilkintis storulis mostelėjo ranka į balto metalo laužą, 
kuriame buvo galima išskirti dalį nupjauto stogo ir kabiną be priekinio 
stiklo, tiesiog nuplėštą nuo autofurgono. Beveik visas vidus buvo uždeng- 
tas balta plastikine danga. 

— Štai tas. 

Greisas su Brensonu tylėdami žvelgė į sumaitotą autofurgoną. Maty- 
damas tokį baisų vaizdą, Greisas pasijuto labai nejaukiai. Jie apėjo aplink 
automobilį. Greiso žvilgsnis užkliuvo už ratų stebules ir slenksčius aplipu- 
sio purvo, kuris kartu su lietaus lašais varvėjo nuo kėbulo. 

Ištiesęs skėtį kolegai, trūktelėjo į save sulenktas vairuotojo dureles ir 
netrukus buvo kone nublokštas atgal bjaurios pūvančio kraujo smarvės. 
Nesvarbu, kiek sykių detektyvui jau teko uostyti šį dvoką — kaskart jis su- 
keldavo šleikštulį. Tai buvo mirties kvapas. 

Sulaikęs kvėpavimą, Greisas nukėlė dangą. Vairas buvo tiesiog nu- 
pjautas, o vairuotojo sėdynė iki galo atlošta atgal. Visur — ant priekinės 
sėdynės, grindų ir prietaisų skydelio — buvo pilna kraujo. 

Vėl viską uždengęs, įlipo vidun. Buvo kažkaip nenatūraliai tamsu. Jį 
nukrėtė šiurpas. Dalis variklio pro apačią išlindusi laukan, o pedalai ge- 
rokai iškelti aukštyn. Atidaręs daiktadėžę, joje rado autofurgono eksploa- 
tavimo vadovą, pluoštelį parkavimo talonų, keletą degalinės kvitų ir porą 
garsajuosčių be jokių etikečių. Jis ištiesė kasetes Glenui. 

— Geriau pasiklausyk šitų... 

Brensonas įsikišo jas kišenėn. 


Pasilenkęs po rantyta nupjauto stogo briauna, Greisas įsiropštė į au- 

"tofurgono galą. Brensonas atidarė užpakalines dureles ir įleido į vidų dau- 

giau šviesos. Rojus įdėmiai apžiūrėjo plastikinį degalų kanistrą, atsarginę 
padangą, ratų raktą ir automobilio stovėjimo taloną plastikiniame maiše- 
lyje. Pakėlė raloną — jis buvo išduotas likus kelioms dienoms iki avarijos. 
Jį taip pat padavė Brensonui. Čia pat voliojosi vienas, kairysis, „Adidas“ 
batelis ir nailoninė striukė, kuriuos irgi ištiesė kolegai. Patikrinęs kišenes, 
jose rado pakelį cigarečių, plastikinį žiebtuvėlį ir šaknelę nuo kvito iš sauso 
drabužių valymo salono Braitone. Brensonas viską susidėjo į krepšį. 

Greisas rūpestingai apžiūrėjo autofurgono vidų, norėdamas įsitikinti, 
kad niekas nepraslydo pro jo akis. Pagaliau išlipęs laukan ir skubiai palin- 
dęs po skėčiu, paklausė Brensono: 

— Kam priklauso šis automobilis? 

— Houlihanui — vieno laidojimo biuro Braitone savininkui. Ten 
dirbo vienas iš žuvusiųjų — tai jo dėdės firma. 

— Keturios laidotuvės. Turėtų padaryti neblogą nuolaidą, — žiauriai 
pajuokavo Greisas. 

— "Tu kartais būni tikras vemti verčiantis cinikas. Ar tai žinai? 

Nekreipdamas į jį dėmesio, Greisas trumpam susimąstė. Jo veidas 
buvo rūškanas. 

— Ar apklausei ką nors iš Houlihano firmos? 

— Vakar po pietų pats asmeniškai apklausiau poną Syną Houlihaną, 
biuro savininką. Kaip ir reikėjo tikėtis, jis atrodė labai sutrikęs. Pasakojo, 
kad jo sūnėnas buvo stropus vaikinas, niekuomet nevengęs darbo. 

— Ber argi jie visi dirbo šioje firmoje? Ir jis leido pasinaudoti auto- 
furgonu? 

Brensonas papurtė galvą. 

— Ne. Tačiau jis tvirtina, kad jo sūnėnui tai nebuvo būdinga. 

Rojus Greisas susimąstė. 

— Kam būdavo naudojamas šis automobilis? 

— Juo surinkdavo lavonus. Iš ligoninių, slaugos namų, namų, ku- 
riuose gyvena senukai, trumpai tariant, iš ten, kur įprastai galima pamatyti 
katafalką. Nenorėtum užkąsti? 


— Norėjau. Prieš atvykdamas čionai. 

Po dešimties minučių jiedu jau sėdėjo prie klibančio kampinio staliu- 
ko apytuštėje kaimo smuklėje. Laukdami, kol atneš valgyti, gurkšnojo — 
Greisas „Guinness“ alų, o Brensonas dietinę kokakolą. Netoliese stūksojo 
didelis malkų prikrautas židinys, o ant sienų kabojo įvairiausi senoviniai 
žemdirbystės įrankiai. Greisas mėgo lankytis tikrose senose kaimo smuklė- 
se, ir priešingai — jam nepatiko vadinamieji specializuoti* barai, kavinės 
ir restoranai nenuoširdžiais pavadinimais, pamažu tampantys neatskiriama 
kiekvieno beveidžio rajono dalimi. 

— Ar patikrinai jo mobiliojo telefono pokalbių išklotinę? 

— Šiandien popiet turėčiau gauti visus duomenis, — atsakė Bren- 
sonas. 

— Dvyliktas? 

Greisas pakėlė akis į barmenę, laikančią padėklą su valgiu. Kepsnys su 
inkstų pudingų — jam, kardžuvės kepsnys su salotomis — Glenui Bren- 
sonui. 

Greisas persmeigė riebų kepsnio paviršių, nuo kurio tuojau pat paki- 
lo garas ir ištryško riebalai. 

— Greitas širdies priepuolis prie stalo, — papriekaištavo Brensonas. 
Žinai, kas yra lajus? Jaučio taukai. Viau! 

Dėdamasis į lėkštę garstyčių padažo, Greisas atsakė: 

-— Svarbu ne tai, ką tu valgai, bet su kokiu nusiteikimu tai darai. Gy- 
venimą trumpina ne maistas, o rūpesčiai. 

Brensonas įsidėjo į burną kąsnelį žuvies. Jam pradėjus kramtyti, Grei- 
sas ėmė pasakoti: | 

— Teko skaityti, kad gyvsidabrio kiekis jūros žuvyse yra pasiekęs kri- 
tinę ribą. Nerekomenduojama valgyti žuvį dažniau kaip kartą per savaitę. 

Brensonas liovėsi kramtęs ir atrodė sumišęs. 


— Kur skaitei? 


* Pavyzdžiui, kinų restoranai, džiazo kavinės, picerijos ir t. t. 

— Atrodo, Nature. Tai bene solidžiausias mokslinis žurnalas pasauly- 
je, — Greisas nusišypsojo, gėrėdamasis draugo veido išraiška. 

— O, velnias. Mes valgome žuvį kone kiekvieną vakarą. Sakai, gyv- 
sidabris? 

— Pavirsi termometru. 

— Tai nė kiek nejuokinga... Man atrodo... — jo mintį pertraukė du 
kartus paeiliui šaižiai pyptelėjęs telefonas. 

Greisas išsitraukė iš kišenės mobilųjį telefoną ir įsistebeilijo į ekraną. 

Kodėl neatsakai į mano sms, Didysis Berniuk? Klaudina XX. 

— O, Dieve, tik to man betrūko, — tarė jis. — Prakeikta višta. 

Brensonas kilstelėjo antakius. 

— Vištieną valgyti sveika, zuikuti. Ypač jei vištos auginamos dien- 
daržyje. 

— Višta, apie kurią dabar tau užsiminiau, nėra iš sveikųjų. Be to, ji 
nevalgo mėsos. Turiu omeny tokią vištą kaip sename gerame filme su Gle- 
nu Klouzu. 

— Mirtinas potraukis? Vaidina Maiklas Daglas ir Ana Arčer. Pastaty- 
tas tūkstantis devyni šimtai aštuoniasdešimt septintaisiais. Puikus filmas. 
Sekmadienį rodė per „Sky. 

Greisas parodė jam žinutę. 

Brensonas išsiviepė. 

— Didysis Berniukas? Neblogai. 

— Tarp mūsų nieko nebuvo ir niekada nebus. 

Suskambo Brensono mobilusis. Jis išsitraukė aparatą iš švarko kišenės 
ir atsiliepė: 

— Glenas Brensonas. Taip? Gerai, puiku, po valandos būsiu. 

Baigęs kalbėti, telefoną pasidėjo ant staliuko ir, žvelgdamas Greisui į 
akis, paaiškino: 

— Ką tik iš „Vodafone“ gauta Maiklo Harisono telefoninių pokalbių 
išklotinė. Ar nenorėtum manęs palydėti iki nuovados ir man padėti? 

Greisas akimirką susimąstė, paskui „Blackberry“ kalendoriuje peržiū- 
rėjo dienos įrašus. Po pietų jis neturėjo jokių neatidėliotinų reikalų, todėl 
ketino susipažinti su kai kuriais Sarešo Hoseino bylos dokumentais, — tai 


padaryti prašė Alisona Vosper, kai jie buvo susitikę 12.30, — o vėliau per- 

skaityti ekspertų išvadas, susijusias su Tomo Lytlo byla. Pastaroji byla lau- 
kė jau dvidešimt septynerius metus, todėl nieko neatsitiks, jei palauks dar 
vieną dieną. Tuo tarpu Maiklo Harisono ieškoti reikėjo nedelsiant. Nors jis 
ir nepažinojo šių žmonių, tačiau juos užjautė, ypač sužadėtinę. Juk jis pats 
savo kailiu buvo patyręs, ką reiškia prarasti mylimą žmogų. Todėl dabar 
jautėsi labiausiai reikalingas jiems ir negalėjo nepadėti. 

— Gerai, — atsakė jis. — Būtinai. 

Brensonas valgė tik salotas ir nelietė žuvies, kurią buvo užsisakęs, o 
Greisas net apsilaižydamas kirto savo kepsnį su inkstų pudingu. 

— Kažkada skaičiau, — vėl ėmė pasakoti Greisas, — kad prancūzai 
geria daugiau raudonojo vyno negu anglai, tačiau gyvena ilgiau. Japonai 
valgo daugiau žuvų negu anglai, bet geria mažiau raudonojo vyno, tačiau 
gyvena taip pat ilgiau. Vokiečiai valgo daugiau raudonos mėsos ir geria 
daugiau alaus negu anglai, bet ir jie gyvena ilgiau. Žinai, koks čia moralas? 

— Ne. 

— Tavo gyvenimą trumpina ne tai, ką valgai arba geri, bet anglų kal- 
ba, kuria kalbi. 

Brensonas nusišaipė. 

— Nesuprantu, kodėl tu man patinki. Tu visada verti mane jaustis 
dėl ko nors kaltu. 

— Ką gi, tuomet keliaujam ieškoti Maiklo Harisono. Surasim, ir ga- 
lėsi mėgautis laisvu savaitgaliu. | 

Brensonas pastūmė nebaigtą valgyti žuvį į lėkštės kraštą ir išgėrė die- 
tinę kokakolą. 

— O štai į kokakolą deda aspartamo, — Greisas susiraukęs pažiūrėjo 
į draugo stiklinę. — Internete skaičiau, kad jis sukelia odos tuberkuliozę. 

— Kas ta odos tuberkuliozė? 

— Tai kur kas blogiau už gyvsidabrį. 

— Dėkui, Didysis Berniuk. 

— O štai dabar tu man pavydi. 


lėjęs į iš pažiūros suvargusį šešių aukštų Braitono policijos nuovados 


pastatą, prie kurio šliejosi automobilių stovėjimo aikštelė, Greisas pajuto 

nostalgiją. Ši nuovada buvo laikoma pačia darbščiausia visoje Britanijoje. 
Aplink be perstojo dūzgė ir gaudė; jis mielai prisimindavo čia praleistas 
dienas, tiesa, tas buvo jau prieš penkiolika metų. Būtent šio dūzgimo jis ir 
pasigesdavo dabartinėje savo darbovietėje — priemiestyje įsikūrusiame pa- 
lyginti ramiame Kriminalinio skyriaus valdybos užutėkyje. 

Lipdamas cementiniais laiptais, kuriuos iš abiejų pusių juosė melsvos 
sienos, ir apžiūrinėdamas gerai pažįstamas skelbimų lentas su naujienomis, 
pranešimais ir darbo grafikais, jis vėl pasijuto patekęs į tokią pat kaip ir 
anuomet judrią policijos nuovadą. Kiekvienas pastatas — ligoninės, mo- 
kyklos, visuomeninės įstaigos — turi savitą kvapą; atsidūręs šiame pastate, 
Greisas užuodė jėgą. 

Jie lipo aukštyn pro trečią aukštą, kuriame kadaise buvo jo kabine- 
tas, o užlipę į ketvirtąjį, koridoriumi nuėjo pro skelbimų lentą, kurios visą 
plotą užėmė skelbimas didelėmis raidėmis: IŠTIRTI KRIMINALINIAI 
NUSIKALTIMAI. BALANDIS. 27.890. Greisas nusekė paskui kolegą į 
ilgą, siaurą kabinetą, kuriame buvo narpliojama Maiklo Harisono dingimo 
byla. Čia stovėjo šeši stalai su kompiuteriais. Du iš jų buvo užimti — prie 
jų sėdėjo jo pažįstami ir mėgstami detektyvai: detektyvas konsteblis Nikas 
Nicholas ir detektyvė seržantė Bela Moj. Čia stovėjo stovas su prie jo pri- 
tvirtintu milžinišku SASCO bloknotu atverčiamais lapais, o ant sienos, 
šalia stambaus mastelio Sasekso žemėlapio, nusagstyto spalvotais smeigtu- 
kais, kabojo balta rašomoji lenta. 

— Gal kavos? — pasiūlė Brensonas. 

— Ačiū, kol kas ne. 

Jie sustojo prie Belos stalo, apkrauto tvarkingai sudėliotais popieriaus 
lapais, tarp kurių stovėjo atidarytas traškučių pakelis. Rodydama į lapus, 
ji paaiškino: 

— „Vodafone“ atsiuntė Maiklo Harisono pokalbių mobiliuoju tele-. 
fonu nuo antradienio ryto iki šios dienos devintos valandos išklotinę. Ma- 
nau, ne pro šalį būtų pasidomėti kitų keturių telefoniniais pokalbiais. 

— Gera idėja, — pritarė Brensonas, maloniai nustebintas kolegės 
iniciatyvos. 

Tada ji pirštu parodė į žemėlapį monitoriaus ekrane. 


— Štai čia pažymėjau mobiliojo ryšio bendrovių, kurių paslaugomis 

naudojosi visas penketas — „Orange“, „Vodafone“ ir „T-Mobile“, — sto- 
tis. „Orange“ ir „I-Mobile“ dirba aukštesniu dažniu negu Maiklo Hariso- 
no „Vodafone“. Paskutinis jo mobiliojo telefono signalas buvo išsiųstas iš 
centrinės stoties Pipingford Parke, A 22. Tačiau kategoriškai tvirtinti, kad 
šis skambutis buvo paskutinis, negalime, nes tuo atveju, jei tinklas būna 
apkrautas, signalai persiunčiami į kitą artimiausią stotį. 

Ši moteris turėtų nemažai pasiekti, pamanė Greisas. Atidžiai apžvel- 
gęs žemėlapį, Greisas pasiteiravo: 

— O koks atstumas tarp stočių? 

— Miestuose maždaug penki šimtai metrų, tačiau užmiestyje gali 
būti ir keletas mylių. 

Greisas jau žinojo, kad mobiliojo ryšio bendrovės naudojasi radijo 
stočių, veikiančių kaip radijo švyturiai, tinklu. Mobilusis telefonas, vei- 
kiantis budėjimo arba pokalbio režimu, nuolat siunčia signalus į artimiausią 
radijo švyturį. Todėl, naudojantis šia informacija, visiškai nesudėtinga nu- 
statyti telefono savininko judėjimą. Žinoma, tai padaryti mieste kur kas 
lengviau negu kaime. 

Bela atsistojo ir nuėjo prie Sasekso žemėlapio, kabančio ant sienos. 
Ji parodė mėlyną smeigtuką pačiame Braitono centre, aplink kurį buvo 
įsmeigti žalias, violetinis, geltonas ir baltas smeigtukai. 

— Maiklo teletoną pažymėjau mėlynais smeigtukais. Likusio ketver- 
to telefonus atitinka skirtingų spalvų smeigtukai. 

Klausydamas aiškinimo, Greisas akimis sekė jos pirštą. 

— Matome, jog visi penki telefonai, kuriuos žemėlapyje atstoja skirtin- 
gų spalvų smeigtukai, antradienio vakarą nuo septintos iki devintos valandos 
buvo kartu, — ji parodė į tris skirtingus taškus. — Štai Čia veikia barai. 

— Tačiau toliau padėtis darosi įdomesnė, — tęsė Bela, pirštu baks- 
telėdama į tašką, keletą mylių į šiaurę nuo Braitono. — Čia visus penkis 
smeigtukus dar matome kartu, tačiau toliau lieka tik keturi. Štai. 

Brensonas pastebėjo: 

— Žalias, violetinis, geltonas ir baltas. Mėlyno nebėra. 

— Teisingai, — konstatavo Bela. 

— Kur po to judėjo mėlynas smeigtukas? 


— Niekur, — pabrėžtinai tarė ji. 

— Vadinasi, kompanija išsiskyrė maždaug aštuonios keturiasdešimt 
penkios, — įsiterpė Greisas. 

— Žinoma, jei jis savo telefono kur nors nepametė. 

— Iš tiesų. 

— Vadinasi, kalbama apie penkių mylių spindulį, kuris reiškia pen- 
kiolika mylių į šiaurę nuo Braitono? — paklausė Glenas Brensonas. 

— Arjo telefonas tebesiunčia signalus? — pasidomėjo Greisas, suglu- 
mintas aštraus Belos proto ir dailios išvaizdos derinio. 

Jam teko sutikti Belą ir anksčiau, bet jos iki šiol nebuvo pastebėjęs. Ji 
buvo labai dailaus veido ir, jei tik liemenėlėje nesinešiojo akmenų, turėjo 
stambias krūtis — tokias, kokios visuomet traukdavo jo akį. Galiausiai jis 
vėl perkėlė dėmesį nuo jos prie darbo. Tiesa, dar žvilgtelėjo jai į ranką, no- 
rėdamas pamatyti, ar ji mūvi kokį nors žiedą. Žiedas su safyru, tačiau ne 
vestuvinis. Greisas įsidėmėjo šį faktą. 

— Paskutinis signalas išsiųstas antradienį vakare, aštuonios valandos 
keturiasdešimt penkios minutės. Nuo to laiko jo telefonas tyli. 

— Ką apie tai manai, Bela? — paklausė Greisas. 

Bela akimirką susimąstė, įbedusi į jį žvitrias mėlynas akis. Tačiau jose 
atsispindėjo tik pagarba vyresniajam pagal rangą ir nieko daugiau. 

— Kalbėjausi su mobiliojo ryšio bendrovės techniku. Jis teigia, kad 
Maiklo Harisono telefonas nuo antradienio vakaro yra arba išjungtas, arba 
ne ryšio zonoje. 

Greisas pritariamai linktelėjo. 

— Šitas vyrukas, Maiklas Harisonas, yra apsukrus verslininkas, turin- 
tis plačių užmojų. Rytoj ryte jo laukia vestuvės su labai gražia moterimi. 
Likus dvidešimčiai minučių iki baisios avarijos, kurioje žuvo keturi geriau- 
si draugai, jo telefonas liovėsi siųsti signalus. Praėjusiais metais jis slapta 
pervedinėjo savo kompanijos pinigus į banko sąskaitą Kaimanų salose. 
Mūsų turimais duomenimis — mažų mažiausiai milijoną svarų. Keista, 
tačiau jo verslo partneris tą lemtingą vakarą buvo kažkur kitur. Ar mano 
išvardyti faktai teisingi? 

— Taip, — atsakė Glenas Brensonas. 

— Taigi jis gali būti negyvas arba, visus sumaniai apmulkinęs, kur 


nors slapstytis. 

— Būtina patikrinti Belos apskritimu pažymėtą teritoriją. Užsukti į 
visus barus, kuriuose jis galėjo lankytis. Pasikalbėti su visais jį pažįstančiais 
žmonėmis. 

— O toliau? 

— Faktai, Glenai. Pirmiausia turime surinkti faktus. Jei iš jų niekas 
nepaaiškėtų, tuomet galėsime spėlioti. 

Suskambo telefonas ant Belos stalo. Ji pakėlė ragelį, o jos veido išraiš- 
ka netrukus išdavė, kad išgirdo kažką svarbaus. 

— Jūs tuo tikras? — paklausė ji. — Nuo antradienio? Nesate tikras, 
kad nuo antradienio? Niekas kitas negalėjo jo paimti? 

Po kurio laiko ji tęsė: 

— Ne, sutinku. Ačiū, tai gali būti labai svarbu. Ar galėčiau užsirašyti 
jūsų numerį? 

Greisas palaukė, kol ji užsirašys. Synas Houlibanas, veletono numeris. 

— Labai ačiū, pone Houlihanai. Mes jums paskambinsime. 

Bela padėjo ragelį ir pažvelgė į Greisą, o paskui į Brensoną. 

— Skambino ponas Houlihanas, laidojimo biuro, kuriame dirbo jo sū- 


nėnas Robertas Houlihanas, savininkas. Jie ką tik pasigedo vieno karsto. 


| 


— Pasigedo karsto? — nustebo Glenas Brensonas. 

— Neteko girdėti, kad kas kėsintųsi į laidojimo reikmenis, ar ne? — 
paklausė Bela Moj. 

Greisas kurį laiką tylėjo — jo dėmesį atitraukė mėsinė musė, kuri 
zvimbdama apskrido kabinetą ir trenkėsi į lango stiklą. Aukštu žemiau 
buvo įsikūręs teismo ekspertizės skyrius. Kruvini drabužiai bei įrankiai 
traukdavo šiuos vabzdžius tarsi magnetas. Greisas negalėjo jų pakęsti. Mė- 
sinės musės — tai vabzdžių pasaulio maitvanagiai. 

— Tas tipas, Robertas Houlihanas, neatsiklausęs pasiskolino biuro 


automobilį. Visiškai įmanoma, kad jis be jokio leidimo galėjo pasiskolinti 

ir karstą, — Greisas ironiškai pažvelgė į Brensoną, paskui į Belą, o galiau- 
siai į Niką Nicholsą. — Nejaugi būsime susidūrę su gerokai kuoktelėjusiu 
pokštininku? 

— Manai, kad draugužiai bus įkalinę Maiklą Harisoną karste? — pa- 
klausė Glenas Brensonas. 

— Gali pasiūlyti įtikimesnę versiją? 

Brensonas nervingai šyptelėjo. 

— Reikia vadovautis faktais. Tiesa? 

Stebėdamas Belą ir nesąmoningai mąstydamas apie tai, kokia ji pa- 
traukli, Greisas tarė: 

— Ar tasai laidojimo biuro savininkas, Houlihanas, yra tikras, kad jie 
patys savo karsto kur nors nenudėjo? 

— Žmonės įprastai kur nors nudeda ar pameta durų raktus, tačiau 
nemanau, kad taip galėtų nutikti su karstu, — su šiokia tokia pašaipa tarė 
Brensonas. 

Juos pertraukė Bela: 

— Jis tuo visiškai tikras. Tai buvo pats brangiausias karstas jo laidoji- 
mo biure. Pagamintas iš Indijos tikmedžio. Jis tvirtina, kad toks karstas po 
žeme gali išbūti net keturis šimtus metų, tačiau šis, apie kurį dabar kalba- 
me, turėjo detektą — buvo persimetęs ar kažkas panašaus, — todėl buvo 
nesandarus jo dugnas. Houlihanas teigia, kad dėl to jis turėjo nemalonų 
pokalbį su gamintojais Indijoje. 

— Negaliu patikėti savo ausimis! Mes importuojame karstus iš /ndi- 
jos?! Nejau Anglijoje nebėra stalių? — nustebo Brensonas. 

Greisas tyrinėjo žemėlapį. 

— Tai gana didelė teritorija, — tarė jis, vesdamas pirštu ratą. 

— Kiek laiko galima išgyventi karste? — pasiteiravo Bela. 

— Jei dangtis sandariai uždarytas, tai priklausys nuo to, ar jame yra 
oro, vandens, maisto. Be oro ilgai neištversi. Keletą valandų, na, galbūt vie- 
ną dieną, — atsakė Greisas. 

— Praėjo jau trys dienos, — pastebėjo Brensonas. 

Greisas prisiminė kažkur skaitęs apie žmogų, kuris, Turkijoje įvykus 
žemės drebėjimui, po griuvėsiais išgyveno dvylika dienų. 


— Tačiau, jei į vidų patenka oras, išgyventi galima ir savaitę, o galbūt 

ir ilgiau, — toliau aiškino jis. — Jeigu jie nusprendė iškrėsti tokį kvailą 
pokštą, tuomet turėjo pasirūpinti, kad jis turėtų kuo kvėpuoti. Priešingu 
atveju mums belieka ieškoti lavono. 

Greisas pažiūrėjo į juos visus ir tęsė: 

— Tikriausiai kalbėjotės su jo verslo partneriu Marku Varenu? 

— Jis yra ir geriausias Maiklo Harisono draugas, — paaiškino Nicho- 
las. — Tvirtina visiškai nenutuokiąs, kas galėjo nutikti. Jie ketino surengti 
šaunų bernvakarį, tačiau jis nesuspėjo laiku grįžti, todėl ir nedalyvavo. 

Greisas suraukė kaktą ir dirstelėjo į laikrodį, galvodamas, kokia bran- 
gi kiekviena minutė. 

— Bernvakaris yra viena, o karstas — kas kita. Nemanau, kad jums 
tokį vakarą prireiktų karsto, tiesa? 

Jis atidžiai nužvelgė kiekvieną iš jų. 

Visa trijulė papurtė galvas. 

— Ar kas nors apklausė jų drauges, žmonas? 

— Aš, — atsakė Bela. — Tai nebuvo paprasta, nes jos visos patyrė 
šoką, o viena iš jų — Zoja — supykusi ant viso pasaulio... 

Ji paėmė savo užrašų knygutę ir, greitai pervertusi keletą lapų, per- 
skaitė: 

— Zoja Volker yra Džošo Volkerio našlė. Ji pasakojo, kad Maiklas 
nuolat krėsdavo idiotiškas išdaigas, todėl ji esanti tikra, kad draugai nu- 
sprendę jam atkeršyti. 

— Tačiau geriausias draugas kažkodėl nieko nežino? Kažko nesu- 
prantu, — tarė Greisas. 

“| — Esu tikras, kad jis nieko nežino. Kokia prasmė meluoti? — atsakė 
Nicholas. 

Greisą nustebino jaunojo detektyvo naivumas. Tačiau jis visuomet 
laikėsi principo, kad jaunimui reikia suteikti galimybę atsiskleisti. Nicho- 
lui jis nieko neatsakė, tačiau jo žodžius gerai įsidėmėjo ir, reikalui esant, į 
tai atsižvelgs. 

— Tokiame plote ir pats velnias galą gautų, — pastebėjo Brensonas. — 
Miškinga vietovė; jai iššukuoti prireiks šimto žmonių ir ne vienos dienos. 

— Reikėtų susiaurinti, — tarė Greisas, paėmė nuo Belos stalo mar- 


kerį ir, nubrėžęs žemėlapyje mėlyną apskritimą, kreipėsi į detektyvą kons- 

teblį Nicholą: — Nikai, mums reikės visų šios teritorijos barų sąrašo. Nuo 
jų ir pradėsime. 

Paskui atsigręžė į Brensoną ir paklausė: 

— Ar turi šitų vyrukų, gastroliavusių autofurgonu, fotografijas? 

— Taip. 

— Šaunuolis. Po dvi? 

— Po tuziną. 

— Dirbsime po du. Pusę barų patikrinsime mudu su detektyvu ser- 
žantu Brensonu, o kitą pusę — jūs. Pasiteirausiu, gal būtų įmanoma gauti 


sraigtasparnį. Nors vietovė miškinga, tačiau iš oro geriau matyti. 


Po valandos Glenas Brensonas įvažiavo į tuščią baro kiemą. Tai buvo 
„Karaliaus galva“, įsikūrusi Ringmer Roude, pačiame apskritimo pakraš- 
tyje. Išlipę iš automobilio, jie nuėjo prie durų, virš kurių matėsi iškaba: 
„Džonas ir Margareta Hobsai 

Įėję vidun, nerado nė gyvos dvasios — tuščias buvo ir baras, ir kairė- 
je esanti salė. Tvyrojo baldų lako ir išsivadėjusio alaus kvapas. Tolimajame 
kampe, šalia taikinio strėlėms laidyti, blykčiojo lošimo automatas. 

— Sveiki! Ar yra kas nors? — sušuko Brensonas. — Ei! 

Greisas pasilenkė per barą ir išvydo atviras nuleidžiamąsias duris. Jis 
patraukė sklendę, užėjo už baro ir, atsiklaupęs prie blausiai apšviesto rūsio 
angos, sušuko: 

— Ei! Ar yra kas nors? 

— Minutę! — pasigirdo šiurkštus balsas. 

Greisas išgirdo kažką panašaus į murmėjimą, paskui pasirodė pilka 
alaus statinė su užrašu „Harvey“ ant šono, laikoma dviejų stambių rusvų 
rankų, o galiausiai išlindo suprakaitavusio raudonskruosčio žaliūko, vil-. 
kinčio baltais marškiniais ir tokios pat spalvos džinsais, galva. Kūno sudė- 
jimu ir sulaužyta nosimi jis buvo panašus į boksininką. 

— Klausau, džentelmenai. 

Brensonas parodė tarnybinį pažymėjimą. 

— Detektyvas seržantas Brensonas ir vyresnysis detektyvas Greisas, 


Sasekso policija. Ieškome šio baro savininko pono Hobso. 

— Jūs jau suradote, — sušvokštė šis, išlipdamas iš rūsio, atsistojo visu 
ūgiu ir nužvelgė juos atsargiu žvilgsniu. Nuo jo trenkė prakaitu. 

— Ar galėtumėte žvilgtelti į šias nuotraukas ir pasakyti, ar atpažįstate 
kurį nors iš šių vyrų? Jie galėjo čionai lankytis antradienio vakarą. 

Brensonas padėjo nuotraukas ant bufeto. 

Džonas Hobsas iš eilės peržiūrėjo visas fotografijas ir papurtė galvą. 

— Ne, niekada nesu jų matęs. 

— Ar jūs dirbote antradienio vakarą? — pasiteiravo Greisas. 

— Aš čia praleidžiu kiekvieną mielą vakarą, — atkirto jis. — Septy- 
nis vakarus per savaitę. Ir visa tai — dėl jūsų šutvės. 

— Dėl mūsų šutvės? — paklausė Greisas. 

— Dėl kelių policijos. Ne taip paprasta pragyventi iš tokios kaimo 
smuklės, kai jūsų draugeliai iš kelių policijos tik ir sukiojasi aplink, kaišio- 
dami mano lankytojams alkoholio matuoklius. 

Nekreipdamas dėmesio į pastabą, Greisas paklausė: 

— Ar jūs tikras, kad nesate jų matęs? 

— Šiokiadieniais čia susirenka dešimt žmonių. Nieko nuostabaus, 
juk tai — turčių miestas. Jeigu jie būtų čia lankęsi, aš juos tikrai būčiau pa- 
stebėjęs. Deja, juos matau pirmą kartą. Ar nenorėtumėte paaiškinti, kodėl 
turėčiau juos atpažinti? 

Panašiomis aplinkybėmis Rojus Greisas pykdavo ant kelių policijos. 
Dauguma žmonių su policija susiduria tik tuomet, kai juos sustabdo už 
greičio viršijimą ir duoda papūsti į alkoholio matuoklį. Todėl, užuot poli- 
cijos pareigūnus laikę savo draugais ir rimties sergėtojais, daugelis žmonių 
į juos žiūri kaip į priešus. 

— Žiūrite televiziją? Skaitote vietos spaudą? — Greisas į jo klausimą 


atsakė klausimu. 


— Ne, — burbtelėjo šis. — Neturiu tam laiko. Nusikaltimas? 

— Keturi iš šių vyrų žuvo, — paaiškino Glenas Brensonas, suerzintas 
baro savininko laikysenos. — Automobilių avarijoje, kuri įvyko antradie- 
nio vakarą. 


— Ojjūs atvelkat savo subines pas kažkokį vargšą baro savininką, kad 
turėtumėte ką apkaltinti pastūmėjus juos į nelaimę? 
— Aš to nesakiau, — įsiterpė Greisas. — Visiškai ne. Aš ieškau štai 


šito kartu su jais buvusio vyruko. 

Jis ištiesė Maiklo fotografiją. 

Šeimininkas papurtė galvą. 

— Jo čia nebuvo. 

Apžiūrinėdamas sienas, Brensonas paklausė: 

— O stebėjimo kameros yra? 

— Šaipotės iš manęs? Ar aš jums panašus į žmogų, kuris gali sau leis- 
ti tokią prabangą? Štai kur mano stebėjimo kameros, — jis parodė sau į 
akis. — Štai, dvi. Savo gimimo dieną gavau jas veltui. O dabar, jums lei- 
dus, pakeisiu statinę. 

Jie abu tylėjo. 


Maiklas drebėjo. Kažkas ropojo plaukais. Pamažu, tačiau vis labiau 
artėjo prie kaktos. Greičiausiai voras. 

Apimtas baimės, Maiklas paleido iš rankų diržo sagtį ir iki kraujo nu- 
brozdintais pirštais suskato naršyti po galvą. 

Netrukus jis pajuto ropojant skruostu, lūpomis, smakru. 

— O, Jėzau! Išleiskite mane iš čia, idiotai! — jis kibo abiem rankom 
sau į veidą ir pajuto kažką mažą ir glitų. Kad ir kas tai būtų buvęs, Maik- 
las jį užmušė ir iškrapštė iš tankiai sužėlusios, jau kelias dienas neskustos 
barzdos. 

Jam patiko daugelis gyvūnų, tiktai ne vorai. Vaikystėje buvo skaitęs 
straipsnį vietos laikraštyje apie vaisių pardavėją, kone numirusio nuo ta- 
rantulo, kuris slėpėsi bananų kekėje, įkandimo. 

Žibintuvėlis skleidė blausų gintaro spalvos spindulį, todėl karsto vi- 
dus skendėjo prieblandoje. Vengdamas, kad vis kylantis vanduo neapsem- 
tų akių ir burnos, Maiklas turėjo gulėti nuolat pakelta galva. Pajuto kaip 
kažkas įkando į kulkšnį, kurią skaudžiai nudilgino. 

Pakratė žibintuvėlį. Lemputė visiškai užgeso, tačiau keletą sekundžių 


dar švytėjo volframo siūlelis. 

Buvo labai šalta. Jei neskaptuotų dangčio, būtų dar šalčiau. Tačiau 
jam vis dar nepavyko pragremžti skylės. Jis privalėjo, privalėjo tai padary- 
ti, kol vanduo jo nepaskandino — Maiklas bandė nuvyti šią mintį šalin, 
tačiau nesisekė. Vanduo vis kilo ir buvo apsėmęs kojas bei dalį krūtinės. 
Viena ranka reikėjo laikyti iškeltą radijo siųstuvą, kad ir jis neatsidurtų po 
vandeniu. 

Maiklas buvo ne tik apsemtas vandens, bet ir apimtas nevilties. Ausy- 
se tebeskambėjo Davėjaus žodžiai. 

Vienas senis išlindo pro priekinį stiklą. Nupjauta pusė galvos. Po per- 
kūnais, buvo matyti ištiškusios smegenys! Aišku, šitas žuvo vietoje. Gyvas buvo 
likęs tik vienas, tačiau dabar jau ir tas mirė. ž 

„Transit“ avarija. Atitiko viskas — ir laikas, ir vieta. Nejaugi jie 
visi — Petis, Lukas, Džošas ir Robas — žuvo? Tai štai kodėl nė vienas ne- 
sugrįžo. Betgi Markas tikrai turėjo žinoti, ką jie sumanę. Dėl Dievo meilės, 
juk jis yra geriausias jo draugas! Tikriausiai Markas su gelbėtojais jau neto- 
liese? Na, nebent ir jam nutiko kokia nelaimė. O ką, jei ir jis vėliau prisi- 
dėjo ir važiavo drauge su visais? 

Dešimt po keturių, penktadienio popietė. Jis bandė įsivaizduoti, kas 
dabar vyksta. Ką daro Ešlė? O jo motina? Ar ir toliau ruošiamasi rytoj nu- 
matytai šventei? 

Jis pakėlė galvą dar aukščiau, prie pat dangčio, ir dar kartą sušuko: 

— Gelbėkite! Padėkite man! Gelbėkite! | 

Spengianti tyla. 

Aš privalau iš čia ištrūkti! 

Pasigirdo kažkas panašaus į šnypštimą, paskui ėmė traškėti, — Maik- 
las netgi pamanė, kad skyla lenta, — o galiausiai ausis pasiekė toks artimas 
statinis aparato garsas. Netrukus kažkas pietietiška tarme paklausė: 

— Tu tikrai norėjai pasakyti, kad pateksiu į televiziją? 

— Davėjau, čia tu? 

— Eli, drauguži, mes ką tik grįžom namo. Kad tu būtum matęs, kokia 
avarija! Džiaukis, kad tavęs nebuvo tame automobilyje. Užtruko dvi va- 
landas, kol ištraukė vairuotoją. Jis atrodė tikrai nekaip. Tiesa, geriau negu 
moteris kitame automobilyje. Supranti, ką noriu pasakyti? 


— Tikrai taip, — atsakė Maiklas, laikydamasis ankstesnės taktikos. 

— Nejaugi? Noriu pasakyti, kad ji žuvo. Tu iš tikrųjų supratai? 

— Žuvo? Taip, aš suprantu. 

— Taip, tu manai žinąs, kaip atrodo žuvusieji ir tie, kurie lieka gyvi. 
Tačiau ne visada. Ei, bet aš noriu tau kai ką papasakoti! 

— Davėjau, ar tu pameni tą avariją, kurios vietoje buvai antradienio 
vakare? Ar galėtum pasakyti, kiek ten buvo vyrų? 

Po kelių sekundžių Davėjus atsakė: 

— Tereikia suskaičiuoti greitąsias. Įvykus didelei avarijai, pas vieną 
žmogų važiuoja viena greitoji. Kai mes atvykome, viena išvažiavo, o viena 
dar stovėjo. 

— Davėjau, o gal tu kartais žinai žuvusiųjų vardus? 

— Džošas Volkeris, Lukas Gyringas, Piteris Varingas, Robertas Hou- 
lihanas, — kone tą pačią akimirką atsakė Davėjus, nustebindamas Maiklą. 

— Turi labai gerą atmintį, Davėjau, — pagyrė Maiklas. — O dar kas 
nors buvo? Pavyzdžiui, Markas Varenas? 

Davėjus nusijuokė. 

— Aš niekada nepamirštu vardų. Jei Markas Varenas būtų patekęs į 
avariją, aš jį tikrai prisiminčiau. Prisimenu ne tik kiekvieną vardą ir pavar- 
dę, bet ir kur, ir kada išgirdau. Atmintis manęs dar niekada neapvylė. 

— Vadinasi, mokykloje turėjo neblogai sektis istorija. 

— Turėjo, — Davėjus išsisuko nuo tiesaus atsakymo. 

Maiklas atsispyrė pagundai jį aprėkti ir ramiu balsu paklausė: 

— O gal prisimeni, kurioje vietoje avarija įvyko? 

— A26. Dvi kablelis keturios mylios į pietus nuo Krouborou. 

Maiklui gimė mažytė vilties kibirkštėlė. 

— Man atrodo, jog esu visiškai netoli nuo tos vietos. Ar tu vairuoji, 
Davėjau? 

— Nori pasakyti, automobilį? 

— Taip, būtent tai aš ir norėjau pasakyti. 

— Na, žiūrint, kaip tą vairavimą supranti. 

Maiklas trumpam užsimerkė. Negali būti, kad su juo neįmanoma su- 
sišnekėti. K4 daryti? 

— Davėjau, man iš tikrųjų reikia pagalbos, man labai blogai. Ar mėgsti 


žaidimus? 

— Nori pasakyti, kompiuterinius? Žinoma! Ar tu turi „Play-Sta- 
tion-2'2 

— Ne, su savimi neturiu. 

— O gal galima prisijungti? 

Maiklas išspjovė vandenį, kurio pribėgo į burną. Apėmė panika. Die- 
ve, jis taip greitai kyla! 

— Davėjau, jei aš tau padiktuočiau telefono numerį, ar tu galėtum 
paskambinti už mane? Norėčiau, kad tu pasakytum vienam žmogui, kur aš 
dabar esu. O gal galėtum pakviesti ką nors, kad su manimi pasikalbėtų? 

— Deja, Hiustone, problema. 

— Negalėtum pasakyti, kokia? 

— Supranti, telefonas yra tėvelio name. Jis nežino, kad aš turiu šitą 
radijo stotį. Tai yra mudviejų paslaptis. 

— Puiku, aš moku saugoti paslaptis. 

— Mano tėvelis ant manęs labai supyktų. 

— O tu nemanai, kad jis dar labiau supyktų sužinojęs, jog tu, užuot 
išgelbėjęs man gyvybę, leidai numirti? Juk tu esi vienintelis žmogus pasau- 
lyje, žinantis, kur manęs ieškoti. 

— Tai gerai. Aš niekam nepasakosiu. 

Maiklas vėl pajuto nešvaraus, drumzlino ir sūroko vandens skonį 
burnoje. Gėlė rankas, pečius ir kaklo raumenis. 

— Davėjau, jei manęs negelbėsi, aš numirsiu. Tu būtum didvyris. O 
gal nenori? 

— Man jau reikia eiti, — atsakė Davėjus. — Kieme matau tėvelį — 
jis mane kviečia. 

Maiklas, visiškai beprarandąs viltį, sušuko: 

— Ne! Davėjau, kur tave velnias neša? Tu turi man padėti! DAVĖ- 
JAU, PO GALAIS, GELBĖK MANE! 

Tyla. Davėjus tylėjo pernelyg ilgai, todėl Maiklas ėmė manyti, kad jis 
bus persistengęs. 

— Davėjau, — šįkart Maiklas prabilo ramesniu balsu. — Ar tu dar 
čia? 

— Aš dar čia, — atsakė Davėjus. Jo balsas buvo visiškai pasikeitęs. 


Galėjai pamanyti, kad kalba mažas, pylos gavęs berniukas. 

— Davėjau, aš tau padiktuosiu telefono numerį. Ar galėtum užsira- 
šyti ir juo paskambinti? Norėčiau, kad jie pasikalbėtų su manimi per tavo 
radijo stotelę. Perduok, jog tai labai skubu. Ar padarysi tai dėl manęs? 

— Okei. Pasakysiu, kad tai yra svarbu, /2b6a/ svarbu. 

Maiklas padiktavo numerį. Davėjus pažadėjo paskambinti, o paskui 
iškart vėl su juo susisiekti. 

Po penkių kankinamai ilgų minučių pasigirdo Davėjaus balsas. 

— Įsijungė balso paštas, — paaiškino jis. 

Maiklas iš nusivylimo sugniaužė kumščius. 

— Palikai žinutę? 

— Ne. Tai kad man nieko apie tai nesakei. 


47 


„Brolių vienuolių“ baro Akfylde savininkė buvo maždaug penkiasde- 
šimties metų stambaus sudėjimo raudonskruostė moteris, kurios šviesūs 
plaukai stovėjo piestu tarsi įelektrinti. Draugiškai šypsodamasi ji pasveiki- 
no pas ją apsilankiusius Greisą bei Brensoną ir atidžiai apžiūrėjo Greiso ant 
baro padėtas nuotraukas. 

— Aha, — tarė ji. — Jie buvo čionai užsukę, visi penki. Leiskite pri- 
siminti... Apie aštuntą vakaro, antradienį. 

— Jūs tuo tikra? — paklausė Glenas Brensonas. 

Ji parodė į Maiklo nuotrauką ir tarė: 

— Šitas atrodė truputį apgirtęs, tačiau buvo labai mielas. 

Tada dūrė pirštu į Džošo nuotrauką ir tęsė: 

— O štai šis pirko gėrimus. Užsakė visiems alaus ir truputį vandens. 
Beje, šis vyrukas, — ji vėl parodė Maiklą, — man pasipasakojo, kad šeš- 
tadienį jo laukia vestuvės. Jis dar sakė, kad aš esu gražiausia iš visų jo kada 
nors sutiktų moterų, ir jeigu jis būtų mane sutikęs anksčiau, tai būtų tikrai 
pasipiršęs. 

Baro šeimininkė išsiviepė Brensonui, o Greisą apdovanojo koketiška 

šypsena. Ji moka elgtis su policininkais, pagalvojo Greisas. Jo nebūtų nu- 
stebinusi žinia, kad ši moteris apvyniojo aplink pirštą vietos policininką. 
Tikriausiai jos bare nebuvo paisoma darbo laiko. 

— Ar jūs atsitiktinai nenugirdote, ką šie vyrai planavo daryti to- 
liau? — paklausė Greisas. 

— Ne, meiluti. Jie visi buvo linksmai nusiteikę. Pas mane tą vakarą 
lankytojų buvo nelabai daug, ir aš gerai prisimenu, kad jie sėdėjo štai prie 
ano kampinio staliuko, — moteris mostelėjo ranka per tuščią patalpą į ni- 
šoje stovintį stalą su kėdėmis, virš kurių ant sienos kabojo kelios pasagos. 

— Aš nekreipiau į juos per daug dėmesio, nes vienas iš mano nuo- 
latinių lankytojų norėjo pasikalbėti apie savo šeimyninės problemas. Na, 
pats suprantate. 

— Taip, — atsakė jai Greisas. 

— Vadinasi, nežinote, kur jie ketino važiuoti toliau? — paklausė 
Brensonas. 

Ji papurtė galvą. 

— Man pasirodė, kad jie buvo gerokai įkaušę. Išgėrė ir išvyko. 

— Ar pas jus įrengtos stebėjimo kameros? 

Ji ir vėl koketiškai nusišypsojo Greisui. 

— Ne, meiluti. Atsiprašau. 

Skubėdamas kartu su Brensonu prie automobilio, turėjusio paslėpti nuo 
smarkaus lietaus, Greisas išgirdo tolimą sraigtasparnio gausmą. Kol Bren- 
sonas atrakino dureles, jis dar suspėjo žvilgtelėti aukštyn, bet nieko neįžiū- 
rėjo. Įsitaisęs šiltame ir sausame automobilyje, paskambino Belai su Niku. 

„— Kaip sekasi? 

— Šnipštas, — tarė Nicholas. — Nieko gero. Liko du barai. O kaip 
jums? 

— O mums dar trys, — atsakė Greisas. 

Brensonas užvedė variklį ir atsisukęs į Greisą prabilo: 

— Sena patyrusi kekšė. Nenorėjai pasilikti? 

— Ačiū, — atšovė Greisas. — Tik po tavęs. 

— Aš esu laimingas šeimos žmogus. O tu galėjai pasinaudoti proga. 

Rojus Greisas pasižiūrėjo į savo mobilųjį telefoną. Prisiminė Klaudi- 


nos, policininkams alergiškos vegetarės iš Gildfordo, siųstus pranešimus. 

— Tau pasisekė, — tarė jis. — Man regis, pusė visų netekėjusių mo- 
terų yra nenormalios. 

Trumpai patylėjęs Greisas tęsė: 

— Nelaimė įvyko kelios minutės po devynių. Gali būti, kad tai buvo 
paskutinis baras, kuriame jie lankėsi prieš uždarydami savo draugą karstan. 

— Bet pakeliui galėjo dar kur nors užsukti. 

Jie apsilankė likusiuose baruose, tačiau niekas penketo įkaušusių vyrų 
neprisiminė. Vis dėlto Nikui su Bela pavyko rasti dar vieną baro savininką, 
kuris juos matė. Jie išvažiavo maždaug 8.30. Visi girti. Šis baras buvo už 
penkių mylių. Greisas jautėsi prislėgtas: apie galimą Maiklo Harisono bu- 
vimo vietą jie dabar žinojo neką daugiau negu pradėdami paiešką. 

— Reikia pasikalbėti su jo verslo partneriu, — prabilo Greisas. — Jei 
jis yra geriausias draugas, tai tikrai žu7ri ką nors žinoti. Ką apie tai manai? 

— Manau, turime organizuoti apylinkės apžiūrą. 

— Taip, tačiau prieš tai reikėtų ją susiaurinti. 

Brensonas užvedė variklį. 

— Buvai man pasakojęs, kad pažįsti kažkokį keistuolį su švytuokle... 

Greisas nustebęs atsigręžė į kolegą. 

— Nejaugi? 

— Nepamenu jo vardo. Sakei, kad jis sugeba rasti dingusiuosius, 
naudodamasis tik žemėlapiu ir švytuokle. 

— (O aš maniau, kad tu tokiais dalykais netiki. Argi ne tu man visada 
primeni, jog esu idiotas, jei domiuosi tokiomis nesąmonėmis? O dabar tu 
man siūlai su kažkuo susitikti? 

— Supranti, Rojau, aš jau puolu į neviltį. Nebežinau, ko daugiau 
griebtis. 

— Mums reikia paskubėti. 

— O gališ tikrųjų verta pamėginti? 

Greisas nusišypsojo. 

— Maniau, esi nepataisomas skeptikas. 

— Taip, esu. Tačiau reikia surasti vaikiną, kuris ryt antrą valandą 
kartu su savo sužadėtine turi iškilmingai žengti prie altoriaus, o mums 
liko... — Brensonas pasižiūrėjo į laikrodį, — vos dvidešimt dvi valandos. 
Per tą laiką turime iššukuoti penkiasdešimt kvadratinių mylių miško, deja, 


po keturių valandų jau bus tamsu. Ką pats apie tai manai? 

Širdyje Greisas buvo įsitikinęs, kad verta surizikuoti ir kreiptis į Harį 
Freimą. Tačiau po trečiadienį teisme patirto fiasko Rojus suprato, jog jo 
karjerai ateitų galas, jei tik apie tai sužinotų Alisona Vosper. 

— Visų pirma išbandykime kitas priemones, o paskui pamatysime, 
gerai? 

— Išsigandai šefo? — paerzino Brensonas. 

— Kai būsi mano metų, ir tu susirūpinsi savo pensija. 


— Kai sulauksiu trisdešimties, būtinai prisiminsiu. 


Ešlė Harper gyveno mažame terasiniame Viktorijos laikų name ša- 
lia geležinkelio, buvusiame Houvo darbininkų rajone, laikui bėgant, vir- 
tusiame gana brangiu anklavu, kurį ypač vertino viengungiai ir dar tik 
pradedantieji savarankišką gyvenimą. Apie tai iškalbingai bylojo gatvėje 
stovintys automobiliai ir dailios fasadinės namų durys. 

Greisas su Brensonu išlipo iš automobilio, praėjo pro „Golf GTI“ bei 
„Renault“ nudengiamu viršumi ir atsidūrė priešais 118 numeriu pažymėtą 
namą, šalia kurio stovėjo sidabro spalvos „Audi TT“. Paskambino į duris. 

Netrukus jas atidarė labai graži, maždaug dvidešimt penkerių metų 
moteris. Pažinusi Brensoną, liūdnai nusišypsojo. 

— Sveika, Ešle, — pasisveikino Brensonas. — Tai mano kolega, vy- 
resnysis detektyvas Greisas. Ar galėtume pasikalbėti? 

— Žinoma, užeikite. Gal turite kokių naujienų? — ji pasižiūrėjo į 
Greisą. | 

Greisą nustebino namo išorės ir vidaus kontrastas. Jie atsidūrė šalto 
minimalizmo oazėje. Baltas kilimas, balti baldai, pilkos metalinės pake- 
liamos žaliuzės, ant sienos kabojo Greisui žinoma didelė įrėminta Džeko 
Vetriano fotografija su keturiais ryškiais kostiumais vilkinčiais vyrukais, o 
sienoje įmontuotoje garso sistemoje šokčiojo siauros spalvotos švieselės. 


Ten pat kabančio laikrodžio rodyklės rodė 18.20. 

Ji pasiūlė gerti. Brensonui atnešė mineralinio vandens dailioje stikli- 
nėje, o šalia jo ant ilgos sofos įsitaisiusiam Greisui — baltą grakštų puodelį 
juodos kavos. 

— Antradienio vakarą jūsų sužadėtinį matė trijuose baruose Ešdou- 
no apylinkėse, — ėmė pasakoti Brensonas. — Visi trys liudytojai patvir- 
tino matę jį drauge su keturiais kompanionais — jūs juos žinote. Išskyrus 
tai, kad visi buvo pasigėrę, nieko daugiau nežinome. 

— Maiklas — ne girtuoklis, — niūriai ištarė ji, abiem rankomis 
spausdama taurę raudonojo vyno. 

— Papasakokite man apie Maiklą, — paprašė Greisas, žiūrėdamas 
tiesiai jai į akis. 

— O ką būtent? 

— Ką tik norite. Kaip susipažinote? 

Ji nusišypsojo ir pastebimai lengviau atsikvėpė 

— Aš atvykau į jo firmą pokalbiui dėl darbo. Pas Maiklą ir jo kolegą. 

— Marką Vareną? — pasitikslino Greisas. 

Ji akimirką susvyravo. Tik vieną sekundės dalį, tačiau Greisas netru- 
ko pastebėti. 

— Taip. 

— O kur dirbote prieš tai? — vėl paklausė jis. 

— Nekilnojamojo turto agentūroje Toronte, Kanadoje. Grįžau į An- 
gliją prieš pat įsidarbinant. 

— Grįžote? 

— Esu kilusi iš Anglijos. Čia mano šaknys, — nusišypsojo Ešlė. 

— O kokioje agentūroje Toronte dirbote? 

— Jūs pažįstate Torontą? — ji truputį nustebo. 

— Maždaug prieš dešimt metų savaitę praleidau Kanados raitojoje 
policijoje — darbavausi žmogžudysčių tyrimo laboratorijoje. 

— Iš tikrųjų? Tai buvo nedidelė firma — „Bay“ kompanijos skyrius. 

Greisas linktelėjo. | | 

— Vadinasi, Maiklas Harisonas ir Markas Varenas jus nusamdė? 

— Aba, tai buvo pernai, lapkričio mėnesį. 

— Ir? 


— Tai buvo geras darbas ir geras atlyginimas. Aš norėjau kuo daugiau 

sužinoti apie prekybą nekilnojamuoju turtu, o jie atrodė labai šaunūs vyru- 
kai. Aš... hm... — Ešlė paraudo, — Maiklas labai patrauklus, bet aš buvau 
įsitikinusi, kad jis yra vedęs arba turi merginą. 

— Atleiskite, kad lendu į asmeninius reikalus, — pertraukė Grei- 
sas, — bet ar negalėtumėte pasakyti, nuo kada jūs ir Maiklas ėmėte artimai 
draugauti? 

Po trumpos pauzės ji atsakė: 

— Gana greitai — maždaug po poros mėnesių. Tačiau mes stengė- 
mės neišsiduoti, nes Maiklas nenorėjo, kad apie tai sužinotų Markas. Jis 
manė, jog tai — na, tikriausiai pats suprantate — pakenktų jųdviejų san- 
tykiams. 

Greisas linktelėjo. 

— Ir kada gi Markas apie tai sužinojo? 

Ji vėl paraudo. 

— Vieną dieną jis sugrįžo į biurą, kai mes visiškai nesitikėjome. 

Greisas nusišypsojo. Jis simpatizavo jai — mergina turėjo kažką pa- 
žeidžiama, dėl ko absoliuti dauguma vyrų būtų mielai sutikusi ją globoti. 
Rojus ir pats dabar taip pasijuto, nors matė ją pirmą kartą gyvenime. 

— O toliau? 

— Iš pradžių buvo šiek tiek nejauku. Aš pasakiau Maiklui, kad, mano 
manymu, turėčiau išeiti iš darbo, bet jis nenorėjo apie tai nė girdėti. 

— O Markas? 

Greisas pastebėjo, kaip Ešlės veidu perbėgo nežymus šešėlis. Vos pa- 
stebimai įsitempė veido raumenys. 

— Visiškai normaliai. 

— Ir tai neturėjo jokios įtakos jūsų darbo santykiams? 

— Ne. 

Įdėmiai žvelgdamas jai į akis, Greisas vėl paklausė: 

— Ar žinojote, kad jie turėjo ofšorinę kompaniją Kaimanų salose? 

Ji šovė akimis į Brensoną, o po to į Greisą. 

— Ne... aš... aš nieko apie tai nežinau. 

— Ar Maiklas niekada nepasakojo apie priedangą nuo mokesčių sau 
ir ponui Varenui? 


Ji taip ūmiai įtūžo, kad Greisas net krūptelėjo. 


XLASTA Iš VILTIS 139 


— Ką jūs sau manote? Jūs policininkai ar valstybinio mokesčių de- 
partamento darbuotojai? 

— Jei norite padėti mums surasti jūsų sužadėtinį, turite mums su- 
teikti kuo daugiau informacijos apie jį. Pasakokite mums viską, net ir tai, 
kas jums atrodo visiškai ne į temą. 

— Aš noriu tik vieno — surasti jį. Gyvą. Meldžiu Dievą. 

— O jūsų sužadėtinis nepasakojo, kaip jie planuoja praleisti bernva- 
karį? 

Greisas uždavė šį klausimą prisiminęs paskutinį savo vakarą prieš ves- 
tuves, kai išsamiai paaiškino Sendei, kur su draugais ketina lankytis, o jinai 
kitą rytą, žinodama, kur jo ieškoti, atrado savo išrinktąjį viename Braitono 
skersgatvyje, sušalusį, basą, sėdintį ant pašto dėžės. 

Ji papurtė galvą. 

— Jis minėjo tik tiek, kad jie ketina truputį išgerti, nieko daugiau. 

— O ką jūs darytumėte, jei jis nepasirodytų rytoj numatytose vestu- 
vėse? — prabilo Brensonas. 

Ešlė apsipylė ašaromis. Ji išėjo iš kambario, bet netrukus grįžo laiky- 
dama rankoje išsiuvinėtą nosinaitę, kuria įprastai šluostydavosi ašaras. 

— Nežinau. Iš tikrųjų nežinau, — kūkčiodama kalbėjo ji. — Mal- 
dauju, suraskite jį. Aš jį labai myliu... širo aš nepakelčiau. 

Palaukęs, kol apsiramins, ir vėl įbedęs akylą žvilgsnį, Greisas klausi- 
nėjo toliau: 

— Jūs buvote jų abiejų sekretorė. Nejaugi Markas Varenas jums ne- 
pasakė, ką jie buvo suplanavę? 

— Paprasčiausią vaikinų vakarėlį. Man draugės buvo surengusios 
mergvakarį. Tai ir viskas. 

— Ar žinote, kad Maiklas garsėjo kaip ribų nejaučiantis išdaiginin- 
kas? — Greisas pakeitė temą. 

— Taip, Maiklas turėjo puikų humoro jausmą — tai viena iš jo savy- 
bių, kurios man patinka. | 

— Gal teko ką nors girdėti apie karstą? 

Ji staiga išsitiesė kaip strėlė, kone išlaistydama vyną. 

— Apie karstą? Ką jūs norite tuo pasakyti? 


Brensonas leidosi kaip įmanydamas švelniau aiškinti: 

— Vienas iš jo draugų, Robertas Houlihanas... Tiesa, ar jį pažįstate? 

— Keletą kartų teko susitikti. Trupuų „lūzeris“. 

— Nejaugi? 

— Taip sakydavo M — Maiklas. Jis buvo prisitrynęs prie jų kompa- 
nijos, tačiau niekas jo nelaikė savu. 

— Vis dėlto, nors ir nesavas, buvo pakviestas į bernvakarį? — Bren- 
sonas atkakliai laikėsi savo. 

— Maiklas nieko nenori įžeisti. Manau, tai jis norėjo, kad dalyvautų 
ir Robas. Tikriausiai todėl, kad visi kiti buvo pakviesti į vestuves pabroliais, 
o Robas — ne. 

Greisas gurkštelėjo kavos. 

— O judu su Maiklu niekada nebuvote susikivirčiję? Neturite jokio 
pagrindo įtarti, kad jis galėjo pasipustyti padus ir dingti prieš pat vestuves? 

— O, Jėzau, — aiktelėjo ji. — Ne. Tikrai ne. Aš... jis... 

— Kur planavote praleisti medaus mėnesį? — Greisas vėl pakeitė 
temą. 

— Maldyvuose. Maiklas užsakė tiesiog pasakišką vietą, kur bus gali- 
ma plaukioti kateriais ir nardyti — jam patinka poilsis prie vandens. Tai 
tikras rojaus kampelis. 

— Maiklo paieškai skirtas sraigtasparnis ir šimtas specialiai išmoky- 
tų policininkų. Jeigu jis iki vakaro neatsiras, nuodugniai apieškosime. visą 
teritoriją, kurioje buvo pastebėtas aną antradienio vakarą. Tačiau aš neno- 
rėčiau, kad po. tokios paieškos, kurioje dalyvaus šimtas geriausių policijos 
darbuotojų, paaiškėtų, jog jis deginasi kur nors Kaimanų salose. Tikiuosi, 
mane supratote? 

Ešlė linktelėjo ir piktai atšovė: 

— Kuo puikiausiai. Jums svarbu pinigai, o ne Maiklo paieška. 

— Ne, — atsakė Greisas, kurio balsas šįkart nuskambėjo kur kas švel- 
niau. — Mums rūpi ne pinigai. Aš padarysiu viską, kas nuo mangs priklau- 
so, kad Maiklą surastume. Nesvarbu, kokių išlaidų tai pareikalautų. 

— Tuomet pradėkite jau dabar, prašau, — sutraukusi savo laibus pe- 
čius, ji gailiomis akimis žvelgė į taurę vyno. — Aš jus atpažinau. Apie jus 
vakar rašė Argus ir Daily Mail. Jie šaipėsi iš jūsų, kad lankėtės pas mediu- 


mą, tiesa? 

— Tiesa. 

— O aš tuo tikiu. Nejaugi jūs nieko nepažįstate? Juk tikrai turėtumė- 
te pažinti. Argi nėra mediumų ir aiškiaregių, sugebančių rasti dingusius be 
žinios žmones? 

Greisas žvilgtelėjo į Brensoną, o paskui į Ešlę. 

— Taip, yra. 

— Nejaugi negalėtumėte pas kurį nors nueiti? Galiu nueiti ir aš, tik 
patarkite, pas ką. 

Greisas trumpam susimąstė. 

— Ar neturite kokio nors daikto, kuris būtų Maiklo? — paklausė jis, 
jausdamas į jį įsmeigtą Brensono žvilgsnį. 

— Būtent? 

— Visiškai nesvarbu. Tinka bet kas. Pavyzdžiui, kas nors iš drabužių 
arba papuošalas. Svarbiausia, kad būtų Maiklo. 

— Ką nors surasiu. Luktelėkite porą minučių. 


— Žinoma. 


A4 


— Klausyk, ar tu iš medžio iškritai? — prašneko Brensonas, kai auto- 
mobilis pajudėjo nuo Ešlės namo. 

Laikydamas rankoje varinę apyrankę, kurią jam atnešė Ešlė, Greisas 
atsakė: 

— Tai tavo pasiūlymas. 

Automobilyje iš radijo imtuvo sklido žemas, bet garsus „bum bum 
bum“. Greisas pritildė garsą. 

— Taip, bet aš nemaniau, kad jos paprašysi atnešti kokį nors Maiklui 
priklausantį daiktą. 

— O tu — ką? Norėjai, kad mes ką nors nušvilptume iš jo buto? 

— Pasiskolintume. Žmogau, tu vaikštai skustuvo ašmenimis. Nema- 


nai, kad ji gali prasitarti spaudai? 

— Prašei tau padėti. 

Brensonas žvilgtelėjo į jį skersomis. 

— Ko tu iš jos tikiesi? 

— Ji žino daugiau negu pasakoja. 

— Bando apsaugoti jo užpakalį? 

Greisas vartė rankose apyrankę. Trys siauros vario juostelės, sujungtos 
į vieną. Kiekviena baigiasi dviem mažais apskritimais. 

— Ką tu manai? 

— "Tu ir vėl savo stiliumi — klausimu į klausimą. 

Greisas nieko neatsakė, sėdėjo ir mąstė. Jis prisiminė sceną Ešlės Har- 
per namuose. Jos nerimą ir atsakymus. Devyniolika policijoje praleistų 
metų jį daug ko išmokė. O viena svarbiausių pamokų turbūt buvo ta, jog 
ne visada tai, kas atrodo akivaizdu, yra tiesa. Jis buvo tikras, kad Ešlė Har- 
per žinojo kur kas daugiau, negu jiems papasakojo. Jis tai perskaitė jos aky- 
se. Galbūt jai, tegul ir apimtai sielvarto, parūpo, kokia gi Maiklo Harisono 
suktybė, susijusi su Kaimanų salomis, iškilo aikštėn. Vis dėlto jis jautė, kad 


ir tai dar ne viskas. 


Po dvidešimties minučių Brensonas sustabdė automobilį prie Kemp 
Tauno pasivaikščiojimo tako, iškilusio virš paplūdimio ir Anglų kanalo, ir 
abu išlipo iš automobilio. 

Tebelijo, o jūra tyvuliavo tuščia, išskyrus kažką panašaus į tanklaivį 
arba krovininį laivą pačiame horizonte. Pro juos sruvo nenutrūkstamas au- 
tomobilių ir sunkvežimių srautas. Greisui iš dešinės stūksojo „Palace Pier“ 
švytinčiais baltais kupolais, neskoningai mirgančiomis lemputėmis ir spi- 
rališkų rogučių atrakcionu, šaunančiu aukštyn tarsi bokštas. 

Platus Marinos aikštės bulvaras, kuris gerą mylią ėjo išilgai regentys- 
tės laikus menančių namų, atsiveriančių į jūrą, knibždėjo abiem kryptimis 
zujančių automobilių. Čia, tarp kitų modernių pastatų, jie surado ir Van 
Aleną, „art deco“ architektūros šedevrą, pritaikytą dvidešimt pirmajam 
amžiui. Paskambinę į 407 butą ypatingo saugumo vidaus telefonu, po ke- 
lių sekundžių išgirdo šeimininko balsą. 

— Alio? 

— Markas Varenas? — paklausė Glenas Brensonas. 

— Taip. O kas teiraujasi? 

— Policija. Ar negalėtume trumpai pasikalbėti apie Maiklą Harisoną? 

— Be abejo. Prašom į ketvirtą aukštą. 

Pasigirdo šaižus elektrinio užrakto zvimbimas, ir Greisas atidarė pa- 
radines namo duris. 

— Ir būna gi tokių keistų sutapimų, — tarė jis Brensonui. — Vakar 
šiame name lošiau pokerį. 

— Turi čionai pažįstamų? 

— Čia gyvena Chrisas Kroukas. 

— Chrisas Kroukas? Tai tas vėpla iš Kelių policijos? 

— Jis visai šaunus vyras. 

— Kaip jis gali leisti sau tokią prabangą — butą prestižiniame 
name? 

— Vedė pinigų maišą, tiksliau — išsiskyrė su pinigų maišu. Pasakojo, 
kad buvusios žmonos tėvas laimėjo nemažą sumelę loterijoje, be to, vertėsi 
advokato praktika ir specializavosi skyrybų bylose. 

— Apsukrus šunsnukis. 

Jie pakilo į ketvirtą aukštą ir prabangiu kilimu patraukė 407 buto 
link. Brensonas paspaudė durų skambutį. 

Netrukus durys atsidarė, ir jie išvydo trečią dešimtį bebaigiantį vyrą, 
apsirengusį baltais dalykiniais marškiniais atsegta apykakle ir apsiavusį 
kelnėmis šviesiais ruoželiais bei juodais nevarstomais bateliais su auksine 
grandinėle. 

— Prašom, džentelmenai, — maloniai pakvietė jis. 

Greisui pasirodė, jog šį vyrą jau yra matęs. Visiškai neseniai. Tačiau 
kur? Kur, po perkūnais, buvo jį susitikęs? 

Brensonas pareigingai ištiesė jam savo tarnybinį pažymėjimą, tačiau. 
Markas Varenas į jį dvilktelėjo tik akies krašteliu. 

Jie nusekė paskui šeimininką mažu prieškambariu į erdvią gyvenamą- 
ją patalpą, kurioje stovėjo dvi raudonos sofos, sudarydamos „L“ raidės for- 
mą, ir ilgas siauras lakuotas stalas, kuris atskyrė virtuvę nuo valgomojo. 

Savo minimalistiniu stiliumi butas priminė Ešlės Harper apartamen- 


tus, tačiau į šį buvo sudėta žymiai daugiau pinigų. Kampe ant aukšto co- 

kolio puikavosi afrikietiška kaukė, ant sienų rikiavosi klasiški — tai kas, 
kad neįmanoma suprasti jų turinio — abstraktūs paveikslai. Pro didelį lan- 
gą atsivėrė puikus vaizdas į jūrą ir „Palace Pier“. Plačiaekranis „Bang and 
Olufsen“, kurio garsas buvo visiškai išjungtas, rodė žinių laidą. 

— Ar galėčiau pasiūlyti ko nors išgerti? — pasiteiravo Markas Vare- 
nas, grąžydamas rankas. 

Greisas įdėmiai jį stebėjo, skaitydamas kūno kalbą ir klausydamasis 
balso. Nerimo buvo tiesiog neįmanoma nepastebėti. Įtampa. Žinoma, atsi- 
žvelgiant į tai, ką jam teko išgyventi, tokia būsena neturėjo stebinti. Grei- 
sas iš ilgametės patirties žinojo, kad viena iš didžiausių bėdų, su kuriomis 
susiduria išgyvenusieji bet kokią nelaimę, yra kaltės jausmas. 

— Ačiū, — atsakė Brensonas. — Mes nenorime jūsų ilgai trukdyti, 
turime tik keletą klausimų. 

— Gal turite kokių naujienų apie Maiklą? 

Greisas papasakojo apie savo apsilankymą baruose ir dingusį karstą. 
Marko Vareno reakcija sukėlė jam įtarimą, nors tikriausiai nebūtų įstengęs 
net įvardyti, kas konkrečiai jam pasirodė įtartina. 

— Aš negaliu patikėti, kad jie būtų vogę karstą, — nustebo Markas 
Varenas. 

— Betgi jūs turėtumėte viską žinoti, — atšovė Greisas. — Ar už 
bernvakarį atsakingas ne geriausias jaunojo draugas? 

— Internete ir aš tą patį skaičiau, — atsakė šis. 

Greisas suraukė antakius. 

— "Tai ne jūs organizavote vakarėlį? Visiškai neprisidėjote? 

"Markas atrodė sutrikęs. Iš pradžių prabilo labai nerišliai, tačiau gana 
greit nusiramino. 

— Aš... aš to nesakiau. Turėjau omenyje... žinote... mes... Lukas... 
norėjome suorganizuoti jam striptizą, tačiau tai pasirodė per daug įprasta, 
todėl atsisakėme, nes pageidavome ko nors originalesnio. 

— Atsilyginti Maiklui Harisonui už visas jo šunybes? 

Markas Varenas ir vėl trumpam susinervino, tačiau tuoj pat atsakė: 

— Taip, mes svarstėme šią galimybę. 

— Tačiau apie karstą nieko nekalbėjote? — Rojus Greisas ir toliau 


spitrijo tiesiai jam į akis. 

— Nė žodžio, — jis buvo aiškiai nepatenkintas. 

— Apie tikmedžio karstą, — patikslino Greisas. 

— Aš... aš nė girdėti negirdėjau apie jokį karstą. 

— Jūs man tvirtinate, kad buvote geriausias Maiklo Harisono drau- 
gas, tačiau ničnieko nežinojote apie tai, kas numatyta bernvakariui? 

Markas Varenas kurį laiką dvejojo. Paeiliui įdėmiai nužvelgė abu po- 
licininkus. 

— Taip, — pagaliau pasigirdo jo atsakymas. 

— Netikiu jumis, Markai, — metė Greisas. — Atsiprašau, bet ne- 
tikiu. 

Ūmai Markas plykstelėjo pykčiu: 

— Jūs kaltinate mane melu? Atsiprašau, džentelmenai, susitikimas 
baigtas. Aš turiu pirmiau pasikalbėti su savo advokatu. 

— Jums tai yra svarbiau negu rasti jūsų verslo partnerį? — pašaipiai 
paklausė Greisas. — Rytoj turėtų įvykti jo vestuvės. Ar jūs suprantate, ką 
tai reiškia? 

— Aš esu jo geriausias draugas. 

Įdėmiai žvelgdamas Markui Varenui į veidą, Greisas staiga prisiminė, 
kur jį buvo matęs. Na, bent jau, kur manė jį matęs. 

— Kokiu automobiliu jūs važinėjate, Markai? — paklausė jis. 

— BMW. 

— Koks modelis? A3? A5? A7? 

— X5, — atsakė Markas. 

— Su visais keturiais varomaisiais ratais? 

— Taip, būtent. 


Greisas linktelėjo ir daugiau neklausinėjo; jo galva įtemptai dirbo. 


Koridoriuje belaukiant lifto, Brensonas dirstelėjo į Marko Vareno 


buto duris, ar šios uždarytos, ir tarė: 

— Ką reiškė tie tavo klausimai apie automobilį? 

Kai jiedu įlipo į liftą, Greisas paspaudė „B“ mygtuką. Paskendęs savo 
mintyse jis nė neišgirdo klausimo. | 

Brensonas stebėjo jį. 

— Ar tas pižonas kažką slepia? Tau jis įtartinas? 

Greisas ir šįkart nieko neatsakė. 

— Reikėjo spausti „G“ mygtuką, juk mes ten palikome automobilį. 

Liftas nusileido į požeminį garažą, Greisas išlipo pirmas, paskui jį 
sekė Brensonas. Čia buvo sausa, švietė silpna šviesa ir galėjai užuosti silpną 
mašininės alyvos kvapą. Jie praėjo pro „Ferrari“, sedaną „Jaguar“, sportinę 
„Mazda“, mažą sedaną „Ford“ ir porą tuščių aptvarų, kol atsidūrė priešais 
blizgantį sidabro spalvos visureigį BMW X5. Jis atidžiai stebeilijo į auto- 
mobilį, ant kurio kėbulo dar spindėjo nespėję nudžiūti lietaus lašai. 

— Geri automobiliai, — įvertino Brensonas. — Bet labai nedaug 
vietos jų gale. Šiuo atžvilgiu geresni „Range Rover“ ir „Cayenne“. Greisas 
įsistebeilijo į ratus, paskui atsiklaupė ir dirstelėjo po slenksčiu. 

— Praėjusią naktį, — prabilo Greisas, — maždaug be penkiolikos 
minučių pirmą, eidamas čionai į savo automobilį, pamačiau įvažiuojantį 
purviną BMW. Atkreipiau į jį dėmesį todėl, kad jis atrodė šiek tiek neįpras- 
tai — juk nedažnai pačiame Braitono centre išvysi purviną visureigį — jais 
dažniausiai naudojasi mamos, važiuodamos apsipirkti. 

— Esi tikras, jog buvo šžs visureigis? 

Greisas nestipriai plekštelėjo sau per galvą. 

— Registracijos numeris. 

— Tai tavo fotografuojanti atmintis tebeveikia? 

— Taigi, tebeveikia. 

— Ir ką tai reiškia? 

— O kaip tau atrodo? 

— Dingęs karstas. Miškas. Purvu aplipęs automobilis. Geriausias 
dingusiojo draugas, vienintelis išlikęs gyvas, kuriam prisireikė pasikalbėti 
su savo advokatu. Banko sąskaita Kaimanų salose. Kažkuo kvepia. 

— Ne. Ne kvepia, o dvokia. 

— Ką darysime toliau? 


Greisas išsitraukė iš kišenės varinę apyrankę ir ją kilstelėjo. 

— Štai ką. 

— Tu nejuokauji? 

— O ką — turi geresnį pasiūlymą? 

— Iškvosti Marką Vareną. 

Greisas prieštaraudamas papurtė galvą 

— Šis vyrukas — labai gudrus. Turime jį pergudrauti. 

— Nejaugi manai, kad apsilankę pas kažkokį keistuolį, kuris švy- 
tuokle ieško požeminio vandens, jį pergudrausime? 


—- Pasikliauk manimi. 


Privalai išlikti budrus. Tik taip gali tikėtis išgyventi. Hipotermija 
sukelia mieguistumą, o užmigęs nugrimztum į komą, po kurios ateitų 
mirtis. 

Maiklas visas drebėjo, protarpiais imdavo kliedėti. Šalta, labai šalta: 
jis girdėjo balsus, girdėjo, kaip kažką į ausį kužda Ešlė; ištiesė ranką, norė- 
damas ją paliesti, tačiau krumpliai atsitrenkė į kietą tikmedį. 

Maiklas vėl gurkštelėjo vandens, tačiau tuoj pat jį išspjovė. Jis veidu 
buvo beveik prisiplojęs prie dangčio. Žibintuvėlis nebešvietė; tiesa, jis dar 
bandė laikyri iškėlęs jį virš vandens, tačiau ranką taip gėlė, kad nori nenori 
teko jį nuleisti. 

Mobilųjį telefoną, iš kurio nebebuvo jokios naudos, įgrūdo į užpaka- 
linę džinsų kišenę. Nelabai patogu, bet vis pusantro colio aukščiau. Geriau 
negu nieko. Mirtis buvo čia pat; jis nežinojo, kiek dar ištvers, tačiau buvo 
aišku, kad gyventi liko jau nebeilgai. 

— Ešle, — Maiklas vos ne vos išgirdo savo balsą. — Ešle, mylimoji. 

Į burną vėl pateko vandens, tik šįkart jau daugiau. 

Vis dėlto jis ir toliau tebesidarbavo, žibintuvėlio korpusu skaptuo- 
damas dangtyje šiaip ne taip platėjantį ir gilėjantį griovelį. Galvojo apie 


savo vestuves, kurios turėjo įvykti rytoj. Matė savo mamą, rodančią jam 

naująją, ką tik pirktą suknelę, skrybėlaitę, batelius ir rankinę; ji laukė 
jo komplimentų, ji norėjo išgirsti, kad deramai pasipuošė tokiai ypatin- 
gai šventei, norėjo, kad sūnus ir Ešlė ja didžiuotųsi. Jis prisiminė sesers 
skambutį iš Australijos ir kaip ši džiūgavo, kad brolis nupirko jai bilietą. 
Karla turėtų būti jau atvykusi, tikriausiai dabar ji pas mamą ruošiasi ves- 
tuvėms. 

Sprandą nudiegė toks stiprus skausmas, kad Maiklas nesitikėjo jį il- 
giau ištverti; kartkartėm, kas kelias minutes, jis turėdavo pailsėti: sulaikęs 
kvėpavimą, panirdavo į šaltą vandenį, kuris užliedavo veidą, ir vėl keldavo- 
si. Dar kiek, ir vanduo apsems visą karstą. 

Raudodamas iš nevilties ir siaubo, Maiklas paleido į darbą kumš- 
čius — ėmė daužyti į karsto dangtį. Tada vėl paspaudė mygtuką Ka/bėri 
ir ėmė šaukti: | 

— Davėjau! Davėjau! Ei, Davėjau, ar girdi mane?! 

Jis ir vėl išspjovė vandenį. 

Drebėjo kiekviena kūno molekulė. 

Iš portatyvaus radijo siųstuvo sklido tik statinis garsas. 

Kaleno dantys. Jis nurijo didelį gurkšnį drumzlino vandens. Dar 
vieną. 

— Maldauju, maldauju! Ei, kas nors! Maldauju, padėkite man, mal- 
dauju! Gelbėkite! 

Jis bandė nusiraminti, galvoti apie kalbą, kurią turi išrėžti jaunasis. 
Reikėtų padėkoti pamergėms. Pasiūlyti už jas tostą. Tiesa, pirmiausia de- 
rėtų padėkoti mamai. Tostas už pamerges skelbiamas paskiausiai. Neblogai 
būtų pašmaikštauti. Petis buvo papasakojęs vieną linksmą anekdotą. Apie 
jaunavedžius, kurie išvyksta medaus mėnesiui ir... 

Medaus mėnuo. 

Viskas buvo suplanuota ir užsakyta. Ryt vakare devintą valandą jie 
jau turėtų išskristi į Maldyvus. Jų laukė nuostabi kelionė — jis ne viską 
buvo papasakojęs Ešlei, nes norėjo padaryti jai malonią staigmeną. 

Nagi, idiotai, ištraukite mane greičiau iš čia! Aš nesuspėsiu į savo vestu- 


ves, pavėluosiu į povestuvinę kelionę! Greičiau! Tuojau pat! 


KLASTA Iš VILTIS 149 


|| 


Laikrodis fordo prietaisų skydelyje rodė 7.13 vakaro. Brensonas su 
Greisu pravažiavo pro dailius, regentystės laikotarpį menančius Kemp Tau- 
no namus, pasuko į atvirą, aukštai virš pajūrio uolų vingiuojantį kelią, pra- 
lėkė pro tuščius neogotikos stiliaus Roidyn mergaičių gimnazijos pastatus, 
„art deco“ stiliaus Šv. Dansteno Aklųjų namus. Priekinį stiklą plovė lietus, 
o vėjas buvo toks stiprus, kad automobilį kartais imdavo ir užmesdavo. Jau 
kelias dienas be perstojo lijo. Brensonas įjungė radijo imtuvą, kuris nu- 
stelbė traškantį policijos radijo siųstuvą, ir, išgirdęs „Scissor Sisters“ dainą, 
sukruto linguoti. 

Kurį laiką Greisas kentėjo, tačiau galiausiai nebeištvėrė ir patylino garsą. 

— Kas gi tau, žmogau? Tai gera grupė, — susierzino Brensonas. 

— Tiesiog nuostabi, — pridūrė Greisas. 

— Klausyk, tu nori pakabinti kokią nors paukštytę, ar ne? Jei taip, tai 
turi eiti koja kojon su kultūra. 

— O tu — mano kultūros guru, taip? 

Brensonas pašnairavo į jį: 

— Man reikėtų būti ir tavo stiliaus guru. Turėčiau nuvesti tave pas 
gerą kirpėją, pavyzdžiui, pas Janą Habiną į „The Point“, ir paprašyti, kad 
atnaujintų tavo šukuoseną, nes dabar atrodai kažkoks vakarykščias. 

— Žinai, man atrodo, kad netrukus mes iš tiesų pasijusime tarsi iš va- 
kar dienos, — atsiliepė Greisas. — Prašei papietauti drauge su tavimi, o jau 
netrukus vakarienė. Jei suksimės tokiais tempais, teks kartu pusryčiauti. 

— Kalbi taip, tarsi tavęs namie kas nors lauktų, — Brensonas tuoj 
pat pasigailėjo savo žodžių. Jam nereikėjo net atsigręžti į Greisą, kad drau- . 
go veide išvystų skausmą. 

— Atleisk man, seni, — atsiprašė jis. 

Jie pravažiavo ant stataus skardžio įsikūrusį dailų Rotingdyno kaime- 
lį, pakilo dar aukščiau, nusileido žemyn, vėl pakilo, pravažiavo pro Soltdy- 
ną — netvarkingą, pokario metais pastatytą priemiesčio rajoną, po kurio 


pasiekė Pysheiveną. 

— Kitas posūkis į kairę, — paaiškino Greisas, kuris, jiems vingiuo- 
jant kalvotų gatvelių labirintu, ėjo šturmano pareigas. 

Pro langus slinko vieno aukšto namai su verandomis ir kuklūs vien- 
kiemiai, kol pagaliau Greisas paprašė sustoti prie mažo suklypusio namuko 
ir šalia stovinčio dar vargingesnio namelio ant ratų. 

Per lietų nuskubėję į mažytę priemenę, kurios sienas plakė vėjo šuorai, 
paskambino į duris. Po kelių sekundžių jas atidarė nedidukas, liesas, tikriau- 
siai aštuntą dešimtį skaičiuojantis senukas ožiška barzdele, ilgais, žilais, į ark- 
lio uodegą surištais plaukais, vilkintis kaftaną ir šiurkštaus audinio kelnes, 
o ant auksinės grandinės pasikabinęs medalioną — kilpinį kryžių. Jis jaus- 
mingai pasveikino juos aukštu, šiek tiek ausį rėžiančiu balsu, o paskui ener- 
gingai pačiupo Greiso ranką ir įsistebeilijo į jį kaip į seniai matytą bičiulį. 

— Vyresnysis detektyvas Greisas! Džiaugiuosi tave vėl matydamas. 

— Ir aš, mielas drauge. Tai — detektyvas seržantas Brensonas. Gle- 
nai, prašom susipažinti — Haris Freimas. 

Haris Ereimas nutvėrė Gleno Brensono ranką su jo amžiui ir sudėji- 
mui nebūdinga jėga ir įsmeigė į jį savo žalsvas, kiaurai veriančias akis. 

— Malonu jus matyti. Prašom, prašom į vidų. 

Jie nusekė paskui senuką siauru koridoriumi. Šis buvo apšviestas silp- 
na šviesa, sklindančia iš palubėje kabančio žibintuvo, ir dekoruotas jūrine 
tematika, kurios svarbiausias akcentas — didelis žalvario liukas ant sienos. 
Svetainėje keletas lentynų prikrautos butelių su laiveliais. Čia dar kabojo 
trijų dalių kostiumas, pusiau pridengras apdangalu, stovėjo išjungtas tele-- 
vizorius ir apvalus ąžuolinis stalas su keturiomis medinėmis kėdėmis prie 
lango; ant jų ir buvo pasodinti atėjusieji. Brensonas pastebėjo ant sienos 
kabančią prastos meninės vertės Anos Hathavėj* namelio fotografiją ir įrė- 
mintą moto: „Išplėtota mintis niekada nebegrįš į pradinę dimensiją.“ 

— Gal arbatos, džentelmenai? 

— Ačiū, — atsakė Greisas. 

Žiūrėdamas į Greisą, Brensonas pridūrė: 

— Būtų puiku. 


Haris Freimas išskubėjo iš kambario. Brensonas dirstelėjo į stalą, ant 


* Viljamo Šekspyro žmonos. Žr. http://en.wikipedia.org/wiki/Ann. Hathaway 

kurio stikliniame laikiklyje degė balta žvakė, paskui klausiamai — Kas čia 
dabar? — pasižiūrėjo į Greisą. 

Greisas nusišypsojo. Pakentėk. 

Po kelių minučių tarpduryje pasirodė kresna žilaplaukė moteris žvit- 
riomis akimis, vilkinti storą megztinį aukšta atverčiama apykakle, apsiavusi 
rudas poliesterio kelnes ir naujutėlaičius baltus sportinius batelius. Ranko- 
se ji laikė padėklą su trimis arbatos puodeliais ir lėkšte Burbono pyragaičių, 
kurį atnešusi padėjo ant stalo. 

— Sveikas, Rojau! — familiariai pasisveikino su Greisu, o paskui, 
žybtelėjusi akimis į Brensoną, prisistatė: 

— Maksina. Toji, kuriai privaloma besąlygiškai paklusti! 

— Malonu susipažinti. Detektyvas seržantas Brensonas. 

Moteriai iš paskos atėjo žemėlapiu nešinas jos vyras. 

Paėmęs į rankas puodelį Greisas pamatė, kad arbata kone bespalvė. 
Akies krašteliu dvilktelėjęs į Brensoną, pastebėjo įtarų kolegos žvilgsnį, 
įbestą į jam atneštą arbatą. 

— Taigi, džentelmenai, — kreipėsi Haris, sėsdamas tiesiai priešais 
juos. — Dingo žmogus? 

— Maiklas Harisonas, — atsakė Greisas. 

— Jaunas vyrukas, apie kurį rašė Argus? Baisi avarija. Tokie jauni, o 
juos jau pasišaukė. 

— Pasišaukė? — šyptelėjo Brensonas. 

— Maryrt, dvasioms jų reikėjo. 

Brensonas nustebęs žvilgtelėjo į Greisą, tačiau vyresnysis detektyvas 
jį aiškiai ignoravo. 

Pastūmęs pyragaičius su žvake prie pat krašto, Freimas išskleidė ant 
stalo karinį topografinį Rytų Esekso žemėlapį. 

Brensonas kramtė pyragaitį. Greisas iš kišenės išsitraukė varinę apy- | 
rankę ir ištiesė ją mediumui. 

— Buvote prašęs atsinešti kokį nors dingusiam žmogui priklausantį 
daiktą... 

Freimas paėmė ją, stipriai suspaudė ir užsimerkė. Abu policininkai 
nenuleido nuo jo akių. Jis kurį laiką sėdėjo nejudėdamas, o paskui ėmė 


linksėti galva. 

— Ummm, — prabilo jis, tačiau vis dar užsimerkęs. — Umm, taip, 
ummm. 

Pagaliau Freimas staiga atsimerkė ir nustebusiomis akimis pažvelgė į 
Greisą ir Brensoną, tarsi jam būtų pasirodę keista, kad šie tebėra kambary- 
je. Jis pasislinko arčiau žemėlapio ir iš kelnių kišenės išsitraukė virvelę su 
mažu švino svarmeniu. 

— Nagi, pasižiūrėkime, ką galime rasti, — tarė jis. — Taigi, pasižiū- 
rėkime. Kaip arbata? 

Greisas siurbtelėjo gurkšnelį. Arbata buvo karšta ir vos juntamo skonio. 

— Nuostabi, — pagyrė jis šeimininką. 

Brensonas pasekė kolegos pavyzdžiu ir taip pat paragavo. 

— Gera. 

Haris Freimas net nušvito pamalonintas. 

— Nagi, nagi... — pasirėmęs alkūnėmis į stalą, veidu įsikniaubė į del- 
nus tarsi maldai ir ėmė murmėti. 

Greisas sąmoningai vengė Brensono žvilgsnio. 

— Jarummm, — murmėjo sau po nosimi Freimas. — Jarummm. 
Brnnn. Jarummm. 

Tuomet jis lyg styga atsitiesė, iškėlė virš žemėlapio virvelę ir, suspau- 
dęs ją tarp smiliaus ir nykščio, ėmė stebėti pirmyn atgal švytuojantį švi- 
no gabalėlį. Paskui stipriai sučiaupė lūpas ir, energingai linguodamas savo 
įrankiu, colis po colio perėjo visą žemėlapį. 

— Akfyldas? — ėmė klausinėti. — Krouborou? Ešdounas? 

„Tada pasižiūrėjo į savo svečius. Abu sutartinai linktelėjo. 

Tačiau Haris Freimas papurtė galvą. 

— Ne. Atsiprašau, tačiau man šiame rajone nieko neparodė. Paban- 
dysiu ieškoti kitame žemėlapyje, smulkesnio mastelio. 

— Hari, mes esame visiškai tikri, kad jo reikia ieškoti būtent šiame 
rajone, — nenorėjo sutikti Rojus Greisas. 

Freimas ryžtingai papurtė galvą. 

— Ne, švytuoklė man šito nesakė. Mums reikia ieškoti plačiau. 

Greisas tiesiog jautė Brensono skepticizmą. Žiūrėdamas į naująjį že- 
mėlapį, kuriame buvo pavaizduotas visas — Rytų ir Vakarų — Saseksas, jis 


pastebėjo švytuoklę judant siauru lanku tiesiai virš Braitono. 

— Jis yra štai čia, — sumurmėjo Freimas. 

— Braitone? Nemanau, — paprieštaravo Greisas. 

Tada Freimas išlankstė stambaus mastelio žemėlapį, kuriame pažy- 
mėtos Braitono gatvės, ir vėl iškėlė švytuoklę. Ilgai laukti neteko, nes ji ėmė 
suktis siauru apskritimu virš Kemp Tauno. 

— Taip, — pareiškė jis. — Taip, štai kur jis. 

Greisas stebeilijo Brensonui į akis, tarytum skaitydamas jo mintis. 

— Ne, Hari, jūs klystate, — jis vėl paprieštaravo šeimininkui. 

— Ne, Rojau, nemanau. Žmogus, kurio jūs ieškote, yra štai Čia. 

Greisas papurtė galvą. 

— Mes patys ką tik buvome Kemp Taune — kalbėjomės su jo verslo 
partneriu. Ar jūs esate tikras, kad neklystate? 

Haris Freimas pakėlė varinę apyrankę. 

— Ar ši apyrankė yra jo? Maiklo Harisono? 

— Taip. 

— Tuomet jis yra čia. Mano švytuoklė niekada neklysta. 

— Ar negalėtumėte nurodyti adreso? — įsiterpė Brensonas. 

— Ne, adreso nurodyti negaliu. Per daug sudėtinga. Tačiau žinau, 


kad jo turite ieškoti štai čia. Čia jį ir rasite. 


— Kažkoks pamišėlis, — prabilo Brensonas, automobiliui pajudėjus 
nuo Hario Freimo namo. 

Greisas, paskendęs savo mintyse, ilgai nepratarė nė žodžio. Pagaliau: 
lietus liovėsi, ir žemai virš jūros plūduriuojančius pilkus debesis ėmė skros- 
ti vėlyvos vakaro saulės spinduliai. | 

— Tiek to, tarkime, kad jis teisus. 

— Siūlau ko nors išgerti ir užkąsti, — atsakė Brensonas. — Aš alka- 


nas kaip vilkas. Dar valandėlė, ir užversiu kojas. 
Laikrodis rodė 8.31 vakaro. 

— Nebloga idėja. 

Glenas išsitraukė mobilųjį ir paskambino žmonai. Greisas išgirdo tik 
pokalbio pabaigą. Jam pasirodė, kad Brensonas buvo susierzinęs ir telefoną 
išjungė nebaigęs sakinio. 

— Jos pamokslai man jau įgriso iki gyvo kaulo. 

Greisas užjaučiamai nusišypsojo. Jis nebuvo toks kvailas, kad imtųsi 
komentuoti kieno nors šeimyninius santykius. 

Po kelių minučių jie jau sėdėjo ant skardžio įsikūrusiame bare „Bar- 
suko sapnas“. Laikydamas rankose stiklinę „Glendhddich“, kurios pavir- 
šiuje plūduriavo mažyčiai ledo kubeliai, Greisas nustebo pamatęs, kad jo 
draugas, nepaisydamas jų laukiančios kelionės, užsisakė bokalą alaus. 

— Atėjau dirbti į policiją, — ėmė atvirauti Brensonas, — tikėdama- 
sis padaryti karjerą, kad mano vaikai galėtų didžiuotis savo tėvu. Velnias. 
Apie asmeninį gyvenimą galėjau kalbėti tik tais laikais, kai dirbau apsau- 
gininku. Tada dar turėdavau šiek tiek laiko išmaudyti Semį, paguldyti jį į 
lovelę ir, prieš išeidamas į budėjimą, paskaityti pasaką. Žinai, ką man dabar 
pasakė Ari? 

— Ką? — Greisas skaitė ant lentos surašytas nuolaidas patiekalams. 

— Ji man pareiškė, kad Semis ir Remi verkia, nes aš buvau pažadėjęs 
šįvakar prieš miegą pasekti pasaką. 

— Tai važiuok namo, — visiškai nuoširdžiai pasiūlė Greisas. 

Brensonas išgėrė savo alų ir užsisakė dar vieną mažą. 

— Negaliu. Pats žinau, kad negaliu. Juk čia — ne koks suknistas dar- 
bas nuo devynių iki penkių. Negaliu imti ir paprasčiausiai užrakinti kabi- 
netą kaip koks mulkis valstybės tarnautojas, o šeštadienį iki pietų vartytis 
lovoje. Ir už tai turiu būti dėkingas Ešlei Harper ir Maiklui Harisonui. O 
gal aš klystu? 

— Tu turi išmokti rasti laiko sau, — paaiškino Greisas. 

— Nejaugi? Ir kada gi aš turėčiau rasti to laiko? 

Greisas išgėrė viskį. Neblogas. Nudegino gerklę, o paskui ir skrandį. 
Kilstelėjo stiklinę, užsisakė antrą dvigubą, paskui padėjo ant baro dvide- 
šimties svarų banknotą ir paprašė iškeisti smulkesniais — cigarečių auto- 
matui. Jis nerūkė jau keletą dienų, tačiau šįvakar cigaretė atrodė tiesiog 


būtina. 

Iš automato iškrito „Silk Cut“ pakelis. Greisas nuplėšė celofaną ir pa- 
prašė barmeno degtukų. Prisidegė cigaretę ir užsitraukė giliai į plaučius. 
Skonis tiesiog nepaprastas. 

— Maniau, kad buvai metęs, — tarė Brensonas. 

— Turiu mesti. 

Jam atnešė viskio, ir jiedu su Glenu susidaužė. 

— Tu išvis neturi šeimos, o aš griaunu savąją. Į sveikatą, policijos 
karjeristai! 

Brensonas papurtė galvą. 

— Tavo Haris Freimas yra keistuolis puošeiva. O jau koks originalus! 

— Pameni Abigeilę Merjūz? 

— Tą mergytę, kuri buvo dingusi prieš porą metų? Aštuonerių metų, 
taip? 

— Taip. 

— Buvo pagrobta, kai svečiavosi pas gimines. Radai ją pakavimo dė- 
žėje viename iš Geitviko oro uosto angarų. 

— Kilusi iš Nigerijos. Buvo parduota vaikų prostitucija besiverčian- 
čiai gaujai iš Olandijos. 

— O tu tiesiog juvelyriškai atlikai savo darbą. Ar tai ne viena iš prie- 
žasčių, dėl kurių buvai taip greitai paaukštintas? 

— Būtent. Tačiau aš niekam niekada nesu užsiminęs, kaip man pa- 
vyko ją surasti, — dabar jau kalbėjo ne tiek pats Rojus Greisas, kiek vis- 
kis. — Aš niekam niekada nepasakojau todėl, kad... 

— Kodėl? 

— Todėl, kad tai buvo ne mano nuopelnas, Glenai. Štai kodėl. Ją su- 
rado Haris Freimas su savo švytuokle. Supratai? 

Brensonas kurį laiką nepratarė nė žodžio. 

— Tai todėl tu juo taip tiki? 

— Jis neklydo ir kitais atvejais. Žinoma, aš negalėjau apie jį trimi- 
tuoti. Alisonai Vosper ir jai artimiems aukštiems policijos pareigūnams 
nepatinka visa tai, kas neatitinka jų stereotipų. Nori daryti karjerą po- 
licijoje? Jie turi matyti, kad žaidi pagal jų taisykles. Nori, kad tave paste- 
bėtų, tiesa? Tačiau tau nebūtina pagal jas elgtis tol, kol jie ga/voja, jog tu 
jų laikaisi. 

Antrą stiklinę Greisas išmaukė daug greičiau negu buvo ketinęs. 

— Paimkim ko nors užkąsti. 

Brensonas užsisakė krevečių su česnakų padažu, o Greisas paprašė 
kepto kumpio su kiaušiniene ir bulvių šiaudeliais, prisidegė antrą cigaretę 
ir užsakė sau ir Brensonui dar po vieną. 

— O ką toliau darysime, senasis išminčiau? 

Greisas dėbtelėjo į kolegą ir tarė: 

— Kaip tai ką? Pasigersime. 

— Tačiau vargu ar mums tai padės rasti Maiklą Harisoną. O galbūt 
aš kažko nesupratau? 

— Ne, tu viską supratai. Bent jau tiek par, kiek ir aš. Tačiau da- 
bar... — Greisas pasižiūrėjo į laikrodį. — Devynios valandos vakaro, penk- 
tadienis. Per mažai laiko čiupti į rankas kastuvus su žibintuvėliais ir lėkti į 
Ešdouno girią. O ko dar būtų galima imtis — nežinau. 

— Man atrodo, kad būsime kažką pražiopsoję. 

— Visada ką nors pražiopsome, Glenai. Tik nedaugelis žmonių su- 
pranta, koks svarbus vaidmuo mūsų darbe tenka įžvalgai. 

— Norėjai pasakyti — sėkmei? 

— Esi girdėjęs anekdotą apie golfo žaidėją? 

— Papasakok. 

2 Žaidėjas nustebęs: „Keista... Kuo daugiau treniruojuosi, tuo 1a- 
biau man sekasi 

Brensonas suraukė antakius. 

— Vadinasi, mes per mažai treniruojamės... 

— Nemanau. Man atrodo, kad treniruojamės pakankamai. Ryt 
mūsų laukia labai svarbi diena. Jei ponas Maiklas Harisonas iškrėtė di- 


džiausią savo visų laikų šunybę, rytoj sužinosime visą tiesą. 


— O jeigu ne? 

— Tuomet pereisime prie plano B. 

— O koks tai planas? 

— Visiškai nenutuokiu, — Greisas dirstelėjo į jį per akinių viršų. — 


Juk tu mane pasikvietei tik kartu papietauti. Prisimeni? 

Kai suskambo telefonas, Ešlė, vilkėdama minkštą chalatą, drybsojo 
ant lovos ir plazminio televizoriaus ekrane žiūrėjo kartojamą serialą Seksas 
ir miestas. Ji staiga atsisėdo ir vos neišlaistė „Sauvignon Blanc“, kurio taurę 
laikė rankoje. Žadintuvas rodė 23.18. Buvo vėlus metas. 

Ji pakėlė ragelį ir nervingai, lyg dusdama, greitakalbe atsiliepė: 

— Alioklausau! | 

— Ešle, mieloji, tikiuosi, tavęs nepažadinau? 

Ešlė padėjo taurę ant naktinio staliuko šalia lovos, sugriebė nuotoli- 
nio valdymo pultą ir išjungė televizoriaus garsą. Skambino Džilė Harison, 
Maiklo Harisono motina. 

— Ne, — atsakė ji. — Tikrai ne. Aš negaliu užmigti. Nesu sudėjusi 
bluosto nuo... nuo antradienio. Teks išgerti piliulę — gydytoja išrašė gerų 
vaistų nuo nemigos. 

Ragelyje buvo girdėti Bobo, mažosios ši-tzu kalaitės, lojimas. 

— Ešle, aš norėčiau, kad tu pagalvotum. Iš tikrųjų manau, jog tau 
reikėtų atšaukti rytoj numatytą svečių priėmimą. 

Ešlė-giliai įkvėpė oro. 

— Džile, juk mes jau aptarėme šį klausimą. Kalbėjome apie tai ir va- 
kar, ir šiandien. Jau per vėlu; svečiai atvyksta iš įvairiausių vietų, na, kad ir 


mano dėdė iš Kanados, kuris turėtų vesti mane prie altoriaus. 


— Jis nuostabus žmogus, — atsiduso Džilė. — Vargšelis sukorė tokį 
ilgą kelią. 
— Mes labai mylim vienas kitą, — tarė Ešlė. — Jis paprašė savaitės 


atostogų vien tam, kad pirmadienį galėtų dalyvauti vestuvių ceremonijos 
repeticijoje. 

— O kur jis dabar apsistojęs? 

— Londone, „Leinsborou . Jis visada apsistoja geriausiuose, — mer- 
gina trumpam nutilo. — Be abejo, aš jam papasakojau, kas atsitiko, bet jis 
vis tiek pažadėjo atvykti. Dėl manęs. Man pavyko perkalbėti keletą savo 


draugių Kanadoje — keturios jų buvo jau beskrendančios... Kalbėjausi ir 

su draugais Londone, kuriems paaiškinau padėtį ir įtikinau likti namie. 
Porą dienų telefonas skambėjo be perstojo, vos tik padėdavau ragelį. 

— Mano taip pat. 

— Tačiau didžiausia problema, kad Maiklas sukvietė daug draugų ne 
tik iš visos Anglijos, bet ir iš žemyno. Bandžiau susisiekti su visais, su ku- 
riais tik buvo įmanoma, man padėjo Markas, bet... mums reikia pasirūpin- 
ti bent jau atvyksiančiais. Be to, aš vis dar tikiuosi, kad Maiklas... 

— O aš, mieloji, jau nesitikiu. Jau nebe. 

— Džile, prisiminkite Maiklo išdaigas, kurias jis buvo iškrėtęs savo 
draugams prieš pat jų vestuves — du iš jų tik paskutinę akimirką, prieš pat 
prasidedant ceremonijai, atvažiavo į bažnyčią. Galbūt Maiklas yra kur nors 
užrakintas arba pririštas ir nieko nenutuokia apie tai, kas atsitiko. O ką, 
jeigu jis vis dar tikisi suspėti? 

— Tu esi labai miela mergaitė ir nuostabus žmogus, bet pagalvok apie 
tai, kas bus, kai nuvažiavusi bažnyčion nesulauksi Maiklo. Tu turi paga- 
liau pripažinti, kad jam kažkas atsitiko. Žuvo keturi žmonės, brangioji. Jei 
Maiklui nieko neatsitiko, jis turėjo girdėti apie įvykusią nelaimę. 

Ešlė šnirpštelėjo nosimi ir ėmė raudoti. Kurį laiką ji verkė pasikūk- 
čiodama, šluostydama akis nosinaite, ištraukta iš skrynelės, stovinčios ant 
naktinio staliuko. Paskui, garsiai nusišnypštusi, tarė: 

— Aš bandau, patikėkite, bet negaliu su tuo susitaikyti. Aš tik... aš... 
nuolat... meldžiuosi, kad jis atsirastų... kiekvieną kartą, kai tik išgirstu 
skambant telefoną, tikiuosi jo skambučio... Jūs gi pati suprantate... laukiu, 
kada jis paskambins, nusijuoks ir paaiškins, jog tai tebuvo kvailas pokštas. 

— Maiklas yra geras berniukas, — puolė aiškinti Džilė. — Jis nie- 
kuomet nebuvo žiaurus, o toks pokštas būtų pernelyg žiaurus. Jis taip ne- 
pasielgtų, tai tikrai ne jo braižas. 

Įsivyravo tyla, kurią po geros minutės nutraukė Ešlė. 

— Kaip jūs jaučiatės? 

— Išskyrus baisų nerimą dėl Maiklo, jaučiuosi neblogai, ačiū. Aš da- 
bar su Karla. 

— Ji jau atvyko? 

— Taip, prieš porą valandų, tiesiai iš Australijos. Man atrodo, ryt jai 


bus nelengva dėl pasikeitusios laiko juostos. 

— Aš turėčiau ją aplankyti, — tarė Ešlė ir trumpam nutilo. — Ma- 
tote, norėjau pasakyti... žmonės atvyks iš įvairių vietų... mums derėtų bent 
pasitikti juos bažnyčioje... pasiūlyti užkąsti. Jūs tik įsivaizduokite, kas 
būtų, jei Maiklas pasirodytų bažnyčioje, o mūsų nerastų. 

— Jis suprastų, kad atidėjai vestuves iš pagarbos žuvusiesiems. 

Ešlė įsiraudojo dar garsiau. 

— Džile, meldžiu jus, nuvažiuokime į bažnyčią, o ten pamatysime. 

— Išgerk, mieloji, piliulę ir nors truputėlį pailsėk. 

— Ryte aš jums paskambinsiu. 

— Gerai. Aš ryt atsikelsiu anksčiau. 

— Ačiū, kad paskambinote. 

— Labanakt. 

— Labanakt! — atsakė Ešlė, padėjo atgal telefono ragelį ir, energin- 
gai apsivertusi lovoje, įsmeigė žvilgsnį į šalia jos po antklode gulintį nuogą 
Marką. Pro atsagstytą chalatą matėsi nuoga krūtinė. 

— Kvaila karvė. Nieko nenutuokia! — jos lūpose pasirodė plati šyp- 
sena, o veidas spindėjo džiaugsmu. — Ničnieko! 

Rankomis apsivijusi Marko kaklą, stipriai prisispaudė jį prie savęs ir 
ėmė aistringai bučiuoti — pirma įsisiurbė į lūpas, o paskui iš lėto nuslydo 


žemyn. 


ko 


Gulėjo po pūkine antklode išpiltas prakaito. Per karšta, nepakeliamai 
karšta, antklodė buvo užspaudusi galvą, todėl jis nebeturėjo kuo kvėpuoti. 
Prakaito upeliai tekėjo veidu, rankomis, kojomis, juosmeniu. Sviedė ant- 
klodę šalin, atsisėdo, tačiau, pajutęs stiprų smūgį į kaktą, susmuko atgal. 

Plūstelėjo vanduo. 

O, Jėzau! 

Jį apsėmė. Keistas pojūtis — tarytum vanduo būtų plūdęs ne tik iš 


išorės, bet ir iš jo vidaus, tarytum kraujas, tekantis gyslomis, ir vanduo, 

kuriame jis skendo, būtų buvę susisiekiančiuose induose. Yra gi koks nors 
žodis tam apibūdinti. Jau buvo jį beprisimenąs, jis kybojo čia pat, ant lie- 
žuvio galo, tačiau kiekvieną kartą, vos tik pabandydavo jį sugriebti, žodis 
išslysdavo. Lyg muilas vonioje, pagalvojo Maiklas. 

Staiga atšalo. Ką tik buvo nepakeliamai karšta, o dabar pasidarė šalta. 
Labai šalta. Net dantys ėmė kalenti — šalta-šalta-šalta. Rodės, plyš galva. 

— Einu, žvilgtelėsiu, gal vonios kambary rasiu paracetamolio, — 
garsiai pareiškė. 

Vietoj atsakymo — tyla. Netrukus pridūrė: 

— Ilgai neužtruksiu. Subėgiosiu iki vaistinės ir grįšiu. 

Vėl kankino alkis, kuris prieš keletą valandų buvo aprimęs, tačiau da- 
bar sugrįžo dar nuožmesnis. Skrandis tiesiog degte degė, matyt, skrandžio 
rūgštys, neturėdamos ką ėsti, kibo į jo sieneles. Gerklė visiškai išdžiūvusi. 
Jis ištiesė ranką, pasėmė vandens ir gurkštelėjo; nors ir labai troško, tačiau 
reikėjo didelių valios pastangų prisiversti jį gerti. 

Osmosas! 

— OSMOSAS! — apimtas pakilios nuotaikos, sušuko visu balsu. — 
Osmosas! Supratau! Osmosas! 

Umai vėl plūstelėjo karščio banga. Išpylė prakaitas. 

— Ei, užsukite kas nors termostatą! — suriko į tamsą. — Dėl Dievo 
meilės, juk mes visi čia išvirsime! Nejaugi mes panašūs į omarus? | 

Išgirdęs šį palyginimą, Maiklas ėmė kikenti. Tą pačią akimirką tiesiai 
prieš akis ėmė vertis karsto dangtis. Iš lėto, centimetras po centimetro, be. 
jokio garso, kol galiausiai pasirodė kometų skrodžiamas nakties dangus. 
Iš jo paties plykstelėjo šviesos spindulys, kuriame galėjai stebėti sklandant 
lengvas dulkeles, ir jis suprato, jog tai yra ne kas kita, o projekcija žvaigž- 
džių dangaus skliaute. Dangus buvo jo ekranas! Tada jis išvydo spindulyje 
tarp dulkelių dreifuojantį veidą. Ešlė. Atrodė, tarsi jis gulėtų baseino dug- 
ne, o ji plūduriuotų tiesiai virš jo. 

Išryškėjo kitas veidas — jo motinos. Paskui išvydo lygiai taip pat 
lengvai sklendžiantį savo jaunėlės sesers Karlos veidą. Tuomet pasirodė ir 
jo tėvas — ryškiai rudu kostiumu, kreminės spalvos marškiniais ir raudonu 
šilkiniu kaklaraiščiu — tokį jį Maiklas dažniausiai prisimindavo. Jis nie- 


kaip nesuprato, kaip tėvas gali plaukioti baseine ir nesušlapti. 

— Tu miršti, sūnau, — prabilo Tomas Harisonas. — Tu jau greit būsi 
su mumis. 

— Bet man atrodo, kad aš dar tam nepasiruošęs, tėti. 

Tėvas kreivai nusišypsojo. 

— O kas tam pasiruošęs, sūnau? 

— Aš prisiminiau žodį, kurio ieškojau, — apsidžiaugė Maiklas. — 
Osmosas. 

— Geras žodis, sūnau. 

— Kaip tau sekasi, tėti? 

— Čia tavęs laukia ne vienas pelningas sandėris, sūnau. Gausybė pa- 
sakiškų sandėrių. Tau čionai nereiks tuščiai gaišti, slapstant pinigus kažkur 
Kaimanų salose. Ką užsidirbi, tą ir turi. Patinka? 

— Taip, tėti... 

Tačiau toliau Maiklas kalbėjosi jau ne su savo tėvu, o su vikaru ku- 
nigu Sompingu, mažo ūgio arogantišku žmogeliu, bebaigiančiu šeštą- 
ją dešimtį, žilstančiomis garbanomis ir barzda, tik iš dalies slepiančia jo 
skruostų raudonį, kuris bylojo ne apie sveiką gyvenseną, daug laiko pralei- 
džiant gryname ore, bet apie girtuokliavimą. 

— Jeigu iš čia neištrūksi, tai gerokai pavėluosi, Maiklai. Tikiuosi, su- 
pranti, kad privalai atvykti į bažnyčią bent iki saulėlydžio. Antraip aš teisiš- 
kai negalėsiu tavęs sutuokti. 

— Ne... aš... ne... 

Jis ištiesė ranką, norėdamas paliesti vikarą ir nutverti jį už rankos, ta- 
čiau skaudžiai trenkėsi į kietą tikmedį. 

Tamsa. 

Nuo menkiausio judesio imdavo teliūskuoti vanduo. 

Tuo metu jis kažką pajuto. Apsičiupinėjęs aplink save suprato, kad 
vanduo jau nesiekia jo skruostų ir nuslūgo iki pakaušio. 

— Jaučiuosi taip, tarsi būčiau pasirišęs kaklaraištį, — nustebo jis. — 
Argi vanduo panašus į kaklaraištį? | 

Ji pagavo stiprus drebulys, pirštai savaime susigniaužė į kumščius, 
alkūnės ėmė daužyti šonkaulius, kojos tirtėjo, o kvėpavimas darėsi vis tan- 
kesnis ir tankesnis, kol galiausiai jis pradėjo springti. 

Aš mirštu, aš čia mirštu, vienišas, savo vestuvių dieną. Jos ateina manęs, 


dvasios leidžiasi pas mane į karstą ir... 

Jis trūkčiojančiomis rankomis užsidengė veidą. Net ir labai norėda- 
mas nebūtų prisiminęs, kada paskutinį kartą meldėsi — tai buvo gerokai 
prieš tėvo laidotuves. Tomo Harisono mirtis jam galutinai patvirtino, kad 
nėra jokio Dievo. Tačiau šįkart jis be jokio vargo prisiminė maldos „Tėve 
mūsų“ žodžius, kuriuos šnibždėjo sau į delnus, tarsi bijodamas, kad kas 
neišgirstų. 

Jo susikaupimą nutraukė statinis traškesys, kurio fone po akimirkos 
pasigirdo kantri muzika — tokia įprastai skamba vesternuose. Paskui nu- 
skardėjo balsas: „Ką gi, labas rytas, mieli sirgaliai, šį lietingą šeštadienio rytą 
įsijungę WNEB Bafalo radijo stotį. Netrukus išgirsite paskutines sporto ži- 
nias, naujienas ir oro prognozę! Vakar vakare sužaistos atkrintamosios...“ 

Maiklas it pamišęs čiupo radijo siųstuvą. Deja, per skubėjimą numetė 
jį į vandenį. 

— Tai šūdas, ne, o, šūdas, velniop viską! 

Išgriebęs jį iš vandens, gerokai, kiek tik pajėgė, pakratė, surado myg- 
tuką Ka/bėti ir jį paspaudė. 

— Davėjau? Davėjau, čia tu?! 

Vėl šnypštimas ir traškesys. 

— Labas, miesčioni! Tai tu esi tas veikėjas, kurio draugai antradienį 
vakare žuvo avarijoje, tiesa? 

— Taip. 

— Labas, malonu vėl tave girdėti! 

— Davėjau, patikėk, man iš tikrųjų labai reikia tavo pagalbos. O pas- 
kui per savo radijo stotį galėsi paskelbti didžiausią dienos naujieną. 

— Kas žino — o gal bus svarbesnių naujienų? — abejingai atsakė 
Davėjus. 

— Tiek jau to, — vis dėlto Maiklas nugalėjo norą piktai atkirsti. — 
Norėčiau, kad kam nors paskambintum ir paprašytum susisiekti su mani- 
mi per tavo radijo siųstuvą. Tačiau galėtum ir pats su savo tėveliu atvažiuoti 
ir išgelbėti. 

— Tik tuo atveju, jeigu esate mūsų teritorijoje. Supranti, ką noriu 
pasakyti? 


— Žinoma, Davėjau. Kuo puikiausiai suprantu. 

Iš grotuvo skambėjo Noros Džons balsas, o kambaryje degė koks tu- 
zinas žvakučių. Ešlė, gulėdama lovoje, prisidegė cigaretę ir prikišo ją Mar- 
kui prie lūpų. Jis giliai užsitraukė. 

— Džilė teisi, — prašneko jis. — Nemanau, kad tau reikėtų vykti 
bažnyčion, ir esu tikras, jog apie svečių priėmimą neverta nė galvoti. 

Ešlė energingai papurtė galvą. 

— O aš įsitikinusi, kad būtina. Nejaugi nesupranti? Aš staiga pasiro- 
dau bažnyčioje... — ji nutilo, užsitraukė cigaretę ir lėtai, pasigardžiuoda- 
ma išpūtė į lubas dūmą. — Žmonės pamatys vargšę nelaimingą nuotaką ir 
pajus man gailestį. 

— Nesu tuo tikras; bijau, kad tai neatsigręžtų prieš tave pačią. 

— Kaip tai? 

— Paprastai. Jiems gali pasirodyti, kad esi nejautri, galvoji tik apie 
save, kad negerbi Pečio, Luko, Džošo ir Robo. Mes turime parodyti, kad 
branginame jų atminimą. 

— Betgi mes abu susisiekėme su jų šeimomis. Parašėme visiems jų ar- 
timiesiems laiškus ir padarėme viską, ką turėjome padaryti. O apie vestuves 
kalbėjome jau ištisas tris dienas. Nagi, pirmyn! Atsiskaitysime už maistą ir 
gėrimus, kurie buvo užsakyti, o paskui pasirūpinsime į vestuves atvyksian- 
'čiais svečiais. Nejaugi tai kas nors ypatinga? 

Markas paėmė iš jos cigaretę ir užsitraukė — giliai į plaučius. 

— Ešle, žmonės supras. Tu ištisas tris dienas mane įtikinėjai, tačiau 
pati visiškai nesiklausei. Man atrodo, tai bus didžiulė klaida. 

— Pasitikėk manim, — tarė Ešlė ir piktai nužvelgė Marką. — Tik 
neištižk. 

— O, Dieve, nejaugi aš tau panašus į lepšį? Aš tik... 

— Truputėlį pabūgai? 

— Nieko panašaus. Eikš, kolege, nenukabink nosies! 


— O aš ir nenukabinu. 

Ji vėl įsisiurbė į jį savo lūpomis, kurios slydo kūnu tol, kol pasiekė 
gaktos plaukus, o suglebęs penis prigludo jai prie veido. 


— Aš ne tai turėjau omeny, — šelmiškai nusijuokė ji. 


Doo 


Greisas savaitgalį pradėjo įprastu ir seniai pamėgtu šešių mylių bėgi- 
mu ankstyvą šeštadienio rytą Braitono ir Houvo pajūrio bulvarais. Lietus 
vėl pliaupė lyg iš kibiro, tačiau jam tai buvo nė motais; jis bėgo užsimauk- 
šlinęs beisbolo kepuraitę, kurios snapelis tarsi skydas dengė veidą, apsivilkęs 
lengvą šiltą treningą ir apsiavęs visiškai naujus „Nike“ sportinius batelius. 
Bėgo kiek įkabindamas, todėl gana greit pamiršo ir lietų, ir visus savo rū- 
pesčius, tik stengėsi giliai kvėpuoti ir kuo lengviau statyti pėdas, o ausyse 
kažkodėl skambėjo Stivo Vonderio daina „Signed, Sealed, Delivered“. 

Sau po nosimi niūniuodamas priedainį, prabėgo pro senuką neper- 
šlampamu apsiaustu, vedžiojantį mažą pudelį, paskui jį patį pralenkė du lyk- 
ros treningais apsitempę dviratininkai ant kalnų dviračių. Potvynio vanduo 
buvo nuslūgęs, todėl užliejamoje seklumoje du žvejai ieškojo lervų jaukui. 

Jausdamas druskos skonį ant lūpų, Greisas bėgo išilgai pasivaikščioji- 
mų taką juosiančio užtvaro, už nugaros paliko sudegusios „West Pier“ kon- 
certų salės griaučius, paskui pandusu nusileido prie pat kranto, kuriame, 
kad nepasiektų potvynio bangos, vietos žvejai buvo kuo toliau išvilkę savo 
valtis. Jis įžiūrėjo net kai kurių pavadinimus — Deizė Li, Braitono gražuolė, 
Semi — ir užuodė nuo jų sklindančius dažų, dervos bei pūvančios žuvies 
kvapus. Jis bėgo tolyn pro dar neveikiančias kavines, atrakcionų arkadas, 
meno galerijas Kings Roud Arčes gatvėje, burlenčių sporto klubą, irklavi- 
mo bazę, įsikūrusią už žemos betoninės sienos, baseiną vaikams ir masyvias 
„Palace Pier“ konstrukcijas — šiai vietai jis jautė šiokius tokius sentimen- 
tus, nes būtent čia, ant tilto į jūrą, prieš septyniolika metų pirmą kartą 
pasibučiavo su Sende. Pagaliau pajuto pirmuosius nuovargio požymius, 


tačiau, prieš pasukdamas atgal, turėjo nubėgti iki Blek Rok uolų. 


KLAŠTA Iš VILTIS 165 


Tuo metu keletą kartų pyptelėjo mobilusis telefonas, panešdamas 
apie gautą SMS žinutę. 

Greisas stabtelėjo, atitraukė kišenės užtrauktuką ir, išsiėmęs telefoną, 
žvilgtelėjo į jo ekraną. 

Didysis Berniuk, neerzink mergaitės. Klaudina XX 

O, Jėzau! Palik mane ramybėje. Visą vakarą priekaištavai už tai, kad 
dirbu policijoje, o dabar nesiliauji siuntinėjusi žinučių. Kol kas jo nuomonė 
apie pažintis internetu nebuvo itin gera. Nejaugi jos visos panašios į Klau- 
diną? Agresyvios, vienišos moterys, kurioms galvoje trūksta mažiausiai vie- 
no šulo. Žinoma, kad ne. Tarp jų taip pat turėjo būti viena kita normali 
moteris. O gal jis klysta? 

Greisas įsikišo telefoną atgal į kišenę ir nubėgo tolyn, jausdamas, kad 
privalo atsakyti, tačiau kartu ir klausdamas savęs, ar nebūtų geriau ją pa- 
prasčiausiai ignoruoti. O ką jis galėtų jai atsakyti? Nešdinkis kuo toliau ir 
nebekvaršink man galvos? Buvo malonu susipažinti, tačiau supratau, jog esu 
gėjus? 

Galų gale nusprendė nusiųsti jai atsakymą, kai grįš namo. Jis pasitrauks. 
Atleisk man, bet supratau, kad dar nesu pasirengęs rimtiems santykiams. 

Iki tol atsijungusi nuo rūpesčių galva vėl ėmė veikti darbo režimu, 
primindama apie nuolat augantį nebaigtų tirti bylų kalną. Prekyba mer- 
ginomis iš Nigerijos, Sarešo Hoseino teismas, mažojo Tomo Lytlo istorija, 
prie kurių dabar prisidėjo dar ir Maiklo Harisono dingimas. 

Pastarasis jam nedavė ramybės. O ypač viena mintis, visą naktį nelei- 
dusi ramiai miegoti. Greisas ristele prabėgo baltas kreidingas uolas, valčių 
prieplauką su aibe pontonų ir stiebų mišku, viešbučius, parduotuves, res- 
toranus ir dar porą mylių. 

Paskui, pajutęs plaučiuose kažką panašaus į deginimą, apsisuko ir, 
aukštai keldamas pavargusias kojas, nubėgo atgal, kol atsidūrė ne per to-. 
liausiai nuo Van Aleno. Užbėgęs pandusu aukštyn, atsidūrė pasivaikščio- 
jimui skirtame take, paskui palaukęs, kol automobilių kamštyje atsiras 
didesnė spraga, kirto Marinos aikštę. Na, o tuomet siaura garvele nubėgo 
prie įvažiavimo į požeminę automobilių aikštelę. 

Jam šypsojosi sėkmė. Po kelių sekundžių vartai atsidarė ir pro juos 


išvažiavo tamsiai mėlynas „Porsche Boxter“, vairuojamas rūsčiai nusitei- 

kusios blondinės tamsiais akiniais, kurie tokią lietingą dieną buvo nerei- 
kalingi. Vartams nespėjus užsidaryti, jis jau buvo viduje. Nebloga priebėga 
nuo lietaus. 

Bėgdamas palei storą betoninę sieną, Greisas traukė į plaučius sausą, 
nežymiai variklio alyva atsiduodantį orą. Čia, kaip ir praėjusį kartą, stovėjo 
raudonas „Ferrari“ ir dar keletas jau matytų automobilių, už kurių jis rado 
ir blizgantį, kone naujutėlaitį visureigį BMW X5. 

Jis atidžiai pasižiūrėjo į lentelę su valstybiniu numeriu. W796 LDY. 
Tada atidžiai apsidairė — aplink nė gyvos dvasios. Priėjęs arčiau, atsiklaupė 
šalia priekinių keleivio durelių, atsigulė aukštielninkas ir, palindęs po visu- 
reigio slenksčiu, įdėmiai pažvelgė po ratlankiu. Jis buvo aplipęs purvu. 

Paskui išsiėmė iš kišenės nosinaitę, išlankstė ir padėjo sau ant kairės 
rankos delno, o dešine ėmė į ją grandyti pridžiūvusį purvą. Baigęs darbą, 
nosinaitę rūpestingai suvyniojo, surišo ir įsidėjo atgal į kišenę. Išlindęs iš 
po automobilio, nuėjo prie vartų ir mostelėjo ranka priešais infraraudo- 
nąjį spindulį. Po akimirkos vartai garsiai girgždėdami ir zvimbdami pa- 
sikėlė. 


Greisas išėjo gatvėn, apsidairė į abi puses ir ristele nubidzeno namo. 


k] 


ja 


9.30, išsimaudęs ir ramiai papusryčiavęs, — buvo išsikepęs plaktos 
kiaušinienės su natūraliais, be jokių chemikalų užaugintais pomidorais (eko- 
logiški pomidorai, kuriais Greisas pastaruoju metu buvo susižavėjęs ir dažnai 
valgydavo namie, kartu su keliais buteliukais mineralinio vandens buvo tarsi 
priešnuodis visam šlamštui, kurį teko kimšti darbo metu), neskubėdamas 
perskaitė Daily Masl, o paskui, atsivertęs Autocar, pavarvino seilę nagrinėda- 
mas naujausio „Aston Martin“ techninius duomenis. Tada nuėjo į studiją, 
kurią buvo įsirengęs mažame kambarėlyje iš kiemo pusės, apžvelgė senokai 
nepjauta žole apaugusį sodelį ir kone iki sterilumo tvarkingus kaimynų so- 


dus, į kuriuos žiūrint jam darydavosi nejauku, atsisėdo prie rašomojo stalo 

teisiai priešais monitoriaus ekraną ir paskambino Glenui Brensonui į na- 
mus. Čia pat, ant stalo, plastikiniame maišelyje buvo nosinaitė su žemėmis, 
nukrapštytomis nuo Marko Vareno automobilio. 

Atsiliepė Ari, Brensono žmona. Su Glenu jis rado bendrą kalbą nuo 
pat pirmos pažinties dienos, o tarp jo ir Ari tvyrojo įtampa. Atrodė, ji ne- 
mėgsta Greiso vien dėl to, kad šis, būdamas viengungis, tik ir svajoja išvesti 
jos vyrą iš doros kelio. 

Daug metų Greisas stengėsi įtikti Brensono žmonai, todėl niekuomet 
nepamiršdavo pasveikinti jų vaikų gimtadienio proga, o keletą kartų, įvai- 
riomis progomis pakviestas į svečius, pamalonino ir ją dovanodamas gėlių. 
Kartais jam atrodydavo, kad santykiai su Ari gerėja, tačiau tokie atvejai 
būdavo labai reti, ir šis rytinis pokalbis telefonu taip pat nežadėjo nieko 
gera. Iš jos balso galėjai suprasti, kad Greiso skambučiu ji nė kiek neapsi- 
džiaugė. 

— Labas, Rojau, — atžariai burbtelėjo ji. — Nori pasikalbėti su Glenu? 

Ne, iš tikrųjų tai labiausiai norėčiau pasikalbėti su Mėnulio Zmogu- 
mi, — norėjo leptelti Greisas, vis dėlto susilaikė ir netvirtai paklausė: 

— Gal jis yra kur nors netoliese? 

— Mes labai skubam, — atsakė ji. 

Fone buvo girdėti vaiko klyksmas. Netrukus prie jo prisidėjo ir Ari: 

— Semi! Duok sesei! Gana, tu jau prisižaidei, dabar jos eilė! 

Vaikai subliuvo dar garsiau. Pagaliau pasigirdo Brensono balsas. 

— Na ir ankstyvas gi tu, seni. 

— Labai juokinga. Klausyk, ką tu ketinai šiandien veikti? 

— Šiandien Ari sesers gimtadienis, trisdešimt metų. Pakvietė atvykti, 
į Solihulą. Turiu teisę pasirinkti — surasti Maiklą Harisoną arba gelbėti 
mūsų santuoką. Ką tu darytum? 

— Gelbėk santuoką ir neužmiršk padėkoti savo seniems nelaimin- 
giems draugams, kurie neturi šeimų, todėl savaitgaliais gali padirbėti ir už 
tave. 

— Esu labai dėkingas. O ką tu dabar darai? 

— Ruošiuosi į vestuves. 

— "Tu labai sentimentalus. Cilindras? Frakas? Be jokio pūkelio ir ką 


tik ištrauktas iš po lygintuvo? 

— Ar tau dar niekas nesakė, kad esi labai bjaurus? 

— Žmona, kurios aš jau beveik neturiu. 

Greisui nudiegė paširdžius. Jis žinojo, kad Glenas nenorėjo pasaky- 
ti nieko bloga, tačiau jo žodžiai vis tiek gėlė. Kiekvieną mielą vakarą, net 
ir vidurnaktį, rizikuodamas užsitraukti Ari nemalonę, Glenas skubėdavo 
namo pas jį mylinčius vaikus ir gražią bei aistringą lovoje laukiančią mote- 
rį. Žmonės, turintys šeimą, nesupranta, ką reiškia gyventi vienam. 

Vienatvė. 

Vienatvė gali žlugdyri. 

Vienatvė jį žlugdė. 

Greisas nuo jos pavargdavo, tačiau nežinojo, ko griebtis. O ką, jeigu 
jis ką nors susirastų? Jeigu įsimylėtų kokią gerą moterį? O jei imtų ir atsi- 
rastų Sendė? Kas tada? 

Protas jam sakė, kad ji niekada nebeatsiras, tačiau širdyje jis vis dar 
negalėjo su tuo susitaikyti ir elgėsi tarsi seno patefono adatėlė, niekaip ne- 
peršokanti į naują griovelį. Kartą arba dukart per metus, kai apimdavo 
nenumaldomas liūdesys, eidavo pas mediumą, tikėdamasis užmegzti kon- 
taktą ar bent jau gauti nors menkiausią užuominą apie tai, kas jai galėjo 
atsitikti. Tačiau iš Sendės nebuvo jokios žinios, ji ir toliau liko tarytum 
tamsus, blankus, fiksaže mirkstantis fotografijos negatyvas. 

Palinkėjęs Brensonui gero savaitgalio, Greisas pajuto, kad pavydi 
jo gyvenimo, reiklios žmonos, žavių vaikų ir paprasčiausios kasdienybės. 
Plaudamas indus, pro virtuvės langą stebėjo, kaip anapus gatvės Norina 
Grinsred, apsivilkusi rudą poliesterio kostiumą, pasirišusi prijuostę ir už- 
simovusi geltonas gumines pirštines, o ant galvos užsimaukšlinusi nuo 
lietaus saugančią plastikinę skrybėlę, prie savo namo skubėdama plovė si- 
dabrinį nisaną. Aplink ją zujo juodai baltas katinas. Radijo laidos Arvirai 
apie šeimą vedėja kalbino moterį, kurios tėvai, kiek ji prisimena iš savo vai- 
kystės, nepratarė vienas kitam nė žodžio. 

Devyniolika metų policijoje jį išmokė niekada nesureikšminti žmo- 
nių keistenybių, tačiau atrodė, kad žmonės kiekvieną dieną tampa vis keis- 
tesni. 

Sugrįžęs studijon, paskambino į Braitono policijos nuovadą ir papra- 


šė sujungti jį su kuriuo nors iš Kriminalinio skyriaus darbuotojų. Po kurio 

laiko jis išgirdo Džo Tindalo, detektyvo, apie kurį buvo susidaręs labai gerą 
nuomonę, balsą. 

Tindalas buvo iki skrupulingumo kruopštus, darbštus ir be galo 
sumanus darbuotojas. Šis neaukštas, liesas, akiniuotas vyras retėjančiais 
šiurkščiais plaukais priminė pamišusį profesorių iš „Central Casting“. Prieš 
ateidamas į policiją Tindalas keletą metų dirbo Britų muziejaus teismo ar- 
cheologu. Su Džo jam teko bendradarbiauti, tiriant Tomio Lytlo bylą. 

— Labas, Džo! — pasisveikino Greisas. — Neturi nė vieno laisvo 
savaitgalio? | 

— Cha! Turiu atlikti balistinę ekspertizę juvelyrinių dirbinių parduo- 
tuvės užpuolimo byloje. Visi kiti pasiplovė. Be to, man pavedė dar ir tre- 
čiadienio naktį įvykdytą nužudymą. Dėkoju už rūpestį 

Greisas prisiminė vėlų trečiadienio vakarą Braitone mirtinai subady- 
tą vyrą. Sunku pasakyti, ar jis buvo užpultas siekiant apiplėšti, ar tai buvo 
dviejų gėjų meilužių konfliktas. 

— Džo, man reikėtų tavo pagalbos. Turiu sudžiūvusio purvo, kurį 
radau ant įtariamojo automobilio. Kaip sužinoti, — be abejo, kuo sku- 
biau, — iš kurios Sasekso vietovės yra šis purvas? Kaip tiksliai būtų galima 
tai nustatyti? 

— O kaip tiksliai tu norėtum? 

— Kelių kvadratinių pėdų tikslumu. 

— Pralinksminai, Rojau. 

— Aš nė kiek nejuokauju. 

— O negalėtum pasakyti, kokia konkreti vietovė tave domina? Išty- 
ręs turimą pavyzdį, atsakyčiau, ar jis gali būti iš ten, ar ne. Sasekso dirvože- 
mis labai įvairus, čia yra kreidos, molio, žvyro ir smėlio. 

— Mane domina Ešdouno apylinkės. 

— Jose vyrauja smėlis ir molis. Turime informacijos apie žiedadulkes, | 
fosilijas, sėklas, gyvūnų mėšlą, augalus, vandenį ir panašiai. Ar negalėtum 
konkretizuoti? 

— Na, nebent iki kelių kvadratinių mylių. 

— Negalėjai sugalvoti sunkesnės užduoties? Anglijoje yra ir daugiau 
vietovių, kur žemė tokia pati, kaip Ešdouno girioje. 


— Kiek laiko tau prireiktų nustatyti? 

— Tarkim, kelių savaičių. Be abejo, tam reikėtų būrio pagalbininkų 
ir didelių išlaidų. 

— Vis dėlto galėtum tai padaryti? 

— Jei disponuočiau neribotais resursais ir turėčiau pakankamai laiko, 
galėčiau nustatyti gana tiksliai. 

— Būtent? 

— Negaliu garantuoti. Manau, maždaug kelių šimtų kvadratinių 
pėdų tikslumu. 

— Puiku, ačiū tau. Norėčiau kai ką atvežti — ar būsi nuovadoje? 


— Visą dieną, Rojau. 


4 


Po valandos, pasipuošęs mėlynu kostiumu, baltais marškiniais ir ryš- 
kiu kaklaraiščiu, Greisas įsuko į kalvotą Holingburio pramoninį rajoną, 
plytintį Braitono pakraštyje, pravažiavo mažaaukštį, dar 1950 metais sta- 
tytą ASDA prekybos centrą ir sustojo prie ilgo, žemo „art deco“ stiliaus 
Sasekso kriminalinės policijos valdybos pastato. 

Anksčiau čia buvo fabrikas, tačiau prieš kelerius metus šį pastatą įsi- 
gijo policija, kuri ir pakeitė jo paskirtį. Jei ant jo iš lauko pusės nebūtų 
jokių skiriamųjų ženklų, praeiviai pamanytų, kad čia — prašmatnus ir 
šiuolaikiškas viešbutis. Ryškiais baltais dažais perdažytas raudonų plytų 
mūrinukas, kurį juosė žalia veja, nepriminė policijos pastato, kol pro bu- 
dėtojų punktą ir aukštus vartus neįvažiuodavai į pilną policijos transporto 
ir šiukšlių konteinerių automobilių stovėjimo aikštelę kiemo gale, iš kurios 
aiškiai kaip ant delno matyti didžiulis kalėjimo korpusas. 

Greisas pastatė automobilį prie pat pastato, tarp policijos visureigio 
ir autofurgono, įėjo pro užpakalines duris ir, kilstelėjęs priešais elektroninį 
skydą tarnybinį pažymėjimą, pateko vidun. Paskui, apsaugos darbuotojui 
parodęs asmens kortelę, ėmė lipti aukštyn ištaigingu kilimu išklotais laip- 


tais, praėjo pro mėlynos spalvos skelbimų lentas su jose iškabintais kadaise 

policijoje naudotų lazdų pavyzdžiais ir dar dvi tokias pat mėlynas lentas 
laiptų pusiaukelėje, kuriose kabojo šiame korpuse dirbančių vyresniųjų 
policijos darbuotojų nuotraukos. 

Greisas pažino juos visus. Janas Stylas ir Veriti Smart iš Specialių- 
jų tyrimų skyriaus, Deividas Deivisonas iš Kriminalinės policijos, Vilis 
Grahamas ir Kristoferis Drikotas iš Mokslinių tyrimų skyriaus, Džeimsas 
Simpsonas iš Valdymo ir informacijos skyriaus, Terina Klifton Mur iš Šei- 
mos centro ir daug kitų atsakingų pareigūnų. 

Paskui Greisas perėjo erdvią atvirą patalpą su daugybe stalų, — kai 
kurie jų buvo užimti net ir šeštadienį, — o iš abiejų pusių rikiavosi kabine- 
tai su darbuotojų pavardėmis ir Sasekso policijos emblema ant durų. 

Praėjęs pro vyriausiojo detektyvo Gerio Vestono, Sasekso krimina- 
linės policijos vadovo, kabinetą, Greisas sustojo priešais gretimas duris ir, 
ištiesęs į apsaugos skydą savo kortelę, pateko į ilgą, kremine spalva dažytą 
koridorių, ant kurio sienų kabojo raudonos skelbimų lentos su įvairiomis 
diagramomis, atspindinčiomis kovą su nusikalstamumu. Viena jų buvo 
pavadinta „Galimi motyvai , kita — „Nužudymų tyrimo modeliai“, dar 
kita — „Nusikaltimo vietos tyrimas“. 

Greisui patiko moderniai atrodanti Kriminalinės policijos valdyba. 
Didžiąją savo karjeros dalį jam teko praleisti senose, triušides primenančio- 
se policijos nuovadose, kurių aplinka ne itin skatino darbo našumą, o štai 
čia jam buvo miela matyti, kad jo mylima policija, kuriai jis pašventė savo 
gyvenimą, taip pat įžengė į dvidešimt pirmąjį amžių. Tiesa, išskyrus vieną 
trūkumą, kuriuo niekas nebuvo patenkintas, — čionai nebuvo valgyklos. 

Greisas žingsniavo koridoriumi tolyn pro uždarytas kabinetų duris, 
ant kurių kabančios lentelės skelbė, kas yra už jų. Ant pirmų durų buvo 
pritvirtinta lentelė su užrašu „Sunkių nusikaltimų ir nelaimingų atsitikimų 
tyrimas“, paskui — Demaskavimo grupės kabinetas, Vaizdo kamerų intor- | 
macijos tyrimo kabinetas, Informacijos tarnyba, Komandiruotų policijos 
darbuotojų kabinetas. Praėjęs paskutiniąsias duris, Greisas užuodė riema- 
lonų nosiai kvapą, kuris stiprėjo su kiekvienu žingsniu. 

Tai buvo šleikštus, vemti verčiantis yrančio lavono dvokas, kurio 
Greisas, išdirbęs policijoje daugelį metų, nebūtų supainiojęs su jokiu kitu 


kvapu. Pernelyg dažnai tekdavo jį uostyti. Jam neprilygo jokia smarvė; ji 

apgaubdavo tarsi neregimas rūkas, įsismelkdavo į odos poras, į nosį, plau- 
čius ir vidurius, įsigerdavo net į kiekvieną plauką ir audinio pluoštelį, todėl 
šį nemalonų dvoką dar ilgokai jausdavai net ir nutolęs nuo jo šaltinio. 

Atidaręs mažo, švara spindinčio Nusikaltimų vietos tyrimo kabineto 
duris, jis išvydo ir dvoko priežastį. Nusikaltimų vietos tyrimo fotostudi- 
joje, ant stalo, uždengto rudu popieriumi, po ryškiomis lempomis gulėjo 
perplėšti havajietiški marškiniai, kurie atrodė tarsi būtų išmirkyti kraujyje. 
Netoliese, plastikiniame maišelyje, kelnės ir šviesiai rudi bateliai. 

Įėjęs į kabinetą, Greisas pamatė baltu kombinezonu vilkintį vyrą, 
kurio iš pradžių nepažino, įsmeigusį akis į „Hasselblad“ fotoaparato, pri- 
tvirtinto ant trikojo, objektyvą. Tik geriau įsižiūrėjęs atpažino Džo Tin- 
dalą, kuris po paskutinio jų susitikimo prieš kelis mėnesius buvo gerokai 
pasikeitęs. Pirmiausia Greisas pasigedo kuoktelėjusio profesoriaus šukuo- 
senos ir vėžlio kiautą primenančių akinių. Galva nuskusta plikai, po apa- 
tine lūpa — siaura barzdelė, o ant nosies — stačiakampio formos akiniai 
melsvais lęšiais. Džo Tindalas dabar labiau priminė stileivą negu moksli- 
ninką. 

— Gyvenimo permainos? Moteris? — užuot pasilabinęs, paklausė 
Greisas. 

Tindalas su nuostaba pažvelgė į Greisą. 

— Ką aš matau, Rojau! Taip, tu teisus. Kas tau pasakojo? 

Greisas plačiai išsiviepė, nenuleisdamas nuo jo akių, tarsi būtų tikė- 
jęsis išvysti ir auskarą. 

— Jauna, ar ne? 

— Tiesą sakant, taip... Ber iš kur tu žinai? 

Greisas vėl plačiai išsišiepė ir dar kartą dirstelėjo į jo plikę bei stilin- 
gus akinius. 

— Neleidžia pasenti? 

Pagaliau Tindalas suprato ir suglumęs šyptelėjo. 

— Ji mane pribaigs, Rojau. Kiekvieną naktį po tris kartus. 

— Nesupratau — tu 6andai tris kartus ar pavyksta tris kartus? 

— Atstok! — jis nužiūrėjo Greisą nuo galvos iki kojų. — Ar ne per 
daug elegantiškai kaip paprastą šeštadienį? Į pasimatymą? 


— Jei atvirai, tai į vestuves. 

— Nuoširdžiausi sveikinimai. O kas ta laimingoji? 

— Įtariu, kad ji nėra labai laiminga, — atšovė Greisas, ant stalelio 
šalia marškinių padėdamas nedidelį plastikinį maišelį žemių, nukrapštytų 
nuo Marko Vareno BMW. 

— Norėčiau kuo greičiau. 

— Tau visada reikia kuo greičiau. Visiems reikia greičiau. 

— Netiesa, Džo. Atnešęs Tomo Lytlo bylos įkalčius, sakiau, kad gali 
dirbti tiek, kiek tau reikia. O čia — kas kita. Suprask, dingo žmogus. Nuo 
to, kaip greitai apsisuksi, priklausys, ar rasim jį gyvą, ar jau mirusį. 
nuo jo akių, nestipriai pakratė. 

— Grynas smėlis, — įvertino jis. 

— Ir ką gi tau jis sako? 

— Telefonu minėjai Ešdouno girią. 

— Aha. 

— Gali būti, jog šis smėlis iš ten. 

— Gali būti? 

— Rojau, Jungtinėje Karalystėje pilna smėlio. Taip, jis vyrauja Eš- 
douno girioje, tačiau yra dar koks milijonas vietų, kur galima jo rasti. 

— Mane domina teritorija, kurios ilgis yra maždaug septynios pėdos, 
o plotis — trys. 

— Panašu į kapą. 

— Atspėjai. 

Džo Tindalas linktelėjo ir vėl atidžiai nužvelgė maišelį. 

— Vadinasi, norėtum, kad pagal šią žemių saujelę surasčiau kažkur 
Ešdouno girios tankmėje iškastą kapą? 

— Teisingai. 

Nusikaltimų vietos tyrėjas trumpam nusiėmė akinius, tarytum be jų. 
geriau matytų, ir vėl užsidėjo. 

— Susitarkim, Rojau. Tu randi kapą, o aš nustatau, ar šis smėlis yra 
iš ten, ar ne. 

— Iš tikrųjų norėčiau atvirkščiai. 

Tindalas vėl kilstelėjo maišelį. 


— Viskas aišku. Kuo tu mane laikai? Deividu Bleinu? Derenu Brau- 

nu?* Tikiesi, kad man užtenka tik švystelėti šį maišelį oran, ir staiga kaž- 
kokiu magišku būdu dešimties tūkstančių hektarų girios vidury atsiras 
kapas? 

— Nori pasakyti, kad tau per sunku? 

— Tiesą sakant, taip. Sunkoka. 

Po kelių valandų Greisas iš lėto pravažiavo pro stačiame kalvos šlaite 
stūksančią Petčam Vilidžo Visų Šventųjų bažnyčią, kurioje antrą valandą 
turėjo įvykti labai svarbi santuokos ceremonija — iki jos buvo likusios 
maždaug keturiasdešimt penkios minutės. 

Tai buvo jo mėgstamiausia bažnyčia šioje apylinkėje, pastatyta dar 
anglų ankstyvuoju stiliumi, jauki, kukli, iš netašytų pilkų akmenų, su 
mažu bokšteliu ir langą už altoriaus puošiančiu dailiu vitražu, o šventoriu- 
je žole užžėlę antkapiai skaičiavo tikriausiai ne vieną šimtmetį. 

Greisui sėdint savo alfoje, kurią jis buvo pasistatęs priešais bažnyčią, 
netoli nuo vartų, iš kur matė visus privažiavimus bei priėjimus, smarkus 
lietus virto dulksna. Kol kas nesimatė nė gyvos dvasios. Ant šlapio asfalto 
draikėsi keli permirkę konfeti, tikriausiai likę nuo praėjusių vestuvių. 

Po kurio laiko jis pastebėjo pagyvenusią moterį neperšlampamu liet- 
palčiu su gobtuvu. Ji, išvydusi priešais ateinantį aukštą vyriškį, vilkintį 
striuke ir taip pat apsigobusį gobtuvu, vedantį už pavadėlio pririštą mažytį 
šunelį, stabtelėjo, padėjo ant šaligatvio pirkinių krepšelį ir persimetė su juo 
keliais žodžiais. Tuo tarpu šunelis nubidzeno prie žibinto stulpo ir pakėlė 
užpakalinę koją. 

Po akimirkos prie bažnyčios privažiavo mėlynas „Ford focus“. Iš jo 
išlipo vyras su dviem ant krūtinės kabančiais fotoaparatais. Greisas žiūrėjo 


į jį bandydamas suprasti, ar šis vyrukas yra profesionalus vestuvių fotogra- 


* Iliuzionistai. 

fas, ar žurnalistas. Netrukus šalia fordo sustojo mažas rudas „Vauxhall“ ir 
išlipo striuke su gobtuvu vilkintis jaunas vyras, kuris rankoje laikė žurna- 
listams įprastą užrašų knygutę. Vyrai pasisveikino ir, dairydamiesi į šalis, 
ėmė šnekučiuotis. 

Po dešimties minučių privažiavo sidabro spalvos BMW visureigis. 
Pro dulksną ir tamsintus visureigio stiklus Greisas neįžiūrėjo, kas jame 
sėdi, tačiau tuojau pat atpažino Marko Vareno automobilio valstybinį nu- 
merį. Automobiliui sustojus, iš jo iššoko tamsiu lietpalčiu vilkintis Markas 
Varenas ir tuojau pat takeliu nuskubėjo į bažnyčią. Greisas matė, kaip jis 
įėjo į vidų, tačiau tuojau pat vėl pasirodė tarpdury ir nuskubėjo atgal prie 
visureigio. 

Tuo metu privažiavo taksi ir iš jo pro užpakalines dureles išlipo aukš- 
tas, oriai atrodantis vyriškis žilais plaukais, vilkintis dieniniu fraku su 
raudonu gvazdiku sagos kilpoje; rankoje laikydamas pilką cilindrą, jis nu- 
pėdino bažnyčios link. Taksi vairuotojui, be abejo, buvo nurodyta laukti. 
Tuojau pat pasirodė ir sidabro spalvos sportinis „Audi TT“. Greisas prisi- 
minė tokį pat automobilį matęs prie Ešlės Harper namų. 

Atsidarė vairuotojo durelės ir pro jas išlipo Ešlė su mažu skėčiu ran- 
koje, pasipuošusi dailia balta vestuvine suknele ir kuodu ant galvos. Po aki- 
mirkos pro keleivio dureles išniro vyresnio amžiaus moteris, vilkinti baltai 
siuvinėta žydra suknele ir tvarkingai sušukuotais žilais sidabro atspalvio 
plaukais. Ešlė pamojavo sėdinčiam BMW, palindo po skėčiu ir drauge su 
savo keleive patraukė takeliu. Netrukus jos abi jau buvo bažnyčioje. Jied- 
viems iš paskos nusekė Markas Varenas. 

Pagaliau, likus penkioms minutėms iki antros, šventoriuje apsireiškė 
vikaras, kuris irgi pranyko už bažnyčios durų. Greisas nutarė, kad ir jam 
jau metas. Išlipęs iš automobilio, užsitraukė ant galvos mėlynai geltonos 
Tomio Hilfigerio striukės gobtuvą ir kirto kelią. Tuo metu priešais jį išdy-. 
go jaunas vyrukas su užrašų knygute rankoje. Tai buvo maždaug dvidešimt 
penkerių metų, aštrių veido bruožų žurnalistas, apsirengęs pigų pilką kos- 
tiumą ir po kaklu netvirtai pasirišęs kaklaraištį, iš po kurio mazgo styrojo 
išlindusi viršutinė saga. 

Kramtydamas gumą, jis paklausė: 

— Vyresnysis detektyvas Greisas, jei neklystu? 

Greisas atidžiai pasižiūrėjo jam į akis. Nors būti žurnalistų atpažin- 
tam jam — jokia naujiena, vis dėlto Greisas buvo atsargus. 

— O jūs? 

— Kevinas Spinela, Argus. Norėjau paklausti, gal turite kokių naujie- 
nų apie Maiklą Harisoną? 

— Deja, nieko naujo nepapasakosiu. Verčiau luktelkime — gal jis 
ims ir pasirodys bažnyčioje? 

Žurnalistas dirstelėjo į savo laikrodį. 

— Nieko sau pokštas. 

— "Tai nebūtų pirmas atvejis, kai jaunikis vėluoja į savo vestuves, — 
Greisas nusišypsojo ir praėjo pro Spinelą. 

Skubėdamas paskui jį, jaunasis žurnalistas paklausė: 

— Kaip jūs manote, gerbiamas vyresnysis detektyve, ar Maiklas Ha- 
risonas gyvas, ar nebe? 

Greisas akimirką stabtelėjo ir tarė: 

— Mes ieškome dingusio be žinios. 

— Vis dėlto? 

— Nieko daugiau nekomentuosiu, ačiū už dėmesį, — Greisas stum- 
telėjo sunkias duris, įėjo į tamsų priebažnytį ir vėl jas uždarė. 

Kiekvieną kartą, įėjęs bažnyčion, Greisas pajusdavo vidinę sumaiš- 
tį. Ar jam irgi derėtų nukabinti nuo kabliuko pagalvėlę, skirtą pasidėti po 
keliais, ir, pasekus daugelio pavyzdžiu, atsiklaupti ir pasimelsti? Taip, kaip 
elgdavosi vaikystėje, kone kiekvieną sekmadienį su motina ir tėvu atėjęs į 
bažnyčią. O gal paprasčiausiai atsisėsti į klauprą ir parodyti Dievui, kuriuo 
jis tikriausiai jau netikėjo, kad pyksta? Dingus Sendei, jis dar ilgą laiką ei- 
davo į bažnyčią ir melsdavosi, kad ji sugrįžtų. Tiesa, kartais apsilankydavo 
ir pamaldose, tačiau dažniausiai į bažnyčią užsukdavo tuomet, kai joje ne- 
būdavo žmonių. Sendė nebuvo tikinti, o jis pats, per keletą pastarųjų metų 
nesulaukęs atsako į savo maldas, tapo agnostiku. Todėl ir melstis nebuvo 
prasmės. 

Sugrąžink man Sendę, tada aš tikrai iš visos širdies pasimelsiu. Tačiau tik 
ne dabar, ponas Dieve, gerai? 

Greisas praėjo pro eilę priebažnytyje sustatytų skėčių, nuo kurių var- 


vėjo lašai, skelbimų lentą ir šūsnį lankstinukų pamaldoms, ant kurių buvo 

išspausdinta Maiklas Džonas Harisonas ir Ešlė Loren Harper. Po akimirkos 
atsidūrė bažnyčioje. Čia kaip visuomet kvepėjo sausu senu medžiu, senais 
drabužiais, dulkėmis ir vašku. Bažnyčia buvo gražiai papuošta gėlėmis, ta- 
čiau jų kvapo Greisas neužuodė. 

Tarpe tarp klauptų ir šoninėje navoje lūkuriavo koks tuzinas žmonių. 
Visi stovėjo tylėdami, tarsi statistai ilmavimo aikštelėje, laukdami režisie- 
riaus nurodymų. 

Greisas įdėmiai nužvelgė susirinkusius žmones, linktelėjo išblyšku- 
siai lyg popierius Ešlei ir paspaudė ranką aukštam vyriškiui juodu smokin- 
gu, greičiausiai nuotakos tėvui. Šalia Ešlės stovėjo kartu su ja atvažiavusi 
daili, tikriausiai šeštąją dešimtį skaičiuojanti moteris. Ši atrodė labai pa- 
vargusi, o jos akys žvelgė tarsi nieko nematydamos. Markas Varenas, apsi- 
rengęs tamsiai mėlyną kostiumą su baltu gvazdiku švarko atlape, stovėjo 
šalia žavingos poros — vyro ir moters, kuriems galėjo būti truputį per 
trisdešimt. 

Greisas jautė į jį nukreiptus smalsius žvilgsnius. Drebančiu balsu tylą 
nutraukė Ešlė, padėkojusi jam už atvykimą ir visų pirma pristačiusi klaikiai 
atrodančiai Maiklo motinai, o paskui dailiam inteligentiškam vyriškiui, 
kurį jis buvo palaikęs Ešlės tėvu, tačiau, pasirodė, jog tai jos dėdė. Vyras 
draugiškai paspaudė Greisui dešinę ir prisistatė esąs Bredlis Kaninhamas, 
paskui, žiūrėdamas tiesiai į akis, tarė: 

— Malonu susipažinti, vyresnysis detektyve. 

Atkreipęs dėmesį į Šiaurės Amerikos gyventojams būdingą akcentą, 
Greisas pasiteiravo: 

— Kur Valstijose gyvenate? 

Vyriškis susiraukė, tarytum būtų įsižeidęs. 

— Tiesą sakant, esu kanadietis, iš Ontarijo. 

— Atsiprašau. 

— Nieko tokio. Tai anglams būdinga klaida. 

— Manau, jums taip pat nebūtų lengva susigaudyti girdint įvalriais 
akcentais kalbančius britus, — tarė Greisas. 

— Be abejo, esate visiškai teisus. 

Greisas nusišypsojo ir palankiai nužvelgė jo fraką. 


— Miela išvysti nors vieną tinkamai vestuvėms apsirengusį vyrą. 

— Tiesą sakant, šitos kelnės mane nervina, — prisipažino Kaninha- 
mas. — Išsinuomojau jūsų garsiajame „Moss Bros“, tačiau, regis, man pa- 
kišo netikusias kelnes! 

Jo akyse Greisas išvydo susirūpinimą. 

— Vis dėlto tai baisu, ar ne? 

— Taip, — atsakė suglumęs Greisas. — Baisu. 

Jų pokalbį pertraukė Ešlė, nusprendusi pristatyti Greisą bažnyčios vi- 
karui, kunigui Sompingui, žemo ūgio barzdotam vyrui baltais liturginiais 
rūbais ir balta dvasininko apykakle, kurio traiškanotos ir krauju pasruvu- 
sios akys tiesiog žaibavo pykčiu. 

— Aš aiškinau panelei Harper, kad šias vestuves reikia atidėti, — pra- 
bilo kunigas Sompingas. — Argi ne absurdiška šitaip reklamuoti savo kan- 
čią? Kaip, sakykite, turi jaustis svečiai? Tai gryna nesąmonė. 

— Jis atsiras, — pratrūko raudoti Ešlė. — Atsiras, aš žinau, kad jis 
atsiras. 

Ji maldaujamai pažvelgė į Greisą. 

— Prašau, pasakykite jam, kad Maiklas atvyksta. 

Nuotaka Greisui atrodė tokia nelaiminga ir silpna, jog nedaug trūko, 
kad jis ją apsikabintų. Ji buvo vieniša ir visiškai palaužta. Rojus pajuto norą 
skelti vikarui antausį. 

— Maiklas Harisonas dar gali sugrįžti, — tarė Greisas. 

— Jam derėtų gerokai pasiskubinti, — abejingu balsu atkirto vika- 
ras. — Ketvirtą valandą numatytos kitos vestuvės. 

— Aš maniau, kad čia — bažnyčia, — piktai pasakė Greisas, supykęs 
dėl tokio nejautrumo Ešlės atžvilgiu, — o ne koks prekybos centras. 

Kunigas Sompingas pabandė atremti Greiso žvilgsnį, tačiau nesėk- 
mingai. Po akimirkos, parylėjęs, atsargiai pasiaiškino: 

— Aš tarnauju Viešpačiui. Jis man ir nustato darbo grafiką. 

Po kelių sekundžių Greisas jam metė: 

— Tokiu atveju tikiuosi, kad jūs paprašysite savo šefo nedelsiant pri- 
statyti jaunikį. 

Dvidešimt minučių po antros, nekreipdamas dėmesio, kad bažnyčio- 
je buvo vos keletas žmonių, kunigas Sompingas sunkiai, tarytum alpinis- 
tas, kopiantis į Everestą, užlipo laipteliais į sakyklą. Rankomis įsirėmęs į 
medinius turėklus, palinko į priekį ir susirūpinusiu veidu pareiškė: 

— Nuotakos, panelės Ešlės Harper, ir jaunojo motinos, ponios Dži- 
lijanos Harison, paprašytas noriu pranešti, kad santuoka atidedama neri- 
botam laikui, iki atsiras Maiklas Harisonas. Galime pasiguosti, kad dviejų 
jaunų, vienas kitą mylinčių žmonių sąjunga Viešpaties akyse kol kas nega- 
lėjo įvykti dėl to, kad nedalyvauja jaunasis. Niekas iš mūsų nežino, kas jam 
galėjo atsitikti, tačiau savo maldose mes nuolat prisimename jį, jo šeimą ir 
būsimąją nuotaką. 

Jis trumpam nutilo ir jau maloniu balsu tęsė: 

— Nors santuoka neįvyko, panelė Harper ir ponia Harison visus 
nuoširdžiai kviečia į banketą Karalienės Marijos pokylių salėje Braitono 
paviljone. Jos būtų dėkingos, jei pasimeldę už Maiklą neišsiskirstytumėte 
ir pabūtumėte drauge. 

Kunigas trumpai paskubomis pasimeldė. Tuo metu kažkas atidarė 
bažnyčios duris. 

Greisas stebėjo nuščiuvusius žmones. Tvyrojo laidotuvių nuojauta. 
Kai kurie iš čia esančiųjų ateinančią savaitę dalyvaus ketveriose laidotuvė- 
se. Vis dėlto tikėjosi, kad Maiklo Harisono neatvykimas dar nereiškia ir 
penktų laidotuvių. Tiesa, tai nebuvo geras ženklas. Iš tiesų tai labai blogas 
ženklas. Dabar jau netgi pačią menkiausią prielaidą, kad Maiklas Hariso- 
nas nusprendė iškrėsti pokštą, reikėjo atmesti. 


Tačiau jam ramybės nedavė dar viena mintis. 


Po geros valandos svečiai jau buvo susirinkę Karališkojo Braitono 
paviljono Karalienės Marijos pokylių salėje, kurios rausvas sienas puošė 


meniški, aliejiniais dažais tapyti paveikslai paauksuotais rėmeliais. Vietoj 

įprasto šventinio triukšmo vyravo tyla, kurią pertraukdavo santūrūs po- 
kalbiai. Užimti buvo tik keli iš dviem šimitams svečių puikiai padengtų ir 
orchidėjų žiedais papuoštų stalų. Du baltomis uniformomis ir specialiomis 
kepuraitėmis pasidabinę vyresnieji virėjai buvo išrikiavę visą padavėjų ar- 
miją, o specialiai skirtoje vietoje laukė daugiaaukštis vestuvinis tortas, kuris 
visiškai be reikalo priminė progą, dėl kurios jie čionai susirinko. Vis dėlto 
kai kurie dalyviai per daug nesikuklino ir šveitė viską iš eilės, nepamiršda- 
mi užgerti šampanu arba vynu. 

Greisas, kurį Ešlė mandagiai pakvietė dalyvauti, nesiskubino prie sta- 
lo, kadangi pirmiausia norėjo telefonu duoti nurodymus detektyvui kons- 
tebliui Nicholui ir detektyvei seržantei Moj, kad šie sustiprintų paieškos 
grupę. Bela užsiminė apie neseniai pradėjusią dirbti detektyvę Emą Džeinę 
Boutvud, kuri, anot jos, jau spėjo gerai užsirekomenduoti ir šiuo metu ne- 
turėjo jokios bylos. Greisas pritarė Belos nuomonei ir pasiūlė ją nedelsiant 
įtraukti į grupę. 

Atėjęs į salę Greisas ėmė atidžiai stebėti Ešlę ir Marką. Nors Ešlės 
akys buvo ašarotos, o paakiai išmarginti blakstienų tušu, ji stengėsi atrody- 
ti oriai ir sėdėjo tarp jauno vyro ir moters, kurių jis bažnyčioje nepastebėjo. 
Tikriausiai dalis žmonių prisidėjo jau vėliau, iš pačios Ešlės sužinoję, kad į 
vaišes kviečiami visi norintieji. 

— Jis atsiras, — išgirdo Greisas ją kalbant. — Ir žinote kodėl? Aš tie- 
siog negaliu patikėti — nejaugi vestuvių dienai nelemta būti laimingiausiai 
tavo gyvenime? | 

"Po šių žodžių ji vėl puolė į ašaras. 

Prie kito stalo greta sėdėjo Maiklo motina ir Ešlės dėdė. Kurį lai- 
ką Greisas įdėmiai stebėjo Bredlį Kaninhamą. Tačiau netrukus jį sutrikdė 
Markas Varenas su gvazdiku švarko atlape, rankoje laikąs tuščią šampano 
taurę. Jis pasilenkė taip arti Greiso, kad jų veidai beveik lietėsi, ir įkaušusio 
žmogaus balsu prabilo: 

— Detektyvas seržantas Greisas? 

— Vyresnysis detektyvas, — pataisė jį Greisas. 

— Ats-prašau, nežinojau, kad esi paaukštintas. 

— Aš ir nebuvau paaukštintas, pone Varenai. 


Markas akimirką atsitraukė, paskui nuo alkoholio susiaurėjusiomis 

akimis piktai dėbtelėjo į Greisą. Buvo akivaizdu, kad jo dalyvavimas trikdo 
Ešlę — Greisas pastebėjo jos žvilgsnį, nukreiptą į Marką Vareną. 

— Ar neatro-odo, kad būtų pars laikas palikti šią jauną damą ra-amy- 
bėje? Tu bent kiek supranti, ką ji išgyvena? 

— Būtent dėl to aš ir esu čia, — ramiu balsu atsakė Greisas. 

— Tu dabar turėtum būti kitur, turėtum ieškoti Maiklo, o ne trintis 
čia kaip koks veltėdis. 

— Markai! — sudraudė jį Ešlė. 

— Atstok, — atkirto Markas, mostelėdamas ranka ir vėl skersakiuo- 
damas į Greisą. — Ką, po velnių, tu čia veiki? 

Supykęs, tačiau vis dar išlikdamas ramus, Greisas atsakė: 

— Mano vadovaujama paieškos grupė daro viską, ką gali. 

— Negaliu partikėti. O tau galima gerti tarnybos metu? 

— Čia mineralinis vanduo. 

Markas žvairomis dirstelėjo į jo stiklinę. 

Pagaliau Ešlė pakilo nuo stalo ir, priėjusi arčiau, paklausė: 

— Kodėl tau, Markai, nepabendravus ir su kitais svečiais? 

Jos balsas nežymiai virptelėjo, tačiau tai nepraslydo pro Greiso ausis. 
Kažkas čia ne taip, tačiau jis nežinojo kas. 

Tada Markas Varenas, rankomis įsirėmęs į krūtinę, stumtelėjo detek- 
tyvą. | 

— Žinai, kas tu toks? Tau nė kiek nerūpi, ar ne? 

— Kodėl tau taip atrodo? 

Markas Varenas kvailai išsišiepė ir pakeltu balsu išrėžė: 

— Klausyk. Tau nepatinka turtingi, ar ne? Mes turėtume patys pa- 
sirūpinti savimi, taip? Juk tu per daug užsiėmęs, tau reikia gaudyti virši- 
jančius greitį. Kodėl turėtum sukti galvą dėl kažkokio nelaimingo mulkio, 
kuris pateko į bėdą dėl nenusisekusios draugužių išdaigos, ką? Nagi, kada 
tu, po galais, išsinešdinsi gaudyti nedrausmingų vairuotojų — juk tai apsi-. 
moka, tiesa? 

Greisas prabilo tyliai, kone pašnibždomis, žinodamas, kad šitaip pri- 
vers tyliau kalbėti ir Marką Vareną. 

— Pone Varenai, aš neturiu nieko bendra su kelių policija. Atvykau 
čionai tik norėdamas jums padėti. 


Markas pasilenkė, kad išgirstų, ką jam sako. 

— Atsiprašau, neišgirdau. Ką pasakei? 

Greisas patylomis tęsė: 

— Kartą, kai mokiausi policijos koledže, reikėjo išsirikiuoti patikri- 
nimui. Buvau išblizginęs diržo sagtį tarsi veidrodį. Viršininkas liepė man 
nusisegti diržą, pakelti ir visiems parodyti vidinę sagties pusę. Kadangi jos 
nevaliau, man buvo labai gėda. Taip aš išmokau svarbią pamoką: svarbu 
ne tik išorė. 

Jis ironiškai žvilgtelėjo į Marką. 

— Ką tu nori-i tuo pasakyt? 

— Turėsite laiko pamąstyti, pone Varenai. Tikiuosi, kitą kartą BMW 
bus nuplautas švariau. 


Greisas apsisuko ir išėjo. 


4] 


Vėl sėdėdamas savo automobilyje, į kurio priekinį stiklą barbeno lie- 
taus lašai, Greisas mąstė. Taip giliai, kad tik po laiko pastebėjo už valytuvo 
užkištą taloną. 

Lupikautojai. 

Jis išsiropštė iš automobilio, nuėmė taloną ir ištraukė jį iš celofano. 
įmautės. Trisdešimt svarų už tai, kad automobilis aikštelėje stovėjo penkio- 
mis minutėmis ilgiau, negu Greisas buvo numatęs. Beje, nurašyti šią sumą 
tarnybinėms išlaidoms nebuvo jokio šanso. Šefas tokius dalykus griežtai 
uždraudęs. 

Tikiuosi, pone Brensonai, kad po maloniai praleisto savaitgalio Solibule 
įvertinsi mano pastangas. Greisas nusivaipė ir pasipiktinęs numetė taloną 
po priekine keleivio sėdyne. Tačiau netrukus jis vėl prisiminė Marką Vare- 
ną, o paskui mintimis grįžo penkerius metus atgal, į dviejų savaičių teisinės 
psichologijos kursus, kuriuos lankė Jungtinėse Valstijose, FTB darbuotojų 
rengimo centre Kvantike. Žinoma, profesionaliu ekspertu jis netapo, ta- 


čiau išmoko vertinti instinktyvų elgesį ir skaityti kūno kalbą. 

Marko Vareno kūno kalba jam sukėlė rimtų įtarimų. 

Šis žmogus neteko keturių artimų draugų. Be žinios dingęs, o galbūt 
jau miręs — visiškai įmanomas dalykas — jo verslo partneris. Jis turėtų iš- 
gyventi šoką, būti visiškai suglumęs, nepratarti nė žodžio. Iš kur tas pyktis? 
Pykčio protrūkis dar pernelyg ankstyvas. 

Be abejo, Greisas pastebėjo ir jo reakciją į pastabą apie automobilio 
plovimą. Buvo akivaizdu, kad palietė opią Markui Varenui vietą. 

Aš nežinau, ką jūs, pone Varenai, slepiate, tačiau pasistengsiu viską iš- 
siaiškinti | 

Jis išsitraukė telefoną, surinko numerį ir, prisidėjęs prie ausies, įsi- 
klausė į monotonišką signalą. Nors tikėjosi, kad šeštadienio popietę išgirs 
autoatsakiklį, vis dėlto išgirdo žmogaus balsą. Moters. Švelnų ir šiltą. Iš 
balso tikrai neatspėtum, kuo ji dirba. 

— Braitono ir Houvo morgas. 

— Kleo, čia Rojus Greisas. 

— Sveikutis, Rojau, kaip laikaisi? — įprastai Kleo kalbėdavo labai 
mandagiai ir gana santūriai, tačiau šįkart jos balsas skambėjo šelmiškai. 

Greisas pajuto, kad pradeda su ja telefonu flirtuoti. 

— Ačiū, gerai. Sunku patikėti, kad šeštadienio pavakarę leidi darbe. 

— Mirusieji nežino savaitės dienų, — atsakė ji ir suabejojo. — Ta- 
čiau ir gyvieji ne visada atsimena. Na, bent jau dauguma. 

— Dauguma? 

— Man atrodo, kad dauguma gyvųjų visiškai nesiorientuoja savaitės 
dienose. Jie dedasi žiną, bet... O tu taip nemanai? 

-— Per daug filosofiška tokiai darganotai šeštadienio popietei, — tarė 
Greisas. 

— Rengiuosi diplominiam filosofijos darbui universitete, todėl turiu 
gi su kuo nors pasikonsultuoti, nes čia su manimi nelabai kas kalba. 

Greisas šyptelėjo. 

— Tai kaipgi tau sekasi? 

— Puikiai. 

— Kažkas slegia? 

— Patikėk, Rojau, jaučiuosi kaip niekada gerai. Esu tik pavargusi. 


Kai visą savaitę turi dirbti už du... 

— Ar tie antradienį žuvę vyrukai tebėra pas tave morge? 

— Taip. Kartu ir Džošas Volkeris. 

— Tai tas, kuris mirė vėliau, ligoninėje? 

— Taip. 

— Man būtinai reikia atvažiuoti ir užmesti į juos akį. Gal būtų gali- 
ma dabar? 

— Be abejo. Jie nežadėjo niekur išeiti. 

Greisas visada mėgo jos juodą humorą. 


— Po dešimties minučių būsiu, — baigė jis. 


Šeštadienio pavakarę automobilių buvo kur kas daugiau, negu Greisas 
tikėjosi, todėl prieš įvažiuodamas į judrų žiedą sugaišo net dvidešimt minu- 
čių. Pagaliau iš žiedo pasukęs į dešinę, pravažiavo nuorodą „Braitono ir Hou- 
vo miesto morgas“ ir pro kaltinius metalinius vartus įriedėjo į kiemą. Vartai 
čia būdavo atidaryti ištisą parą, visas dvidešimt keturias valandas. „Simboliš- 
ka, — pamanė jis, — mirusieji nekreipia dėmesio į darbo valandas.“ 

Šią vietą Greisas pernelyg gerai žinojo. Negyvas pastatas, kurį supo 
baisi aura. Tai buvo ilgas vienaukštis statinys pilkai tinkuotomis sieno- 
mis, su prisišliejusiu dengtu priimamuoju, į kurį buvo galima įvažiuoti 
tiek greitosios pagalbos automobiliu, tiek ir dideliu autofurgonu. Morgas 
buvo tik trumpalaikė stotelė staiga, pavyzdžiui, nuo virusinio meningito, 
mirusiems, žuvusiems arba nužudytiems žmonėms vienos krypties kelyje į 
kapines arba į krematoriumo krosnį. Čia atliekamas skrodimas, teikiantis 
vilties gyviesiems, jog medicina vieną dieną atras būdą, kaip išsigelbėti nuo 
vienos ar kitos mirtinos ligos. 

Tačiau skrodimas reiškė ir visišką žmogaus pažeminimą. Tasai, kuris 
dar vakar ar užvakar vaikščiojo, kalbėjo, skaitė, mylėjosi, šiandien pjausto- 
mas ir mėsinėjamas nelyginant kiaulė ant mėsininko stalo. 

Jis bandė vyti šias mintis šalin, tačiau veltui, nes per savo gyvenimą 
buvo matęs per daug skrodimų ir atmintinai žinojo, kaip jie atliekami. 
Pirmiausia nuimamas skalpas, paskui atveriama kaukolė, iškabinamos ir į 
atskiras dalis padalijamos smegenys. Skrodimo metu taip pat atveriama ir 


krūtinės ląsta, išimami visi vidaus organai, jie atskiriami vienas nuo kito, 

pasveriami, paskui paimami jų mėginiai ir šie siunčiami patologiniams ty- 
rimams, o kas lieka, tarytum kokie naminių paukščių kogalviai, sukemša- 
mi į baltą plastikinį maišelį, dedami atgal į lavoną ir užsiuvami. 

Greisas pastatė savo automobilį šalia mažo mėlynos spalvos sportinio 
„MG“, kuris greičiausiai priklausė Kleo, ir per lietų nubėgo prie pagrindi- 
nio įėjimo. Mėlynos durys su dideliu matiniu stiklu, į kurias jis paskambi- 
no, atrodė tarsi būtų perkeltos iš priemiesčio namelio verandos. 

Ilgai laukti nereikėjo, po akimirkos, draugiškai šypsodamasi, pasirodė 
Kleo Morėj. Nors Greisas ją buvo matęs daugybę kartų, niekaip nevaliojo 
priprasti prie morge jį pasitinkančios tokios žavios jaunos moters. Jai tik- 
riausiai dar nebuvo nė trisdešimties, ilgais šviesiais plaukais, vilkinti žaliu 
chirurgo chalatu ir tokia pat žalia prijuoste, apsiavusią guminius batus. 
Turėdama tokią išvaizdą ji būtų galėjusi tapti modeliu arba aktore, o tokią 
galvą — bet kurioje srityje padariusi svaiginamą karjerą, tačiau ji pasirin- 
ko morgą. Registruoti numirėlius, paruošti juos skrodimui, po skrodimo 
sutvarkyti ir stengtis nuraminti netektį išgyvenančius artimuosius, atvyku- 
sius atpažinti žuvusiojo, — toks buvo jos darbas. Be to, didžiumą laiko ji 
dirbdavo vienui viena. 

Greisas iškart užuodė morgui įprastą ir visose patalpose tvyrantį 
šleikščiai saldų dezinfekavimo priemonių dvoką, kurio prisiuosčius imda- 
vo pykinti. 

Iš siauro koridoriaus jie pasuko kairėn ir atsidūrė direktoriaus kabine- 
te. Jis atstojo ir priimamąjį. Tai buvo nedidelė patalpa rausvomis, arteksu 
padengtomis sienomis. Ant tokio pat rausvo kilimo stovėjo šildytuvas. Čia 
buvo kelios kėdės lankytojams, išrikiuotos L forma, nedidelis metalinis 
stalas su trimis telefonais, gulėjo krūvelė nedidelių rusvų vokų su užrašu 
ASMENINIAI DAIKTAI ir didžiulė žalios bei raudonos spalvos knyga di- 
delėmis paauksuotomis raidėmis MORGO REGISTRACIJOS KNYGA. 

Ant vienos sienos kabojo nedidelė dėžutė ir eilė įrėmintų „Visuome- 
nės sveikatos ir higienos priežiūros“ pažymėjimų, taip pat vienas didesnis, 
Britanijos balzamuotojų instituto išduotas Kleo Morėj. Ant kitos sienos 
pritvirtinta stebėjimo kamera, kuri iš visų pusių rodė, kas vyksta pastato 
išorėje. 


— Gal puodelį arbatos? 

Jos ryškiai mėlynos akys žvelgė tiesiai Greisui į akis -— truputėlį il- 
gėliau negu reikia klausimui užduoti. Jos akys šypsojosi. Neįtikėtinai nuo- 
širdus žvilgsnis. 

— Mielai išgerčiau. 

— Angliškų pusryčių, „Earl Gray“, „Darjeeling“, kiniškos, ramunė- 
lių, pipirmėčių ar žaliosios arbatos? 

— Aš maniau, jog čia morgas, bet ne „Starbucks“, — pajuokavo 
Greisas. 

Ji šyptelėjo. 

— Beje, turime ir kavos: ekspreso, su grietinėle, Kolumbijos, mokos... 

Jis kilstelėjo ranką. 

— Norėčiau „darbininkų“ arbatos. 

— Su natūraliu ar pusiau nugriebtu pienu, citrina... 

Šįkart Rojus iškėlė abi rankas. 

— Iš to pakelio, kuris jau atidarytas. Džo dar nepasirodė? 

Jis buvo prašęs atvykti Džoną Tindalą iš Nusikaltimų vietos tyrimo 
skyriaus. 

— Dar ne, — atsakė Kleo. — Lauksi, kol jis atvažiuos? 

— Taip, luktelkime. 

Ji įjungė virdulį ir nuėjo į priešais esančią rūbinę. Virduliui ėmus bur- 
buliuoti, mergina sugrįžo nešina žalia prijuoste, mėlynais kaliošais, kauke 
bei baltomis latekso pirštinėmis ir visa tai ištiesė Greisui. 

Kol jis rengėsi, įpylė jam arbatos ir atidarė trupininių pyragaičių dė- 
žutę, Greisas paėmė iš dėžutės pyragaitį ir ėmė traškinti. 

— Visą savaitę dirbai viena, neturėdama net su kuo pasikalbėti? Ir 
tau nieko tokio? 

— Aš visada užsiėmusi. Pavyzdžiui, šią savaitę atvežė dešimt lavonų. 
Žadėjo į pagalbą atvykti kažkas iš Ystbourno morgo, tačiau jie irgi turėjo 
begalę darbo. Na, belieka laukti paskutinės gegužės savaitės. 

Greisas užsimovė kaukės raištį ant kaklo, tačiau ją paliko kaboti po 
smarkru. Iš savo patirties žinojo, kad nuo šių vyrų dar neturėtų labai dvokti. 

— Ar buvo atvykę visų keturių artimieji? 

Ji linktelėjo. 


— O kaip tasai, kuris buvo dingęs, jaunikis? Dar neatsirado? 

— Atvažiavau tiesiai iš vestuvių, — atsakė Greisas. 

— Aš kaip tik pagalvojau, kad tu atrodai truputį per puošniai papras- 
tam šeštadieniui, — pasišaipė Kleo. — Tai gal visa šita istorija jau baigėsi? 

— Ne, — atsakė jai Greisas. — Todėl ir atvažiavau čionai. 

Ji kilstelėjo antakius, tačiau nieko neatsakė. 

— Kas konkrečiai tave domina? Galiu pateikti parologų ataskaitas 
koroneriui. 

— Palaukime, kol pasirodys Džo, — tarė jis, — o tada norėsiu ap- 


žiūrėti jų panages. 


4b 


Greisas, kuriam iš paskos žingsniavo pirštines besimaunantis Džo 
Tindalas, dėmėtomis grindimis sekė paskui Kleo, kuriai ant žalio chalato 
plaikstėsi palaidi šviesūs plaukai; jie praėjo užantspauduotos infekcinės ka- 
meros langą ir pateko į skrodimų kambarį. 

Čia stovėjo du plieniniai stalai, iš kurių vienas buvo stacionarus, o 
kitas — ant ratukų, mėlynas hidraulinis keltuvas ir visa eilė aukštų, lubas 
siekiančių šaldytuvų. Sienos išklijuotos pilkomis keraminėmis plytelėmis, 
o aplink kambarį išvedžioti drenažiniai grioveliai. Išilgai vienos sienos sto- 
vėjo kelios prausyklės ir gulėjo į ritinį suvyniota geltona žarna. Palei kitą 
sieną pritvirtintas platus stalviršis, metalinė pjaustymo lenta ir įstiklinta 
spintelė, kurioje matėsi daugybė medicininių instrumentų ir kelios „Dura- 
cell“ baterijų pakuotės. Šalia spintelės kabojo lentelė su nurodytais miru- 
siųjų vardais ir pavardėmis bei jų smegenų, plaučių, širdies, kepenų, inkstų 
ir blužnies svoris. Joje mėlynu markeriu buvo užrašyta „Adrianas Penis', o 
toliau driekėsi eilutė negailestingų duomenų. 

Pastebėjusi Greiso žvilgsnį, Kleo džiugiai paaiškino: 

— Tai motociklininkas, kurio skrodimą atlikome vakar. Lenkė sunk- 
vežimį ir nepastebėjo iš jo kėbulo į šoną išsikišusio plieninio strypo, kuris 


vargšeliui tiesiog nukirto galvą. 

— Kaip tu, po galais, dirbdama tokioje vietoje, neišprotėji? 

Ji šypsodamasi atsakė: 

— O kas tau sakė, kad aš dar neišprotėjau? 

— Neįsivaizduoju, kaip tu gali dirbti morge. 

— Mirusieji, priešingai negu gyvieji, nedaro nieko bloga, Rojau. 

— Protinga mintis, — įvertino Greisas. 

Jam buvo smalsu, koks jos požiūris į dvasias, tačiau dabar netinkamas 
laikas apie tai kalbėtis. 

Patalpoje buvo šalta. Tyliai gaudė šaldytuvai, o virš galvos spragsėjo 
niekaip neįsideganti dienos šviesos lempa. 

p Ką norėtumėte pamatyti pirmiausiai? 

— Norėčiau pamatyti visus keturis. 

Kleo nužingsniavo prie durų, pažymėtų skaičiumi „4“, ir jas atidarė. 
Tą pačią akimirką iš vidaus plūstelėjo šalto oro gūsis, tačiau Greisui šiurpą 
sukėlė ne šaltis, o vaizdas, kurį jis išvydo, — ant keturaukščio metalinio 
padėklo suguldyti ir baltu plastiku uždengti sumaitoti žmonių kūnai. 

Paskui Kleo pristūmė hidraulinį keltuvą arčiau šaldytuvo, nukėlė vir- 
šutinę padėklo sekciją ir vėl uždarė duris. Tada nutraukė baltą uždangalą, 
po kuriuo gulėjo stambaus sudėjimo vyras glotniais plaukais, jo visas kū- 
nas ir baltas tartum vaškas veidas buvo išmarginti mėlynėmis ir žaizdomis. 
Plačiai atmerktose ir tarsi stiklas negyvose akyse atsispindėjo paskutinių- 
jų gyvenimo akimirkų siaubas, o suglebęs ir susitraukęs penis tarp gaktos 
plaukų atrodė panašus į žiemojantį graužiką. Greisas ditstelėjo į kortelę, 
pririštą prie kojos nykščio: „Robertas Houlihanas.“ 

Greisas tuojau pat įsmeigė akis į jo rankas. Tai buvo didelės ir šiurkš- 
čios rankos labai nešvariais nagais. 

— Ar turite jų drabužius? 

— Taip. 

— Puiku, — tarė Greisas ir paprašė, kad Tindalas surinktų nuogran- 
das iš panagių. 

Nusikaltimų vietos tyrėjas iš lagamino išsiėmė aštrų įrankį ir, paprašęs 
Kleo maišelio mėginiams, nukrapštė į jį visą panagių turinį, paskui ant jo 
užklijavo etiketę ir užantspaudavo. 


Kito žuvusiojo, Luko Gyringo, rankos avarijos metu buvo stipriai su- 

žalotos, tačiau ant jo nagų, nukramtytų iki pat gyvuonies, Greisas aptiko 
tik kraujo. Švarios buvo ir Džošo Volkerio panagės. Tačiau Piterio Varingo 
rankos buvo nešvarios, todėl Tindalas kruopščiai išgramdė jo panages, o 
visa, ką rado, sudėjo į kitą maišelį. 

Paskui jiedu atidžiai ištyrinėjo žuvusiųjų drabužius. Negana to, kad 
viso ketverto batai aplipę purvu, juo aptaškyti buvo ir Roberto Houlihano 
bei Piterio Varingo drabužiai. Surinkęs sudžiūvusio purvo mėginius, Tin- 
dalas visus surūšiavo ir sudėjo atskirai. 

— Ar dabar važiuosi atgal į laboratoriją? — pasiteiravo Greisas. 

— Planavau važiuoti namo — būtų visai neblogai grįžti, kol dar ne- 
sibaigė savaitgalis, ir truputį atsipūsti. O ką norėtum pasiūlyti? 

— Patikėk, Džo, aš tikrai jaučiuosi nesmagiai, bet man iš tikrųjų la- 
bai reikia, kad tu nedelstum ir tuojau pat atliktum ekspertizę. 

— Tai bent! Nori, kad grąžinčiau šio vakaro bilietus į U2 koncertą? 
Ar žinai, kad už juos mokėjau po penkiasdešimt svarų? Anot tavęs, turė- 
čiau atšaukti pasimatymą ir iš spintelės savo darbo kabinete vėl išsitrauk- 
čiau miegmaišį? 

— U2? Vadinasi, ji iš tikrųjų jauna? 

— Taip. Be to, Rojau, labai greit plyksteli, todėl jai reikia daug dė- 
mesio. 

— O ką, jei dabar mūsų rankose žmogaus gyvybė? 

Tindalas aiškiai supyko. 

— Tuomet būk toks mielas ir iš savo biudžeto grąžink man pinigus 
už bilietus. 

— Deja, Džo, tai ne mano byla. 

— Oho, tai kieno gi? 

— Gleno Brensono. 

— O kur, po perkūnais, jis pats? 

— Pakviestas į gimtadienį. Solihule. 

— Kuo toliau, tuo gražiau. | 

Tindalas nusirengė apsauginius drabužius, numetė juos į spintelę ir 
tarė: 

— Linkiu gerai praleisti vakarą, o kitą kartą sužlugdyk kieno nors 
kito savaitgalį. 


— Aš važiuosiu kartu ir palaikysiu tau kompaniją. 

— Gali nesivarginti. 

Tindalas uždarė paskui save duris. Po akimirkos Greisas išgirdo pik- 
tą variklio gausmą, tačiau netrukus pamatė, kad įsižeidęs ekspertas paliko 
savo juodą plastikinį maišelį su mėginiais. Jis jau ketino jį vytis, tačiau galiau- 
siai nusprendė pats nuvežti maišelį ir nuraminti įsikarščiavusį Tindalą. Tiesą 
sakant, Greisas jį suprato, jo vietoje būtų lygiai taip pat įsižeidęs. 

Jis nuskubėjo į priimamąjį, paėmė nuo stalo dar vieną pyragaitį ir 
baigė gerti jau atšalusią arbatą. Paskui pakėlė nuo grindų Tindalo paliktą 
maišelį ir, lydimas Kleo, patraukė durų link. Prieš žengdamas laukan, kur 
lijo lietus, atsigręžė į ją ir paklausė: 

— Kelintą šiandien baigsi darbą? 

— Maždaug po valandos. Žinoma, jei niekas šiandien nenumirs. 

Greisas negalėjo atitraukti akių nuo merginos, — tokia nepaprastai 
graži ji buvo, — o pažvelgęs jai į ranką ir nepastebėjęs jokio žiedo, ėmė 
stipriai jaudintis. Be abejo, žiedus ji gali nusimauti prieš darbą. 

— Aš... — prabilo jis. — Aš... na, tiesiog pagalvojau... ar tu... žinai... 
norėjau paklausti... ką veiksi šįvakar? 

Jos akys sublizgo. 

— Iš tikrųjų pažadėjau nueiti į kiną, — atsakė ji. 

Po akimirkos, tarytum norėdama jį nuraminti, paaiškino: 

— Su drauge — sena drauge, kuri dabar skaudžiai išgyvena skyrybas. 

Greisas, praradęs jam būdingą pasitikėjimą savimi, tarė: 

— Nežinojau... gal tu ištekėjusi, o gal turi draugą... aš... 

— Nieko panašaus, — atsakė ji, apdovanodama Greisą draugišku ir 
ilgesingu žvilgsniu. 

— Tai gal... gal kada nors... ar nenorėtum kokį vakarą nueiti į kavinę 
ar panašiai? 

Neatitraukdama nuo jo akių ir plačiai šypsodamasi Kleo atsakė: 

— Labai norėčiau. 

Greisas išėjo per kiemą prie savo automobilio, nė nekreipdamas dė- 
mesio į pliaupiantį lietų. Paspaudęs automobilio durelių nuotolinio užrak- 
to pultelį, išgirdo Kleo balsą: 

— Rojau! Man regis, tu kažką pamiršai! 


Jis atsigręžė ir išvydo Kleo, rankoje laikančią juodą maišelį. 

— Na, tu ir idiotas, — tarė Ešlė Markui, šiurkščiai pasodintam šalia 
jos ant galinės limuzino sėdynės. — Aš vis dar negaliu atsipeikėti po tokio 
tavo išsišokimo — ir kokių velnių buvai toks agresyvus su tuo faru? 

Ji palinko į priekį patikrinti, ar sandariai užverta stiklinė pertvara, 
skirianti nuo vairuotojo. 

Marko ranka atsidūrė jai ant kulkšnies ir ėmė pamažu kilti aukštyn, 
kol paniro po vestuvine suknele. Ešlė jį šiurkščiai nustūmė. 

— Elkis padoriai! — tarė ji griežtai. — Dėl Dievo meilės. 

— Jis tikras bukagalvis. 

— Tau protas pasimaišė! Kodėl tu, po galais, užsipuolei jį dėl tų ne- 
lemtų greičio matuoklių? 

Markas dėbtelėjo į ją. 

— Tam, kad jį suklaidinčiau. 

Pro stiklą Ešlė pamatė, kad jie artėja prie Van Aleno. Buvo pusė šešių 
vakaro. 

— Ir kaip konkrečiai tu jį A/aidinai? 

— Jei aš ką nors slėpčiau, nebūčiau toks aršus, ar ne? 

— O kas per užuomina apie tavo BMW plovimą? 

— Visiškai nenumanau. 

— Turėtum numanyti. Taigi, ką jis norėjo tuo pasakyti? 

"Tuo metu spragtelėjo selektorius ir pasigirdo vairuotojo balsas: 

— Prie pagrindinių durų? 

— La-abai gerai, — atsakė Markas ir tuojau pat atsigręžė į Ešlę. — 
Gal norėtum ko nors išgerti? 

— Aš nežinau, ko noriu. Atrodo, galėčiau tave užmušti. 

— Nesupratau aš tos mįslės apie visureigio plovimą... 

— Taip, gera mįslė. Tik ar nebūsi ją įminęs? 

Markas griūte išgriuvo iš automobilio — nedaug trūko, kad susikne- 
žintų į šaligatvį veidą. Visa laimė, kad Ešlė spėjo jį sulaikyti. Keletas praeivių 
nustebę juos nužvelgė, tačiau ji nekreipė nė mažiausio dėmesio, nes rūpėjo 


tik viena — įvesti Marką vidun, kol šis nespėjo iškrėsti naujos kvailystės. 

Ešlė sumokėjo vairuotojui ir padėjo Markui užlipti laipteliais prie pa- 
grindinio įėjimo. Atsistojęs tiesiai priešais duris, Markas apsiblaususiomis 
akimis įsistebeilijo į skydelį, o paskui pamėgino surinkti reikiamą skaičių 
kombinaciją. 

Po kelių minučių jiedu jau buvo jo bute. Markas uždarė duris ir per- 
jungė saugiklį. 

— Aš tikrai negaliu pasilikti, Markai, — tarė ji. 

Jis ėmė grabinėti ją per drabužius. Ešlė nustūmė jo rankas. 

— Padaryk kavos, o paskui papasakosi, ką šitas detektyvas turėjo 
omeny, kalbėdamas apie tavo visureigio plovimą. 

Markas tyrinėjo ją. Ešlė buvo pasipuošusi balta nėriniuota vestuvine 
suknele pakeltu vualiu. Tada pasilenkė prie jos ir pabučiavo tiesiai į lūpas. 
Ji atsakė abejingu bučiniu ir tuojau pat atstūmė nuo savęs. 

— Man atrodo, aiškiai pasakiau, kad negaliu pasilikti. Turiu aplan- 
kyti Maiklo motiną ir suvaidinti gedinčią nuotaką ar dar ką nors panašaus. 
O, Dieve, kas per dienelė! Tikras košmaras! 

Markas nusvirduliavo į atviro išplanavimo virtuvę, atidarė spintelę ir 
iš jos paėmė kavos indelį. Suglumęs apžiūrėjo jį, paskui pastatė atgal į spin- 
telę ir, atidaręs šaldytuvo dureles, ištraukė butelį „Cristal“ šampano. 

— Aš manau, kad mums derėtų išgerti už tavo vestuves, — tarė jis 
Ešlei. 

— Tai nė kiek nejuokinga, o tu jau išgėrei daugiau negu reikia. 

Laikydamas rankoje neatkimštą butelį, Markas sudribo į sofą ir, 
kviesdamas Ešlę, patapšnojo šalia gulinčią pagalvėlę. 

Šiek tiek padvejojusi Ešlė galiausiai atsisėdo, tačiau kuo toliau nuo 
Marko, tolimajame sofos gale, nusitraukė nuo galvos vualį ir, sukryžiavusi 
kojas, nuspyrė šalin savo batelius. 

— Markai, aš noriu žinoti, ką reiškė toji Greiso užuomina apie tavo 
BMW plovimą. 

— Aš nieko nežinau. 

Ji tylėjo. 

— Tu mane myli? 

Iš nevilties kratydama galvą, Ešlė atsistojo. 


— Taip, aš myliu tave. Nors dabar ir negalėčiau atsakyti kodėl, tačiau 

myliu. Bet Maiklo motina jau laukia, kada aš atvyksiu ir imsiu kruvinomis 
ašaromis apraudoti savo dalią. Būtent tai dabar aš ir ketinu padaryti. 

— Ber prieš tai išgerkim. 

— O, Jėzau, Markai. 

Jis sunkiai atsikėlė nuo sofos, nusvirduliavo prie Ešlės ir apsikabinęs 
įsikniaubė jai į kaklą. 

— Juk tu pati supranti — jei ne avarija, tavo vestuvės būtų įvykusios. 
Tu dabar būtum ponia Harison. 

Ji, truputį atlyžusi, linktelėjo. 

Markas įsistebeilijo Ešlei į akis. 

— Tu dabar važiuotum į „Savoją Londone ir šiąnakt dulkintumeis 
su Maiklu, ar ne? 

— Tokia jau yra nuotakų dalia vestuvių naktį. 

— Ir kaipgi tu būtum jautusis? 

Užsidengusi veidą rankomis, Ešlė atsakė: 

— Būčiau įsivaizdavusi tave. 

— Ir būtum dariusi taip, kaip su manimi? Būtum jam čiulpusi? 

Ji atšoko į šalį. 

— Markai! 

— Atsakyk. 

— Niekada. 

— Eikš pas mane! 

— Mes gi buvome sudarę sutartį, Markai. 

Vyras nusinešė butelį prie kriauklės, nuplėšė foliją ir iš indaujos išėmė 
dvi taures. Paskui iššovė kamštį, pripildė taures ir vieną ištiesė jai. 

Ji nenoriai paėmė ir susidaužė su juo. 

— Juk mes visa tai ir suplanavome, — tarė ji Markui. 

— Tai buvo planas A. Tačiau dabar perėjome prie plano B. 

Jis nugėrė pusę taurės ir tęsė toliau: 

— O kas čia-a blogo? 

— Visų pirma tai, kad tu nusilesęs. O antra, aš netapau ponia Hari- 
son. Vadinasi, negalėsiu pretenduoti į jam priklausančią „Double-M Pro- 
perties pusę. 

— Jam priklausė du trečdaliai, — pataisė Markas. 


— Ir kas iš to? 

— O tas, kad akcininkų sutartyje ir įmonės vadovo draudimo polise 
yra nurodyta, kad jo dalis atitenka man. 

— Tuo atveju, jei jis miręs. 

— Kodėl tu taip sakai? Jei? 

— Ar tu tikrai užkimšai oro vamzdelį? Užklijavai momentiniais kli- 
jais, kaip buvau sakiusi? 

Markas ėmė muistytis: 

— Taip. 

Ešlė pervėrė jį savo žvilgsniu. 

— Esi tikras? 

— Taip. Dangtis buvo sandariai užvožtas ir priveržtas veržlėmis. Aš 
ištraukiau vamzdelį, o ant viršaus užverčiau kokią toną žemių. Jei jis gyvas, 
jau seniai būtų su kuo nors susisiekęs, ar ne? 

Ji keistai pasižiūrėjo į Marką. 

— Tu ką — nori, kad aš nuvažiuočiau ir persmeigčiau jam širdį? 

Ešlė paragavo šampano ir, nuėjusi prie muzikos centro, žvilgtelėjo į 
kompaktinių plokštelių stovą. 

— O tu mane labai myli? 

— Labiau, negu įmanoma išreikšti žodžiais. 

Ešlė išsirinko vieną kompaktinę plokštelę, atidarė dangtelį ir, išėmu- 
si ją, įdėjo į grotuvą. Po kelių sekundžių kambaryje sklido „Love is All 
Around“. Mergina pastatė savo taurę ant staliuko, paskui paėmė iš Marko 
ir pastatė šalia savosios. Tada apsikabino jį ir ėmė šokti. 

— Jei mane myli, tai visada pasakysi tiesą, — tarė ji, lūpomis kone 
liesdama jo ausį. 

Kurį laiką jie šoko tylėdami, tačiau Markas neištvėrė: 

— Jau ke-elias dienas man ramybės neduoda viena mintis. 

— Ir kokia gi? 

— Tu žinai, kad mudu su Maiklu visada nešiodavomės delninius kom- 
pus. Tam, kad ir nebūdami biure galėtume skaityti elektroninius laiškus. Pla- 
nuodami Maiklo bernvakarį ir bendraudami internetu, saugojomės, kad tik 
kokio nors laiško per klaidą nenusiųstume ir jam. Bijau, kad viską sugadinau. 

— Kaip suprasti? 

— Man atrodo, kad netyčiom būsiu nusiuntęs jam vieną kopiją, kuri 


dabar yra pas jį. 

Ešlė atsitraukė nuo Marko. Jos akys panėšėjo į smeigtukus. 

— Nori pasakyti, kad su savimi jis turėjo kišeninį kompiuterį? 

— Galimas daiktas. 

— Kaip tai galimas? 

— Aš jo niekur neradau — nei Maiklo kabinete, nei namuose. 

— Tai kompas dabar pas jį kape? 

— Galbūt. 

— Galbūt? 

Markas gūžtelėjo pečiais. 

— Velniai tave rautų, Markai! 

Jis tylėdamas žvelgė į Ešlę, paskui prabilo: 

— Aš tik norėjau tau pasakyti, kad... 

— Kad)? 

— Kad mes rizikuojam. 

— Ar nemanai, kad turėtum dar kartą ten nuvažiuoti ir surasti tą ne- 
lemtą kompą? 

— Mes galime būti ramūs tol, kol niekas jo neiškas. 

Ešlė atsisėdo ant sofos ir gurkštelėjo šampano. 

— Negaliu tuo patikėti. Kodėl man anksčiau nepasakei? 

Markas ir vėl gūžtelėjo. 

— Maniau... aš... 

— Ką aš? 

Markas prisėdo šalia jos ir pabandė susidaužti taurėmis, tačiau Ešlė 
savąją atitraukė. 

— Tu turėtum jį surasti, — tarė ji. — Kuo greičiau, tuo geriau. Šią- 
nakt. Capisce? 


58 


Pajudėjęs Kriminalinės policijos valdybos link, Greisas prijungė tele- 
foną prie laisvų rankų įrangos ir paskambino Glenui Brensonui. 


— Kaip tau Solihule? 

— Pila kaip iš kibiro. O kaip Braitone? 

— Pila kaip iš kibiro. | 

— O Ari seserį kankina migrena. Vargšė atsigulė į lovą. 

— Vadinasi, gimtadienis bus kaip reikiant. 

— Tačiau mano pastangos buvo įvertintos. O kaip vestuvės? 

— Kažkuo panašios į gimtadienį, kuriame ketinai dalyvauti. Svečiai 
susirinko, bet šeimininkas taip ir nepasirodė. 

— Nieko nuostabaus. O kiek, sakyk, dalyvavo Ešlės Harper gimi- 
naičių? 

— Mačiau tik vieną, — atsakė Greisas. — Dėdė. 

Užsidegė raudonas šviesoforo signalas. 

— Norėjau tavęs paklausti, ar pasidomėjai Maiklo Harisono banko 
sąskaitomis ir kreditinėmis kortelėmis? 

— Nenuleidžiame akių. Tačiau nuo antradienio vakaro niekas jų ne- 
palietė. Tas pats ir su mobiliuoju. O kas naujo pas tave? 

— Sraigtasparnis buvo pakilęs dar kartą, deja, nieko nepastebėjo. Ni- 
cholas ir Moj dirbs visą savaitgalį — jiems pavedžiau parūpinti spaudai ir 
televizijai Maiklo nuotraukų, taip pat surinkti absoliučiai viską, ką tik už- 
fiksavo toje apylinkėje įrengtos stebėjimo kameros. Visas filmavimo juostas 
peržiūrės grupė darbuotojų. Ketiname į pagalbą pasikviesti specialiosios 
paieškos būrį ir iššukuoti visą rajoną. Tačiau kuo toliau, tuo labiau įtarimų 
kelia jo kolega Markas Varenas. 

— Nagi, papasakok. 

— Kol kas nieko konkretaus, tačiau man atrodo, kad jis kažką slepia. 
Manau, mums reikėtų pasidomėti ir juo. 

— Tuo jau užsiima keletas Holmso* darbuotojų. 

— Šaunuolis. Ir toliau taip tęsk. 

Pajudėdamas tolyn, Greisas susimąstė ir tęsė: 

— Manau, turėtume atidžiau pasidomėti jų kompanija „Double-M 
Properties“. Reikėtų žvilgtelėti į draudimo polisus. 

— Ir tai jau vyksta. Netrukus gausiu visą informaciją apie jų kompa- 


niją Kaimanų salose. O ką tu manai apie Ešlę? 


* Didžiosios Britanijos Kriminalinės policijos IT sistema (angl. HOI MES — Home Ofhce 
Large Major Enguiry System). 

— Nežinau, — atsakė Greisas. — Neturiu, ką pasakyti. Ji elgiasi la- 
bai įtikimai. Man regis, turėtume ir ja pasidomėti. Žinai, kas man pasirodė 
keista? 

— Tai, kad vestuvėse nepasirodė daugiau jos artimųjų? Esi kada nors 
matęs Paskutinį gundymą su Linda Fiorentino? 

Staiga telefono signalas nusilpo, ir Greisas per traškesį vos begirdėjo 
Brensono balsą. 

— Neprisimenu. 

— Jame vaidina ir Bilas Pulmanas. 

— Tai man nieko nesako. 

— Jis dar vaidina filme Vyrai juodais drabužiais. 

— Okei. 

— Verta pamatyti. Kalbu apie Paskutinį gundymą. Fatališka moteris. 
Niūri pabaiga. Ji man kažkuo primena Ešlę. 

— Pasižiūrėsiu. 

— Nusipirk DVD. Play.com — aukščiausia kokybė. 

— Ar daug atsirastų jos amžiaus nuotakų, kurios neturėtų giminai- 
čių? Įsivaizduok — tau dvidešimt septyneri, šiandien tavo vestuvės, svar- 
biausia diena gyvenime, o pasveikinti atvyksta tik vienas dėdė. 

— Galbūt ji našlaitė. Būtinai pasidomėsime jos biografija. 

— Aplankysiu Maiklo motiną ir pasiteirausiu — ji tikrai turėtų žino- 
ti apie savo būsimąją marčią. 

— Mano motina prieš mano vestuves apie Ari žinojo kur kas daugiau 
negu aš. 


— (Gražu, — tarė Greisas. 


Po dešimties minučių Greisas žingsniavo Kriminalinės policijos val- 
dybos Sunkių nusikaltimų ir nelaimingų atsitikimų tyrimo skyriaus ko- 
ridoriumi, rankoje nešdamas iš morgo paimtą juodą plastikinį maišą. 
Pamatęs prie raudonos lentos prisegtą baltą popieriaus lapą su užrašu dide- 
lėmis raidėmis GALIMI NUSIKALTIMŲ MOTYVAI, jis sustojo. Kartais 
neprošal prisiminti šias diagramas ir schemas, nors, tiesą sakant, dauguma 


jų buvo tiesiog spauste įspaustos smegenyse. Jis stovėjo ir skaitė: 

Seksualiniai motyvai. Pavydas. Rasinė neapykanta. Pyktis/išgąstis. 
Plėšimas. Galios siekimas. Noras pirmauti. Nauda. 


Atpildas. Homofobija. Neapykanta. Kerštas. Psichiniai sutrikimai. 


Paskui perėjo prie kitos lentos, ant kurios kabojo sąrašas, pavadinimu 


ŽINGSNIAI Į SĖKMĘ. Žemiau išvardyti ir patys žingsniai: 


„ Įrariamųjų nustatymas. 
„Informacijos šaltiniai. 
„Medicininė ekspertizė. 


„Nusikaltimo vietos tyrimas. 


| 

Ž 

3 

4 

5. Liudytojų paieška. 

6. Nukentėjusiųjų apklausa. 
7. Galimi motyvai. 
8. Žiniasklaida. 

9. Morgai. 

10. Svarbių liudytojų apklausa. 


11. Kiti svarbūs veiksmai. 


Žiniasklaida, — pagalvojo Greisas. Žiniasklaidai tokia istorija tiktų. 
Jis paskambins kam nors iš pažįstamų žurnalistų ir pasiūlys susitikti. Gal- 
būt siūlų kamuolys imtų vyniotis. Netrukus Rojus įėjo į mažą švarų Nusi- 
kaltimų vietos tyrimo kabinetą. Tą akimirką jis prisiminė Keviną Spinelą, 
Argus žurnalistą, — pirmiausia paskambins jam. 

Džo Tindalas lūkuriavo pirmame iš dviejų kambarių, vadinamame * 
drėgnuoju. Jame ant grindų buvo krūvelė rudų popierinių maišų su etike- 
tėmis ir užrašu „Įkalčiai“, rudo popieriaus ritinys ant stalo, kriauklė ir di- 
delis oro filtras. 

— Ačiū, — padėkojo Džo Tindalas Greisui, kai šis ištiesė ranką su 
maišu. Nors šįkart jo balsas skambėjo nebe taip draugiškai kaip anksčiau, 
tačiau buvo jau ne toks piktas kaip morge. Nusikaltimų vietos tyrėjas ati- 
darė juodą maišelį ir iš jo ištraukė atskirus maišelius su žemėmis bei drabu- 
žiais. Daugelis drabužių kruvini. Nuo jų jau sklido puvimo dvokas. 

— Čia yra žemių mėginiai, paimti iš žuvusiųjų panagių ir nuo 
batų, — tarė jis. — Tikriausiai norėtum juos palyginti su tais žemės trupi- 


niais, kuriuos man atvežei anksčiau? 

— Taip, su žemėmis, kurias nukrapščiau nuo įtariamojo automobi- 
lio. Kiek laiko užtruksi? 

— Tuo užsiima Hilari Flauers — geresnės pavardės nesugalvotum, 
ar ne?* 

Greisas nusišypsojo. 

— Teko prašyti jos pagalbos anksčiau. Negaliu nieko prikišti. 

— Ji nepralenkiama žiedadulkių srityje. Tikras genijus. Jai keletą kar- 
tų pakako žiedadulkių, rastų nužudytųjų nosyse, kad iš jų būtų galima pa- 
daryti svarbias tyrimui išvadas. Tiesa, jos tyrimai brangiai kainuoja. 

Greisas nusivylęs papurtė galvą. Tais laikais, kai jis atėjo dirbti į po- 
liciją, joje didžiausias dėmesys buvo skiriamas nusikaltimų tyrimui, dabar 
gi, kai viskas perduota privačioms firmoms, policijos prioritetu tapo finan- 
siniai ištekliai. 

— O ji greitai dirba? 

— Normaliai apsisuka maždaug per dvi savaites. 

— Tačiau aš neturiu dviejų savaičių. Kalbame apie gyvą palaidotą 
žmogų. Suprask, Džo, brangi kiekviena valanda. 

Tindalas pasižiūrėjo į laikrodį. 

— Dvidešimt po šešių, šeštadienio vakaras. Ką gi, pabandyk laimę. 

Jis pakėlė ragelį ir surinko numerį. Greisas susirūpinęs stebėjo jo vei- 
do išraišką. Netrukus Tindalas papurtė galvą ir sušnibždėjo: 

— Balso paštas. 

Tada paliko jai žinutę su prašymu kuo greičiau perskambinti ir pa- 
dėjo ragelį. 

— Padėjau tau, kuo galėjau, Rojau. Ji tikrai nustatys, ar mūsų paimti 
mėginiai sutampa. Žiedadulkės, vabzdžių lervos, fosilijos, dirvožemio su- 
dėtis ir taip toliau. 

— O tu nežinai, kas dar galėtų padėti? 

— Šeštadienio vakaras, Rojau. Jei tu dabar mane išleisi, o aš lėksiu 
kiek tik įkabindamas, dar spėsiu į antrą koncerto dalį, po kurios galėsiu ir 
pasidulkinti. Turėtum suprasti, kad visi, kurie tik galėtų imtis šios užduo- 


ties, turi šiam vakarui asmeninių planų. 


* Angl. Flauers — „gėlės“. 

— Mano vyrukas, kuris buvo užkastas gyvas, taip pat turėjo planų 
šiai dienai, Džo. Šiandien buvo numatytos jo vestuvės. 

— Vau! 

— Taigi. 

— Paklausyk, Rojau. Aš nenoriu pasirodyti lengvabūdis, bet šią sa- 
vaitę dirbau šimtą dešimt valandų. 

— Ir aš ne mažiau. 

— Daugiau nebegaliu, Rojau. Taškas. Tu mane gerai pažįsti ir Žinai, 
kad neatsisakyčiau tau nurodyti, kas dar galėtų padėti, jei tik tokį žmogų 
žinočiau. Jei tik atsirastų toks žmogus, kuris sutiktų iškart imtis šio dar- 
bo ir kuo skubiau pateikti tyrimo atsakymus, aš tuoj pat sėsčiau į mašiną 
ir važiuočiau pas jį, nesvarbu, kuriame Anglijos krašte jis gyventų. Deja, 
daugiau tokių žmonių nežinau. Hilari yra moteris. Duosiu tau jos telefono 
numerį, bandyk prisiskambinti. Niekuo daugiau padėti negaliu. 


Greisas užsirašė Hilari telefono numerį. 


Vos tik Greisas įsėdo į savo alfą, pyptelėjo telefonas, įspėdamas apie 


gautą pranešimą. 


O kas tau siūlo rimtus santykius? 


Aš kalbu tik apie seksą. XXX 


Kupinas nevilties Greisas pakratė galvą. Antradienio vakarą toji moteris 
elgėsi su juo tiesiog bjauriai — beveik ištisas tris valandas plūdo jį dėl polici- 
jos darbo. Tačiau dabar, atsakydama į jo rytinę žinutę, ji siūlosi permiegoti? 

Blogiausia, kad dabar ir jam rūpėjo seksas. Pirmąkart po daugelio 
metų. Klaudina nebuvo gražuolė, bet ir ne pabaisa. Artėjant šeštadienio va- 
karui, pasiūlymas apsilankyti Gildforde ir praleisti naktį pas policininkams 


alergišką vegetarę atrodė beveik viliojantis. 

Tačiau nepakankamai viliojantis. Juolab kad galva pilna proziškų 
minčių apie tai, ko dar būtų galima griebtis, norint surasti Maiklą Hari- 


soną. 


Kelios minutės po septintos, aprimus lietui, Greisas išlipo iš auto- 
mobilio ir drauge su Linda Baklėj, maždaug trisdešimt penkerių metų, 
švelnaus, bet kartu ir budraus veido uniformuota policininke, kruopščiai 
prižiūrėto sodo takeliu nuėjo prie Džilianos Harison namo ir paskambino 
į duris. Iš vidaus pasigirdo piktas amsėjimas. Po akimirkos atsidarė durys 
ir ant slenksčio pasirodė mažas baltas šunelis su rausvu kaspinėliu galvoje, 
kuris puolė kandžioti Greisui batus. 

— Bobo! Pas mane! Bobo! 

Tarpduryje išvydęs šiandien jau matytą moterį, detektyvas parodė jai 
savo tarnybinį pažymėjimą. 

— Ponia Harison? Vyresnysis detektyvas Greisas iš Braitono krimi- 
nalinės policijos, o čia — jums priskirta mūsų Šeimos centro darbuotoja, 
pareigūnė Baklėj. Jeigu jums reikės pagalbos, ji pasirengusi padėti. 

Be jokio apavo, elegantiškai sušukuotais sidabro spalvos plaukais, 
apsirengusi madingą mėlyną suknią baltais apvadais ir, kaip buvo galima 
spręsti iš kvapo, ką tik parūkiusi, Maiklo motina šykščiai šyptelėjo Greiso 
palydovei, o paskui baimės kupinomis akimis žvilgtelėjo į Greisą, privers- 
dama jį pasijusti kaltą. 

— Taip, aš jus prisimenu — jūs dalyvavote bankete. 

— Ar galėtume pasikalbėti? 

Moters akys atrodė užverktos, o paakiai murzini nuo makiažo ir ašarų. 

— Ar suradote jį? Ar radote mano sūnų? 

Jis papurtė galvą. 

— Bijau, kad ne. Ne. Aš labai apgailestauju. 

Trumpai padvejojusi ji paklausė: 

— Gal užeisite? 

— Ačiū. 

Greisas nusekė jai iš paskos į mažą svetainę ir buvo pasodintas į fotelį 


šalia neuždegto dirbtinio židinio. 

— Gal norėtumėte ko nors išgerti? Taurę vyno? Kavos? 

— Mielai išgerčiau vandens, — atsakė jai Greisas. 

— Ačiū, man nieko, — atsisakė policininkė iš Šeimos centro. — Sa- 
kykite, gal jums padėti? 

— Ne, ačiū. Jūs labai miela. 

Tuo metu šunelis pakėlė į jį akis ir ėmė maldaujamai inkšti. 

— Bobo, ramiai! — sudraudė Džiliana Harison. Šunelis nusekė jai 
įkandin. 

Greisas apsidairė po kambarį. Ant sienos kabojo įrėminta Haywain 
reprodukcija bei Džeko ir Džilės vėjo malūnų fotografija, o toliau — dide- 
lė nuotrauka, kurioje jis atpažino smokingu vilkintį Maiklą Harisoną, ap- 
sikabinusį ilga, žemę siekiančia suknia pasipuošusią Ešlę, — fotografuota 
greičiausiai kokio nors oficialaus priėmimo metu; toliau kabojo dar viena 
Maiklo Harisono fotografija, tik ji daryta kur kas anksčiau, kai šis buvo 
gerokai jaunesnis, mūvėjo trumpomis kelnėmis ir važinėdavo dviračiu; čia 
kabojo ir juodai balta Džilės Harison ir jos velionio vyro vestuvinė nuo- 
trauka — tokią prielaidą Greisas padarė iš Gleno Brensono pasakojimo. 
Maiklas Harisonas buvo panašus į savo tėvą — aukštą išvaizdų vyrą ilgais 
rudais plaukais, siekiančiais marškinių apykaklę. Dideli švarko atlapai ir 
plačios kelnės leido manyti, jog Maiklo tėvai susituokė maždaug septintojo 
dešimtmečio viduryje. 

Pagaliau sugrįžo ir Džilė Harison, lydima šunelio ir nešina padėklu su 
stikline vandens ir taure vyno. Padavusi Greisui stiklinę, pati prisėdo ant 
sofos tiesiai priešais jį. 

— Man labai gaila dėl šiandienos, ponia Harison. Jums turėjo būti 
labai sunku, — pratarė Greisas, imdamas stiklinę ir su didžiausiu malonu- 
mu gurkštelėdamas vandens. 

Į svetainę įžengė jauna aštrokų veido bruožų moteris. Įdegusi, ilgais, 
nešukuotais plaukais, apsirengusi marškinėlius ir džinsus, su auskarais lū- 
pose bei ausyse ir smeige liežuvio gale. 

— Tai Karla, mano dukra. Karla, susipažink, pas mus atvyko vyres- 
nysis kriminalinės policijos inspektorius Greisas ir policininkė iš Šeimos 
centro Baklėj, — supažindino Džilė Harison. — Karla parskrido vestu- 


vėms iš Australijos. 

— Aš jus pastebėjau per priėmimą, tik, gaila, neturėjome progos pa- 
sikalbėti, — tarė Greisas, atsistodamas paspausti nenoriai priekin ištiestos 
rankos ir vėl sėsdamas į fotelį. 

— Malonu susipažinti, Karla, — tarė Šeimos centro darbuotoja. 

Karla atsisėdo ant sofos šalia savo motinos ir ją globėjiškai apsikabino. 

— O kur jūs Australijoje gyvenate? — pasiteiravo Greisas, stengda- 
masis būti mandagus. 

— Darvine. 

— Nesu ten buvęs. Teko pabuvoti Sidnėjuje. 

— Ten gyvena mano dukra, — nudžiugo Linda Baklėj, bandydama 
pralaužti ledus. 

Karla abejingai gūžtelėjo pečiais. 

— Aš norėjau atšaukti ir vestuves, ir banketą, — prakalbo Džilė Ha- 
rison. — Tačiau Ešlė primygtinai laikėsi savo. Ji manė... 

— Ta kvaiša yra tikra kalė, — įsiterpė Karla. 

— Karla! — sudraudė ją motina. 

— Atleisk, — tarė Karla. 
miela. O man atrodo, jog ji yra sukta kalė. 

— Karla! — Džilė Harison ją dar kartą pertraukė. 

Karla pabučiavo motinai į skruostą. 

— Atsiprašau, mamyte, bet tai tiesa. 

Paskui, atsisukusi į Greisą, tarė: 

— Nejaugi ir jūs būtumėte reikalavęs surengti priėmimą svečiams? 

Greisas, žvelgdamas į jas abi, gerai apsvarstė savo atsakymą. 

— Nežinau, Karla. Man regis, ji atsidūrė tarp kūjo ir priekalo. 

— Mano brolis yra pats švelniausias vaikinas pasaulyje, — atšovė 
ji. — Taigi. 

— Neatrodo, kad Ešlė jums labai patiktų, — pastebėjo Greisas, tikė- ' 
damasis išpešti iš jos daugiau. 

— Ne, aš jos nemėgstu. 

— Kodėl gi? 

— Man atrodo, kad ji gera mergaitė, — įsikišo Džilė Harison. 

— Nesąmonė, mamyte! Tu žūtbūt nori anūkų ir tiesiog negali atsi- 


džiaugti, kad Maiklas nėra gėjus. 

— Karla, tau nedera šitaip kalbėti. 

— Vis dėlto tai tiesa. Ešlė yra beširdė sniego karalienė, kuri manipu- 
liuoja kitais. 

Tai išgirdęs, Greisas net susijaudino, tačiau stengėsi neišsiduoti. 

— O kodėl susidarėte tokią nuomonę, Karla? — paklausė jis. 

— Neklausykite jos, — neištvėrė Džilė Harison. — Ji pavargusi ir 
sunkiai aklimatizuojasi. 

— Nesąmonės, — atkirto Karla. — Ji tikra avantiūristė. 

— O jūs abi ją gerai pažįstate? — vėl paklausė Greisas. 

— Vienąkart buvau susitikusi, bet ir to per daug, — atsakė Karla. 

— O aš manau, kad ji yra nuostabi mergaitė, — tarė Džilė. — Ešlė 
yra inteligentiška, brangina šeimą, su ja galima nuoširdžiai pasikalbėti. Ji 
man visuomet buvo labai gera. 

— Ar pažįstate jos šeimą? 

— Vargšelė neturi jokių artimųjų, išskyrus Kanadoje gyvenantį dėdę, 
kuris yra tiesiog nuostabus žmogus, — paaiškino Džilė. — Jos tėvas ir mo- 
tina žuvo avarijoje atostogaudami Škotijoje, kai Ešlei buvo tik treji metu- 
kai. Ji augo pas globėjus, kurie buvo tikri suteneriai. Iš pradžių kartu su 
jais gyveno Londone, vėliau persikėlė į Australiją. Paauglystėje tariamasis 
globėjas ne kartą kėsinosi ją išprievartauti. Sulaukusi šešiolikos metų, Ešlė 
išvyko į Kanadą, į Torontą, kur gyveno jos dėdė su teta. Teta numirė, man- 
ding, ne taip ir seniai — Ešlė labai skaudžiai išgyveno šią netektį. Atrodo, 
jie buvo vieninteliai žmonės pasaulyje, iš kurių Ešlė patyrė tik gera. Mergi- 
na pati.turėjo kovoti dėl vietos po saule. Patikėkite, aš ja labai žaviuosi. 

= Pu — išsprūdo Karlai. 

— Kodėl jūs tokia skeptiška? — pasiteiravo Greisas. 

— Ogi todėl, kad tądien, kai mes susitikome pirmąkart, man pasiro- 
dė, kad ji apsimetinėja. O pamačiusi Ešlę šiandien, galutinai tuo įsitikinau. 
Negaliu to paaiškinti, bet žinau, kad ji nemyli mano brolio. Aš tai žinau. 
Galbūt Ešlė nori už jo ištekėti, bet tai nereiškia, kad jį myli. Jeigu ji tikrai 
mylėtų Maiklą, jai nė į galvą nebūtų šovę šiandien šitaip darkytis. Būtų 
buvusi pernelyg prislėgta. 

Greisas žiūrėjo į ją su dar didesniu smalsumu. 


— Nežinau, ar jūs mane suprantate, — trumpai patylėjusi tęsė Kar- 

"la. — Tai sako moteris. Galbūt ir nesuspėjusi adaptuotis prie pasikeitusios 
laiko juostos, kaip sakė mano mama. Tačiau moteris jaučia. Rūpestinga ir 
savo brolį mylinti moteris. Ne taip, kaip toji princesę vaidinanti pragaro 
kalė. 

— Karla! 


— Atstok, mama. 


82 


Kai taip ir neatsileidusi Ešlė išėjo pro duris, Markas įsijungė televizo- 
rių, ketindamas pažiūrėti vietinių naujienų laidą. Įsijungė taip pat ir radiją, 
tačiau pavėlavo, nes buvo jau po septynių. 

Persirengęs šiltu nertiniu, įšokęs į džinsus ir sportinius batelius, Mar- 
kas užsimetė lengvą striukę su gobtuvu ir užsimaukšlino ant akių beisbolo 
kepuraitę. Nuo nervinės įtampos ir per didelio kofeino kiekio krėtė dre- 
bulys. Mėgindamas greičiau išsiblaivyti, jis jau buvo išgėręs du puodelius 
stiprios kavos, o dabar pabaigė trečiąjį. Išgėręs paskutinius lašus, patraukė 
buto durų link. Buvo beketinąs jas daryti, tačiau suskambo telefonas. 

Nuskubėjęs atgal, pirmiausia dirstelėjo, kas skambina. Nežinomas nu- 
meris. Akimirką padvejojęs pakėlė ragelį. 

— Kevinas Spinela iš Argus. Norėčiau pasikalbėti su ponu Marku 
Varenu. 

Markas mintyse nusikeikė. Jei galva būtų bent kiek blaivesnė, atsaky- 
tų, jog Marko Vareno nėra namie, tačiau leptelėjo: 

— Taip, tai aš. 

— Labas vakaras, pone Varenai, atsiprašau, kad trukdau jus šeštadienio 
vakarą. Skambinu norėdamas pasiteirauti apie jūsų verslo partnerį Maiklą 
Harisoną. Buvau atvažiavęs į vestuvių ceremoniją, kuri turėjo įvykti Visų 
Šventųjų bažnyčioje, Petčame. Jūs buvote geriausias dingusiojo draugas... 
nenorėjau jūsų trukdyti bažnyčioje... ar negalėtume trumpai pasikalbėti? 


— Hm... na, taip... taip, žinoma. 

— Kiek man žinoma, Maiklas Harisonas dingo bernvakario metu, 
tą vakarą, kai įvyko kraupi avarija. Norėčiau jūsų paklausti, kodėl kaip ge- 
riausias jo draugas nebuvote kartu su visais? 

— Bernvakaryje? 

— Būtent. 

— Be abejo, aš turėjau dalyvauti, — Markas stengėsi kalbėti kaip 
įmanydamas ramiau, draugiškiau ir kuo natūraliau. — Buvau išvykęs — 
turėjau susitikimą verslo reikalais šiaurėje. Žinoma, planavau grįžti laiku, 
tačiau dėl blogo oro skrydis buvo atidėtas. 

— O kur jūs buvote? 

— Lydse. 

— A, tiesa. Taip, tokie atvejai pas mus ne naujiena. 

— Taigi! — nudžiugo Markas, pajutęs, jog jie randa bendrą kalbą. 

— Iš policijos pateiktos informacijos supratau, kad jūs nežinojote, 
kas konkrečiai rengiama bernvakariui. Tai tiesa? 

Markas prikando lūpą. Susimąstė. Bžk atsargus. 

— Ne, — pagaliau atsakė. — Tai nėra visiška tiesa. Norėjau pasakyti, 
tai netiesa. Mes planavome juodai paūžti. 

— Juodai paūžti! Gerai. Puiku. Tačiau ar už bernvakarį atsakingas ne 
geriausias jaunikio draugas? 

— Ir aš taip manau. 

— Tačiau ne jūs buvote organizatorius? 

Markas bandė susikoncentruoti. Pasigirdo pirmieji pavojaus varpai. 

— Taip, aš. Maiklas nenorėjo nieko ypatingo, tik paūžti su draugais. 
Aš iš tikrųjų ketinau dalyvauti vakarėlyje. 

— O ką konkrečiai buvote suplanavę? 

— Na... mes... ketinome daryti tai, ką daro daugelis... pats žinote... 
nugirdyti Maiklą, o paskui pargabenti namo. Norėjome išsinuomoti mik- 
roautobusą, buvome netgi numatę vairuotoją, bet vienas draugelis pasakė 
galįs gauti autofurgoną ir per daug nenusiminsiąs, jei negalės išgerti. Taigi 
šis variantas mums pasirodė visiškai priimtinas. 

— O ką ketinote daryti su karstu? 

Po galais. Markas jautė, kad klimpsta vis giliau. 


— Su karstu? Ar aš gerai išgirdau? 

— Kiek man žinoma, jūs turėjote pasiėmę karstą. 

— Aš nieko nežinau apie jokį karstą! — sušuko Markas. — Tai man 
visiška naujiena. 

Netrukus, norėdamas sudaryti įspūdį, kad yra labai nustebęs, per- 
klausė dar kartą: 

— Karstas? 

— Manote, draugai tai nusprendė be jūsų? — pasiteiravo žurnalistas. 

— Be jokios abejonės. Žinoma, galėjo taip būti. Vienas jų, Robertas 
Houlihanas dirba, tai yra dirbo, pas savo dėdę, savininką, tačiau mes apie 
tai niekada nekalbėjome. Ar jūs tuo tikras? 

— Policijos žiniomis, autofurgone, prieš įvykstant avarijai, buvo kars- 
tas. Gal jūs nujaučiate, kas galėjo atsitikti Maiklui Harisonui? 

— Ne, neturiu supratimo. Man labai neramu. 

— Vakar kalbėjausi su vieno jūsų draugo našle, ponia Zoja Volker. Ji 
pasakojo, esą jūs rengėtės atkeršyti Maiklui Harisonui, nes šis jums nuolat 
krėsdavęs išdaigas. Galbūt karstas turi ką nors bendra su kerštu? 

— Aš jums jau atsakiau, kad nieko nežinau apie jokį karstą. Man tai 
primena paskutinės minutės kelionę. 

— Ar nemanote, kad jūsų draugai galėjo uždaryti Maiklą Harisoną į 
karstą ir jis dabar nežinia kur įkalintas? 

Prieš atsakydamas į klausimą, Markas įtemptai mąstė. 

— Klausykite, turėtumėte suprasti, kad įkaušusiems vyrams gali vis- 
ko nutikti. Kartais jiems gimsta pačių beprotiškiausių idėjų. 

— Taip, žinau iš patirties. 

Abu sukikeno. Markas pajuto palengvėjimą. 

— Ką gi, dėkoju už man skirtą laiką. Gal būtumėte toks malonus, 
jei ką nors sužinotumėte, gal paskambintumėte man numeriu, kurį jums 
padiktuočiau? 

— Žinoma, — atsakė Markas, dairydamasis rašiklio. 

Po kelių minučių, leisdamasis liftu, Markas galvojo apie pokalbį su 
žurnalistu ir svarstė, ar neleptelėjo nieko, kas galėtų atsigręžti prieš jį patį. 
Taip pat nerimavo dėl Ešlės reakcijos, jei ši pastebės spaudoje šmėkštelėju- 
sią jo pavardę. Ji įsius jau vien dėl to, kad jis sutiko duoti interviu. Bet ar 


jis galėjo rinktis? 

Išvažiavęs iš požemės automobilių stovėjimo aikštelės, Markas atsar- 
giai įriedėjo į gatvę, paskui pasuko kairėn ir įsiliejo į automobilių srautą, 
kuris, kaip ir kiekvieną šeštadienio vakarą, buvo labai didelis. Jis stengėsi 
neviršyti leistino greičio, nes gerai suprato, jog yra per daug išgėręs, kad 
galėtų sėsti prie vairo. Ko jau ko, bet pūsti į alkoholio matuoklį jis dabar 
tikrai nenorėjo. 

Po dvidešimties minučių įvažiavo į stovėjimo aikštelę šalia sodi- 
ninkystės ir daržininkystės prekybos centro pačiame Niuheiveno, Anglų 
kanalo uosto, pakraštyje, apie dešimt mylių nuo savo namų. Parduotu- 
vė uždaroma aštuntą valandą, taigi jam buvo likusios vos kelios minutės. 
Markas paskubomis susirinko visa, kas jam buvo reikalinga: kastuvą, at- 
suktuvą, plaktuką, kaltą, mažą „Maglite“ žibintuvėlį, gumines sodininko 
pirštines ir porą guminių batų. Aštuntą valandą vyras jau sėdėjo automo- 
bilyje ištuštėjusioje aikštelėje. Dangus stebėtinai giedras, todėl iki visiškai 
sutemstant turėtų praeiti mažų mažiausiai dvi valandos. 

Taigi jam kažkokiu būdu reikėjo prastumti dar porą valandų. 

Markas žinojo, kad būtų visiškai neprošal ko nors užkąsti, deja, 
skrandis buvo nusiteikęs prieš maistą. Pagalvojo apie mėsainį, kinų arba 
indų restoraną, tačiau valgis jam mažiausiai rūpėjo. Ešlė supyko; jam 
niekuomet anksčiau neteko matyti jos supykusios, todėl tai jį ne tik nu- 
liūdino, bet ir išgąsdino. Dabar jis jautėsi taip, tarsi būtų nutrūkęs juos 
jungiantis ryšys. Markas turėjo jį atnaujinti, o vienintelis būdas tą padaryti 
buvo nuraminti Ešlę. Daryti viską, ką tik ji pasakys. Daryti tai, kas buvo 
aišku jau prieš keletą dienų. 

"Jis norėjo tučtuojau Ešlei paskambinti, pasakyti, kad myli, ir išgirsti, 
kaip ji atsakys jam tuo pačiu. Tačiau ji nebūtų atsakiusi tuo pačiu, tik ne da- 
bar. Ešlė turėjo teisę supykti, nes jis savo idiotišku elgesiu kone sužlugdė visą 
reikalą. O, Dieve, kodėl jis taip kvailai kalbėjosi su tuo policininku? 

Markas užvedė variklį, ir tuo metu įsijungė radijas. Aštuonios valan- 
dos. Vietinės radijo stoties žinios. Jos prasidėjo tarptautinėmis naujieno- 
mis. Irake nieko gero. Tonis Bleiras ir Europos Sąjunga. Tačiau netrukus 
diktorė skambiu balsu privertė jį suklusti. „Sasekso policija suaktyvino 
Braitono verslininko, besiverčiančio nekilnojamojo turto prekyba, Maiklo 


Harisono paiešką. Jo sužadėtinė ir vestuvių svečiai veltui laukė jaunikio pa- 

sirodant Petčamo Visų Šventųjų bažnyčioje, kur šiandien po pietų turėjo 
įvykti jų jungtuvės. Tai dar labiau sustiprino įtarimus, kad tą antradienio 
vakarą, kai avarijoje žuvo keturi jauni vyrai, galėjo įvykti dar viena nelaimė. 
Sasekso kriminalinės policijos vyresnysis detektyvas Rojus Greisas, vado- 
vaująs tyrimui, šįryt pasakojo, jog Maiklo Harisono paiešką perima Sunkių 
nusikaltimų ir nelaimingų atsitikimų tyrimo skyrius.“ 

Markas pagarsino radiją ir tuoj pat išgirdo vyresniojo detektyvo balsą. 

„Mes manome, kad Maiklas Harisonas galėjo būti tragiškai pasibaigu- 
sio draugų pokšto auka, todėl prašome visų, kurie ką nors žino apie tai, kas 
galėjo įvykti antradienio vakarą, kuo skubiau susisiekti su Sasekso krimina- 
linės policijos Nusikaltimų ir nelaimingų atsitikimų tyrimo skyriumi.“ 

Akyse aptemo, stovėjimo aikštelė ėmė vibruoti, o ausyse pasigirdo 
kažkoks keistas garsas, tarytum Markas būtų sėdėjęs kylančiame nuo pa- 
kilimo tako lėktuve arba leidęsis po vandeniu. Jis užspaudė nosį ir pabandė 
išpūsti orą; ausyse trakštelėjo. Markas pajuto, kad nuo prakaito, kurio lašai 
varvėjo kūnu, ne tik sudrėko delnai, bet ir permirko drabužiai. 

Kvėpuok kuo giliau, — prisiminė jis. Tai geriausias būdas stresui įveik- 
ti. Ešlė buvo davusi šį patarimą prieš jam susitinkant su vienu gudriu klientu. 

Taigi Markui nebeliko nieko kita, kaip tik sėdėti visureigyje ir laukti, 
kol visiškai sutems, klausytis širdies plakimo ir giliai kvėpuoti. 


O palaukti teks ilgokai. 


Kai tik nusikaltimas, pavyzdžiui, žmogžudystė, vaikų grobimas, 
išprievartavimas, ginkluotas apiplėšimas ir sukčiavimas arba žmogaus 
dingimas be žinios įgyja sunkaus nusikaltimo arba sunkaus nelaimingo at- 
sitikimo statusą, tyrimui suteikiamas kodinis pavadinimas. 

Visų sunkių nusikaltimų ir nelaimingų atsitikimų tyrimui vadovavo 
Sasekso kriminalinės policijos valdyba. Todėl nieko nuostabaus, kad šešta- 


dienio vakarą, aštuonios dvidešimt, kai dauguma šeimas turinčių žmonių 

sėdėjo namuose arba buvo kur nors išvykę ir mėgavosi laisvalaikio teikia- 
mais malonumais, Rojus Greisas, nuo šiol oficialiai atsakingas už Maiklo 
Harisono bylos tyrimą, vėl lipo valdybos laiptais, praeidamas pro įrėmintas 
vyresniųjų darbuotojų nuotraukas ir ant sienos iškabintas lazdas. 

Priskirti Maiklo Harisono dingimą prie sunkių nusikaltimų ir nelai- 
mingų atsitikimų jis nusprendė vos išvykęs iš Džilės Harison. Be abejo, su 
šiuo sprendimu buvo susiję ir atitinkami veiksmai, reikalaujantys didelių 
materialinių ir policijos darbo laiko sąnaudų, todėl šį savo žingsnį jam teks 
argumentuoti aiškinantis vyriausiajam kriminalinės policijos detektyvui 
ir, žinoma, Alisonai Vosper. Aišku, Greiso tokia perspektyva per daug ne- 
žavėjo, jis puikiai nutuokė, kad jam ir vėl teks atsakinėti į jį nervinančius 
viršininkės klausimus. 

Detektyvas konsteblis Nikas Nicholas ir detektyvė seržantė Bela Moj, 
seniai išmetę iš galvos šeštadienio vakarui kurtus planus, kartu su naująja 
jų komandos nare Ema Džeine Boutvud, surinkę visą įmanomą medžia- 
gą, — o jos kol kas buvo tikrai ne per daugiausiai, — netrukus taip pat 
turėjo pasirodyti valdyboje. 

Prieš patekdamas į Sunkių nusikaltimų ir nelaimingų atsitikimų sky- 
rių, Greisas turėjo pereiti žaliu kilimu išklotą atviro išplanavimo patalpą, 
kurioje stovėjo daugybė stalų, skirtų vyresniųjų kriminalinės policijos dar- 
buotojų pagalbininkams. Tuo tarpu kiekvienas vyresnysis darbuotojas tu- 
rėjo po atskirą kabinetą, besiribojantį su šia patalpa, ant kurio durų kabojo 
mėlynos ir geltonos spalvos lentelė su pareigūno pavarde. 

Greisas praėjo pro platų langą, kur matėsi įspūdingas kabinetas, — 
jame buvo įsikūręs vyriausiasis detektyvas Garis Vestonas, formaliai tie- 
sioginis jo viršininkas. Žinoma, praktiškai tiesioginis viršininkas buvo 
Alisona Vosper. Garis Vestonas ir Rojus Greisas kolegos jau seniai — dar 
nuo tada, kai Greisas buvo „žalias“ policijos konsteblis, o ir Vestonas neką 
labiau patyręs. 

Jie buvo bendraamžiai, juos skyrė tik vienas mėnuo, todėl Greisas ste- 
bėdavosi, — kartais netgi su šiokiu tokiu pavydu, — kaip Gariui pavyko 
padaryti tokią staigią, tiesiog žaibišką, palyginti su jo, karjerą. Be abejo, 
šiam vyrui lemta tapti policijos viršininku, ir toji diena jau tikrai netoli. Tie- 


są sakant, Greisas širdimi jautė tokio sėkmingo skrydžio paslaptį. Garis Ves- 

tonas nebuvo už jį nei geresnis darbuotojas, nei labiau išsilavinęs, — jie abu 
dažnai dalyvaudavo tuose pačiuose kursuose ir seminaruose. Paprasčiausiai 
Garis buvo gerokai parankesnis politiniu požiūriu, ir šiuo atžvilgiu Greisas 
jam niekuomet nebūtų prilygęs. Žinoma, jis dėl to nė kiek nesipiktino, jie 
ir toliau liko geri draugai, tačiau Greisas puikiai suprato, kad niekuomet ne- 
bus panašus į savo kolegą ir neišmoks savęs taip tausoti kaip šis. 

Pusę devintos vakaro Gario kabinete nebebuvo. Vyresnysis detekty- 
vas mokėjo derinti šeimą, malonumus ir tarnybą. Apie jo pomėgius bylojo 
ant sienų kabančios įrėmintos skalikų ir žirgų nuotraukos, o apie priorite- 
tus gyvenime iškalbingai liudijo dailios žmonos ir keturių jo vaikų fotogra- 
fijos, kabinete strategiškai išdėstytos ant kiekvienos plokštumos. 

Šįvakar Garis greičiausiai stebi skalikų lenktynes, pamanė Greisas. 
Jam reikia atsipalaiduoti, sudalyvauti totalizatoriuje, o paskui kartu su 
žmona ir draugais kur nors ištaigingai pavakarieniauti. O ryt laukia sek- 
madienis su šeima. Žvelgdamas į vaiduoklišką savo veido atspindį stikle, 
Greisas ėjo pro stalus su blyksinčiomis telefonų lemputėmis, įspėjančiomis 
apie gautus pranešimus, nebylius fakso aparatus ir savo audinį be pradžios 
ir pabaigos audžiančias ekrano užsklandas. Kartais, kai Rojus pasijusdavo 
kažkaip keistai atitrūkęs nuo realybės, — o būtent taip jautėsi dabar, — 
jam atrodydavo, kad kažkur visai čia pat, šalia kiekvieno žmogaus gyveni- 
mo, sklando nematoma dvasia. 

Atsidūręs priešais duris su jose įmontuota elektronine apsaugos siste- 
ma, Greisas kilstelėjo tarnybinį pažymėjimą ir netrukus atsidūrė ilgame, ty- 
liame, pilku kilimu išklotame ir šviežiais dažais kvepiančiame koridoriuje. 
Praėjo pro didelę, raudonu veltiniu aptrauktą skelbimų lentą, kurios viršu- 
je buvo prisegtas pavadinimas OPERACIJA „LISABONA“, po juo kabėjo 
vyro azijietiškais veido bruožais ir smulkia barzdele nuotrauka, o aplink ri- 
kiavosi kitos nuotraukos; jose Greisas išvydo uolėtą Bičy Hed pajūrį ir stačius 
skardžius, kurių kiekvienas atskirai buvo pažymėtas raudonu apskritimu. 

Šis nenustatytos tapatybės vyriškis prieš keturias savaites buvo rastas 
negyvas vieno skardžio papėdėje. Iš pradžių manyta, jog tai dar vienas sa- 
vižudis, tačiau atlikus skrodimą paaiškėjo, kad jis buvo negyvas dar prieš 
nukrisdamas nuo skardžio. Ant kitos sienos kabojo lenta su užrašu OPE- 


RACIJA „KORMORANAS“, po kuriuo buvo demonstruojama paauglės 

brunetės fotografija. Išprievartauta ir pasmaugta mergina rasta Braitono 
priemiestyje. 

Greisas praėjo pro didelį Komandiruotų darbuotojų kabinetą, kuria- 
me apsistodavo sunkių nusikaltimų tyrimui komandiruoti detektyvai, ir 
atidarė priešingoje pusėje esančias duris su lentele INTEL NR. 1. 

Informacijos tarnybos kabinetas buvo tarytum visų sunkių nusikaltimų 
tyrimo nervinis mazgas. Įėjus vidun, pakvipdavo švara ir naujumu, rodos, 
net čionykščių darbuotojų požiūris buvo kitoks, naujas; tiesa, šįvakar nosį 
kuteno specifinis kiniško maisto kvapas. Nors langai matinio stiklo, tačiau 
kabinetas, neseniai balta spalva nudažytomis sienomis, atrodė erdvus, švie- 
sus ir jaukus — visiškai nepanašus į tuos netvarkingus, prišnerkštus policijos 
nuovados nusikaltimų tyrimo kabinetus, prie kurių Greisas buvo įpratęs. 

Kabinetas įrengtas kone futuristiniu stiliumi, tarytum. čionai būtų 
koks Hiustono skrydžių valdymo centras. Erdvi L formos patalpa padalyta 
į tris atskiras darbo vietas, kuriose stovi po kampinį stalą, pagamintą iš Aus- 
tralijos akacijos (čia galėjo išsitekti net aštuoni darbuotojai) ir didžiulę baltą 
rašomąją lentą. Vienos lentos viršuje užrašyta OPERACIJA „KORMORA- 
NAS“, ant kitos — OPERACIJA „LISABONA“, o ant trečios — OPE- 
RACIJA „SNIEGO PUSNIS“. Prie kiekvienos pritvirtintos nusikaltimo 
vietos fotografijos ir tyrimo eigą iliustruojančios schemos. Netrukus čia 
atsiras dar viena lenta su užrašu OPERACIJA „SALSA“ — šį kodinį pava- 
dinimą Maiklo Harisono bylai visiškai atsitiktinai parinko Skotland Jarde 
įsikūrusios Centrinės kriminalinės policijos valdybos kompiuteris. 

„Dažniausiai šie pavadinimai su pačiu tyrimu neturėdavo nieko ben- 
dra, o kartais juos tekdavo netgi pakeisti. Greisas prisiminė vieną atvejį, kai 
automobilio bagažinėje rasto nužudyto juodaodžio nukirstomis galūnėmis 
bylos tyrimą kompiuteris pavadino OPERACIJA „KAUKAZIETIS“. Vis 
dėlto jį teko pakeisti mažiau prieštaringų pavadinimu. Tačiau su „Salsa“ 
kompiuteris visiškai atsitiktinai pataikė tiesiai į dešimtuką. Greisas labai 
aiškiai jautė, kad įsisuko į dainos ir šokio ritmą. 

Kitaip negu daugelyje policijos įstaigų, čionai nei ant stalų, nei ant 
sienų nebuvo nieko asmeniško. Nei šeimos, nei mylimos futbolo koman- 
dos nuotraukų, nei rungtynių tvarkaraščių, nei šmaikščių karikatūrų. 


Kiekviena interjero detalė, išskyrus baldus ir darbo kompiuterį, buvo susi- 

jusi su atliekamu tyrimu. Tiesa, dar viena su tyrimu nesusijusi detalė — in- 
delis „Pot Noodle“ greito paruošimo makaronų, kuriuos plastikine šakute 
kabino prie vieno iš trijų stalų sėdintis akivaizdžiai pavargęs ilgaplaukis de- 
tektyvas inspektorius Maiklas Kouvanas. 

Prie kito stalo, kone prilipęs prie plokščio kompiuterio monitoriaus, 
su plastikiniu kokakolos indeliu rankoje sėdėjo Džeisonas Pjetė, vienas pa- 
čių įžvalgiausių detektyvų inspektorių, su kuriais tik Greisui yra tekę dirb- 
ti. Jis drąsiai būtų galėjęs lažintis, kad Pjetė vieną dieną taps prestižinės 
Londono policijos nuovados galva. 

Darbuotojų skaičius prie kiekvieno stalo minimalus — tarnybos va- 
dovas (įprastai jo pareigas eidavo detektyvas seržantas arba detektyvas ins- 
pektorius), konsultantas (žemesnio rango policijos pareigūnas), analitikas, 
indeksuotojas ir mašininkė. 

Maiklas Kouvanas, vilkintis duksliais languotais marškiniais ir mėly- 
nais džinsais, nuoširdžiai šypsodamasis pasisveikino su Greisu. 

— Sveikas, Rojau. Kaip sekasi? Atrodai kaip koks puošeiva. 

— Pamaniau, kad nedera pas jus važiuoti nepasipuošus, tačiau dabar 
matau, kad be reikalo stengiausi. 

— Kurgi ne! 

— Kokį čia šlamštą ryjate? — Greisas perėjo į puolimą. — Ar bent 
kiek nutuokiate, kas įeina į širo mėšlo sudėtį? 

Maiklas Kouvanas išvertė akis ir plačiai išsišiepė. 

— Chemikalai, kurie palaiko mano gyvybę. 

Greisas papurtė galvą. 

— O kvepia lyg kinų virtuvėje. 

Kouvanas mostelėjo smakru į šalia jo stovinčią baltą lentą su užrašu 
OPERACIJA „LISABONA“. 

— Ką gi, tu bet kada panorėjęs gali perimti ją iš manęs. Per ją buvau 
priverstas atidėti pasimatymą. 

— Mielai su tavimi apsikeisčiau, — atsakė Greisas. 

Maiklas Kouvanas tiriamai pasižiūrėjo į jį. 

— Nagi? 

— Tu nenorėtum apie tokius mainus nė girdėti. Patikėk manim. 

— Nejaugi taip blogai? 

— Blogiau. 

Važiuodamas kelio vingiu, automobilio žibintų šviesoje Markas iš- 
vydo eilę nedidelių vainikų — vieni gulėjo šalikelėje, kiti buvo atremti į 
medį, dar kiti — į apsauginę tvorą. Šįkart jų buvo daugiau negu praėjusį 
kartą. 

Markas atleido akceleratorių ir pristabdė visureigį, kuris dabar vos 
ropojo. Pajuto, kaip nugara perbėgęs drebulys įsiskverbė ne tik į kūną, bet 
ir giliai į sielą. Matė, kaip vainikai pamažu tolsta raudonoje užpakalinių 
žibintų šviesoje, kol galiausiai paskendo tamsoje, naktyje, tarsi niekada jų 
čia ir nebuvo. Džošas, Petis, Lukas, Robas. 

Taip pat ir jis pars, jei lėktuvas būtų nevėlavęs. 

Žinoma, tuomet viskas būtų buvę kitaip. Pajutęs šiurpstančią odą, 
Markas stipriau spustelėjo akceleratoriaus pedalą, trokšdamas tik vieno — 
kuo greičiau išnešti iš čia kudašių; ši vieta jį baugino. Pyptelėjęs suskambo 
mobilusis telefonas. Ekrane blyksėjo Ešlės numeris. 

Pačiu laiku, nes dabar jam labai reikėjo žmogaus draugijos. 

— Sveika. 

— Na, kaip? Gerai? — jos balsas skambėjo taip pat šaltai, kaip ir prieš 
tai, jai išeinant. 

— Pakeliui. 

-— Tik dabar? 

— Laukiau, kol sutems. Nemanau, kad turėtume kalbėtis telefonu. 
Ar galėčiau grįžęs tave aplankyti? 

— Nekrėsk kvailysčių, Markai. 

— Taip. Aš... aš... o kaip Džilė? 

— Tarsi žemę pardavusi. O ko tu tikiesi? 

— Aha. 

— Aba? O kaip tau? Viskas gerai? 

— Atrodo. 

— O tu dabar ne girtas? 


— Žinoma, kad ne, — įsižeidė Markas. 

— Kažkaip įtartinai kalbi. 

— Norėčiau išgirsti, kaip tu kalbėtumei būdama mano vietoje. Aišku? 

— Aišku. Tikiuosi, padarysi savo darbą iki galo? 

— Juk susitarėm. 

— Paskambinsi? 

— Būtinai. 

Jis išjungė telefoną. Priekyje tvyrojo rūkas, o priekinis stiklas buvo 
padengtas smulkiais lašeliais. Markas įjungė valytuvus, bet po kelių brūkš- 
telėjimų vėl išjungė. Privažiavęs jam jau matytus krūmynus, Markas vėl 
sumažino greitį, nenorėdamas pralėkti posūkio. Netrukus, automobilio ži- 
bintams tarsi lazerio spinduliams skrodžiant vis labiau tirštėjantį rūką, jis 
nudardėjo per apsaugines groteles — pirmas, antras, — paskui, padidinęs 
greitį, nulingavo duobėtu keliuku, baikštaudamas abiejose pusėse mūru 
stovinčių medžių, kurie, rodės, tuoj pat ims ir susiglaus, ir vis žvilgčioda- 
mas į veidrodėlį — o jeigu... 

Kas 0 jeigu? 

Buvo jau nebetoli. Pajutęs, kad ima erzinti netgi tylus, iš radijo sklin- 
dantis murmesys, išjungė jį. Kvėpavimas darėsi vis tankesnis, o nugara ir 
smilkiniais žliaugė prakaitas. Priekiniams ratams pataikius į didelę balą, 
Markas nosimi vos neatsitrenkė į vairą. Ant priekinio stiklo, skambėdami 
tarsi akmenukai, ištiško vandens purslai. Jis vėl įjungė valytuvus ir tuoj pat 
pristabdė. O, Jėzau, kiek daug vandens; jis nė nemanė, kad po ano apsilan- 
kymo čia galėjo tiek daug prilyti. Po velnių, tai šūdas! Tik ne tai! 

Patekę į tokią klampynę ratai prarado sukibimą. 

Markas iki pat galo nuspaudė greičio pedalą, BMW ėmė net vibruoti, 
nuslydo keletą pėdų į šalį ir vėl užbuksavo. 

O, Dieve, ne! 

Jam nevalia čia įstrigti, nevalia, nevalia. Kaip reikėtų paaiškinti, kodėl. 
jis pusę dešimtos vakaro atsibastė miškan? 

Giliai kvėpuok... 

Markas įkvėpė ir baimingai apsidairė — pirmyn, į šalis ir atgal, — 
tada paspaudė centrinio užrakto mygtuką, išgirdo duslų k/ankt, tačiau nuo 
to nė kiek nepalengvėjo. Paskui įjungė vidaus lemputę ir apžiūrėjo val- 


dymo rankenėles, kuriomis, esant blogoms kelio sąlygoms, buvo galima 

reguliuoti krumpliaračių perdavimo skaičių arba, pavyzdžiui, užrakinti di- 
ferencialą; tiesą sakant, šias rankenėles Markas buvo matęs jau šimtą kartų, 
bet niekad nepasidomėjo, kaip jomis naudotis. 

Atsidarė daiktadėžę, išsitraukė vairuotojo vadovą, skubiai perbėgo 
akimis turinį ir, suradęs ko ieškojo, atsivertė reikiamą puslapį. Tada įjungė 
svirtį, paspaudė mygtuką, pasidėjo knygą šalia savęs ir nedrąsiai paspaudė 
akceleratoriaus pedalą. Automobilis truktelėjo ir, dideliam Marko paleng- 
vėjimui, pajudėjo pirmyn. 

Jis važiavo neskubėdamas, vienodu dešimties mylių per valandą grei- 
čiu, kuris garantavo automobiliui kur kas geresnį sukibimą ir leido per 
klampynę irtis tarsi konvejerio diržu. Netrukus pasuko į dešinę, miško 
proskynos link. Priešais visureigį iššoko mažas kiškelis, apsisuko, puolė 
bėgti atgal, tačiau tą pat akimirką metėsi pirmyn, tiesiai po priekiniais ra- 
tais. Markas nesuprato — partrenkė jį ar ne, — tiesą sakant, jis dėl to nesu- 
ko sau galvos, nes dabar jam rūpėjo tik viena — važiuoti į priekį, išlaikyti 
optimalų greitį ir sukibimą su pažliugusia žeme. 

Staiga Markas priešais save išvydo mažą progumą, apaugusią skur- 
džiomis samanomis ir reta žole; didžiausiam jo džiaugsmui, gofruotos ge- 
ležies lakštas, jo užmaskuotas krūmokšniais ir šakomis, buvo savo vietoje. 

Galiausiai jis užvažiavo ant palyginti tvirto pagrindo, bijodamas net 
pagalvoti, kad paliktas automobilis galėtų įklimpti pelkėje. Išjungė variklį, 
tačiau priešakines šviesas paliko įjungtas, apsiavė savo naujuosius guminius 
batus, pačiupo „Maglite“ ir, išsiropštęs iš visureigio, atsistojo ant pažliugu--. 
sios Žemės. 

"Buvo taip tylu, kad net spengė ausyse. Umai atžalyne kažkas sušna- 
rėjo, Markas apsigręžė ir nedelsiant, apimtas išgąsčio, nukreipė žibintuvėlį 
į mišką. Sulaikęs kvėpavimą, išgirdo traškesį, kuris netrukus virto garsu, 
primenančiu pinigų barškėjimą taupyklėje, o po akimirkos tarp medžių 
nerangiai nusvirduliavo didokas fazanas. 

Tebevirpėdamas iš baimės Markas švystelėjo žibintuvėliu iš dešinės į 
kairę, paskui atidarė užpakalinį bortą, užsimovė gumines pirštines, išsiėmė 
visus šįvakar pirktus įrankius ir nusinešė juos prie kapo. 

Kurį laiką stovėjo nė nekrustelėdamas, žvelgė į geležies lakšrą, klausėsi. 


Dusliai čiaudėjo variklis. Krito smulki migla, aplink buvo tylu. Prie lakšto 

prilipusi sraigė atrodė panaši į polipą ant seno nuskendusio laivo. Puiku. 
Geležies lakštas atrodė taip, tarsi būtų čia išgulėjęs ne vienerius metus. 

Pasidėjęs įrankius ir „Maglite“ ant šlapios žolės, Markas užčiuopė vieną 
lakšto galą ir nutraukė jį šalin. Kapas atrodė panašus į tamsią skylę. Tada pakė- 
lė žibintuvėlį, atsistojo, bet liko toje pat vietoje laukdamas, kol atslūgs baimė. 

Toks jausmas, tarytum kažkur čia pat tūnotų Maiklas, ketindamas 
griebti jam už kojos. 

Iš lėto, žingsnelis po žingsnelio, Markas artinosi prie kapo duobės. 
Pagaliau atsidūręs prie pat krašto, vėl apimtas išgąsčio, nukreipė žibintuvėlį 
į gilią stačiakampio formos duobę. | 

Iš krūtinės išsiveržė gilus atodūsis. 

Viskas buvo taip, kaip jis paliko. Toks pat žemių kauburėlis. Kurį lai- 
ką jis stovėjo nuleidęs akis. „Atsiprašau, kolega, — sušnabždėjo jis. — Aš...“ 

Deja, neturėjo, ką pasakyti. Sugrįžo atgal prie automobilio ir išjungė 
šviesas. Nėra ko reklamuotis — ką gali žinoti, ar neklaidžioja kas nors po 
mišką, nors jis tuo labai abejojo. 

Kol kastuvas atsimušė į medį, Markas turėjo pasidarbuoti gerą valan- 
dą. Nesitikėjo, kad bus tiek daug vargo, — tiesa, aną naktį jis nepatingėjo 
užversti ant karsto daugiau žemių, bet kad tiek... Šiek tiek užtruko, kol nu- 
kasė visas žemes ir pagaliau išvydo visą dangtį su žalvario varžtais kampuo- 
se. Siaura skylutė kvėpavimo vamzdeliui, kurią jis buvo užkimšęs moliu, 
atrodė truputį platesnė negu anąkart. O gal jam tik pasirodė? 

Padėjo ant žemės kastuvą ir įniko sukti varžtus. Tačiau tuo metu pa- 
aiškėjo, kad Markas nebuvo numatęs vienos smulkmenos — karstas lygiai 
tokio pat pločio kaip ir duobė, todėl, norint nukelti karsto dangtį, reikėjo 
nuo jo nulipti, o nulipti nebuvo kur. 

Galiausiai jis išlipo iš duobės, įsikando dantimis „Maglite“ ir, laikyda- 
mas rankoje atsuktuvą, atsigulęs ant kapo krašto, pasilenkė žemyn. Dangrį 
pasiekė nesunkiai. 

Kūnu perėjo šiurpas. Ką, po velnių, jis išvys? Paleidęs iš dantų žibin- 
tuvėlį, negarsiai pašaukė: | 

— Maiklai? 

Nieko. 

— Maiklai? Ar girdi mane, Maiklai? — antrąkart sušuko garsiau. 

Paskui kelis kartus pabeldė į dangtį atsuktuvo kotu. Tiesa, Markas 

puikiai suprato, kad Maiklas, jei tik būtų gyvas ir turėtų sąmonę, išgirstų 
jo žingsnius bei kastuvo smūgius į karstą. Nebent būtų visiškai nusilpęs ir 
neturėtų jėgų atsiliepti. 

Jei tik jis buvo gyvas. 

Didelis jei. Buvo praėjusios keturios dienos, karste oro jau nebebu- 
vo. Jis vėl stvėrė žibintuvėlį ir, įsikišęs į dantis, stipriai sukando. Jis privalė- 
jo tai padaryti. Privalėjo teptis rankas. Nori nenori reikėjo paimti iš Maiklo 
tą prakeiktą kišeninį kompiuterį. Juk anksčiau ar vėliau kas nors aptiks šį 
kapą, iškels karstą ir ištrauks iš jo numirėlį, pas kurį ras prakeiktą kompą 
su visais elektroniniais laiškais, o tas vyresnysis detektyvas Greisas, ar kaip 
jį ten vadina, perskaitys jo pirmadienį Maiklui siųstą laišką, kuriame rašė, 
kad jie turi parengę staigmeną. Be abejo, nieko konkretaus jis neminėjo, 
rašė tik užuominomis, iš kurių Maiklas nieko doro nesuprato, tačiau po- 
licininkui to pakaktų. 

Markas įspraudė atsuktuvą tarp dangčio ir paties karsto, tada truputį 
kilstelėjo, tik keletą colių, tačiau to užteko, kad galėtų įkišti pirštus. Tada 
padėjo atsuktuvą ant duobės krašto, iš visų jėgų kilstelėjo dangtį ir pro siaurą 
tarpą bandė įžiūrėti, kas yra viduje. 

O viduje tviskėjo drumzlinas vanduo, kurio paviršiuje plūduriavo ti- 
žios žurnalo liekanos, tarp kurių žibintuvėlio šviesoje sušmėžavo stambios 
krūtys. 

Markas suriko, „Maglite“ iškrito jam iš dantų ir pliumptelėto į vande- 
nį. Pasigirdo duslus trinktelėjimas — žibintuvėlis atsitrenkė į karsto apačią. 


Karste nieko nebuvo. 


Dangtis su bilsmu, primenančiu šūvio pokštelėjimą, trenkėsi atgal 
į karstą. Markas bandė stotis, tačiau suklupo ir, parpuolęs į purvą, ėmė 
ropoti ratu, mėgindamas ką nors įžvelgti tamsoje. Apimtas panikos, inkš- 
damas ir šnopuodamas, stengėsi susiorientuoti, į kurią pusę bėgti. Į auto- 
mobilį? Į mišką? 

O, mielasis Jėzau. O, Dieve! 

Teberopodamas keturiomis, atbulas pasitraukė nuo duobės ir vėl ėmė 
suktis ratu. O ką, jei kažkur čia pat tyko Maiklas, ketindamas jį užpulti? 

Ar nepašvies jis dabar Markui į veidą žibintuvėliu? 

Pagaliau jis atsistojo ir nuskuodė prie visureigio, atsidaręs dureles, įšoko 
vidun. Tuo metu įsijungė prakeiktas vidaus apšvietimas, apakindamas jį! Jis 
užtrenkė dureles, paspaudė centrinio užrakto mygtuką, pasuko degimo rak- 
telį, nustatė pavarų svirtį į padėtį važiuoti, įjungė šviesas ir iki galo nuspaudė 
akceleratorių. Automobilis apsuko platų ratą, priešakiniais žibintais apšvies- 
damas medžius ir šokdindamas šešėlius, antrą, trečią... 

O, Jėzau. 

Kas gi čia, velniai rautų, atsitiko? 

Jis nepaėmė to prakeikto delninio kompiuterio. Reikia grįžti atgal ir 
patikrinti. Būtinai. 

Kaip, po velnių?.. 

Kaip, po velnių, jis išlindo? Nejaugi paskui vėl įsuko visus varžtus? 
Užvertė karstą žemėmis? 

O ką, jeigu? 

Jeigu jo čia išvis nebuvo? 

Bet jeigu Maiklo karste nebuvo, tai kodėl jis nepasirodė vestuvėse? 

Galvoje sukosi padrikos mintys. Markas norėjo skambinti Ešlei, bet 
jau iš anksto žinojo, ko ši pirmiausia paklaus. 

Ar radai kompą? 

Jis privažiavo prie duobės krašto, tačiau liko sėdėti. Žiūrėjo ir laukė. 
Paskui atidarė dureles, iššoko laukan, atsigulė ant pilvo ir, nė nesivargin- 
damas pasiraitoti rankoves, panėrė rankas į šaltą vandenį. Pajuto minkštą 
atlasą, kuriuo buvo išklotas karstas. Palietė dugną, apgraibomis užčiuopė 
žibintuvėlį ir jį ištraukė. Nebeveikė. Vėl kažką užčiuopė — kažką mažą, ap- 
valų, metalinį. Tuoj pat ištraukė ir apžiūrėjo automobilio žibintų šviesoje: 
Tai greičiausiai buvo dangtelis nuo viskio butelio. 

Markas atsigręžė atgal ir baimingai apsidairė. Tada vėl sukišo abi rankas 
į karstą ir išieškojo jį nuo vieno krašto iki kito. Prie rankos prilipo įmirkę žur- 
nalo skutai. Nieko daugiau. Visiškai nieko. Prakeiktas karstas buvo tuščias. 

Markas atsistojo, atgal ant duobės užtraukė geležies lakštą, pasku- 


bomis užmetė kelias šakas ir grįžo į visureigį. Uždaręs dureles, užsirakino, 

pavažiavo atgal, apsisuko ir, spausdamas akceleratoriaus pedalą iki galo, 
nuvažiavo provėžomis per purvynę. Galiausiai perkirto kelio groteles ir įsu- 
ko į pagrindinį kelią. 

Nebebijodamas užklimpti, išjungė diferencialo užraktą, įjungė aukš- 
čiausią pavarą ir nurūko atgal į Braitoną, vis žvilgčiodamas į užpakalinio 
vaizdo veidrodėlį ir nerimastingai stebėdamas kiekvieną blykstelėjusią švie- 
selę. Jam knietėjo kuo greičiau paskambinti Ešlei, tačiau buvo toks sutri- 
kęs, kad nežinojo, ką pasakyti. 

Kur, velniai griebtų, buvo Maiklas? 

Kur? 

Kur? 

Jis vėl pravažiavo pro tuos pačius vainikus, kuriuos visiškai neseniai 
buvo matęs, retkarčiais dirsčiodamas tai į prietaisų skydą, tai į veidrodėlį. 
Ar jam neprisisapnavo? Gal tai kokia haliucinacija? E7, vyručiai, kažką nuo 
manęs šlepiate? Nagi, išduokite man savo paslaptį. Nejaugi užkasėte tuščią 
karstą? Tai ką tuomet padarėte Maiklui? 

Pagaliau Markas pajuto, kad įtampa pamažu atslūgsta. Jis ėmė save 
įtikinėti, jog dabar tai neturi jokios reikšmės. Maiklo karste nebuvo. Taigi 
nebuvo ir jokio lavono. Niekas nebegalėjo jo apkaltinti. 

Suspaudęs keliais vairą, nusimovė gumines pirštines ir numetė jas po 
keleivio sėdyne. Na, žinoma, čia Maiklo braižas. Ar tik jis vėl nebus iškrėtęs 
savo įprastos išdaigos? Visi žino, koks Maiklas pokštininkas. Ar tik jis pats 
ir nebus šio spektaklio režisierius? 

Tačiau kūrių galų nepasirodė savo vestuvėse? 

Marką vėl apniko karštligiškos mintys. Nejaugi Maiklas viską perpra- 
to — ir Ešlę, ir tai, kas jam rengiama? Nejaugi tai jo kerštas? Jie buvo seni 
pažįstami. Nuo trylikos metų. Maiklas buvo kietas vaikinas ir visuomet 
vienas spręsdavo savo problemas. Ar tik jis nebus viską suuodęs, nors, tiesą 
sakant, Markas su Ešle buvo labai atsargūs. 

Jis prisiminė tą dieną, kai Ešlė, perskaičiusi skelbimą, jog kompanijai 
reikalinga sekretorė, atvyko pas juos į biurą. Mergina buvo tokia daili, kad 
nė viena iš kandidačių, su kuriomis jiems teko susitikti iki jos arba po jos, 
nė per nago juodymą neprilygo Ešlei. 

Markas tuo metu kaip tik buvo išsiskyręs su savo mergina, todėl ne- 


trukus ėmė jai meilintis, ir meilinosi taip, kaip niekada anksčiau. Jie pajuto 

"simpatiją vienas kitam nuo pat pirmos dienos, tačiau Maiklas, atrodė, to 
nė nepastebėjo. Antrą jos darbo savaitę, Maiklui apie tai nieko nenutuo- 
kiant, jie jau miegojo vienoje lovoje. 

Praėjus dviem mėnesiams nuo jų slapto romano pradžios, Ešlė papa- 
sakojo Markui, kad Maiklas pakvietęs ją vakarienės, ir pasiteiravo, kaip, jo 
manymu, ji turėtų pasielgti. 

Markas labai susierzino, tačiau neišsidavė. Visą gyvenimą jis gyveno 
Maiklo šešėlyje. Vakarėliuose Maiklas paviliodavo gražiausias merginas, 
kolegai pavyko kažkokiu būdu užburti banko valdytoją, kad šis suteiktų 
paskolą nusipirkti pirmą sukiužusį pastatą, kuris vėliau jam atnešė pelno, o 
tuo metu Markas už grašius dirbo paprasčiausiu buhalteriu. 

Galiausiai, kai jie nusprendė drauge imtis verslo, Maiklas vienas įnešė 
pradinį kapitalą, todėl sutartyje ir buvo numatyta, kad jam priklauso du 
trečdaliai įmonės akcijų. Dabar jų kompanijos pelnas siekė keletą milijonų 
svarų ir Maiklui teko didžioji jo dalis. 

Toji diena, kai jų biure pasirodė Ešlė, Markui buvo tikra šventė, nes 
tai buvo pirmas kartas, kai moteris pirmiausia pažvelgė būtent į jį. 

Staiga šitas šiknius sumano paveržti ją sau. 

Toliau veiksmas vyko jau pagal Ešlės scenarijų. Jai tereikėjo ištekėti 
už Maiklo, o po kurio laiko išsiskirti. Tai padaryti turėjo būti paprasta — 
buvo galima nusiųsti pas jį prostitutę ir nufilmuoti slapta kamera. Tuomet 
Ešlei atitektų pusė jo akcijų, prie kurių pridėjus trisdešimt tris procentus 
Marko akcijų, jiems atitektų didžioji dalis. Galiausiai jie perimtų kompa- 
nijos valdymą. Sudie, Maiklai. 

Paprasta kaip dukart du. 


Žmogžudystė scenarijuje nebuvo numatyta. 

Tarpduryje pasirodė Ešlė — palaidais, ant pečių išsidraikiusiais plau- 
kais, apsirengusi minkštą baltą chalatą, — ir, netikėdama savo akimis, pik- 


tai nužvelgė purvu apsitaškiusį Marką. 


222 PETER JAMES 


— Ar tu nesveikas?! — pasisveikino ji. — Tokiu laiku! Ar žinai, kad 
dabar jau dvidešimt po vidurnakčio? 

— Man būtinai reikia pas tave užeiti. Skambinti nenorėjau — per 
didelė rizika. Reikia pasikalbėti. 

Apstulbinta tokio keisto jo tono, mergina suminkštėjo. Pirma išėjo į 
gatvę ir atidžiai į abi puses apsidairė. 

— Tavęs niekas neseka? 

— Ne. 

Ji žvilgtelėjo į jo kojas. 

— Markai, ką tu, po perkūnais, sau manai? Tik pasižiūrėk į savo batus! 

Jis nuleido akis, pažvelgė į purvinus guminius batus, tada juos nusi- 
movė ir įsinešė į vidų. Tebelaikydamas juos rankoje, stovėjo prieškambary- 
je ir stebeilijo, kaip mirksi nebylaus muzikinio grotuvo lemputės. 

Ešlė uždarė duris ir baimingai pasižiūrėjo į Marką. 

— Tu atrodai siaubingai. 

— Pirmiausia noriu išgerti. 

— O aš maniau, kad tu jau pakankamai atsigėrei. 

— Parikėk, aš dabar blaivus kaip niekada. 

Padėdama Markui nusirengti striukę, ji paklausė: 

— O ko pageidautum? Viskio? 

— „Balvenie“, jei tik, žinoma, turi. Jei ne, bus gerai bet kas. 

— Tau reikėtų išsimaudyti, — pastebėjo ji ir nuėjo į virtuvę. — Nagi, 
papasakok, ar.labai baisu buvo? Radai kompą? 

— Problemos. 

Ešlė, tarsi į ją būtų kas šovęs, akimirksniu atsigręžė. 

— Kas per problemos? 

Markas pakėlė į ją nerimo kupinas akis. 

— Jo ten nebuvo. 

— Nebuvo. 

— Ne... jis... aš nežinau... jis... 

— Norėjai pasakyti, kad jo ten nebuvo? Neradai karsto? 

Markas papasakojo viską, kas buvo atsitikę. Tai išgirdusi Ešlė pirmiau- 
sia užtraukė ant langų žaliuzes, o paskui, sugrįžusi įpylė jam viskio, o sau at- 


sinešė puodelį juodos kavos. Susėdo ant sofų, sustatytų viena priešais kitą. 

— O tu negalėjai paklysti? 

— Nori pasakyti, kad miške gali būti užkasti du tokie patys karstai? 
Ne. Juk tai aš suradau tą vietą. Be to, mes buvome sumanę palikti jam por- 
nožurnalą ir butelį viskio — radau ir žurnalą, ir butelio dangtelį. 

— Dangtis buvo prisuktas? O karstas užkastas ar ne? 

Abiem rankomis laikydama kavos puodelį, Ešlė nupūtė nuo pavir- 
šiaus garus ir truputėlį gurkštelėjo. Markas įsmeigė akis į chalate atsiradusį 
tarpą, pro kurį matėsi stambios baltos krūtys. Jos sužadino geismą, nepai- 
sant viso išgyvento košmaro, nepaisant jį apėmusios panikos; Markas da- 
bar norėjo vieno — griebti ją į glėbį ir versti ant sofos. 

— Taigi. Lygiai taip, kaip palikau antradienį, kai... 

— Ištraukei vamzdelį? 

Vyras gurkštelėjo viskio. Šįkart Ešlė užjaučiamai šyptelėjo. Galbūt jis 
dar galės pasilikti, tegul ir valandai ar dviem, ir su ja pasimylėti? Po viso iš- 
gyvento siaubo jam žūtbūt reikėjo atsipalaiduoti. 

Deja, netrukus jos žvilgsnis apniuko. 

— Ar esi tikras, kad jis ten buvo aną kartą, kai ištraukei vamzdelį? 

— Be jokios abejonės. Aš kuo aiškiausiai girdėjau jį šaukiant. O, Dieve! 

— Tau nepasigirdo? 

— Kad jis šaukia? 

— Kai buvai toks... 

— Ne kitokia ir tu būtum buvusi mano vietoje. Maiklas mano verslo 
partneris. Geriausias draugas. Juk aš ne koks samdomas žudikas... aš... 

Ešlė ciniškai pasižiūrėjo į jį. 

— Aš tai darau... nes... nes aš tave myliu, Ešle, — Markas vėl gurkš- 
telėjo viskio. 

— O ką, jeigu jis dabar kažkur čia? — paklausė ji. — Jeigu tyko kaž- 
kur tamsoje ir stebi? 

Markas papurtė galvą. 

— Nemanau. Jeigu jo nebuvo karste, tai kodėl jis nepasirodė vestu- 
vėse? O vis dėlto buvo, na, bent jau kažkas ten tikrai buvo; aiškiai mačiau, 
kad kažkas bandęs pragremžti dangtyje skylę. 

Ešlė kažkaip abejingai išklausė jo pasakojimą. 

— O galjis apie mus žino? Kito paaiškinimo neturiu, tik tai, kad jis 


viską žin0. 

— Nežino, — atsakė Ešlė. — Jis nė neįtaria. Jis man labai daug apie 
tave pasakojo — apie tai, kad svajoji vesti padorią moterį ir su ja turėti vai- 
kų, taip pat ir apie tai, jog niekada neturėjai nuolatinės merginos. 

— Jis niekad nepraleisdavo progos mane pažeminti. 

— Na, jis tikrai nebuvo toks blogas, kaip tau atrodo, Markai. Jis ta- 
vimi rūpinosi. 

— O tu kažin kodėl jį labai užstoji. 

— Nepamiršk, kad jis yra mano sužadėtinis. 

— Labai sąmojinga, — Markas pastatė savo stiklinę ant kvadratinio 
kavos staliuko ir veidu įsikniaubė į delnus. 

— Suimk save į rankas. Pagalvokim logiškai, gerai? 

Jis linktelėjo nepakeldamas galvos. 

— Taigi. Maiklas buvo ten ketvirtadienį vakare. Tu ištraukei vamzde- 
lį, kuris buvo įtaisytas orui patekti, ir užkimšai skylę. 

Markas tylėjo. 

— Visi žino, kad jis yra didelis pokštininkas. Galbūt kažkokiu būdu 
ištrūko iš karsto ir nusprendė slapta pažiūrėti, kas dėsis toliau? 

Markas dėbtelėjo į ją. 

— Nieko sau pokštas. Jis vaikšto kažkur netoliese, žinodamas, kad aš 
ištraukiau iš karsto tą sumautą vamzdelį. Juk ir kvailiui būtų aišku, kodėl 
taip padariau. 

— Klysti, Markai. Iš kur jam žinoti, jog tai tavo darbas? Gal kas nors 
ėjo mišku ir netyčiom užklydo? 

— Nebūk naivi, Ešle. Kažkas ėjo per mišką, aptiko kapą, pamatė iš 
karsto styrantį vamzdelį, jį ištraukė ir užvertė ant viršaus toną žemių? 

— Aš tik bandau iškelti įmanomas versijas. 

Bežiūrint į ją, Markui staiga į galvą šovė mintis, ar tik jiedu — Ešlė ir 
Maiklas — nebus ko sumanę. Paspęsti jam pinkles. 

Tačiau netrukus prisiminė drauge su Ešle praleistas dienas ir naktis, 
prisiminė, ką ji yra jam sakiusi, prisiminė, kaip jie mylėdavosi ir planuo- 
davo ateitį, taip pat ir tai, su kokia panieka ji atsiliepdavo apie Maiklą, ir 
ankstesnis įtarimas išsisklaidė. 

— Turiu dar vieną versiją, — tęsė mergina. — Petis, Lukas, Džošas ir 
Robas žinojo, kad tu vėluosi. O ką, jeigu jie kartu su Maiklu nusprendė iš 


tavęs pasityčioti, tačiau tai atsigręžė prieš juos pačius? 

— Gerai, — atsakė jai Markas. — Tarkime, karste Maiklo nebuvo, o 
jo šauksmas man paprasčiausiai pasivaideno. Tačiau kur tada jis, po velnių? 
Kur jis dingo nuo antradienio vakaro? Kodėl apie jį niekas nieko nežino? 
Kodėl jis neatvyko į savo paties vestuves? Galėtum paaiškinti? 

— Ne. Nebent ketvertas buvo nutaręs apkvailinti ir jį, ir tave, todėl 
Maiklą kur nors pririšo arba užrakino. 

— Nemanai, kad jis galėjo dėti į kojas? 

— Tikrai ne, — nedvejodama atsakė Ešlė. — Esu tikra. 

— Ir kodėl gi? 

— Todėl, kad jis mane myli. Maiklas tikrai labai nuoširdžiai mane 
myli. Štai kodėl galiu garantuoti, kad jis niekur nepabėgo. Klausyk, o tu 
ten viską palikai taip, kaip radai? 

Markas sekundę kitą dvejojo, tačiau netrukus, bijodamas, kad ji puls 
į paniką, pamelavo: 

— Taip. 

— Ką gi, tuomet mums belieka laukti, — nusprendė ji. — Nebent 
tu jį rastum ir sutvarkytum. 

— Sutvarkyčiau? 

Jos žvilgsnis bylojo iškalbingai. 

— Ešle, aš tau jau sakiau, kad nesu žmogžudys. Galėčiau daug ką... 

— Ojei neturėsi iš ko rinktis? Pagalvok apie tai. 

— Jis neturi jokių įrodymų. Nieko konkretaus, — Markas nutilo, su- 
simąstė. — Ar galėčiau pas tave pernakvoti? 

Ešlė atsistojo, apėjo sofą jam už nugaros, uždėjo Markui ant pečių 
rankas ir ėmė švelniai masažuoti. Pabučiavo jam į kaklą. 

— Aš labai norėčiau, kad tu pasiliktum, — sušnabždėjo ji. — Tačiau 
tai būtų didelė kvailystė. O ką, jei imtų ir atsibelstų Maiklas? Arba policija? 

Markas atsisuko atgal, norėdamas pabučiuoti ją į lūpas. Ešlė leido 
jam pakšcelėti, bet tuoj pat atstūmė. 

— Eik, — tarė ji. — Varyk greičiau! Surask Maiklą, kol jis pirmas 
nesurado tavęs. 

— Aš to negaliu, Ešle. 

— Gali. Vieną kartą jau padarei. Ketvirtadienį vakare. Na, neišdegė, 
tačiau įrodei, jog ga/7 tai padaryti. Taigi eik ir padarysi. 

Markui neliko nieko kito, kaip tik nuleidus galvą pėdinti prie batų. 
Ešlė ištiesė permirkusią, purviną striukę. 

— Kalbėdami telefonu turime būti labai atsargūs — policija visur 
kaišioja savo nosį. Neužmirškime, kad pokalbiai gali būti įrašinėjami, — 
kalbėjo Ešlė, lydėdama jį durų link. — Gerai? 

— Teisingai. 
— Pasikalbėsime rytą. 

Markas atsargiai atidarė duris, tarytum tikėdamasis čia pat už jų iš- 
vysti Maiklą su pistoletu arba peiliu rankoje. Gatvėje švietė žibintai, duls- 
vai blizgėjo po jais palikti automobiliai, o naktinio miesto tylą drumstė tik 


kažkur besipjaunančių katinų riksmas. 


8] 


Kartą per du mėnesius Greisas pasikviesdavo savo aštuonerių metų 
krikštaduktę Džėją Somers sekmadienį paiškylauti. Jos tėvai, Maiklas ir 
Viktorija, beje, taip pat policijos darbuotojai, buvo turbūt artimiausi jo ir 
Sendės draugai; jie labai palaikė Greisą jam pačiu sunkiausiu metu. Augi- 
nantys keturis vaikus, — jauniausiam buvo dveji metai, o vyriausiam — 
vienuolika, — Greisui jie buvo tapę kone antrąja šeima. 

Šiandien jis labai nuvylė Džėją paaiškinęs, kad kartu galės pabūti tik 
porą valandų, kadangi jam reikia grįžti į darbą ir padėti į nelaimę pateku- 
siam Žmogui. 

Jis niekuomet iš anksto nepasakodavo, kur jie keliaus, todėl mergaitei 
labai patikdavo spėlioti. 

— Aš manau, kad šiandien mes važiuosime pasižiūrėti gyvūnų! — 
tarė Džėja. 

— Tikrai? 

— Taip. 

Tai buvo žavinga mergaitė ilgais sidabro spalvos plaukais, angelišku, 
besišypsančiu veidu, o jos juokas užkrėsdavo kiekvieną, kas tik būdavo ša- 


lia. Siandien, kaip ir visuomet, ji buvo apsirengusi labai dailiai — žalia, 

baltais nėriniais puošta suknele, o avėjo mažyčiais rausvais bateliais. Kartais 
savo veido išraiška ir kalba ji atrodydavo tarsi suaugusi. Tokiais momentais 
Greisas pasijusdavo, tarytum vaikščiotų ne su vaiku, o su mažyčiu suaugu- 
siu žmogumi. 

— Ir kodėl tu taip manai? 

— Hm, leisk pagalvoti. 

Džėja pasilenkė į priekį, paspaudė radijo imtuvo mygtukus, susirado 
kompaktinę plokštelę ir įdėjo ją į grotuvą. Pasigirdo „Blue“ albumo akordai. 

— Tau patinka „Blue“? 

— Aha. 

— O man patinka „Scissor Sisters“. 

— Tikrai? 

— Vau! Esi girdėjęs? 

Jis prisiminė, kad girdėjo jas važiuodamas su Glenu Brensonu. 

— Žinoma. 

— Aš jaučiu, kad mes tikrai važiuojame pasižiūrėti gyvūnų. 

— O kaip tu manai, kokių? 

Ji padidino garsą ir ėmė pagal muziką linguoti rankomis. 

— Žirafų. 

— Tu norėtum pamatyti žirafas? 

— Žirafos labai mažai sapnuoja, — pasidalijo savo žiniomis Džėja. 

— Nejaugi? Esi su jomis kalbėjusi apie sapnus? 

— Per pamoką sužinojau. Labai daug sapnuoja šunys. Taip pat ir katės. 

— O žirafos — ne? 

— Ne. 

Jis šyptelėjo. 

— Ber iš kur tu tai žinai? 

— Žinau, ir tiek. 

— O kaip lamos? 

Ji gūžtelėjo pečiais. | 

Buvo gražus vėlyvo pavasario rytas, pro priekinį stiklą spigino šilta 
saulė, todėl Greisas užsidėjo akinius. Toks rytas leido tikėtis, kad lietūs pa- 
galiau liovėsi. Džėja taip pat spindėte spindėjo, ir jam visuomet patikdavo 
leisti laiką su ja. Pabuvęs su krikštadukte keletą nuostabių valandų, jis daž- 


niausiai pamiršdavo visus savo rūpesčius. 

— Ir ką gi dar mokykloje sužinojai? 

— Visokių niekų. 

— Ir kokie tai niekai? 

— Iš tikrųjų dabar mokykloje man nuobodu. 

Važiuodamas kartu su Džėja, Greisas vairuodavo ypač atsargiai. Šį- 
kart neskubėdamas jis iš Braitono keliavo į užmiestį. 

— O aną kartą sakei, kad tau mokykloje labai patinka... 

— Tai kad mokytojai kvaili. 

— Visi? 

— Išskyrus ponią Dyn. 

— O ko ji moko? 

— Apie žirafų sapnus, — Džėja pratrūko kikenti. 

Greisas dar labiau sulėtino greitį, nes jie artėjo prie žiedo. 

— Ir daugiau nieko? 

Džėja kurį laiką sėdėjo tylėdama, bet staiga nei iš šio, nei iš to tarė: 

— Mamytė sako, kad tau reikėtų vesti. 

Greisas nustebo. 

— Tikrai? 

Džėja išraiškingai linktelėjo. 

— O kaip tu manai? 

— Aš manau, kad tu būtum laimingesnis, jei turėtum merginą. 

Jie įvažiavo į žiedą. Iš jo Greisas pasuko į Braitono aplinkkelį. 

— Kas žino... — atsakė jis. 

— O kodėl tu neturi merginos? — neatstojo mergaitė. 

— Na, todėl... — jis svyravo. — Žinai, nėra taip paprasta susirasti 
tau skirtą žmogų. 

— O aš turiu vaikiną, — prisipažino Džėja. 

— Nejaugi? Ar gali man apie jį papasakoti? 

— Jo vardas Džastinas. Mano bendraklasis. Jis sakė, kad norėtų mane 
vesti. 

Greisas žvilgtelėjo į ją 

— O tu norėtum už jo tekėti? 

Ji ryžtingai papurtė galvą. 

— Fe! 


— Jis yra tavo vaikinas, bet vis tiek fe? Koks gi tai vaikinas? 

— Aš žadu su juo pabaigti, — atsakė Džėja rimtai. 

Greisas suprato, kad jam patinka būti kartu su ja dar ir dėl to, kad 
mergaitė jam yra vienintelis tiltas į jaunystės pasaulį. Tačiau šią akimirką 
Rojus pasijuto visiškai beviltišku žmogumi. Ar jis, būdamas aštuonerių, 
turėjo mergaitę? Nieko panašaus... 

Tuo metu suskambo mobilusis telefonas, įstatytas automobilio dure- 
lių kišenėje. Greisas išsitraukė jį ir, užuot pasinaudojęs laisvų rankų įranga, 
prisidėjo sau prie ausies, kad kokia negera naujiena neišgąsdintų Džėjos. 

— Rojus Greisas. 

— Alio? Vyresnysis detektyvas Greisas? — pasigirdo jaunos moters 
balsas. 

— Taip, tai aš. 

— Čia detektyvė Boutvud. 

— Ema Džeinė? Miela girdėti, sveikinu prisidėjus prie tyrimo grupės. 

Jos balsas skambėjo nervingai. 

— Ačiū. Esu Sasekse. Detektyvas konsteblis Nicholas prašė manęs 
jums paskambinti ir pranešti, kad turime svarbių naujienų. 

— Klausau jūsų. 

— Naujienos, tiesą sakant, nelabai kokios. Iškylautojai Ešdouno gi- 
rioje, maždaug pora mylių nuo Krouborou, rado negyvą žmogų. 

Kaip tik ten, kur Greisas tikėjosi rasti Maiklą. 

— Jaunas, maždaug trisdešimties metų vyras, — tęsė ji. — Iš pažiū- 
ros galėtų būti Maiklas Harisonas. 

Greisas dirstelėjo į Džėją. 

— Kokia jo būklė? 

— Negaliu pasakyti. Įvykio vieton važiuoja daktaras Čarčmanas. De- 
tektyvas konsteblis Nicholas norėjo sužinoti, ar jūs galėtumėte atvykti. 

Greisas dar kartą dirstelėjo į Džėją. Pasirinkimo nebuvo. 

— Po valandos pasirodysiu. 

— Ačiū, sere. 

Greisui išjungus telefoną, Džėja tarė: 

— Mamytė sakė, kad vairuojant automobilį nedera kalbėti telefonu. 
Tai pavojinga. 

— Tavo mamytė teisi, Džėja. Atsiprašau, bet aš turiu tave parvežti 


namo. 

— Bet mes dar nepamatėme žirafos. 

Jis įjungė posūkio rodyklę ir pasitraukė į šalikelę, kad galėtų apsisukti 
ir važiuoti atgal. 

— Atsiprašau, Džėja. Dingo vienas vaikinas, ir aš turiu padėti jį su- 
rasti. 

— Gal ir aš galėčiau padėti? 

— Ne, Džėja, aš labai atsiprašau, bet ne dabar. 

Jis išsitraukė telefoną ir surinko Džėjos namų telefono numerį. Lai- 
mė, jos tėvai buvo namie. Greisas trumpai paaiškino padėtį jos motinai ir 
apgręžė automobilį. Tada pažadėjo Džėjai pasiimti ją iškylon ateinantį sek- 
"madienį. Po savaitės jie tikrai nuvažiuos į zoologijos sodą pažiūrėti žirafų. 

Po dešimties minučių, įsikibusi Greisui į ranką, mergaitė jau bidzeno 
namo. Ir be žodžių buvo aišku, kad yra nusivylusi. 

Greisas pasijuto niekšu. 


Pagrindinio kelio pakrašty, netoli miško keliuko, stovėjo purvinas 
policijos patrulio automobilis, kuriame prie vairo sėdintis konsteblis lau- 
kė Greiso. Jam pristabdžius, patrulinis automobilis ėmė iš lėto važiuoti, 
įsuko į siaurą keliuką ir maždaug mylią riedėjo priešais Greisą, rodydamas 
kelią. 

Rojaus automobilis nebuvo pritaikytas važiuoti tokiu pažliugusiu ir 
duobėtu keliu — karterio dugninė šliaužė žeme, o priekiniai ratai, nukrypę 
nuo provėžų, ėmė slidinėti. Purvas tiško ant variklio gaubto ir rudomis dė- 
mėmis margino priekinį stiklą. Greisas nusikeikė — prieš važiuodamas pas 
Džėją, buvo nuplovęs automobilį mokamoje plovykloje. Tuo metu auto- 
mobilis užkliudė dygiakrūmį, kurio šakos tarsi nagai perbraukė alfos šoną. 
Jis dar kartą nusikeikė, tačiau šįkart jau garsiau. Greisas nervinosi, kad ap- 
vylė Džėją, bet dar labiau dėl paskutinės naujienos. 

Tai nebūtinai turi būti Maiklas Harisonas, pagalvojo jis. Tačiau ar ne 
per daug sutapimų? Paskutinį kartą Maiklas Harisonas buvo pastebėtas bū- 

tent šiose apylinkėse, o dabar rastas negyvas jaunas vyras, kurio ir ūgis, ir 
sudėjimas atitinka Maiklo. 

Tai nežadėjo nieko gero. 

Už kelio vingio jis pastebėjo keletą automobilių ir geltona juosta ati- 
tvertą vietą, kurioje buvo rastas negyvas žmogus. Čia stovėjo du policijos 
automobiliai: baltas Nusikaltimų vietos tyrimo skyriaus autofurgonas, dar 
vienas, ryškiai žalias, autofurgonas, kuriuo greičiausiai buvo atvažiavęs lai- 
dojimo biuro savininkas, ir sportinis „Lotus Elise“ atverčiamu stogu — juo 
važinėjo Nigelis Čarėmanas, vietinis patologas konsultantas, turėjęs silpny- 
bę berniukiškiems žaislams. Kaip jis iki čia privažiavo? 

Greisas sustojo ir atidarė dureles, tikėdamasis užuosti šleikštų mirties 
dvoką. Tačiau pajuto tik pušų, gėlių, žemės ir specifinį miško kvapą. Kad 
ir kas ten būtų gulėjęs, miręs jis neseniai, pamanė Greisas, kai lipo iš auto- 
mobilio ir mokasinais klimpo į pažliugusią žemę. 

Apsivilkęs baltą kombinezoną ir apsiavęs botus, kuriuos išsitraukė iš 
maišelio automobilio bagažinėje, pralindo pro juostą ir nuėjo prie būrelio 
žmonių. Pirmasis jį pastebėjo Džo Tindalas, apsirengęs tokį pat baltą kom- 
binezoną ir apsiavęs baltus botus, su dideliu fotoaparatu rankoje. 

— Labas! — pasisveikino Greisas. — Puikiai leidi savaitgalį! 

— Bet ir tu ne kitaip, — atsakė Tindalas rūgščia veido išraiška, galva 
mostelėdamas į aikštelę pomiškyje. — Ar žinai, kad mano motina norėjo 
matyti mane finansininką? 

— Negalėčiau tavęs įsivaizduoti buhalterijos žiurke, — tarė Greisas. 

— Buhalteriai bent jau turi savo asmeninį gyvenimą, — atšovė Džo. 

— Ir koks gi tas jų asmeninis gyvenimas? 

— Otoks, kad sekmadienį gali praleisti namie kartu su žmona ir vaikais. 

— Kiek tik pažįstu žmonių, turinčių vaikų, — atsakė jam Greisas, — 
jie laukia nesulaukia, kad nors vieną dienelę galėtų pabūti be jų. Ypač sek-. 
madieniais. 

Patapšnojęs kolegai per nugarą, Greisas pridūrė: 

— Tai, kas vienam laisvalaikis sode, kitam yra didelė kančia. 

Tindalas žvilgsniu parodė į brūzgynuose gulintį negyvą vyrą. 

— Kad ir kaip ten būtų, šitas jau neturės nė vieno sekmadienio. 


— Ne pati geriausia metafora tokiomis aplinkybėmis, — pastebėjo 

Greisas, artindamasis prie lavono, ant kurio buvo sutūpęs koks tuzinas ar 
net daugiau mėsinių musių. Šalia jo jau tupėjo Čarčmanas — dailus ir au- 
galotas vyrukas vaikišku veidu, kaip ir Greisas apsivilkęs baltą kombinezo- 
ną, su miniatiūriniu diktofonu rankoje. 

Greisas išvydo šiek tiek aptukusį jauną vyrą trumpai kirprais šviesiais 
plaukais, vilkintį languotais marškiniais, duksliais džinsais ir rudais gu- 
miniais batais. Jis prasižiojęs ir užsimerkęs gulėjo ant nugaros, oda atrodė 
balta tartum vaškas. Dešinėje ausyje Greisas pastebėjo smulkų auksinį aus- 
karą, o apvalus, mirtyje sustingęs veidas turėjo vaikiškų bruožų. 

Detektyvas pabandė prisiminti, kaip atrodo Maiklas Harisonas, kurį 
buvo matęs tik nuotraukose. Plaukų spalva sutapo, veidas taip pat galėjo 
būti jo, tačiau Maiklas atrodė kažkaip geriau. Tiesa, Greisas žinojo, kad 
žmogaus išvaizda po mirties, susitraukus odai ir nustojus cirkuliuoti krau- 
jui, gali pasikeisti. 

Nigelis Čarėmanas pakėlė akis į Greisą. 

— Labas, Rojau, — pasisveikino jis. — Kaip laikaisi? 

— Puikiai, o tu? 

Patologas linktelėjo. 

— Ir ką gi mes radome? 

— Kol kas negaliu pasakyti, — atsakė jis, pirštinėtomis rankomis 
švelniai kilstelėdamas vyruko galvą. | 

Greisas pastebėjo, kaip nuo jo pakilo tuntas mažų musyčių. Pakaušy- 
je žiojėjo gili nelygiakraštė žaizda, kurią dengė susivėlę plaukai ir sukrešėjęs 
kraujas. 

— Suduota kažkokiu buku įnagiu, — paaiškino Čarėmanas. — Ži- 
noma, jam tai buvo ne į naudą. 

— O tu kaskart daraisi vis žiauresnis. 

Čarčmanas, tarsi būtų išgirdęs komplimentą, plačiai išsišiepė. 

— Kalbi visai kaip mano žmona. 

— Maniau, kad tu išsiskyręs. 

— Taip, išsiskyręs. 

Jų dialogą nutraukė šaižus švilptelėjimas, kurį sekė traškesys, o paskui 
pasigirdo ir balsas, sklindantis iš radijo stotelės. Atsigręžęs Greisas išvydo 


vieną iš policijos darbuotojų, kuris laikė rankoje radijo siųstuvą ir raporta- 

vo apie padėtį. Paskui jis vėl pažvelgė į čia pat gulintį negyvą vyrą ir atidžiai 
įsižiūrėjo į jo veidą, drabužius, kuriuos šis buvo apsirengęs, pigų laikrodį ir 
dar pigesnį plastikinį laikrodžio dirželį ant rankos. Ant dešiniojo riešo buvo 
užrišta žalia virvelinė apyrankė. Greisas mostelėjo ranka, nuvydamas ant jo 
veido vėl betupiančias muses. Ką gi, kūnas rastas būtent ten, kur, regis, de- 
rėjo ieškoti Maiklo Harisono, tačiau ar šis vyrukas ir yra jų ieškomasis? 

— Ar nieko pas jį neradote? Kreditinės kortelės arba asmens doku- 
mentų? 

— Deja, nieko panašaus. 

Vėl žiūrėdamas į šį negyvą vyrą, Greisas stebėjosi: nejaugi jis buvo ši- 
taip apsirengęs bernvakariui? Jis įsivaizdavo, kad Maiklas Harisonas turėjo 
rengtis geriau, prašmatniau, o šis vyrukas labiau priminė spekuliantą negu 
verslininką. Tačiau kad ir kas jis būtų, tikrai nenusipelnė gulėti čia, šitame 
purve, suknežinta galva ir apspistas mėsinių musių. 

— O ar galėtum dabar bent apytikriai pasakyti, kiek laiko jis čia pra- 
gulėjo? 

Čarčmanas atsistojo visu savo šešių pėdų ūgiu. 

— Atrodo dar gana neblogai. Manau, neilgai. Nepastebėjau jokių 
lervų, odoje nematyti dėmių, nors tokiomis oro sąlygomis — buvo pakan- 
kamai šilta ir ištisai lijo — kūnas labai greitai imtų gesti. Išgulėjo čia ne 
daugiau kaip dvidešimt keturias valandas, tačiau gali būti ir mažiau. 

Greisas įtemptai mąstė; jis bandė prisiminti visus vyrus tarp dvide- 
šimties ir trisdešimties metų, dingusius per pastarąsias dvi savaites. Ka- 
dangi pars ilgai ieškojo Sendės, buvo gerai susipažinęs su tokio pobūdžio 
informacija. Per metus vien Anglijoje be žinios dingsta du šimtai penkias- 
dešimt tūkstančių žmonių. Trečdalio dingusiųjų taip ir nepavyksta surasti. 
Dalis nužudomi, o jų kūnų atsikratoma taip, kad šių paprasčiausiai neįma- 
noma rasti. Kai kurie ieškomieji, slapstydamiesi nuo policijos, pabėga už- 
sienin ir apsigyvena svetimomis pavardėmis. | 

Iš tikrųjų Greisui yra tekę tirti tik nedidelę dalį dingusiųjų be žinios 
bylų — jam pavesdavo tyrimus tais atvejais, kai žmonės dingdavo įtartino- 
mis aplinkybėmis. Gan dažnai tai būdavo bylos, kurias policija jau buvo 
tyrusi, tačiau nesėkmingai. 

Sutapo netgi laikas. Gal ir išvaizda sutampa. Gal. Ką gi, norint tiks- 


laus atsakymo, kitos išeities nelieka. 

— Vežkime į morgą, — tarė Greisas. — Teks ieškoti, kas galėtų jį at- 


pažinti. 


EB 


Apsijuosęs rankšluosčiu juosmenį, Markas iš dušo nupėdino į spor- 
to klubo rūbinę. Šįryt kaip reikiant paprakaitavo, tačiau žaidimo negalima 
pavadinti kitaip, kaip tik tragišku. Kaip įprastai sekmadienio rytą jis žaisdė 
tenisą su savo nuolatiniu varžovu, pusiau danu, pusiau amerikiečiu, investi- 
cinio banko valdytoju Tobiju Kormindu, kurio oda turi specifinio alyvinio 
atspalvio. Deja, šįryt Markui kaip niekad nesisekė. Nors paprastai nugalėda- 
vo jo varžovas, tačiau Markui pavykdavo laimėti bent jau vieną setą. Tačiau 
šiandien, išsiblaškęs ir niekaip nesugebėdamas susikoncentruoti, per visą 
žaidimą iš savo priešininko jis sugebėjo atimti tik du varganus taškus. 

Markas mėgo Tobiją jau vien dėl to, kad šis niekuomet nepriklausė 
senų Maiklo draugų šutvei. Be to, Tobijas, pasižymintis kūrybingu mąstymu 
ir palaikantis neblogus ryšius su Londono bankininkais, Markui buvo davęs 
gerų patarimų, kaip „Double-M Properties“ išvesti į platesnius vandenis už 
Braitono ribų ir galiausiai paversti ją tarptautine prekybos nekilnojamuo- 
ju turtu imperija. Maiklas apie tai nenorėdavo nė girdėti. Jis paprasčiausiai 
nematė prasmės rizikuoti, todėl laikėsi įprastos taktikos — tik tuomet, kai 
galutinai įrengdavo ir parduodavo vieną objektą, imdavosi kito. 

Tobijas draugiškai patapšnojo per petį. 

— Atrodo, tau šįryt ne žaidimas galvoje. Tiesa? 

— Ir man taip atrodo, atsiprašau. 

— Tai nieko nuostabaus, turint omeny, kas šią savaitę atsitiko — ne- 
tekai keturių geriausių draugų, be žinios dingo kompanionas, — kalbėjo 
Tobijas, įnirtingai šluostydamasis plaukus. — Įdomu, kuo užsiima poli- 
cija? Manau, vertėtų juos paraginti — kaip ir bet kurios kitos institucijos 
darbuotojus. Greičiausiai jie taip pat apsikrovę darbais, todėl ne pro šalį 


būtų priminti. 

Markas šyptelėjo. 

— Ešlė yra atkakli mergina — jei kas, ji užkurs jiems pirtį. 

— Kaip ji laikosi? 

— Kol kas tvirtai. Tiesa, vakar jai buvo labai sunku — keletas žmo- 
nių, su kuriais jai nepavyko susisiekti, buvo atvykę į numatytas vestuves. 

Tobijas niekuomet nebuvo matęs nei Maiklo, nei Ešlės, todėl nedaug 
ką galėjo pasakyti. 

— Na, žinoma, jei į vestuves nearvyksta pats jaunikis... 

Markas, rakindamas savo spintelės duris, linktelėjo. Vos spėjo į ranką 
paimti mobilųjį telefoną, šis du kartus pyptelėjo. Netrukus ekrane pamatė, 
kad gauti keturi pranešimai 

Atsiprašęs Tobijo, pasitraukė keletą žingsnių į šalį ir išklausė prane- 
šimus. Pirmasis buvo iš jo motinos, kuri teiravosi, gal yra kokių nors nau- 
jienų, ir prašė nevėluoti sekmadienio pietums, kadangi popiet ji išvažiuos 
į koncertą. Antrąjį pranešimą buvo palikusi Ešlė. „Markai? Markai? Tik- 
riausiai tu esi kortuose. Nedelsdamas paskambink.“ Jos balsas buvo sune- 
rimęs. Trečiasis pranešimas taip pat buvo jos: „Tai aš. Dar kartą bandžiau 
prisiskambinti.“ Taip pat ir ketvirtasis: „Markai, prašau paskambink. Kaip 
galima greičiau.“ 

Markas pasitraukė dar kelis žingsnius į šalį nuo Tobijo. Pajuto, kaip 
gyslose ima stingti kraujas. Nejaugi atsirado Maiklas? 

Visą naktį jis suko galvą, mėgindamas suprasti, kaip Maiklui pavyko 
ištrūkti iš karsto, ir mąstydamas, ką atsakytų draugui, jei staiga imtų ir su- 
sidurtų su juo akis į akį. Ar Maiklas patikėtų, kad jis nežinojo apie rengia- 
mą planą? Taip pat nedavė ramybės tas vienintelis elektroninis laiškas, kurį 
jis buvo išsiuntęs į delninį Maiklo kompiuterį. Šiaip tai jis ir visi kiti buvo 
nusiuntę jam ne vieną.laišką, kuriuose erzino dėl artėjančio bernvakario. 

Markas paskambino Ešlei, tikėdamasis paties blogiausio. Jos balsas . 
buvo ne tik sunerimęs, bet ir keistai oficialus — tikriausiai dėl to, kad jų 
pokalbį kas nors galėjo įrašinėti. 

— Aš... aš, tiesą sakant, neįsivaizduoju, kas čia vyksta, — tarė ji. — 
maždaug prieš pusvalandį man paskambino jauna detektyvė, regis, Ema 
Džeinė, hm... 


Ešlė trumpam nutilo. Markui pasigirdo, kad ji varto popieriaus lapus. 

— Detektyvė konsteblė Boutvud. Ji teiravosi, ar Maiklas turėjo ausy- 
je įsivėręs auskarą. Atsakiau, jog iš pradžių, kai mes susipažinome, jis ne- 
šiodavo auskarą, bet aš patariau jį išsiverti, nes man atrodė, kad tai kenkia 
Maiklo įvaizdžiui. 

— Tu teisi, — įsiterpė Markas. 

— Kaip tu manai, ar jis galėjo jį įsiverti bernvakariui? 

— Galimas daiktas; tu gi žinai, kad jis po darbo mėgdavo rengris kaip 
koks gatvės vaikėzas. Kodėl klausi? 

— Ką tik man ir vėl skambino toji pati detektyvė. Policija miške ne- 
toli Krouborou rado negyvą vyrą ir įtaria, jog tai gali būti Maiklas. 

Ešlė ėmė raudoti. Tai buvo spektaklis tiems, kurie galėjo klausytis jų 
pokalbio. 

— O, Jėzau, — ištarė Markas. — Ar tai tikrai Maiklas? 

Pasikūkčiodama Ešlė atsakė: 

— Nežinau. Jie prašė Maiklo motinos, kad ši atvyktų į morgą atpažin- 
ti kūno. Ji skambino man vos prieš kelias akimirkas ir teiravosi, ar galėčiau 
važiuoti drauge. Jie nori, kad mes atvyktume kaip įmanoma greičiau. 

— Norėtum, kad aš irgi važiuočiau? Jei reikia, galėčiau paimti jus abi 
savo automobiliu. 

— Iš tikrųjų? Aš... man atrodo, kad nepajėgsiu pati vairuoti, lygiai 
taip pat ir Džilė, kuri dabar visiškai prarado savitvardą. O, Dieve, Markai, 
kaip baisu! — Ešlė vėl ėmė raudoti. 

— Paklausyk, Ešle, aš atvažiuosiu kaip tik įmanoma greičiau. Pir- 
miausia pakeliui užsuksiu pas Džilę. Pas tave būsiu po pusvalandžio. 


Ešlė taip garsiai raudojo, kad Markas abejojo, ar ji išgirdo. 


Grįždamas atgal į Braitoną, Greisas paskambino Džėjai ir atsiprašė, 
kad turėjo nutraukti iškylą. 


— O koks to dingusio vaikino vardas? — paklausė ji. 

Greisas akimirką dvejojo, tačiau prisiminęs, jog tai nėra paslaptis, at- 
sakė: 

— Maiklas. 

— O kodėl jis, dėde Rojau, slepiasi? Ar jis išdykęs? 

Greisas nusišypsojo — vaikams pasaulis atrodo kur kas paprastesnis 
negu suaugusiems žmonėms. Tačiau klausimas buvo nekvailas. Jis jau se- 
niai suprato, kad darbas policijoje reikalauja ypatingo atidumo — privalai 
pakelti kiekvieną akmenėlį, atidaryti kiekvienas duris, o mąstyti turi žaibiš- 
kai ir dažnai nestandartiškai. Todėl ir į Maiklo vaidmenį šioje istorijoje rei- 
kėjo žiūrėti nevienareikšmiai — jis galėjo būti tiek aktyvus, tiek ir pasyvus 
jos dalyvis. Nepaisant lavono, kuris dabar jau turėtų būti morge. 

— Nežinau, — atsakė jis. 

— O kas bus, jei Maiklo niekada nerasite? 

Tai buvo visiškai nekaltas klausimas, tačiau jis palietė jautrią Greisui 
stygą. 

— Manau, kad rasime, — apie negyvą vyrą jis, žinoma, nė nemanė 
užsiminti. 

— O ką, jei vis tiek nerasite? — neatlyžo Džėja. — O jūs ilgai ieš- 
kosite? 

Jis liūdnai šyptelėjo. Mergaitė gimė praėjus metams po Sendės dingi- 
mo, todėl nė nenujautė, kokia skaudi ši tema dėdei. 

— Ieškosime tol, kol rasime. 

— Teks ilgai ieškoti, jei jis gerai pasislėpė. Ar ne? 

— Gali būti. 

— Vadinasi, žirafoms gali tekti dar ilgai mūsų laukti. Daug metų... 

Baigęs pokalbį, Greisas nedelsdamas paskambino Emai Džeinei Bout- 
vud. 

— Ar pavyko ką nors sužinoti apie auskarą? 

— Maiklas Harisonas nešiojo mažą auksinį auskarą, kol sužadėtinė jį | 
atkalbėjo. Tačiau gali būti, kad tą vakarą jis vėl buvo jį įsivėręs. 

Nieko gero, pamanė Greisas. 

— Gerai. O dabar — mobilieji telefonai. Reikia pasidomėti Marko 
Vareno ir Ešlės Harper telefoniniais pokalbiais. Norėčiau, kad susisiektu- 
mei su jų mobiliojo ryšio operatoriais ir gautum jų pokalbių išklotines 


nuo... — jis trumpai pagalvojo, — nuo praėjusio šeštadienio. 

— Sere, atsiprašau, bet man atrodo, kad negalėsiu jūsų nudžiuginti 
anksčiau negu rytoj. Aš jau esu susidūrusi: su panašia problema ir žinau, 
kad savaitgalį iš jų nelabai ką teišpeši. 

— Vis dėlto pasistenk. 


— Klausau, sere. 


Po dešimties minučių Greisas jau antrą kartą per dvi dienas atvažiavo 
prie ilgo žemo pastato, kuriame buvo įsikūręs Braitono ir Houvo morgas. 
Atrodė, ryški gegužės saulė yra bejėgė prieš niūrią jo išorę, tarytum pilkai 
nutinkuotos sienos turėjo apsaugoti morgą nuo šilumos ir šviesos. Morgas 
buvo skirtas tik atšalusiems kūnams ir dar šaltesnėms sieloms. 

Išskyrus Kleo Morėj. 

Greisas tikėjosi ir šiandien ją rasti. Labai tikėjosi, ypač eidamas prie 
durų ir spausdamas skambutį. Ilgai laukti nereikėjo, ir, didžiausiam jo 
džiaugsmui, duris atidarė Kleo. Mergina buvo apsivilkusi įprasta uniforma 
— žaliu chalatu, žalia prijuoste ir baltais guminiais batais — Rojui niekuo- 
met ir neteko matyti jos apsirengusios kaip nors kitaip. Išvydusi Greisą, ji 
plačiai nusišypsojo, parodydama, kad nuoširdžiai džiaugiasi susitikimu. 

Kurį laiką jis stovėjo netekęs žado, tarsi būtų berniukas, pirmąkart at- 
ėjęs į pasimatymą su šauniausia mokyklos mergaite. 

— Labas, — pasisveikino Rojus. — Ne pati geriausia vieta susitiki- 
nėti. 

— Vis dėlto man mieliau, kad tu pats čionai ateini, o ne atneša kojo- 
mis į priekį, — tarė ji. 

Jis papurtė galvą ir nusišypsojo. 

— Dėkoju. 

Kleo nusivedė Greisą į savo mažytį kabinetą rausvomis sienomis. 

— Gal galėčiau pasiūlyti arbatos? Kavos? O gal ko nors šalto? 

— Ojei paprašyčiau Kornvalio arbatos su grietinėle? 

— Žinoma. Su paplotėliais, braškių uogiene ir tiršta grietinėle. 

— Ir su skrudintais arbatiniais pyragaičiais? 

— O kaipgi kitaip? — Mergina koketuodama atmetė atgal savo švie- 
sius plaukus, nė akimirkos nenuleisdama nuo jo akių. — Tai tu šitaip leidi 
laisvalaikį sekmadieniais? 

— Sekmadienio popietę žmonės mėgsta išvažiuoti kur nors į užmiestį. 

— Tai tiesa, — pritarė ji, įjungdama virdulį. — Tačiau jie dažniausiai 
važiuoja pasigrožėti gėlėmis, gamta, o ne lavonais. 

— Nejaugi? — apsimetė Greisas. — Taip ir žinojau, kad mano asme- 
niniam gyvenimui kažkas ne taip. 

— Lygiai taip pat ir mano. 

Stojo tyla. Puiki proga, pamanė jis. Virdulys ėmė šnypšti, pro snapelį 
kilo garai. 

— Minėjai, kad esi viena. O buvai ištekėjusi? — paklausė Rojus. — 
Ar turi šeimą? 

Kleo atsigręžė ir šiltu, draugišku žvilgsniu pažvelgė tiesiai jam į akis. 

— "Turi omenyje buvusį vyrą, vaikus, šunį ir žiurkėną? 

— Taip, kažką panašaus, — nusišypsojo Greisas, pajutęs, kad nustojo 
sukti vidurius. Jam buvo gera su ja. Nepaprastai gera. 

— Turiu auksinę žuvelę, — atsakė Kleo. — Ar ją galima priskirti 
šeimai? 

— Iš tikrųjų? Aš taip pat. 

— Kuo ji vardu? 

— Ne ji, o j4s. Marlonas. 

Ji pratrūko juoktis. 

— Tai bent vardas auksinei žuvelei. Juokingiau nesugalvosi. 

— Laimė, kad jis nežino, — atsakė Greisas. 

Ji papurtė galvą ir plačiai nusišypsojo. 

— Iš tikrųjų tai manau, kad jis labai tinka. 

— O koks tavo žuvelės vardas? 

Prieš atsakydama Kleo žybtelėjo akimis, o paskui droviai atsakė: 

— Žuvis. 

— Žuvis? — pakartojo Greisas. — Čia vardas? 

— Taip, tai jos vardas. 

— Geras. Labai lengva prisiminti. Žuvis. 

— Ne toks gražus kaip Marlonas, — tarė mergina. 

— O man patinka. Nestandartinis. 

Tada Greisas nusprendė dar kartą pabandyti laimę. 

— Ar manai, kad norėtum susitikti šią savaitę ir vakare kur nors nu- 


eiti? — nevykusiai paklausė jis. 

— Aš /zbai to norėčiau! 

Greisą pribloškė jos nuoširdumas. 

— Tai puiku. Gerai. O kada būtų geriausia? Hm... norėjau paklausti, 
o ką, jeigu ryt? 

— Pirmadienis man tinka, — sutiko ji. 

— Puiku. Nuostabu! E... 

Greisas ėmė sukti galvą, kur būtų geriausia nueiti. Braitone buvo ne- 
mažai gerų barų ir kavinių, bet dabar kaip tyčia nežinojo, ką pasirinkti. 
Ramesnę kavinę? O gal priešingai — kur daugiau žmonių? Į restoraną? 
Pirmadienį vakare nebūna daug lankytojų. O gal pirmam kartui tiks ir pa- 
prastas baras? 

— Kurioje vietoje gyveni? — pasiteiravo jis. 

— Visiškai netoli „Level“. 

— Žinai, kur yra „Greys“? 

— Be abejo! 

— O ką, jei nueitume ten? Aštuntą valandą? 

— Puiku. Lauksiu tavęs tenai. 

Virdulys, kuriame kunkuliavo verdantis vanduo, tiesiog spiegė. Abu 
nusišypsojo. Kleo pilant į arbatinuką vandenį, suzvimbė durų skambutis. 
Ji išėjo iš kabineto ir netrukus sugrįžo atgal, lydima ilgo kaip kartis detek- 
tyvo konsteblio Nicholo, vilkinčio civiliniais drabužiais. 

Išvydęs kabinete savo viršininką, Nicholas pasisveikino: 

— Laba diena, Rojau. 

— Gal norėtum arbatos? Šiandien čia labai puikiai aptarnauja. 

— „Earl Grey“? — pasiteiravo Kleo. — Žaliosios? Ramunėlių? „Dar- 
jeeling'? 

Visada rimtas ir nuoširdus jaunasis detektyvas sumišęs paklausė: 

— O gal turitė kokios nors paprastos? 

— Tuojau paruošiu „darbininkų“ arbatos, — atsakė Kleo. 

— Taigi, kas naujo? — paklausė Greisas, keisdamas temą. 

— Atvyksta Džiliana Harison — Maiklo Harisono motina, — infor- 
mavo Nicholas. 

— Aš pasistengiau, kad jis atrodytų kaip įmanoma padoriau, — tarė 
Kleo. 


Ji sugebėdavo mirusį žmogų, kad ir kaip žiauriai šis būtų sužalotas, 


TIASTA Iš VILTIS 241 


sutvarkyti taip, kad atėjusiems atpažinti artimiausiesiems jis atrodytų kuo 
geriau. Tiesa, kartais tai būdavo neįmanoma. Tačiau, nuėjęs į pačiame 
morgo gale įrengtą mažą, kilimu išklotą atpažinimo kambarį, kurio kampe 
stovėjo sidabrinė vaza su nedidele dirbtinių gėlių puokštele, atliekantį taip 
pat ir koplyčios įvairių konfesijų tikintiesiems funkciją, Greisas įsitikino, 
jog ji padarė viską, ką galėjo. 

Neseniai atvežtas vyras buvo paguldytas aukštielninkas, o galva ilsėjo- 
si ant plastikinės pagalvės, kuri labai gerai maskavo įlūžusią kaukolę. Kleo 
buvo nupraususi jo veidą ir rankas, sušukavusi dygius plaukus ir sutvarkiu- 
si drabužius. Jei ne alebastrinė odos spalva, būtų galima pamanyrti, jog; vy- 
rukas sekmadienio popietę išmaukė kelis bokalus alaus ir prigulė nusnūsti, 
pagalvojo Greisas. 

— Ema Džeinė renka duomenis apie mobiliuosius telefonus, — nu- 
traukė tylą Nicholas. 

— Prieš žengdami kitą žingsnį, turime sužinoti, iš kur pučia vėjas, — 
tarė Greisas, apžiūrinėdamas nužudytojo kūną. — Pirmiausia nustatyki- 
me, ar šis vyrukas tikrai yra tas, kurio ieškome. 

Pasigirdo skambutis į duris. 

— Atrodo, greitai sužinosime, — tarė Kleo, eidama atidaryti durų. 

Netrukus ji grįžo su mirtinai išblyškusia Džile Harison ir ją už rankos 
prilaikančia Ešle Harper, kurios veidas atrodė tartum iškaltas iš akmens. 
Už kelių žingsnių stovėjo ir policininkė iš Šeimos centro Linda Baklėj. 
Maiklo Harisono motina atrodė tokia suvargusi, tarsi būtų ką tik sunkiai 
dirbusi sode. Jos plaukai buvo nešukuoti, ant baltų berankovių marškinių 
vilkėjo nešvarią vėjo neperpučiamą striukę, buvo apsimovusi rudas polies- 
terio kelnes ir įsispyrusi į nutrintas šlepetes. Tačiau Ešlė, pasipuošusi tam- 
siai mėlynu kostiumėliu ir krakmolyta balta palaidinuke, atrodė, visiška 
jos priešingybė. 

Abi moterys, atpažinusios Greisą, tylėdamos linktelėjo, o jis pasitrau- 
kė į šalį, leisdamas praeiti arčiau ir atidžiai stebėdamas, kaip abi — motina 
ir sužadėtinė — seka paskui Kleo prie langelio. Tiesa, užmetė akį ir į Kleo, 
stebėdamasis, kaip tobulai joje dera užuojauta ir profesionalumas. Kuo 
dažniau jis ją matydavo, tuo labiau mergina patiko. 


Džilė Harison kažką pasakė ir verkdama nusisuko. 

Ešlė papurtė galvą ir taip pat nusisuko, apsikabindama savo sužadė- 
tinio Motiną. 

— Jūs esate tikra, ponia Harison? — pasitikslino Kleo. 

— Ne, tai ne mano sūnus, — atsakė ji kūkčiodama. — Tai ne jis, ne 
Maiklas. Ne, ne jis. 

— Tai ne Maiklas, — patvirtino Ešlė. 

Tada ji atsistojo tiesiai prieš Greisą ir pakartojo: 

— Šis žmogus — ne Maiklas. 

Greisas neabejojo, kad abi moterys sako tiesą. Jis puikiai suprato, ko- 
dėl Džilė Harison tokia suglumusi, tačiau Ešlės Harper reakcija jį gerokai 


nustebino — neatrodė, jog jai kiek nors palengvėtų. 


| 

Po dviejų valandų Greisas, Glenas Brensonas, kuris buvo ką tik grįžęs 
iš Solihulo, Nikas Nicholas, Bela Moj ir Ema Džeinė Boutvud sėdėjo prie 
stalo, skirto operacijoje „Salsa“ dalyvaujantiems darbuotojams. 

Greisas padrąsinamai nusišypsojo naujai tyrimo grupės narei Emai 
Džeinei Boutvud, lieknai, dailiai merginai gyvu veidu ir ilgais, šviesiais, 
į kuodą surištais plaukais, ir ėmė garsiai skaityti pranešimą, kurį grįžęs iš 
morgo buvo jai padiktavęs išspausdinti. Tai buvo vienas iš jo darbo meto- 
dų — kartkartėmis apžvelgti padėtį ir tyrimo eigą. 

— Gegužės dvidešimt devintoji, sekmadienis, aštuoniolika valandų 
penkiasdešimt minučių, — pradėjo jis. — Tai pirmoji operacijos „Salsa“ 
apžvalga. Vyksta dingusio be žinios dvidešimt devynerių metų vyriškio 
Maiklo Harisono paieška. Šiandien yra penktoji jo dingimo diena. Norė- 
čiau pateikti įvykio reziumė. 

Keletą minučių Greisas apžvelgė įvykius prieš Maiklo dingimą. Pas- 
kui nurodė galimus įtariamuosius. 

— Šiuo metu neturime pagrindo tvirtinti, kad įvykdytas nusikalti- 


mas. Vis dėlto man kelia nerimą Maiklo Harisono verslo partnerio Marko 

Vareno ir sužadėtinės Ešlės Harper elgesys. Įtartinas ir iš Kanados atvykęs 
Ešlės dėdė Bredlis Kaninhamas — nuojauta sako, jog jis nėra tas, kuo de- 
dasi. Tiesa, kol kas tai tik nuojauta. 

Greisas trumpam nutilo, atsigėrė vandens ir tęsė: 

— Resursai. Į pagalbą atėjo Yst Daunso skyrius, atsiuntęs paieškai 
reikalingų darbuotojų. Buvo apieškota ne tik antradienio vakarą įvykusios 
avarijos vieta, bet ir jos apylinkės. Kreipiausi pagalbos į Sasekso policijos 
Povandeninės paieškos skyrių, kurio darbuotojai netrukus apieškos visas 
aplinkines upes, ežerus ir kitus vandens telkinius. Kadangi pagerėjo oro 
sąlygos, o kartu ir matomumas, paprašysime, kad teritorija būtų dar kartą 
apžiūrėta iš sraigtasparnio. 

Greisas perėjo prie punkto „Pasitarimai“ ir tyrimo grupės narius in- 
formavo, kad trumpi pasitarimai vyks kasdien, pusę devynių ryto ir pusę 
septynių vakaro. Paskui pranešė, kad nuo penktadienio į tyrimą įsitraukė 
Holmso informacinių technologijų specialistai. Perskaitęs punktą „Tyrimo 
strategija“, į kurį įėjo paragrafas „Informacija/žiniasklaida“, paaiškino, kad 
apie Maiklo Harisono dingimą bus pranešama ateinančios savaitės TV kri- 
minalinių naujienų laidose, žinoma, jei vyras neatsiras. 

Paskui ėjo punktas „Ekspertizė“. Greisas informavo tyrimo grupę, 
jog žemės pavyzdžiai, paimti nuo Marko Vareno automobilio, lyginami 
su purvo mėginiais nuo keturių avarijoje žuvusių vyrų drabužių ir rankų. 
Rytoj geologijos ekspertė Hilari Flauers turėtų pateikti pirmines eksperti- 
zės išvadas. 

Perėjęs prie punkto „Vyresniojo tyrėjo pastabos“, Greisas patikslino, 
kuo konkrečiai jam atrodė įtartini Markas Varenas ir Ešlė Harper, taip pat 
pasidalijo informacija apie „Double-M Properties“ banko sąskaitą Kaima- 
nų salose. 

Savo pranešimą Greisas baigė apibendrinimu: 

— Galimi šie alternatyvūs scenarijai. Pirmas. Maiklas Harisonas įka- 
lintas ir negali išsilaisvinti. Antras. Maiklas Harisonas miręs. Mirtis gali būti 
įkalinimo pasekmė arba smurtinė. Trečias. Maiklas Harisonas slapstosi. 

Galiausiai detektyvas kreipėsi į tyrimo grupės narius ir paprašė už- 
duoti jam klausimų. Ranką kilstelėjo Glenas Brensonas, kuriam rūpėjo, ar 


miške rastas negyvas vyras kokiu nors būdu susijęs su jų tyrimu. 

— Nemanau. Nebent Ešdouno girioje būtų apsigyvenęs serijinis žu- 
dikas, tykojantis dvidešimt devynerių metų vyrų. 

Greiso atsakymas, nepaisant padėties rimtumo, sukėlė kolegų krize- 
nimą. 

— O kas imsis tirti šį nužudymą? — vėl paklausė Brensonas. 

— Yst Daunso skyrius, — atsakė Greisas. — Mums darbo ir taip už- 
tenka. 

— Rojau, ar nevertėtų Markui Varenui ir Ešlei Harper įtaisyti po 
„uodegą '? — nesiliovė klausinėjęs Brensonas. 

Greisas jau svarstė šią galimybę, tačiau norint veiksmingai ištisą parą 
sekti įtariamąjį, reikia trisdešimties žmonių — trijų komandų, dirbančių 
po aštuonias valandas. O kartais nepakanka ir trisdešimties. Greisas puikiai 
suprato, ką tai reiškia, ir iš patirties žinojo, kad jo vadovybė sankcionuoja 
sekimą tik tuomet, kai jis yra būtinas, pavyzdžiui, vykdant plataus masto 
operaciją, nukreiptą prieš prekybą narkotikais, arba kilus pavojui gyvybei. Ži- 
noma, jei tyrimas neduos rezultatų, Greisas galės kreiptis su tokiu prašymu. 

— Taip, — atsakė jis. — Tačiau dar palūkėkime. Pirmiausia ragin- 
čiau peržiūrėti visų Braitono ir Houvo stebėjimo kamerų įrašus nuo ket- 
virtadienio ryto iki penktadienio pirmos valandos nakties. Markas buvo 
kažkur išvažiavęs savo BMW visureigiu — visas detales rasite byloje. Man 
labai rūpi, kur jis tuo metu važinėjosi. 

Po trumpos pauzės Greisas pridūrė: 

— Tiesa, Maiklas Harisonas turi jachtą, kurią laiko Sasekso jachtklu- 
be. Kas nors pasidomėkite, ar ji tebėra ten. Pasirodytume kaip tikri idiotai, 
jei paaiškėtų, jog tas, kurio ieškome, paspruko savo laiveliu. 

Paskui pažiūrėjo į detektyvę Boutvud ir tarė: 

— Turėdami telefoninių pokalbių išklotines, galėtume palengvinti 
paiešką. Bent apytiksliai žinodami teritoriją, kurioje lankėsi Markas Vare- 
nas, galėtume apsiriboti jos plote esančiomis vaizdo kameromis. Ar pavyko 
ką nors gauti? 

— Kol kas ne, sere. Būtent nuo to rytoj ir pradėsiu. Deja, šiandien tai 
padaryti neįmanoma — sekmadienis. 

Greisas dirstelėjo į laikrodį. 

— Rytoj dešimtą valandą turiu dalyvauti teisme, bet nežinau, ar ilgai 


būsiu ten reikalingas. Siaip ar taip, susitinkame aštuonios trisdešimt. 

Atsigręžęs į Brensoną, pridūrė: 

— Paieškoje dalyvaujančiai Yst Daunso skyriaus grupei vadovauja 
detektyvas inspektorius Džonas Lambas. Jie jau darbuojasi — būtų neblo- 
gai, jei susisiektumėte su juo. 

— Po kelių minučių paskambinsiu. 

Greisas nutilo ir ėmė vartyti pranešimą, norėdamas įsitikinti, kad nie- 
ko nepraleido. Reikia kuo daugiau sužinoti apie Maiklą Harisoną, jo ver- 
slo ryšius su Marku Varenu, taip pat apie Ešlę Harper. Jis vėl pakėlė akis į 
priešais jį sėdinčius detektyvus ir tarė: 

— Jau beveik pusė aštuonių. Važiuokite namo ir nors truputį pailsėki- 
te — mūsų laukia nelengva savaitė. Ačiū, kad sutikote padirbėti ir sekma- 
dienį. 

Brensonas, apsimovęs madingas apsmukusias kelnes ir apsirengęs už- 
trauktuku užsegamą medvilninę palaidinę, drauge su Greisu nuėjo į auto- 
mobilių stovėjimo aikštelę. 

— Na, ir ką gi manai, senasis išminčiau? — paklausė jis. 

Greisas susikišo į kišenes rankas ir atsakė: 

— Abi dienas niekuo daugiau ir neužsiėmiau. Geriau pasakyk, ką 
pats apie tai manai. 

Nusivylęs Brensonas pliaukštelėjo delnais sau per šonus. 

— Žrmnogau! Ir kodėl tu su manim visada šitaip elgiesi? Nejaugi negali 
paprasčiausiai atsakyti į klausimą? 

— Nežinau. Tai pasakysi, ką pats manai? 

— Po velnių, tu man atsibodai! 

— Nieko sau — visą savaitgalį ilsėjaisi su šeima, o aš čia už tave nė- 
riausi iš kailio, ir dar sakai, kad aš tau atsibodau! 

Pasipiktinęs Brensonas atrėžė: 

— Ilsėjausi su šeima! Trys valandos greitkeliu pirmyn ir trys valandos 
atgal su nuolat priekaištaujančia žmona ir klykiančiais vaikais, anot tavęs, 
yra poilsis? Kitą kartą pats galėsi trenktis į Solihulą, o aš liksiu čia ir galėsiu 
padirbėti už tave. Sutarta? 

— Sutarta. 

Greisas nuėjo prie savo automobilio. Brensonas vis dar lūkuriavo. 


— Taigi, ką apie tai manai? 

— Ne viskas taip gražu, kaip atrodo, mielasis Horacijau. Štai kokia 
mano nuomonė. 

— Ką nori tuo pasakyti? 

— Kol kas nieko konkretaus. Mane neramina Markas Varenas ir Ešlė 
Harper. | 

— Kaip suprasti — neramina? 

— Labai neramina. 

Greisas patapšnojo draugui per petį, atsisėdo į automobilį ir pasuko 
vartų link. Išvažiavęs į pagrindinį kelią, iš kurio atsivėrė panoraminis Brai- 
tono ir Houvo vaizdas iki pat jūros, virš kurios dar gana aukštai giedrame 
danguje švietė saulė, paspaudė CD mygtuką ir pasigirdo Bobo Bergo Rid- 
dles. Netrukus, pamiršęs tyrimą, prisiminė Kleo Morėj ir nusišypsojo. 

Galiausiai vėl nusileido ant žemės ir ėmė galvoti apie kelionę į pietų 


Londoną ir atgal. Geriausiu atveju namo grįš apie vidurnaktį. 


B? 


Apsirengęs medvilninį sportinį nertinį ir apsimovęs džinsus, rankoje 
laikydamas stiklinę viskio, Markas vienomis kojinėmis blaškėsi po kambarį, 
negalėdamas nei nurimti, nei mąstyti. Televizoriaus garsas buvo išjungtas, o 
ekrane, nutaisęs nuožmų veidą, šmėsčiojo Maiklas Kitčenas; veiksmas vyko 
karo nusiaubtoje pietinėje Anglijos dalyje, kurios kraštovaizdis Markui pa- 
sirodė labai pažįstamas — greičiausiai kažkur Hastingso apylinkėse. 

Jis užsirakino duris ir užšovė skląstį. Balkonas grėsmės nekėlė — vis 
dėlto ketvirtas aukštas, o Maiklas aukščio bijojo. 

Lauke buvo beveik sutemę. Dešimta valanda vakaro. Po trijų savaičių 
bus pačios ilgiausios dienos. Pro stiklines balkono duris Markas pastebėjo 
kažkur toli jūroje sūpuojantis vienišą žiburėlį. Mažas laivelis arba jachta. 

Prieš kelias savaites jiedu su Maiklu įsigijo Dow6/-MM, lenktyninį 
vienstiebį burlaivį. Jis planavo šiandien nuvykti į Mariną ir prie jos truputį 


padirbėti. Laivo nevalia ilgam palikti be priežiūros; žiūrėk, tai vienur, tai 

kitur prasisunkia vanduo, pasirodo rūdys, ima kas nors ir nuplyšta arba 
nusilupa. 

Jei atvirai, tai jachta jam buvo tikra kankynė. Iš tikrųjų tai Markas 
nė nežinojo, ar jam to reikia, juolab kad atvira jūra jį baugino. Buriavimas 
buvo neatskiriama Maiklo gyvenimo dalis dar nuo tų laikų, kai jiedu susi- 
pažino. Siekiant būti jo verslo partneriu, Markui nori nenori teko užsiimti 
ir buriavimu. 

Žinoma, tai buvo ir pramoga, ir malonumas; jie kartu praleido nema- 
žai puikių dienų po nuostabiu saulėtu dangumi, pučiant palankiam vėjui, 
buriuodami iki Devono ir Kornvalio, o kartais imdavo ir nuplaukdavo per 
sąsiaurį iki Prancūzijos arba Kanalo salų. Tačiau, jei Markas ilgesnį laiką 
neužlipdavo ant denio, nuo to jam nebūdavo nei šilta, nei šalta. 

Kurgi tu, Maiklai, po perkūnais, esi? 

Jis išgėrė viskio, atsisėdo ant sofos, atsilošė ir užmetė koją ant kojos. 
Savijauta labai prasta. Šiandien Maiklas ir Ešlė būtų išskridę į romantišką 
medaus mėnesio kelionę. Markas neįsivaizdavo, kaip būtų jautęsis, žino- 
damas, jog Ešlė dulkinasi su Maiklu, ir ne vieną kartą, o nuolat. Juk tam ir 
medaus mėnuo, na, nebent ji būtų ėmusi simuliuoti, — Ešlė, beje, taip ir 
žadėjo pasielgti, — tačiau ar įmanoma apsimetinėti ištisas dvi savaites? 

Be to, jis juk žinojo, kad Ešlė su Maiklu jau buvo permiegoję — tai 
buvo numatyta jų plane. Tiesa, mergina pasakojo, kad Maiklas jai buvo 
tiesiog šlykštus. 

Žinoma, jei tik ji nemelavo. 

Markas pajudino paviršiuje plūduriuojančius ledo kubelius ir vėl 
gurkštelėjo. Jis skambino Pečio, Luko ir Džošo žmonoms bei Robo tėvui, 
apsimesdamas, kad nori sužinoti, kada įvyks laidotuvės, nors iš tiesų jam 
labiau už viską rūpėjo, ar kuriam nors iš ketverto prieš tą lemtingą antra- 
dienio vakarą neišsprūdo koks neatsargus žodis, kurio visiškai pakaktų pa- 
teikti jam kaltinimą arba atspėti, ką vaikinai iš tiesų buvo suplanavę. 

Be abejo, ketvirtadienio vakare Maiklas tikrai buvo karste. Jam tikrai 
nepasirodė. Jokiu būdu. Taigi ketvirtadienį Maiklas ten dar buvo, o va- 
kar — jau nebe. Karsto dangtis buvo tvirtai priveržtas, o Maiklui buvo toli 
gražu iki Houdinio*. 


* Haris Houdinis (1874-1926) — vienas garsiausių amerikiečių magų. 

Ką gi, jei ketvirtadienį Maiklas buvo karste, o dabar dingęs, vadinasi, 
kažkas turėjo jį išleisti. O paskui vėl prisuko visus varžtus? Kodėl? 

Vėl Maiklo pokštas? 

Tačiau jeigu jis ištrūko iš karsto, kodėl neatvyko į vestuves? 

Kraipydamas galvą, Markas grįžo atgal į išeities tašką. Tiek jau to, tar- 
kime, kad karste Maiklo išvis nebuvo, o šauksmas jam paprasčiausiai pasi- 
vaideno. Ešlė tuo neabejojo. Kartais jis pats save bandė tuo įtikinti. Tiesa, 
argumentai pernelyg silpni. 

Jam būtinai reikėjo apie tai pasikalbėti su Ešle. O ką, jei Maiklas kaž- 
kokiu būdu ištrūko iš karsto ir sužinojo apie jų užmačias? 

Tokiu atveju Maiklas jau būtų susiradęs kurį nors iš jųdviejų ir išsi- 
aiškinęs. 

Markas atsistojo ir ėmė galvoti, ar verta važiuoti pas Ešlę. Ji erzino 
Marką savo šaltumu, tarytum jis dėl visko kaltas. Jis jau iš anksto žinojo, 
ką Ešlė pasakys. 

Markas vėl ėmė vaikščioti po kambarį. Jeigu Maiklui pavyko ištrūk- 
ti ir jis liko gyvas, ką iš tikrųjų žino? Ar jis ką nors suprato iš elektroninių 
laiškų, siųstų jam į delninį kompiuterį? 

Staiga jis prisiminė tai, ką apimtas panikos buvo visai pamiršęs. Maik- 
las visą informaciją, kurią gaudavo į „Palm“, persiųsdavo į biuro serverį. 

Markas skubiai nuėjo į darbo kambarį, atsidarė nešiojamąjį kompiu- 
terį ir įvedė slaptažodį. Nusikeikė. Serveris neveikė. 


Reikėjo kuo greičiau jį sutaisyti. 


d 


Kiekvieną kartą, išvydęs Maksą Kendilą, Rojus Greisas negalėdavo 
atsistebėti jo išvaizda. Įpusėjęs trečiąją dešimtį, kone sniego baltumo plau- 
kais, žydromis akimis ir ryškiais veido bruožais vyrukas buvo tikras šių 
laikų Adonis. Galėdamas tapti pirmo ryškumo modeliu arba kino žvaigž- 
de, jis nusprendė realizuoti talentą, nekeldamas kojos iš savo namo Parlio 
priemiestyje. 

Ramus pseudo Tiudorų stiliaus namas kartu su jį supančia tvarkinga 
pievele ir greta namo paliktas mažas blizgantis „Smart“ leido susidaryti šio- 
kią tokią nuomonę apie jo savininką. 

Visas namo interjeras, bent jau pirmasis aukštas, nes antrojo aukšto 
Greisas nėra matęs, buvo baltas. Sienos, kilimai, baldai, grakščios šiuolaiki- 
nės skulptūros, paveikslai ir netgi du katinai, kurie tarytum miniatiūriniai 
gepardai nuolat šmižinėjo aplink, buvo balti. O priešais Greisą puošniame 
senoviniame krėsle, kuris, kaip ir jo atlasinis apmušalas, taip pat buvo bal- 
tas, sėdėjo mediumas baltais marškiniais aukšta atverčiama apykakle, bal- 
tais „Calvin Klein“ džinsais ir baltais odiniais bateliais. 

Šeimininkas dviem pirštais — smiliumi ir nykščiu — delikačiai laikė 
mažą dailų kinišką puodelį su žolelių arbata ir kalbėjo šiek tiek manierin- 
gu balsu. 

— Atrodote pavargęs, Rojau. Sunkiai dirbate? 

— Aš dar kartą atsiprašau dėl tokio vėlyvo apsilankymo, — siurbčio- 
damas ekspreso kavą, prabilo Greisas. 

— Dvasių pasaulis neišsitenka laiko rėmuose, egzistuojančiuose 
žmonių pasaulyje, Rojau. Aš nevergauju jokiam laikrodžiui. Prašom, galite 
įsitikinti! — Jis pastatė puodelį, pakėlė abi rankas, atsitraukė rankoves ir 
parodė, kad neturi jokio laikrodžio. — Matote? 

— Esate laimingas. 

— Jei kalbėsime apie laiką, tai šiuo atžvilgiu man imponuoja Oska- 
ras Vaildas. Jis visuomet vėluodavo. Kartą, kai labai pavėlavo į priėmimą, į 
kurį buvo kviestas, šeimininkė piktai dūrė pirštu į laikrodį, kabantį ant sie- 
nos, ir papriekaištavo: „Pone Vaildai, ar jūs žinote, kiek dabar valandų?“ O 
jis atsakė: „Mieloji, meldžiu man paaiškinti, kaip šitas mažas grasus mecha- 
nizmas gali žinoti, kurioje vietoje dabar yra nuostabioji auksinė saulė?“ 

Greisas šyptelėjo. 

— Geras. 

— Taigi, ar jūs pats pasakysite, kokiu reikalu atvykote, ar pabandyti 
atspėti? Tikriausiai tai susiję su vestuvėmis? Ar pataikiau? 

— Neturiu jokio prizo, Maksai. 

Kendilas šyptelėjo. Greisas buvo geros nuomonės apie šį vyrą. Nors ir 


jis kartais prašaudavo pro šalį, bet pataikymo procentas buvo gana aukštas. 

Greisas iš savo ilgametės patirties žinojo, kad visi mediumai padaro klaidų, 
todėl jis buvo linkęs vienu metu bendrauti su keliais mediumais, net jeigu 
jų nuomonės būdavo priešingos. 

Beje, nė vienas iš mediumų, į kuriuos jis kreipėsi pagalbos, iki šiol ne- 
sugebėjo atsakyti, kas atsitiko Sendei, o jis lankėsi pas daugelį mediumų. 
Dingus Sendei, jis kreipėsi į visus patikimesnius šios srities specialistus. Ke- 
letą kartų lankėsi ir pas Maksą Kendilą, kuris buvo pakankamai garbingas 
ir jau pirmo susitikimo metu prisipažino, kad jis paprasčiausiai nežino, ką 
atsakyti, nes negali su ja užmegzti jokio kontakto. Maksas paaiškino, kad 
kai kurie žmonės palieka paskui save tam tikrus pėdsakus, įvairius virpe- 
sius, kuriuos galima justi ore arba jų asmeniniuose daiktuose. Tačiau kiti 
žmonės nieko nepalieka. Maksas tarsi norėjo pasakyti, kad Sendės nieka- 
da ir nebuvo. Jis nevaliojo to paaiškinti. Negalėjo pasakyti, ar Sendė pati 
paslėpė savo pėdsakus, ar tai padarė kažkas kitas. Jis netgi nežinojo, ar ji 
gyva, ar ne. 

Tačiau Maiklo Harisono atveju šis mediumas buvo kur kas konkre- 
tesnis. Paėmęs rankon apyrankę, kurią Greisas buvo gavęs iš Ešlės, tučtuo- 
jau atmetė atgal, tarytum ši būtų nudeginusi jam ranką. 

— Ne jo, — kategoriškai pareiškė jis. — Jokiu būdu ne jo! 

Greisas suraukė kaktą ir paklausė: 

— Esate tikras? 

— Taip, visiškai tikras. 

— Bet ją man davė dingusiojo sužadėtinė. 

-— Tokiu arveju, jos ir savęs paklauskite kodėl. Ji tikrai ne Maiklo Ha- 
risono. 

Greisas suvyniojo apyrankę atgal į popierinę servetėlę ir rūpestingai 
įsidėjo kišenėn. Maksas Kendilas buvo emocionalus ir me visada tikslus. Ta- 
čiau, prisiminęs keistą Hario Freimo išvadą, Greisas pajuto įtarimą, kad su 
šia apyranke kažkas negerai. 

— O ką galėtumėte pasakyti apie patį Maiklą Harisoną? — paklausė 
Greisas. 

Mediumas tarsi spyruoklė stryktelėjo iš savo krėslo, išėjo iš kamba- 
rio, stabtelėjęs pasiuntė oro bučinį katinams, o po akimirkos grįžo, nešinas 


Neus of the World numeriu. 

— Mano mėgstamiausias laikraštis, — prisipažino Greisui. — Man 
iš tikrųjų įdomu, kas ką patvarkė. Nepalyginamai įdomiau už politiką. 

Greisas jį taip pat retkarčiais paskaitydavo, tačiau nemanė, kad apie 
tai reikėtų kalbėti garsiai. 

— Sutinku, — atsakė jis. 

Mediumas atvertė porą lapų ir kilstelėjo laikraštį tiek, kad Greisas pa- 
matytų antraštę su Maiklo Harisono fotografija po ja. DINGUSIO SU- 
ŽADĖTINIO GAUDYNĖS. 

Mediumas nuleido laikraštį ir ėmė kažin ko ieškoti. 

— Štai, čia cituojamas jūs. „Maiklo Harisono dingimą laikome svar- 
biu įvykiu, — paaiškino vyresnysis detektyvas Rojus Greisas iš Sasekso 
policijos. — Paieškoje dalyvauja didelės policijos pajėgos, šukuojančios 
teritoriją, kurioje tikimasi rasti dingusįjį...“ 

Jis vėl pakėlė akis į Greisą. 

— Maiklas Harisonas gyvas. Neabejotinai gyvas. 

— Tikrai? Kur jis? Aš turiu jį surasti, todėl ir prašau jūsų pagalbos. 

— Matau jį kažkokioje mažoje tamsioje vietoje. 

— Ar tai gali būti karstas? 

— Nežinau, Rojau. Vaizdas labai neryškus. Atrodo, jis turi labai ma- 
žai energijos, — mediumas trumpam užsimerkė ir ėmė neskubėdamas suk- 
ti galvą iš kairės į dešinę. — Tikrai labai mažai. Baterija beveik išsikrovusi, 
vargšelis... 

— Ką jūs turite omenyje? 

Mediumas vėl užsimerkė. 

— Jis silpnas. 

— Labai? — susirūpinęs paklausė Greisas. 

— Jis nyksta, pulsas labai retas, per retas. 

Greisas stebėdamasis žiūrėjo į jį. Kokiu būdu Maksas tai sužinojo? Ne- . 
jaugi jis įsiskverbė į eterinį pasaulį? Galbūt spėjo arba įtarė? 

— Ar toji maža tamsi vieta yra miške? O gal mieste? Po žeme ar virš 
žemės? Vandenyje? 

— Kiek dar jam liko? — nenurimo Greisas. 


— Neilgai. Nežinau, ar jis išgyvens. 


259 PETER JAMES 


— Tai bent, Maikai. Ne visiems tą pačią dieną šypsosi laimė. O mums 
nutiko kaip tik priešingai — tą pačią dieną pasisekė ir tau, ir man. Supranti, 
kokia laimė? 

Visiškai nusilpęs, karščiuojantis ir kone kliedintis, Maiklas bandė ką 
nors įžiūrėti, tačiau aplink buvo tamsu nors į akį durk. Balsas buvo ne- 
pažįstamas; žmogus kalbėjo greitakalbe, pusiau australišku, pusiau pietų 
Londono akcentu, greitai, nervingai moduliuodamas žodžius. Gal tai dar 
vienas Davėjaus akcentas? Vargu. Maiklas karštligiškai spėliojo. Mintys 
buvo padrikos. Jis nesiorientavo, kur esąs. Karste? 

O gal jis jau miręs? 

Galva, rodės, tuojau pat plyš, gerklė perdžiūvusi. Pabandė išsižioti, 
tačiau lūpos jo neklausė. Atrodė, kad venose sustingo kraujas. 

Aš miręs. 

— Paklausyk, vaikine, ar žinai, kad tu buvai karste, kiaurai permir- 
kęs, realiausias kandidatas į reumatikus? Tačiau dabar tu guli sau dailioje, 
sausoje, patogioje lovytėje. Tu buvai per plauką nuo mirties. Dabar galbūt 
nemirsi. Norėčiau, kad gerai įsidėmėtum: ga/būr! 

Balsas tarytum nutolo. Maiklui atrodė, kad jis kažkur grimzta, jautėsi 
taip, tarsi būtų leidęsis liftu. Norėjo šaukti, bet nepajėgė pajudinti lūpų. Jas 
kažkas stipriai spaudė. Vyras įstengė tik suniurnėti. 

„ Staiga vėl išgirdo tą patį balsą, tik šįkart visiškai arti, prie pat savęs, 
sakytum žmogus, kurį jis girdėjo kalbant, būtų leidęsis kartu. 

— Ar esi girdėjęs apie Šriodingerio katiną, Maiklai? 

Liftas vis dar leidosi žemyn. Kiek aukštų? Ar tai svarbu? 

— Ar teko mokykloje studijuoti fiziką? 

Kas gi tai? Kur jis pateko? 

„Davėjau,“ — norėjo ištarti Maiklas, tačiau jam pavyko tik kažką su- 
murmėti. 

— Jei šiek tiek nutuoki apie mokslą, turėtum tai žinoti. Šriodingerio 
katinas buvo uždarytas hermetiškoje dėžėje — gyvas ir miręs vienu metu. 


Panašiai kaip tu dabar, mano mielasis. 

Maiklas pasijuto prarandąs sąmonę. Liftas siūbavo ant trosų, o iš visų 
pusių supanti tamsa, rodės, skrieja pro šalį. Jis užsimerkė. Umai pajuto karš- 
čio bangą ir net pro nuleistus akių vokus išvydo raudoną šviesą. Atsimerkė, 
tačiau akinamas šviesos blyksnis privertė tą pačią akimirką vėl užsimerkti. 

— Nemanau, kad tau miegas būtų į naudą; tau, Maikai, dabar nevalia 
užmigti. Kad išplėščiau tave iš mirties, turėjau gerokai pasistengti. Netrukus 
gausi daugiau vandens bei gliukozės, o vėliau ir valgyti. Buvau viso to apmo- 
kytas — pakliuvai į geras rankas. Džiunglių mokykla. Aš žinau, kaip išgy- 
venti, ir galiu padėti išgyventi kitiems. Tau pasisekė, kad ėjau pro šalį. Aš tau 
neleisiu užmigti. Mes kurį laiką pasikalbėsime, kad susipažintume, gerai? 

Maiklas vėl pamėgino išsižioti. Deja, pasigirdo tik murmėjimas. Jis 
bandė prisiminti, kas įvyko. Prisiminė pojūtį, kad kažkas jį kelia iš karsto, 
prisiminė, kaip autofurgone gulėjo ant kažko minkšto — o gal tai buvo aną 
vakarą? Galbūt tas nematomasis yra kažkuris iš jo draugų? Bet argi jie nežu- 
vo? Tai gal Markas? Jis norėjo tik vieno — užsimerkti ir tuojau pat užmigti. 

Veidą užliejo ledinis vanduo, ir visi miegai kaipmat išlakstė. Jis atsi- 
merkė ir ėmė mirksėti. 

— Nesupyk, drauguži, aš paprasčiausiai saugau tave, kad neužmig- 
tum, — šįkart žmogus kalbėjo labiau australišku negu pietų Londono ak- 
centu. 

Maiklui nugara perbėgo drebulys; vanduo truputį atgaivino. Jis pa- 
mėgino judinti rankas, norėdamas įsitikinti, ar tebėra karste, tačiau ne- 
pajėgė. Mėgino judinti kojas, tačiau veltui — atrodė, kad jos surištos. 
Galiausiai pabandė kilstelti galvą ir patikrinti, ar virš galvos yra dangtis, ar 
ne, tačiau neturėjo jėgų. 

— Tikriausiai tau knieti sužinoti, kas aš toks, ir kur tu dabar esi? 

Maiklas ir vėl stipriai užsimerkė, nes šviesos pluoštas suerzino akių 
tinklainę neką mažiau už tiesioginį saulės spindulį. Jis ir vėl suniurnėjo. 

— Okei. Nesivargink, Maiklai. Užklijavau tau burną lipnia juosta — 
nieko nuostabaus, kad negali nė išsižioti. Aš dabar kalbėsiu, o tu klausykis. 
Kol pasijusi geriau. Sutarta? 

Maiklas jautėsi suglumęs, o kartu ir labai išsigandęs. Visa tai atrodė 
per daug absurdiška, todėl jis ėmė galvoti, kad sapnuoja arba prasideda ha- 


liucinacijos. 

— Klausyk, Maiklai. Pirma, tu turėsi laikytis tam tikrų taisyklių. Ne- 
klausinėk nei kas aš toks, nei kur mes esame. Supratai? 

Maiklas ir vėl suniurnėjo. 

— Šiaip ar taip, aš tau tai dar priminsiu. Ar esi matęs Stiveno Kingo 
filmą „Mizerė“? 

Maiklas išgirdo klausimą, bet nesuprato, ar jis skirtas jam, ar kažkam 
kitam. Mizerė. Jis stengėsi prisiminti. Ketė Beits. Norėjo paklausti, ar jame 
vaidina Ketė Beits, bet lūpos nė nekrustelėjo. 

— Mmmmm, — sumykė jis. 

— Neblogas filmas. Prisimeni — Džeimsą Kaną sugauna išprotėjusi 
gerbėja, kurią vaidina Ketė Beits, ir kūju sutrupina abi kojas, kad jis negalėtų 
pabėgti? Tačiau romane buvo kiek kitaip. Ar žinai, Maiklai? Teko skaityti? 

— Mmmmm. 

— Romane ji vieną koją nupjauna, o kitą padegina liepsnojančiu 
deglu. Turbūt neįsivaizduoji, Maiklai, kaip tai galima? 

Maiklas, išplėtęs akis, žvelgė į tamsą, stengdamasis įžiūrėti jo bruo- 
žus, sujungti veidą su balsu, mėgindamas suprasti, iš kur šis balsas sklin- 
da — iš viršaus, apačios, o gal iš jo paties. 

— Tai kaip — įsivaizduoji ar ne? 

— Mmmmm. 

— Aš visas penkias dienas klausiausi tavo pokalbių, Maikai. Tavo ir 
tavo draugelio Davėjaus. Įsivaizduoju, kad buvai gerokai nusivylęs. Tavo 
vietoje ir aš būčiau lygiai taip pat jautęsis, — nematomas žmogus nusijuo- 
kė. — Tikra velniava. Esi įkalintas, o vienintelis žmogus visame pasaulyje, 
kuris žino, kad esi gyvas, yra kažkoks psichas! 

Trumpai parylėjęs tęsė: 

— Žinoma, aš taip pat buvau su tavimi, Maikai, tik nenorėjau kištis. 
Breikerio taisyklė — nesikišk, kai kas nors kalba. Aš jos griežtai laikausi. 
Sakyk, kaip tu jautiesi? 

Smilkiniuose stipriai tvinkčiojo, o tamsa sukosi aplink jį tiesiog ver- 
petais. 

— Matau, kad jautiesi gerai. Dar dvidešimt keturios valandos, ir bū- 
tum visam laikui likęs savo kape. Dabar tu atsigausi. Aš tave pastatysiu 


ant kojų; tau nuskilo, kad aš baigiau Australijos jūrų pėstininkų mokyklą. 

Tarnavau ryšių dalinyje. Žinau, kaip išgyventi; tu net nesapnavai, kad pa- 
teksi į tokias geras rankas, Maikai. Tokios paslaugos brangiai kainuoja, tu 
taip nemanai? Kalbu apie pinigus, Maikai. Apie didelius pinigus! Maišą 
šlamančiųjų! 

— Mmmmm. 

— Aš apgailestauju, Maikai, bet man reikia 5ona fides. Supranti, kas 
tai yra? Įrodymas, kad tu esi tu. Turiu patikrinti, ar mano automobilyje esi 
tu, o ne kas kitas. 

Nuo akinamo šviesos blyksnio Maiklas staiga vėl užsimerkė, tačiau 
netrukus atsimerkęs išvydo kažką panašaus į žibantį plieninį strypą. 

— Truputį paskaudės, bet tu, Maikai, nesijaudink. Aš neišprotėjau 
ir nesiruošiu tavęs kankinti kaip kokia Ketė Beits. Nebijok, nesuluošinsiu. 
Man tik reikia įrodymo, daugiau nieko. 

Kliedintis Maiklas pajuto nežmonišką skausmą kairės rankos smiliu- 
je. Iš trachėjos išsiveržė tikras tornadas, kurio nesulaikė net jam ant burnos 


užklijuota lipni juosta. Pasigirdo kažkas panašaus į priešmirtinį šauksmą. 


Nors buvo jau beveik vidurnaktis, į Braitoną grįžęs Rojus Greisas jau- 
tėsi labai žvaliai. Didelis puodelis ekspreso kavos, išgertas pas Kendilą, vei- 
kė kaip branduolinis kuras. Todėl, nenorėdamas miego, visiškai be jokios 
priežasties nutarė nežymiai nukrypti nuo įprasto maršruto ir pravažiuoti 
pro „Double-M Properties“ biurą, esantį į pietus nuo Braitono stoties. 

Privažiavęs arčiau, labai nustebo išvydęs prie pastato stovintį Marko 
Vareno BMW. Sustojęs tiesiai priešais visureigį, išlipo ir žvilgtelėjo aukš- 
tyn. Trečiame aukšte degė šviesa. Greisas ir vėl pasielgė keistai — nūėjo 
prie pagrindinio įėjimo ir paspaudė „Double-M“ mygtuką. 

Po kurio laiko išgirdo traškesį ir sunerimusį Marko Vareno balsą. 

— Alio? 


— Pone Varenai, čia vyresnysis detektyvas Greisas. 

Kelias sekundes buvo tylu. 

— Prašom, užeikite, — pagaliau pratarė Markas. 

Pasigirdo ausį rėžiantis spynos gergždimas, Greisas atidarė duris ir 
stačiais bei siaurais laiptais užlipo į trečią aukštą. 

Atsidarė įstiklintos priimamojo durys ir Greisas tarpduryje išvydo iš- 
balusį tarsi popieriaus lapas ir gerokai sumišusį Marką. 

— Esu šiek tiek nustebintas, detektyve, — nerangiai prabilo jis. 

— Paprasčiausiai važiavau pro šalį ir, išvydęs šviesas, pagalvojau, ar ne- 
galėtume trumpai pasikalbėti. Pamaniau, gal norėsite sužinoti naujienas. 

— Hm... taip, ačiū. 

Markas nervingai dirstelėjo į atviras duris, pro kurias matėsi kabine- 
tas, kuriame jis ką tik kažką veikė. Tada nukreipė Greisą į kitą pusę ir nu- 
sivedė jį į vėsią belangę posėdžių salę, įjungė šviesą ir pasiūlė atsisėsti prie 
poliruoto konferencijų stalo. 

Prieš sėsdamas Greisas iš kišenės išsitraukė apyrankę, kurią buvo ga- 
vęs iš Ešlės. 

— Radau ją ant laiptų. Gal pametė kas nors iš darbuotojų? 

Markas pasižiūrėjo į apyrankę ir pasiteiravo: 

— Ant laiptų? 

Greisas linktelėjo. 

— Taip, žinoma. Tai mano apyrankė — užsegama mažais magnetu- 
kais iš abiejų galų, naudoju ją žaisdamas tenisą. Aš... aš nežinau, kaip ji ten 
atsidūrė. 

— Laimė, aš ją pastebėjau, — džiugiai tarė Greisas. 

— Iš tikrųjų... Dėkoju, — Markas atrodė dar labiau sutrikęs. 

Greisas ant sienų pastebėjo įrėmintas fotografijas: sandėlis Šoreham 
Harbore, aukštas terasinis regentystės laikų namas ir šiuolaikiškas adminis- 
tracinis pastatas, kurį Greisas ne kartą matė pačiame Braitono pakraštyje, 
važiuodamas Londono plentu. 

— Visa tai — jūsų? — pasiteiravo jis. 

— Taip, — Markas, pavartęs apyrankę, užsimovė ją ant dešiniojo riešo. 

— Atrodo įspūdingai, — įvertino Greisas, mostelėdamas galva į nuo- 
traukas. — Atrodo, jūsų verslas klesti. 


— Ačiū. Iš tikrųjų. 

Prisiminęs Ešlės priekaištą už įžūlų vakarykščią elgesį su vyresniuoju 
detektyvu priėmimo metu, Markas šįkart stengėsi būti kuo mandagesnis. 

— Gal galėčiau pasiūlyti kavos ar ko nors kito? 

— Ačiū, šį kartą atsisakysiu, — tarė Greisas. — Ar jūsų ir Maiklo 
Harisono dalys kompanijoje yra vienodos? 

— Ne — didesnė dalis priklauso jam. 

— Štai kaip. Jis daugiau investavo? 

— Taip, du trečdalius. Likusi dalis — mano. 

Atidžiai stebėdamas jo kūno kalbą, Greisas paklausė: 

— O dėl tokios nelygybės nekilo rūpesčių? 

— Ne, detektyve, mes labai gerai sutariame. 

— Gerai. Ką gi... — Greisas sulaikė žiovulį. — Ryte suaktyvinome 
paiešką, šukavome rajoną, kuriame, kaip įtariama, galėtų būti Maiklas Ha- 
risonas. Tikriausiai jau žinote, kad šiandien buvo rastas negyvas žmogus, 
tačiau įtarimas, jog tai gali būti jūsų kolega, nepasitvirtino. 

— Jūs kalbate apie tą jauną vyruką? O kas jis toks? 

— Vietinis vaikinas, kuris, kaip man pasakojo, buvo truputį atsilikęs 
protiškai. Jį atpažino keletas vietos policininkų. Atrodo, jo tėvas užsiima 
automobilių pervežimu ir tempimu bei avarijose nukentėjusių automobi- 
lių remontu, žodžiu, padeda kelių policijai. 

— Vargšas. Jis buvo nužudytas? 

— Gali būti, — atsargiai tarė Greisas ir vėl atidžiai pasižiūrėjo į Mar- 
ką. — Jei neklystu, jūs su Maiklu Harisonu Kaimanų salose turite banko 
sąskaitą? 

Markas nė nemirktelėjęs atsakė: 

— Taip, ten mes turime kompaniją „HN Properties International. 

— Ir ten dalijatės taip pat — du trečdaliai ir vienas trečdalis? 

— Taip, būtent. 

Greisas prisiminė, kad sąskaitoje buvo mažiausiai milijonas svarų. 
Daugiau negu apvali sumelė. 

— Kokias draudimo sutartis esate sudarę? Ar kiekvienas, kaip verslo 
partneris, turite gyvybės draudimo sutartis? 

— Esame sudarę įprastą įmonės vadovo gyvybės draudimo sutartį. 


Norėsite pamatyti polisą? 

— Ačiū, kol kas ne, bet vėliau mielai žvilgrelėčiau. Ar galėtumėte ry- 
toj į Nusikaltimų tyrimo skyrių atsiųsti faksu? 

— Jokių problemų. | 

Greisas pakilo nuo kėdės. 

— Ką gi, nebenoriu šįvakar daugiau trukdyti. Esate labai užsiėmęs? 
Dažnai dirbate sekmadieniais ir dar naktimis? 

— Savaitgaliais noriu atsigriebti už tai, ko nespėju per savaitę. Ge- 
riausias metas darbui, nes niekas neskambina. 

Greisas nusišypsojo. 

— Žinomas jausmas. 

Markas stovėjo tarpduryje laukdamas, kol Greisas nulips žemyn, tada 
užsidarė duris ir įsitikinęs, kad durų skląstis užšauta, grįžo į kabinetą, vėl 
įsijungė kompiuterį ir įnirtingai ėmėsi prieš porą valandų pradėto dar- 
bo — skaityti visus iš eilės per kelias savaites iš Maiklo delninio kompiute- 
rio persiųstus laiškus ir trinti bet kokią užuominą apie bernvakarį. 

Ešlė visą popietę praleido darydama lygiai tą patį. Prisidengusi dings- 
timi, neva ieško bet kokios, net ir pačios menkiausios detalės, pagal kurią 
būtų galima nustatyti, kur yra jos Maiklas, tikrino elektroninį paštą viso 
ketverto — Pečio, Luko, Džošo ir Robo — nešiojamuose kompiuteriuose. 

Nulipęs žemyn, Greisas uždarė duris ir grindiniu patraukė automobi- 
lio link. Priėjęs prie jo, iškart nelipo vidun, bet atsirėmė į dureles keleivio 
pusėje ir, žiūrėdamas į langą trečiame aukšte, susimąstė. Stovėjo ir mąstė. 

Jis nemėgo Marko Vareno. Šis žmogus buvo melagis ir dėl kažko labai 
nervinosi. Ešlė Harper taip pat melavo. Ji tyčia pakišo jam ne Maiklo apy- 
rankę. 


Kodėl Marko Vareno apyrankė buvo jos namuose? 


— Jėzau, Jėzaaau! — iš skausmo rėkė Maiklas, keldamas kairę ranką 


tiek, kiek tik leido lipni juosta, kuria buvo apvyniotas visas kūnas. 

Iš smiliaus, nukirsto ties pirmu sąnariu, bigės plūdo kraujas. Jis nenu- 
leido akių nuo akinamos šviesos. 

— K tai reiškia? Ką tu, po velnių, darai? 

— Viskas gerai, Maiklai, nusiramink! 

Maiklo ranka buvo atsidūrusi plieniniuose gniaužtuose — priešais 
save jis pamatė liesą plaukuotą ranką, ant kurios riešo puikavosi sunkus, 
vandeniui atsparus laikrodis. Geriau įsižiūrėjęs, žvakių šviesoje išvydo ir 
savo pagrobėjo galvą, ant kurios buvo užmautas juodas gobtuvas, ir netgi 
jo akis, žvelgiančias pro gobtuve iškirptas skyles. 

Paskui pamatė, kaip iš kažkokios tūbelės lenda baltas kremas, ir ne- 
trukus, tarytum ant nukirsto piršto būtų uždėtas ledas, pajuto geliantį 
skausmą. Skausmas atrodė nepakeliamas, ir jis vėl suriko. 

— Aš žinau, ką darau, Maikai. Nesijaudink, kraujo užkrėtimo tikrai 
negausi. Žinai, norėčiau, kad mane vadintumei Viku. Supratai? Vikas. 

— Vrrr, — sugargė Maiklas. 

— Neblogai — vadinsime vienas kitą vardais. Mes dabar verslo part- 
neriai, ar ne? Todėl vienas kitą turėtume vadinti vardais. 

Pagrobėjas išvyniojo ilgą baltą tvarstį, aprišo juo kraujuojantį piršto 
galiuką ir ėmė vynioti žemyn, spausdamas vis stipriau ir stipriau, kol ga- 
liausiai padarė turniketą, kurį, kad geriau laikytųsi, apvyniojo pleistru. 

— Nagi, Maiklai, paklausyk, ką aš apie tai galvoju. Aš išgelbėjau tau 
gyvybę, vadinasi, nusipelnau atlygio, argi ne taip? O iš to, ką teko skaityti 
laikraščiuose ir matyti per televiziją, supratau, kad pinigų turi kaip šieno. 
O aš, kaip pats matai, nesu toks turtingas. Nori vandens? 

Maiklas linktelėjo. Jis bandė galvoti, bet trukdė tvinkčiojantis skaus- 
mas, kurį jautė likusioje piršto dalyje. 

— Jei nori gerti, turiu tau nuo burnos nuimti juostą. Padarysiu tai su 
sąlyga, kad nerėksi. Tai kaip, Maikai, ar susitarėm? 

Jis linktelėjo. 

— Aš visuomet laikausi duoto žodžio, o tu? 

Maiklas vėl linktelėjo. 

Ranka atsidūrė prie pat burnos. Kitą akimirką Maiklas pasijuto taip, 
tarsi jam nuo veido būtų nuplėšta pusė odos. Smakrą ir skruostus nudilgi- 
no baisus skausmas, o burna išsižiojo savaime. Tada pagrobėjas ištiesė ran- 


ką su mineralinio vandens buteliu, nuo kurio jau buvo nusukęs dangtelį 

ir, prikišęs prie lūpų, įpylė. Vanduo buvo šaltas ir gaivus. Maiklas nespėjo 
gerti, todėl dalis ištiško ant smakro ir nuvarvėjo per kaklą, o vienas gurkš- 
nis pateko į nosiaryklę, ir jis užsikosėjo. | 

Ranka su buteliu atsitraukė. Maiklas tebekosėjo. Galiausiai priepuo- 
lis liovėsi, ir jis pasijuto nepalyginamai geriau. Užuodė drėgną, šaltą orą ir 
variklio alyvos kvapą, tarsi būtų gulėjęs kokiame nors požeminiame garaže. 
Žiūrėdamas į akis, paklausė: 

— Kur aš? 

— Na ir trumpa gi tavo, Maikai, atmintis. Aš gi tau liepiau niekada 
neklausinėti nei kur tu esi, nei kas aš toks. 

— "Lu... tu sakei, kad Vikas... tavo vardas. 

— Aš Vikas tik tau, Maikai. 

Stojo tyla. 

Maiklui pradėjo šviesėti galvoje ir su šituo žmogumi jis pasijautė bai- 
siau negu karste. 

— O kaip... kaip tu mane radai? 

— Aš ištisą savaitę praleidžiu savo namelyje ant ratų, Maiklai. Toks 
jau mano darbas — važinėju po visą pietų Angliją tikrindamas, kaip veikia 
mobiliojo ryšio siųstuvai. Klausausi senos „Citizen's Band“ radijo stoties, 
plepu su keliais bičiuliais visame pasaulyje. Kai neturiu su kuo šnekėtis, 
klausausi visų iš eilės radijo stočių, o kartais pasiklausau ir policijos tauška- 
lų. Su savo įranga galiu girdėti ką tik noriu — telefoninius pokalbius, bet 
ką. Jau sakiau, kad tarnavau Australijos jūrų pėstininkų divizijoje ryšininku. 

Maiklas linktelėjo. 

„— Taigi trečiadienio vakarą sėdėjau neturėdamas ką veikti ir netikė- 
tai nugirdau malonų tavo ir Davėjaus pokalbį. Buvau skaitęs apie nelaimę, 
girdėjau apie karstą. Tada ėmiau galvoti, kokia prasmė vežtis į geriausio 
draugo bernvakarį karstą. Nebent planuočiau jį kur nors pakasti. Nieko 
sau pokštas ar ne? Nuvažiavau į Braitono projektavimo valdybą pasidomėti 
tavo kompanijos veikla. Ir ką tu manai? Sužinojau, kad ketini pradėti sta- 
tybos darbus miško teritorijoje, kurią pirkai dar pernai. Tai dar ne viskas. 
Pasirodo, ne per toliausiai nuo tos vietos yra ir barai, kuriuose linksmino- 
tės aną lemtingą antradienį. Susimąsčiau — ar tai paprasčiausias sutapi- 
mas, ar ne? Pasukau smegeninę ir supratau vieną dalyką — tavo draugeliai 


buvo pakankamai girti, todėl nesivargino tąsytis su tavimi ir dar karstu. 

Vadinasi, turėjo tave pakasti kur nors netoli nuo kelio, kad būtų nesunku 
privažiuoti. 

— Ar aš iš tiesų ten buvau? — paklausė Maiklas. 

— Ir po šiai dienai būtum, drauguži. O dabar pasakok tu. Apie pini- 
gus, kuriuos paslėpei Kaimanų salose. 

— Ką tu nori tuo pasakyti? 

— Aš jau sakiau. Retkarčiais prisijungiu prie policijos radijo. Tu turi 
nemažą sumelę Kaimanų salose, tiesa? Daugiau kaip milijoną. Ar tai ne- 
būtų logiškas atpildas už išgelbėtą gyvybę? Gyvybė yra brangesnė net ir už 
dvigubai didesnę sumą. | 


B] 


Kitą rytą, 7.20, Greisas atvyko į Sasekso policijos valdybą. Dangus 
buvo tamsiai mėlynas, kur ne kur draikėsi lengvų, siaurų debesų ruoželiai, 
labai panašūs į skudurų draiskanas. Vienas policininkas, su kuriuo jam 
prieš daugelį metų teko patruliuoti, puikiai nusimanė apie debesų forma- 
vimąsi ir pagal juos galėdavo numatyti orą. Greisas dar nebuvo užmiršęs jo 
pamokos, todėl būtų nesuklydęs sakydamas, kad šįryt danguje kabo audros 
debesys. Šiandien nelis. Pats tinkamiausias oras paieškai. 

Daugelyje policijos nuovadų galima gauti pakepinto maisto, apie 
kurį jis svajojo artėdamas prie koridoriuje išrikiuotų smulkių prekių auto- 
matų. Įmetęs monetą į karštų gėrimų automatą, palaukė, kol į vienkartinį 
puodelį pribėgs balintos kavos. Nešdamasis ją į savo kabinetą, pasijuto la- 
bai pavargęs. Visą naktį prasivartė nuo vieno šono ant kito, kartkartėm vis 
įsijungdavo šviesą, pasižymėdavo ką nors svarbaus ir vėl ją išjungdavo, ir: 
taip per visą naktį. Galvoje be perstojo sukosi mintys apie operaciją „Sal- 
sa“, kuri nedavė ramybės iki pat paryčių, kol pro užuolaidas ėmė skverbtis 
pilkšva šviesa ir pasigirdo nedrąsus ankstyvų paukščių čiulbėjimas. 

Apyrankė. Į garažą jau po vidurnakčio grįžtantis purvinas BMV. 
Sekmadienį biure iki išnaktų dirbantis Markas Varenas. Kanadietis Ešlės 
Harper dėdė Bredlis Kaninhamas. Ešlės Harper elgesys morge. Žemės eks- 

pertizės rezultatai, kurie turėtų paaiškėti šiandien. Na, ir galbūt tai, ką už- 
fhksavo vaizdo kameros. 

Greisas pasižiūrėjo į gautos korespondencijos dėžutę, kurioje buvo 
visas pluoštas dar nuo praėjusios savaitės neatplėštų laiškų, paskui įsijun- 
gė kompiuterį ir žvilgtelėjo į dar didesnį gautų elektroninių laiškų pluoštą. 
Kaip tik tuo metu atsidarė durys ir pasigirdo linksmas „Labas rytas, Rojau!“ 

Tai buvo jo asistentė Eleonora Hodgson, kurios Greisas buvo prašęs 
šiandien atvykti kaip įmanoma anksčiau. Rankose ji laikė popieriaus lapą. 

— Kaip praleidote savaitgalį? — pasiteiravo jis. 

— Puikiai. Šeštadienį dalyvavau dukterėčios vestuvėse, o vakar turė- 
jau daugybę svečių — giminaičių. O kaip jūs? 

— Vakar pavyko ištrūkti į užmiestį. 

— Tai gerai! — tarė ji. — Jums jau reikėjo poilsio ir gryno oro. 

Tačiau įdėmiai nužvelgusi Greisą pridūrė: 

— Beje, atrodote labai išblyškęs. 

— O kas gi čia? — Greisas paėmė lapą jau žinodamas, kad tai yra visos 
savaitės darbotvarkė, kurią ji pateikdavo kiekvieną pirmadienį iš pat ryto. 

Jis atsisėdo. Kavos aromatas kuteno nosį, tačiau gerti ji buvo dar per 
karšta, todėl įniko skaityti darbotvarkę. Rojus dabar buvo tyrimo grupės 
vadovas ir darbo turėjo per akis, todėl visus antraeilius darbotvarkės punk- 
tus reikėjo išbraukti. 

Šiandien dešimtą valandą ryto jis turėjo vykti į Sarešo Hoseino teis- 
mo posėdį. Žinoma, tai būtina. Pirmą valandą dienos buvo numatytas vi- 
zitas pas dantų gydytoją Luiso gatvėje — šį vizitą teks atidėti. Rytoj trečią 
valandą po pietų Greisas turėjo keliauti į Pietų Velso kriminalinę policiją 
apsikeisti informacija apie pagarsėjusį Svonsio piktadarį, kuris buvo rastas 
negyvas su biliardo lazda akyje apleistame sąvartyne netoli Niuheiveno. Šį 
susitikimą irgi teks atidėti. Trečiadienį Greisui reikėjo važiuoti į Policijos 
koledžą Bramšile, kur buvo numatyta paskaita apie naujoves pirštų atspau- 
dų tyrimo srityje. Ketvirtadienį laukė metinis Sasekso policijos valdybos 
kriketo komandos visuotinis susirinkimas — jis skaudama galva ėjo garbės 
sekretoriaus pareigas. Penktadienį kol kas nieko nenumatyta, o šeštadienį 
laukė antiteroristinės kovos mokymai Šorcham Harbore, kuriuose jis ga- 
lėjo nedalyvauti. 


Jei ne Sarešo Hoseino teismas ir ne operacija „Salsa“, savaitė būtų vi- 

siškai pakenčiama. Tačiau Greisas puikiai prisiminė, jog per visą darbo po- 
licijoje laiką tik kelios savaitės praėjo taip, kaip jis buvo tikėjęsis. 

Jis paprašė Eleonoros atidėti vėlesniam laikui viską, išskyrus dalyva- 
vimą teisme, paskui peržiūrėjo gautą korespondenciją ir padiktavo atsaky- 
mus į skubius laiškus. Po to perskaitė elektroninius laiškus ir, kadangi laiko 
buvo nedaug, o jis spausdino lėtai, padiktavo Eleonorai atsakymus ir į juos. 
Galiausiai koridorių labirintu patraukė į Nusikaltimų tyrimo kabinetą. Čia 


jis jautėsi beveik kaip namie. 


Rytinis operacijoje „Salsa“ dalyvaujančios tyrimo grupės pasitarimas 
buvo trumpas. Per naktį nieko naujo nepaaiškėjo, išskyrus tai, ką jis išgirdo 
iš Makso Kendilo, — žinoma, Greisas tai nutylėjo, — ir tai, kas dar labiau 
sustiprino jo įtarimus, apsilankius „Double-M Properties“ biure. Beliko ti- 
kėtis, kad pasitarime, numatytame 18.30, naujienų bus daugiau. 

Po pasitarimo Greisas išvažiavo į Luiso gatvę ir pakeliui sustojo de- 
galinėje nusipirkti sumuštinio su kiaušiniu ir kumpiu. 9.50, vis dar kram- 
tydamas sumuštinį, Greisas lipo teismo rūmų laiptais. Greičiausiai diena 
bus ilga. 

Rytinis posėdis prasidėjo uždaru kaltintojo advokato ir teisėjo pa- 
sitarimu, kuriame advokatas norėjo išdėstyti savo požiūrį, todėl Greisui 
nebeliko nieko kito, kaip tik slampinėti po laukiamąjį ir telefonu dalinti 
nurodymus Eleonorai arba skambinti Glenui Brensonui. Pietų pertrauka 
buvo per trumpa nuvažiuoti į valdybą ir grįžti atgal, todėl jis nusprendė 
rniukakti pas dantų gydytoją profilaktiniam pusmetiniam patikrinimui. Kai 
išgirdo, kad dantys sveiki, Greisui tartum akmuo nuo širdies nusirito, nors 
priekaištų dėl nerūpestingo dantų valymo nepavyko išvengti. Tačiau buvo 
svarbiausia, kad šįkart nereikės nieko plombuoti. 

Antrą valandą sugrįžęs į teismą sužinojo, kad šiandien jis čia nebus. 
reikalingas, todėl parvažiavo atgal į valdybą. Dabar visą Greiso laiką atėmė 
operacija „Salsa“, todėl nieko nuostabaus, kad ant jo stalo nuolat augo 
naujų dokumentų krūva. Kadangi iki vakarinio pasitarimo buvo likusios 
kelios valandos, Greisas ėmėsi nuobodaus, bet būtino darbo. 

Popietė iki numatyto šeštos valandos vakarinio pasitarimo Nusikal- 


timų tyrimo kabinete praėjo be jokių įvykių. Įžengęs į kabinetą ir išvydęs 


264 PETER JAMES 


darbuotojų veidus, Greisas drąsiai galėjo lažintis, kad esama naujienų. Pir- 
moji prabilo Bela Moj. 

— Man ką tik skambino Filas Vyleris, vakar po pietų rasto nužudyto 
vyruko tėvas. 

— Nagi? 

— Jis sakė nežinąs, ar tai svarbu, bet jo sūnus jam pasakojęs, kad ra- 


dijo ryšiu bendravęs su Maiklu Harisonu... nuo antradienio. 


Ešlė priėjo prie Marko, kuris, palinkęs priešais monitoriaus ekraną, 
bandė atsigriebti už atsilikimą, ir atsistojo už nugaros. Jam rūpėjo kuo grei- 
Čiau gauti architekto, eksperto ir statybinės kompanijos atsakymus į daugybę 
Projektavimo valdybos pateiktų klausimų dėl ambicingiausio iki šiol „Doub- 
le-M Properties“ projekto — dvidešimties namų statybos Ešdoune. 

Ji rankomis apsivijo jo kaklą, pasilenkė ir prisiglaudė prie skruosto. 
Markas užuodė svaiginamą gaivių vasariškų kvepalų ir vos juntamą citru- 
sinį jos plaukų kvapą. 

Apsiblaususiomis akimis jis pakėlė rankas ir delnais apkabino Ešlės 
veidą. 

— Viskas bus gerai, — prabilo jis. 

— Žinoma. Mes nedarysime nieko tokio, kas būtų negerai. Tiesa? 

— Tiesa. 

Ešlė pasilenkė dar labiau ir pabučiavo jį į kaktą. 

Markas, kiekvieną sekundę, tiek dieną, tiek naktį, bijodamas to, kuris 
gali pro jas įeiti, dirstelėjo į atviras kabineto duris. 

Ji dar kartą jį pabučiavo. 

— Aš tave myliu, — tarė ji. 

— Ir aš tave myliu, Ešle. 


— Nejaugi? Pastaruoju metu buvai ne itin meilus, — papriekaištavo 


Ešlė. 

— Kalbi taip, tarytum pati šiomis dienomis būtum kitokia. 

— Pamirškim visa tai, — ji krimstelėto vyrui į ausį, prasegusi marški- 
nių sagas, sukišo po jais rankas ir ėmė pirštų galais glostyti jo spenelius. 

Ešlė pajuto, kaip jis kone iškart susijaudino — tai išdavė gilesnis kvė- 
pavimas ir įsitempusi krūtinė. Ištraukusi rankas, ji spustelėjo kompiuterio 
pelę ir, išjungdama programą, sušnibždėjo: 

— Išdulkink mane. 

— Čia pat? 

— Taip, čia ir dabar! 

Markas, truputį panikuodamas, atsistojo ir dirstelėjo į laikrodį. 

— Valytojos pasirodo šešios trisdešimt... jos ateis... 

Ešlė atsegė jo kelnių sagą, atitraukė užtrauktuką ir staigiu judesiu nu- 
movė ir kelnes, ir apatines kelnaites. 

— Ką gi, teks paskubėti, ar ne? — Ji atsistojo ir, nenuleisdama akių 
nuo kraujo pritvinkusio penio, dėkingai pareiškė: 

— Na, štai. Atrodo, kažkas vis dėlto džiaugiasi mane pamatęs! — ir 
pasilenkusi įsikišo jį į burną. 

Markas žiūrėjo pro langą. Jei kas nors būtų žvilgtelėjęs pro namų lan- 
gus kitoje gatvės pusėje, jiedu būtų buvę kaip ant delno. Besitraukdamas 
į šalį, kone susipainiojo savo kelnėse ir kelnaitėse. Tada pasilenkė į priekį, 
apgraibomis atsagstė palaidinukės sagas ir, užkišęs rankas, atsegė liemenėlę. 
Po poros minučių, likęs vien su bateliais ir kojinėmis, Markas jau gulėjo 
ant Ešlės, įėjęs į ją ir uosdamas dulkių, kilimo ir Ešlės kvapą. 

Staiga šaižiai suzvimbė vidaus ryšio telefonas. 

— Po velnių! — nusikeikė jis sunerimęs. — Kas čia, po galais, veržiasi? 

Ešlė, suleidusi nagus Markui į nugarą, tvirčiau prisispaudė jį prie savęs. 

— Nekreipk dėmesio! — tarė ji. 

— O ką, jeigu tai Maiklas? Atėjo patikrinti, ar yra kas nors? 

— Koks tu baikštus! — tarė Ešlė, paleisdama jį. 

Nekreipdamas dėmesio į pastabą, Markas pašoko ant kojų, nubėgo 
iš kabineto į priimamąjį, prie stalo, kur įprastai sėdėdavo Ešlė, ir dirstelėjo 
į nespalvoto vaizdo monitorių. Gatvėje priešais pagrindinį įėjimą stovėjo 
vyras su motociklininko šalmu ant galvos, rankoje laikantis kažkokį pake- 


tą. Markas paspaudė mygtuką Ka/bėti. 

— Alio? 

— Siuntinys ponui Varenui, „Double-M Properties. 

— Ar nenorite įmesti jį į laiškų dėžutę? 

— Man reikalingas jūsų parašas. 

Markas nusikeikė. 

— Luktelkite, tuojau nusileisiu. 

Jis paskubom apsirengė, susikišo marškinių skvernus į kelnes ir pa- 
siuntė Ešlei oro bučinį. 

— Po poros sekundžių grįšiu. 

— Dėl manęs nesirūpink, — atsakė ji rimtu veidu. — Aš pratęsiu 
be tavęs. 

Jis nubildėjo laiptais žemyn, atidarė duris ir iš kresno žaliūko odiniais 
drabužiais su užrašu GREITIEJI KURJERIAI paėmė jam ištiestą nedide- 
lį „Jiffy“ paketą su etikete, ant kurio buvo atspausdinta jo pavardė, tačiau 
nebuvo nurodytas siuntėjas. Markas pasirašė, gavo kvito kopiją ir, uždaręs 
duris, užlipo laiptais aukštyn. 

Žvilgtelėjęs į kvitą, pamatė siuntėjo ranka įrašytą pavadinimą „JK ran- 
govai “. Beliko tik spėlioti, kas tame siuntinyje. Markas buvo tiesiog iki kaklo 
paskendęs įvairioje dokumentacijoje, susijusioje su paskutiniuoju projektu, 
todėl pamanė, kad šiame pakete greičiausiai brėžiniai, kuriuos jam siunčia 
ekspertas. Jam būdinga tokia ekstravagancija — siųsti dokumentus per kur- 
jerių tarnybą, kai tą patį galima padaryti paprastu paštu. Tiek to, atidarys 
jį vėliau. Dabar jam rūpėjo tik viena — kabinete ant grindų gulinti nuoga 
Ešlė. Markas jautėsi apsvaigęs ir pašėlęs tartum eržilas. 

: Tačiau visiškai netikėtai, vos užlipęs ant Ešlės, pajuto, kad viskas baigta. 

— Atleisk, — atsiprašė jis, pasikeldamas ant alkūnių. — Aš... 

— Tave, atrodo, jaudina motociklais važinėjantys kurjeriai? — pa- 
klausė ji tik pusiau juokais. 

— O kaipgi! 

— Daugelis vyrų yra gėjai, tik to nesuvokia. Žinai, o motociklininkai 
odiniais drabužiais vyrams turėtų atrodyti labai erotiškai. 

— Ką nori tuo pasakyti? 

— O kaip kitaip turėčiau suprasti? Palieki mane visiškai nuogą pačiu 
svarbiausiu momentu, pėdini žemyn pas vyruką odiniais drabužiais ir, su- 


grįžęs atgal, iššaudai strėles nespėjęs nė kaip reikiant įsiskverbti. 

Markas atsisėdo šalia jos ant grindų; jo veidu perbėgo šešėlis. 

— Atsiprašau. Man atrodo, kad ims ir plyš galva — tiek joje susikau- 
pę visokio šlamšto. 

— O tu manai, kad man geriau? 

— Galbūt tu šiuo atžvilgiu esi stipresnė. 

— O kokiu tu, Markai, esi stiprus? Aš maniau, kad esi stiprus vyras, 
o Maiklas — ištižėlis. 

Jis pasilenkė ir veidu įsikniaubė į delnus. 

— Ešle, mes abu esam per daug įsitempę. 

— O tu neturėtum būti įsitempęs. Man regis, tu ką tik patyrei orgazmą. 

— Gerai, gerai. Aš jau atsiprašiau. Norėtum, kad padėčiau? Jei nori, 
galiu rankomis... 

Ji staiga atsistojo ir ėmė rinktis drabužius. 

— Užmiršk tai. Nebeturiu noro. 

Abu tylėdami apsirengė. Dažydamasi lūpas, tylą nutraukė Ešlė: 

— Ar girdėjai posakį? Geras seksas — tai vienas procentas tarpusavio 
santykių, o nevykęs — devyniasdešimt devyni procentai. 

— O aš maniau, kad dėl sekso mes neturime jokių problemų... na, 
bent jau iki šiolei. 

Ešlė, baigusi dažytis, dirstelėjo į veidrodėlį, tarytum būtų susiruošusi 
į pasimatymą. 

— Taip, žinoma, ir aš taip maniau. 

Markas priėjo arčiau ir ją apsikabino. 

— Ešle, brangioji, aš atsiprašiau tavęs — esu velniškai pavargęs. 
Mums būtų ne pro šalį kelioms dienoms kur nors ištrūkti. 

— Iš tiesų būtų puiku. 

— Norėjau pasakyti, kai visa tai baigsis. 

Ešlė pasižiūrėjo į Marką veriančiu žvilgsniu. 

— O kada, tavo manymu, visa tai baigsis? 

— Nežinau. 

Ji įsidėjo veidrodėlį atgal į rankinę. 

— Markai, mielasis, tai nesibaigs tol, kol Maiklas bus gyvas. Mes abu 
tai žinom. Sudeginom tiltus tą ketvirtadienio naktį, kai tu ištraukei kvėpa- 


vimo vamzdelį, — ji pakštelėjo vyrui į skruostą. — Pasimatysime rytą. 

— Išeini? 

— Taip, išeinu. Išeinu kiekvieną vakarą. Ar kas nors ne taip? Maniau, 
turime vaidinti, o galbūt aš klystu? 

— Na, taip... norėjau pasakyti... 

Mergina porą sekundžių stebeilijo tiesiai jam į akis. 

— Suimk save į rankas, dėl Dievo meilės. Supranti? 

Jis tylėdamas linktelėjo. Netrukus ji uždarė biuro duris. 

Markas dar kokią valandą liko kabinete tikrinti elektroninio pašto ir 
rašyti atsakymų į gautus laiškus. Galiausiai, išgirdęs dirbant valytojas, iš- 
siblaškė ir, neįstengdamas susikaupti, nusprendė važiuoti namo ir ten už- 
baigti tai, ko nespėjo padaryti darbe. 

Eidamas prie durų, pakėlė paketą, už kurį buvo pasirašęs, ir jį praplėšė. 
Viduje buvo kažkoks mažas, į celofaną susuktas ir juostele perrištas daiktas. 

Jis susiraukė ir ėmė spėlioti, kas tai galėtų būti. SIM kortelė mobilia- 
jam telefonui? Detalė kompiuteriui? 

Paėmęs iš stalčiaus žirkles, nukirpo vieną celofano galą ir dirstelėjo 
vidun. 

Iš pradžių jis pamanė, kad tai pokštas — vienas tokių dirbtinių pirš- 
tų, kurių galima įsigyti smulkmenų skyriuje. Tačiau netrukus pastebėjo 
kraują. 

— Ne, — pratarė Markas, jausdamas, kad ima suktis galva. — Ne. NE! 

Nukirstas pirštas be garso nukrito ant kilimo. 

Apimtas išgąsčio, Markas ėmė trauktis atatupstas, bet tą pačią akimir- 


ką siuntinio viduje pastebėjo laišką. 


+ 
nžūs 


Greisas, vos tik išvažiavęs iš Luiso gatvės, iš pagrindinio kelio pasuko į 
kaimo keliuką. Pravažiavęs ženklą, informuojantį apie netoliese esančią ūki- 
ninko parduotuvę ir telefono būdelę, kairėje pastebėjo aukštą tinklinę tvo- 


rą, viršuje apjuostą spygliuota viela, kuri tarpais buvo nutrūkusi. Čia buvo 
4 4 SPYE p 

dveji plačiai atverti vartai — galėjai pamanyti, kad jų niekas nedarinėjo jau 
gerą dešimtmetį. Prie vienų buvo pritvirtinta nublukusi lentelė, kuri apsilu- 
pusiomis raidėmis skelbė: VYLERIO AUTOLAUŽYNAS. Šalia jos kabojo 
dar viena, mažesnė, lentelė su užrašu ATSARGIAI — ŠUNYS! 

Ši vieta Greisui priminė pačią vargingiausią sodybą, kokią tik jam 
kada nors teko matyti. Tai buvo daugiau negu sukiužę trobesiai — labiau 
apleistoje sodyboje Greisui dar neteko lankytis. 

Kiemo viduryje stovėjo didelis mėlynas vilkikas, o aplink jį riogsojo 
koks tuzinas ar netgi daugiau iš dalies arba visiškai išardytų automobilių. 
Vieni buvo smarkiai sudaužyti, kiti surūdiję, o tarp jų Greisas pastebėjo 
mažą tojotą, kuri atrodė taip, tarytum savininkas ją būtų palikęs stovėti, o 
kažkas būtų ėmęs ir išnarstęs iki paskutinės detalės, palikęs tik kėbulą. 

Netoliese stūksojo rietuvės supjaustytų ir nepjaustytų rąstų, stovėjo 
medinis ožys, rūdijantis juostinis pjūklas, aptriušęs surenkamais namelis, 
nublukęs stendas, ant kurio kreida buvo užrašyta PREKYBA KALĖDI- 
NĖMIS EGLUTĖMIS ir medinis vieno aukšto namelis su veranda, kuris, 
rodės, tuoj pat subyrės. 

Įvažiavęs į aptvertą teritoriją ir išjungęs variklį, Greisas išgirdo piktą 
sarginio šuns lojimą, drumsčiantį šilto vakaro ramybę, ir atsargumo dėlei 
nusprendė kol kas nelipti iš automobilio — gal netoliese bėgioja palaidas 
skalikas. Netrukus atsidarė namelio durys ir ant slenksčio pasirodė pečiui- 
tas šeimininkas. Tai buvo šeštąją dešimtį skaičiuojantis vyras riebaluotais 
retėjančiais plaukais, kelių dienų ilgumo šeriais ir dideliu, nuo alaus išpam- 
pusiu pilvu, kuris pūpsojo iš po dryžuotos liemenės tarytum sniego lavina, 
tuoj pat griūsianti ant rudų darbinių kelnių. 

— Ponas Vyleris? — pasiteiravo Greisas, eidamas vyriškio link ir ne- 
ramiai klausydamasis vis garsėjančio skalijimo. 

— Taip, — atsakė šis. 

Greisas atkreipė dėmesį į švelnius veido bruožus, dideles liūdnas akis ir 
stambias nešvarias rankas. Nuo jo sklido virvių ir variklio alyvos kvapas. 

Greisas išsitraukė tarnybinį pažymėjimą ir kilstelėjo, leisdamas jam 
perskaityti. 

— Vyresnysis detektyvas Greisas iš Sasekso kriminalinės policijos. 


Mane labai sukrėtė žinia apie jūsų nelaimę. 

Vyras kurį laiką atrodė ramus, kone apatiškas, tačiau netrukus Grei- 
sas pastebėjo, kad jis ėmė drebėti. Po akimirkos Vyleris tvardydamasis su- 
spaudė kumščius, o akių kampučiuose sublizgo ašaros. 

— Norėtumėte užeiti? — paklausė virpančiu balsu. 

— Būčiau dėkingas, jei galėtumėte skirti keletą minučių. 

Namo vidus niekuo nesiskyrė nuo išorės, o dvokas aiškiai liudijo, 
kad čia gyvena užkietėjęs rūkalius. Greisas nusekė paskui šeimininką į ap- 
triušusią svetainę, kurioje stovėjo trijų dalių baldų komplektas ir didžiulis 
senas televizorius. Kone kiekvienas grindų ir baldų colis buvo padengtas 
motociklininkų, kantri bei vesternų žurnalais ir vinilinių plokštelių vokais. 
Greisas ant bufeto pastebėjo šviesiaplaukės moters, stovinčios greta berniu- 
ko su paspirtuku, nuotrauką ir keletą pigių kiniškų statulėlių, tačiau sienos 
buvo plikos. Ant židinio atbrailos pastatytas nudaužtas porcelianinis žirgas 
su jame įtaisytu laikrodžiu, kurio rodyklės rodė dešimt minučių po septin- 
tos. Dirstelėjęs į savo rankinį laikrodį, Greisas nustebo, kad laikrodis-žirgas 
ėjo daugmaž tiksliai. 

Nušlavęs nuo krėslo keletą plokštelių vokų, Vyleris prabilo: 

— Davėjus jas labai mėgo, jam patiko klausytis muzikos ir kolekcio- 
nuoti... — vyras staiga nutilo ir išėjo iš kambario. 

— Arbatos? — pasigirdo iš prieškambario. 

— Ačiū, neseniai gėriau, — atsakė Greisas, nebūdamas tikras dėl hi- 
gienos virtuvėje. | 

Dauguma tyrimo grupės vadovų tokią apklausą pavestų kam nors iš 
savo pavaldinių, bet Greisas buvo įsitikinęs, kad tai yra jo pareiga. Toks 
buvo jo darbo stilius. Beje, tokias apklausas ir pats mėgo, nes jos būdavo 
įdomios, praturtindavo patirtį, o kartais, kaip šiuo atveju, reikalavo ir ne- 
mažai pastangų. 

Filas Vyleris maždaug po dviejų minučių vėl pasirodė kambaryje, nu- 
šlavė ranka nuo sofos žurnalus su plokštelių vokais, atsisėdo ir iš kišenės 
išsitraukė tabokinę. Nykščio nagu atidaręs dėžutės dangtelį, išsiėmė lapelį 
rūkomojo popieriaus ir viena ranka ėmė suktis cigaretę. Greisas negalėjo 
atitraukti akių — jam visuomet būdavo įdomu stebėti šį veiksmą. 

— Pone Vyleri, aš supratau, kad sūnus jums pasakojo apie pokalbius 


radijo ryšiu su dingusiu žmogumi, Maiklu Harisonu. 

Filas Vyleris liežuviu paseilino popierių, ir cigaretė buvo baigta. 

— Negaliu suprasti, kodėl kažkam prireikė žudyti mano berniuką. 
Patikėkite, draugiškesnio už jį negalėjo būti, — laikydamas rankoje neuž- 
degtą cigaretę, Vyleris pakėlė ją aukštyn ir apsuko virš galvos ratą. — Varg- 
šas mano vaikelis... matote... jam ant smegenų buvo išsiliejęs vanduo... jis 
sirgo encefalitu. Davėjus buvo negabus, bet visi jį labai mylėjo. 

Greisas užjaučiamai nusišypsojo. 

— Sūnus turėjo nemažai draugų kelių policijoje. 

— Jis buvo geras vaikis. 

— Taip, aš suprantu. 

— Jis buvo visas mano gyvenimas. 

Greisas laukė. Vyleris išsiėmė „Swan Vesta“ degtukų dėžutę, prisidegė 
cigaretę ir tuoj pat nuvingiavo saldus dūmas. Greisas giliai įkvėpė ir kurį 
laiką mėgavosi maloniu kvapu, tačiau nori nenori turėjo tęsti nelabai ma- 
lonų pokalbį. Skaudžią netektį išgyvenančio žmogaus apklausa, jo many- 
mu, buvo vienas sunkiausių policijos darbuotojams tenkančių uždavinių. 

— Ar negalėtumėte trumpai papasakoti apie šiuos jo pokalbius, taip 
pat ir apie radijo siųstuvą. 

Šeimininkas užsitraukė cigaretę. 

— Ašant jo buvau labai supykęs... dabar nepamenu... penktadienį, o 
gal šeštadienį. Aš nė neįtariau, kad jis turi tą aparatą. Galiausiai jis prisipa- 
žino radęs jį antradienį arti tos baisios vietos, kur žuvo keturi vyrai. 

Greisas linktelėjo. 

— Jis nuolat pasakojo apie savo naująjį draugą. Tiesą sakant, aš į 
tai nelabai kreipiau dėmesį. Davėjus gyveno... na, kaip čia teisingiau pa- 
sakius... savo susikurtame pasaulėlyje ir nuolat kalbėdavosi su išgalvotais 
žmonėmis. 

Filas Vyleris nuleido cigaretę ant skardinės peleninės, nusišluostė su- 
glamžyta nosine akis ir išsišnypštė nosį. 

— Jis kalbėdavo ir kalbėdavo. Kartais tekdavo jį nutildyti, nes nuo 
tokio plepėjimo man pačiam krikdavo protas. 

— Ar negalėtumėte prisiminti, ką jis pasakojo apie Maiklą Harisoną? 

— Davėjus labai džiūgavo... atrodo, kad tai buvo penktadienį... mat 


jam pasakė, kad jis gali tapti didvyriu. Suprantate, jis buvo ištikimas te- 

levizijos serialų apie Amerikos policininkus gerbėjas... visada norėjo būti 
didvyris. Aiškino, kad jis žinąs, kur yra „vienas žmogus“, ir tai žinąs tik jis 
vienas visame pasaulyje — tai ir buvusi toji priežastis, dėl kurios jis turė- 
jęs tapti didvyriu. Aš nekreipiau daug dėmesio į tokius jo svaičiojimus... 
tądien turėjau darbo — reikėjo pargabenti du sudaužytus automobilius... 
Paprasčiausiai nesusigaudžiau, ką jis nori man pasakyti. 

— Turite tą radijo siųstuvą? 

Jis papurtė galvą. 

— Davėjus greičiausiai bus pasiėmęs su savimi. 

— Ar Davėjus vairuodavo automobilį? 

Jis vėl papurtė galvą. 

— Ne. Tiesa, kartais jam patikdavo sukioti vilkiko vairą — leisdavau 
jam tai daryti lygiame kelyje, kai nebūdavo automobilių... turbūt supran- 
tate — viena ranka pats visada prilaikydavau. Tačiau iš tikrųjų sūnus nie- 
kada nevairuodavo. Jis turėjo tik kalnų dviratį. 

— Davėjus buvo rastas už šešių mylių nuo čia — ar nemanote, kad jis 
leidosi ieškoti Maiklo Harisono? Norėdamas tapti didvyriu? 

— Šeštadienį po pietų man reikėjo važiuoti paimti automobilio. Da- 
vėjus atsisakė važiuoti kartu — sakė turįs svarbių reikalų. 

— Svarbių reikalų? 

Filas Vyleris nusiminęs gūžtelėjo pečiais. 

— Jis norėdavo pasirodyti esąs labai svarbus. 

Greisas šyptelėjo ir pagalvojo: 225 visi to norime. 

— Ojūs iš Davėjaus pasakojimo nesupratote, kur galėtų būti Maik- 
las Harisonas? 

— Ne, aš jo pasakojimu per daug nesidomėjau, — atsakė tėvas. 

— Pone Vyleri, ar negalėčiau žvilgtelėti į jūsų sūnaus kambarį? 

Filas Vyleris parodė pirštu Greisui už nugaros. 

— Ten, namelyje. Davėjui ten patiko. Galite nueiti... prašau, nepagal- 
vokite nieko bloga, jeigu aš liksiu čia... man... — jis vėl išsitraukė nosinaitę. 

— Nesijaudinkite, aš jus puikiai suprantu. 

— Durys neužrakintos. 

Greisas per kiemą patraukė prie surenkamojo namelio. Šuo, kurio 


Greisui dar neteko pamatyti ir kuris, jo manymu, turėjo būti kitoje namo 

pusėje, vėl ėmė skalyti, tik šįkart dar pikčiau. Ant namelio sienos prie pat 
durų kabojo įspėjimas neprašytiems svečiams: ŠAUDAU BE ĮSPĖJIMO! 

Jis paėmė už durų rankenos, atidarė jas ir įėjo į vidų, išklotą kilimi- 
ne danga, kuri kampuose buvo gerokai užsiraičiusi ir ant kurios mėtėsi 
kojinės, apatinės kelnaitės, marškinėliai, saldainių popierėliai, atidarytas 
Makdonaldo mėsainių maišelis, pomidorų padažu išteptas dangtelis, au- 
tomobilio raktai, ratų gaubtai, seni amerikietiški automobilių valstybiniai 
numeriai ir kelios beisbolo kepuraitės. Davėjaus kambarys buvo apverstas 
dar labiau negu jo tėvo namukas ir dvokė neplautomis kojinėmis — šis 
kvapas Greisui priminė mokyklos sporto salės rūbinę. 

Kambaryje stovėjo lova ir televizorius, kurio mirgančiame ekrane 
spalvotas vaizdas kaitaliojosi su nespalvotu — tuo metu jame bėgo serialo 
Įstatymas ir tvarka kūrėjų sąrašas. Greisas nemėgo serialų apie Britanijos 
policiją — jį erzindavo nevykę darbo metodai ir kvaili tyrėjų sprendimai. 
JAV serialai apie policiją būdavo kur kas įdomesni ir geriau atspindintys 
tikrovę. Tačiau kas žino — galbūt Greisui taip atrodė paprasčiausiai todėl, 
kad jis, nežinodamas visų JAV policijos „virtuvės“ paslapčių, negalėjo būti 
pakankamai objektyvus serialų vertintojas. 

Apsižvalgęs aplink, Greisas ant sienų pastebėjo aibę reklaminių plaka- 
tų, kurie greičiausiai buvo išplėšti iš žurnalų. Geriau įsižiūrėjęs pastebėjo, 
jog visa tai — automobiliai, ginklai, maistas, gėrimai ir net reklamuojamos 
laisvalaikio praleidimo formos — buvo tipiškai amerikietiška. 

Greisas peržengė mėsainio maišelį ir dirstelėjo į labai seną „Dell“ 
kompiuterį, iš kurio procesoriaus kyšojo išlindęs kompiuterio diskelis. 
Ant stalo šalia kompiuterio gulėjo „Twinkie“ batonėlių pakelis, šešių colių 
aukščio plastikinis Bartas Simpsonas ir didoka skiautė liniuoto laiškinio 


popieriaus, ant kurios buvo kažkas pakeverzota vaikiškomis raidėmis. 


(ALI) 


kita, kaip primityvi diagrama. „A 26. ŠIAURES KRAUBURGAS. DVI- 
GUBOS GIVULIU GROTELES. 2 MILIOS. BALTAS KOTEZŽAS.“ 
Tai buvo žemėlapis. 
Po juo Greisas išvydo skaičius: 0771 52136. Tai galėjo būti mobiliojo 
telefono numeris, todėl pabandė juo skambinti, tačiau nesėkmingai. 


Jis dar dvidešimt minučių šniukštinėjo kambarį, patikrino kiekvieną 

stalčių, tačiau daugiau nieko įdomaus nerado. Tada paėmė nuo stalo po- 
pieriaus skiautę ir, grįžęs į namą, parodė ją Filui Vyleriui. 

— Ar Davėjus apie ją nieko neužsiminė? 

Filas Vyleris papurtė galvą. 

— Ne. 

— Ar jums šios nuorodos ką nors sako? 

— Dvigubos gyvulių grotelės, dvi mylios, baltas kotedžas? Ne, visiš- 
kai nieko. 

— O numeris? Gal jis jums ką nors sako? 

Jis žvilgtelėjo į skiautę ir balsu perskaitė kiekvieną skaičių. 

— Ne, tokio numerio nežinau. 

Greisas nusprendė, kad iš šio žmogaus sužinojo beveik viską, ką tik 
buvo įmanoma šįvakar sužinoti. Atsistojęs padėkojo už suteiktą informaci- 
ją ir dar kartą pareiškė užuojautą dėl sūnaus mirties. 

— Vyresnysis detektyve, prašau, sučiupkite tą niekšą, kuris tai pada- 
rė. Padarykite tai dėl manęs ir dėl Davėjaus. 

Greisas pažadėjo padaryti viską, kas tik nuo jo priklauso. 


|- 


Markas Varenas, išpiltas prakaito, įkišo raktą į buto durų spyną, bi- 
jodamas, kad ji gali būti užpleišyta. Tačiau durys atsirakino be vargo, ir jis, 
baugščiai dairydamasis, įsliūkino vidun, užsidarė, užsirakino ir užkabino 
durų grandinėlę. 

Nekreipdamas dėmesio į laukiantį pašto siuntinį, padėjo lagami- 
ną, nusirišo kaklaraištį, atsisegė marškinių apykaklę ir galiausiai atsikratė 
švarko bei kaklaraiščio, numetęs juos ant sofos. Paskui įsipylė per keturis 
pirštus „Balvenie“, įmetė tiesiai į stiklinę kelis ledo gabaliukus ir, nieko ne- 
laukdamas, gurkštelėjo. 

Atsidaręs odinį nešiojamojo kompiuterio lagaminėlį, išsiėmė „Jifty“ 


paketą, kurį buvo parsinešęs iš biuro, palaikė ištiestoje rankoje, bijodamas 

į jį net pažiūrėti. Galiausiai padėjo ant juodo lakuoto stalo pačiame kam- 
bario gale, išsitraukė laiškelį, kurį pastebėjo dar būdamas kabinete, sugrįžo 
prie kavos stalelio ir, išgėręs antrą gurkšnelį viskio, atsisėdo. 

Laiškas buvo trumpas, išspausdintas kompiuteriu ant A4 formato 
popieriaus lapo. Jame parašyta: „Patikrink policijoje piršto atspaudą ir įsi- 
tikinsi, kad jis priklauso tavo draugui ir verslo partneriui. Kas 24 val. aš 
jam nukirsiu vis didesnę kūno dalį, kol galiausiai įvykdysi tai, ką aš tau 
nurodysiu.“ 

Parašo nebuvo. 

Markas vienu mauku išgėrė likusį viskį ir ant tų pačių ledo kubelių 
prisipylė dar tiek pat, per keturis pirštus. Tada viską nuo pradžios perskaitė 
antrą kartą. Paskui dar kartą. Tuo metu gatvėje pasigirdo sirenos kauks- 
mas, nuo kurio kūnu perbėgo pagaugai. Tačiau kai po akimirkos suskam- 
bo durų skambutis, jį apėmė didžiulė panika. Eidamas per kambarį prie 
vaizdo kameros monitoriaus, Markas tiesiog desperatiškai vylėsi, jog atva- 
žiavo Ešlė. Keista, tačiau jos telefonas buvo išjungtas ir dieną, kai mėgino 
jai prisiskambinti iš biuro, ir prieš kelias minutes, kai dar kartą pabandė su 
ja susisiekti kildamas liftu. 

Deja, tai buvo ne Ešlė; prie durų stovėjo žmogus, kurio veidą pas- 
taruoju metu jis matydavo pernelyg dažnai, tai yra vyresnysis detektyvas 
Greisas. 

Keletą sekundžių jis svarstė, ar ne geriau būtų Greiso neįsileisti, — te- 
gul verčiau ateina kitą kartą, — tačiau paskutinę akimirką pagalvojo: „O 
ką, jei jis turi kokių naujienų?“ 

Pagaliau apsisprendė ir, pakėlęs ragelį, pakvietė Greisą įeiti į vidų, o 
pats paspaudė elektroninės durų velkės mygtuką. 

Markui pasirodė, kad Greisas tiesiog akimirksniu atsidūrė prie buto 
durų, jam vos ne vos suspėjus įgrūsti laišką su paketu į spintelę. 

— Labas vakaras, pareigūne, — pasisveikino Markas, atidarydamas 
duris, tačiau staiga suprato, kad nuo viskio šiek tiek apgirto, o ir balsas 
skamba kažkaip nenatūraliai. 

Spausdamas Greisui ranką, Markas liko stovėti per ištiestos rankos at- 
stumą, kad detektyvas neužuostų nuo jo sklindančio alkoholio kvapo. 


— Ar neprieštarausite, jei trumpam užeisiu? O gal neturite laiko? 

— Jums, pareigūne, laiko visada turiu. Kiekvieną akimirką pasiren- 
gęs padėti, galite skambinti bet kuriuo paros metu. Kas naujo? Ar galiu 
jums pasiūlyti ko nors išgerti? 

— Prašyčiau stiklinę vandens, — atsakė Greisas, jausdamas troškulį. 

Jiedu susėdo vienas priešais kitą ant gilių odinių sofų, ir Greisas kurį 
laiką stebėjo jį. Buvo akivaizdu, kad šis vyras nervinasi, jo judesiai mažu- 
mėlę nekoordinuoti, ir nuo jo trenkia alkoholiu. 

Žiūrėdamas tiesiai jam į akis, Greisas paklausė: 

— Ką šiandien valgėte pietums? 

Marko akys akimirksniu šovė kairėn, o po akimirkos grįžo atgal. 

— Kalakuto ir spanguolių pyragėlį iš kulinarijos parduotuvės už 
kampo. Kodėl Klausiate? 

— Valgyti yra būtina, — atsakė Greisas, — ypač kai patiri stresą. 

Jis padrąsinamai nusišypsojo Markui ir iš jam atneštos aukštos, pra- 
bangiai atrodančios stiklinės atsigėrė vandens. 

— Nepajėgiu įminti vienos mįslės, Markai. Galvoju, galbūt jūs galė- 
tumėte man padėti. 

— Būtinai... pamėginsiu. 

— Dvi vaizdo kameros ketvirtadienio vidurnaktį užfiksavo į Braitoną 


nuo Luiso pusės važiuojantį jūsų vardu registruotą BMW X5... — Grei- 
sas trumpam nutilo ir iš kišenės išsitraukė „Blackberry“. — Taip, 00. 29 
ir 00.40. 


Jis nusprendė kol kas neužsiminti apie atlikto žemės pavyzdžių tyri- 
mo išvadas ir tarytum grobio tykantis liūtas palinkęs į priekį paklausė: 

-— Gal buvote sumanęs naktį nuvažiuoti į Ešdouno girią? 

Greisas įdėmiai žiūrėjo tiesiai Markui į akis. Užuot pakrypę kairėn, 
kaip atsitiko uždavus klausimą apie pietus, į atminties pusrutulio pusę, 
akys staiga žybtelėjo dešinėn, paskui kairėn ir vėl, šįkart jau labai akivaiz- 
džiai, dešinėn. Kūrybinis pusrutulis. Jis aiškiai ketino meluoti. 

— Gali būti, kad važiavau, — atsakė Markas. 

— Gali būti? Ar nemanote, kad naktinis pasivažinėjimas po mišką 
nėra labai įprastas? O ar negalėtumėte prisiminti konkrečiau? 

— Man tai nėra neįprasta, — atsakė Markas, žvelgdamas į stiklinę 
viskio. 


Jo kūno kalba staiga pakito, ir dabar jau Greisas pasijuto nejaukiai, 

nesuprasdamas, kas įvyko. Markas pasilenkė pirmyn ir, pasukiojęs rankoje 
stiklinę, kurioje negarsiai suskambėjo ledo kubeliai, tarė: 

— Matote, būtent ten šiuo metu įgyvendiname savo naują projektą. 
Prieš porą mėnesių gavome leidimą pačiame miško vidury, penkių akrų 
plote, statyti dvidešimt naujų pastatų. Tačiau tuo labai nepatenkintos ap- 
linkos apsaugos organizacijos, todėl šiuo metu esame priversti derinti su 
mūsų projektu susijusias detales. Aš nuolatos — ir dieną, ir naktį — važi- 
nėju tai į mišką, tai iš miško, stebėdamas įvairiausius aplinką veikiančius 
veiksnius, iš kurių vienas svarbiausių — poveikis faunai nakties metu. 

Greiso ryžtas ūmai tarsi išgaravo, ir detektyvas pasijuto, tarsi vienu 
akimirksniu būtų sugriuvęs visas pagrindas, ant kurio jis stovėjo. Didesnę 
jam skirto tūkstančio svarų sterlingų biudžeto dalį jis ką tik buvo išleidęs 
žemės ekspertizei, o dabar pasijuto kaip tikras idiotas. Ir kaip jis apie tai 
nepagalvojo? Kodėl nei Glenui, nei niekam kitam iš tyrime dalyvaujančių 
darbuotojų tai neatėjo į galvą? 

Galvoje sukosi padrikos mintys, todėl Greisas pabandė nusiraminti ir 
sudėlioti jas į vietas. Vis dėlto Markas Varenas ir toliau atrodė apgailėtinai, 
tačiau nebuvo panašu, kad jis labai išgyventų dėl savo kolegos. Įniršis, pra- 
siveržęs vaišių metu po neįvykusių vestuvių, taip pat buvo neatsitiktinis, 
tik Greisas niekaip nesuprato jo motyvų. 

Tuo metu, turbūt jau trečią kartą per dešimt minučių, Marko Vareno 
žvilgsnis vėl nukrypo kažkur į tolimąjį kambario kampą, tarytum ten būtų 
kažkas stovėjęs. Greisas tyčia ant grindų numėtė „Blackberry“ dėklą ir, pa- 
silenkęs jo pakelti, dirstelėjo atgal, ton pusėn, į kurią vis žvilgčiojo Mar- 
kas. Deja, nieko ypatingo ten neišvydo, tik prabangią stereoaparatūrą, kelis 
modernaus meno kūrinius ir keletą spintelių. 

— Skaičiau apie tą vyruką... morge. Vakar rašė laikraštyje. Labai gai- 
la, — tarė Markas. 

— Beje, galimas dalykas, jog tai įvyko jūsų sklype, — prabilo Greisas, ' 
atidžiai stebėdamas jį. 

— Aš nežinau, kur konkrečiai tai atsitiko. 

Greisas, prisiminęs raštelį, kurį aptiko Davėjaus miegamajame, ir vėl 
žiūrėdamas tiesiai Markui į akis, paaiškino: 

— Važiuojant nuo Krouborou A26, pravažiavus baltą kotedžą ir dve- 


jas apsaugines groteles. Ar ten jūsų sklypas? 

Atsakymas buvo aiškus ir be žodžių. Greisas viską suprato iš nerimas- 
tingai bėgiojančių Marko akių, surauktos kaktos, sulinkusios povyzos ir 
pasikeitusios veido išraiškos. 

— Gali būti... tikriausiai... taip. 

Pagaliau Greisui ėmė aiškėti. 

— Jeigu jūs buvote sumanę palaidoti savo draugą gyvą, tai tikriausiai 
tam reikalui geriausiai būtų tikusi jūsų kompanijai priklausanti žemė, tie- 
sa? Trumpai tariant, gerai žinoma vieta. 

— Aš... aš manau... 

— Jūs vis dar tvirtinate, kad neplanavote palaidoti Maiklo Harisono 
gyvo? 

Jo vyzdžiai staiga išsiplėtė. 

— Būtent. Nieko panašaus. 

— Tiek to, ačiū, — Greisas trumpam dirstelėjo į savo mobilųjį tele- 
foną. — Ar negalėtumėte, Markai, padėti man išsiaiškinti, kam priklauso 
vienas telefono numeris? 

— Pamėginsiu. 

Greisas perskaitė skaičius, kuriuos buvo radęs ant popieriaus skiautės. 

— 0771 52136, — pakartojo Markas. Akys šoktelėjo kairėn. At- 
minties pusrutulis. — Primena Ešlės telefono numerį, tiesa, trūksta dviejų 
skaičių. O kodėl jūs klausiate? 

Greisas išgėrė vandenį ir atsistojo. 

— Šis numeris buvo rastas Davėjaus Vylerio, nužudytojo vaikino, na- 
muose. Kartu su nuorodomis į Ešdouno girią. 

= Kaip tai? 

Greisas priėjo prie lango, atidarė balkono duris, išeinančias į vidinį 
kiemą, ir atsistojo tikmedžiu iškaltame balkone. Įsitvėręs į metalinius tu- 
rėklus, jis pažvelgė žemyn į judrią gatvę. Tik ketvirtas aukštas, tačiau jam 
pakako ir tiek, kad imtų svaigti galva. 

— Kokiu būdu šitas vaikinas gavo Ešlės telefono numerį ir sužinojo 
mūsų sklypo orientyrus? — paklausė Markas. 

— Ir aš labai norėčiau tai sužinoti. 

Marko žvilgsnis ir vėl nukrypo tolimesnės kambario sienos link. 
„Spintelė? — pagalvojo Greisas. — Gal kažkas spintelėje? Kas?“ 


Greisą kamavo tokia negera nuojauta dėl šio vyro, taip pat ir dėl Eš- 

"lės Harper, kad jis norėjo kreiptis dėl kratos orderio ir apieškoti kiekvieną 
jų namų ir biuro colį. Tačiau tai padaryti nebuvo paprasta. Magistratai, jei 
norėdavai gauti orderį, reikalavo argumentuoti prašymą, o tam reikėjo įro- 
dymų. Apyrankės, kurią Greisas gavo iš Ešlės, būtų neužtekę. O dėl Marko 
Vareno ir Ešlės Harper, tai jis kol kas vadovavosi tik nuojauta. Deja, jokių 
įrodymų neturėjo. 

— Sakykite, Markai, ar tą jums priklausantį žemės sklypą sunku ras- 
ti? Žinant orientyrus — baltas kotedžas, apsauginės grotelės ant kelio? 

— Iš tikrųjų, tai reikia žinoti, kurioje vietoje pasukti iš pagrindinio 
kelio. Ši' vieta pažymėta tik dviem basliais — mes nenorėjome atkreipti 
dėmesio. 

— Man regis, jūsų kolegos reikėtų ieškoti būtent ten. Ar jūs taip ne- 
manote? 

— Visiškai sutinku. 

— Susisieksiu su Krouborou policija, kurios darbuotojai dalyvauja 
paieškoje, tačiau man atrodo, kad jūs mums būsite labai reikalingas — 
bent jau keliui parodyti. Ar neprieštarausite, jei maždaug po pusvalandžio 
atvyktume jūsų paimti? 

— Puiku. Ačiū jums. Tiesa, kaip jūs manote, ar ilgai aš jums būsiu 
reikalingas? 

Greisas suraukė antakius. 

— Hm... būtų gerai, kad parodytumėte įvažiavimą — vietą, kurioje 
reikia pasukti iš kelio, — ir ribą, nuo kurios prasideda jūsų teritorija. Manau, 
valandos turėtų užtekti. Nebent jūs pats norėtumėte dalyvauti paieškoje? 

— Būtinai... Tai yra... padėsiu kuo galėdamas. 


| 


Uždaręs paskui Greisą duris, Markas puolė į vonios kambarį, atsi- 
klaupė prie klozeto ir išsivėmė. Akimirką atsikvėpęs, pakartojo. 
Atsistojęs spustelėjo vandens nuleidimo svirtį ir, priėjęs prie kriauk- 


lės, šaltu vandeniu išsiskalavo burną; drabužiai nuo prakaito buvo per- 

mirkę, o plaukai prilipę prie galvos. Tekant vandens srovei, jis vos ne vos 
išgirdo telefono skambutį 

Pačiupęs ragelį, suspėjo pakelti jį prieš pat įsijungiant autoatsakikliui. 

— Alio? 

Vyriškas balsas australišku akcentu paklausė: 

— Ar čia Markas Varenas? 

Išgirdęs skambinančiojo balsą, Markas sunerimo. 

— Aš nepažįstu jūsų numerio. Su kuo kalbuosi? 

— Mano vardas — Vikas... Esu su jūsų draugu Maiklu, kuris man 
ir davė jūsų telefono numerį. Tiesą sakant, Maiklas pats norėtų tarti jums 
keletą žodžių. Ar galima? 

Markas ėmė drebėti ir tvirtai prispaudė ragelį prie ausies. Po akimir- 
kos jis iš tikrųjų išgirdo Maiklo balsą, tačiau taip, kaip niekada iki šiol ne- 
buvo jo girdėjęs. Tai buvo šauksmas, kuris, kaip jam pasirodė, išsiveržė iš 
pačios sielos gelmės — tartum traukinys iš tunelio — ir perėjo į siaubingos 
agonijos crescendo. 

Markas, tarytum nusideginęs, staiga atitraukė ragelį nuo ausies. Riks- 
mas nutrūko, ir jis išgirdo Maiklą inkščiant, tačiau po sekundės kitos riks- 
mas vėl pasikartojo. 

— Ne, maldauju, ne, ne! NE! NE! NEEE! 

Tada ragelyje vėl pasigirdo Viko balsas. | 

— Spėju, kad nė nenutuoki, ką darau tavo bičiuliui, ar ne, Markai? 
Nesivargink, sužinosi ryt, gavęs siuntinuką. 

— Ko jums reikia? — paklausė Markas, ištempęs ausis ir klausyda- 
mas, gal dar kartą išgirs Maiklo balsą. 

— Man reikia, kad tu pervestum pinigų į savo banką Kaimanų salo- 
se, į sąskaitą, kurios numerį tau netrukus padiktuosiu. 

— Tai neįmanoma. Negalėčiau to padaryti, net ir labai norėdamas. 
Bet kokiai banko operacijai reikalingi du parašai — Maiklo ir mano. 

— Kompanijos biure, tavo seife, guli judviejų pasirašyti dokumentai, 
kuriais teisininkui Kaimanų salose suteikėte patikėtinio įgaliojimus. Įdė- 
jote juos ten praėjusiais metais, prieš išplaukdami savaitei į regatą, tikėda- 
miesi sudaryti sandorį Grenadinų salose. Tačiau to neįvyko, o tu pamiršai 


sunaikinti šiuos popierius. Paprasta kaip dukart du — keturi. 

Iš kur, po galais, jis tai žino? — nustebo Markas. 

— Aš noriu pasikalbėti su Maiklu. Nenoriu girdėti jo šauksmo, noriu 
paprasčiausiai pasikalbėti. 

— Šiandien jau pakankamai su juo prisišnekėjai. Dabar leisiu tau ge- 
rai apmąstyti šį pasiūlymą, o po kurio laiko mes ir vėl maloniai pabendrau- 
sime. Tiesa, Markai, nė žodžio policijai, kitaip aš ne juokais supyksiu. 

Pokalbis baigėsi. 

Tą pačią akimirką Markas paspaudė mygtuką, norėdamas sužinoti 
paskutinio skambinusiojo telefono numerį, tačiau nė kiek nenustebo išgir- 
dęs: „Atsiprašome, skambinusiojo numeris nežinomas.“ 

Jis dar kartą pabandė prisiskambinti Ešlei. Išgirdęs jos balsą, su pa- 
lengvėjimu atsiduso. 

— Ačiū Dievui, — tarė Markas. — Kur buvai dingusi? 

— Ką nori tuo pasakyti? Kaip suprasti? 

— Bandžiau tau prisiskambinti. 

— Tiesą sakant, buvau masažo kabinete. Vienas iš mūsų juk turi iš- 
saugoti blaivią galvą, ar ne? Paskui užsukau pas Maiklo motiną, o dabar 
važiuoju namo. 

— Ar negalėtum apsisukti ir užlėkti pas mane? Iškart, nieko nelauk- 
dama? 

— Ar tik tu neišgėręs? Atrodo, pinasi tavo liežuvis? 

— Turiu naujienų. Man reikia su tavimi pasikalbėti. 

— Rytoj ryte, gerai? 

— Ne. Tai labai svarbu. 

Jo balse pasigirdo įsakmus tonas. Ešlė, nors ir be didelio entuziazmo, 
vis dėlto nusileido. 

— Gerai. Tik nežinau, ar šis sumanymas — atvažiuoti pas tave — yra 
geras... Ar nebūtų geriau, jei susitiktume kur nors neutralioje vietoje, pa- 
vyzdžiui, kur nors bare ar restorane? 

— Puiku, tegul girdi visas pasaulis. 

— Man atrodo, galėtume pasikalbėti ir tyliai, ar ne? Nejaugi būtų ge- 
riau, jei kas nors pamatytų mane lankantis tavo namuose? 

— O, Jėzau, ar tik tu ne paranojikė? 

— Aš? Manau, kad tau verčiau patylėti. Nagi, sakyk restorano pa- 


vadinimą. 

Markas kurį laiką galvojo. Policijos automobilis pas jį atvažiuos maž- 
daug po pusvalandžio. Iki sklypo buvo taip pat pusvalandis kelio. Tarkime, 
jis ten užtruks dešimt minučių, paskui vėl pusvalandį sugaiš, kol grįš atgal. 
Laikrodis rodė aštuonias valandas vakaro. Pirmadieniais daug lankytojų 
nebūna. Galiausiai jis pasiūlė susitikti italų restorane netoli Karališkojo 
teatro — antras restorano aukštas buvo pakankamai erdvus, o ir žmonių 


šįvakar turėtų būti nedaug. 


Vis dėlto jis apsiriko. Jo nuostabai, restoranas buvo sausakimšas — 
Markas buvo pamiršęs, kad ir pasibaigus Braitono festivaliui miestas vis 
dar negalėjo nurimti, o barai ir restoranai kiekvieną vakarą šurmuliavo 
žmonių. Antrame aukšte beveik visi staliukai buvo užimti, ir jam nieko 
daugiau neliko, kaip tik brautis prie ankšto staliuko šalia triukšmingo dvy- 
likos žmonių stalo. Ešlė dar nebuvo atvažiavusi. Aplinka buvo specifiškai 
itališka: baltos sienos, maži staliukai, ant kurių degė „Chianti“ buteliuose 
įstatytos žvakutės, ir garsiai šūkaujantys temperamentingi padavėjai. 

Kelionė į Krouborou ir atgal praėjo be jokių netikėtumų: jo paim- 
ti atvažiavo automobilis be skiriamųjų policijos ženklų, kuriame sėdėjo 
du jauni detektyvai, kone visą kelią pirmyn ginčijęsi apie futbolininkus, 
o grįždami atgal — apie kriketą. Į Greisą jie nekreipė jokio dėmesio, tik 
paaiškino, kad jie prieš valandą baigė savo pamainą, todėl norėtų kuo grei- 
čiau grįžti atgal. Be abejo, Markas tuo tik apsidžiaugė. 

Jis parodė jiems, kur yra dvigubos apsauginės grotelės galvijams ir 
prasideda miško keliukas, ir kartu su detektyvais liko sėdėti, laukdami, kol 
atvažiuos paieškos grupė. Netrukus pasirodė kelių mikroautobusų kolona, 
kurios priekyje važiavo policijos „Range Rover“. 

Markas išlipo iš automobilio, paaiškino, kiek dar reikės pavažiuoti į 
priekį, tačiau prie jų neprisidėjo. Vis dėlto jis nenorėjo dalyvauti surandant 
karstą, o tuo, kad policija jį ras, Markas nė neabejojo. 

Dabar labiau už viską jam rūpėjo išgerti, tik kol kas nežinojo, ko bū- 
tent. Troškuliui numalšinti užsisakė bokalą „Peroni“ ir, tikėdamasis prasi- 
blaškyti, įsigilino į meniu. Netrukus pasirodė ir Ešlė. 

— Vis dar geri? — pareplikavo vietoj pasisveikinimo ir, nė nesiteik- 


dama pabučiuoti, įsispraudė prie staliuko, nepatenkintu žvilgsniu nužvel- 

'gusi greta sėdinčią įsilinksminusią kompaniją ir priešais save pasidėjusi 
prabangią rožinę „Prada“ rankinę. 

Ji atrodo dar gražesnė negu visada, pagalvojo Markas, įdėmiai nu- 
žvelgdamas Ešlę, kuri buvo apsirengusi madingai atspurusia ir krūtinę iš- 
ryškinančia kreminės spalvos palaidine, pasidabinusi mažu vėriniu ir į kuodą 
susirišusi plaukus. Atrodė žvali ir pailsėjusi, o nuo jos dvelkė brangiais kvepa- 
lais, kuriuos Markas gerai žinojo, bet neprisiminė jų pavadinimo. 

Šypsodamasis jai, Markas tarė: 

— Atrodai pritrenkiamai. 

Ešlės akys, greičiausiai ieškodamos padavėjo, nekantriai bėgiojo po pa- 
talpą. 

— Ačiū... O tu — tartum pridėjęs į kelnes. 

— Tuojau sužinosi, kodėl. 

Beveik nekreipdama į jį dėmesio, Ešlė kilstelėjo ranką ir, atskubėjus 
padavėjui, įsakmiu balsu pareikalavo atnešti „San Pellegrino“. 

— Ar nenorėtum vyno? — paklausė Markas. — Aš ketinu truputį 
išgerti. 

— Manau, kad tau taip pat vertėtų gerti vandenį — pastaruoju metu 
pernelyg dažnai svaiginiesi. Pats metas liautis. Okei? 

— Okei. Matysim. 

Ji patraukė pečiais. 

— Puiku. Daryk kaip nori. 

Markas ištiesė ranką, tikėdamasis prie jos prisiliesti, tačiau Ešlė atitrau- 
kė savo rankas nuo stalo ir, atsilošusi atgal, sukryžiavo jas ant krūtinės. 

— Kol neužmiršau — ryt laidojamas Petis. Antrą valandą iš „Gerojo 
Ganytojo“, Daik Roude. Luko laidotuvės trečiadienį, tiesa, dar nežinau, 
kelintą valandą... Apie Džošo ir Robo laidotuves dar negirdėjau. Na, ir ko- 
kia gi ta didžioji paskutinė naujiena, kuria nori su manimi pasidalyti? 

Padavėjas atnešė vandens, ir jie užsisakė valgyti. Jam paisa iius; Mar- 
kas ėmė pasakoti apie pirštą. 

Ji papurtė galvą ir apstulbusi tarė: 

— Negali būti, Markai. 

Markas paketą su pirštu buvo įdėjęs į šaldytuvą, tačiau turėjo su savi- 


mi laiškelį, kurį tuojau pat padavė jai. 

Ešlė skaitė atidžiai, keletą kartų iš eilės, be garso tardama žodžius, ta- 
rytum negalėdama patikėti. Staiga jos akys žybtelėjo pykčiu ir ji priekaiš- 
tingai paklausė: 

— Klausyk, Markai, o čia ne tavo darbas? 

Šįkart Markui atėjo eilė suglumti. Pirmiausia jis pagalvojo ir atsakė: 

— Ką? Nejaugi tu manai, kad aš Maiklą kažkur paslėpiau, o paskui 
nukirtau jam pirštą? Galbūt aš jo ir ne per daug mėgstu, bet... 

— Tu lengvai leidi jam uždusti karste, bet negalėtum, pavyzdžiui, nu- 
kirsti piršto? Ei, Markai, kas čia per nesąmonės? 

Jis apsidairė aplink sunerimęs, kad kas nors, išgirdęs jos pakeltą balsą, 
neatkreiptų dėmesio. Laimė, jie niekam nerūpėjo. 

Markas negalėjo patikėti tuo, ką girdi. 

— Ešle, paklausyk, tai aš. O, Jėzau, kas tau pasidarė? Mes gi veikiam 
išvien — nejaugi pamiršai susitarimą? Juk mes mylim vienas kitą ir turim 
veikti išvien, ar ne? 

Ji nurimo, apsidairė, palinko į priekį, paėmė jo ranką, pakėlė sau prie 
lūpų ir švelniai pabučiavo. 

— Mielasis mano, — ramiai prabilo Ešlė, — aš tave labai myliu... 
"Tačiau suprask mane — esu priblokškta. 

— Taip pat ir aš. 

— Manau, visi žmonės tokiais atvejais reaguoja labai skirtingai. 

Markas linktelėjo, pakėlė jos ranką sau prie veido ir palietė ją lūpomis. 

— Mes turime kokiu nors būdu padėti Maiklui. | 

Mergina papurtė galvą. 

— Nejaugi nesupranti, jog geriau nė nesugalvosi? Mums nieko nerei- 
kia daryti! Šis žmogus — Vikas — įsivaizduoja, kad tu dėl Maiklo padarysi 
viską, nes esi jo verslo partneris, — ji šyptelėjo. — Betgi tai neįtikėtina! 

— Luktelk. Aš tau dar ne viską papasakojau, — jis iki dugno išgė- 
rė alų ir apsidairė, ar jam dar neatneša vyno. Tada papasakojo apie Viko 
skambutį ir Maiklo šauksmą. 


Ešlė klausėsi tylėdama. 
— O, Jėzau, vargšas Maiklas... jis... — ji prikando apatinę lūpą, o ant 
skruosto sužvilgo ašara. — Norėjau pasakyti... po galais, tikra velniava. 


Ji trumpam užsimerkė, o atsimerkusi pažvelgė tiesiai Markui į akis. 

— Kaip... kaip, po velnių... kaip tas žmogus jį rado? 

Markas nusprendė kol kas nepasakoti apie Greiso apsilankymą — 
Ešlė jau ir taip buvo beprarandanti savitvardą. 

— Manau, jis kapą aptiko eidamas pro šalį — karstas juk nebuvo vi- 
siškai užkastas. — Vyrai neplanavo užtrukti ilgiau kaip valandą ar dvi. Aš 
ji šiek tiek užmaskavau, tačiau paskubomis, todėl koks nors iškylautojas 
duobę galėjo gana nesunkiai pastebėti. 

— Iškylautojai yra kas kita, — niūriai atsiliepė ji. — Šis žmogus ne- 
panašus į iškylautoją. | 

— Galbūt jis tiesiog atsitiktinis praeivis. Aptikęs Maiklą prisimena, 
ką skaitė laikraščiuose, ką girdėjo žinių laidose, ir supranta, jog tai yra tas 
pats visų ieškomas turtingas vyrukas. Ką gi, toks šansas pasitaiko tik vieną 
kartą gyvenime. Tada jis nugabena Maiklą į kitą vietą ir atsiunčia mums iš- 
pirkos reikalaujantį laišką... kartu su įrodymu, kad Maiklas tikrai pas jį. 

Ešlė drebančiu balsu paklausė: 

— O kaip... iš kur... tu... mes... tai yra... kaip mes galime būti tikri, 
jog tai tikrai Maiklo pirštas? 

— Maždaug prieš tris savaites mudu su Maiklu buvome nuvažiavę 
pasikrapštyti prie jachtos. Tai buvo šeštadienio popietė — prisimeni? 

— Nelabai. 

— Tai štai. Uždarydamas jachtos duris, Maiklas stipriai prisispaudė 
pirštą. Jis ėmė kaip pasiutęs šokinėti, keiktis, pakišo pirštą po šalto vandens 
srove. Po kelių dienų jis man parodė tamsų ruoželį ant nago, — Markas 
trumpam nutilo. — Piršto, kurį gavau siuntinyje, nagas buvo su juoda 
dėme. Supranti? 

Padavėjas Ešlei atnešė lėkštę su avokadais, 72022a7el/a ir pomidorais, 
o priešais Marką pastatė didelį daržovių sriubos dubenėlį. Jam vėl nuėjus 
nuo jų staliuko, Ešlė paklausė: 

— Ar tu norėtum paskambinti į policiją? Iškloti visa tai vyresniajam 
pėdsekiui? 

Laukdamas, kol praauš sriuba, ir žiūrėdamas į pradėjusią valgyti Ešlę, 
Markas ėmė svarstyti šią galimybę. Jeigu jie apie tai papasakotų policijai 
ir pagrobėjas įvykdytų savo grasinimą nužudyti Maiklą, tokia įvykių eiga 


būtų pati geriausia. Išskyrus vieną „bet“ — Maiklo riksmą. Jie nė nesapna- 

vo, kad viskas taip susiklostys. Avarijoje žuvo visi keturi draugai. Markas, 
nuvažiavęs prie duobės, iš karsto ištraukė oro vamzdelį. Jo širdis nesudre- 
bėjo netgi tada, kai išgirdo iš karsto sklindantį duslų draugo balsą. Anas 
šauksmas nė iš tolo neprilygo tam, kurį jis išgirdo telefonu. 

— Maiklas su savimi tikriausiai turi ir delninį kompą. Jei ištrūktų gy- 
vas, suprastų, kad aš žinojau, kur jis užkastas. 

— Poto, kai įvyko avarija, nebuvo nė minties, kad jis galėtų išgyven- 
ti, — tarė Ešlė. 

Ji trumpam susimąstė ir suirzusi paklausė: 

— O galaš klystu? 

Markas nepratarė nė žodžio. Nors jis įprastai pasižymėjo racionaliu 
mąstymu ir gebėjimu susikoncentruoti, šįkart jo mintys buvo visiškai pa- 
drikos. Iš tikrųjų, planuodami Maiklo bernvakarį, jie nė nemanė padaryti 
jam ką nors bloga, o tiesiog norėjo atkeršyti už visas jo iškrėstas išdaigas. 
Net ir jiedu su Ešle nebuvo sumanę nieko panašaus. Ešlė ketino tik ište- 
kėti už Maiklo ir tokiu būdu įgyti teisę į pusę jam priklausančių „Doub- 
le-M Properties“ akcijų. Nudžiūvus nuosavybės dokumentų antspaudams, 
Markas su Ešle būtų perėmę kompanijos valdymą į savo rankas. Jie būtų 
išstūmę Maiklą iš direktorių tarybos ir pavertę jį paprastu akcininku, kuris 
nebūtų turėjęs kito pasirinkimo, kaip tik leisti jiems už minimalią kainą 
išpirkti jam priklausančias akcijas ir tapti vienvaldžiais kompanijos šeimi- 
ninkais. 

Kodėl, velniai rautų, tą vakarą, kai grįžęs iš Lydso išgirdo apie įvyku- 
sią nelaimę, jis tvirtino nieko nežinąs? Kodėl? Iš tikrųjų, kodėl? 

Žinoma, atsakymą jis kuo puikiausiai žinojo. Pavydas. Jis niekaip ne- 
galėjo susitaikyti su mintimi apie Ešlės ir Maiklo medaus mėnesį, o tada 
išeitis pati nukrito tiesiai jam į sterblę. 

— O gal buvo, Markai? — Ešlė neatstojo. 

— Kas „gal buvo ? 

— Oho! Labas! Ar buvo kokia nors abejonė, kad jis galėtų išgyventi? 

— Ne. Be abejo, ne. 

Ešlė įdėmiai žvelgė tiesiai jam į akis. 

Markas taip pat nemirksėdamas stebeilijo į ją, o ausyse be paliovos ai- 


dėjo kančios kupinas riksmas. Ešk, tau neteko išgirsti to, ką išgirdau aš. 

Maiklas gulėjo bitumo juodumo tamsoje, klausydamasis savo širdies 
plakimo, kankinamas nepakeliamo galvos skausmo, tvinkčiojimo smiliuje 
ir pilvą veriančių dieglių kiaušuose — prieš kokią valandą, šitas šunsnukis 
prie jų buvo prisegęs gnybtus ir įjungęs elektros srovę. 

Tačiau tamsa buvo niekis, palyginti su stingdančia, kiaurai persmel- 
kiančia ir mintis paralyžiuojančia baime. Jis prisiminė filmą Avinėlių rylėji- 
mas, kurį pirmąkart buvo matęs prieš keletą metų, o neseniai kartu su Ešle 
žiūrėjęs per televizorių — jame maniakas žudikas, savo aukoms nulupantis 
odą, šulinyje laikė įkalintą senatoriaus dukrą. Maiklas jautėsi visiškai bejėgis 
— jis drebėjo, stengėsi sutelkti dėmesį, ieškoti išeities, kad tik išgyventų. 

Greičiau pas Ešlę. Greičiau prie altoriaus. Jis nieko daugiau nenorėjo. 

O, Dieve, kaip jis jos ilgėjosi! 

Maiklas negalėjo pajudinti nei rankų, nei kojų. Pamaitinęs jį kon- 
servuotu troškiniu ir duona, pagrobėjas vėl užklijavo burną lipnia juosta, 
todėl Maiklas galėjo kvėpuoti tik per besikemšančią nosį. Apimtas baimės, 
kad nosis gali visiškai užsikimšti, jis ėmė šnarpščioti — vis stipriau ir giliau, 
kol pajuto, kad ima daužytis širdis. 

Jis bandė susiorientuoti, kur atsidūrė. Užuodė drėgmę, pelėsius ir te- 
palus. Tysojo ant kieto pagrindo, o į nugarkaulį rėmėsi kažkas labai aštraus, 
todėl gulėti ant nugaros darėsi nebepakeliama. 

Tiesa, nepaisant skausmo, jis jautėsi gerokai stipresnis negu iki to. 

Maistas darė savo. Aš nesirengiu gulėti čia lyg koks baslys ir dvėsti. Dar 
ne viską gyvenime pasiekiau, kad galėčiau šitoj skylėj numirti. Tik ne tai. Jo- 
kiu būdu, po perkūnais, ne. 

Pamėgino atlaisvinti juostą, kuria buvo surištas. Giliai įkvėpė ir susi- 
traukė, paskui iškvėpė ir visu kūnu įsirėžė į juostą. Pajuto, kad ji truputį, 
nors ir labai nežymiai, palaisvėjo. Tada tą patį vėl pakartojo — stipriai pri- 
spaudė sau prie šonų rankas ir vėl įsitempė, vėl prispaudė ir vėl įsitempė. 
O, mielasis Jėzau, pagaliau jis pajudino dešinę ranką. Nors ir labai mažai, 
tačiau pajudino! Maiklas nesiliovė — įsirempė ir vėl atleido, įsitempė, at- 
leido... Dabar dešinė ranka įgavo dar daugiau laisvės. 

Ir dar daugiau! 

Apsivertė ant šono, o paskui ant pilvo. Į šnerves trenkė tepalo smar- 
vė; jis gulėjo veidu į kažką tepaluotą, tačiau tai buvo nesvarbu, nes liovėsi 
skaudėti nugarkaulį. 

Pamėgino pasukinėti ir ištiesti ranką. Staiga kažką užčiuopė. 

O, Dieve! 

„Eriksonas“ tebebuvo kišenėje! 

Maiklas kiek galėdamas ištiesė ranką, įkišo ją į užpakalinę kelnių ki- 
šenę ir išsitraukė telefoną. 

Pajuto, kaip ima spurdėti širdis. Telefonas taip ilgai išbuvo karste, po 
vandeniu. Nors ir turėjo būti atsparus vandeniui, tačiau Maiklas abejojo, 
ar jis veiks. Paglostė jį tartum ištikimą ir geriausią draugą. Radęs įjungimo 
klavišą, spustelėjo. Įsiklausė. 

Pasigirdo silpnas pyptelėjimas. Po akimirkos blankiai nušvito ekra- 
nas, tačiau to visiškai pakako, kad Maiklas pamatytų iš abiejų pusių jį su- 
pančias aukštas sienas. Jis gulėjo maždaug šešių pėdų pločio ir penkių pėdų 
aukščio patalpoje, dengtoje kažkokiomis durimis. Staiga Maiklui galvoje 
prašviesėjo. Pamėgino dar labiau pajudinti ranką ir ją visiškai išlaisvinti, 
kad galėtų pakelti telefoną sau prie galvos, tačiau to padaryti nepavyko. Jis 
buvo pernelyg stipriai surištas. 

Ką gi. 

Reikia pagalvoti. 

Žinutė. 

Jis gali pamėginti išsiųsti tekstinį pranešimą. 

Nagi, prisimink! Kas eina po to, kai įjungi telefoną? Pirmiausia rei- 
kia surinkti PIN kodą. Maiklo, kaip ir daugelio žmonių, kodas buvo labai 
paprastas, sudarytas iš jam laimingų skaičių: 4-4-4-4. Jis perbraukė pirštu 
per klaviatūrą — skaičius „keturi“ buvo antroje eilėje iš kairės. Paspaudė 
klavišą ir išgirdo pyptelėjimą; paskui dar tris „pypt“ paeiliui. Neįtikėtina! 
Šitas daikčiukas taip ilgai išbuvo po vandeniu, tačiau tebeveikė. Kažin ar 
bus galima išsiųsti pranešimą? 

Toliau buvo gerokai sunkiau. Jam reikėjo prisiminti, su kuriomis rai- 
dėmis susietas kiekvienas klavišas. Pirmas klavišas nesusietas su jokia raide, 
tik su skaičiumi „vienas“. Antras klavišas buvo susietas su raidėmis A, B ir 


C. Maiklas mintyse atliko tam tikrus skaičiavimus, puikiai prisimindamas, 

kad visos abėcėlės raidės buvo sugrupuotos po tris, išskyrus du klavišus, 
kurie turėjo po keturias raides. Kurie tai klavišai? Po galais, juk jis gan daž- 
nai rašydavo pranešimus — tai turėtų būti įsispaudę jo atmintyje. 

Tai turėtų būti rečiausiai naudojamos abėcėlės raidės, O ir — nagi, 
gerai pagalvok — X arba Z. 

Toliau Maiklas neskubėdamas ir labai kruopščiai pabandė prisiminti 
operacijų eiliškumą. Meniu klavišas buvo viršuje, kairėje pusėje. Paspaudus 
vieną kartą, atsidaro pranešimai. Paspaudus antrą kartą — kurti pranešimą. 
Spustelėjus trečią kartą, atsidaro tuščias ekranas. Tada jis ėmė maigyti kla- 
višus, tikėdamasis surinkti reikiamas raides. Gyvas. Pranešk policijai. 

Maiklas vylėsi, kad atmintis jo neapgauna, todėl dar kartą paspaudė 
tą patį klavišą, tikėdamasis, kad įsijungs funkcija siųsti. 

Toliau turėtų eiti želef020 numeris. 

Surinko Ešlės numerį. 

Toliau dar kartą turėtų įsijungti siųsti. 

Didžiausiam Maiklo džiaugsmui, paskutinį kartą paspaudus telefono 
klavišą, pasigirdo tylus „pypt“. Pranešimas išsiųstas! 

Tačiau staiga jį apėmė panika. Na ir kas, kad pranešimą pavyko išsiųsti 
sėkmingai? Kokia Ešlei ir policijai iš jo nauda? Velniai rautų, ar pagal tokį 
pranešimą jie galės jį rasti? Kurį laiką jį vėl apėmė niūresnė už tamsą neviltis. 

Vis dėlto jis taip lengvai nepasiduos. Turi būti kažkokia išeitis. Ga/- 
vok! Galvok! 

Jo pirštai judėjo klaviatūra — 1-2-3-4-5-6-7-8-9. 

Surinko 9-9-9. Tada paspaudė skambinti. Netrukus pasigirdo tylus 
skambučio signalas, o dar po akimirkos taip pat tylus moters balsas. 

— Pagalbos telefonas. Kurios tarnybos pageidaujate? 

Jis desperatiškai bandė ką nors pasakyti, tačiau tepajėgė tik kažką su- 
murmėti. 

— Alio? Kas skambina? Alio? Kas atsitiko? Alio, alio, ar galite pasa- 
kyti, kas esate? Alio? Ar jums nelaimė? Ar girdite mane? 

Tyla. 

— Alio, ar jūs mane girdite? 

Maiklas išjungė telefoną ir dar kartą paskambino. Šįkart išgirdo kitos 
darbuotojos balsą, tačiau klausimai buvo kone vienodi. Vėl išjungė. Jeigu 
jis nesiliaus, jie turėtų suprasti. Ar tikrai? 

Iš 


Greisas užsakė Kleo Morėj antrą „Polstar“ degtinės su spanguolėmis, 
o sau — dietinės kokakolos. Vieno didelio „Glenhddich“ jam turėtų už- 
tekti — Greisui šįvakar dar reikės grįžti į Nusikaltimų tyrimo skyrių, todėl 
jam būtina išlikti blaiviam. 

Jie sėdėjo ant minkštų kėdžių prie kampinio staliuko. Bare buvo 
ramu, žmonių nedaug — mažiau negu tuzinas. Pačiame baro gale sėdėjo 
vienarankis banditas, kuris be perstojo dairėsi aplink ir mirkčiojo, toks vie- 
nišas, tarytum sena prostitutė, vėjuotą dieną „šlifuojanti“ šaligatvį. 

Kleo atrodė stulbinamai. Visai neseniai išplauti blizgantys plaukai 
dailiai krito jai ant pečių, ji vilkėjo lengvą zomšinį švarkelį, po kuriuo ma- 
tėsi smėlio spalvos marškinėliai, apsimovusi madingas trijų ketvirčių ilgio 
kelnes, iš po kurių buvo išlindusios smulkios kulkšnys, ir apsiavusi įsispi- 
riamas baltas basutes. 

Iš Marko Vareno Greisas nuvažiavo į Nusikaltimų tyrimo skyrių vi- 
siems tyrimo grupės nariams išsiųsti Davėjaus nubraižytos schemos kopijų, 
o iš ten atskubėjo tiesiai į barą, tačiau vis tiek pavėlavo valandą dvidešimt 
minučių. Be abejo, jis neturėjo kada ne tik persirengti, bet ir susitvarkyti, 
todėl į pasimatymą atvažiavo vilkėdamas mėlynu kostiumu, kurį buvo apsi- 
rengęs rytą, tikėdamasis, kad bus iškviestas į teismo posėdį, baltais marški- . 
niais ir vienspalviu mėlynu kaklaraiščiu, kurio mazgas dabar buvo gerokai 
laisvas. Žvelgdamas į Kleo, jis jautėsi apsirengęs labai neskoningai. 

— Niekada tavęs nemačiau apsirengusios civiliniais drabužiais, — 
pajuokavo Greisas. 

— Tau būtų patogiau, jei būčiau pasirodžiusi su įprastu žaliu opera- 
cinės chalatu ir guminiais batais? 

— Manau, kad atrodytum je me sais guoj. 

Ji blykstelėjo akimis ir pakėlė stiklinę. 

— Ačiū! 

Ji turėjo tiesiog pasakišką figūrą. Rojui patiko jos žydros akys, trum- 


putė daili nosytė, kone vaikiškos lūpos, smakro duobutė, lieknas kūnas. 

Nuo Kleo sklido toks puikus kvapas, tarytum ji būtų išsimaudžiusi pa- 
čiuose brangiausiuose kvepaluose. „Trigeno“, kuris erzindavo nosį morge, 
nė kvapo — šįvakar ji nepaprastai žavi ir moteriška, akys spindėte spindėjo 
džiaugsmu, todėl nė vienas baro lankytojas vyras negalėjo jos nepastebėti. 
„Kažin ar jie taip pat šaudytų į akimis sužinoję, ką ji veikia dieną?“ — pa- 
galvojo Greisas. 

Užpylęs ant ledo kubelių citrinos kokakolos, jis taip pat kilstelėjo 
stiklinę. 

— Džiaugiuosi tave matydamas. 

— Aš taip pat. Gal papasakotum, ką šiandien veikei? 

— Nemanau, kad tai tave tikrai domina. 

Ji visu kūnu pasilenkė į priekį. Nedaug trūko, kad būtų prie jo prisi- 
glaudusi. Jam buvo labai gera sėdėti kartu su ja, ir atrodė, kad šią valandą 
visi rūpesčiai liko kažkur toli, kitame pasaulyje. 

— Ir dar kaip, — atsakė Kleo. — Aš noriu išsamios ataskaitos už 
kiekvieną minutę! 

— O ką, jei mano pasakojimas bus redaguotas? Atsikėliau, išsimau- 
džiau, išėjau, susitikau Kleo ir nuėjome išgerti. Tinka? 

Mergina nusijuokė. 

— Puiku. Tai pradžia. O dabar pasakok tai, ką buvai praleidęs. 

Jis trumpai, atsižvelgdamas į tai, kad turi nedaug laiko, papasakojo. 
Laikrodis rodė penkiolika po devintos — po valandos jis turės būti Nu- 
sikaltimų tyrimo skyriuje. Jam išvis nereikėjo važiuoti į šį pasimatymą, 
geriau jau būtų atidėjęs kitam kartui, tačiau, po galais, nejaugi jis neturi 
teisės nors retkarčiais skirti laiko sau? 

— Manau, apklausti gedintį žmogų labai sunku, — tarė Kleo. — At- 
rodo, per septynerius darbo metus turėjau apsiprasti, ir susitikimai su žmo- 
nėmis, kurie vos prieš kelias valandas išgirdo apie artimo žmogaus mirtį, 
manęs neturėtų jaudinti, tačiau aš tokių akimirkų bijau neką mažiau negu 
pirmais savo darbo metais. | 

— Gal pasirodysiu beširdis, — atsakė Greisas, — tačiau pats geriau- 
sias metas prakalbinti artimo žmogaus netektį išgyvenantį žmogų yra pir- 
mosios valandos. Netekę artimųjų, žmonės pirmiausia patiria stiprų šoką. 


Būtent tada jie nori išsikalbėti. Tačiau, praėjus maždaug dvylikai valandų, 

susirinkus šeimos nariams ir draugams, jie atsiriboja nuo žmonių, o tada 
jų neprakalbinsi. Jei nori išgirsti ką nors svarbaus, iš patirties žinau, stenkis 
su tokiu žmogumi susitikti kuo greičiau. 

— Tau patinka tavo darbas? — pasidomėjo ji. 

Jis išgėrė gurkšnelį kokakolos. 

— Taip. Nemėgstu tik standartiškai mąstančių kolegų. 

Kleo, tarytum kažko ieškodama, šiaudelių maišė kokteilį, o jos įdė- 
mus žvilgsnis Greisui priminė, kaip susikaupusi ji ėmė purvo pavyzdžius 
nuo žuvusiųjų drabužių. Jis susimąstė, kaip jaustųsi, jei kada nors tektų su 
ja mylėtis. Nejaugi šios merginos nuogas kūnas jam primintų morgą ir kar- 
tu matytus lavonus? Nejaugi mintis, kad jos graži oda slepia ne tik visiems 
žmonėms, bet ir visiems žinduoliams bendrus neišvaizdžius ar net šlykš- 
čius, riebalais padengtus vidaus organus, sulaikytų jį nuo sekso? 

— Rojau, aš jau senokai noriu tavęs kai ko paklausti. Apie tai, beje, 
skaičiau ir praėjusios savaitės laikraščiuose. Kaip tu susidomėjai antgamti- 
niais dalykais? 

Dabar jam atėjo eilė gurkštelėti. Plastikiniu kokteilio šiaudeliu per- 
dūręs citrinos minkštimą, išleido iš jos kelerą sulčių lašelių. 

— Kai buvau vaikas, mano dėdė, tėvo brolis, gyveno Vaito saloje, 
Kembridže. Kiekvieną vasarą savaitę praleisdavau pas juos ir man ten labai 
patiko. Jie turėjo du sūnus — vieną truputį vyresnį už mane, o kitą šiek 
tiek jaunesnį; galima sakyti, kad nuo šešerių metų augau kartu su jais. Ar 
tau teko kada nors būti Kouvse? 

— Taip. Mes su tėčiu dažnai plaukdavome į Vaito saloje vykstančias 
Kouvso dienas. 

Mėgdžiodamas jos snobišką akcentą, Greisas tarė: 

— Jooo. Su tėčiu. 

Kleo paraudo ir šaipydamasi draugiškai kumštelėjo jam į ranką. 

— Nebūk toks bjaurus! Tęsk savo pasakojimą. 

— Dėdė gyveno nedideliame terasiniame kotedže, o priešais jį stovė- 
jo didingas keturių aukštų pastatas. Jame gyveno dvi labai mielos senutės, 
kurios visuomet sėdėdavo ketvirtame aukšte įrengtame erkeryje ir kiek- 
vieną kartą, mus pamačiusios, pamojuodavo. Kai man buvo keturiolika, 
dėdė su teta pardavė savo namą ir išvyko gyventi į Naująją Zelandiją, todėl 


daugiau ten nenuvažiuodavau. Praėjus aštuoneriems metams, vasaros, kai 

vedžiau Sendę, pradžioje, pasiūliau jai leistis į kelionę vaikystės takais, ma- 
nydamas, kad būtų ne pro šalį parodyti jai Kouvsą ir vietas, kur praleidau 
tiek daug laimingų vaikystės atostogų. 

Greisas trumpam nutilo, prisidegė cigaretę, žvilgtelėjo į nustebusią 
Kleo ir tęsė toliau. 

— Kai nuvykome prie mano dėdės namo, pamačiau, kad priešais 
stovintis gražus pastatas griaunamas, o jo vietoje turėtų išdygti daugiabutis 
gyvenamasis namas. Ten dirbusių darbininkų pasiteiravau, kas nutiko čia 
anksčiau gyvenusioms senutėms, ir jie nuvedė mane pas statybos vykdy- 
toją, kuris visą laiką gyveno Kouvse, todėl pažinojo beveik visus vietos gy- 
ventojus. Jis man atsakė, kad šis namas beveik keturiasdešimt metų stovėjo 
visiškai tuščias. 

Jis vėl nutilo ir užsitraukė cigaretę. 

— Taip, kadaise jame gyveno dvi senutės, seserys, kurių vyrai žuvo 
Pirmajame pasauliniame kare. Jos buvo tiesiog neišskiriamos, tačiau po 
kurio laiko vienai buvo diagnozuotas vėžys, ir antroji nusprendė negalė- 
sianti gyventi be sesers. Galiausiai jos nutarė nusinuodyti dujomis ir tai 
padarė būtent sėdėdamos erkeryje. Tai įvyko 1947 metais. 

Kleo kurį laiką tylėjo ir mąstė. 

— Ir tu niekuomet nesi jų matęs išeinančių iš namo? 

— Ne. Aš tuomet buvau dar vaikas ir greičiausiai visiškai neatkrei- 
piau dėmesio, kad jos nuolat sėdi viduje. Anuomet man atrodė, kad kai 
kurie senukai paprasčiausiai sėdi namie ir niekur nevaikšto. 

— O tavo dėdė su teta? 

— Vėliau paskambinau jiems į Naująją Zelandiją ir papasakojau šią 
istoriją. Jie man paaiškino, jog mojuodavo kartu su mumis tuščiam langui, 
nes manė, jog šios senutės buvo mūsų įsivaizduojamos draugės! 

— O tau jos buvo realios? 

— Po kurio laiko aš apsilankiau vietos laikraščio redakcijoje ir archy- 
vuose radau šių senučių nuotraukas. Jos buvo tartum du vandens lašai pa- 
našios į tas, kurioms mojuodavau ir kurios mojuodavo man beveik dešimt 
mano vaikystės vasarų. 

— Nuostabu! Visiškai įtikima istorija, — tarė Kleo. — Ir kaip tu visa 


tai paaiškintum? 

Greisas pastebėjo, kad jos stiklinė tuščia. 
— Dar vieną? | 
— Kodėl gi ne! — atsakė ji. — Tačiau šįkart mano eilė mokėti. 


— Priverčiau tave laukti valandą ir dvidešimt minučių, todėl už gėri- 


mus moku aš. Jokių „bet“! 


— Tačiau per kitą mūsų pasimatymą mokėsiu aš — sutarta? 

Jie šypsodamiesi pažiūrėjo vienas kitam į akis. 

— Sutarta. 

Kleo dailiais pirštais nekantriai pabarbeno į staliuką... 

— Taigi, kaip tu visa tai paaiškintum? 

Greisas užsakė jai trečią degtinės su spanguolių sultimis kokteilį ir tarė: 
— Aš turiu keletą teorijų apie dvasias. 

Jis padarė pauzę ir tęsė: 

— Norėjau pasakyti, kad aš tikiu įvairių dvasių egzistavimu... 
Nespėjus baigti, ėmė pypsėti jo mobilusis telefonas. 

Atsiprašęs Kleo, Greisas išsitraukė jį iš kišenės ir žymiai trumpiau 


negu įprastai prisistatė: 


— (Greisas. 


Skambino detektyvė konsteblė Boutvud iš Nusikaltimų tyrimų sky- 


riaus. 


— Atleiskite, sere, kad jus trukdau. Turime svarbių naujienų. Ar jūs 


atvykstate? 


Jis žvilgtelėjo į Kleo Morėj ir, pajutęs liūdesį, kad teks atsisveikinti, . 


neslėpdamas savo nenoro, atsakė: 


— Taip. Būsiu po penkiolikos minučių. 


Įš 


Nusikaltimų tyrimo skyriaus patalpose laikas, atrodo, neegzistavo. 


Penkios minutės po dešimtos vakaro, Greisui atvykus į skyrių, beveik visos 


vietos buvo užimtos. Prie operacijos „Salsa“ dalyviams skirto stalo sėdėjo 

-bebaigiąs kinų maisto porciją Nikas, Bela su obuoliu ir Ema Džeinė, kuri 
prisiplojusi prie monitoriaus ekrano per šiaudelį siurbė „Ribena“ sultis. 
Niekas jo nė nepastebėjo. 

— Sveiki, — tarė Greisas. — Kas atsitiko? 

Visi trys iškart atsigręžė į jį. 

Bela Moj, pilna burna valgydama obuolį, paaiškino: 

— Glenas turėjo skubiai grįžti namo — kažkokie rūpesčiai su aukle. 
Greitai grįš. 

— Nieko sau! Tai čia ir yra toji naujiena, kurią norėjote man pranešti? 

Detektyvė konsteblė Boutvud nervingai pasižiūrėjo į jį; būdama jau- 
niausia grupėje, ji dar neperkando Greiso ir nežinojo, kada jis juokauja, o 
kada kalba rimtai. Vis dėlto ji buvo pakankamai išmintinga ir atsargi, todėl 
nusprendė, kad Greisas labai pavargęs. 

— Sere, „Double-M Properties“ priklausančiame žemės sklype pa- 
ieškos grupė rado užmaskuotą kapą su karstu. Taip, kaip nurodyta jūsų 
rastoje schemoje. 

— Fantastiška! Tikra naujiena! 

Tačiau pamatęs į jį įsmeigtas tris poras akių Greisas suprato: kažkas 


negerai. 

— Taigi? 

— Bijau, kad tai nėra labai gera naujiena, sere. Jame nieko nėra. 

— "Tuščias karstas? Kape, kuris nurodytas plane? 

— Taip, sere, — Boutvud ėmė dar labiau nervintis. 

— O ar jame kas nors buvo? Norėjau pasakyti — ar jame kažkieno 
būta? 


— Ant dangčio, tai yra, ant vidinės jo pusės likusios žymės. Taip, sere. 

— Nebevartok „sere“, gerai? Vadink mane Rojumi. 

— Klausau, sere... atsiprašau... tai yra... Rojau. 

Greisas jai padrąsinamai nusišypsojo. 

— Kokios žymės? 

— Kažkas bandęs pragremžti dangtį. Greičiausiai norėdamas ištrūkti 
iš karsto. 

— Vadinasi, Maiklui Harisonui ar bet kam kitam, kas buvo ten pa- 


laidotas, pavyko? 

— Dangtis buvo nukeltas, sere... Rojau... Tačiau duobė uždengta 
gofruotos geležies lakštu, ant kurio kažkas užmetęs krūmokšnių ir samanų. 
Atrodo, duobę norėta užmaskuoti. 

Greisas nuleido rankas ant stalo. 

— Su kuo mes, po galais, turime reikalą? Su Houdiniu? 

— Kažkokia nesąmonė, — pridūrė Nicholas. 

— Šis vyrukas — Maiklas Harisonas — garsėja kaip didelis pokšti- 
ninkas. Todėl tai nėra nesąmonė, — irzliai atkirto Greisas. Jis pasijuto la- 
bai pavargęs, suirzęs ir norėjo tik vieno — sėdėti dabar ne čia, o bare, prie 
staliuko su labai miela ir gražia Kleo Morėj. 

Supratęs, kad galėjo sumažėti cukraus kiekis kraujyje, — vis dėlto 
po sumuštinio priešpiečiams jis daugiau nieko nevalgė, — Greisas išėjo į 
koridorių ir patraukė prie automato, kur nusipirko dvigubą kavos, butelį 
vandens ir „Mars“ batonėlį. Vos tik spėjo grįžti atgal, Ema Džeinė jau laikė 
ištiesusi jam telefono ragelį. 

— Ešlė Harper nori būtinai su jumis pasikalbėti. Sako, labai skubu. 

Greisas nurijo batonėlį, kurį kimšo pilna burna, ir paėmė ragelį. 

— Vyresnysis detektyvas Greisas, — atsiliepė jis. 

— Čia Ešlė Harper, — pasigirdo jos sunerimęs balsas. — Ką tik iš 
Maiklo gavau SMS žinutę. Jis gyvas! 

— Ir ką jis rašo? 

— Gyvas, pranešk policijai. Manau, jis norėjo parašyti būtent tai. 

— Manote? 

-— Parašyta su klaidomis — pranešimuose jų kartais pasitaiko. 

— Ir daugiau nieko? 

— Nieko. 

Įtemptai mąstydamas, Greisas paklausė: 

— Ar žinutė išsiųsta iš jo telefono? 

— Taip. Jo numeris. 

Pas Ešlę Greisas būtų galėjęs deleguoti Niką arba Belą, tačiau nu- 
sprendė su ja pasimatyti pats. 


— Palaukite. Atvykstu pasikalbėti. 

Markas žiūrėjo į savo neryškų atvaizdą aprūkusiame veidrodyje lifto, 
kuriuo dabar kilo į ketvirtą Van Aleno aukštą. Atrodė, kad viskas staiga pa- 
krypo visiškai netikėta linkme. 

Dar mažiau negu prieš savaitę jis skrido iš Lydso ir, atsivertęs žurna- 
lą, nagrinėjo techninius „Ferrari 360“ duomenis, svarstydamas, ar geriau 
pirkti raudoną, ar sidabro spalvos automobilį, ar jam labiau tiktų „Formu- 
lei 1“ pritaikyta pavarų perjungimo svirtis, ar tradicinė, įmontuota įpras- 
toje vietoje. 

Tačiau dabar jo feraris be jo paties dideliu greičiu tolo už horizonto. 
O kartu su juo, rodos, ir visa kita. 

Kas atsitiko Ešlei? Keletą mėnesių jie buvo tokie artimi, kad artimes- 
niems būti dviem žmonėms tikriausiai neįmanoma. Jie juokdavosi iš tų 
pačių dalykų, mėgo tuos pačius patiekalus, gėrimus, juos vienijo tie patys 
pomėgiai; jie buvo beprotiškai įsimylėję vienas kitą, mylėdavosi pasitai- 
kius menkiausiai progai, porą kartų jų vos neužklupo Maiklas. Ešlė buvo 
nuostabi mergina, daili ir labai protinga, tačiau ne mažiau mylinti ir rū- 
pestinga. Jis niekada nebuvo sutikęs nė iš tolo į ją panašios merginos ir ne- 
begalėjo įsivaizduoti gyvenimo be jos. 

Kodėl ji dabar tokia šalta? Žinoma, jis kvailai pasielgė prisigėręs ne- 
įvykusių vestuvių puotoje ir įžūliai elgėsi su pasipūtėliu faru. Tačiau šnekos 
apie Maiklo nužudymą jį neramino. Žudyti jie niekada neplanavo. Nie- 
kada. Tačiau dabar Ešlė kalbėjo taip, tarytum žmogžudystė būtų buvusi 
suplanuota nuo pat pradžios. Jam dar ir dabar iš galvos neišėjo restorane 
girdėti Ešlės žodžiai. 

Nebuvo nė minties, kad jis galėtų išgyventi. O gal aš klystu? 

Taip, jis sutiko su jos planu. Ne nužudyti Maiklą, o paprasčiausiai... 
tik... 

Ne, tai ne žmogžudystė. Žinoma, ne žmogžudystė. 

Žmogžudystė būna tada, kai tu planuoji žudyti, ar ne? Iš anksto viską 
numatai? O dėl to, kas nutiko Maiklui, kaltos aplinkybės. Maiklas buvo 

užkastas karste, o netrukus įvyko avarija. Jis nemėgo Maiklo. Maiklas visur 
ir visada, kad ir ką darytų, pirmaudavo. Maiklas laimėjo šimto metrų bėgi- 
mą ir beveik visa kita. Jis įmušė daugiausia įvarčių žaisdamas futbolą; pir- 
masis iš jų grupės permiegojo su mergina — moterys visuomet prie jo lipte 
lipdavo, visuomet. Sausakimšame bare Markas dažnai atsidurdavo šalia 
Maiklo, kuris, priėjus prie jo kokioms dviem gražuolėms, supažindindavo: 
„Čia mano draugas Markas!“ Merginos nusišypsodavo ir pasisveikindavo: 
„Labas, Markai!“ Tuo viskas ir baigdavosi — jos visam vakarui atsukdavo 
jam savo užpakalius. Ir taip nutiko ne vieną kartą, o atsitikdavo nuolat. 

Iš pradžių tas pats scenarijus galiojo ir Ešlės atveju. Per pokalbį, įvy- 
kusį prieš šešis mėnesius, kaip įprastai dominavo Maiklas. Jis apsiėjo be 
Marko pagalbos, o Ešlė atrodė tarsi jo pakerėta ir tik retkarčiais užmesdavo 
akį į čia pat sėdintį Marką. (Vėliau mergina jam paaiškino, jog tai tebuvusi 
vaidyba, nes žūtbūt norėjusi gauti darbą, o jai buvo pasakyta, kad kompa- 
nijai iš tikrųjų vadovauja Maiklas.) 

Pirmąjį Ešlės darbo kompanijoje mėnesį Markas akivaizdžiai matė, 
kad Maiklas domisi naująja darbuotoja. Savo draugą jis pažinojo kaip nu- 
luptą, todėl nesunkiai suprato, kad Maiklas, juokaudamas, ko nors klaus- 
damas, meilikaudamas arba pasakodamas apie save, flirtuoja su Ešle lygiai 
taip pat, kaip ir su kitomis moterimis, o pats tokį draugo elgesį stebėdavo 
su piktdžiuga ir pasitenkinimu. Jis pirmą kartą paviliojo Maiklui patikusią 
merginą — tai buvo nepaprastas įvykis: pagaliau, praėjus penkiolikai drau- 
gystės metų, jis. pasijuto išlindęs iš po Maiklo pado. 

„Planas atsikratyti Maiklo gimė Ešlės galvoje. Markas dėl nieko ne- 
suabejojo, išskyrus Ešlės ir Maiklo medaus mėnesį. Atrodė, kad jis to ne- 
pakels. Būtent todėl praėjusio ketvirtadienio naktį jis nuvažiavo į mišką ir 
ištraukė oro vamzdelį.. 

Tačiau leisti kažkokiam pamišėliui kankinti ir luošinti jo draugą? 
Mirtinai? Ne, Markas tam nebuvo nusiteikęs. 

Atėjęs prie buto durų, jas atsirakino ir, žengdamas vidun, išgirdo 
skambant telefoną. Skubiai užsidaręs, nubėgo per kambarį ir pirmiausia 
dirstelėjo į ekraną, tačiau skambinančiojo numerio neišvydo. 

— Alio? — atsiliepė jis. 


— Labas, drauguži, čia Vikas, — pasigirdo jau pažįstamas balsas su 

"australišku akcentu. — Nekantrauju sužinoti, ko pas tave lankėsi taras. Re- 
gis, įspėjau su jais nebendrauti. 

— Aš čia niekuo dėtas, — atsakė Markas. — Tai buvo vyresnysis de- 
tektyvas, tiriantis Maiklo dingimo bylą. Aš nė neįtariau, kad jis atvyks. 

— Nežinau, ar aš tikiu tavim, drauguži. Norėtum apie tai dar kartą 
pasikalbėti su Maiku, ar šįkart nereikia? 

Bandydamas suprasti, ką jis turėjo omenyje, Markas tarė: 

—- Manau, kad nereikia. 

— Vadinasi, padarysi tai, ką liepsiu? 

— Aš klausau. 

— Tuojau pat nuvažiuok į savo kompanijos biurą, atidaryk seifą, iš- 
imk dokumentus, ant kurių pasirašėte kartu su Maiku, suteikdami Kaima- 
nų salose gyvenančiam teisininkui Juliui Grobei patikėtinio įgaliojimus, ir 
išsiųsk jam faksą. Podraug paskambink Juliui Grobei ir nurodyk, kad į ban- 
ko Panamoje sąskaitą, kurią jam jau nusiunčiau, iš jūsų banko Kaimanų 
salose sąskaitos pervestų milijoną du šimtus penkiasdešimt tris tūkstančius 
septynis šimtus dvylika svarų. Lygiai po valandos aš vėl tau paskambinsiu 
ir norėsiu išgirsti ataskaitą. Jei nekelsi ragelio, tavo draugas neteks kurios 
nors kitos kūno dalies ir jam tikrai skaudės. Supratai? 

— Supratau. 

Vienas milijonas du šimtai penkiasdešimt trys tūkstančiai septyni šim- 
tai dvylika svarų — lygiai tiek buvo bendroje Marko ir Maiklo sąskaitoje. 


16 


Rojus Greisas kartu su Glenu Brensonu, kuris grįžo atgal į Sasekso“ 
policijos valdybą kaip tik tuo metu, kai kolega jau ėjo pro duris, sėdėjo 
dailioje, minimalistiniu stiliumi įrengtoje Ešlės svetainėje ir jos miniatiūri- 
niame „Sony Ericson“ studijavo su klaidomis parašytą SMS žinutę. 


gyvas. *EpRaneškkk pomicijai 


Priešais juos išblyškusiu veidu ir ašarų sklidinomis akimis, grąžydama 

rankas, sėdėjo Ešlė. Ji atrodė taip, tarytum ką tik būtų iš kažkur sugrįžusi, 
mąstė Greisas, tyrinėdamas jos madingai atspurusią kreminės spalvos pa- 
laidinę, plaukus, lininį sijoną ir stiprų kvepalų aromatą. Kur? Su kuo? 

Rojus žinojo, kad turėtų jos gailėti. Dingo sužadėtinis, vestuvės ati- 
dėtos, o šįvakar, užuot mėgavusis medaus mėnesiu, ji sėdėjo savo namuose 
Braitone ir gailiai raudojo. Tačiau jam nebuvo jos gaila, paprasčiausiai ne- 
galėjo jausti merginai jokios užuojautos. Greisas galėjo tik ją įtarti. 

— Nebandėte jam paskambinti? 

— Taip, skambinau ir nusiunčiau žinutę. Tačiau po kelių skambučio 
signalų įsijungia balso paštas. 

+ — Tai jau kur kas geriau negu anksčiau, — tarė Greisas. — Anksčiau 
skambutis būdavo iškart nukreipiamas į balso paštą. 

Brensonas vartė rankose telefoną — šiaip ar taip, apie panašius daik- 
čiukus nusimanė kur kas geriau negu Greisas. 

— Pranešimas išsiųstas Maiklo Harisono, telefono numeris + 44797 
134621, — paaiškino jis, nykščiu spausdamas klavišą ir kramtydamas 
lūpą. — Šiandien, 22.48. 

Abu — Greisas ir Brensonas — vienu metu dirstelėjo į laikrodžius. 
Maždaug prieš valandą. 

Dvidešimt minučių prieš jai paskambinant man, pagalvojo Greisas. 
Kurių galų ji laukė dvidešimt minučių? 

Glenas Brensonas surinko numerį ir kilstelėjo telefoną sau prie au- 
sies. Greisas su Ešle laukiamai žvelgė į jį. Po kurio laiko Brensonas tarė: 

— Sveiki, Maiklai Harisonai, esu detektyvas seržantas Glenas Bren- 
sonas-iš Braitono kriminalinės policijos. Atsakau į jūsų pranešimą, išsiųstą 
Ešlei Harper. Prašom man paskambinti arba atsiųsti žinutę. Mano telefono 
numeris yra 0789 965018. Kartoju: 0789 0965018. 

Baigęs diktuoti, telefoną išjungė. 

— Ešle, ar Maiklas jums įprastai rašo SMS žinutes? 

Ji gūžtelėjo pečiais. 

— Ne po šimtą kasdien, bet rašo... Žinote, tokias, kokias įprastai rašo 
įsimylėjėliai. 

Mergina netikėtai nusišypsojo ir, žvelgdamas į jos nušvitusį dailų veidą, 
Greisas pajuto, kad ši moteris panorėjusi gali suminkštinti bet kurią širdį. 


Brensonas šyptelėjo. 

— O jis visada sugeba įvelti tiek klaidų? 

— Įprastai ne. 

Greisas dar kartą perskaitė pranešimą. gyVas. *£pRaneškkk pomicijai 

Tartum būtų rašęs ne suaugęs, o vaikas. Na, nebent jis būtų labai sku- 
bėjęs arba vairavęs. 

— Ar ji jums ką nors sako? — pasiteiravo Ešlė. 

Greisas jau ketino atsakyti, tačiau susilaikė. Jis slapčia bakstelėjo koja 
Brensonui į kelį, duodamas suprasti, kad šis neprieštarautų. 

— Bijau, kad ne kažin ką. Viena vertus, tai yra gera naujiena, nes su- 
žinojome, kad jis gyvas. Antra vertus, tai bloga naujiena, nes iš jos galime 
suprasti, kad jam atsitiko nelaimė. Nebent tai būtų pokštas. 

Greisas atkreipė dėmesį, kad merginos akys neramiai bėgioja; jis nesi- 
liovė stebėjęs jos kūno kalbą nuo to momento, kai Ešlė pasirodė tarpdury- 
je; ji viską darė apgalvotai, visi veiksmai eidavo po trumpos pauzės, nebuvo 
jokio spontaniškumo. 

— Nejaugi jūs vis dar manote, kad jis iškrėtė kokį nors nevykusį 
pokštą? — nepatikliai paklausė Ešlė. 

Vis dėlto Greisas jos reakcijoje pastebėjo kažką dirbtinio, teatrališko. 
Jis smulkiai papasakojo apie rastą karstą. 

— Manote, kad jis ištrūko? 

— Galimas dalykas, — atsakė Greisas. — O galbūt jo ten niekuomet 
ir nebuvo. 

— Ak, tiesa. Vadinasi, jis kažkokiu būdu prasikrapštė karsto dangtį? 

— Taip, tai yra viena iš galimų versijų. Tačiau tai nereiškia, kad ji 
teisinga. 

— Nagi, atsipeikėkite, nebūkite naivūs! Jis prašo pagalbos, o jūs čia 
sėdite ir norite mane įtikinti, kad Maiklas vis dar pokštauja! 

— Mes nesame naivūs, Ešle, — ramiu balsu tarė Greisas. — Nusi- 
kaltimų tyrimo skyriuje dirba grupė žmonių; Maiklo Harisono paieškoje: 
dalyvauja daugiau kaip šimtas policijos pareigūnų; informavome šalies ži- 
niasklaidą — taigi darome viską, kas tik įmanoma. | 

Staiga ji susigėdo ir priminė mažą pasiklydusią bei išsigandusią mergaitę. 
Mergina romiai žiūrėjo į du policijos darbuotojus ir nosinaite šluostėsi akis. 

— Atleiskite, — tarė ji ir šnypštelėjo nosį. — Aš nenorėjau jūsų užsi- 


pulti; jūs esate nepaprastai geri — jūs abu. Aš tiesiog... aš... 

Ešlė ėmė stipriai kūkčioti ir paplūdo ašaromis. 
Greisas skubiai atsistojo, o jam iš paskos ir Brensonas. 
— Viskas gerai, — atsisveikindamas tarė Brensonas. — Galite ne- 


lydėti. 


Il 


"Pagaliau jis prisiskambino. Tačiau faksas įgaliojimą išsiuntė tik iš 
penkto karto. Iš pradžių jis labai skubėjo, todėl nelygiai įdėjo lapą ir šis 
įstrigo. Bijodamas jį suplėšyti, Markas krapštėsi net dešimt minučių. 

Nors sėsdamas prie vairo jis ir labai rizikavo, — buvo per daug išgė- 
ręs, — tačiau iki biuro per toli, kad per valandą suspėtų ten ir atgal, o dėl 
taksi jis negarantavo. 

Likus mažiau nei trims minutėms iki sutarto laiko, griūte įgriuvo į 
savo butą, nosies tiesumu nuskubėjo prie baro, įsipylė per tris pirštus „Bal- 
venie“ ir, nieko nelaukdamas, išgėrė. Pajutęs, kaip nudegino gerklę, o pas- 
kui ir skrandį, Markas susiraukė ir prisimerkė. 

Pyprtelėjo mobilusis. Gautas pranešimas. 


Nedelsdamas išsitraukė iš kišenės telefoną ir įsistebeilijo į ekraną. 
Šaunuolis, drauguži! Pačiu laiku. 


Jis taip nervinosi, kad net ėmė drebėti telefonas. Kurgi, po velnių, 
tas Vikas? Markas pasižiūrėjo siuntėjo duomenis. Telefono numeris nieko 
nesakė. Suėmęs save į rankas, parašė atsakymą OK“? ir paspaudė mygtuką 
siųsti. Tą pačią akimirką išgirdo trumpą pyptelėjimą, reiškiantį, jog prane- 
šimas išsiųstas. 

Bent jau jo nervų viskis neveikė. Markas netvirtais žingsniais grįžo 
atgal prie baro. Nespėjo prieiti, kai telefonas vėl pyptelėjo. Gautas naujas 
pranešimas. 

Išeik į balkoną, drauguži. 
Pažiūrėk žemyn į gatvę! 

Markas nudrožė tiesiai prie balkono durų ir, atsidaręs jas, išėjo į siau- 
rą, tikmedžiu iškaltą balkoną. Praėjęs pro du sulankstomus krėslus, atsi- 
rėmė į turėklus ir pažvelgė žemyn. Iš naktinio gėjų klubo už keleto jardų 
sklido muzika, o prie jo durų budėjo du plikagalviai apsaugininkai. Praėjo 
rankomis susikibusi porelė. Atsitrenkdamos viena į kitą ir krizendamos nu- 
svirduliavo trys įkaušusios merginos. Gatve pro šalį važiavo automobiliai. 

Galiausiai dirstelėjo į kitą gatvės pusę, tikėdamasis, kad Vikas turėjo 
omenyje ją, tačiau ten išvydo tik besibučiuojančią porą. Laikydamas te- 
lefoną delne, parašė Aš tavęs nematau ir išsiuntė tuo pačiu numeriu. Dar 
kartą žvilgtelėjo į gatvę. 

Po kurio laiko vėl pasigirdo telefono signalas, įspėjantis apie gautą 
pranešimą. Markas ekrane perskaitė: Tau už nugaros! 

Jam nespėjus nė atsisukti, viena tvirta ranka sugriebė jį už diržo, o 
kita — už marškinių apykaklės. Akimirksniu pajuto, kad po kojomis ne- 
beliko jokio pagrindo. Desperatiškai bandydamas įsirverti balkono turėk- 
lų, paleido telefoną, tačiau rankos jau buvo per aukštai, todėl pirštai gaudė 
tik orą. Nespėjęs riktelėti, jis tartum ietis perskriejo turėklus ir visu svoriu 
tėškėsi į šaligatvį. 

Krito tiesiai ant nugaros, todėl stuburas lūžo net septyniose vietose, o 
kaukolė sutrupėjo tarsi riešuto kevalas po kūju. 


Viena ėjusių iš pro šalį merginų pratrūko klykti. 


Iš.||| 


Prieš pat grįžtant į Sasekso valdybą, Greisas su Brensonu per policijos 
radiją automobilyje išgirdo pranešimą. Kažkoks vyras, greičiausiai savižu- | 
dis, iššoko iš Kemp Tauno krantinėje stovinčio Van Aleno. 

Jie susižvalgė. Greisas atidarė daiktadėžę, išsitraukė mėlyną švyturėlį, 
pritvirtino jį prie automobilio stogo ir paspaudė akceleratoriaus pedalą. Jie 
nurūko pro blykstelėjusią greičio matavimo kamerą, tačiau Rojaus tai ne- 
jaudino — pasiteisins. 


Po septynių minučių, įvažiavęs į Marinos aikštę, buvo priverstas pri- 

stabdyti ir toliau važiuoti lėtai. Priekyje jis išvydo visą eilę mėlynai mirksin- 
čių švyturėlių, būrį žmonių ir du greitosios.pagalbos automobilius. Palikę 
automobilį šalia kito kone važiuojamosios dalies viduryje, Greisas su Bren- 
sonu puolė brautis artyn, kol atsidūrė prie dviejų uniformuotų konsteblių, 
skubiai tveriančių įvykio vietą juosta, ant kurios buvo užrašyta: POLICI- 
JA. EITI DRAUDŽIAMA. 

Parodę tarnybinius pažymėjimus, abu detektyvai pralindo pro juostą 
ir atsidūrė greta dviejų medicinos seserų, stovinčių greta vyro, susmukusio 
ant šaligatvio. Kraujas sruvo jam iš galvos ir — dar labiau — iš juosmens. 

Gintarinėje gatvės žibintų šviesoje Greisas nesunkiai įžiūrėjo vyriškio 
veidą. Be jokios abejonės, tai buvo Markas Varenas. Sutramdęs kylančią 
tulžį, Greisas atsisuko į vieną iš konsteblių ir, parodęs jam pažymėjimą, 
pasiteiravo: 

— Kas įvyko)? 

— Nežinau, sere. Ką tik apklausiau liudytoją, kuri tuo metu, kai jis 
iškrito jai kone po kojomis, kartu su draugėmis ėjo pro šalį. Dabar ji grei- 
tosios pagalbos automobilyje... patyrė stiprų šoką. 

Greisas pasižiūrėjo į susirūpinusį Brensoną, o paskui vėl į jokių gyvy- 
bės ženklų nerodantį Marką Vareną. Jo vyzdžiai, tarytum nuo didelio iš- 
gąsčio, buvo išsiplėtę. 

O, Kristau. Vos prieš kelias valandas jis kalbėjosi su šiuo vyru. Markas 
Varenas buvo išgėręs ir labai susinervinęs. Staiga Greisas prisiminė Kleo. Po 
valandos ji jau bus morge ir plušės prie Marko, kad šis atvykusiems jo atpa- 
žinti artimiesiems atrodytų kiek įmanoma geriau. Jis jai nepavydėjo. 

'— Ar kas nors pažįstate šį vyrą? — pasigirdo kažkieno balsas. 

— Taip, aš jį pažįstu, — atsiliepė kažkas iš žmonių. — Jis gyveno 
mano aukšte. Mes buvome kaimynai! 

Greisas išgirdo artėjantį sirenos kauksmą. 

— Ir aš jį pažįstu, — atsiliepė jis. — Pažinojau. 

Iš pastato išėjo Robertas Alisonas, patyręs detektyvas inspektorius, 
buvęs Sasekso policijos angliškojo biliardo čempionas, Greisas jį gerai pa- 
žinojo. Abu žengė jo pasitikti. 

— Rojau! Glenai! — pasisveikino Robertas Alisonas. — Ką jūs, kla- 


jokliai, čia veikiate? 

— Pagalvojome, kad būtų neblogai įkvėpti gaivaus jūros oro, — at- 
sakė Greisas. 

— Čia pavojinga, — tarė detektyvas inspektorius, linktelėdamas la- 
vono pusėn. — Jis taip pat norėjo išėjęs į balkoną įkvėpti jūros oro. 

Tuo metu pasirodė policijos chirurgas ir fotografas. Alisonas trumpai 
su jais šnektelėjo ir grįžo pas Greisą su Brensonu. 

— Turite kokios nors informacijos apie tai, kas atsitiko? 

— Kol kas ne. 

— Aš jį pažįstu, — tęsė Greisas. — Šįvakar, prieš kelias valandas, jį 
apklausiau. Tai buvo apie aštuntą valandą. Jis yra to dingusio vyruko verslo 
partneris... bernvakaris... keturi žuvusieji. 

Alisonas linktelėjo. 

— Taip. 

— Ar negalėtume patekti į jo butą? 

— Aš ką tik iš ten — raktą gavau iš durininko. Norėtum, kad eičiau 
kartu? 

— Žinoma, taip. Kodėl gi ne? 

Po kelių minučių Greisas, Brensonas ir detektyvas inspektorius Ali- 
sonas buvo bute. Durininkas, raumeningas, šeštąją dešimtį skaičiuojantis 
vyras su šortais ir marškinėliais, liko laukti už durų. 

Greisas patraukė tiesiai į jam jau šiek tiek pažįstamą kambarį, jį per- 
ėjo ir atsidūrė prie balkono, kuriame pats dar visai neseniai stovėjo, durų. 
Išėjęs į balkoną, pažvelgė žemyn. Apačioje pamatė būrelį žmonių, dvi grei- 
tąsias, fotoaparato blyksnius, įvykio vietą juosiančią juostą, nejudantį Mar- 
ką Vareną ir tamsias tarsi šešėliai dėmes po juo. 

Mintimis grįžo į vestuvių puotą, kurios metu Markas elgėsi labai agre- 
syviai. Paskui į šį vakarą, kai rado jį girtą pakrikusiais nervais. Greisas iš pa- 
tirties žinojo, kad išgyvenusieji tragiškus įvykius, kuriuose žuvo kiti, patiria 
kaltės jausmą dėl to, jog jie liko gyvi; kai kurie žmonės to nepakelia. Tačiau 
ar Markas Varenas dėl to šoko iš balkono? 

Paskui prisiminė tą naktį, kai Markas purvinu visureigiu vidurnaktį 
grįžo namo — gal jis, pajutęs kaltę, važiavo į avarijos vietą, kurioje žuvo 
visi jo draugai? Gali būti. Tačiau iš kur toks pyktis vestuvių dieną? Toks 


elgesys atrodė truputį keistas. Greisas buvo nekokios nuomonės apie Mar- 

ką Vareną. Geriausias būsimojo jaunojo draugas, nežinantis bernvakario 
scenarijaus. 

Ar gali taip būti? 

Rojus susimąstęs grįžo į vidų. 

— Keletą minučių atidžiai apieškokime butą, — pasiūlė jis ir nuėjo 
prie spintelės, nuo kurios, Greisui apsilankius, Markas Varenas negalėjo 
atitraukti akių. 

Tačiau joje nebuvo nieko įdomaus, tik dvi dulkinos vazos ir tuščia 
„Cohiba Robusto“ cigarų dėžutė. 

Jis nuodugniai apžiūrėjo kiekvieną spintelę, atidarė visas dureles ir iš- 
traukė kiekvieną stalčių. Glenas Brensonas pasekė jo pavyzdžiu, tuo tarpu 
Alisonas stebėjo. Paskui Greisas ėmėsi šaldytuvo, kuris stovėjo atviro išpla- 
navimo virtuvėje. Atsidaręs dureles, akimis permetė lieso pieno pakelius, 
jogurto indelius, ryšulėlius salotų lapų bei kelis baltojo burgundiško vyno 
bei šampano butelius ir tik paskutinę akimirką pastebėjo nedidelį paketą 
trečioje lentynoje. 

Išėmęs jį, apžiūrėjo. Tada ištraukė mažą plastikinį maišelį ir padėjo jį 
ant juodo marmurinio stalviršio. 

— O, Jėzau, — ištarė Brensonas, spoksodamas į piršto galą. 

— Okei, — nudžiugo Robertas Alisonas. — Dabar supratau. Ieško- 
damas žuvusiojo asmens dokumentų, radau štai ką. 

Jis iš kišenės išsitraukė sulankstytą A4 formato lapą ir ištiesė jį Grei- 
sui. Greisas su Brensonu ėmė skaityti: | 

„Patikrink policijoje piršto atspaudą ir įsitikinsi, kad jis priklauso 
tavo draugui ir verslo partneriui. Kas 24 val. aš jam nukirsiu vis didesnę 
kūno dalį, kol galiausiai įvykdysi tai, ką aš tau nurodysiu.“ 

Greisas perskaitė antrą, o paskui dar ir trečią kartą. 

— Iš to galime daryti dvi išvadas, — tarė jis. 

Abu detektyvai pasižiūrėjo į Greisą, tačiau turėjo truputį palaukti, 
kol jis užbaigs. 

— Pirma, nemanau, kad šis vyrukas nusižudė. Antra, jei ši mano 


prielaida teisinga, tai mums pavyks rasti Maiklą Harisoną gyvą. 

Iš 


Telefonas vėl suskambo! Jau trečią sykį! Tačiau kaskart, bijodamas, 
kad gali išgirsti Vikas, jis telefoną nedelsdamas išjungdavo. Paskui, apgrai- 
bomis surinkęs „901“, abu kartus išgirdo tą patį moterišką balsą: „Prane- 
šimų nėra“. 

Vis dėlto šįkart pasigirdo: „Jūs gavote vieną balso pranešimą“. Po 
akimirkos vyriškas balsas tarė: „Sveiki, Maiklai Harisonai, esu detektyvas 
seržantas Glenas Brensonas iš Braitono kriminalinės policijos. Atsakau į 
jūsų pranešimą, išsiųstą Ešlei Harper. Prašom man paskambinti arba at- 
siųsti žinutę. Mano telefono numeris yra 0789 965018. Kartoju: 0789 
0965018. 

Nieko brangesnio savo gyvenime Maiklas nebuvo girdėjęs. 

Išklausęs pranešimą, ėmė tamsoje rinkti tekstą. 


As 4kalimtas 


Tuo metu jį apakino ryški šviesa. 

Vikas. 

— Ei, Miki, pasirodo, turi telefoną ir man apie jį nieko nesakei, ką? 
Tai neklusnus vaikėzas! Man atrodo, geriau atimsiu jį iš tavęs, kol neatsi- 
tiko kokia nelaimė. 

— Hrrr, — tarė Maiklas užklijuota burna. 

Netrukus telefonas iš jo rankos buvo plėšte išplėštas, o Vikas nepasi- 
tenkinimo kupinu balsu pareiškė: 

— Klausyk, Miki, taip negarbinga. Esu labai nusivylęs tavim. Tu pri- 
valėjai pasakyti, kad turi telefoną. Tu iš tikrųjų privalėjai pasakyti. 

— Hrrr, — vėl sumurmėjo išsigandęs Maiklas. 

Vos už kelių colių pro gobtuvo skyles į jį žvelgė dvi ryškiai žalios tar- 
tum laukinės katės akys. 

— Nori, kad vėl pakankinčiau? Nejaugi tau tai patinka, Miki? Nagi, 
pažiūrėkime, kam gi tu skambinai? 

Po kurio laiko Maiklas per telefono garsiakalbį vėl išgirdo tylų poli- 


cijos pareigūno balsą. 

— Tik pamanykite, — tęsė australas. — Koks meilus — skambino 
savo sužadėtinei. Meilus, bet kaprizingas. Atrodo, pats metas egzekucijai. 
Norėtum, kad nukirsčiau antrą pirštą ar geriau vėl prignybti kiaušus? 

— Nūūu. 

— Atleisk, drauguži, bet galėtum aiškiau artikuliuoti garsus. Nagi, 
sakyk, ko pageidautum? Man tai neturi reikšmės. Beje, o tavo draugužis 
Markas tikras storžievis. Pamaniau, gal tau bus įdomu sužinoti, kad jis taip 
ir neatsisveikino. 

Maiklas gulėjo akinamas šviesos ir mirksėjo. Jis nesuprato, apie ką šis 
vyras kalba. Markas? Kur jis išvyko? 

— Prisimeni, Miki, milijoną du šimtus tūkstančių svarų, kuriuos laikei 
Kaimanų salose? Tas prakeiktas santaupas juodai dienai, kaip tu sakydavai? 

Maiklas stebėjosi, iš kur šis žmogus apie jį tiek daug žino? Galbūt sekė? 
Jis buvo pasiryžęs atiduoti viską iki paskutinio penso, kad tik jį paleistų. 

— Mnnnnnn. Gmmmmmm. 

— Labai miela iš tavęs girdėti, Miki, kad ir ką tu dabar norėtum man 
pasakyti. Aš labai vertinu tavo pastangas. Tačiau suprask mane teisingai. 
Esmė ta, kad aš juos jau turiu. O tai reiškia, kad tu man daugiau nereika- 


lingas. 


BB 


Prieš pat vidurnaktį Greisas grįžo atgal į Sasekso policijos valdybos 
automobilių stovėjimo aikštelę, vos beturėdamas jėgų linktelėti apsaugi- 
ninkui. Važiuodami iš Van Aleno, Greisas su Brensonu buvo paskendę 
savo mintyse ir beveik nesikalbėjo. 

Greisui pastačius automobilį, Brensonas plačiai nusižiovavo ir pa- 
klausė: 

— Manai, galėsime grįžti namo, kristi į lovą ir šiek tiek nusnūsri? 

— Išrižai, jaunuoli? — pasišaipė Greisas. 


— O tu ką — labai žvalus ir energingas? Dirba visi cilindrai? Girdė- 

jau, kad žmogui nuo tam tikro amžiaus pakanka mažiau miego; savaime 
suprantama — vis tiek pusę nakties tenka kilnotis nusišlapinti. 

Greisas nusišypsojo. 

— Aš per daug negalvoju apie senatvę, — toliau kalbėjo Brenso- 
nas. — O tu? 

— Jei atvirai, tai ir aš apie ją negalvoju. Pamatęs šį vyruką, Marką 
Vareną, ištiškusiomis ant šaligatvio smegenimis, prisiminiau, kad vos prieš 
kelias valandas sėdėjome su juo ir kalbėjomės; tokie įvykiai mane moko 
gyventi čia ir dabar. 

Brensonas vėl nusižiovavo. 

— Aš grįšiu atgal į darbą, — tarė Greisas. — Jei nori, gali varyti 
namo. 

— Žinai, su tavim kartais būna tikras vargas, — pareiškė Brensonas, 
nenoriai sekdamas paskui jį pagrindinio įėjimo link, paskui į vidų ir laip- 
tais aukštyn pro „bananų“ ekspoziciją. 

Nusikaltimų tyrimų skyriuje buvo tik Ema Džeinė Boutvud, vilkinti 
rausva palaidine ir baltu nertiniu. Greisas, priėjęs arčiau, mostelėjo ranka 
į tuščius stalus. 

— O) kur visi kiti, E Džei? 

Ji pasilenkė prie monitoriaus ekrano, tarsi būtų skaičiusi tekstą mažo- 
mis raidėmis, ir išsiblaškiusi atsakė: 

— Atrodo, visi bus išėję namo. 

Greisas, žiūrėdamas į jos pavargusį veidą, švelniai patapšnojo per petį, 
delnu jausdamas švelnią nertinio vilną. 

— Manau, jau pats laikas ir tau grįžti namo; diena buvo labai ilga. 

— Ar galėčiau dar minutę pabūti, Rojau? Manau, kad mano radinys 
turėtų jus sudominti... jus abu. 

— Kas nors panašaus į kavą? — paklausė Greisas. — Vanduo? Ko- 
kakola? 

— Kas mokės? Tu? — pasiteiravo Brensonas. 

— Šiuo paros metu moka Sasekso mokesčių mokėtojai. Jeigu jie nori, 
kad dirbtume naktimis, tegul sumoka nors už kavą. Pateiksime kaip tyri- 
mo išlaidas. 

— Aš mielai išgersiu dietinės kokakolos, — tarė Brensonas. — Nors, 


tiesą sakant, ne. Verčiau tikros — man būtinai reikia cukraus. 

— Aš norėčiau kavos, — paprašė Ema Džeinė. 

Greisas patraukė tuščiu koridoriumi į poilsio kambarį, kuriame buvo 
virtuvėlė ir keli smulkių prekių automatai. Iš kišenės išsitraukęs smulkių- 
jų, sau nusipirko dvigubą ekspreso, Emai Džeinei — kapucino, o Brenso- 
nui — kokakolos ir, susidėjęs ant plastikinio padėklo, nusinešė į skyrių. 

Jam parėjus, jaunoji detektyvė rodė į monitoriaus ekraną, o Brenso- 
nas, kuris tuo metu žiūrėjo jai per petį, atrodė labai susidomėjęs. Nė neat- 
sigręždamas atgal, jis pakvietė: 

— Pasižiūrėk, Rojau! 

Ema Džeinė atsisuko į Greisą. 

— Prašėte pasidomėti Ešlės Harper biografija... 

— Aha. Ir ką gi suradai? 

Ji didžiuodamasi atsakė: 

— Tiesą sakant, tai labai daug. 

— Nagi, papasakok. 

Ji atvertė porą užrašų knygutės puslapių, prirašytų smulkia rašysena, 
ir, žvilgčiodama į savo užrašus, suskato pasakoti. 

— Anot jūsų turimos informacijos, Ešlė Harper gimė Anglijoje, o jos 
tėvai, kai jai buvo treji metukai, žuvo avarijoje Škotijoje. Toliau ji augo pas 
globėjus, iš pradžių Londone, o vėliau persikėlė į Australiją. Kai jai suėjo 
šešiolika, ji išvyko į Kanadą ir apsistojo pas savo dėdę ir tetą — ši neseniai 
numirė. Jos dėdė — Bredlis Kaninhamas, o tetos vardo nežinau. 

Ji pasitikslino užrašuose ir tęsė toliau: 

— Ešlė Harper grįžo į Angliją, į savo gimtinę, maždaug prieš devynis 
mėnesius. Jūs sakėte, kad anksčiau ji dirbo nekilnojamojo turto agentūroje 
Toronte, priklausančioje „Bay“ kompanijai, — Ema Džeinė nutilo ir pasi- 
žiūrėjo į Greisą su Brensonu, tarsi laukdama jų patvirtinimo. 

— Taip, teisingai, — atsakė Greisas. 

— Labai gerai, — tarė ji. — Šiandien kalbėjausi su „Bay“ kompanijos 
Toronte Personalo skyriaus direktoriumi — kaip jūs žinote, ši kompanija 
Kanadoje yra viena didžiausių. Pasirodo, jie 'ne tik neturi nekilnojamojo 
turto agentūros, bet ir Ešlė Harper pas juos niekuomet nedirbo. Aš ieško- 
jau toliau ir sužinojau, kad Kanadoje išvis nėra tokios nekilnojamojo turto 


agentūros, kurios pavadinime būtų žodis „Bay“. 

— Įdomu, — pratarė Brensonas, traukdamas už žiedo skardinei ati- 
daryti. 

Pasigirdo šnypštimas. 

— O toliau dar įdomiau, — tarė Ema Džeinė. — Jokiame Toronto 
telefonų abonentų sąraše nėra Bredlio Kaninhamo. Pasidomėjau telefono 
abonentais visoje Ontarijo provincijoje — rezultatas tas pats. Gaila, netu- 
rėjau laiko patikrinti visos Kanados telefonų abonentų sąrašų. 

Ji nugėrė putą su šokolado trupinėliais ir pasakojo toliau: 

— Tačiau aš turiu draugę Škotijoje, kuri dirba Glasgow Herald ko- 
respondente. Ji pasidomėjo visų pagrindinių Škorijos laikraščių archyvais. 
Pripažinkite, jei trejų metų mergaitė automobilių avarijoje būtų netekusi 
abiejų tėvų, tokia žinia tikrai būtų pasirodžiusi laikraščiuose. 

— Manau, kad taip, — pritarė Greisas. 

— Ešlė sako, kad jai yra dvidešimt aštuoneri. Vadinasi, tai turėjo 
įvykti prieš dvidešimt penkerius metus, plius minus penkeri metai. Harper 
pavardės nebuvo jokiame laikraštyje. 

— Ji galėjo perimti globėjų pavardę, — įsiterpė Brensonas. 

— Galėjo, — sutiko detektyvė. — Deja, tai, ką jums netrukus paro- 
dysiu, atmeta tokią galimybę. 

Greisas žavėdamasis žiūrėjo į jaunąją detektyvę. Atrodė, ji tiesiog 
akyse įgyja vis daugiau pasitikėjimo. Ji buvo būtent tai, ko policijai dabar 
labiausiai reikėjo — ryžtingų, sumanių ir viršvalandžių nebijančių jaunų 
darbuotojų. 

— Jūsų prašymu įvedžiau Ešlės Harper pavardę į „Holmso“ paieškos 
serverį, — tarė ji, kreipdamasi į Greisą. 

„Holmsas-2“ — tai antrosios kartos kompiuterizuota duomenų bazė, 
kurioje saugoma informacija apie nusikaltimus; ji jungia visas Jungtinės 
Karalystės policijos pajėgas ir Interpolą, o neseniai prie jos prisijungė ir už- 
sienio šalių policijos. 

— Čia taip pat neradau jokių duomenų apie Ešlę Harper. Tačiau vis 
dėlto kai kas sudomino. Įvedus inicialus „AH“ ir kartu su jais nurodžius 
raktinį žodį „turtas“, „Holmsas“ pateikė štai tokią informaciją. Prieš aštuo- 
niolika mėnesių jauna moteris, Abigailė Harington, ištekėjo už nekilnoja- 


mojo turto perpardavinėtojo Ričardo Vonašo iš Lymo, Češyro grafystės. 

Tai buvo vienas geriausių parašiutininkų, meistriškai įvaldęs uždelsto šuo- 
lio techniką. Praėjus trims mėnesiams po vestuvių, jis žuvo neišsiskleidus 
parašiutui. Prieš ketverius metus Toronte, Kanadoje, Aleksandra Huron iš- 
tekėjo už nekilnojamojo turto kompanijos savininko Džo Kervino. Po pen- 
kių mėnesių jis nuskendo, plaukiodamas Ontarijo ežere. Prieš septynerius 
metus Ana Hampson ištekėjo už Juliano Varnerio — vieno geidžiamiau- 
sių to meto jaunikių, kuriam tūkstantis devyni šimtai devyniasdešimtųjų 
metų krizės nekilnojamojo turto rinkoje metu priklausė nemažai sklypų 
Londono dokų rajone. Praėjus šešiems mėnesiams ir dviem dienoms po 
vestuvių, vyras apsinuodijo dujomis požeminiame garaže Vapinge. 

Ji dar kartą siurbtelėjo putų. 

— Tokie pat inicialai, — pastebėjo Brensonas. — Ar tai ką nors įrodo? 

— Daugelis aferistų, keisdami savo vardus ir pavardes, pasilieka tuos 
pačius inicialus, — paaiškino Ema Džeinė. — Skaičiau apie tai policijos 
koledže. Be abejo, šis faktas savaime dar nieko neįrodo. Tačiau toliau dar 
gražiau. 

Ji paspaudė klavišus ir ekrane pasirodė nespalvota jaunos moters tam- 
siais trumpais plaukais fotografija. Veidas buvo Ešlės Harper arba jos ant- 
rininkės. 

— Ši nuotrauka yra iš Evening Standard, kuris buvo išspausdinęs 
straipsnį apie Juliano Varnerio mirtį. 

Greisas ir Brensonas tylėdami tyrinėjo fotografiją. 

— Po perkūnais, — nusikeikė Brensonas. — Iš tikrųjų panaši. 

Ema Džeinė, netarusi nė žodžio, paspaudė klavišą, ir ekrane pasirodė 
dar viena nespalvota fotografija. Šį kartą tai buvo moteris pečius siekian- 
čiais plaukais. Iš veido ji dar labiau panaši į Ešlę Harper. 

— O dabar matote nuotrauką iš Zoronto Star, darytą prieš ketverius 
metus po Džo Kervino mirties. 

Greisas su Brensonu tylėjo tarsi žado netekę. Jie buvo apstulbę. 

— Trečioji nuotrauka yra iš Cheshire Evening Post, aštuoniolikos mė- 
nesių senumo, išspausdinta kartu su straipsniu apie tragišką Ričardo Vona- 
šo mirtį. Abigailė Harington buvo daili našlė: 

Detektyvė ekrane parodė dar vieną, šįkart jau spalvotą, nuotrauką. 
Trumpai kirpti plaukai nudažyti raudonai, tačiau žvelgdamas į veidą galė- 


jai drąsiai sakyti, jog toji moteris — Ešlė Harper. 

— Kad ji kur prasmegtų! — neištvėrė Brensonas. 

Greisas susimąstęs dar ilgai nenuleido akių nuo fotografijos. Galiau- 
siai prabilo: 

— Puikiai padirbėjai, Ema Džeine. 

— Ačiū, Rojau. 

Greisas atsigręžė į Brensoną. 

— Taigi, — tarė jis. — Be dvidešimt pirma. Kurį magistratą išdrįs- 
tum žadinti? 

— Kratos orderiui gauti? 

— O tu apsieini be jų? 

Nekreipdamas dėmesio į Brensono grimasą, Greisas atsistojo. 

— Važiuok namo, Ema Džeine, ir šiek tiek pamiegok. 

Brensonas nusižiovavo. 

— O aš? Ar galėčiau nusnūsti? 

Greisas patapšnojo jam per petį. 


— Man atrodo, mielas drauge, kad tavo diena tik prasideda. 


Po kelių minučių Greisas kalbėjo telefonu su užsimiegojusia magis- 
trato valdininke, kuri teiravosi, ar šis reikalas negalėtų palaukti iki ryto. 

— Tiriame galimą pagrobimą, ir gali būti, kad dabar sprendžiamas 
gyvybės ar mirties klausimas, — informavo ją Greisas. — Turiu visus įro- 
dymus, reikiamus kratos orderiui pagrįsti, ir bijau, kad laukti nevalia nė 
minutės. 

— Gerai, — vis dėlto entuziazmo ji neparodė. — Budinti magistrato 
tarnautoja yra ponia Kventin. 

Greisas pats sau nusišypsojo. Herminė Kventin — jo labiausiai ne- 
mėgstama magistrato narė; prieš keletą mėnesių jis susiginčijo su ja teisme 
dėl vieno įtariamojo, kurį siūlė laikyti areštinėje, bet ji tam prieštaravo. 


Greiso manymu, ši vidutinio amžiaus moteris, ištekėjusi už pasiturinčio 

biržos maklerio, gyvenanti labai neskoningai atrodančiame name ir vai- 
dinanti žavingą karalienę, buvo pati blogiausia iš visų magistrato klerkų; 
atitrūkusi nuo realaus gyvenimo, ji buvo pasiryžusi pakeisti vyraujantį po- 
licijos darbuotojų požiūrį į nusikaltėlius. Jam bus vienas malonumas nu- 
traukti jos saldų miegą ir priversti pasirašyti kratos orderį. 

Greisas su Brensonu dar apie dešimt minučių praleido skambindami 
telefonu ir organizuodami tyrimo grupės pasitarimą penktą valandą ryto. 
Galiausiai, pasigailėjęs Brensono, Greisas išsiuntė jį namo, kad šis numigtų 
nors porą valandų. 

Vėliau jis susisiekė su detektyvu konstebliu Nicholu ir, atsiprašęs dėl to, 
kad prižadino, davė nurodymą stebėti namą, kuriame gyvena Ešlė Harper. 

Antrą valandą nakties, rankoje laikydamas kratos orderį, Greisas par- 


važiavo namo, nustatė žadintuvą, kad jį pažadintų 4.15, ir griuvo į lovą. 


Nuspaudęs žadintuvo mygtuką ir instinktyviai stryktelėjęs iš lovos, 
Greisas tamsoje tebeskendinčiame kambaryje išgirdo ankstyvą rytinio cho- 
ro čiulbėjimą, primenantį, kad iki ilgiausios metų dienos, birželio dvide- 
šimt pirmosios, liko mažiau negu mėnuo. 

Penktą valandą ryto jis jau buvo Sasekso policijos valdyboje. Keis- 
ta, tačiau po dviejų su trupučiu valandų miego jautėsi gana žvaliai. Jo jau 
laukė Bela ir Ema Džeinė, už daiktinius įkalčius atsakingas apskritaveidis, 
barzdotas, penktąją dešimtį bebaigiantis seržantas Benas Faras ir Džo Tin- 
dalas. Po kelių minučių pasirodė ir Glenas Brensonas. 

Po rytinės kavos Greisas grupės narius trumpai informavo apie tyri- 
mo eigą. Paskui, kelios minutės po pusės šešių, apsivilkę neperšaunamas 
liemenes, sulipo į tarnybinį „Transit“, o Greisas su Brensonu sėdo į polici- 
jos automobilį. 

Kai įvažiavo į gatvę, kurioje gyveno Ešlė, Greisas paprašė Brensono 
sustoti lygiagrečiai su policijos skiriamaisiais ženklais nepažymėta Niko 
„Astra“ ir atsidarė durelių stiklą. 

— Visiškai ramu, — raportavo Nicholas. 

— Šaunuolis, — pagyrė Greisas, pastebėjęs įprastoje vietoje, šalia 
namo, stovinčią Ešlės „Audi TT“ ir paprašė stebėti gatvę. 

Netrukus jie privažiavo prie namo. Gatvėje nebuvo laisvos vietos 
automobiliui pastatyti, todėl sustojo greta „Audi“. Greisas davė Nicholui 
porą minučių patogiai padėčiai užsiimti, o tada, jau visiškai išaušus, nusi- 
vedė visą būrį prie pagrindinių namo durų ir paspaudė skambutį. 

Viduje buvo tylu. 

Paskambino antrą kartą — nieko; po minutės dar kartą. Tada link- 
telėjo Benui Farui, kuris sugrįžo prie „Transit“ ir netrukus iš jo atsinešė 
galingą, gesintuvo dydžio taraną. Kilstelėjo, stipriai užsimojo, ir po aki- 
mirkos durys atsidarė. 

Greisas įsiveržė pirmas. 

— Policija! — šūktelėjo jis. — Ar yra kas nors? Policija! 

Jį pasitiko nebylios mirksinčios stereoaparatūros švieselės. Greisas, 
kuriam įkandin sekė visi kartu atvykusieji, užlipo laiptais į antrą aukštą ir 
dar kartą šūktelėjo: 

— Eli, ar yra kas nors?! Mis Harper? 

Tyla. 

Jis atidarė pirmas duris — į nedidelį vonios kambarį. Gretimos du- 
rys vedė į mažą miegamąjį, kuris atrodė taip, tarsi jame niekas niekada ne- 
buvo miegojęs. Greisas, akimirką padvejojęs, atidarė paskutines duris, už 
kurių buvo šeimininkės miegamasis su dvigule lova, kurioje šiąnakt niekas 
nemiegojo. Užuolaidos buvo užtrauktos. Jis surado elektros jungiklį, ir ne- 
trukus lubose įsižiebė kelios lemputės. 

Miegamasis priminė naujo gyventojo laukiantį viešbučio kambarį. 
Greisas apsidairė — čia stovėjo karališko dydžio lova, užtiesta tvarkinga, 
švaria antklode, plokščiaekranis televizorius, radijas-žadintuvas ir pora 
Hoknėjaus plaukimo baseino nuotraukų ant sienos. 

Ešlės Harper nebuvo. 

Kurgi, po galais, ji dingo? 

Pajutęs paniką, Greisas susižvalgė su Glenu Brensonu. Abu puikiai 
suprato, kad juos pergudravo, tačiau kur ir kaip? Dabar jam ramybės ne- 
davė mintis apie pakvipusius nemalonumus, jei tik Alisona Vosper sužinos, 
kad jis naktį skambino taikos teisėjai ir be svarbios priežasties prašė kratos 
orderio. 

Na ir kas, kad Ešlė Harper šią naktį praleido ne namie? Tam gali būti 
daug pačių paprasčiausių paaiškinimų. Akimirką Greisas buvo pajutęs pyktį 

savo draugui. Juk tai Glenas dėl visko kaltas. Tai jis įtraukė jį į šitą sumautą 
istoriją. Greisas neturėjo su ja nieko bendra, tai ne jo rūpestis. Ir ką gi? Visa 
šita istorija dabar tapo didžiausiu jo galvos skausmu, kuris vis stiprėjo. 

Greisas pamėgino viską iš eilės prisiminti, kad galėtų apsaugoti savo 
užpakalį, jei Nr. 27 sumanys jam įkrėsti. Marko Vareno mirtis. Raštelis. 
Pirštas šaldytuve. Emos Džeinės radiniai. Daugybė įtarimą keliančių faktų. 
Agresyvus Marko Vareno elgesys vestuvių vaišėse. Toks malonus ir tvarkin- 
gas, tarytum nužengęs tiesiai iš vitrinos, Bredlis Kaninhamas. 

„Iš tikrųjų šitos kelnės mane nervina... Išsinuomojau jūsų garsiajame 
„Moss Bros“, tačiau, regis, man pakišo netikusias kelnes!“ 

Buvojant Jungtinėse Valstijose ir Kanadoje, Greisui teko susipažinti 
su įvairiais anglų kalbos niuansais, todėl jis žinojo, kad tikri amerikiečiai ir 
kanadiečiai viršutines kelnes gali pavadinti „pants“, tačiau kostiumo kel- 
nes vadina tik „trousers“*. O Ešlės Harper dėdė frako kelnes vadino būtent 
„pants“. Ši detalė Greisui sukėlė įtarimą, kad Bredlis Kaninhamas yra visai 
ne tas, kuo dedasi. 

Tiesa, vargu ar tokios hipotezės įtikins Alisoną Vosper. 

— Kuo nuodugniau viską apžiūrėkite! — nurodė Greisas pavargusiu 
balsu. — Ištirkite kiekvieną milimetrą. Sužinokite, kam priklauso šis na- 
mas. Kam priklauso televizorius, garso sistema, „Audi“ šalia namo, kilimai, 
elektros lizdai. Aš noriu žinoti kiekvieną su Ešle Harper susijusią detalę. 


Noriu apie ją žinoti daugiau, negu ji pati apie save žino. Supratote mane? 


"Po dviejų valandų kratos niekas nieko nerado. Atrodė, Ešlė Harper 
būtų buvusi naujasis Huveris**. Be baldų, jiems pavyko rasti tik biojo- 
gurto indelį, sojos pieno pakelį, ryšelį ridikėlių ir pusiau nugertą škotiško 
„Sainsbury“ mineralinio vandens butelį šaldytuve. 

Prie Greiso, kuris tuo metu kėlė lovos čiužinį, priėjo Glenas Brensonas. 
— Klausyk, žmogau, visa tai labai keista — atrodo, kad ji būtų žino- 


jusi, jog mes atvykstame. Supranti, ką noriu pasakyti? 


* Angl. pants — kelnės, trumpikės, kelnaitės; :rousers — kelnės. 
** Džonas Edgaras Huveris (1895-1972) — vienas garsiausių JAV kriminalistų, 48 metus va- 
dovavęs FTB. 

— Tai kodėl mes nežinojome, kad ji išvyksta? — klausimu į klausimą 
atsakė Greisas. 

— Tu ir vėl savo. Dar vienas klausimas. 

— Na ir kas? — Greisas iš nuovargio darėsi ūmus. — Gal todėl, kad 
tu pats, užuot nors kartą padoriai atsakęs, nuolat uždavinėji klausimus? 

Brensonas iškėlė aukštyn ranką. 

— Nenorėjau įžeisti, žmogau. 

-— Aš ir neįsižeidžiau. 

— Tai kur, po velnių, ji yra? 

— Tikrai ne čia. 

— Aš tai supratau. 

— Rojau! Žiūrėk, ką radau, tik nežinau, ar tai pravers, — į kambarį 
įėjo detektyvas konsteblis Nicholas, tiesdamas Greisui nedidelį popieriaus 
lapelį. 

"Tai buvo kompanijos „Century Radio“, įsikūrusios Totenhem Kourt gar- 
vėje, išduotas kvitas. Jame buvo išspausdinta: „AR Cyber Scan, £2 437 25“. 

— Kur radai? — paklausė Greisas. 

— Šiukšlių konteineryje užpakaliniame kieme, — didžiuodamasis 
atsakė Nikas. 

— Du tūkstančiai keturi šimtai trisdešimt septyni svarai už skaitytu- 
vą? — nustebo Greisas. — Koks turi būti skaitytuvas, kad kainuotų tokius 
pinigus? Skaitmeninis? 

Po akimirkos pridūrė: 

— Nesuprantu, koks tikslas išmesti kvitą? Dievaži, kiekvienas pirkėjas 
saugo jį tam atvejui, jeigu įsigytas daiktas imtų ir sugestų. Argi ne taip? 

— Dievaži, — sutiko Brensonas. 

Greisas pasižiūrėjo į pirkimo datą ant kvito. Praėjęs trečiadienis, 
14.28. Antradienį vakare dingsta jos sužadėtinis, o trečiadienį po pietų ji 
nusiperka pustrečio tūkstančio svarų vertės skaitytuvą. Mažų mažiausiai 
nesuprantama. 

Laikrodis rodė jau po aštuonių, vadinasi, jie užtruko dvi geras valandas. 

— Nežinau, kelintą atsidaro „Century Radio“, bet dėl skaitytuvo 
mums būtina išsiaiškinti, — tarė jis. 


— Turi kokių nors minčių? — pasiteiravo Brensonas. 

— Aibę, — atsakė Greisas. — Per daug. Net labai per daug. 

Akimirką parylėjęs pridūrė: 

— Be penkiolikos dešimt turiu būti Luiso Karališkajame teisme. 

— Dėl savo bičiulio Sarešo Hoseino? 

— Negalėčiau nė pagalvoti apie tai, kad jis manęs pasiilgsta. Siūlau 
papusryčiauti — ką pats apie tai manai? Norėčiau sukirsti didelį kepsnį. 
Palaikysi man draugiją? 

— Cholesterolis, žmogau, kenkia tavo širdžiai. 


— Žinai, ką? Dabar mano širdžiai kenkia absoliučiai viskas. 

Įžengęs į karalių Jurgių epochoje statytą Luiso Karališkojo teismo pas- 
tatą, kuriame buvo trys teismo salės, erdviame ir judriame laukiamajame 
išjungė telefono garsą. Ką gi, galima pasidžiaugti bent jau tuo, kad Klaudi- 
na tikriausiai gavo SMS žinutę ir pagaliau liovėsi jį atakuoti. 

Jis nusižiovavo ir pajuto, kad suvalgius didžiulį kepsnį, kuris ne tiek 
suteikė energijos, kiek jos atėmė, kūnas gerokai apsunko. Greisas norėjo 
kur nors prigulti ir nusnūsti. Keista, pagalvojo. Dar prieš savaitę šis teismas 
buvo tapęs jo gyvenimo ašimi ir užvaldęs jo mintis. Dabar jis atsidūrė ant- 
rame plane, nes svarbiau už viską buvo surasti Maiklą Harisoną. 

Žinoma, svarbus buvo ir šis teismas. Jis labai svarbus Raimundo Ko- 
heno našlei ir vaikams, nes jį buvo mirtinai nukankinęs pats Hoseinas arba 
jo galvažudžiai. Šis teismas buvo labai svarbus visiems padoriems Braitono 
ir Houvo gyventojams, nes jie turėjo teisę būti apginti nuo tokių monstrų 
kaip šis; jis turėjo labai didelę reikšmę ir Greisui, nes šio teismo baigtis tu- 
rėjo parodyti, ar galima juo pasitikėti, ar ne. Jis privalėjo nugalėti nuovargį 
ir susikaupti. 

Susiradęs ramesnį kampelį, Greisas atsisėdo ir paskambino Eleonorai, 
kuri šįryt už jį tvarkė korespondenciją ir elektroninį paštą. Paskui užsimer- 
kė, naudodamasis proga, kad gali leisti pailsėti akims, įsikniaubė į delnus ir 


pabandė prisnūsti, stengdamasis nekreipti dėmesio į varstomų durų garsą, 

džiugius sveikinimosi šūksnius, lagaminų užraktų spragsėjimą bei teisinin- 
kų ir jų klientų murmesį. 

Po dviejų minučių poilsio Greisas porąkart giliai įkvėpė ir iškart pasi- 
juto truputį geriau. Atsistojęs apsidairė. Netrukus jis žinos — bus šiandien 
čia reikalingas ar ne. Galbūt teismas ir šiandien apsieis be jo paslaugų ir jis 
galės grįžti į Sasekso policijos valdybą, mąstė Greisas, dairydamasis žmo- 
gaus, su kuriuo reikėjo pasikalbėti, — Karališkosios prokuratūros darbuo- 
tojos Lizos Reili. 

Laukiamajame buvo apie šimtas žmonių, tarp kurių sukiojosi man- 
tijomis vilkintys advokatai ir jų asistentai, o kitame gale jis išvydo kukliai, 
bet madingai apsirengusią ir ketvirtąją dešimtį pradėjusią moterį su aplan- 
ku rankose, tuo metu kažką gyvai aptarinėjančią su advokatu, kurio jis ne- 
pažino. Toji moteris buvo Liza. 

Greisas perėjo salę ir, atsistojęs netoliese, pastebėjo jos ženklą, reiš- 
kiantį, kad netrukus ji prieis. Kai Liza pagaliau baigė kalbėtis su advokatu, 
jos veidas tiesiog švytėjo 

— Turime naują potencialią liudytoją! 

— Iš tikrųjų? Kas ji? 

— Viena Braitono prostitutė. Vakar vakare paskambinusi į prokura- 
tūrą prisipažino, kad spaudoje sekė teismo procesą, ir pareiškė, jog Sarešas 
Hoseinas jos atžvilgiu taip pat yra naudojęs smurtą. Tai buvo praėjusiais 
metais vasario dešimtosios naktį Braitone. 

Būtent vasario dešimtąją buvo įvykusi žmogžudystė, už kurią Sarešas 
Hoseinas dabar pateko į teismą. 

— Betgi Hoseinas turi tvirtą alibi, kad tą naktį kartu su dviem drau- 
gais linksminosi Londone. Jie abu tai paliudijo, — suabejojo Greisas. 

— Taip, alibi jis turi, bet neužmiršk, kad jie abu yra Hoseino pavaldi- 
niai. Tuo tarpu mergina yra nešališka. Ji labai bijo, kad Hoseinas gali su ja . 
susidoroti, todėl anksčiau ir neatsiliepė. Ir dar viena problema — ji nepasi- 
tiki policija. Dėl šios priežasties ir paskambino mums, o ne policijai. ' 

— O arji patikima? 

— Labai, — atsakė Liza. — Turėtume pasirūpinti jos, kaip svarbios 
liudytojos, apsauga. 


— Ko tik ji pageidaus. Sutinku su viskuo! — Greisas iš susijaudini- 

mo ėmė grąžyti rankas. Jis norėjo apkabinti Lizą Reili. Tai buvo nuostabi 
žinia. Nuostabi! 

— Bet kažkam reikėtų ją įtikinti, kad policija jos neareštuos... na, 
pats supranti... už jos profesiją. 

— Kur ji dabar? 

— Namie. 

Greisas pasižiūrėjo į laikrodį. 

— Galėčiau tuojau pat ją aplankyti. Ar tai įmanoma? 

— Važiuok, bet tik ne policijos automobiliu. 

— Žinoma. Be to, nusivešiu kurią nors policininkę iš Šeimos centro, 
kad pabūtų su ja. Neleisime, kad ji vėl pakliūtų Hoseinui į rankas. Noriu 
pasimatyti su ja ir įtikinti kuo greičiau atvykti į teismą. 

— Jei nori įgyti jos pasitikėjimą, elkis atsargiai. 


Staiga Greiso nuovargį tarsi ranka nuėmė. 


Į nusikaltimų tyrimų skyrių Greisas grįžo šiek tiek po vidudienio. 
Liudytoja Šeli Sandler buvo tokia, kokios ir reikėjo. Maždaug dvidešimt 
penkerių metų, inteligentiška, aiškiai reiškianti mintis ir pažeidžiama liu- 
dytoja teismui labai pravers. Jei tik neims panikuoti ir paskutinę minutę 
nepersigalvos, kaip, deja, labai dažnai atsitinka. Vis dėlto ji atrodė pasiry- 
žusi atkeršyti savo skriaudikui. Žūtbūt atkeršyti. 

Tai buvo tikrai gera naujiena. Po kelių nesėkmių Greisui pagaliau nu- 
švito viltis, kad teismui pavyks priimti nuosprendį, kurio jis taip nekantriai 
laukė. 

Kai pasirodė Greisas, prie darbo stalo buvo susirinkusi visa tyrimo 
grupė, prie kurios buvo prisidėję dar du nauji pagalbininkai — jaunas 
konsteblis ir vidutinio amžiaus moteris asistentė, — todėl jis, paprašęs vi- 
sus likti sėdėti, sušaukė trumpą pasitarimą. 

Stengdamasis kalbėti kuo tyliau, kad netrukdytų prie kitų stalų dir- 


bantiems tyrėjams, pirmasis prabilo Nikas Nicholas. 

— Pameni, Rojau, kvitą, kurį šįryt radome mis Harper namuose? Du 
tūkstančiai keturi šimtai trisdešimt septyni svarai už skaitytuvą? 

— Aha. 

— (Gavau visą reikalingą informaciją iš „Century Radio“, — jis ištie- 
sė Greisui kelis lapus. Tai buvo informacija iš interneto. — Mes jau per- 
žiūrėjome. 


Greisas ėmė skaityti. 


AR5000 Plačiajuostis imtuvas „Cyber Scan“. Fantastiškas 
10Khz-2600Mbhz dažnių diapazonas! AR5000 pasižymi puikia 
technine charakteristika, o aukštos kokybės mikroprocesorius ga- 
rantuoja stiprų signalą, ypatingą jautrumą ir platų dažnių dia- 
pazoną. 5 kintamo dažnio osciliatoriai, 1000 atminties kanalų, 
20 paieškos blokų, greitas skenavimas ir paieška, apimanti ir visus 
radijo dažnius, kuriuose veikia mobiliojo ryšio operatoriai. Ske- 
navimo ir paieškos greitis — 45 kanalai per sekundę. 


Jis atsigręžė į Brensoną. 

— Esate geriausias technikos ekspertas, kurį pažįstu. Manau, aš tei- 
singai supratau, koks tai daikčiukas? Ką jūs galėtumėte pasakyti? 

— Tai yra pats moderniausias radijo dažnių skaitytuvas. Panašiais prie- 
taisais, norėdami susirasti draugų, pasiklausyti policijos radijo arba mobilio- 
jo ryšio telefoninių pokalbių, naudojasi „Citizen's Band“ radijo maniakai. 

Greisas pritariamai linktelėjo ir kreipėsi į Emą Džeinę: 

— Ar turime duomenų, kad Ešlė Harper dabartine savo pavarde arba 
kuria nors iš ankstesniųjų būtų turėjusi ką nors bendra su „Citizen's Band“ 
radiju? 

— Ne, — atsakė ji. — Neturime. 

Jis žvilgtelėjo į spalvotą skaitytuvo fotografiją. Didelė sidabrinė dėžė 
ant kojų su skale priekyje ir daugybe įvairiausių rankenėlių bei mygtukų, 
kuriuos rasite bet kuriame radijo aparate. 

— Antradienį vakare dingsta jos sužadėtinis. Trečiadienį pusę trijų 
popiet ji nusitrenkia į Londoną ir už pustrečio tūkstančio svarų perka radi- 
jo dažnių skaitytuvą. Turite kokių nors prielaidų? Iš kur, po velnių, ji moka 
juo naudotis? 

— Neviltis? — spėjo Nikas Nicholas. 


— Nepatikėsiu. 

— Ji iš tikrųjų nežinojo, kur jis yra, — savo mintimis pasidalijo Bela 
Moj. 

Greisas linktelėjo. Atrodė logiška, bet jam tai nepadarė didesnio 
įspūdžio. 


— Ji tikriausiai žinojo, kad Maiklas Harisonas turi portatyvų radi- 
jo siųstuvą. Galbūt norėjo su juo susisiekti? — ėmė svarstyti Ema Džeinė 
Boutvud. — O ką, jeigu jai knietėjo pasiklausyti, su kuo ir apie ką jis kal- 
basi? 

Greisas buvo tiesiog sužavėtas. 

— Ką gi, neblogai, — tarė jis ir apsidairė. — Ar turite kitų versijų? 
Okei. Gal yra dar kokių naujienų? 

— Taip, — atsakė Nikas Nicholas. — Jums išvykus, Džo Tindalas 
nusprendė dar pašniukštinėti. Atitraukėme stalčius ir už jų aptikome voką 
su kvitais — gali būti, kad jis ten užkrito atsitiktinai, tačiau galėjo būti ir 
paslėptas. Iš visos šūsnies kvirų mus sudomino vienas — štai jis. 

Tai buvo Londone W1, Madokso gatvėje, įsikūrusios „Conguest 
Escorts“ kompanijos išduotas kvitas pusantro tūkstančio svarų sumai. Po 
pavadinimu ėjo įrašas: „Diskretiška žavaus vyriškio ir damos draugija įvai- 
rioms progoms“. Toliau buvo nurodytos dvi datos — praėjęs šeštadienis, 
tai yra planuota Ešlės Harper vestuvių diena, ir praėjęs pirmadienis. 

— Atversk kitą pusę, Rojau, — pasiūlė Nikas Nicholas. — Perskaityk: 

“ Greisas apvertė kvitą ir kitoje pusėje pamatė tušinuku užrašytą Bred- 
lio Kaninhamo pavardę. 

Staiga prisiminė pokalbį su Ešle praėjusio penktadienio vakarą. Prisi- 
minė ne tik tai, kokia ji tą vakarą atrodė prislėgta, bet ir jos žodžius apie ka- 
nadietį dėdę: „Mes labai mylim vienas kitą... Jis paėmė savaitę atostogų vien 
tam, kad pirmadienį galėtų dalyvauti vestuvių ceremonijos repeticijoje.“ 

— Vadinasi, dėdę ji išgalvojo? — tarė jis suglumęs. 

— Ji išgalvojo ne tik dėdę — netrukus E Džei papasakos daugiau, — 
paaiškino Glenas Brensonas. — O pirmiau pažiūrėk štai į šitą. 

Jis ištiesė Greisui nukopijuotą A4 formato popieriaus lapą. Tai buvo 

nurodymas pervesti vieną milijoną du šimtus penkiasdešimt tris tūkstan- 
čius septynis šimtus dvylika svarų sterlingų į sąskaitą „Banc Aliado“ Pa- 
namoje. Dokumentas pasirašytas Maiklo Harisono ir Marko Vareno, o 
viršuje nurodyta vakar dienos data, 23.25. 

Greisas perskaitė viską du kartus ir, suraukęs kaktą, tarė Brensonui: 

— Maždaug dvidešimt minučių prieš iššokant iš balkono. 

— Taip, būtent. 

Greisas galvojo apie Marko Vareno kišenėje rastą raštelį. 

— Vadinasi, jis pervedė pinigus gelbėdamas draugo gyvybę. O paskui 
išėjo į balkoną ir šoko žemyn galva? 

— Gal jie buvo kam nors įsiskolinę? Panamą nesunku susieti su Ko- 
lumbija, o konkrečiau — su Kolumbijos mafija. O ką, jeigu jie buvo pa- 
ėmę kokią nors paskolą ir tokiu būdu užsinėrė sau kilpą? Galiausiai buvo 
priversti ją grąžinti ir Markui Varenui neliko nieko kita, kaip tik šokti iš 
balkono? 

— Protinga versija, — įvertino Greisas. — Tačiau šiedu vaikinai buvo 
kaip reikiant prasisukę. Statybos Ešdouno girioje — dvidešimt namų — 
turėjo duoti kelis milijonus pelno. Kam žudytis, jeigu jo laukė — pala, ko- 
kią sumą jis būtų gavęs? Kelis šimtus tūkstančių svarų? 

— Tuomet peršasi išvada, kad netrukus po to, kai Markas Varenas 
pervedė pinigus, jį nužudė. 

— Tai labiau tikėtina, — atsakė Greisas. — Ką tik telefonu kalbėjau- 
si su Kleo Morėj iš morgo. Šiuo metu atvyksta Vidaus reikalų ministerijos 
patologas. Galbūt šiandien sužinosime ir kai ką daugiau. 

Detektyvė seržantė Bela Moj intormavo, kad gavo šiokios tokios in- 
formacijos iš telekomunikacijų bendrovės. „Vodafone“ vakar vakare užhk- 
savo Maiklo Harisono mobiliojo telefono signalus tarp 22.22 ir 23.00. Jis 
net keletą kartų skambino pagalbos telefonu 999, bet su operatore nekal- 
bėjo, todėl ji negalėjusi jam padėti. 

— O ar pavyko ką nors sužinoti apie telefono stotį? 

— Kaip tik apie tai dabar ir kalbėsiu, Rojau. „Vodafone“ darbuotojai 
buvo labai geranoriški ir suteikė visą reikiamą informaciją, kartu nurody- 
dami ir artimiausią Maiklo Harisono telefonui bazinę stotį. 


— Kur ji? 

Ji truputį nusiminė. 

— Tiesą sakant, jie labai nenudžiugino — stotis yra Niuheiveno centre 
ir tai vienintelė bazinė mobiliojo ryšio operatoriaus stotis visame mieste. 

— Ką gi, ir tai jau šis tas, — atsakė Greisas. — Ar nekeista, kad Niu- 
heivenas yra vienas iš Kanalo uostų? 

— Aš jau informavau visus uostus, — tarė ji. 

— Apie ką? 

— Apie Ešlę Harper ir Aleksandrą Huron — taip ji buvo pasivadinu- 
si prieš ketverius metus Kanadoje. 

Akivaizdžiai matėsi, kad Bela turi daugiau ką papasakoti, todėl Grei- 
sas leido jai tęsti toliau. 

— Pasidomėjau jos automobiliu „Audi TT“. Ešlė buvo išsinuomoju- 
si jį savo vardu iš agento Hamersmite. Už automobilio nuomą sumokėta, 
viskas teisėta. Namą ji taip pat buvo išsinuomojusi, o nuoma baigiasi šio 
mėnesio pabaigoje. 

— Sutampa su jos vestuvėmis, — įsiterpė Brensonas. 

— Galimas dalykas, — tarė Ema Džeinė. — Paskui aš visiškai in- 
tuityviai paprašiau naujų mūsų grupės darbuotojų, kad jie pasidomėtų, 
ar Ešlė Harper, — nurodžiau ir ankstesnes jos pavardes, — nesinaudojo 
aplinkinių automobilių nuomos firmų paslaugomis. Ešlės Harper vardu 
niekas nesikreipė, tačiau dešimt minučių po vidurnakčio firma „Avis“ prie 
Getviko oro uosto išnuomojo „Mercedes“ Aleksandrai Huron, kuri susi- 
mokėjo Kanados „Toronto Dominion Bank“ kreditine kortele. Darbuoto- 
jas, aptarnavęs klientę, iš jam pateiktų nuotraukų atpažino Ešlę Harper. 

— Vaizdo kameros... — priminė Greisas. 

Glenas Brensonas kilstelėjo ranką. 

— Jau pradėjome. Tikriname visų kamerų tarp Getviko ir Niuheive- 
no įrašus nuo to momento, kai ji išsinuomojo automobilį. 

— Ji išvyko iš namų likus valandai iki tavo pasirodymo, — tarė Grei- 
sas detektyvui konstebliui Nicholui. 

— Taip. 

— Ar žinome, kuo ji nukako iki oro uosto? 

— Ne. 


Greisas nutilo. Kurį laiką niekas nepratarė nė žodžio. Jis stengėsi pri- 

siminti praėjusio vakaro įvykių seką — kada jis lankėsi pas Marką Vareną, 
kada drauge su Brensonu buvo užsukę pas Ešlę. Markas Varenas kartu su 
policijos darbuotojais važiuoja į mišką ieškoti kapo. Pervedami pinigai. 
Marko Vareno mirtis. Ešlė kita pavarde išsinuomoja automobilį. 

Pagaliau Greisas ją perkando; dabar jam buvo daugiau negu aišku. 
Rojus puikiai suprato, kad privalo ją surasti. Daugiau niekas neberūpėjo, 
tik surasti Ešlę. 

Ir kuo greičiau. 


Jei tik jie dar nepavėlavo. 


B4 


— Velniai rautų, moterie, keturi prakeikti lagaminai — kas tau da- 
rosi, Aleks? 

— Ką nori tuo pasakyti? 

— Aš neketinu tąsytis su tavo lagaminais — štai ką noriu tau pasakyti. 

— Ką gi, teks pagalbon pasikviesti šveicorių. 

— O kaip dėl mokesčio už papildomą bagažą? 

— Neužmiršk, kad mes priklausome Keliautojų klubui, Vikai; klubo 
nariams daromos didelės nuolaidos. Atsipalaiduok. 

— Tik pamanykite — atsipalaiduok! O tu negalėtum mesti visą šitą 
šlamštą ir Sidnėjuje nusipirkti naujus lagaminus? Turėtum žinoti, kad ten 
irgi yra parduotuvių! 

Ešlė, vilkinti džinsiniu „Prada“ kostiumėliu ir apsiavusi aukštakul- 
niais bateliais, stovėjo kambaryje tarp savo lagaminų ir, įsirėmusi rankomis 
tolumoje stūksančios kalvos viršūnę. 

Ji stebeilijo į Kanalu plaukiojantį „Seacat“ keltą, kuris tuo metu palei 
molą pamažu slinko jūros link. Niūri, pilka ir darganota diena; Ešlės nuo- 
taika buvo subjurusi dar ir dėl to, kad ji gausiai prakaitavo, o dar blogiau, 


kad netrukus turėjo susirgti. 

Ji atsigręžė į Viką ir, pakėlusi balsą, ironiškai paklausė: 

— Nejaugi? Sidnėjuje yra parduotuvių? Turi omenyje parduotuves, į 
kurias galima užeiti ir ko nors įsigyti? 

— Atšok, kvaila karve, ir nekalbėk su manim kaip su kokiu sušiktu 
tarnu! 

— Pats atšok! Kodėl aš turėčiau palikti savo mantą? Juk tai yra visas 
mano gyvenimas. 

— Ką reiškia tas tavo :2/7 

Būdamas penkių pėdų ir septynių colių ūgio, Vikas buvo gal tik pusę 
colio aukštesnis už ją, tačiau mergina visuomet jausdavosi žymiai mažesnė. 
Tai buvo liesas, bet raumeningas, mėgstantis pasišvaistyti kumščiais vyras 
trumpai kirptais plaukais ir dailiu, nors ir kampuotu, veidu. Prie jo karin- 
gos išvaizdos labai derėjo drabužiai — šiandien jis vilkėjo juodais marški- 
nėliais ir karišku švarku, mūvėjo apsmukusiomis chaki spalvos kelnėmis ir 
buvo apsiavęs juodus žygio batus. 

— Norėjai pasakyti, kad Maiklas yra tavo gyvenimas? Markas? Nori 
pasakyti, kad tiedu žiopliai buvo tavo gyvenimas? Ar aš kažką ne taip išgir- 
dau? Iki šiol maniau, kad aš esu tavo gyvenimas, tu, kvaila kale! 

— Ir aš taip maniau, — atsakė ji, tvardydamasi, kad tik nepravirktų. 

— Tai ką visa tai, po velnių, reiškia? 

— Nieko. 

Jis sugriebė ją už pečių ir atsuko veidu į save. 

— Aleks, nurimk, gerai? Mes jau beveik namie; dabar mums reikia . 
nusiraminti. 

* — Esu visiškai rami, — tarė ji. — Tai tu visas įsitempęs. 

Jis prisitraukė merginą arčiau savęs ir įsistebeilijo į jos žalsvas akis. 
Paskui švelniai atmetė kelias plaukų sruogas jai nuo kaktos. 

— Aš myliu tave, — tarė jai. — Aš tave labai myliu, Aleks. 

Ji rankomis apsikabino jo kaklą ir įsisiurbė į lūpas. 

— Ir aš tave myliu, Vikai. Visada tave mylėjau. 

— Tačiau be jokių kompleksų galėjai dulkintis su Marku, paskui su 
Maiklu. O prieš tai dar su daugybe vyrų. 

Ji supykusi atsitraukė atgal ir, užkliuvusi už lagamino, vos nepargriuvo. 


— O, Jėzau! Kas į tave įlindo? 

— Kas į mane įlindo? Šįkart mes likom ant ledo! Aišku? 

— Mes nelikom ant ledo, Vikai; mes visiškai neblogai prasisukom. 

— Pusantro milijono utėlėtų svarų? Pusė metų mano ir tavo gyveni- 
mo už tokią sumą? 

— Nė vienas negalėjom numatyti, kad įvyks avarija. 

— Mums reikėjo pasielgti kitaip. Tau reikėjo ištraukti Maiklą iš tos 
duobės, ištekėti už jo ir mums būtų atitekusi pusė jo ir jo kolegos pinigų. 

— Būtų reikėję laukti ištisus mėnesius, Vikai, o gal ir ne vienerius 
metus. Jų paskutinis sumanymas buvo dar tik projekto lygmeny. Šiaip ar 
taip, bet mes apsisukom labai greitai. Jeigu nebūtum pralošęs pusės mūsų 
pinigų, mums išvis nebūtų reikėję čionai trenktis, supratai? 

Suglumęs Vikas dirstelėjo į laikrodį. 

— Mums jau metas, jei norim suspėti. 

— Aš pasiruošusi. 

— Paklausyk, Aleks. Tu nė nenujauti, kaip man visa tai įgriso. Ką gi 
mes darom? Turiu trintis kažkur pakampiais, žinodamas, kad tu dulkinie- 
si su Maiklu arba Marku, o prieš tai tą patį darei su tuo bepročiu Ričardu 
Češyre, o ką jau kalbėti apie Džo Kerviną ir Julianą Varnerį. 

— Negaliu patikėti savo ausimis, Vikai. Nejaugi užmiršai, kad visa 
tai buvo neatskiriama mūsų sandėrio dalis? Aišku? 

— Ne, neaišku. 

— Galiausiai tu visuomet gaudavai progą jiems atsikeršyti. Kokios 
dar problemos? O šįkart aš ir tave, ir save išvadavau nuo medaus mėnesio 
su Maiklu. 

Jis vėl, šįkart neramiai, žvilgtelėjo į laikrodį. 

— Pasikalbėsime pakeliui, o prieš išvykdamas turiu padaryti dar vie- 
ną darbą. 

Vikas išvilko jos lagaminus į holą, paskui grįžo atgal į svetainę ir pa-. 
traukė sofą į visiškai priešingą kambario pusę. Tada atsiklaupė ant E, 
ir truktelėjo kilimo kampą. 

— Vikai, — tarė ji. 

Jis pakėlė galvą. 

— Ką? 

— O negalim jo tiesiog palikti? 

— Palikti? 

— Juk jis niekur nenueis, ar ne? Jis neištrūks... pats sakei, kad jis ne- 
gali nė kalbėti. 

— Einu, pribaigsiu jį. Išvaduosiu iš kančių. 

— O kodėl jo paprasčiausiai nepalikus? Juk niekas jo čia neras. 

— Užtruksiu dešimt sekundžių. Nusuksiu jam sprandą, ir bus baigta. 

— Kodėl? 

Jis žiūrėjo tiesiai jai į akis. 

— Tau gaila jo, ar ne, kale? 

— Man jo nė kiek negaila, — rausdama atkirto Ešlė. 

— Tačiau anksčiau dėl jų kažkodėl nesisielodavai? Kuo šitas vaikis 
Maikas ypatingas? 

— Niekuo jis neypatingas. 

Galiausiai Vikas numetė kilimą atgal, atsistojo, atstūmė sofą į vietą, 
kurioje ji anksčiau stovėjo. Paskui perstatė kavos stalelį. 

— Žinai, Aleks, o tu visiškai teisi — jis iš čia neištrūks. Kodėl turė- 
čiau gailėtis kažkokio niekingo išperos ir pribaigti jį, kad nesikankintų? 
Mes tiesiog paliksim jį tamsoje mirti iš bado. Dabar tu patenkinta? 

Ji linktelėjo. 

— Skaitei šios dienos laikraščius? 

— Ne. Tvarkiau kambarius. Mačiau vakarykščius — nieko tokio, dėl 
ko reikėtų nerimauti. O šios dienos spaudą galėsim perversti ir oro uoste. 

Jis šyptelėjo. 

— Vadinasi, daugiau nebėra dėl ko jaudintis? 

„Po penkių minučių keturi Ešlės lagaminai ir didelis Viko kelioninis 
krepšys atsidūrė mersedeso bagažinėje. Paskui jis užrakino namo duris, o 
raktus įsikišo kišenėn. 

— Manai, kad turėtume juos grąžinti į agentūrą? 

— Mūsų nuomos sutartis baigiasi po penkių mėnesių, moterie! No- 
rėtum, kad netrukus čia kas nors prisistatytų ir imtų šniukštinėti? Aš tau 
sakau: po savaitės ar dviejų čia kaip reikiant pakvips. 

Ji tylėdama prisisegė saugos diržą ir paskutinį kartą pro automobilio 
stiklą pažvelgė į namą. Tai buvo keistas namas, kuris idealiai tiko jų tiks- 
lams, mat stovėjo atokiai nuo kitų pastatų — iki artimiausių kaimynų 


buvo ketvirtis mylios, — o ką jau kalbėti apie praėjusio antradienio vaka- 

rą. Niekas niekada neišdrįstų pavadinti šio namo gražiu arba stilingu. Jis 
buvo pastatytas praėjusio amžiaus ketvirtajame dešimtmetyje brūzgynais 
apžėlusioje dykvietėje, kuri nuo to laiko niekuo nepasikeitė ir priminė pusę 
namo, prie kurio antroji pusė taip ir nebuvo prijungta. Iš pradžių prie jo 
buvo vientisas garažas, prieš keletą metų paverstas svetaine. 

Vikas užvedė automobilio variklį. Po valandos jie turėtų būti Get- 
viko oro uoste. Ryt, o galbūt dar šiandien vakare — ji visuomet sunkiai 
orientavosi laiko juostose — jie grįš į Australiją. Namai. Į priekinį stiklą 
barbeno dulksna. Nepaisant to, ji užsidėjo savo naujuosius „Gucci“ saulės 
akinius. Vikas buvo nukirpęs jai plaukus, — po salonus vaikščioti nebuvo 
kada, — o šįryt ji užsimovė trumpą tamsų peruką. Jei šiandien oro uoste ir 
vyktų paieška, jiems reikėtų Ešlės Harper. Tiesa, buvo nedidelė tikimybė, 
kad jie gali ieškoti ir Aleksandros Huron. Tačiau, atsivertusi pasą, kuris da- 
bar buvo jos rankinėje ir galiojo dar dvejus metus, net nusišypsojo. Žino- 
ma, Ana Hampson niekas nesidomės. 

Vikas įjungė pavarą ir ėmė kažko grabinėti aplink. 

— Kur tas prakeiktas stabdis? 

— Tai rankena; tu ką tik ją patraukei. 

— Kodėl, po perkūnais, jie įmontavo kažkokią rankeną? Negalėjai iš- 
sinuomoti normalaus automobilio? 

— Kaip tu įsivaizduoji normalesnį mersą? 

— Su įprastu rankinio stabdžio mechanizmu! 

— Dėl Dievo meilės! 

Jis nuleido šoninį stiklą ir šūktelėjo: 

— Viso, subingalvi! Visokeriopos sėkmės asmeniniame gyvenime! 

— Vikai? 

— Ką? — automobilis šoko pirmyn ir nulingavo duobėtu keliu, kurį 
municipalitetas greičiausiai buvo pamiršęs. — Kas atsitiko? Pasigedai my- | 
limo berniuko pimpaliuko? 

— Žinai? Jo didesnis negu tavo! . 

Jis atsisuko ir trenkė jai per veidą; automobilį užmetė į aukšta žole 
apaugusį kelkraštį, tačiau netrukus Vikas išvairavo jį atgal į kelią. 

— Ar mane mušdamas jautiesi geriau? 


— Tu paprasčiausia skersgatvių kekšė! 

Kai pasiekė nelygiareikšmę sankryžą, jis pasuko į dešinę ir pravažiavo 
naujų gyvenamųjų namų rajoną, apsodintą jaunais sodinukais. 

— O tu esi paprasčiausias bulius, Vikai. Ar žinai, kad esi sadistas? 
Tau nuo to geriau? Tikriausiai kankindamas kitus, pavyzdžiui, Maiklą, pa- 
tiri orgazmą? 

— O tu tą patį patiri dulkindamasi su juo ir galvodama apie tai, kaip 
vieną gražią dieną pasidulkinsite 7š tikryjų, ar ne? 

Jis pasisuko į ją ir įvažiavo į pagrindinį kelią. 

Viskas atsitiko taip greit, kad ji nespėjo nieko pamatyti, tik pajuto. 
Pasigirdo baisus trenksmas, paskui kažkas stipriai trūktelėjo automobilį; 
kurį laiką ji nieko negirdėjo, tik matė, kaip į vidų krenta kažkas panašaus 
į plunksnas ir užuodė kordito smarvę. Tuo pat metu ėmė kaukti automo- 
bilio garsinis signalas. 

— Šūdas, šūdas, šūdas! — Vikas puolė kumščiais daužyti vairą. 

Viena oro pagalvė, primenanti panaudotą prezervatyvą, buvo nuka- 
rusi priešais jį, o kita buvo suglebusi šalia galvos. 

— Tu sveika? — paklausė jis Ešlės. 

Ji linktelėjo galvą, žvelgdama į tiesiai priešais ją nenatūraliai iškilu- 
sį automobilio variklio gaubtą. Firminio mersedeso ženklo, kuris įprastai 
būdavo pačiame priekyje, nesimatė. Už kelių jardų nuo jų, pačiame kelio 
viduryje, keistu kampu stovėjo baltas automobilis. | 

Vikas pabandė atidaryti dureles, tačiau jam nepavyko. Tada, įsiręžęs 
visu svoriu jas stumtelėjo, ir durelės garsiai sugirgždėjusios atsilapojo. 

Ešlė keleivio dureles atsidarė nesunkiai. Ji atsisegė diržą ir drebėda- 
ma išlipo iš automobilio, tada užspaudė nosį ir stipriai pūstelėjo, kad atsi- 
kimštų ausys. Kitame automobilyje, „SAAB“ sulamdytu priekiu, prie vairo 
sėdėjo suglumusi moteris žilstelėjusiais plaukais. 
buvo visiškai sulamdytas ir sulindęs tiesiai į variklio sekciją. Važiuoti šiuo 
automobiliu toliau — jokios vilties. 

— Eli, tu, kale, ar tau protas pasimaišė? — Viko balso nenustelbė net 
mersedeso signalo kauksmas. 

Ešlė išvydo keliu artėjantį kitą automobilį, o iš priešingos pusės jų 
link važiavo autofurgonas. 


TIASTA Iš VILIIS 331 


Į juos kiek įkabindamas bėgo jaunas vyras. 

— Vikai, — šūktelėjo ji, — dėl Dievo meilės, reikia kažką daryti! 

— Aha, iš tiesų, mums reikia kažką daryti! Ir ką gi tu, velniai rautų, 
pasiūlysi? 


Kai Greisas grįžo atgal į Nusikaltimų tyrimo skyrių, Nikas Nicholas 
jam sušuko: 

— Rojau! Septinta linija, kelk ragelį! 

Greisas paspaudė mygtuką ir pakelė ragelį. 

— Rojus Greisas, — prisistatė jis. 

Skambino Braitono policijos nuovados detektyvas seržantas Markas 
Takvelas. 

— Rojau, — prabilo jis, — skambinu dėl to automobilio, kurį pra- 
šei surasti, mėlyno mersedeso, Lima-Džiuljeta-nulis-keturi-Tėtis-X-Rėjus- 
Lima. 

— Klausau. 

— Jis ką tik pateko į avariją Niuheivene. Juo važiavę du žmonės — 
vyras ir moteris — pagrobė kitą automobilį. 

Greisas net atsilošė prispaudęs prie ausies telefono ragelį ir jausdamas 
plūstantį adrenaliną. 

— Ar įkaitų nepaėmė? 

— Ne. 

— Gal galėtumėte apibūdinti, kaip jie atrodo? 

— Ne itin tiksliai. Vyras kresnas, kaukazietiškos išvaizdos, trumpai 
kirptais plaukais, maždaug keturiasdešimt penkerių metų; moteris trum- 
pais tamsiais plaukais, kokių trisdešimties. 

Pačiupęs nuo stalo rašiklį, Greisas paklausė: 

— O automobilis, kurį jie nuvarė? 

— „Land Rover Freelander“, žalias, Viskis-septyni-devyni-šeši-Lima- 


Delta-Jankis. 

Skubiai rašydamas, Greisas klausinėjo toliau: 

— Ar turite kokios nors informacijos apie tolesnius įvykius? 

— Kol kas ne. 

— Maždaug prieš kiek laiko tai įvyko? 

— Prieš dešimt minučių. 

Greisas susimąstė. Prieš dešimt minučių. Per tiek laiko galima kažin 
kur nusidanginti. Jis padėkojo detektyvui seržantui, paprašė neužimti lini- 
jos ir laukti jo skambučio. 

Paskui jis trumpai informavo tyrimo grupę. Padavęs Nikui Nicholui 
popieriaus lapą su jame užrašytais automobilio duomenis, paprašė: 

* — Nikai, perduok šią informaciją aplinkinėms grafystėms — Sariui, 
Kentui, Hempšyrui ir Metui. Kuo skubiau! 

Greisas ėmė svarstyti. Keliai Niuheiveno rytuose vedė į Ystbourną ir 
Hastingsą. Šiaurėje driekėsi greitkeliai — vienas į Getviko oro uostą, o ki- 
tas į Londoną. Į vakarus — Braitonas. Labiausiai tikėtina, jeigu jie toliau 
važiavo landroveriu, kad spaus į šiaurę. Atsigręžęs į detektyvę seržantę Belą 
Moj, jis paliepė: 

— Bela, pasirūpink sraigtasparniu. Jie greičiausiai sprunka tolyn, to- 
dėl duok nurodymą stebėti kelius dešimties penkiolikos mylių spinduliu į 
šiaurę nuo Niuheiveno. 

— Klausau. 

— Paskui įsakyk atidžiai stebėti visas vaizdo kameras aplinkinėse ge- 
ležinkelio stotyse, kad jie nesumanytų iš automobilio persėsti į traukinį. 

„Gurkštelėjęs vandens, tęsė toliau: 

— Ema Džeine, paskambink į Kelių policijos departamentą ir pa- 
prašyk, kad į A23 kuo greičiau siųstų keletą patrulinių automobilių. Tada 
įspėk Niuheiveno uosto, Getviko ir Šorehamo oro uostų policiją. 

Jis dar kartą viską kruopščiai apgalvojo: stotys, jūrų ir oro uostai, keliai. 
Rojus gerai žinojo, kad automobilių pagrobėjai jais dažniausiai važiuodavo 
nedidelį atstumą, paskui jų atsikratydavo ir persėsdavo į kitus. 

— Glenai, — kreipėsi į Brensoną, — reikia patikrinti visas Niuhei- 
veno apylinkes — mums būtina žinoti, ar jie tebevažiuoja tuo pačiu auto- 
mobiliu. Taip pat pasirūpink, kad du patruliniai automobiliai būtų nuolat 


pasirengę. 

— Tuojau pat. 

Tada Greisas paskambino į Valdymo skyrių ir informavo, kad perima 
eismo įvykio tyrimą. Skyriaus darbuotojas jam pranešė ką tik paaiškėjusias 
naujas detales. Ieškomas nuvarytas automobilis, šaligatviu lenkdamas prie- 
šais šviesoforą stovinčių transporto priemonių vorą ir keletą jų kliudyda- 
mas, užlėkė ant Niuheiveno tilto prieš pat šiam pasikeliant. Tai įvyko vos 


prieš porą minučių. 


Bb 


Vikas Delanėjus stipriai iki pat galo nuspaudė stabdžių pedalą, nes 
posūkis dešinėn vingiuotame kaimo kelyje pasirodė kur kas staigesnis, 
negu tikėjosi. Priekiniai ratai užsiblokavo, tačiau automobilis tebeartėjo 
tiesiai į tuopą, nors Vikas ir bandė jį žūtbūt pasukti į šalį. 

— Viiikaaai! — sukliko Ešlė. 

Automobilis pavojingai pasviro į dešinę, o stabdant užpakaliniams 
ratams priekis ėmė slysti į šoną. Vis dėlto Vikui pavyko pakoreguoti auto- 
mobilio judėjimo kryptį, tačiau priešais išdygo kita tuopa. Jis pasuko atgal. 
Visureigis siūbavo tartum sunkus maišas, jiems už nugaros bildėjo į galą 
sumesti lagaminai. Pagaliau automobilį pavyko suvaldyti. 

— Lėčiau, Vikai, dėl Dievo meilės! 

Priekyje ropojo didžiulis sunkvežimis, todėl jiems neliko nieko kito, 
kaip tik vilktis jam iš paskos. 

— Prakeikimas! — nusikeikė Vikas, stabdydamas automobilį ir smū- 
giais į vairą išliedamas savo apmaudą. 

Viskas tik blogyn ir blogyn. Mano gyvenimo istorija. Tėvas mirė apsi- 
nuodijęs alkoholiu, kai jis buvo dar paauglys. Prieš pat aštuonioliktąjį savo 
gimtadienį sumušė motinos meilužį, kuris elgdavosi su ja kaip su paskutine 
šliundra. Deja, motina į tai atsakė išvarydama jį, Viką, iš namų. 

Ieškodamas nuotykių, išėjo tarnauti į kariuomenę ir galiausiai atra- 


do save jūrų pėstininkų dalinyje, o tada pajuto ir potraukį pinigams. Jam 

reikėjo daug pinigų. Jam patiko madingai rengtis, važinėti gerais automo- 
biliais, lošti kazino ir dulkinti kekšes. Tačiau labiau už viską Vikui patiko 
žmonių dėmesys, kai jis, vilkėdamas ryškiu kostiumu, pasirodydavo kazi- 
no. O ką jau kalbėti apie komplimentus, kurie glostydavo savimeilę. 

Antraisiais tarnybos metais jį lydėjo sėkmė, ir jis buvo susižėręs ne- 
mažą sumą, tačiau vėliau viską pralošė. 

Vėliau susidėjo su sukčiumi viršila Briusu Džekmanu, kurio žinioje 
buvo amunicija, ir sužinojo labai greitą būdą pasipelnyti iš prekybos inter- 
netu ginklais, šaudmenimis ir įvairiais karo reikmenimis. Tačiau, pajutęs 
svylančius padus, Briusą Džekmaną pasmaugė ir, užnėręs ant kaklo kilpą, 
parašė jo vardu laišką, neva viršila nusižudęs. Vikui galvos dėl to nė kiek 
neskaudėjo. 

Gyvenimas yra žaidimas, kuriame /š/ieka stipriausi. Jo manymu, žmo- 
nės darė didelę klaidą, apgaudinėdami save, kad jie nėra gyvūnai. Visas gy- 
venimas — tai džiunglių įstatymas. 

Žinoma, tai nereiškia, kad negalima ko nors mylėti. Jis karštai, tiesiog 
beprotiškai iš pirmo žvilgsnio įsimylėjo Aleks. Jai nieko negalėjai prikišti 
— aukšta klasė, stilius, pasakiškas grožis, tobulas kūnas, o lovoje ji buvo 
tikra kekšė. Aleks turėjo viską, ko reikėjo jo svajonių moteriai, ir net dau- 
giau. Aleks buvo vienintelė iš visų jo kada nors sutiktų moterų, kuri buvo 
ambicingesnė net už jį patį; ji netgi turėjo žaidimo planą ir juo vadovavosi 
savo tikslams pasiekti. O jos tikslai buvo paprasti: kuo anksčiau praturtėti, 
kad toliau galėtum tiesiog mėgautis gyvenimu. Paprasta kaip dukart du. 

„Dabar jiems būtinai reikėjo nusigauti į Getviko oro uostą ir suspėti 
į lėktuvą. 

Didžiulio sunkvežimio, ropojančio mažesniu negu 30 mylių per va- 
landą greičiu, išmetamojo vamzdžio dyzelio smarvė plūdo tiesiai į frylan- 
derio vidų. Vikas išvažiavo į priešingos krypties eismo juostą, norėdamas 
pasižiūrėti, ar galima aplenkti, tačiau iškart grįžo atgal, nes tuoj pat priešin- 
ga kryptimi nudardėjo kitas sunkvežimis. Vis labiau nerimaudami, jie vin- 
giavo paskui vos ne vos rėpliojantį laužą, nusileido nuokalnėn, pravažiavo 
rodyklę į karjerą ir ėmė kilti kalvos šlaitu. Sunkvežimiui dar labiau sulėti- 
nus greitį, jis kaire ranka susirado Ešlės ranką ir nestipriai spustelėjo. 


— Viskas bus gerai, mano angele. 

Mergina atsakė jam tokiu pat rankos paspaudimu. 

Staiga veidrodėlyje šmėkštelėjo mėlyna ugnelė. Per širdį nuvilnijo ne- 
rimas. 

Jis atidžiai stebėjo vaizdą už visureigio. Plentas, žolė, medžiai... Ne- 
trukus vėl blykstelėjo, ir šįkart abejonių neliko. Po velnių. Bet kurią akimir- 
ką iš už posūkio pasirodys ir policijos automobilis. 

Vikas vėl išvažiavo į gretimą juostą ir dešinėje pastebėjo medinį pės- 
čiųjų takelio ženklą bei platų taką. Netrukus tiesiai prieš nosį atvažiuojan- 
čiam autofurgonui frylanderis pasuko į dešinę ir nusileido į aukšta žole 
apžėlusį duobėtą taką, kur iškart pataikė į pilną vandens duobę, tačiau ne- 
sunkiai ją įveikė. Nenuleisdamas akių nuo veidrodėlio, Vikas išvydo keliu 
tolyn skriejantį policijos automobilį. Beliko tikėtis, kad dideliu greičiu va- 
žiuodami policininkai jų nepastebėjo. 

— Kodėl išsukai iš kelio? 

— Policija. 

Jis spustelėjo akceleratorių, ratai prasisukdami grybštelėjo žemės pa- 
viršių, visureigis kone pašoko piestu ir nuriedėjo pirmyn. Jie pravažiavo 
pro ūkininko sodybą, šalia kurios stovėjo tuščias narvas arkliams pakrauti, 
traktorius ir plieninė konstrukcija su tuščiais avių gardais. 

— Kur šis kelias veda? 

— Taigi, kad aš žinočiau. 

Takui baigiantis, jis pasuko kairėn, į plentą; pravažiavę keletą kote- 
džų, atsidūrė priešais greitkelį. Vikas, leisdamas stiklą savo pusėje ir šluos- 
tydamasis prakaitą, prabilo: 

— A27, toliau privažiuosime A23. Tiesiai į Gerviką, ar ne? 

— Taip, bet mums pavojinga važiuoti pagrindiniais keliais. 

— Manau, būtų geriausia... 

"Tuo metu jie išgirdo sraigtasparnio gausmą. Vikas iškišo laukan galvą 
ir pažvelgė aukštyn. Tiesiai jų link skrido tamsiai mėlynas sraigtasparnis. Jam 
darant kilpą, gausmas dar labiau sustiprėjo, o sraigtasparnis skrido taip že- 
mai, kad po vairuotojo kabina galėjai nesunkiai perskaityti POLICIJA. 

'— Kalės išperos. 

Išvydęs priekyje nusidriekusią transporto koloną, Vikas nusprendė, 

kad vilktis paskui ją būtų per daug rizikinga. Todėl įjungė kairįjį posū- 

kį, iki galo nuspaudė akceleratoriaus pedalą ir, nepaisydamas priekyje va- 
žiuojančio „Jaguaro“, ėmė mirksėti šviesomis ir signalizuoti, užlindo jam 
tiesiai prieš pat nosį. Apimtas panikos, Vikas nematė nieko, išskyrus kelią 
pirmyn. Priekyje važiuojantys automobiliai vos judėjo. Tik to ir trūko! Eis- 
mas toliau visiškai sustabdytas! Išvažiavęs beveik į patį kelio vidurį, Vikas 
pamėgino įžiūrėti, kodėl susidarė toks kamštis. 

Kelią buvo užblokavęs policijos automobilis, o abiejose pusėse stovė- 


jo dideli mėlyni užkardai su įspėjimu STOP! POLICIJA! 


6] 


— Jie ką tik taranavo policijos užkardą prie Bedinhamo žiedo, — in- 
formavo Greisą Džimis Robinsonas iš Valdymo ir informacijos skyriaus, — 
o šiuo metu greitkeliu dumia į vakarus. Maždaug už mylios turėtų įvažiuoti į 
žiedą, iš kurio gali pasukti dešinėn, į Luisą, arba kairėn, į Kingstono kaimą. 

— Ar prie žiedo kas nors budi? 

— Ten dabar kaip tik važiuoja patrulinis motociklas. Netrukus turėtų 
būti prie žiedo. 

— Motociklas netinka. Reikia juos apsupti. Gerai, kad jų automobi- 
lis ne iš greitųjų, todėl galime pasivyti. Reikia keturių automobilių... Kur 
arčiausiai nuo žiedo yra keturi patruliniai automobiliai? 

— Du važiuoja A23 sankryžos link — vienas iš Luiso ir turėtų ten 
būti maždaug po keturių minučių, o kitas iš Šoehamo, po trijų minučių 
bus prie A23/27 sankryžos; bet kuriuo metu pasirengę išvykti du Sasekso 
policijos valdybos ekipažai, o dar vienas šiuo metu važiuoja iš Heivards 
Heto, jam likusios kokios dvi minutės kelio. 

— O sraigtasparnis juos seka? 

— Kaip tik tiesiai virš jų. 

Greisas trumpam užsimerkė ir įsivaizdavo kelią, kuriame vyko gau- 
dynės. Šitie niekšai, kad ir kas tokie jie būtų, — tiesa, dėl vieno iš jų Grei- 
sas buvo beveik tikras, — padarė didelę klaidą, pasirinkę kelią, kuriuo jis 

kasdien vykdavo į darbą ir grįždavo namo, kurį pažinojo turbūt geriausiai 
iš visų kelių žemėje. Jis puikiai atsiminė kiekvieną posūkį, kiekvieną, net ir 
labiausiai apleistą, kaimo vieškelį, o tai labai svarbu, turint omenyje, kad 
bėgliai buvo nuvarę visureigį — nors žemė po paskutinės liūties stipriai pa- 
žliugusi, jie galėjo važiuoti skersai ir išilgai. 

— Ar būtų galima pasitelkti pagalbon porą policijos visureigių? — 
pasiteiravo Greisas. — Būtų gerai, kad jie lauktų kuo arčiau A27/A23 san- 
kryžos. 

Jis pasižiūrėjo į laikrodį. Be penkiolikos minučių dvi. Antradienis. Šiuo 
metu ten turėjo būti nemažai transporto, todėl persekiojant bėglius būtina 
atsižvelgti į kitus eismo dalyvius. Pastaraisiais metais spaudoje buvo pasirodę 
nemažai policiją kritikuojančių straipsnių dėl nusikaltėlių nutrūktgalviškų 
gaudynių, pasibaigusių niekuo nekaltų žmonių žūtimi. Greisas privalėjo pa- 
daryti viską, kas tik nuo jo priklauso, kad šįkart tokių aukų būtų išvengta. 

Geriausia būtų juos apsupti: vienas automobilis važiuoja iš priekio, 
kitas — iš paskos, o dar du — iš abiejų pusių. Tai būtų idealiausias varian- 
tas, apie kokius rašoma policijos vadovėliuose. 

Tačiau nuo tada, kai jis liovėsi tikėjęs pasakomis, tokios laimingos pa- 
baigos tapo labai retu reiškiniu. 


Leisdamasis vingiuota greitkelio nuokalne, spidometro rodyklei vir- 
-pant ties 125 mylių atžyma, Vikas prisiminė, kad maždaug po minutės 
privažiuos sankryžą ir turės apsispręsti. Apie porą minučių, jausdamas virš 
galvos kabantį sraigtasparnio šešėlį, jis galvojo tik apie viena: kokius ėjimus 
daryčiau, jei būčiau policininkas? | 

Oro uostai iškart atkrinta. Persikelti keltu šansų taip pat nėra. Vis 
dėlto vieno dalyko policininkai greičiausiai nenumatė — jie apie tai grei- 
čiausiai nė nenutuokė. Tačiau, norint ten nusigauti, reikėjo atsikratyti šito 
prakeikto malūnsparnio. Už kelių mylių jis žinojo vieną vietelę, kur galėtų 


tai padaryti. 

Kelias kilo į stačią įkalnę, nuo kurios atsivėrė vaizdas į kalvotą Daun- 
lendą dešinėje ir pramoninius Braitoną bei Houvą kairėje. O už kelių 
mylių stūksojo aukštas tarpeklis, žymintis vietą, kurią jam žūtbūt reikėjo 
pasiekti, Šoreham Harborą. Tačiau ne iškart. 

— Vikai, kur tu varai? — susinervinusi paklausė Ešlė. — Ar mums 
jau nebereikia į Getviką? 

Vikas nieko neatsakė. Ta pačia kryptimi pirma juosta riedėjo bron- 
zinė, kokių dešimties metų, keturių durų tojota, kurią vairavo kažkoks se- 
nukas. Fantastika! 

Netrukus pasirodys tunelis. Jei jis gerai prisiminė, tunelio, besidrie- 
kiančio po Daunsu, ilgis buvo maždaug ketvirtis mylios. Pravažiavę kelio 
ženklą „Lenkti draudžiama“, maždaug 110 mylių per valandą greičiu įlėkė 
į blausiai apšviestą tunelį. Staiga Vikas persirikiavo į pirmą juostą ir, nu- 
spaudęs stabdžių pedalą, sulėtino greitį bei įjungė avarinius žibintus. 

— Vikai... ką visa tai, po galais... 

Tačiau jis visiškai nekreipė į ją dėmesio įsmeigęs žvilgsnį į veidrodėlį 
ir stebėdamas pro šalį skriejančius automobilius. Pagaliau pasirodė ir tojo- 
ta. Vikas įsitempė suprasdamas, kad dabar jis turi būti preciziškai tikslus. 
Senukas įjungė posūkio signalą, rodydamas, kad ketina lenkti, ir jau rikia- 
vosi į antrą juostą, tačiau tuo pat metu pro jį švilpte prašvilpė „Porsche“ 
mirksinčiais priekiniais žibintais ir įjungtu garso signalu. Tojota kone su- 
stojo ir grįžo atgal į kraštinę juostą. 

Tiesiog idealu! 

"Vikas visa jėga trūktelėjo rankinio stabdžio rankeną, žinodamas, kad 
stabdžio žibintai nesuveiks. 

— Laikykis! — sušuko jis, atleisdamas stabdį ir spausdamas akcele- 
ratorių. 

Sucypė padangos, tačiau tuo metu, kai į juos rėžėsi tojota, jų visurei- 
gis jau važiavo pirmyn. Vikas pajuto nestiprų stuktelėjimą, ir tą pačią aki- 
mirką pasigirdo dūžtančio stiklo garsas. 

— Lauk! — riktelėjo jis, staigiu judesiu darydamas vairuotojo dureles 
ir šokdamas iš automobilio. 

Jam labiausiai rūpėjo tojotos priekis. Laimė, jis atrodė gana gerai; tie- 
sa, buvo įlaužtos grotelės, išdužęs priekinis žibintas, tačiau nebuvo išsiliejęs 


nei tepalas, nei aušinimo skystis. 

— Nešk tuos prakeiktus lagaminus lauk! — sušuko Vikas jo link ei- 
nančiai nustebusiai Ešlei. — Lagaminus, bobše! 

Jis atidarė tojotos vairuotojo dureles. Prie vairo sėdėjo seneliukas, 
kuriam buvo gerokai per aštuoniasdešimt, pigmentinėmis dėmėmis iš- 
margintu veidu, išretėjusiais plaukais ir akiniais, kurių lęšiai atrodė tartum 
butelio stiklas. 

— Eli, ką... ką jūs sau manote... ką?.. — ėmė mikčioti senukas. 

Matydamas, kad už jų sustojo kažkoks automobilis, Vikas atsegė dir- 
žą, kuriuo buvo prisisegęs senukas ir, kad jam būtų, sunkiau orientuotis, 
nuplėšė nuo akių akinius 

— Nunešiu jus, mano mielas bičiuli, į greitosios pagalbos automobilį. 

— Man nereikia tos jūsų nelemtos... 

Vikas išvilko žmogų lauk, persimetė jį per petį, nunešė prie landro- 
verio ir, pasodinęs ant galinės sėdynės, uždarė dureles. Prie Viko bėgo pil- 
votas vidutinio amžiaus vyriškis, kuris ką tik išlipo iš už tojotos sustojusio 
„Ford“ mikroautobusiuko. 

— Gal reikia pagalbos? 

— Taip, vargšeliui greičiausiai priepuolis... jis nepajėgia nė pastovėti. 

Pro šalį nubildėjo sunkvežimis, o jam iš paskos du motociklai. 

— Dėl Dievo, padėk man, Vikai! Aš viena jų nenutempsiu! — su- 
šuko Ešlė. 

— Mesk tą šlamštą! 

— Viename iš jų yra mano dokumentai! 

Vikas, išvydęs nustebusį storulio žvilgsnį, nusprendė, kad reikia ne- 
delsiant su juo susidoroti. Vienu smūgiu paciesęs jį ant žemės, nuvilko jį ir 
paliko gulėti priešais fordą. 

Galiausiai, paskubomis sumetę į tojotą Viko kelionmaišį ir du Ešlės 
lagaminus, abu sušoko į vidų. Vikas įjungė atbulinę pavarą ir pavažiavo 
keletą pėdų atgal. Pasigirdo kažkoks džerkštelėjimas, kuris, kaip jam pasi- 
rodė, sklido nuo ventiliatoriaus dirželio, tačiau tai buvo menkniekis, į kurį 
nevertėjo kreipti dėmesio, todėl Vikas, nieko nelaukdamas, įjungė pavarą, 
ir automobilis pajudėjo. Žvilgrelėjęs į veidrodėlį, padidino greitį ir, apva- 
žiavęs landroverį, nuspaudė akceleratoriaus pedalą iki pat galo. Išklerusi se- 


nutė tojota drebėdama nurūko tolumoje šviečiančio tunelio galo link. 

Nustebusi Ešlė negalėjo atitraukti nuo Viko akių. 

— Gudriai, — pratarė ji. 

— Apsidairyk, kur yra tas prakeiktas malūnsparnis, — paprašė jis 
prisimerkęs nuo ryškios šviesos, kuri pasitiko juos išlindusius iš tunelio. 
stiklą, o paskui, atsigręžusi atgal, pro užpakalinį. 

— Jis atsiliko! — sušuko ji. — Kabo virš išvažiavimo iš tunelio... 
pala... geras... jis skrenda atgal! 

— Taip jam ir reikia! 

Vikas persirikiavo į pirmąją, išvažiuoti skirtą juostą, ir maždaug už 
mylios įsuko į pusiau gyvenamąjį, pusiau pramoninį Soutviko rajoną, 
kuris Braitoną ir Houvą skyrė nuo Šorehamo. Jie dabar turėjo šiokį tokį 
pranašumą prieš policiją: ši bent jau keletą minučių užtruks, kol sužinos, 
kokiu automobiliu jie paspruko iš tunelio, be to, Vikas dar tikėjosi, kad tas 
nukriošęs ožys ne iškart prisimins savo tojotos numerį. 

— Čia tai bent! O kur, po galais, toliau? 

— Žinau vietelę, kurioje farai mūsų neieškos. 

— Kur? 

— Maiklas su Marku turėjo laivelį. Teisingiau sakant, jachtą. Esi joje 
buvus? 

— Žinoma. Esu tau pasakojusi... buvojau net keletą kartų. 

— Ja būtų galima perplaukti Kanalą, tiesa? 

— Vyrukas, iš kurio ją nupirko, plaukiodavo per Atlantą. 

„— Ką gi, tuomet puiku. O mes apie buriavimą nutuokiame. 

— Taip. 

Ešlė gerai prisiminė kartu praleistas atostogas, kai plaukiodavo išsi- 
nuomota jachta Australijoje ir Kanadoje. Tai buvo pačios nuostabiausios ir 
ramiausios jos gyvenimo dienos. 

— Dabar jau viską žinai. Nebent turi geresnę idėją? 

— Plauksim jų jachta? 

— Pirmiau palauksim, kol sutems. 

Jie važiavo greitkeliu, kurį iš abiejų pusių supo gyvenamieji namai. 
Pamatęs priekyje įsižiebusį raudoną šviesoforo signalą Vikas sulėtino greitį. 


Už sankryžos abiejose kelio pusėse matėsi eilė parduotuvių. Tačiau susto- 

jęs priešais šviesoforą jis nustėro. Užpakalinio vaizdo veidrodėlyje žvilgėjo 
kažkas balta. Netrukus pasigirdo šaižus sirenos kauksmas, ir Vikas išvydo 
blyksintį mėlyną policijos švyturėlį. Motociklas užriaumojo ir tuoj pat su- 
silygino su juo, o policininkas parodė jam išlipti iš automobilio. 

Vikas iki pat galo nuspaudė akceleratoriaus pedalą, ir tojota, degant 
raudonam šviesoforo signalui, metėsi tiesiai į transporto srautą. 

— Po galais, — ištrūko Ešlei. 

Po akimirkos motociklas įjungta sirena vėl susilygino su juo, o poli- 
cininkas griežtai reikalavo sustoti ir išlipti. Užuot paklusęs, Vikas staigiai 
pasuko vairą dešinėn ir kliudė motociklą, kuris nuo smūgio tuoj pat apvir- 
to ant šono. Nuvažiuodamas Vikas dar spėjo dirstelėti į veidrodėlį ir jame 
pamatyti keliu svirduliuojantį policininką. 

Apimtas baimės, Vikas tiesiai priešais tojotą išvydo pašto dėžutę ir ra- 
mią šalutinę gatvelę. Staiga pasuko į ją ir, didindamas greitį, nurūko tolyn. 
Ėmė lyti, todėl teko truputį pasikuisti, kol surado, kaip įjungti valytuvus. 
Galiausiai jie privažiavo T formos sankryžą, šalia kurios stovėjo bažnyčia. 

— Gal žinai, kur mes esame? 

— Kažkur netoli turėtų būti uostas, — spėjo jis, atsidūręs ramių gat- 
velių labirinte. 

Po kurio laiko jie įsuko į siaurą judrią gatvę, kuria zujo daugybė au- 
tomobilių. 

— Čia! — Vikas parodė pirštu į priekį. — Uostas čia pat! 

Pačiame gale gatvė kirtosi su pajūrio greitkeliu, besidriekiančiu Brai- 
tono ir Houvo pakrante, o paskui, palikęs Šoreham Harborą, vingiavo pa- 
lei Aduro vagą. 

— Kurioje vietoje laivas? 

— Sasekso jachtklube, — atsakė Ešlė. — Tau reikia sukti kairėn. 

Greitkeliu dideliu greičiu važiavo autobusas. Vikas ketino palaukti, 
kol jis pravažiuos, tačiau ūmai veidrodėlyje išvydo kažką žvilgantį; negalė- 
damas patikėti savo akimis, transporto spūstyje pastebėjo jį besivejantį po- 
licijos motociklą. Nejaugi tas pats faras, kurį jis ką tik partrenkė? 

Žviegdama padangomis tojota išlėkė į kelią tiesiai priešais autobusą. 
Tačiau netrukus iš kažin kur, mirksėdamas mėlynais švyturėliais, išlindo 


juodas BMW, pralenkė autobusą, akimirksniu užlindo tiesiai jam prieš 

nosį ir, netikėtai sumažinęs greitį, privertė staiga pristabdyti. Virš galinio 
BMW buferio ėmė mirksėti raudonos lemputės STOP! POLICIJA. 

Apimtas panikos Vikas žaibiškai apsisuko ir, padidinęs greitį, nudū- 
mė atgal, vingiuodamas tarp daugybės automobilių, kurie iš lėto artėjo prie 
žiedo. Jam iš paskos, įjungęs sireną, artėjo motociklas. Dviem ratais užlėkęs 
ant šaligatvio, viena ranka vairuodamas, o kita spausdamas garso signalą ir 
vaikydamas į šalis pėsčiuosius, Vikas aplenkė virtinę automobilių bei auto- 
furgoną ir galiausiai pasiekė žiedą. Jis turėjo tris galimybes: sukti dešinėn ir 
grįžti atgal į tą patį gyvenamųjų namų labirintą, važiuoti tiesiai, kur buvo 
susidaręs didžiulis transporto kamštis, arba sukti kairėn ir važiuoti per tiltą. 

Vis dėlto jis nusprendė pasukti kairėn, o paskui jį, nė per pėdą ne- 
atsilikdamas, sekė policijos motociklas. Vikas vėl iki pat galo nuspaudė 
akceleratoriaus pedalą, o tojotos ventiliatorius ėmė tarškėti vis garsiau ir 
garsiau. Tiesiai po jais vangiai tekėjo upė, kurioje dumblo buvo daugiau 
negu vandens, o dauguma krantuose pririštų valčių, plūstelėjus vandeniui, 
būtų greičiau paskendusios negu plaukusios. Kitoje tilto pusėje kelias at- 
rodė tuščias. Deja, netrukus iš paskos pasirodė BMW, kuris dideliu greičiu 
lėkė jam įkandin. Galiausiai motociklas jį aplenkė ir, užlindęs tiesiai prieš 
nosį, sumažino greitį, bandydamas priversti jį važiuoti lėčiau. 

— O aš maniau, kad vienos pamokos tau gana, — sumurmėjo Vi- 
kas, dar labiau didindamas greitį ir mėgindamas jį partrenkti, tačiau po- 
licininkas, atrodo, tik to ir laukė, nes tuoj pat padidino greitį ir nesunkiai 
išvengė susidūrimo. 

Stengdamiasis nepamesti galvos, Vikas užmetė akį į vieną ir į kitą pusę. 
Kairėje išvydo autoservisą, eilę parduotuvių ir didelį gyvenamąjį rajoną. Tuo 
tarpu dešinėje matėsi Šorehamo oro uostas, kuriuo dažniausiai naudodavosi 
privatūs pilotai ir keletas mažų Kanalo salų oro linijų bendrovių. 

Nerodydamas posūkio signalo jis pasuko dešinėn, į siaurą keliuką. 
Kairėje buvo išmūryta betoninė siena, o dešinėje — oro uostas su anga- 
rais. Juose stovėjo keletas nedidelių lėktuvų ir sraigtasparnių. Baltam „art 
deco“ stiliaus skrydžių kontrolės pastatui akivaizdžiai reikėjo teptuko ir 
dažų. Vikui į galvą šovė mintis, kaip gerai būtų nors kelioms minutėms 
atsikratyti persekiotojų, o tada pagrobti kokį lėktuvėlį, pavyzdžiui, dabar 
besileidžiantį dviejų variklių „Beechcraft“ — tereikėtų prie jo privažiuoti ir 


išmesti lakūną iš kabinos. 

Tačiau BMV, tarytum prie jo vairo sėdėjęs policininkas būtų skaitęs 
Viko mintis, bėglius pasivijo, susilygino ir ėmė spausti prie betoninės sie- 
nos. Tojotai brūkštelėjus per betoną, pažiro kibirkštys, o išsigandusi Ešlė 
ėmė klykti: 

— Vikai, dėl Dievo meilės, daryk ką nors! 

Jis vairavo net sukandęs dantis, suprasdamas, kad BMV ir motocik- 
las juos tiesiogine prasme prirėmė prie sienos. Priekyje pasirodė tunelis. Jis 
jau iš anksto nujautė, kokį manevrą atliks BMW: įlėks pirma jo į tunelį, 
o tada staiga stabdys. Todėl jis, nė kiek nedvejodamas, nuspaudė stabdžio 
pedalą. Žinoma, BMW vairuotojas to nesitikėjo, todėl prašvilpė pro šalį, o 
Vikas pasuko iš kelio ir nudardėjo tiesiai į oro uostą. 

Motociklininkas ir toliau sekė įsikibęs jam į uodegą, o netrukus prisi- 
statė ir BMW. Vikas per pievelę nusikratė tiesiai prie pirmos lėktuvų eilės 
ir lyg pamišęs suskato tarp jų manevruoti, mėgindamas atsikratyti savo 
persekiotojų ir akylai dairydamasis einančio į lėktuvą arba iš jo išlipančio 
lakūno. Pastebėjęs tarpą tarp vyriausybinio „Grumman“ ir „Piper Aztec“, 
nusitaikė tiesiai į jį, tačiau nespėjęs privažiuoti pajuto tokį stiprų BMW 
smūgį, kad abu net pašoko iš savo vietų, o Ešlė, nors buvo prisisegusi sau- 
gos diržu, galva trenkėsi į priekinį stiklą ir ėmė klykti. 

BMW variklis gaudė visai čia pat. Priešais save Vikas išvydo pakilimo 
ir nusileidimo taką ir besileidžiantį dviejų variklių lėktuvėlį, kuriam iki že- 
mės buvo likę vos keli jardai. Nieko nelaukdamas paspaudė akceleratorių ir 
metėsi per taką, ant kurio buvo nutisęs lėktuvo šešėlis. Žvilgrelėjo į veidro- 
dėlį — nesimatė nei motociklo, nei BMW! Tojota drebėjo, iš variklio skli- 
do ne tik vis garsesnis džerškėjimas, bet ir degėsių smarvė, tačiau jis spaudė 
pirmyn, tiesiai į oro uosto aptvarą, už kurios vingiavo siauras keliukas. 

— Vikai, mums reikia mesti šitą laužą ir kur nors pasislėpti. Mes su 
jais nepalenktyniausim. | 

— Žinau, — niūriai atsakė jis, panikuodamas, kad tinkle nemato nė 
menkiausios skylės. — Kur tas prakeiktas išvažiavimas? 

— Varyk tiesiai. 

Jis taip ir padarė. Sumažinęs greitį tik prieš pat oro uostą juosiantį 


paprasčiausias audeklas. Jie išvažiavo tiesiai į išorinį oro uosto kelią, kuriam 

iš dešinės vingiavo dumblėta upės vaga, iš kairės plytėjo oro uosto teritori- 
ja, o iš paskos vėl artėjo BMW ir motociklas. Jiems priešais pasirodė spor- 
tinis mersedesas. Vikas nė nevirptelėjo. 

— Iš kelio! — suriko jis. 

Mersedesas tik paskutinę akimirką spėjo sustoti prie pat krašto. 

Jie artėjo prie T formos sankryžos su siauru vienos krypties keliu, gal 
tik šiek tiek platesniu už taką. Kairėje, šalia kotedžo, visiškai užblokavęs 
kelią stovėjo dengtas autofurgonas. Vikas pasuko į dešinę ir vėl nenuleis- 
damas akių nuo veidrodėlio paspaudė pedalą. Policijos BMW kelias buvo 
aiškiai per siauras, tačiau motociklininkas buvo jau čia pat ir bet kurią 
akimirką galėjo jį pralenkti. Vikas netikėtai pasuko vairą, tikėdamasis jį 
nublokšti į šalį. Jie artėjo prie medinio tilto per upę, o greitis vis didėjo — 
septyniasdešimt mylių, septyniasdešimt penkios, aštuoniasdešimt. 

Tojotai atsidūrus tiesiai priešais tiltą, kitame jo gale pasirodė du ber- 
niukai ant dviračių, kuriuos mynė pačiu tilto viduriu. 

— Šūūūdas, po velnių! — pratrūko Vikas, staigiai stabdydamas ir tuo 
pat metu spausdamas garso signalą. 

Deja, jie nespėjo nė sureaguoti, o prasilenkti paprasčiausiai nebuvo 
vietos. Ešlė rėkė. 

Automobilis suktelėjo dešinėn, paskui kairėn, vėl dešinėn. Paskui, 
kliudęs dešiniąją tilto užtvarą, apsisuko ir trenkėsi į kairiąją, nuo kurios 
atšoko tarsi biliardo rutulys, padarė pusę pirueto, tada apsivertė ant stogo, 
pašoko aukštyn ir, šluote nušlavęs apsauginę tilto sienelę, pramušė medinį 
tilto antstatą, kuris subyrėjo, tarsi būtų suręstas iš plonų degtukų. Lekiant 
nuo tilto, pro atsidariusias užpakalines dureles iškrito lagaminai ir kartu su 
tojota susmigo į klampų dumblą. 

Juos vijęsis policininkas nulipo nuo motociklo ir vos prieš kelias mi- 
nutes sužeista koja skubiai nušlubčiojęs prie tilto šone žiojinčios skylės, 
pažvelgė žemyn. 

Iš klampynės kyšojo tik tamsus tojotos dugnas, išmetamasis vamzdis, 
duslintuvas ir keturi tebesisukantys ratai. Tačiau netrukus dumblas prakiu- 
ro burbuliuoti tarsi verdantis vanduo katile, ir po akimirkos visa apatinė 
automobilio dalis taip pat išnyko jam iš akių. Paskui, tarsi sudrumstus po- 
vandeninės pabaisos ramybę, į paviršių dar iškilo keletas didelių burbulų. 


Galiausiai viskas nurimo. 

5š 


Paieškos darbus trukdė bepradedanti tekėti srovė. Aplink buvo pla- 
čiai ištempta brezentinė danga, tačiau ji tik iš dalies pridengė nelaimės 
vietą nuo kitame krante susirinkusių smalsuolių akių. Šalikelėje stovėjo 
gaisrinė, du greitosios pagalbos automobiliai, pustuzinis policijos ir avari- 
nės tarnybos automobilių. 

Nors tiltas buvo senas ir niekas negalėjo garantuoti, ar jis išlaikys to- 
kią masę, ant jo buvo užvažiavęs keliamasis kranas. Ten pat ant tilto, ste- 
bėdamas gelbėjimo darbus, stovėjo ir Greisas. Policijos narai plūkėsi su 
krano kabliais, stengdamiesi juos prikabinti prie tojotos. Debesys, iš kurių 
šiandien jau keletą kartų buvo pradėję lynoti, išsisklaidė, ir dabar pro juos 
bandė prasimušti saulės spinduliai. 

Kadangi narai per dumblą negalėjo panerti, beliko tikėtis, kad automo- 
bilio stiklai neišdužo, o viduje buvo likę oro, todėl abu keleivius pavyks iš- 
traukti dar gyvus. Deja, stiklo šukės ant tilto bylojo, kad vilčių labai mažai. 

Bėglių paliktame visureigyje „Land Rover Freelander“ rasti du laga- 
minai, tačiau, be moteriškų drabužių, juose daugiau nieko nebuvo — jo- 
kios popieriaus skiautelės, kurioje būtų nors menkiausia užuomina apie 
Maiklo Harisono buvimo vietą. Todėl Greisas vylėsi, kad pavyks ką nors 
rasti šiame automobilyje. 

Šalia Greiso stovintis Glenas Brensonas prabilo: 

— Žinai, ką man visa tai primena? 1960 metų Psichoparą. Sceną, ku- 
rioje iš ežero iškeliamas automobilis su Žanetos Leih kūnu. Prisimeni? 

— Taip, prisimenu. 

— Puikus filmas. Tačiau naujas pastatymas nieko vertas. Nesuprantu, 
kokia prasmė perkurti filmus. 

— Dėl pinigų, — atsakė Greisas. — Tai viena iš priežasčių, kodėl ir 
mes — tu ir aš — taip pat dirbame. Žmonės dėl pinigų daug gali. | 

Pagaliau kablius pavyko prikabinti ir kranas ėmė pamažu kelti. Var- 
gu ar per kurtinamą krano variklio ūžesį Greisas su Brensonu girdėjo, kaip 
dumble po vandeniu kažkas kliurksi ir girgžda. 


Po kurio laiko iš upės pasirodė bronzinės spalvos tojota atsidariusiu 

bagažinės dangčiu. Nuo visų langų rėmų varvėjo dumblas. Automobilis 
buvo stipriai aplamdytas, o stogo atramos sulankstytos. Neatrodė, kad nors 
vienas stiklas galėjo likti savo vietoje. 

Pagaliau, nukritus didesniems purvo gabalams, pasirodė abiejų auto- 
mobiliu važiavusių žmonių siluetai, o paskui ir jų sustingę veidai. 

Kranas iškėlė automobilį į krantą ir ėmė leisti stogu žemyn už kelių 
jardų nuo pūvančios jachtos. Keletas ugniagesių, policininkai bei kartu su 
keliamuoju kranu atvažiavę darbininkai atkabino kablius ir neskubėdami jį 
atvertė. Tojorą pastačius ant ratų, jame sėdintys vairuotojas ir keleivė ėmė 
kraipyrtis į šalis tarytum automobilių bandymuose naudojami manekenai. 

Greisas, net virpėdamas iš susijaudinimo, nusekė paskui Brensoną, o 
priėjęs artyn pritūpė ir pasižiūrėjo vidun. Nors jai ant veido dar buvo likę 
dumblo, o plaukai gerokai trumpesni negu paskutinio jų susitikimo metu, 
Greisas nesunkiai atpažino šią moterį plačiai atmerktomis ir nemirksinčio- 
mis akimis — Ešlę Harper. Tuo metu jos keliais nuropojo liesas ilgakojis 
krabas, privertęs jį net sudrebėti iš pasibjaurėjimo. 

— O, Jėzau, — aiktelėjo Brensonas. 

Kas, po galais, buvo prie vairo sėdintis vyras? — svarstė Greisas. Jo 
akys buvo taip pat plačiai atmerktos kaip ir Ešlės, treniruotas kūnas, mir- 
ties iškreiptas galvažudžio veidas... 

— Apieškok ją, — paprašė Greisas ir, stipriai patraukęs į save vairuo- 
tojo dureles, suskato naršyti purvinų, išmirkusių nepažįstamojo drabužių 
kišenes. | 

Iš vidinės švarko kišenės Greisas ištraukė didelę odinę piniginę, ku- 
rią atidaręs rado australišką pasą. Jame, be jokios abejonės, buvo tojotą 
vairavusio vyriškio fotografija. Viktoras Briusas Delanėjus, keturiasdešimt 
dvejų metų. Skiltyje Kontaktai buvo nurodyta ponia Aleksandra Delanėj 
ir adresas Sidnėjuje. 

Glenas Brensonas, nušluostęs nuo geltonos rankinės purvą, ją atida- 
rė ir ištraukė Britanijos pasą. Fotografijoje buvo Ešlė Harper, tik trumpai 
kirptais plaukais ir pase jos pavardė buvo Ana Hampson. Skiltyje Kontak- 
tai nebuvo jokio įrašo. 

Abiejų bėglių piniginėse gulėjo kreditinės kortelės, tačiau daugiau 
nieko. Nieko, kas padėtų nustatyti, iš kur ir kur link jie skubėjo. 

— Nesklandumai, Hiustone, — tyliai tarė Glenas Brensonas, tačiau 
iš jo balso buvo aišku, kad jis nejuokauja. 

— Taigi, — atsakė Greisas, stodamasis ir atsigręždamas į jį. — Ir di- 
desni, negu buvo prieš porą valandų. 

— Tai kaip dabar, po velnių, rasim Maiklą Harisoną? 

Po trumpos pauzės Greisas atsakė: 

— Turiu vieną idėją, bet tau ji nepatiks. 

Glenas Brensonas, susirūpinusiu žvilgsniu stebeilydamas į vyro ir 
moters lavonus, tarė: 


— Dabar man jau niekas nepatinka. 


Po pusantros valandos Greisas įsodino smulkutį Harį Freimą į „Ford 


Mondeo“, kuriuo šiandien po pietų naudojosi kartu su Brensonu, ir padė- 
jo prisisegti saugos diržą. 

Mediumas ožio barzdele, nuo kurio dvokė pačulės aliejumi, vilkėjo 
savo firminį kaftaną ir šiurkštaus audinio darbines kelnes, ant kelių buvo 
pasidėjęs išskleistą Niuheiveno planą, o dešinėje rankoje laikė virvelę su 
metaliniu žiedu gale. 

Greisas nusprendė šįkart važiuoti be Gleno Brensono. Jis nenorėjo 
neigiamų fluidų, nes žinojo, kad Hario Freimo energinis laukas yra labai 
jautrus. 

— Ar atvežei man tai, ko buvau prašęs? — pasiteiravo Freimas Grei- 
so, kai šis atsisėdo prie automobilio vairo. 

Greisas ištraukė iš kišenės dėžutę ir ištiesė ją mediumui. Atidaręs ją, 
mediumas iš jos išėmė porą auksinių segtukų rankogaliams susegti. 

— Jie tikrai yra Maiklo Harisono, — paaiškino Greisas. — Pakeliui 
buvau sustojęs prie jo namo ir užbėgau į butą. 

— Puiku. 

Nuo Hario Freimo namo Pysheivene iki Niuheiveno pakrante buvo 
visai arti. Važiuodamas pro virtinę parduotuvių ir pakelės restoranų, Haris 


Freimas segtukus laikė suspaudęs saujoje. 

— Sakei, Niuheivenas? 

— Šiandien Niuheivene į avariją pateko automobilis, kurio mes ieš- 
kojome. Iš Niuheiveno buvo skambinta Maiklo Harisono telefonu. Pama- 
niau, kad galėtume nuvažiuoti į tą vietą, o ten jau matysite, ar galima ką 
nors padaryti. Ką jūs apie tai manote? 

— Aš jau kai ką žinau, — atsakė mediumas savo aukštu, emocionaliuų 
balsu. — Mes esame labai netoli. Be jokios abejonės. 

Greisas ėmė stabdyti. Ant kelio likusios padangų žymės, tepalo dėmės 
ir keletas triplekso šukių ženklino vietą, kur buvo įvykusi avarija. Jis pasu- 
ko į dešinę, kur stovėjo eilė naujų individualių namų, o prie jų augo jauni 
medeliai, ir sustojo šalikelėje. 

— Okei, — tarė jis. — Šįryt čia įvyko avarija. 

Haris Freimas, kairėje rankoje laikydamas rankogalių segtukus, iškėlė 
švytuoklę virš žemėlapio ir, vis giliau kvėpuodamas, ėmė ja švytuoti. Ne- 
trukus jis stipriai užsimerkė ir prabilo: 

— Važiuok, Rojau. Tiesiai ir neskubėdamas. 

Greisas taip ir padarė. 

— Artėjame! — šūktelėjo Freimas. — Tikrai. Netrukus reikės sukti į 
kairę... toliau bus netgi ne kelias, o takas. 

Maždaug už šimto metrų į kairę iš tikrųjų ėjo takas. Kadaise jis buvo 
išasfaltuotas, tačiau dabar visiškai apleistas. Jis kilo aukštyn, o toliau ėjo per 
vėjų gairinamą apleistą dykvietę ir vedė greičiausiai į niekur. 

— Kairėn, Rojau! 

 Greisas pasižiūrėjo į mediumą, manydamas, kad šis prisimerkęs ste- 
bi kelią. Tačiau jei Haris ir žiūrėjo, tai tik sau į kelius, virš kurių lingavo 
švytuoklė. Greisas pasuko į taką ir, pavažiavęs kokį ketvirtį mylios, kalvos 
viršūnėje išvydo mažą keistą namelį. Nuo čia atsivėrė vaizdas į Niuheiveną 
ir uostą, bet daugiau privalumų jis neturėjo. 

— Regiu namą, stovintį visiškai nuošaliai. Jame yra Maiklas Hariso- 
nas, — tarė dar labiau susijaudinęs Freimas. 

Greisas sustojo šalia tako. Švytuoklė judėjo uždaru ratu, o Haris Frei- 
mas, vis dar stipriai užsimerkęs, vibravo, tarsi prie jo būtų buvusi prijungta 
elektros srovė. 

— Čia? 

== 02 patvirtino Haris Freimas neatsimerkdamas. 

Greisas paliko jį sėdėti automobilyje, o pats nuėjo vartų link, tyri- 
nėdamas apleistą pievelę priešais namą ir vijoklių apraizgytas gėlių lysves. 
Namas atrodė kažkaip keistai, tačiau Greisas dar negalėjo pasakyti, kodėl. 
Jis buvo kreivašonis, pastatytas greičiausiai praėjusio amžiaus ketvirtajame 
dešimtmetyje ar netgi šeštojo pradžioje. 

Greisas nuėjo takeliu, išklotu betoninėmis plytelėmis, kurių tarpuose 
dygo piktžolės, ir, priėjęs prie durų, paspaudė įskilusį plastikinį skambutį. 
Pasigirdo šaižus zvimbimas, tačiau prie durų niekas nėjo. Paskambino dar 
kartą. Jokio atsako. 

Tada Greisas nusprendė apeiti aplink namą ir dirstelėti pro langus. 
Tiek iš išorės, tiek iš vidaus namas atrodė apleistas ir neprižiūrimas. Baldai 
dvidešimties trisdešimties metų senumo, tą patį jis galėjo pasakyti ir žvilg- 
telėjęs pro langą į virtuvę. Tačiau, didelei savo nuostabai, ant virtuvės stalo 
pastebėjo šūsnį laikraščių. 

Užmetė akį į laikrodį. Jau po šešių vakaro. Greisas puikiai suprato, 
kad jam reikia kratos orderio. Tačiau tai reiškė dar poros valandų gaišatį, o 
su kiekviena minute šansų surasti Maiklą Harisoną gyvą vis mažėjo. 

Ar jis pasitikėjo Hariu Freimu? Mediumas keletą kartų buvo teisus, 
bet keletą kartų ir suklydo. 

Po galais. 

Rojui kėlė nerimą mintis, ką pasakys Alisona Vosper, jei paaiškės, kad 
jis be kratos orderio įsilaužė į namą. 

Tokio elgesio motyvų buvo nedaug, tačiau jis jautė, kad kito pasirin- 
kimo neturi. Laikas Maiklui Harisonui buvo per daug brangus. 

Radęs sodelyje plytą, Greisas išdaužė virtuvės langą, tada, apsivynio- 
jęs nosinaite plaštaką, išrankiojo iš rėmo stiklo likučius, susiieškojo ranke- 
ną, atsidarė langą ir įsiropštė vidun. 

— Ei! — šūktelėjo jis. — Ei! Ar yra kas nors namie? 

Vidus atrodė niūrus. Virtuvėje buvo švaru ir, jei ne vakar dienos laik- 
raščiai ant stalo, galima buvo pamanyti, kad čia pastaruoju metu niekas ne- 
gyvena. Pirmiausia jis apėjo pirmą aukštą. Didelė svetainė buvo nyki, ant 
sienų kabojo kelios įrėmintos fotografijos su jūros peizažu. Žvilgsnis užkliu- 


vo už kilimo, ant kurio matėsi rėžiai, tarsi kažkas būtų traukęs per kambarį 

sofą. Tada nuėjo į tamsų teksriliniais tapetais išklijuotą valgomąjį, kuriame 
stovėjo ąžuolinis stalas ir keturios kėdės, o paskui į mažą prausyklą su paka- 
binta juosta ir joje išsiuvinėtu užrašu „Dieve, laimink šiuos namus“. 

Antras aukštas atrodė toks pat niūrus ir apleistas. Čia buvo įrengti 
trys miegamieji, kuriuose ant lovų tebuvo vien čiužiniai, uždengti senomis, 
spėjusiomis pagelsti antklodėmis be užvalkalų, ir mažas vonios kambarys 
su dujomis šildomu boileriu, plienine prausykla ir tokia pat vonia. 

Virš lovos mažiausiame miegamajame buvo durelės į palėpę. Ant lo- 
vos su Čiužiniu pasistatęs kėdę, Greisas atsargiai ant jos pasilypėjo ir, at- 
sidaręs dureles, dirstelėjo palėpėn. Jo nuostabai, palėpėje veikė elektros 
jungiklis, kurį paspaudus sužibo šviesa, ir jis netruko įsitikinti, kad ten, iš- 
skyrus mažą vandens bakelį, seną dulkių siurblį ir susuktą į ritinį kilimėlį, 
nieko nėra. 

Paskui Greisas patikrino visas spintas ir spinteles. Į spintas antrame 
aukšte buvo sudėti rankšluosčiai ir patalynė. Pirmame aukšte virtuvės spin- 
telėse buvo laikoma kava, arbata ir keletas metalinių dėžučių. Atrodė, kad 
paskutinį kartą žmogaus čionai būta prieš metus ar dvejus. Jokio ženklo, 
kad čia galėtų būti Maiklas Harisonas. Nieko. 

Niekur. 

Tikėdamasis rasti slaptą įėjimą į rūsį, nors ir žinodamas, kad po Vik- 
torijos epochos statytuose namuose rūsių pasitaiko labai retai, atidžiai 
patikrino prieškambario spintą. Greisui rūpėjo sužinoti, kam šis namas 
priklauso ir kada paskutinį kartą jame kas nors gyveno. Galbūt jo savinin- 
kai mirė ir namas atiteko paveldėtojams? Gal retkarčiais jame apsilanko 
valytoja? 

Valytoja, kuri skaito visus šalies laikraščius? 

Greisas išėjo pro užpakalines duris ir patraukė prie namo sienos, 
kur stovėjo du šiukšlių konteineriai. Užteko pakelti pirmojo konteinerio 
dangtį ir paaiškėjo tai, ko jis anksčiau neįtarė. Konteineryje buvo kiaušinių 
lukštų, panaudotų arbatos pakelių, sulanksrytas pieno pakelis, kurio pas- 
kutinė pardavimo data buvo šiandien, ir dar ilgai galiojusių „Marks and 
Spencer“ lakštinių makaronų pakelis. 

Greisas suko galvą nesuprasdamas, kuo būtent šis namas jam atro- 


dė toks keistas, kol pagaliau suprato. Toje vietoje, kur dabar į dešinę nuo 


KIASTA Iš VILIIS 351 


" įėjimo buvo plastikinis langas, turėjo būti tiesiogiai su namu sujungtas ga- 
ražas. Dabar jam viskas aišku — juk ir plytų atspalvis šiame namo gale ki- 
toks. Kažkada garažas buvo paverstas gyvenamuoju kambariu. 

Netikėtai Greisui akyse iškilo vaikystės vaizdas: garaže dirbantis tėve- 
lis. Dažniausiai jis pats remontuodavo savo automobilį, — keisdavo alyvą 
arba stabdžių trinkeles, — nes vengdavo :4 plėšikų (taip jis vadindavo au- 
toservisus). 

Greisas prisiminė apžiūros duobę jų garaže, kurioje praleido nemažai 
laimingų vaikystės valandų, krapštydamasis drauge su tėčiu prie kurio nors 
iš fordų — kitokių automobilių jis nepirkdavo. Na ir kas, kad iš jos išlip- 
davo murzinas, tepaluotas, o kartais ir susibraižęs. 

"Tačiau dabar Rojui parūpo svetainė, kurioje ant kilimo buvo likusios 
per kambarį trauktos sofos žymės. 

Vedamas tik nuojautos, Greisas grįžo atgal į namą ir patraukė tiesiai į 
svetainę. Paskui perkėlė į kitą vietą kavos staliuką ir, žiūrėdamas į žaliame 
gėlėtame kilime įsispaudusias žymes, atitraukė sofą. 

Atidžiau patyrinėjęs pastebėjo, kad vienas kilimo kampas nežymiai 
užsirietęs. Tada atsiklaupė ir truktelėjo jį į save. Kilimas pasikėlė labai leng- 
vai. Pernelyg lengvai. O po juo vietoj dulkių ir pūkų Greisas rado ploną 
izoliacinę medžiagą, kuri neatrodė panaši į paprastą, po kilimu klojamą pa- 
klotą. Jis žinojo, koks tai daiktas — garsui nepralaidi medžiaga. 

Vis labiau stebėdamasis Greisas dvilktelėjo sau per petį, paskui ati- 
traukė sunkų pilką paklotą ir po juo išvydo faneros plokštę. Pakišęs po jos 
kampais pirštus, — tai nebuvo labai paprasta, nes plokštė buvo labai gerai 
įleista į tarpus grindyse, — kilstelėjo ją ir patraukė į šalį. 

Į nosį trenkė toks stiprus dvokas, kad jis vos neužspringo. 

Siaubinga prakaito, šlapimo ir išmatų smarvė. 

Sulaikęs kvėpavimą ir išsigandęs to, ką netrukus išvys, Greisas nulei- 
do akis į šešių pėdų gylio duobę ir jos dugne išvydo tamsoje gulintį žmogų 
surištomis rankomis bei kojomis ir lipnia juosta užklijuota burna. 

Pirma į galvą atėjusi mintis — Žmogus negyvas. Tačiau tuo metu su- 
mirksėjo akys. Baimės sklidinos akys. 

O, brangiausias Jėzau, jis buvo gyvas! Greisas vos ne vos suvaldė savo 


džiaugsmą. 

— Ar jūs — Maiklas Harisonas? 

— Mmmmmm, — vietoj atsakymo pasigirdo mykimas. 

— Vyresnysis detektyvas Rojus Greisas iš Sasekso kriminalinės polici- 
jos, — pratarė Greisas, lipdamas į duobę ir nekreipdamas dėmesio į kvapą, 
nes jam dabar labiau už viską rūpėjo Maiklo Harisono būklė. 

Atsiklaupęs šalia jo, Greisas švelniai nuplėšė nuo burnos lipnią juostą 
ir dar kartą paklausė: 

— Ar jūs esate Maiklas Harisonas? 

— Taip, — kimiu balsu atsakė šis. — Vandens, maldauju. 

Greisas švelniai spustelėjo jam ranką. 

— Tuoj pat atnešiu. O paskui aš jums padėsiu iš čia ištrūkti. Viskas 
bus gerai. 

Greisas užsikeberiojo ant duobės krašto, nuskubėjo į virtuvę ir, leis- 
damas vandenį, susisiekė su greitąja pagalba. Netrukus, laikydamas ranko- 
je vandens stiklinę, jis nulipo atgal į duobę. 

Maiklas Harisonas, pamatęs prie pat lūpų vandenį, vienu atsikvėpi- 
mu ištuštino stiklinę, leisdamas per apžėlusį smakrą nuvarvėti tik keliems 
lašeliams. 

Greisui atitraukus stiklinę, jis paklausė: 

— O kaip Ešlė? 
sojęs, atsakė: 

— Ji saugi. 

— Ačiū Dievui. 

Greisas vėl suspaudė ranką. 

— Gal dar vandens? 

Maiklas linktelėjo. 

— Tuojau atnešiu, o paskui išlaisvinsiu iš šitų pančių. 

— Ačiū Dievui, ji saugi, — pakartojo Maiklas silpnu drebančiu bal- 
su. — Aš nuolat tik apie ją ir galvojau... aš tik... 

Greisas vėl išsiropštė iš duobės. Žinoma, jis turės pasakyti Maiklui 
visą tiesą, bet dabar ne laikas ir ne vieta. 


Be to, jis nežinojo, nuo ko pradėti. 


Ketinankgis netrukus susituokti 
Maiklui Harisonui keturi draugai | 
per bernvakarį nusprendžia iškrėsti 
makabrišką pokštą — neblaivų 
būsimąjį jaunavedį paguldo į karstą ir 
palaidoja gyvą. Palikusi užkastą Žmogų; 
linksmai kleganti įkaušusių bičiulių 
kompanija skuba tęsti linksmybių, 
ketindama po kelių valandų „palaidotą“ 
draugą išvaduoti, bet... netikėtai 
per automobilių katastrofą visi žūsta. 
Vienintelis Maiklo ryšys su pasauliu 
— psichiškai neįgalus vaikinas, avarijos 
vietoje radęs portatyvų radijo siųstuvą. 


| iiuooė Maiklo Harisono 
paieškai ima vadovauti detektyvas Rojus 
Greisas, kuriam vis didesnį įtarimą kelia 
Maiklo sužadėtinė ir verslo partneris. Ar 
jie iš tiesų nenumano, kas galėjo nutikti 
tą lemtingą vakarą?.. 


(reisas atskleidžia vieną apgavystę 
po kitos, klasta keičia viltį, viltis — dar 
siaubingesnę klastą, o laikas vis eina, 
skaičiuodamas paskutines karste 
įkalinto Maiklo gyvenimo valandas... 

